
PROLOGAS 


Ji draskė lygias sienas tol, kol pirštai pasruvo krauju, o nuo dau- 
žymo kumščiais į storą stiklą nutirpo rankos. Kokius dešimt kartų 
apgraibomis ėjo prie plieninių durų ir bandė jas atplėšti sukišusi 
pirštus į plyšį, bet durys nė nekrustelėjo, o jų briauna buvo aštri. 

Kai nagai atsilupo iki mėsos, ji, sunkiai alsuodama, vėl suklupo 
ant šaltų grindų. Kurį laiką išplėtusi akis spoksojo į akliną tamsą, o 
širdis trankėsi kaip pašėlusi. Paskui sukliko. Klykė tol, kol pradėjo 
spengti ausyse ir balsas daugiau jos nebeklausė. 

Atlošusi galvą vėl pajuto gaivaus oro gūsį iš viršaus. Jei tik būtų 
kur įsibėgėti, galbūt jai pavyktų pašokti iki lubų ir už ko nors užsika- 
binti. Gal iš to kas nors išeitų. 

Tikrai, gal bent taip prisikviestų tuos šunsnukius užeiti vidun. 

O tada galėtų pulti ir iškabinti jiems akis. Jei tik veiktų greitai, 
nedvejodama, galbūt šis planas pavyktų. Gal taip jai pasisektų iš- 
trūkti. 

Kurį laiką ji čiulpė kruvinus pirštus, paskui, pasiremdama į grin- 


dis, atsisėdo. 

Jos tuščias žvilgsnis nukrypo į lubas. Kažin ar išeitų taip aukštai 
pašokti? Kažin ar ten yra už ko užsikabinti? Reikia pabandyti. Kas 
gi jai daugiau beliko? 

Nusivilkusi striukę rūpestingai pasidėjo ją kampe, kad neužkliū- 
tų. Tada kiek galėdama aukščiau pašoko į viršų ištiesusi rankas, bet 
nieko nepasiekė. Dar porą kartų pabandžiusi atsitraukė atgal iki to- 
limiausios sienos ir akimirką stabtelėjo, mėgindama susikaupti. Pas- 
kui įsibėgėjo ir iš visų jėgų pašoko į tamsą, beviltiškai mosikuodama 
rankomis. Krisdama ji slystelėjo ant lygut lygutėlių grindų ir visu 
šonu tėškėsi ant žemės. Garsiai aiktelėjo, susitrenkusi petį į betoną, 
o dar po akimirkos, kai nuo smūgio galva į sieną net sužaibavo akyse, 
ji suriko iš skausmo. 

Ilgą laiką ji gulėjo nė nekrustelėdama ir norėjo tik verkti. Tačiau 
neverkė. Išgirdę verksmą jos kalėjimo sargai neteisingai suprastų. Pa- 
manytų, kad ji pasiduoda, bet taip nėra. Ji nė nemano pasiduoti. 

Ji laikysis ir rūpinsis savimi. Jie įkalino ją narve, bet tik ji pati nu- 
spręs, koks bus tas narvas. Jos mintys klaidžios po platų pasaulį ir 
padės išvengti beprotybės. Jie niekada jos nepalauš. Ji pažadėjo tai 
sau gulėdama ant grindų, varstoma peties skausmo ir jusdama, kaip 
nuo sutrenkimo merkiasi vis labiau tinstanti akis. 


Vieną dieną ji iš čia ištrūks. 

Žengęs prie veidrodžio Karlas perbraukė pirštu sau per smilkinį, 
kur matėsi kulkos palikta žymė. Žaizda užgijo, bet labai norėdamas 
galėjai aiškiai įžvelgti po plaukais likusį randą. 

Koks kvailys čia į jį žiūrės, pagalvojo Karlas, įdėmiai tyrinėdamas 
save. 

Jis pasikeitė, ir tai buvo akivaizdu. Raukšlės aplink burną buvo 
dar gilesnės, paakiai patamsėję, o veido išraiška bylojo apie visišką 
abejingumą. Karlas Mjorkas jau nebebuvo tas patyręs kriminalinės 
policijos detektyvas, kuriam darbas buvo visas gyvenimas. Nebepri- 
minė to aukšto elegantiško vyriškio iš Jutlandijos, kuriuo visi stebė- 
davosi ir žavėdavosi. Bet koks dabar, po velnių, skirtumas? 

Užsisagstęs marškinius ir apsivilkęs švarką jis išmaukė kavos liku- 
čius ir išeidamas trinktelėjo durimis taip, kad kiti namo gyventojai 
suprastų, jog laikas ropštis iš lovos. Pakeliui jo žvilgsnis užkliuvo už 
durų lentelės su pavardėmis. Pats laikas būtų ją pakeisti. Jau labai 
seniai Viga čia nebegyveno, ir nors juodu dar nebuvo oficialiai išsi- 


skyrę, viskas tarp jų baigta. 

Apsisukęs Karlas patraukė link Hestestino. Jei suspės į traukinį 
per dvidešimt minučių, dar gerą pusvalandį galės pabūti ligoninėje 
su Hardžiu prieš pasirodydamas policijos štabe. 

Žiūrėdamas į raudonų plytų bažnyčios bokštą, kyšantį virš plikų 
medžių šakų, jis stengėsi save įtikinti, kad, nepaisant visko, jam vis 
dėlto pasisekė. Juk tik colis į dešinę, ir Ankeris tebebūtų gyvas. Tik 
pusė colio į kairę, ir jis pats būtų lavonas. Jei ne tie kaprizingi coliai, 
dabar jis ilsėtųsi kitapus štai šito prieš akis plytinčio žalio lauko, už 
kelių šimtų jardų, kur stūkso šalti kapai. 

Karlas mėgino visa tai suprasti, bet jam nesisekė. Jis nedaug ką 
težinojo apie mirtį. Tik tiek, kad ji kartais trenkdavo netikėtai kaip 
žaibas ir po savęs palikdavo begalinę tylą. 

Kita vertus, jis labai gerai suprato, kokia žiauri ir beprasmiška gali 


būti mirtis. Net pernelyg gerai. 


Pirmąją žmogžudystės auką Karlas išvydo praėjus vos dviem sa- 
vaitėms po policijos akademijos baigimo. Tas vaizdas amžiams įsi- 
rėžė jo atmintyje. Smulkutė gležna moteris, pasmaugta savo vyro, 
gulinti ant grindų sustingusiomis akimis, - prisiminus išraišką jos 
veide Karlą pykino dar kelias savaites. Paskui žmogžudysčių bylos 
ėjo viena po kitos. Kiekvieną rytą jis nusiteikdavo blogiausiam. Kru- 
viniems drabužiams, vaškiniams veidams, sustingusiems kadrams 
nuotraukose. Kasdien jis girdėdavo žmones meluojant ir išsisukinė- 
jant. Kasdien susidurdavo su naujais nusikaltimais, ir šie vis mažiau 
ir mažiau jį sukrėsdavo. Dvidešimt penkeri metai policijoje ir dešimt 
žmogžudysčių skyriuje Karlą užgrūdino. 

Tokia buvo kasdienybė iki tos dienos, kai viena žmogžudystės 


byla pralaužė jo šarvus. 

Karlas, Hardis ir Ankeris buvo pasiųsti į vieną lūšnyną tolimame 
purviname užkampyje, kur jų laukė dar vienas lavonas su sava isto- 
rija. 

Kaip dažniausiai ir pasitaikydavo, policiją iškvietė smarvės nebe- 
ištvėrę kaimynai. Rastoji auka buvo kažkoks atsiskyrėlis, ramiai išlei- 
dęs paskutinį girtą atodūsį savo paties šiukšlyne. Bent jau taip atrodė 
iš pirmo žvilgsnio, kol paaiškėjo, kad jo kaukolėje styro pneumati- 
niu vinių pistoletu iki pusės suvaryta vinis. Tai jau buvo priežastis 
pranešti žmogžudysčių skyriui. 

Tą dieną buvo kaip tik Karlo komandos eilė, ir jis su savo dviem 
asistentais neprieštaraudamas ėmėsi šio reikalo, nors, kaip visada, ne- 
praleido progos pasiskųsti per dideliu darbo krūviu ir kitų komandų 
dykinėjimu. Ar kas galėjo numanyti, koks lemtingas pasirodys esąs 
šis skambutis? Kas galėjo žinoti, kad vos po penkių minučių nuo 
tos akimirkos, kai jie įžengs į kambarį su dvokiančiu lavonu, Ankeris 
gulės ant grindų kraujo klane, Hardis žengs paskutinius žingsnius, 
o Karlo krūtinėje užges ugnis — toji liepsna, kuri gyvybiškai reika- 
linga detektyvui, dirbančiam Kopenhagos policijos žmogžudysčių 


skyriuje. 

Bulvarinė spauda be galo mėgo demokratų pirmininko pavaduo- 
toją Meretę Liungor ir viską, kas su ja susiję. Jos kalbos folketingo, 
Danijos parlamento, tribūnoje buvo aštrios. Ji nerodė pagarbos mi- 
nistrui pirmininkui ir jo padlaižiams. Kartu ji buvo labai moteriš- 
ka, šelmiškomis akimis ir su viliokiškomis duobutėmis skruostuose. 
Spauda mėgo ją už jos jaunystę ir sėkmingą karjerą, bet labiau už 
viską žurnalistams patiko tai, kad ji suteikdavo daug peno apkal- 
boms - kodėl gi tokia šauni ir graži moteris dar nė karto nepastebėta 
viešumoje su vyriškiu? 

Meretės Liungor vardas padėdavo parduoti velniškai daug laik- 
raščių egzempliorių. Nepaisant to, ar ji buvo lesbietė, ar ne, Meretė 
buvo gardus kąsnelis žurnalistams. 


Ir ji pati puikiai tai žinojo. 


— Kodėl tau nenuėjus kur nors su Tage Bagesenu? - pasiūlė Me- 


retei sekretorė, kai juodvi, laviruodamos tarp balučių, žingsniavo per 

parlamento nariams skirtą Kristiansborgo rūmų automobilių stovė- 
jimo aikštelę link Meretės mažos mėlynos „Audi“. - Aišku, yra daug 
norinčiųjų tave kur nors nusivesti, bet šis vyrukas visiškai pametęs 
galvą. Kiek kartų jis jau tave kvietė? Ar bent skaičiavai, kiek raštelių 
yra palikęs ant tavo stalo? Iš tikrųjų, net ir šiandien vieną paliko. Su- 
teik žmogui galimybę, Merete. 

— Tai gal tu pati su juo kur nors nueik? - nepakeldama akių Me- 
retė švystelėjo ant galinės automobilio sėdynės krūvelę aplankų. - 
Ką aš veikčiau su Transporto komiteto pirmininku ir dar Centro 
radikalų partijos nariu, kaip manai, Mariana? Kas aš tau, gal koks 
eismo žiedas gūdžioj provincijoj? 

Prie Karališkojo ginklų muziejaus stovėjo vyras šviesiu lietpalčiu 
ir fotografavo pastatą. Ar jis ką tik nufotografavo ir ją? Meretė ne- 
jučiomis papurtė galvą - tas jausmas, kad ją kažkas stebi, jau ėmė 
erzinti. Paranoja, ne kitaip. Tikrai būtų ne pro šalį pailsėti. 

— Tagei Bagesenui tik trisdešimt penkeri, ir jis žiauriai simpatiš- 
kas, - nenurimo Mariana. — Na, nebent galėtų numesti vieną kitą 
kilogramą, bet užtat turi vilą Vaibyje. Be to, man atrodo, dar Jutlan- 
dijoje porą. Tau ką, blogai ? 

Meretė papurtė galvą nė kiek nesusižavėjusi. 

— Kurgi ne. Trisdešimt penkeri, ir gyvena su motina. Žinai ką, 
Mariana, pasiimk jį sau. Kažkaip keistai pradėjai elgtis. Čiupk jį, į 
sveikatą! 

Ištraukusi sekretorei iš rankų likusius popierius Meretė nušveitė 
juos ant galinės sėdynės prie kitų. Laikrodis ant prietaisų skydelio 
rodė pusę šešių. Ji jau vėlavo. 

— Folketinge tavęs šįvakar pasiges, Merete. 

— Tikriausiai, - atsakė ši, truktelėjusi pečiais. Nuo pat pirmųjų 
žingsnių politikos pasaulyje ji buvo tvirtai sutarusi su demokratų 


pirmininku, kad darbus baigs ne vėliau kaip šeštą, nebent pasitai- 

kytų balsavimas ar neatidėliotinų komiteto reikalų. „Jokių proble- 
mų , - atsakė tuomet pirmininkas, puikiai žinodamas, kiek rinkėjų 
balsų surinkusi Meretė. Vadinasi, problemų neturėtų kilti ir dabar. 
— Na, kam tie slapukavimai, Merete. Pasakyk gi, ką suki. - Jos 
sekretorė smalsiai pakreipė galvą į šoną. - Koks jo vardas? 
Meretė paskubomis jai nusišypsojo ir užtrenkė dureles. Jau būtų 


pats laikas susirasti kitą žmogų vietoj Marianos Koch. 

Žmogžudysčių skyriaus viršininko Markuso Jakobseno kabinetas 
rodė jį esant tikrą apsileidėlį, bet jis pats dėl to nė kiek nesijaudino. 
Po išorine netvarka slėpėsi smulkmeniškai tvarkingas charakteris. 
Šio žmogaus galvoje viskas buvo kruopščiai surikiuota, ir nė men- 
kiausia detalė nepraslysdavo pro jo akis. Net po dešimties darbo 
metų jo protas ir žvilgsnis nestokojo aštrumo. 

Tik tokiose situacijose kaip ši, kai sausakimšame kambaryje su- 
sirinkę itin mandagūs kolegos buvo priversti atsargiai laviruoti tarp 
nuzulintų lentynėlių su ratukais ir šūsnies bylų bei dokumentų, 
Markusui šmėstelėdavo šioks toks nerimas dėl gyvatyno kabinete. 

Pakėlęs prie lūpų puodelį su įskilusiais kraštais ir Šerloko Holm- 
so atvaizdu jis truktelėjo gerą gurkšnį atšalusios kavos ir jau kokį 
dešimtą kartą šįryt pagalvojo apie puspilnį pakelį cigarečių, gulintį 
jo švarko kišenėje. Rūkyti nebebuvo galima netgi išėjus į kiemą, po 
paraliais. Sušikta tvarka. 

— Dabar toks reikalas, - tarė Markusas Jakobsenas, atsisukęs į 


savo pavaduotoją Larsą Bjorną, kuris, jo prašymu, pasiliko kabinete 

po bendro pasitarimo. - Jei ir toliau taip dirbsim, Valbiu parke nu- 
žudyto dviratininko byla išeikvos visus mūsų resursus. 

Larsas Bjornas linktelėjo. 

— Būtent todėl blogesnio laiko Karlui Mjorkui grįžti į komandą ir 
pasiimti keturis geriausius mūsų detektyvus nė nesugalvosi. Žmonės 
dėl jo skundžiasi, ir kaip manai, kam tenka tai išklausyti? — Larsas 
bakstelėjo sau į krūtinę, tarsi tik jis vienintelis būtų turėjęs klausy- 
tis žmonių burbėjimo. - Jis pasirodo darbe kelias valandas pavėla- 
vęs, - tęsė Larsas, - nesiskaito su savo darbuotojais, knaisiojasi po 
suverstas bylas, niekam neperskambina. Jo kabinete velnias sprandą 
nusisuktų, o geriausia - tu nepatikėsi — net iš ekspertizių laboratori- 
jos man skambino pasiskųsti, kaip jis kalba telefonu. Laboratorijos 
darbuotojai - tu gali patikėti? Nežinau, kaip reikia pasielgti, kad iš- 
vestum juos iš kantrybės. Ką nors turim daryti su tuo Karlu, Markai, 
kad ir kokia velniava jam nutiko. Kitaip aš nežinau, ar skyrius galės 
normaliai dirbti. 

Markusas suraukė antakius, mintyse regėdamas Karlą. Šis vyru- 
kas jam visai patiko, bet tas amžinai skeptiškas požiūris ir kandžios 
replikos galėjo užknisti bet ką, tikra tiesa. 

— Gerai, tu teisus. Hardis ir Ankeris buvo turbūt vieninteliai, ga- 
lėję jį pakęsti ir su juo dirbti. Bet ir jie patys kažkokie keistuoliai. 

— Markai, paklausyk. Gal niekas tiesiai šviesiai to ir nepasakys, 
bet Karlas yra gryniausia rakštis subinėj, ir iš tikrųjų visada toks 
buvo. Jam nesiseka čia dirbti. Mes čia pernelyg priklausomi vienas 
nuo kito. Nuo pat pirmos dienos jis buvo niekam tikęs kolega. Kaip 
tu apskritai sugalvojai jį čia perkelti iš Belahojaus? 

Markusas įsistebeilijo į Larsą. 

— Jis buvo ir tebėra puikus detektyvas, Larsai. Štai tau arsaky- 


mas. 

- Gerai, gerai. Žinau, kad negalim jo taip paprastai išmesti, ypač 
tokioje situacijoje, bet mums reikia rasti kokį nors sprendimą, Mar- 
kai. 

— Darcik savaitė, kai jis grįžo į darbą po nedarbingumo. Gal sutei- 
kim jam galimybę? Gal pabandom kurį laiką elgtis su juo švelniau? 

— Sakai? Per šias kelias savaites atsirado tiek bylų, kad nebegalim 
susitvarkyti. Kai kurios iš jų labai rimtos, ir tu pats puikiai tai žinai. 
Mirtinas gaisras Amerikos gatvėje, o gal tyčinis padegimas. Banko 
apiplėšimas Tomsgoro gatvėje - nužudytas vienas klientas. Išprie- 
vartavimas Tornbiu — mergina mirė. Kruvinas gaujų susibadymas 
Siudhauno rajone; nužudytas dviratininkas Valbiu parke. Toliau 
vardyti? Apie senas bylas jau net nebekalbu. Nagrinėdami kai kurias 
iš jų nepasistūmėjom nė per plauką. Ir štai tokiomis aplinkybėmis 
komandai vadovaus Mjorkas. Tas susiraukęs tinginys, nemandagus, 
amžinai nepatenkintas, apskritai nesiskaitantis su kolegomis. Kas 
liks iš tos komandos;? Jis mums kaip šuniui penkta koja, Markusai. 
Liepk Karlui susirinkti skudurus ir vietoj jo įsileidžiam šviežio krau- 
jo. Grubiai pasakiau, bet tokia mano nuomonė. 

Žmogžudysčių skyriaus viršininkas linktelėjo. Jis ir pats buvo at- 
kreipęs dėmesį į kolegų elgesį per ką tik pasibaigusį pasitarimą. Visi 
buvo cylūs, paniurę ir išsekę. Mažiausiai vyrukams dabar trūko, kad 
kas nors dar lietų ant jų savo pagiežą. 

Markuso pavaduotojas nužingsniavo prie lango ir pažvelgė į pas- 
tatus kitapus gatvės. 

— Man atrodo, turiu vieną sprendimą. Aišku, gali būti, kad su- 
lauksim kritikos iš profsąjungos, nors labai tuo abejoju. 

— Po velnių, Larsai. Aš nenusiteikęs stoti prieš profsąjungą. Jei 
tu galvoji apie Karlo pareigų pažeminimą, tai jie tą pačią minutę su- 


draskys mus į skutelius. 

— Ne, atvirkščiai. Mes jį paaukštinsim. 

— Hmm, - tai išgirdęs Markusas pats sau priminė, kad būtų atsar- 
gus. Jo pavaduotojas buvo velniškai geras detektyvas, turintis didelę 
patirtį ir daugybę išaiškintų bylų savo sąskaitoje, tačiau personalo 
valdymo srityje jam dar buvo kur tobulėti. Čia, valdyboje, negalėjai 
kada sugalvojęs stumdyti žmonių į aukštesnes ar žemesnes pareigas, 
neturėdamas pateisinamos priežasties. - Tai tu siūlai suteikti Karlui 
aukštesnį postą, ar aš teisingai supratau? Kaip tu tai įsivaizduoji? Ir 
kas, tavo manymu, maloniai sutiks užleisti savo kėdę Karlui? 

— Aš suprantu, kad tu beveik visą naktį nemiegojai, — atšovė 
Larsas Bjornas, — ir visą rytą dirbai prie tos šūdinos žmogžudystės 
Valbiu, dėl to turbūt ir atsilikai nuo paskutinių naujienų. Tikrai ne- 
girdėjai, kas šįryt nutiko parlamente? 

Žmogžudysčių skyriaus viršininkas papurtė galvą. Tikra tiesa, 
nuo to laiko, kai dviratininko žmogžudystės Valbiu parke tyrimas 
pasisuko netikėta linkme, jis turėjo darbų iki kaklo. Dar prieš dieną 
policija turėjo liudininkę - gerą, patikimą liudininkę - ir buvo aki- 
vaizdu, kad ji gali nemažai papasakoti. Visi manė, jog siūlo galas jau 
čia pat. Paskui liudininkė nei iš šio, nei iš to nutilo. Kažkam iš jos ar- 
timųjų rato neabejotinai buvo pagrasinta. Policija klausinėjo tol, kol 
ta liudininkė visiškai išseko, paskui apklausė ir jos dukras bei moti- 
ną. Niekas nieko negalėjo pasakyti. Visa šeima buvo persigandusi. 
Markusui tai buvo bemiegės naktys. Todėl apie aplinkinį pasaulį jis 
težinojo tiek, kiek skelbė rytinių laikraščių antraštės. 

— Ar Danijos partija vėl nerimsta? — pasiteiravo jis. 

— Būtent. Jų oficialus atstovas vėl pristatė siūlomą policijos vei- 
klos įstatymo paraisą, ir šį kartą dauguma pritars. Pataisa bus priim- 
ta, Markusai. Pju Vestegor pasieks, ko norėjo. 


— Juokauji?! 

- Ji stovėjo tribūnoje ir suokė skambiomis frazėmis geras dvide- 
šimt minučių, o valdančiosios partijos ją, aišku, palaikė, nors konser- 
vatoriai galbūc šiek tiek ir muistėsi. 

— Ir ką? 

— O kaip tu manai? Ji priminė keturis pavyzdžius, kai buvo atidė- 
tos sukrečiančios bylos. Jos nuomone, tokie neišaiškinti atvejai daro 
žalą visuomenei. Ir čia dar ne visos jos pateiktos staigmenos, patikėk 
manim. 

— Jėzus Marija! Gal ji galvoja, kad mes tas bylas vilkinam savo 
malonumui? 

— Ji davė suprasti, jog tam tikrais atvejais tai visai tikėtinas daly- 
kas. 

— Eina šikt! Kokiais dar atvejais? 

- Ji paminėjo bylas, kuriose nusikaltimų aukos buvo Danijos ir 
Liberalų partijų nariai. Visos šalies mastu. 

— Ta kalė visai nuprotėjo! 

Markuso pavaduotojas papurtė galvą. 

- Tau taip atrodo? Žinok, čia buvo tik apšilimas. Paskui ji, sa- 
vaime suprantama, prabilo apie dingusių be žinios vaikų bylas, o 
tada — atvejus, kai politinės organizacijos susidūrė su teroristiniais 
išpuoliais. Žodžiu, paminėjo baisiausius atvejus. 

- Aišku, bando susirinkti balsų, ir tiek. 

- Žinoma, bando, antraip juk nebūtų kėlusi šio klausimo folke- 
tingo rūmuose. Kita vertus, visi daro tą patį, dabar kaip tik ir vyksta 
derybos Teisingumo ministerijoje. Visi reikiami dokumentai tuoj 
pasieks Finansų komitetą. Net neabejoju, kad per dvi savaites bus 
priimtas sprendimas. 

- Ir kas mums iš viso to - trumpai? 

— Bus įsteigtas naujas kriminalinės policijos skyrius. Ji pasiūlė 


pavadinti jį „O“, nes taip pažymėta Danijos-pertija rinkimų biūlate- 

nyje. Nežinau, ar čia buvo pokštas, bet kad viskas baigsis labai juo- 
kingai, tai tikrai, - Larsas sarkastiškai nusijuokė. 

— O ko visu tuo siekiama? Kaip ir anksčiau? 

-— Taip. Vienintelio tikslo - ištirti, kaip jie sako, „ypatingo kruopš- 
tumo reikalaujančias bylas“. 

- „Tirti ypatingo kruopštumo reikalaujančias bylas“, - linktelėjo 
Markusas. - Tipiška Pju Vestegor frazė. Labai įspūdingai skamba. O 
kas turėtų nuspręsti, kurios bylos atitinka tokį apibūdinimą? Gal ji 
ir apie tai pagalvojo? 

Pavaduotojas tik truktelėjo pečiais. 

— Žodžiu, ji prašo dirbti darbą, kurį ir taip dirbame. Na ir ką? 
Kuo čia mes dėti? 

— Planuojamą skyrių prižiūrės Valstybinė policijos komisija, bet, 
administraciniu požiūriu, jis greičiausiai bus priskirtas Kopenhagos 
policijos žmogžudysčių skyriui. 

Tai išgirdęs Markusas net išsižiojo. 

— Tu gal juokauji? Kaip suprasti „administraciniu požiūriu“? 

— Mes planuosim biudžetą, tvarkysim buhalteriją, skirsim dar- 
buotojus. Ir patalpas naujam biurui. 

— Tai tu nori pasakyti, kad Kopenhagos policija nuo šiol dar turės 
spręsti pasenusias bylas, surinktas iš visų policijos apygardų kiekvie- 
name užkampyje? Regionai taip paprastai mums jų neatiduos. Jie 
reikalaus, kad skyriuje dirbtų jų atstovai. 

— Nebūtinai. Visas šis reikalas bus pristatytas kaip pagalba apy- 
gardoms, o ne kaip papildomas darbo krūvis. 

— Ar tu bent suvoki, ką šneki? Mūsų skyrius, matote, dabar turės 
surinkti skraidantį būrį beviltiškoms byloms spręsti! Mano žmonės 
taps kažkieno padėjėjais. Dar ko užsimanys, po velnių, tikrai ne! 

— Markai, apsiramink ir paklausyk. Tereikės skirti keletą valandė- 


lių ir kelis darbuotojus. Nieko čia tokio. 

— Nepasakyčiau, kad nieko tokio. 

— Gerai, tada tiesiai šviesiai paaiškinsiu, kaip aš matau situaciją. 
Klausai ? 

Žmogžudysčių skyriaus viršininkas tylėdamas pasikasė kaktą. 
Lyg jis turėtų iš ko rinktis. 

— Markai, čia juk kalbama ir apie pinigus. - Larsas trumpam nu- 
tilo ir prieš tęsdamas įsmeigė akis į savo bosą. - Ne kažkiek, bet pa- 
kankamai, kad galėtume išlaikyti vieną darbuotoją ir apie porą mi- 
lijonų kronų nusisiurbti į savo skyrių. Čia juk papildomai skiriama 
lėšų, o ne biudžetas perskirstomas. 

- Pora milijonų? - Markusas supratęs palinksėjo. - Čia jau kitas 
reikalas! 

— Tai va, puikumėlis, ar ne? Markai, tą skyrių mes galim įkurti 
nors ir dabar pat. Visi tikisi, kad mes kategoriškai nepritarsim to- 
kiam pasiūlymui, bet nieko panašaus. Mes kaip tik maloniai pritar- 
sim ir pateiksim tokį biudžeto planą, kuris neįpareigotų įgyvendinti 
jokių konkrečių tikslų. O naujajam skyriui vadovauti paskirsim Kar- 
l4 Mjorką, ir niekas per daug nepasikeis, nes jis dirbs pats vienas. Per 
saugų atstumą nuo visų kitų, tikrai galiu tai pažadėti. 

— Karlas Mjorkas - „O“ skyriaus viršininkas! - Markui nebuvo 
sunku tai įsivaizduoti. Tokiam skyriui išlaikyti per akis užtektų mi- 
lijono kronų per metus, įskaitant kelionės išlaidas, laboratorinius 
tyrimus ir visa kita. Jei policija šiam skyriui išlaikyti paprašytų pen- 
kių milijonų per metus, liktų pakankamai pinigų dar porai tyrimo 
komandų žmogžudysčių skyriuje. Būtų galima dirbti praktiškai tik 
su senesnėmis bylomis. Gal ne su „O“ skyriaus bylomis, bet panašio- 
mis. Svarbiausia nenusibrėžti sau griežtų ribų. Tikrai, puikumėlis. 


Geriau ir nesugalvosi. 

Hardis Heningsenas buvo aukščiausias žmogus, koks tik kada 
nors dirbo kriminalinės policijos valdyboje. Jo karinės įskaitos as- 
mens byloje užregistruotas ūgis buvo du metrai ir šeši su puse centi- 
metro. Kiekvieną kartą ką nors areštuojant kalbėdavo būtent Hardis, 
kad įtariamieji turėtų gerokai adošti galvas, klausydamiesi vardijamų 
savo teisių. Daugumai žmonių tai palikdavo neišdildomą įspūdį. 

Užtat dabar Hardžio ūgis nebuvo joks privalumas. Kiek tik Kar- 
las matydavo, jo ilgos paralyžiuotos kojos niekada nebūdavo visiškai 
ištiestos. Jis buvo siūlęs seselei nuimti lovos kojūgalį, bet, matyt, tai 
buvo ne jos kompetencijos sritis. 

Hardis dar nebuvo ištaręs nė vieno žodžio. Jo palatoje televizo- 
rius veikė kiaurą parą, žmonės ateidavo ir išeidavo, bet jis į nieką ne- 
reaguodavo. Tiesiog gulėjo čia, Hornbeko nugaros smegenų traumų 
klinikoje, ir kovojo už išlikimą. Stengėsi gerai sukramtyti maistą ir 
šiek tiek pajudinti petį, nes tai buvo vienintelė žemiau kaklo esanti 
jo kūno dalis, kurią dar galėjo valdyti. Visa kita, vargdamos su gre- 


mėzdišku Hardžio kūnu, darė seselės. Jis spoksodavo į lubas, kol jos 

prausdavo jam kirkšnis, badydavo adatomis ir keisdavo maišelį su 
išmatomis. Hardis, kai pagalvoji, ir nebeturėjo ką pasakyti. 

— Grįžau į darbą, Hardi, - tarė jam Karlas, tiesindamas patalų 
klostes. - Valdyboje su mūsų byla pareigūnai dirba išsijuosę. Kol kas 
dar nieko nerado, bet žinau, kad išsiaiškins, kas į mus šaudė. 

Užkritę Hardžio vokai nė nekrustelėjo. Jis nesiteikė pažvelgti nei 
į Karlą, nei į televizorių, per antrojo kanalo žinias rodantį drama- 
tiškai sutirštintą reportažą, kaip iškraustomi jaunuoliai, nelegaliai 
gyvenę „Jaunimo namuose“. Hardis atrodė viskam abejingas. Netgi 
pykčio nebuvo nė lašo. Karlas jį suprato geriau nei bet kas kitas. Juk 
ir jam pačiam buvo ant visko nusišikt, nors Hardžiui neketino to 
parodyti. Nebuvo absoliučiai jokio skirtumo, kas į juos šaudė. Kokia 
būtų nauda, jei ir išsiaiškintų? Jei ne tas, tai anas. Padugnių aplink 
sočiai, nors vežimu vežk. 

Nešina lašeline įėjo slaugytoja, Karlas jai šaltai linktelėjo. Pasku- 
tinį kartą, kai buvo čia atėjęs, ji liepė jam išeiti už durų ir netrukdyti 
dirbti. Tuomet nesulaukusi iš Karlo supratingumo, slaugytoja dar ir 
dabar akivaizdžiai ant jo griežė dantį. 

— Kaip matau, jūs ir vėl čia, - niūriai tarė ji, žiūrėdama į laikrodį. 

— Man tokiu laiku patogiau, mat važiuoju į darbą. Ar negalima? 

Slaugytoja ir vėl žvilgtelėjo į laikrodį. Kurgi ne, lyg būtų jos reika- 
las, kad Karlas darbe pasirodo vėliau nei visi normalūs žmonės. 
lašelinę. Netrukus palatos tarpduryje pasirodė ir pirmoji fiziotera- 
peutė. Prieš akis laukė daugybė procedūrų. 

Karlas patapšnojo antklodę toje vietoje, kur manė esant dešinę 
Hardžio ranką. 

— Tos žiežulos nori likti su tavim vienos, tai aš jau ir eisiu, Hardi. 


Rytoj ateisiu ankstėliau, kad galėtume pasišnekėti. Neliūdėk, seni. 

Lydimas stipraus vaistų tvaiko jis išėjo į koridorių ir atsirėmė į sie- 
ną. Prakaitas, nuo kurio kiaurai šlapi marškiniai jau buvo prilipę prie 
nugaros, toliau tekėjo iš pažastų žemyn upeliais. Po to susišaudymo 


nedaug ir tereikėdavo. 


Hardis, Karlas ir Ankeris, kaip įprastai, atvyko į nusikaltimo vie- 
tą Amagerio priemiestyje anksčiau už kitus, ir jie jau buvo su baltais 
vienkartiniais kombinezonais, kaukėmis, pirštinėmis bei plaukų tin- 
kleliais, kokius privaloma dėvėti pagal darbo taisykles. Senyvas vyras 
su vinimi galvoje buvo rastas vos prieš pusvalandį. Kelionė iš polici- 
jos būstinės ilgai netruko. 

Tą dieną, prieš atiduodami lavoną apžiūrai, jie turėjo marias lai- 
ko. Žmogžudysčių skyriaus viršininkas, jų žiniomis, aptarinėjo kaž- 
kokius reorganizacinius klausimus su policijos komisaru, bet turėjo 
atvykti iškart, kai tik atsilaisvins, kartu su teismo medicinos eksper- 
tu. Jokie tarnybiniai kivirčai nebūtų sutrukdę Markusui Jakobsenui 
prisistatyti į žmogžudystės vietą. 

— Bent jau kieme įvykio vietos tyrėjai kažin ar ką suras, — tarė 
Ankeris, kapstydamas pėda žemę, dar minkštą ir dumbliną po vaka- 
rykščio lietaus. 

Karlas apsidairė. Aplink pastatą — tiksliau, vieną iš tų kareiviš- 
kų barakų, kurie septintajame dešimtmetyje buvo išparduoti žmo- 
nėms, - nesimatė jokių pėdsakų, išskyrus kaimyno klumpių žymes. 
Anuomet šie barakai gal buvo visai padorūs, bet dabar tikrai negalė- 
jai to pasakyti, bent jau apie šią lūšną. Stogo gegnės įlūžusios, danga 
skylėta kaip rėtis, fasade nė vienos sveikos lentos; drėgmė akivaiz- 
džiai atlikusi savo darbą. Netgi lentelė su juodu žymekliu užrašytu 


vardu „Georgas Madsenas“ buvo pusiau sutrūnijusi. Galiausiai ta 

negyvėlio smarvė, besiskverbianti pro kiekvieną plyšį. Šūdinų šūdi- 
niausia skylė, ne kitaip. 

— Einu paklausinėti kaimyno, - Ankeris pasisuko eiti link žmo- 
gaus, čia laukiančio jau pusvalandį. Jo nediduko kotedžo terasa buvo 
ne toliau kaip už penkių metrų. Kai tik nugriaus tuos barakus, šiam 
žmogeliui vaizdas pro langus turėtų ryškiai pagerėti. 

Hardis buvo pavydėtinai atsparus lavonų smarvei. Gal todėl, kad 
buvo aukštesnis, ir pati bjaurastis jo nepasiekdavo, o galbūt jo uoslė 
nebuvo tokia aštri kaip visų kitų. Dvokas šįkart buvo itin stiprus. 

— Bet ir kvapelis, - burbtelėjo Karlas, kol jie prieškambaryje mo- 
vėsi ant batų mėlynus plastikinius maišelius. 

— Atidarysiu langą, - tarė Hardis, eidamas į kambarį šalia ankšto 
koridoriaus. 

Karlas patraukė prie durų, vedančių į mažą svetainę. Blausi švie- 
sa skverbėsi vidun pro užtrauktą užuolaidą, bet ir tiek užteko, kad 
įžvelgtum kampe sėdinčią figūrą su pilkai žalsva oda ir veidu, nusė- 
tu sutrūkinėjusiomis pūslėmis. Iš nosies sruveno rausvas skystis, o 
marškinių sagos vos laikėsi spaudžiamos išpurtusio kūno. Į niekur 
žvelgė vaškinės akys. 

- Vinis suvaryta į galvą iš pneumatinio firmos „Paslode“ vinių 
pistoleto, - pasigirdo Hardžio balsas iš už nugaros. - Guli ant stalo 
kitam kambary. Ten yra ir elektrinis atsuktuvas, dar neišsikrovęs. Pri- 
mink, kad reikia sužinoti, kiek ilgai laiko įkrauta baterija. 

Juodu stovėjo ir žvalgėsi, kai po sekundėlės į vidų įėjo Ankeris. 

— Kaimynas čia atsikraustė sausio šešioliktąją, — pranešė jis, — 
taigi praėjo dešimt dienų, o velionio išeinant iš namo nė karto taip 
ir nematė. - Parodęs pirštu į lavoną Ankeris apsidairė. - Žmogelis 
sėdėjo savo terasoje, mėgavosi globaliniu atšilimu ir pajuto smarvę. 
Vargšas visas persigandęs. Gal reikėtų paprašyti, kad medikas ir jį 


apžiūrėtų, kai ištirs kūną. 

To, kas nutiko paskui, Karlas niekada nesugebės tiksliai atpasa- 
koti, ir vadovybei teks su tuo susitaikyti. Šiaip ar taip, jis juk ne vis- 
ką ir suvokė, bent jau taip tikėjo dauguma žmonių. Tik tai nebuvo 
tiesa. Karlas pernelyg aiškiai prisiminė viską, kas nutiko. Jis tiesiog 
nenorėjo leistis į detales. 

Išgirdęs kažką įeinant pro virtuvės duris Karlas neatsisuko. Gal- 
būt dėl tvyrančios smarvės, o gal dėl to, kad pamanė pagaliau atvy- 
kus įvykio vietos tyrėjus. 

Po kelių sekundžių akies krašteliu jis pastebėjo artyn judantį si- 
luetą su raudonais languotais marškiniais. Pamanė, kad reikėtų išsi- 
traukti ginklą, bet to nepadarė. Jo instinktai jį nuvylė. Kita vertus, jis 
kuo puikiausiai pajuto tą virpesį, kai orą perskrodė pirmasis šūvis, 
pataikęs Hardžiui į nugarą ir patiesęs jį ant žemės taip, kad griūda- 
mas šis užkliudė Karlą ir prispaudė jį po savimi. Milžiniškas kulkų 
suvarpytas Hardžio kūnas, užkritęs visu svoriu, smarkiai sužalojo 
Karlui stuburą ir kelį. 

Toliau pasipylę šūviai pataikė Ankeriui į krūtinę ir kliudė Karlo 
smilkinį. Jis labai aiškiai prisiminė, kaip gulėjo prispaustas paklai- 
kusiai švokščiančio Hardžio ir matė šio kraują, kuris sunkėsi pro 
kombinezoną ir lašėdamas ant grindų maišėsi su jo paties krauju. 
Kai kažkur šone sušmėžavo užpuolikų kojos, Karlo galvoje vis sukosi 
mintis, kad reikia greičiau čiupti ginklą. 

Už jo ant grindų gulėjo Ankeris ir rangydamasis visu kūnu ban- 
dė pasisukti, kol užpuolikai kalbėjosi gretimame kambarėlyje. Po 
akimirkos jie jau vėl buvo svetainėje. Karlas išgirdo Ankerį liepiant 
jiems nejudėti. Kaip vėliau sužinojo, jis buvo išsitraukęs ginklą. 

Užuot atsakius į Ankerio paliepimą nuaidėjo dar vienas šūvis, su- 
drebinęs grindis ir pataikęs jam tiesiai į krūtinę. 

Viskas įvyko akimirksniu. Užpuolikai paspruko pro virtuvės du- 


ris, o Karlas tebegulėjo. Tysojo ant grindų nė nekrustelėdamas. Net 

kai atvyko medicinos ekspertai, jis nerodė jokių gyvybės ženklų. Vė- 
liau ir jie, ir žmogžudysčių skyriaus viršininkas prisipažino pamanę, 
kad Karlas išties negyvas. 

Ilgą laiką jis taip ir gulėjo, tarsi netekęs sąmonės, paskendęs juo- 
džiausiose mintyse. Užčiuopę pulsą, jį išvežė kartu su abiem kolego- 
mis. Tik ligoninėje Karlas pagaliau pramerkė akis. Jo žvilgsnis, pasak 
aplinkinių, atrodė kaip lavono. 


Visi manė, kad tai dėl sukrėtimo, bet iš tiesų Karlui buvo gėda. 
m" 


— Gal galėčiau kuo padėti? - pasiteiravo Karlo baltai apsirengęs 
vyriškis, kuriam buvo ne daugiau kaip trisdešimt penkeri. 

Karlas atšlijo nuo sienos ir išsitiesė. 

— Buvau užsukęs aplankyti Hardžio Heningseno. 

- A, taip, Hardžio. Jūs - jo šeimos narys? 

— Ne, mes kolegos. Aš buvau komandos, kurioje dirbo Hardis, 
vadas žmogžudysčių skyriuje. 

— Supratau. 

— Kas bus su Hardžiu? Ar jis galės vaikščioti ? 

Jaunasis gydytojas vos pastebimai atsitraukė atgal. Atsakymo nė 
nereikėjo. Jo paciento būklė buvo ne Karlo reikalas. 

— Deja, apie tai galiu kalbėti tik su jo šeimos nariais. Esu tikras, 
kad mane suprantate. 

Karlas čiupo jam už rankovės. 

— Aš buvau kartu, kai viskas įvyko, ar tu supranti? Aš irgi buvau 
sužeistas. Vienas iš mūsų žuvo. Buvom visi kartu, todėl ir noriu žino- 
ti. Ar jis vaikščios? Ar gali man tai pasakyti ? 

— Apgailestauju, - nustūmė Karlo ranką gydytojas. - Negaliu su- 


teikti jums tokios informacijos, bet neabejoju, kad jūsų pareigos leis 

jums tai išsiaiškinti. Kiekvienas turime dirbti savo darbą, kaip mums 
atrodo geriausia. 

Jis tai pasakė su pranašumo gaidele balse, pabrėžtinai aiškiai 
tardamas balsius ir šiek tiek pakėlęs antakius, kaip būdinga visiems 
gydytojams, tačiau Karlas užsiplieskė taip, lyg kas būtų šliūkštelėjęs 
žibalo į ugnį. Nedaug trūko, kad žiebtų jam į snukį kumščiu, bet 
susitvardęs tik čiupo už apykaklės ir prisitraukė artyn. 

— Savo darbą? - iškošė pro dantis. - Tu per daug nesusireikšmink, 
nes gausi į savo išsišiepusią kaimietišką marmūzę, vaike. Aišku tau? — 
Karlas dar smarkiau sugniaužė pirštais apykaklę, ir gydytojo veidą 
perkreipė išgąstis. - Kai tavo dukra nepareis namo po dešimtos, kas, 
jei ne mes, turės jos ieškoti? O kai išprievartaus tavo žmoną arba 
aikštelėje neberasi savo sušikto smėlio spalvos BMW, ar ne mums 
skambinsi? Mes visada atvažiuojam, net jei tegalim tik paguosti. 
Aišku tau, asile? Dar kartą klausiu — ar Hardis galės vaikščioti? 

Kai Karlas pagaliau jį paleido, gydytojas giliai alsavo, gaudyda- 
mas orą. 

— Aš vairuoju mersą, - atsakė jis pagaliau atgavęs kvapą, - ir ne- 
turiu žmonos. 

Pažvelgus šiai baltai apsirengusiai būtybei į akis, Karlui Mjorkui 
tapo aišku — vyrukas mano puikiai žinantis, kas dedasi Karlo viduje. 
Matyt, bus išmokęs šio to per psichologijos kursą, įspraustą į tvarka- 
raštį tarp anatomijos paskaitų. „Lėkštas humoras paprastai sušvel- 
nina įtemptą situaciją , - turbūt taip jiems buvo kalama į galvas, tik 
Karlo tokie dalykai neveikė. 

— Progai pasitaikius nukulniuok pas sveikatos ministrą ir pasi- 
mokyk tikros arogancijos, snargliau, - patarė Karlas ir nustūmęs jį į 


šalį patraukė laukan. - Tau dar toli gražu. 

Savo kabinete Karlo jau laukė Markusas Jakobsenas, žmogžudys- 
čių skyriaus viršininkas, o su juo ir tas idiotas Larsas Bjornas. Ne- 
koks ženklas. Ar tik jų ausų nebus pasiekęs gydytojo verkšlenimas 
pro storas klinikos sienas? Karlas akimirką tyrinėjo abiejų veidus. 
Ne, iš tų biurokratiškų fizionomijų tryško kažkoks keistas entuziaz- 
mas. Jis pastebėjo, kaip tuodu susižvalgė. Nejaugi tuoj teks išklausyti 
pamokslą, kaip elgtis ištikus krizei? Ar jį vėl įkalbinės apsilankyti pas 
psichologą, kur mokys įveikti potrauminį stresą? Ar vėl koks nors 
specialistas su įdubusiomis akimis bandys prasibrauti iki tamsiausių 
Karlo sielos užkaborių ir sužinoti, ką šis nutylėjo? Verčiau jau ne- 
gaištų laiko, nes Karlas ir taip turi ką veikti. Pokalbiais jo proble- 
mų neišspręsi. Jau ilgai viskas viduje kaupėsi, o tas įvykis Amageryje 
buvo paskutinis žingsnis į beprotybę. 

Tegul jie visi pabučiuoja jam į subinę. 

— Na, Karlai, - pradėjo Jakobsenas, galvos mostu parodęs Karlui 
sėstis, - mudu su Larsu aptarinėjome tavo situaciją ir nusprendėme, 
kad, šiaip ar taip, priėjome kryžkelę.. 

Panašu, kad jį žada išmesti iš darbo. Karlas ėmė barbenti pirštais 
į stalą, įsmeigęs žvilgsnį kažkur virš boso galvos. Nejaugi tikrai su- 
galvojo jį atleisti? Ką gi, tuomet jis pasistengs, kad jiems taip lengvai 
neišdegtų. 

Karlas žvelgė į Tivolio parką tolumoje, į danguje besikaupiančius 
pilkus lietaus debesis, žadančius tuoj prapliupti. Jeigu atleis, reiks 
paskubėti išsinešdinti, kol nepradėjo pilti. Jis nė neketino ieškoti 
profesinės sąjungos atstovo — eis tiesiai į jų biurą Hanso Kristiano 
Anderseno bulvare. Sugalvoti atleisti puikų kolegą, kai šis vos prieš 
kelias savaites buvo sužeistas, neteko dviejų artimų komandos drau- 


gų ir tik prieš savaitę grįžo į darbą? Taip negalima. Seniausia pasau- 

lyje policijos profesinė sąjunga turės progą įrodyti, jog ne veltui tiek 
metų gyvuoja. 

— Aš suprantu, Karlai, kad kiek netikėta, bet mes nusprendėm, 
jog tau nepakenks truputį pakeisti aplinką, kad galėtume geriau iš- 
naudoti tavo įgūdžius ir profesionalumą. Trumpiau kalbant, ketina- 
me tave paskirti naujojo „O“ skyriaus vadovu. Šis skyrius tirs atidėtas 
ir neišaiškintas, bet itin svarbias visuomenės labui bylas. Galima sa- 
kyti, ypatingo kruopštumo reikalaujančias bylas. 

Kokia čia velniava, pamanė Karlas, iš nuostabos atsilošęs kėdėje. 

— Turėsi tvarkytis skyriuje vienas pats, bet kas gi geriau tai pada- 
rytų už tave? 

— Turbūc bet kas, - atšovė Karlas, spoksodamas į sieną. 

— Karlai, paklausyk. Nelengva tau buvo pastaruoju metu, o šis 
darbas yra kaip tik tai, ko reikia, - ėmė tikinti viršininko pavaduo- 
tojas. 

Ne tau suprasti, bukas padare, pagalvojo Karlas. 

— Absoliučiai niekas nesikiš į tavo darbus. Mes tik parinksim ke- 
letą bylų, pasitarę su rajonų policijos komisarais, o tu jau pats nu- 
spręsi dėl jų eiliškumo ir darbo metodų. Tavo kelionių išlaidos bus 
apmokamos, tik turėsi kas mėnesį pateikti ataskaitas, - pridūrė jo 
bosas. 

Karlas susiraukė. 

— Rajonų policijos komisarai? Ar aš teisingai išgirdau? 

— Taip, tau priklausys bylos visos šalies mastu, todėl tu nebedirbsi 
vienoje komandoje su savo buvusiais kolegomis. Mes įsteigėm naują 
skyrių čia pat, valdybos būstinėje, bet formaliai tai bus atskira įstai- 
ga. Tavo biuras jau įrenginėjamas. 

Gudriai sugalvota — nuo šiol jiems nebereikės klausytis mano 


bambėjimo, pamanė Karlas, tačiau garsiai to nepasakė. 

— Tikrai? Kurgi bus tas mano biuras, jei jau taip? Gal atiduosit 
man savo? - tepaklausė jis. 

Šypsena boso veide bylojo, kad jis jaučiasi kiek nejaukiai. 

— Tavo biuras... na, šiuo metu jis įrenginėjamas rūsyje, bet atei- 
tyje galbūt galėsime jį perkelti kur kitur. Pirmiau pažiūrėkime, kaip 
viskas seksis. Jei tavo išaiškintų bylų procentas bus bent pusė velnio, 
gal ir galėsim ką nors galvoti. 

Karlo žvilgsnis ir vėl nukrypo į debesis. Vadinasi, rūsyje. Mat koks 
jų planas. Užsimanė jį visai nustekenti. Numes vieną kitą kaulelį, kad 
nelotų, ir atskirs nuo visų toliau depresuoti rūsyje. Kai pagalvoji, net 
ir nėra skirtumo, kur - ar čia viršuje, ar apačioje. Jis vis tiek veiks, ką 
panorėjęs, kitaip tariant, visiškai nieko. 

— Tiesa, o kaip laikosi Hardis? - po mandagios pauzės pasiteira- 
vo Jakobsenas. 

Karlas pažvelgė į savo bosą. Pirmą kartą girdėjo šį klausimą iš jo 


lūpų. 

Vakarais Meretė Liungor tapdavo savimi. Sulig kiekvienu balto 
punktyro brūkšneliu, prašvilpiančiu po mašinos ratais kelyje namo, 
ji tarsi nusimesdavo po dalelę savęs, nederančią prie jos tikrojo gy- 
venimo Maglebiu, kukmedžių apsuptyje. Tą pačią akimirką, kai pa- 
sukdavo link apsnūdusių Stevnso apylinkių ir pravažiuodavo tiltą 


per Triugeveldės upę, ji pasijusdavo kitu žmogumi. 


Ufė, kaip visuomet, sėdėjo priešais televizorių, apšviestas jo ekra- 
no; ant stalelio krašto jis buvo pasidėjęs puodelį šaltos arbatos ir pa- 
sididinęs garsą iki maksimumo. Pastačiusi mašiną garaže ir patrau- 
kusi prie galinių durų Meretė jį aiškiai matė pro langus, išeinančius į 
kiemą. Ufė buvo toks pat kaip visada. Nebylus ir sustingęs. 

Įžengusi į katilinę ji nusispyrė aukštakulnius, švystelėjo portfelį 
ant krosnelės viršaus, prieškambaryje pasikabino paltą ir pasidėjo vi- 
sus savo popierius darbo kambaryje. Tada nusivilko firminį „Filippa 


K“ kelnių kostiumėlį, padėjo jį ant kėdės greta skalbimo mašinos, 

nusikabino chalatą ir įsispyrė į šlepetes. Viskas stojo į savo vietas. Ji 
nebuvo iš tų žmonių, kurie vos tik įžengę pro duris skuba palįsti po 
dušu, kad nusiplautų dienos rūpesčius. 

Pasiknaisiojusi plastikiniame pirkinių krepšelyje ji susirado mai- 
šelį „Hopjes“ saldainių. Tik tada, kai pajusdavo liežuviu saldumą ir 
cukraus kiekis kraujyje padidėdavo, ji būdavo pasirengusi sukaupti 
dėmesį ir žengti į svetainę. 

Štai ir dabar. 

— Labas, Ufe! Aš jau grįžau, - šūktelėjo ji. Diena iš dienos karto- 
josi tas pats ritualas. Ji žinojo, kad Ufė pamatydavo mašinos šviesas 
vos tik jai pakilus į kalvą, bet nė vienas iš jų neskubėdavo bendrauti, 
kol ateidavo tinkamas laikas. 

Prisėdusi priešais Meretė gaudė jo žvilgsnį. 

— Sveikas, ponaiti, vėl žiūri televizorių ir varvini seilę į tą gražutę 
diktorę Trinę Syk? 

Ufė suraukė nosį ir prisimerkė taip, kad raukšlelės apie akis įsirė- 
žė iki pat smilkinių, bet žvilgsnis tebebuvo įsmeigtas į ekraną. 

— Ar žinai, kad tu tikras išdykėlis? — Ji paėmė jį už rankos. Del- 
nas, kaip visada, buvo šiltas ir švelnus. - Juk tau labiau patinka Lotė 
Mailhedė. Manai, nepastebėjau? 

Ufės veide pamažu atsirado šypsena. Kontaktas užmegztas. Ti- 
krai taip, po savo kiautu tebebuvo tas pars Ufė. Ir jis kuo puikiausiai 
žinojo, ko nori iš gyvenimo. 

Meretė pasisuko į televizoriaus ekraną pažiūrėti dviejų paskuti- 
nių reportažų per vakaro žinias. Pirmasis buvo apie Maisto tarnybos 
prašymą uždrausti pramoninę transriebiųjų rūgščių gamybą, antra- 
sis — apie nevykusią valstybės finansuotą Danijos paukštininkystės 
asociacijos reklaminę kampaniją. Abi temos jai buvo pernelyg gerai 
pažįstamos. Dėl jų teko paaukoti porą vakarų intensyviai dirbant iki 


vėlumos. 

Atsisukusi į Ufę ji pararšė jam plaukus, atidengdama didelį randą 
ant galvos. 

— Na, tinginy, einam, pažiūrėsim, ką turim vakarienei, - kita ran- 
ka pačiupusi sofos pagalvėlę ji pliaukštelėjo ja Ufei per sprandą ir 
nesiliovė tol, kol jis ėmė spygauti iš juoko, mosikuodamas rankomis 
ir kojomis. Tada, palikusi ramybėje jo plaukus, žvitriai it kalnų ožka 
Meretė stryktelėjo per sofą ir išbėgo iš svetainės į koridorių. Šis triu- 
kas visuomet pasiteisindavo. Šūkaudamas ir kikendamas iš džiaugs- 
mo Ufė energingai pasileido iš paskos lipdamas jai ant kulnų. Tarsi 
du sukabinti traukinio vagonai jie lakstė laiptais į viršų ir žemyn, į 
lauką ir vėl į svetainę, kol galiausiai atsidūrė virtuvėje. Netrukus abu 
jau sėdėjo priešais televizorių ir valgė vakarienę, kurią jiems buvo 
Byną“. Užvakar - komediją su Čarliu Čaplinu. Šiandien ir vėl „Poną 
Byną“. Meretės bei Ufės videotekoje buvo tik tie filmai, kuriuos 
mėgo žiūrėti Ufė. Dažniausiai jis ištempdavo apie pusvalandį, pas- 
kui užmigdavo. Meretė užklodavo jį pledu ir palikdavo ant sofos. 
Vėliau prabudęs jis pats užlipdavo į miegamąjį. Susirasdavo jos ranką 
ir kažką suniurnėdavo prieš užmigdamas šalia jos dvigulėje lovoje. 
Kai pagaliau pasigirsdavo tylus miegančio Ufės švilpimas, Meretė 
įjungdavo šviesą ir imdavo ruoštis rytojaus dienai. 

Taip praeidavo visi vakarai ir naktys. Būtent taip, kaip patikdavo 


Ufei - jos mažajam gerajam broliukui. Mielajam, nebyliajam Ufei. 

„O“ skyriaus egzistavimą patvirtino varinė durų lentelė su iškaltu 
užrašu, bet pačios durys buvo nukeltos nuo vyrių ir atremtos į karš- 
to vandens vamzdžius, išvagojusius visą ilgą rūsio koridorių. Vidury 
patalpos, kur atseit turėjo būti Karlo kabinetas, tebestovėjo koks de- 
šimt puspilnių kibirų, smarkiai atsiduodančių dažais. Keturios palu- 
bėje kabančios dienos šviesos lempos skleidė šviesą, nuo kurios gana 
greitai įsiskaudėdavo galva. Normalios buvo tik sienos, ir tai išskyrus 
spalvą. Norom nenorom į galvą lindo palyginimas su ligonine, ko- 
kių būna Rytų Europoje. 

- Šlovė Markusui Jakobsenui, — suurzgė Karlas, bandydamas su- 
vokti situaciją. 

Koridorius rūsyje buvo toks ilgas, kad eidamas juo tolyn Karlas 
jau senokai nematė nė gyvos dvasios. Čia, į patį galą, nepatekdavo 
nei žmonės, nei oras, nei dienos šviesa — niekas, iš ko galėtum at- 
skirti šią vietą nuo „Gulago archipelago“. Geriausiai ją apibūdintų 


palyginimas su ketvirtuoju pragaro ratu. 

Karlas pažvelgė į jam skirtus du naujutėlaičius kompiuterius, prie 
kurių buvo prijungtas pluoštas laidų. Matyt, per vieną galėjai jungtis 
prie vidinio tinklo, o per kitą - prie viso likusio pasaulio. Jis švelniai 
patapšnojo per tą antrąjį. Va dabar bent bus galima sėdėti ir naršyti in- 
ternete tiek, kiek tik širdis geidžia. Jokių atsibodusių saugaus naršymo 
taisyklių ir centrinių serverių apsaugos reikalavimų, čia jau šis tas. Kar- 
las apsidairė, akimis ieškodamas peleninės, ir išsitraukė iš pakelio ciga- 
retę. „Rūkyti labai pavojinga Jums ir aplinkiniams“, - skelbė užrašas 
ant jo. Karlas vėl apsižvalgė. Tiems tarakonpalaikiams, kurių čia turbūt 
pilna, neturėtų labai pakenkti. Prisidegęs cigaretę jis giliai įtraukė. Vis 
dėlto esama tam tikrų privalumų, kai vadovauji nuosavam skyriui. 

„Atsiųsim tau atrinktas bylas“, - buvo pažadėjęs Markusas Jakob- 
senas, bet kol kas ant stalo tegulėjo vienintelis AS formato lapiūkštis. 
Lentynos buvo tuščios. Turbūt jie nori duoti šiek tiek laiko įsikurti. 
Juo geriau Karlui - vis tiek jis neketina nieko dirbti, nebent netyčia 
užeitų koks įkvėpimas. 

Jis prisistūmė kėdę šonu į stalą ir atsisėdęs susikėlė kojas ant stalo 
krašto. Lygiai taip pat Karlas prasėdėjo didžiąją dalį laiko namie, kai 
turėjo nedarbingumo pažymėjimą. Kelias pirmąsias savaites tiesiog 
spoksodavo į lubas, rūkydamas ir kovodamas su mintimis apie sun- 
kų paralyžiuoto Hardžio kūną ar mirštančio Ankerio gargaliavimą. 
Paskui įniko naršyti internete. Šiaip sau, be jokio tikslo, tik tam, kad 
užblokuotų smegenis. Tą patį ketino daryti ir dabar. Karlas pažvelgė 
į laikrodį - prieš akis buvo penkios valandos, kurias reikės kaip nors 


prastumti, o tada bus galima eiti namo. 
—" 


Karlo namai buvo Alerodo rajone, kurį kadaise išsirinko jo žmo- 
na. Ten juodu pragyveno dvejus metus - iki tol, kol palikusi Karlą ji 


išsikraustė į nuomojamą vasarnamį sodų bendrijoje Isleve. Užmetusi 

akį į Zelandijos salos žemėlapį ji greitai susivokė, kad norint kaip 
reikiant pagyventi, reikia turėt apvalią sumelę banke; kitas variantas 
buvo kraustytis į Alerodą. Tai buvo gražus nedidukas miestelis, pro 
kurį ėjo miesto traukinių linija, o aplink plytėjo laukai ir miškeliai, 
kaip sakoma, „lengvai pasiekiami pėstute“. Čia netrūko mielų krau- 
tuvėlių, buvo tearras ir kino teatras, veikė įvairios bendruomenės ir, 
prie viso to, jų namas stovėjo Roncholto parko kvartale. Karlo žmo- 
na iš laimės netvėrė savame kailyje. Už padorią kainą juodu įsigijo 
erdvų šlakbetonio blokų koredžą, kuriame vietos buvo užtektinai ir 
jiems, ir jos sūnui. Kiti privalumai — teniso aikštelė, uždaras baseinas, 
bendruomenės centras, javų laukai, pelkė ir velniškai daug puikių 
kaimynų aplink. Karlo žmona buvo prisiskaičiusi, kad Roneholto 
parke visi vieni kitais rūpinasi. Anuomet Karlui tai anaiptol nebuvo 
didelis privalumas. Kas apskritai tiki tokiomis nesąmonėmis? Tik 
vėliau paaiškėjo, kaip tai iš tikrųjų svarbu. Jei ne draugai Roneholto 
parke, Karlui būtų buvusi šikna — visomis prasmėmis. Iš pradžių jį 
paliko žmona. Maža to, ji nusprendė, kad nenori skyrybų, tačiau per- 
sikėlė gyventi į sodo namelį. Paskui vienas po kito pasipylė jaunesni 
meilužiai, ir, lyg to dar būtų negana, ji kažkodėl skambindavo Karlui 
apie kiekvieną iš jų pasipasakoti. Jos sūnus po kiek laiko atsisakė gy- 
venti su ja vasarnamyje ir grįžo pas Karlą, kartu parsinešdamas visas 
lytinės brandos problemas. Galiausiai užklupusi nelaimė Amageryje 
nuo žemės paviršiaus nušlavė viską, už ko Karlas laikėsi įsikabinęs: 
tvirtą gyvenimo tikslą ir porą šaunių kolegų, kuriems buvo vienodai, 
kuria koja jis šiandien išlipo iš lovos. Tikrai, jei ne Roneholto parkas 


ir jo gyventojai, Karlas būtų įklimpęs į šūdą iki ausų. 


Grįžęs namo Karlas atrėmė dviratį į pašiūrę priešais virtuvės 


langus. Kiti du gyventojai aiškiai buvo namie. Karlo nuomininkas 

Mortenas Holandas, kaip visada, apačioj visu garsu buvo pasileidęs 
operą, o pro viršutinio aukšto langą sklido litavvimo lempos garsus 
primenantis sunkusis metalas, kokį siųsdavosi jo posūnis. Labiau 
nederančio tarpusavyje garsų kratinio nebūtum išgirdęs visoje pla- 
netoje. 

Įsiveržęs vidun į šį pragaro šėlsmą Karlas porą kartų pastukseno 
kojomis į grindis. Rūsyje siautėjantis „Rigoletas“ buvo akimirksniu 
prigesintas. Vaikinuko viršuje, deja, taip paprastai nepavykdavo su- 
tramdyti. Trimis šuoliais atsidūręs laiptų viršuje Karlas net nesivar- 
gino pasibelsti į kambario duris. 

— Džesperai, gal apsiraminsi?! Nuo tavo muzikos Pušų gatvėje 
išdužo du langai. Galėsi pats ir mokėti už naujus! - kiek galėdamas 
garsiau šūktelėjo jis. 

Vaikinukas tai buvo girdėjęs ryškiai nebe pirmą kartą, tad nė ne- 
krustelėjo ir toliau sėdėjo įsikniaubęs į klaviatūrą. 

— Girdi?! — suriko Karlas jam tiesiai į ausį. - Primažink, arba nu- 
pjausiu interneto kabelį. 

Čia jau buvo kita kalba. 

Virtuvėje Mortenas jau buvo išdėliojęs ant stalo lėkštes. Kažkas 
iš kaimynų jį pakrikštijo surogatine 73-iojo namo motina, bet tai 
buvo netiesa. Mortenas nebuvo surogatinis, jis buvo tikrų tikriausia 
namų šeimininkė - geresnės Karlas dar gyvenime nebuvo sutikęs. 
Mortenas pirkdavo maistą, skalbdavo, gamindavo ir tvarkydavo na- 
mus, O iš jo jausmingų lūpų liedavosi operų arijos. Be viso to, jis dar 
ir nuomą mokėdavo. 

— Buvai šiandien nuėjęs į universitetą? — pasiteiravo Karlas, jau 
žinodamas atsakymą. Mortenui buvo trisdešimt treji, ir pastaruosius 
trylika metų jis praleido stropiai mokydamasis pačių įvairiausių da- 
lykų, išskyrus tuos, kurie buvo tiesiogiai susiję su trimis jo oficialiai 


studijuojamomis programomis. Jis stulbinamai gerai išmanė apie 

viską, tik ne apie tuos mokslus, už kuriuos gaudavo finansinę paramą 
ir kurie ateityje turėjo uždirbti jam duoną. 

Išgirdęs klausimą Mortenas atsuko Karlui plačią, stambią nugarą 
ir įsispoksojo į puode ant viryklės kunkuliuojančią masę. 

— Aš nusprendžiau studijuoti politikos mokslus. 

Karlas jau buvo tai girdėjęs ir anksčiau; tebuvo laiko klausimas, 
kada Mortenas panorės išbandyti ir šią sritį. 

— Jėzau, Mortenai, ar tu nenori pirmiau pabaigti savo ekonomi- 
kos studijų? — nesusilaikė nepaklausęs. 

Mortenas įbėrė į puodą žiupsnį druskos ir ėmė maišyti. 

— Beveik visi ekonomistai balsuoja už valdančiąsias partijas, o 
man tai nepriimtina. 

— Iš ko, po galais, taip nusprendei? Juk tu net nelankai paskaitų, 
Mortenai. 

— Vakar buvau nuėjęs. Papasakojau bendrakursiams juokelį apie 
Kariną Jensen. 

— Apie tą politikę, kuri iš pradžių buvo arši kairioji, o galiausiai 
įstojo į liberalų partiją? Bepigu apie ją juokelius skaldyt. 

— Pasakiau, kad ji - geras pavyzdys, kaip aukšta kakta gali užmas- 
kuoti neandertalietį, tačiau niekas nesijuokė. 

Mortenas buvo kitoks nei visi. Jis panėšėjo į peraugusį paauglį, 
neaiškios lyties skaistuolį, kurio asmeniniai santykiai apsiribodavo 
bendravimu su nepažįstamaisiais prekybos centre aptarinėjant pre- 
kes - pavyzdžiui, stoviniuojant prie šaldytuvo ir diskutuojant, ar špi- 
natai skanesni su grietinėlės padažu, ar be jo. 

— Na ir kas, kad nesijuokė, Mortenai? Maža kodėl jie nesijuokė. 
Aš irgi nenusijuokiau, o juk nebalsuoju už valdančiąsias partijas, jei 
nori žinoti, - papurtė galvą Karlas, nors suprato, kad tik veltui auši- 
na burną. Tiek jau to - kol vaikis bent jau gauna padorią algą vaizdo 


įrašų parduotuvėje, jokio skirtumo, kokį velnią jis ten studijuos ar 

nestudijuos. - Tai sakai, politikos mokslai? Skamba žiauriai nuo- 
bodžiai. 

Truktelėjęs pečiais Mortenas supjaustė porą morkų ir įmetė į 
puodą. Kurį laiką vaikinas taip ir tylėjo, o tai jam buvo visai nebū- 
dinga. Karlas jau nujautė, ką netrukus išgirs. 

— Skambino Viga, - pagaliau tarė Mortenas su rūpesčio gaidele 
balse. Tokiais atvejais jis paprastai dar pridurdavo angliškai: „Don't 
shoot me. I'm just the piano player.“ Tik šį kartą nutylėjo. 

Tylėjo ir Karlas. Jei Vigai ko nors prireikė, galėjo bent palaukti, 
kol jis grįš namo. 

— Man rodos, ji šąla tame savo vasarnamyje, — išdrįso pridurti 
Mortenas, sukdamas šaukštą puode. 

Karlas atsisuko ir pažvelgė į jį. Kad ir kas tame puode virė, kvepė- 
jo velniškai skaniai. Jau seniai jis bejautė tokį apetitą. 

— Šąla? Tai gal tegul įmeta į židinį porą savo nusipenėjusių mei- 
lužių? 

— Apie ką šnekat? — pasigirdo Džespero balsas tarpduryje. Vir- 
šuje ir vėl visu garsu trankėsi muzika, drebindama koridoriaus sienas 
jam už nugaros. 


Net keista, kaip jie dar vienas kitą girdėjo. 


Kitas tris dienas Karlas praleido pakaitomis spoksodamas tai į 
„Google“, tai į savo rūsio kabineto sienas. Koridoriaus atkarpa, ve- 
danti iki tualeto, jau buvo spėjusi įkyrėti iki gyvo kaulo. Keista, bet 
jis jautėsi pailsėjęs kaip niekad. Lipdamas į trečią aukštą pas buvusius 
kolegas iš žmogžudysčių skyriaus Karlas suskaičiavo keturis šimtus 
penkiasdešimt dvi pakopas. Jis ketino pareikalauti, kad darbininkai 
pagaliau baigtų tvarkyti rūsį ir įdėtų atgal duris. Reikia juk turėti ką 


trankyti, jei užeitų toks noras. Tarp kita ko, jis dar atsargiai primins, 

kad žadėtosios bylos taip ir neatkeliavo. Primins, aišku, ne todėl, kad 
kur nors skubėtų, - tiesiog nesinorėtų prarasti darbo dar nė nepra- 
dėjus dirbti. 

Žengdamas į žmogžudysčių skyriaus patalpas Karlas buvo pasi- 
ruošęs smalsiems buvusių kolegų žvilgsniams: ar jo nervai visiškai 
pakrikę? Ar amžinai paniuręs veidas galutinai prarado savo spalvą? 
Jis tikėjosi jų akyse išvysti ir smalsumą, ir pašaipą, bet tikrai nesitikė- 
jo, kad jam pasirodžius visi kaip vienas ners į savo kabinetus sutarti- 
nai trinktelėdami durimis. 

— Kas čia vyksta? - užėjęs į artimiausią kabinetą paklausė Karlas 
nepažįstamo vyruko, kuris traukė savo daiktus iš sustatytų dėžių. 

Šis ištiesė ranką. 

— Piteris Vestervigas. Iš centrinės nuovados. Nuo šiol dirbsiu 
Vigo komandoje. 

— Vigo komandoje? Vigo Brinko? - perklausė Karlas. Kažin nuo 
kada Vigas turėjo savo komandą? Matyt, tik vakar bus paskyrę. 

— Taip, teisingai. O tu kas būsi? — savo ruožtu pasiteiravo vyru- 
kas. 

Karlas prisivertė spustelėti jam ranką, bet nieko neatsakė, tik ap- 
sižvalgė po kabinetą. Jame buvo dar du jam nepažįstami žmonės. 

— Arjie irgi dirbs Vigo komandoje? 

— Tas, kur prie lango, - ne. 

— Matau, turit naujų baldų? 

— Taip, ką tik atvežė. Ar tu kartais ne Karlas Mjorkas? 

— Kažkada buvau, - atšovė šis ir nužygiavo tiesiai į Markuso Ja- 
kobseno kabinetą. 

Durys buvo praviros, bet net ir užvertos nebūtų sutrukdžiusios 
Karlui įsiveržti vidun. 

— Tai pasamdei daugiau žmonių, Markusai? — paklausė be jokių 


ceremonijų pertraukdamas susirinkimą. 

Žmogžudysčių skyriaus viršininkas atsidusęs žvilgtelėjo į savo pa- 
vaduotoją ir vieną iš asistenčių. 

— Naštai, Karlas Mjorkas ištrūko iš požemio. Pratęsim po pusva- 
landžio, - tarė jis, dėdamas į šalį pluoštą popierių. 

Karlas niūriai nusišypsojo praeinančiam Jakobseno pavaduoto- 
jui, o šis metė atgal ne mažiau kandžią šypseną. Ką ir bepridursi — 
Larsas Bjornas, dešinioji vado ranka, visuomet mokėjo sušvelninti 
įtemptus jų tarpusavio santykius. 

— Na, Karlai, kaip tau ten sekasi? Ar pavyksta po truputį suri- 
kiuoti bylas pagal svarbą? 

— Galima sakyti, taip. Bent jau tas, kurias iki šiol esu gavęs. - Kar- 
las mostelėjo ranka rodydamas sau už nugaros. - Kas čia dedasi? 

— Tu nori žinoti, suprantama, - kilstelėjo antakius Markusas ir 
pataisė griūvančiu Pizos bokštu kolegų pramintą šūsnį naujų bylų 
ant savo stalo. - Dėl didžiulio darbo krūvio mums teko surinkti dar 
dvi operatyvines grupes. 

— Vietoj maniškės? — kreivai šyptelėjo Karlas. 

— Taip. Ir dar papildomai sudaryti dvi naujas. 

Karlas susiraukė. 

— Tai iš viso keturias? Iš kokių pinigų žadat jas išlaikyti ? 

— Gavom tam skirtų lėšų. Kaip tu jau žinai, jas paskyrė tam, kad 
galėtume įgyvendinti policijos reformą. 

— Pirmą kartą girdžiu! 

— Ar tu pas mane užėjai su konkrečiu reikalu, Karlai? 

— Taip, bet matau, kad reikalai palauks. Pirmiau noriu kai ką iš- 
siaiškinti. Iki greito. 


Mie 


Niekam nebuvo paslaptis, kad daugelis Konservatorių partijos 


narių bičiuliavosi ne tik darbo reikalais ir šoko pagal prekybinin- 

kų dūdelę. Ir tik vienas Dievas žinojo, kodėl apsukriausia Danijos 
politinė partija visuomet traukė policijos pareigūnus bei kariškius. 
Karlas pažinojo dvi tokias personas, buvusius pareigūnus, kurie da- 
bar dirbo parlamente dėl konservatorių įtakos. Vienas iš jų buvo ti- 
kra darbo bitė, greit užkopusi karjeros laiptais policijoje ir taip pat 
greitai iš ten dingusi; kitą, malonų pagyvenusį policijos komisaro 
pavaduotoją, Karlas pažinojo nuo tų laikų, kai dirbo Randerse, Ju- 
tlandijoje. Jis nebuvo itin konservatyvių pažiūrų, bet jo gyvenamoji 
vieta kaip tik sutapo su rinkimų apygarda, o darbas, be abejo, buvo 
neblogai mokamas. Taip Kurtas Hansenas iš Randerso atsidūrė par- 
lamente ir tapo Konservatorių partijos atstovu bei Teisėjų komiteto 
nariu. Karlui jis buvo geriausias informacijos šaltinis bet kokiais su 
politika susijusiais klausimais. Kurtas nesileisdavo į diskusijas apie 
viską iš eilės, tačiau jei reikalas būdavo bent kiek įdomus, jį nesunkiai 
pavykdavo iškvosti. Šį kartą Karlas nebuvo dėl to tikras. 

— Ar turiu garbės kalbėti su ponu komisaro pavaduotoju Kurtu 
Hansenu? - pasiteiravo Karlas, kai Kurtas pakėlė ragelį. 

Tai išgirdęs jo pašnekovas griausmingai nusikvatojo. 

— O kaipgi! Seniai nieko negirdėt iš tavęs, Karlai. Smagu, kad 
paskambinai. Girdėjau, į tave šovė? 

— Niekis, Kurtai. Man viskas gerai. 

- O tavo kolegoms ne taip pasisekė. Ar bylos tyrimas bent kiek 
pasistūmėjo? 

— Po truputį juda. 

- Smagu girdėt. Nuoširdžiai sakau. Kaip tik dabar dirbam ties 
vienu įstatymu, kuris penkiasdešimčia procentų išplės bausmės sky- 
rimo kriterijų sąrašą tais atvejais, kai valstybės pareigūnai užpuolami 
darbo metu. Tai turėtų duoti naudos. Jūs juk dirbat anapus barika- 


dų, todėl turim jus palaikyti. 

— Neblogos žinios, Kurtai. Girdėjau, kad ir Kopenhagos žmog- 
žudysčių skyrių nusprendėt palaikyti skirdami jam paramą. 

— Kad ne, nieko panašaus lyg ir nedarėm. 

— Na, gal ne žmogžudysčių skyriui, bet kažkam kitam policijos 
valdyboje. Juk tai ne paslaptis, ar ne? 

— Sakai, slėprumėm tokį dalyką kaip finansinė parama? - savo 
ruožtu paklausė Kurtas, iš širdies juokdamasis. Ko jam nesijuokti, 
kai prieš akis laukė soti pensija. 

— Tai kam konkrečiai skyrėte lėšų, jei galima paklausti? Kokiam 
nors Valstybinės policijos skyriui ? 

— Taip, jis iš esmės priklauso Danijos kriminalinių tyrimų cen- 
trui, bet mes nenorėjom, kad tie patys žmonės ir vėl imtųsi tirti tas 
pačias bylas, todėl buvo nuspręsta steigti nepriklausomą padalinį, 
valdomą žmogžudysčių skyriaus. Ten keliaus bylos, reikalaujančios 
„ypatingo kruopštumo , bet tu ir pats viską žinai. 

— Tu kalbi apie „O“ skyrių? 

— Ar čia taip jį pavadinot? Geriau nesugalvosi. 

— Kiek pinigų jam paskirta? 

— Labai tikslaus skaičiaus dabar nepasakysiu, bet bus kokie šeši ar 
aštuoni milijonai kronų kasmet dešimčiai ateinančių metų. 

Karlas apsidairė, nužvelgdamas blausiai žalias savo rūsio kabine- 
to sienas. Na štai, dabar aišku, ko Jakobsenas su Bjornu taip spirgė- 
jo ištremti jį į šią niekieno žemę. Vadinasi, šeši ar aštuoni milijonai. 
Tiesiai į žmogžudysčių skyriaus kišenę. 


Kurgi ne, teks gudručiams ją šiek tiek papurtyti. 


Žmogžudysčių skyriaus viršininkas atidžiai pažvelgė į Karlą pro 


akinių viršų, paskui juos nusiėmė. Boso veido išraiška buvo tokia 

pat, kokią galėjai išvysti jam tyrinėjant nusikaltimo vietą, kai nepa- 
vykdavo užsikabinti už jokio įkalčio. 

— Prašai manęs atskiro automobilio? Gal pamiršai, kad Kopenha- 
gos policija neskiria darbuotojams asmeninių transporto priemonių? 
Teks, kaip ir visiems kitiems, kreiptis į transporto skyrių ir prašyti au- 
tomobilio, kai prireiks. Tokia tvarka, Karlai. 

— Aš nebesu Kopenhagos policijos darbuotojas. Tu tik adminis- 
truoji mano skyrių. 

— Karlai, juk puikiai supranti, kad kiti pareigūnai pakels skandalą, 
jei suteiksim tau tokią privilegiją. Kas tau šovė į galvą - automobilio 
ir dar šešių darbuotojų tavo skyriui ? 

— Aštik noriu sutvarkyti „O“ skyrių, kad jis galėtų atlikti jam paves- 
tus darbus. Argi ne tam esu paskirtas? Nemenkas darbelis aprėpti visą 
Daniją, manau, tu puikiai supranti. Tai neduosi man šešių žmonių? 

— Po velnių, aišku, kad ne. 

— Keturis? Tris? 

Žmogžudysčių skyriaus vadas papurtė galvą. 

— Tai aš vienas pats turėsiu atlikti visą darbą? 

Vadas linktelėjo. 

— Taigi tokiu atveju, pats supranti, man visą laiką reikės transpor- 
to priemonės. Ką aš darysiu, jei prireiks važiuoti į kokį Olborgą arba 
Nestrvedą? Darbo juk bus nemažai. Iš tikrųjų, dar nežinia, kiek bylų 
bus užkrauta ant mano galvos, ar ne? - atsisėdęs priešais bosą Karlas 
įsipylė kavos į pavaduotojo paliktą puodelį. - Žodžiu, šiaip ar taip, 
man reikės asistento, visų galų meistro. Kad turėtų vairuotojo pažy- 
mėjimą ir galėtų tvarkyt reikalus. Pavyzdžiui, siųsti faksus, valyti pa- 
talpas ir taip toliau. Man vienam ir taip bus daug darbo, Markai. O 
rezultatus parodyti mums juk reikės, ar ne taip? Folketingas norės ką 
nors pamatyti mainais už savo pinigus, sutinki? Kiek ten jie skyrė, ar 


tik ne aštuonis milijonus kronų? Velniškai dideli pinigai. 

Joks darbo kalendorius nebūtų sutalpinęs tiek susitikimų, kiek 
tekdavo adaikyti demokratų parlamentinės grupės vicepirmininkei. 
Nuo septynių ryto iki penkių vakaro Meretė Liungor sudalyvaudavo 
keturiolikoje įvairiausių susitikimų su specialiųjų interesų grupėmis. 
Būdama Sveikatos komiteto pirmininkė ji kasdien susipažindavo su 
mažiausiai keturiasdešimt naujų žmonių, ir dauguma iš jų tikėdavosi, 
kad ji žinos jų biografijos faktus, užimamas pareigas, ateities planus 
ir profesinius pasiekimus. Jei pas Meretę tebebūtų dirbusi Mariana, 
jai padedant pagrįstai būtų galima tikėtis viską įveikti, tačiau naujoji 
sekretorė Sosė Norup tokiu žvitrumu nepasižymėjo. Kita vertus, ji 
bent jau buvo taktiška. Per visą mėnesį, kiek čia jau dirbo, nė karto 
nepaklausė nieko asmeniško. Ji buvo tikras robotas, tik turėjo per 
mažai operatyviosios atminties. 

Štai ir dabar priešais Meretę sėdėjo vienos organizacijos atstovai, 
visais keliais atkakliai siekiantys tikslo. Pirmiausia aplankę valdan- 
čiąsias, paskui — didžiausias opozicijos partijas, galiausiai, kaip ir 


turėjo būti, atsidūrė jos kabinete. Atstovai atrodė puolę į neviltį, ir 

buvo dėl ko, nes mažai kam vyriausybėje rūpėjo klausimai, nesusiję 
su Farume kilusiu skandalu ir aršia šio miesto mero kritika kai kurių 
ministrų adresu. 

Delegacija padarė viską, kas įmanoma, stengdamasi išaiškinti 
Meretei apie galimą nanodalelių žalą sveikatai, magnetiniu būdu 
valdomą jų transportavimą į kūną, imuninės sistemos gynybą, mole- 
kulių stebėjimą ir placentos tyrimus. Pastarajam klausimui jie skyrė 
itin daug dėmesio. 

— Mes puikiai žinome visus su tuo susijusius etinius niuansus, — 
kalbėjo delegacijos vadas, - todėl suprantam ir tai, kad vyriausybės 
partijos atstovauja gyventojų grupėms, ypač prieštaraujančioms pla- 
centų kaupimui dideliu mastu, bet mes vis tiek turime aptarti šią 
problemą. 

Grupės vardu kalbantis atstovas buvo elegantiškas vyriškis, jau 
seniai susikrovęs milijonus šioje srityje. Jo įkurta garsi farmacijos 
įmonė „Basic-Gen“ dažniausiai atlikdavo tyrimus užsakovėms - di- 
desnėms farmacijos kompanijoms. Šis žmogus Sveikatos komiteto 
biure išdygdavo kaskart, kai tik jo galvoje gimdavo nauja idėja. Liku- 
sių delegacijos narių Meretė nepažinojo, tačiau jos dėmesį atkreipė 
vienas jaunas vyras, įdėmiai į ją žiūrintis vadui iš už nugaros. Jis per- 
nelyg nesikišo į pokalbį, galbūt buvo atėjęs tik stebėti susitikimo. 

— A, taip, susipažinkite - Danielis Heilas, mūsų šauniausias ko- 
lega ir partneris bendradarbiaujant su laboratorijomis. Lai šis angliš- 
kai skambantis vardas jūsų neapgauna - Danielis yra tikrų tikriau- 
sias danas, - pridūrė delegacijos vadovas, kol Meretė sveikinosi su 
kiekvienu iš jų. 

Spausdama Heilui ranką ji pajuto jo delno karštį. 

— Danielis Heilas, taip? — pasiteiravo ji. 

Jis nusišypsojo. Sekundėlę ji nusuko akis, neatlaikiusi jo žvilgs- 


nio, ir susigėdo. Apsidairė ieškodama savo sekretorės, neutraliausios 

būtybės šioje patalpoje. Jei čia būtų buvusi Mariana, ji dabar slėprų 
klastingą šypsenėlę po pluoštu popierių, kuriuos visuomet nešioda- 
vosi su savimi. Naujosios sekretorės veide nebuvo matyti nė men- 
kiausios užuominos į šypseną. 

- Jūs dirbate laboratorijoje? — vėl paklausė Meretė. 

Jai nespėjus išgirsti atsakymo, į pokalbį įsikišo delegacijos va- 
das, skubantis išnaudoti kiekvieną brangią jam paskirto susitikimo 
sekundę. Už Meretės Liungor durų jau laukė kita delegacija, ir kas 
žino, ar dar kada pasitaikys tokia proga. Ant klaustuko buvo paki- 
busios nemažos investicijos — ir laiko, ir pinigų. 

— Danielis turi įkūręs puikią nedidelę laboratoriją, kurios filialai 
veikia visoje Skandinavijoje. Na, dabar, kai įsigijote naujų pastatų, ji 
jau nebe tokia ir maža, - pridūrė jis, atsisukęs į savo kolegą, kuris šyp- 
sodamasis linktelėjo. Toji šypsena buvo labai žavi. - Mes norėtume, 
jums leidus, pateikti šią ataskaitą, — tęsė delegacijos vadas, vėl atsisu- 
kęs į Meretę. - Galbūt jums, kaip Sveikatos komiteto pirmininkei, 
bus įdomu ją turint laiko atidžiai peržiūrėti. Būsimųjų kartų gerovei 


labai svarbu, kad šis klausimas būtų nedelsiant rimtai apsvarstytas. 
> 


Ji nesitikėjo vėl išvysti Danielį Heilą „Snapstinget“ restorane. Dar 
labiau nustebo pamačiusi, kad jis, regis, jos laukė. Paprastai Meretė 
valgydavo pietus savo biure, bet penktadieniais jau keletą metų eida- 
vo pietauti kartu su kolegėmis sveikatos komitetų pirmininkėmis iš 
Socialistų ir Centro radikalų partijų. Visos trys buvo aršios moterys, 
mokančios kaip reikiant įsiutinti Danijos partijos narius. Jau vien 
faktas, kad jos viešai susitikusios plepėdavo prie kavos, daugumai 
nebuvo priimtinas. 

Jis buvo vienas. Sėdėjo pusiau pasislėpęs už kolonos, ant vardinės 


Kaspero Salto dizaino kėdės krašto, pasidėjęs prieš save puodelį ka- 

vos. Jai įžengus pro stiklines duris, jų akys sekundėlei susitiko, ir visą 
likusį laiką, kol ten buvo, Meretė daugiau apie nieką kitą neįstengė 
galvoti. 

Kai baigusios plepėti moterys pakilo, jis taip pat atsistojo ir pri- 
ėjo prie jos. 

Meretė matė aplinkinių žvilgsnius ir girdėjo juos kuždantis, ta- 


čiau buvo užhipnotizuota jo žvilgsnio. 


8 SKYRIUS 


2007-1€j1 


Darbininkai zujo po rūsį nuo pat ryto, o Karlas stovėjo korido- 
riuje, taisėsi kavą ant vieno iš staliukų su ratukais, traukė iš pakelio 
cigaretę po cigaretės ir jautėsi daugmaž patenkintas. Dabar ant jo 
vadinamojo „O“ skyriaus biuro grindų buvo patiesta kiliminė danga, 
o dažų skardinės ir visos kitos šiukšlės sukrautos į didžiulius plasti- 
kinius maišus. Durys pagaliau atsidūrė savo vietoje, kabinete atsira- 
do plokščiaekranis televizorius, ant sienų buvo pakabintos rašymo 
ir skelbimų lentos, o į lentynas sugulė sena Karlo teisinė literatūra, 
kurią jau buvo taikęsi pasiglemžti kiti. Kišenėje gulėjo rakteliai nuo 
tamsiai mėlyno „Peugeot 607“, kurį neseniai buvo nurašiusi žvalgy- 
bos tarnyba, mat nenorėjo, kad jų asmens sargybiniai lydėtų karalie- 
nės ekipažą vairuodami mašiną su keliais įbrėžimais. Šis „Peugeot“ 
tebuvo nuvažiavęs tik keturiasdešimt penkis tūkstančius kilometrų 
ir dabar priklausė „O“ skyriui. Bus ką pademonstruoti Magnolijų 
gatvės automobilių aikštelėje, vos už dvidešimt metrų nuo miega- 


mojo lango. 

Po poros dienų turėjo atsirasti ir žadėtasis asistentas. Karlo pa- 
liepimu, darbininkai iškuopė ir nediduką kabinetą tiesiai priešais 
jo duris. Jame buvo sukrauti aplamdyti šalmai ir skydai, kuriuos 
civilinės saugos pajėgos naudojo per riaušes, kilusias iškraustant 
„Jaunimo namų“ gyventojus. Dabar čia atsidūrė stalas, kėdė, spinta 
su valymo reikmenimis ir visos dienos šviesos lempos, kurias Karlas 
išgrūdo lauk iš savo kabineto. Markusas Jakobsenas suprato jo pra- 
šymą pažodžiui ir pasamdė žmogų valyti ir kitiems reikalingiems 
darbams atlikti, tik su sąlyga, kad jis valys ir visas kitas rūsio pa- 
talpas. Šią smulkmenėlę Karlas ketino ištaisyti kada nors vėliau, ko 
Jakobsenas, be abejonės, ir tikėjosi. Visa tai panėšėjo į savotiškas vir- 
vės tempimo varžybas, kurios turėjo nulemti valdžios pasiskirstymą. 
Tiksliau sakant, šis pasiskirstymas tebuvo laiko klausimas. Juk kaip 
bežiūrėsi, būtent Karlui teko kraustytis į tamsias rūsio gelmes, kai 
kiti viršuje tuo metu grožėjosi Tivolio parko vaizdu. Užtat reikėjo 


ne vieno kompromiso, kad būtų išlaikyta atsvara. 


Tą pačią dieną apie pirmą valandą popiet pagaliau atvyko dvi se- 
kretorės iš administracijos, nešinos bylomis. Jos paaiškino, kad bylose 
sudėti tik bendrieji dokumentai ir jei Karlas norės gauti papildomos 
medžiagos, turės atsiųsti užklausos formą. Dabar jis bent jau turėjo 
porą žmonių iš senojo skyriaus, į kuriuos galėjo kreiptis. Na, bent jau 
vieną iš dviejų sekretorių - Lizą, mielą šviesiaplaukę su viliokiškai 
vienas ant kito užlipusiais priekiniais dantukais. Su ja Karlas mielai 
būtų nuveikęs šį tą daugiau, nei aptarinėjęs darbo reikalus. 

Jis paprašė jų sudėti atneštas šūsnis aplankų ant stalo krašto, vie- 


ną iš vienos, kitą iš kitos pusės. 

- Ar tavo akys kažkaip labiau spindi, ar tu visada taip fantastiškai 
atrodai, Liza? — užklausė Karlas šviesiaplaukės. 

Kita kolegė pažvelgė į ją tokiu žvilgsniu, nuo kurio kvailiu būtų 
pasijutęs net Einšteinas. Matyt, pačiai jau seniai niekas nebuvo sakęs 
nieko panašaus. 

— Karlai, mielasis, - kaip visuomet atsakė šviesiaplaukė Liza, — 
mano spindinčios akys priklauso mano vyrui ir vaikams. Kada su tuo 
susitaikysi ? 

— Nebent tada, kai diena aprems, o amžina tamsa praris mane 
ir visą mūsų žemę, — išpyškino Karlas, nė pats dorai nesupratęs, ką 
pasakė. 

Sekretorėms dar net nespėjus nutolti koridoriumi iki laiptų, Kar- 


lo ausis pasiekė brunetės garsiai reiškiamas pasipiktinimas. 


Praėjus porai valandų Karlas dar nebuvo pažvelgęs į bylas, nors 
sukaupti jėgas ir suskaičiuoti aplankus jam pavyko. Tai juk, galų 
gale, irgi buvo darbas. Aplankų buvo daugiau kaip keturiasdešimt, 
bet atverti bent vieną Karlas neskubėjo. Tam laiko juk turi sočiai. 
Mažų mažiausiai maždaug dvidešimt metų, iki išeis į pensiją, min- 
tyse primetė jis, pradėdamas naują „Spider Solitaire“ partiją. Jei šį 
kartą laimės, galbūt ir žvilgtels į tą aplankų krūvelę, gulinčią jam iš 
dešinės. 

Sužaidus gal du tuzinus partijų, suskambo mobilusis. Karlas pa- 
žvelgė į ekraną, bet numerio neatpažino - 3545 ir dar kažkokie skai- 
čiai. Tai buvo Kopenhagos numeris. 

- Taip, - atsiliepė jis, tikėdamasis išgirsti pasaldintą Vigos balse- 
lį. Jai visuomet pavykdavo surasti kokį geraširdį, kuris paskolindavo 


savo mobilųjį. „Nusipirk telefoną, mama, - nuolat zyzdavo jai Džes- 

peras, — žiauriai užknisa skambinėti tavo kaimynams ir prašyti, kad 
tave pakviestų. 

— Alio, sveiki, - ragelyje pasigirdo balsas, visai nepanašus į Vi- 
gos. - Jums skambina Birtė Martinsen. Esu Hornbeko nugaros sme- 
genų traumų klinikos psichologė. Noriu jums pranešti, kad viena 
mūsų slaugė padėjėja šį rytą davė Hardžiui Heningsenui atsigerti 
vandens, o jis mėgino įtraukti jo į plaučius. Viskas baigėsi laimingai, 
bet jis labai prislėgtas ir prašė pakviesti jus. Ar galėtumėte atvykti jo 
aplankyti? Manau, jam tai padėtų. 


Karlui buvo leista pasilikti palatoje su Hardžiu vienam, nors psi- 
chologė aiškiai būtų norėjusi pasiklausyti jų pokalbio. 

— Tai ką, seni, viskas įgriso iki gyvo kaulo, ką? — tarė Karlas, im- 
damas Hardžio ranką. Joje pulsavo vos apčiuopiama gyvybė. Karlas 
buvo tai pastebėjęs ir anksčiau. Hardžio smiliaus ir vidurinio piršto 
galiukai šiek tiek užsilenkė, tarsi kviesdami Karlą artyn. 

— Ką nori pasakyt, Hardi? - paklausė jis, lenkdamasis prie kole- 
gos. 

— Pribaik mane, Karlai, - sušnibždėjo šis. 

Karlas atšoko ir įdėmiai pažvelgė jam į akis. Tokių mėlynų akių, 
kaip šio milžino, neturėjo niekas kitas, ir štai dabar tos akys buvo 
pilnos sielvarto, abejonių bei atkaklaus prašymo. 

— Dėl Dievo, Hardi, - taip pat pašnibždomis atsakė Karlas. - Juk 
žinai, kad negaliu. Tau reikia vėl atsistoti ant kojų. Privalai atsikelti ir 
vėl vaikščioti. Juk turi sūnų, kuriam reikia tėvo. Ar supranti, Hardi? 

— Jam jau dvidešimt. Jis nepražus, - tyliai tarė Hardis. 

Tai buvo jam būdingi žodžiai. Hardis buvo kuo aiškiausio proto 


ir žinojo, ką sako. 

— Negaliu to padaryt, Hardi. Turėsi iškęsti. Tu pasveiksi. 
— Aš paralyžiuotas, ir liksiu toks visą gyvenimą. Gydytojai šian- 
dien man pasakė. Jokių vilčių pasveikti, nė mažiausios sušiktos gali- 


mybės. 


- Spėju, Hardis Heningsenas prašė jūsų padėti jam nusižudyti, 
tarė Karlui psichologė. Jos manieros dvelkė profesionalumu ir ne- 
reikalavo atsakymo. Ji neabejojo, kad yra teisi, - tokių atvejų buvo 
pasitaikę ir anksčiau. 

— Ne, neprašė. 

— Nejaugi? Aš maniau, kad prašys. 

— Kas, Hardis? Ne, jis norėjo visai ne to. 

— Tuomet man būtų be galo įdomu sužinoti, ką jis jums pasakė, 
jei jūs neprieštaraujate. 

— Gal ir galėčiau pasakyti, - sučiaupęs lūpas Karlas pažvelgė pro 
langą į Uosto gatvę. Nesimatė nė vieno žmogaus. Velniškai keista. 

— Bet nesakysit? 

— Jūs nuraustumėt iš gėdos, jei pakartočiau jo žodžius. Negaliu 
moterims sakyti tokių dalykų. 

— Na, pabandykit. 


— Ne, geriau nereikia. 

Meretė dažnai girdėdavo apie nedidelę kavinukę Nanseno gatvė- 
je, pavadinimu „Bankerat“, kur buvo pilna keistų gyvūnų iškamšų, 
bet iki šio vakaro jai dar nebuvo tekę ten apsilankyti. 

Įėjusią vidun ją pasitiko žmonių šurmulys, šilta šypsena ir taurė 
šalto baltojo vyno. Tokia vakaro pradžia daug žadėjo. 

Meretė kaip tik pasakojo apie išvyką į Berlyną, kurią buvo supla- 
navusi kitam savaitgaliui, - juodu su broliu ten važiuodavo kasmet 
ir apsistodavo netoli zoologijos sodo, - kai suskambo jos mobilusis. 
„Utė labai piktas“, - išgirdo ragelyje namų tvarkytojos balsą. 

Sekundėlę Meretė sėdėjo sustingusi, užmerkusi akis, bandydama 
nuryti burnoje staiga sukilusį kartėlį. Ji taip retai leisdavo sau kur 


nors išeiti. Kodėl jis turėjo viską sugadinti ? 


Nepaisydama slidžių kelių Meretė grįžo namo greičiau nei per 


valandą. 

Beveik visą vakarą Ufė drebėjo ir verkė. Taip retkarčiais nutik- 
davo, kai ji negrįždavo namo įprastu laiku. Ufė nebendraudavo žo- 
džiais, todėl būdavo sunku suprasti, kas vyksta jo galvoje. Kartais 
netgi atrodydavo, kad jo viduje tuščia, kad tame kūne nieko nėra, 
bet tai buvo netiesa. Ufė buvo gyvas ir tikras. 

Nelaimei, namų tvarkytoja buvo aiškiai patyrusi šoką. Meretė su- 
prato, jog nebegalės ja pasikliauti. 

Ufė nustojo verkti tik tada, kai Meretė prikalbino jį užlipti viršun 
į miegamąjį ir uždėjo jo mėgstamą beisbolo kepuraitę, bet vis dar te- 
bebuvo liūdnas. Jo akys atrodė susirūpinusios. Meretė stengėsi jį nu- 
raminti pasakodama apie visus restorane buvusius žmones ir keistas 
ant sienų kabančias gyvūnų iškamšas. Ji smulkiai atpasakojo viską, 
ką tądien veikė ir galvojo, matydama, kaip jos žodžiai jį ramina. To- 
kiose situacijose Meretė visuomet elgdavosi lygiai taip pat, nuo tada, 
kai Ufei tebuvo dešimt ar vienuolika metų. Ufės verksmas visada 
prasiverždavo giliai iš pasąmonės. Tokiomis akimirkomis jo viduje 
susipindavo praeitis ir dabartis, tarsi jis būtų prisiminęs savo gyve- 
nimą prieš nutinkant nelaimei, kai dar buvo normalus berniukas, 
kaip ir visi. Ne, tai netiesa. Jis niekada nebuvo normalus. Anksčiau 
jis buvo neeilinis, nuostabiai protingas berniukas, pilnas puikiausių 
idėjų ir galintis daug pasiekti ateityje. Ufė buvo nepaprastas berniu- 


kas. Iki tol, kol užklupo nelaimė. 


Kitas porą dienų Meretė buvo paskendusi darbuose. Kad ir kaip 
dažnai jos mintys kažkur nuklysdavo, niekas kitas negalėjo nudirb- 
ti visko už ją. Kasdien šeštą ryto ji jau būdavo biure, o po sunkios 
dienos skubėdavo autostrada, kad namo grįžtų ne vėliau nei šeštą. 


Viskam apgalvoti nė nelikdavo laiko. 


1702 


L MOTERIS NARVE =—--—- 


Tad didžiulė puokštė gėlių, kurią ji rado paliktą ant savo stalo, 
anaiptol nepadėjo susikaupti. 

Meretės sekretorė buvo akivaizdžiai nepatenkinta. Danijos tei- 
sininkų ir ekonomistų asociacijoje, kur ji anksčiau dirbo, žmonės, 
matyt, geriau mokėjo nubrėžti ribą tarp darbo ir asmeninio gyveni- 
mo. Jei pas Meretę tebedirbrų Mariana, pamačiusi šias gėles ji alprų 
ir aikčiotų taip, tarsi jos būtų deimantinės. 

Ne, iš naujosios sekretorės Mererė mažiausiai galėjo tikėtis palai- 


kymo asmeniniais klausimais, bet gal tai buvo tik į naudą. 


Kitą dieną iš „Ielegrams Online“ atėjo Valentino dienos sveiki- 
nimas. Tai buvo pirmasis gyvenime jos gautas Valentino dienos at- 
virukas, tik jis atrodė kiek keistai, nes nuo vasario keturioliktosios 
jau buvo praėjusios kone dvi savaitės. Ant atviruko buvo nupieštos 
lūpos su užrašu „Linkėjimai ir bučkiai Meretei“. Jį jai perdavė pasi- 
piktinusi sekretorė. 

Viduje buvo telegrama, joje parašyta: „Mums reikia pasikalbėti!“ 

Kurį laiką moteris taip ir sėdėjo, linguodama galva ir spoksoda- 
ma į lūpas atviruke. 

Paskui mintimis grįžo į tą vakarą „Bankerat“ kavinukėje. Prisimi- 
nimai sužadino viduje šiltus jausmus, tačiau ji žinojo, kad nieko iš to 
neišeis. Vienintelis teisingas sprendimas buvo padėti tašką ir viską 
nutraukti užbėgant įvykiams už akių. 

Apgalvojusi, ką nori pasakyti, Meretė surinko jo numerį ir palau- 
kė, kol įsijungs balso paštas. 

— Labas, čia Meretė, - išbėrė ji. - Aš daug galvojau ir manau, kad 
nieko gero nebus. Mano darbas ir brolis atima pernelyg daug laiko, 
ir greičiausiai tai niekada nepasikeis. Man labai gaila. Prašau man 


atleisti. 

Padėjusi ragelį ji paėmė nuo stalo savo darbo kalendorių ir už- 
braukė jo numerį telefonų skiltyje. 

Tą akimirką į kabinetą įėjo jos sekretorė ir demonstratyviai atsi- 
stojo prie stalo priešais ją. 

Pakėlusi galvą Meretė jos veide išvydo šypseną, kokios anksčiau 


niekad nebuvo mačiusi. 
— 


Jis stovėjo lauke ant laiptų prie parlamento vienmarškinis ir laukė. 
Buvo žvarbu, jo veidas atrodė pablyškęs. Nepaisant šiltnamio efekto, 
oras vasarį dar nebuvo tiek sušilęs, kad galėtum daug laiko praleisti 
lauke. Maldaujamu žvilgsniu žiūrėdamas į Meretę jis nepastebėjo 
spaudos fotografo, tik ką įėjusio pro rūmų aikštės vartus. 

Ji pabandė įsitempti jį į vidinį kiemą, bet vyras buvo jai per stam- 
bus ir iš nevilties stovėjo kaip įbestas. 

— Merete, - ištarė suimdamas ją už pečių, - nesielk taip. Tu mane 
žudai. 

— Atleisk, - purtydama galvą tepasakė ji. Jo veido išraiška staiga 
pasikeitė. Moteris vėl išvydo tą gilų skvarbių jo akių žvilgsnį, kuris ją 
vėrė kiaurai. 

Už jo nugaros fotografas jau kėlė kamerą sau prie skruosto. Vel- 
nias. Ko jau ko, o judviejų nuotraukos bulvarinėje spaudoje jai dabar 
mažiausiai trūko. 

— Bijau, kad niekuo negaliu jums padėti! — garsiai riktelėjo ji ir 


pasileido link savo mašinos. - Tai tiesiog neįmanoma. 


neatrodė, kad jį tai pernelyg jaudintų. Brolis lėtai, kaip visada, kilno- 

damas savo šaukštą šypsojosi sulig kiekvienu kąsniu. Jis nenuleido 
akių nuo jos lūpų, bet pats buvo kažkur toli. 

— Po velnių! - trenkusi kumščiu į stalą sukūkčiojo Meretė, žvelg- 
dama į Ufę ir gniauždama kažkur giliai širdyje kirbantį pyktį bei nu- 
sivylimą. Deja, pastaruoju metu tas jausmas prasiverždavo vis daž- 


niau ir dažniau. 


Ji prabudo nuo sapno, įsirėžusio į jos sąmonę - tokio ryškaus, 
šiurpaus ir neapleidžiančio. 

Toji diena prasidėjo nuo gražaus ryto. Lauke spaudė šaltukas ir 
buvo vos pasnigę, pats tas šventiškai nuotaikai sustiprinti. Visi buvo 
gerai nusiteikę ir pilni energijos. Meretė tuomet buvo šešiolikos, 
Ufė - trylikos. Jų tėvai po kartu praleistos nakties krovė daiktus į 
mašiną ir svajingai žvilgčiojo vienas į kitą iki pat tos akimirkos, kai 
viskas baigėsi. Buvo rytas prieš Kūčių vakarą - keistas ir smagus žo- 
džių junginys, kupinas gražiausių vilčių. Ufė čiauškė apie kompakti- 
nių diskų grotuvą, kurį ketino pirkti. Tai buvo paskutinis jo gyveni- 
me aiškiai išreikštas noras. 

Paskui jie laimingi pajudėjo. Meretė ir Ufė juokėsi. Visi jų jau lau- 
kė atvykstant. 

Sėdėdamas šalia ant galinės sėdynės Ufė ją kumštelėjo. Jis buvo 
kokiais dvidešimt kilogramų lengvesnis už savo seserį, bet įkyrus 
tarsi mažas išdykęs šuniukas, besigrūdantis pro savo broliukus, kad 
gautų pažįsti. Meretė stumtelėjo jį atgal ir nusiėmė savo kepurę su 
ausinėmis, kad turėtų su kuo minkštai tvoti jam per pakaušį. Tada 
viskas ir prasidėjo. 

Ties posūkiu važiuojant miško keliuku Ufė vėl jai trinktelėjo, ir 


Meretė sugriebė brolį norėdama pasodinti jį atgal. Jis spardėsi, stū- 

gavo ir spygavo iš juoko, kol Meretė bandė jį priversti atsisėsti. Tą 
akimirką, kai jų tėtis juokdamasis ištiesė ranką atgal, mėgindamas 
jiems pliaukštelėti, Meretė ir Ufė pakėlė akis. Jų mašina lenkė kitą 
automobilį. Šalia lekiančios raudonos „Ford Sierra“ durelės buvo 
purvinos nuo druskų. Priekyje žvelgdami į kelią sėdėjo maždaug 
keturiasdešimties metų vyras ir moteris. Ant galinės sėdynės sėdėjo 
berniukas bei mergaitė, labai panašūs į juos pačius, ir Ufė su Mere- 
te jiems nusišypsojo. Berniukas trumpai kirptais plaukais atrodė gal 
porą metų jaunesnis už Meretę. Pagavęs jos linksmą žvilgsnį jis žiū- 
rėjo, kaip Meretė nustumia tėčio ranką ir juokdamasi vėl atsisuka, nė 
nepastebėjusi, kad tėtis nebevaldo automobilio; ji atsitokėjo tik pa- 
mačiusi, kaip berniuko veido išraiška persimainė tarp eglių kamienų 
mirguliuojančioje šviesoje. Dar sekundę jo persigandusios akys buvo 
įsmeigtos į ją, paskui jis dingo. 

Pasigirdusį metalo džeržgesį tuoj pat nustelbė šalimais dūžtančių 
kitos mašinos langų garsas. Smūgis nubloškė joje sėdėjusius vaikus 
nuo sėdynės tuo pat metu, kai Ufė užvirto ant Meretės. Jai už nu- 
garos pasipylė dūžtančio stiklo šukės, o priekyje vienas į kitą tran- 
kėsi du tamsūs siluetai. Meretė dorai nė nesuprato, kuri iš mašinų 
skriedama išvartė pakelėje augančius medžius, tik pajuto, kaip Ufės 
kūnas vėl persivertė ir kaklą apsivijęs saugos diržas ėmė jį smaugti. 
Paskui pasigirdo kurtinantis trenksmas, pirma iš anos, paskui ir iš jų 
mašinos. Ant apmušalų ir priekinio stiklo trykštantis kraujas maišėsi 
su miško sniegu ir purvais, o Meretės blauzdą pervėrė medžio šaka. 
Lūžęs kamienas trenkėsi į mašinos dugną taip, kad ši akimirką paki- 
bo ore ir su trenksmu bloškėsi priekiu į žemę. Tuo pat metu pasigir- 
do ir šaižus į medį besitrenkiančios „Ford Sierra“ garsas. Jų mašina 
krestelėjusi apsivertė ir šonu nučiuožė į miško tankmę. Ufės rankos 
maskatavo ore, o kojas buvo prispaudusi iš vietos išplėšta mamos sė- 


dynė. Nei tėčio, nei mamos Meretė nematė. Ji matė tik Ufę. 

Meretė prabudo nuo savo pačios širdies plakimo - ši daužėsi taip, 
kad net maudė krūtinę. Ją krėtė ledinis šaltis ir pylė prakaitas. 

— Merete, nusiramink, - garsiai paliepė pati sau ir kaip galėdama 
giliau įkvėpė oro. Pridėjo ranką prie krūtinės, tarsi bandydama nu- 
braukti blogus prisiminimus. Tik sapnuose ji taip ryškiai regėdavo 
baisiausias detales. Anuomet ji visko nė nespėjo aiškiai suvokti, tik 
išgyveno nelaimės akimirką. Regėjo šviesos blyksnius, girdėjo klyks- 
mą, matė kraują, tamsą ir vėl šviesos blyksnius. 

Dar kartą giliai įkvėpusi ji pažvelgė žemyn. Lovoje greta jos gulė- 
jo Ufė, vos girdimai švilpdamas per miegus. Jo veidas dvelkė ramybe. 
Lauke į stogo latakus tyliai barbeno lietus. 

Ištiesusi ranką Meretė atsargiai paglostė brolio plaukus, tvirtai 
sučiaupusi lūpas, kad užgniaužtų besiveržiančią raudą. 


Ačiū Dievui, kad šis sapnas kamuodavo ją labai retai. 

— Sveiki, aš esu Asadas, - tarė vyriškis. Iš plaukuotos rankos, ku- 
rią jis ištiesė Karlui sveikindamasis, galėjai spėti, kad šis žmogus yra 
ragavęs visokiausio darbo. 

Karlas ne iš karto susivokė, kur esąs ir kas su juo sveikinasi. Rytas 
vis dėlto buvo ne iš lengvųjų. Tiesą sakant, jis ką tik buvo kietai įmi- 
gęs, susikėlęs kojas ant stalo, ant kelių pasidėjęs sudoku galvosūkių 
žurnalą ir sukišęs smakrą į marškinių apykaklę, kuri paprastai būda- 
vo standžiai išlyginta, o dabar veikiau priminė širdies kardiogramos 
zigzagą. Paskubomis nukėlęs nuo stalo vis dar užtirpusias nuo miego 
kojas, Karlas įsispoksojo į priešais stovintį žemaūgį tamsaus gymio 
vyruką. Jis aiškiai buvo vyresnis ir gimęs tikrai ne toje šalyje, kurią 
Karlas vadino tėvyne. 

— Asadas, supratau, - vangiai pakartojo Karlas. Kas jam, po vel- 
nių, iš to? 

- Jūs esate Karlas Mjorkas, kaip parašyta kitoje pusėje ant durų. 


Man sakė, jog aš turėčiau padėti jums. Ar teisingai supratau? 

Karlas net prisimerkė, bandydamas atspėti, ką turėjo reikšti šie 
žodžiai. Padėti ? 


- Jo, reikia manyti, kad taip, - tesugebėjo atsakyti. 


Na štai, pats prisiprašė ir įkliuvo į spąstus, gerai neapgalvojęs savo 
reikalavimų. O juk galėjo ir anksčiau susiprasti, kad turėdamas asis- 
tentą čia pat, kitapus koridoriaus, bus suvaržytas. Visų pirma, reikės 
prigalvoti jam darbo, antra, teks ir pačiam ką nors dirbti, bent jau dėl 
akių. Ką besakyti, tikrai neapgalvotas ėjimas. Kur čia pamiegosi per 
dieną, kai aplink trinsis šis vyrukas. O juk asistentas turėjo palen- 
gvinti gyvenimą. Turėjo dirbti kaip bitutė, kol Karlas bus užsiėmęs 
ir stums valandas užmerktomis akimis. Reikėjo juk plauti grindis, 
daryti kavą, dėlioti į aplankus bylų dokumentus, o paskui sukrauti 
viską kur nors toliau nuo jo akių. Darbų bus per akis, tik spėk suktis, 
bent jau iš pradžių Karlas taip manė. Bet štai dabar, tepraėjus vos po- 
rai gerų valandų, viskas jau buvo švaru, gražu ir tvarkinga, o vyrukas 
sėdėjo bei žiūrėjo į jį išplėtęs akis. Netgi lentyna už Karlo nugaros 
buvo sutvarkyta ir prikrauta žinynų, išrikiuotų abėcėlės tvarka, o visi 
segtuvai sunumeruoti bei paruošti — tik imk ir naudokis. Per dvi su 
puse valandos žmogus nudirbo visus jam skirtus darbus, ką čia ir be- 
pridursi. 

Dėl manęs jis drąsiai gali eiti namo, kad ir dabar pat, pagalvojo 
Karlas. 

— Ar turi vairuotojo pažymėjimą? — pasiteiravo jis Asado su vil- 
timi, kad Markusas Jakobsenas bus pamiršęs šią smulkmeną. Jeigu 
taip, bus galima apsvarstyti klausimą dėl šio vyruko įdarbinimo. 

— Galiu vairuoti ir taksi, ir mašiną, ir sunkvežimį, ir tanką T-55, 
taip pat T-62, ir šarvuotuosius automobilius, ir motociklus su prie- 


kabomis arba be jų. 

Taigi Karlui neliko nieko kito, kaip tik pasiūlyti Asadui prisėsti 
ir porą valandų tyliai paskaityti kokią nors knygą iš lentynos. Atsi- 
sukęs jis pačiupo pirmą po ranka pasitaikiusį tomą ir ištiesė jį savo 
asistentui. Tai buvo detektyvo A. Haslundo išleistas „Nusikaltimo 
vietos tyrėjo vadovas“. Na, kodėl gi ne. 

— Kai skaitysi, atkreipk dėmesį į sakinių sandarą, Asadai, - pa- 
tarė Karlas. — Iš jos galima daug ko išmokti. Ar daug skaitai danų 
kalba? 

— Perskaičiau visus laikraščius, ir dar konstitucijas, taip pat visus 
kitus. 

- Visus kitus? - pakartojo Karlas. Panašu, kad su juo nebus len- 
gva. - Galir sudoku spręsti mėgsti? - pridūrė, tiesdamas Asadui gal- 
vosūkių žurnalą. 


> 


Popiet Karlui jau buvo įsiskaudėję nugarą nuo tiesaus sėdėjimo. 
Asado ruošta kava suveikė kaip reikiant, tad negana to, kad Karlas 
nebeturėjo galimybės nusnūsti, jo organizmas buvo sukrėstas geros 
dozės kofeino. Jausmas, kaip kraujas teka gyslomis, buvo erzinančiai 
įkyrus. Nebežinodamas ko griebtis Karlas ėmė sklaidyti aplankus su 
bylomis. 

Kai kurias iš jų jis jau žinojo kaip savo penkis pirštus, tačiau di- 
džioji dauguma kitų bylų buvo suplaukusios iš įvairių apygardų, o 
pora - netgi iš tų laikų, kai Karlas dar nedirbo kriminalinių tyrimų 
skyriuje. Visas jas iš esmės siejo milžiniškas tyrimui sugaištų darbo 
valandų skaičius ir išpūstas spaudos dėmesys. Kelios bylos buvo su- 
sijusios su visuomenei gerai žinomais asmenimis. Galiausiai visų jų 
tyrimas užstrigo, atsidūręs aklavietėje. 

Grubiai suskirsčius šias bylas pagal pobūdį, būtų išėjusios trys sa- 


votiškos kategorijos. Pirmoji ir didžiausia kategorija — tai paprastos 

žmogžudystės, kurių motyvai buvo išaiškinti ir įtikinami, tik įtaria- 
mųjų rasti nepavyko. Antrosios kategorijos bylos buvo susijusios su 
kiek sudėtingesnėmis žmogžudystėmis. Ne visada pavykdavo tiks- 
liai nustatyti motyvą arba aukų būdavo daugiau nei viena. Net ir 
paskelbtas nuosprendis remdavosi daugiausia antraeiliais įkalčiais, 
o tikrieji nusikaltimo organizatoriai arba gaujos vadeivos taip ir 
likdavo neišaiškinti. Pati žmogžudystė neretai taip pat atrodydavo 
tarsi atsitiktinė ir kai kuriais atvejais priskiriama impulsyviam nusi- 
kaltimui. Tokias bylas išspręsti padėdavo nebent grynas atsitiktinu- 
mas — pro šalį ėjęs liudininkas, kitam nusikaltimui panaudotas tas 
pats automobilis, visiškai su byla nesusijusiomis aplinkybėmis gauta 
informacija ir panašiai. Jei ne žiupsnelis sėkmės, tyrėjams šios bylos 
būtų buvusios per kieti riešutėliai. 

Trečia ir paskutinė kategorija buvo bylų kratinys, sudarytas iš 
žmogžudysčių ar įtariamų žmogžudysčių, susijusių su pagrobimais, 
išprievartavimais, padegimais, apiplėšimais, turinčiais mirtinų pasek- 
mių, taip pat finansiniais ir kartais net politinį atspalvį turinčiais nu- 
sikaltimais. Visas šias bylas tyrusi policija buvo bejėgė, o kai kuriuos 
atvejus netgi galėjai pavadinti smūgiu pačiai „teisingumo“ sąvokai. 
Pavyzdžiui, iš vežimėlio dingęs kūdikis, pensininkų bendruomenės 
gyvenvietėje savo paties bute pasmaugtas senolis, Karupo kapinėse 
rastas nužudytas vienos gamyklos savininkas ar zoologijos sode už- 
pulta diplomatė. Kad ir kaip Karlas nenorėjo pripažinti, Pju Veste- 
gor gražbyliavimas nebuvo iš piršto laužtas, net jei po juo slypėjo pa- 
prasčiausias noras pritraukti rinkėjų balsų. Tokioms byloms nebūtų 
likęs abejingas nė vienas savo uniformos vertas policininkas. 

Prisidegęs dar vieną cigaretę Karlas žvilgtelėjo į priešais sėdintį 
Asadą. Atrodo ramus žmogus, pamanė. Jei tik pats susirastų, ką veik- 


ti, ir sėdėtų sau tyliai, kaip dabar, gal juodu visai neblogai sutartų. 

Karlas padėjo tris krūveles bylų ant stalo prieš save ir pasižiūrėjo į 
laikrodį. Dar pusvalandis sėdėjimo sukryžiavus rankas ant krūtinės 


ir užmerkus akis. Paskui abu galės eiti namo. 


M p 


— O tai kokios čia bylos pas tave sudėtos? 

Akies krašteliu Karlas pažvelgė į juodus Asado antakius, neį- 
stengdamas nė dorai atsimerkti. Vyrukas stovėjo palinkęs virš stalo, 
rankoje tebelaikydamas „Nusikaltimo vietos tyrėjo vadovą . Vietoj 
žymeklio tarp puslapių įspraustas pirštas rodė, kad jis gan nemažai 
pasistūmėjo į priekį. Nors gal tik žiūrinėjo paveiksliukus, juk daug 
žmonių šitaip daro. 

— Žinai ką, Asadai? Tu išblaškei mano mintis, - vos sulaikydamas 
žiovulį tarė Karlas. — Tiek to, ką dabar padarysi. Tai štai, su šiomis 
bylomis mes dirbsime. Čia yra senos bylos, kurių niekam nepavyko 
išaiškinti. Ar supranti? 

Asadas susidomėjęs pakėlė antakius. 

— Labai įdomu, - pasakė imdamas aplanką nuo viršaus. - Niekas 
nežino, kas ką padarė, ir taip toliau, ar ne? 

Karlas rąžydamasis ištiesė kaklą ir metė žvilgsnį į laikrodį. Dar 
nebuvo nė trijų. Paėmęs iš Asado aplanką permetė jį akimis. 

- Apie šią bylą nieko negirdėjau. Čia rašo kažką apie kasinėjimus 
Sprogo saloje, kai buvo kasamas Didžiojo Belto sąsiauris tarp Fune- 
no ir Zelandijos. Ten kasdami rado lavoną, ir tuo viskas pasibaigė. 
Šią bylą tyrė Slagelsės policija. Dykaduonių kompanija. 

— Dykaduonių? - supratingai linktelėjo Asadas. - Ar šita tau 
svarbiausia? 

Karlas žiūrėjo į jį nesuprasdamas. 

— Nori paklausti, ar šitos bylos imsimės pirmiausia? Ar tai turėjai 


galvoje? 

— Taip. Tai šitos? 

Karlas susiraukė. Per daug klausimų vienu kartu. 

— Man reikia viską peržiūrėti, kad galėčiau nuspręsti. 

— Ar čia labai slapta? - Asadas atsargiai padėjo aplanką atgal ant 
krūvelės viršaus. 

- Šitie dokumentai? Taip, juose, ko gero, yra informacijos, kurios 
negalima žinoti bet kam. 

Juodukas minutėlei nuščiuvo. Dabar jis priminė berniuką, ku- 
riam nenupirko ledų, bet jis tikisi, kad galbūt vis tiek jų gaus, jei 
atkakliai stovės laukdamas. Juodu taip ir spoksojo vienas į kitą, kol 
Karlui tapo nejauku. 

— Kas yra? — paklausė jis. - Ar nori dar ko nors paklausti? 

— Kadangi esu čia ir pažadu laikyti liežuvį už dantų, nieko nepa- 
sakoti, ką perskaitysiu, ar galiu pavartyti bylas? 

— Tai ne tavo darbas, Asadai. 

— Ne, bet koks dabar mano darbas? Aš perskaičiau tik keturias- 
dešimt penkis knygos puslapius, ir dabar mano galvai reikia ko nors 
kito. 

— Mat kaip. - Karlas apsidairė, ieškodamas Asadui kokio darbe- 
lio, jei ne galvai, tai bent tvirtoms rankoms. Išties darbų nelabai ir 
buvo. - Na, jei duodi garbės žodį, kad su niekuo kitu, išskyrus mane, 
neaptarinėsi to, ką perskaitei, tuomet gerai. - Jis pastūmė vieną ap- 
lankų krūvelę link Asado. - Čia trys atskiros krūvos, nesumaišyk jų. 
Aš sukūriau tobulą sistemą, sugaišau tam labai daug laiko. Ir nepa- 
miršk, Asadai - niekam nieko apie bylas negalima pasakoti. - Karlas 
pasisuko į savo kompiuterį. - Tiesa, dar vienas dalykas. Visos šios 
bylos mano, taigi turiu nemažai darbo. Pats matai, kiek jų čia daug. 
Todėl nesitikėk, kad aprarinėsiu jas su tavimi. Tavo darbas valyti, da- 


ryti kavą ir pavežti mane, kai reikės. Jei neturi ką veikti, nieko tokio, 

gali sau paskaitinėti bylas. Bet tai neturi nieko bendro su tavo darbu, 
sutarėm? 

— Sutarėm, taip. - Asadas akimirką stovėjo ir žiūrėjo į vidurinę 
šūsnį. - Čia tokios ypatingos bylos guli sudėtos. Manau, suprantu. 
Paimsiu tris viršutinius aplankus. Aš jų nesumaišysiu. Jos bus sudė- 
tos pagal aplankus mano kabinete. Kai tau jų reikės, tada pašauk, aš 
vėl atnešiu. 

Karlas žvilgsniu nulydėjo išeinantį Asadą, po pažastimi nešiną 
trimis aplankais ir skaityti paruoštu „Nusikaltimo vietos tyrėjo va- 


dovu“. Visa tai jį išties neramino. 


Nepraėjus nė valandai Asadas vėl išdygo prie Karlo stalo. Šis tuo 
metu kaip tik galvojo apie Hardį. Vargšelis Hardis. Prašė savo kole- 
gos, kad jį pribaigtų. Argi Karlas galėtų taip pasielgti ? Tokios mintys 
prie gero nepriveda. 

Asadas padėjo vieną aplanką Karlui prieš nosį. 

— Širą vieną bylą aš pars sau prisimenu. Kaip tik tada lankiau 
danų kalbos pamokas ir mes skaitėme apie tai laikraščiuose. Tada 
pagalvojau, kad byla labai įdomi. Ir dabar taip manau. 

Karlas žvilgtelėjo į jam ištiestą popierių. 

— Tai tu atvažiavai į Daniją du tūkstančiai antraisiais? 

— Ne, tūkstantis devyni šimtai devyniasdešimt aštuntaisiais. 
Bet pamokas lankiau du tūkstančiai antraisiais. Ar tu tada tyrei šią 
bylą? 

— Ne, tai buvo Greitojo reagavimo būrio byla, dar prieš reorgani- 
zuojant policijos pajėgas. 

— Dėl to, kad reikėjo ištirti greitai ? 

— Ne, todėl, kad... - buvo beaiškinąs Karlas, tačiau pamatęs įsi- 


tempusį iš smalsumo Asado veidą nutilo. - Tiksliau, taip, - skubiai 

pasitaisė. Kam varginti nieko neišmanantį vyruką policijos darbo 
tvarkos peripetijomis? 

— Man atrodo, ta Meretė Liungor buvo daili mergina, - kreivai 
šyptelėjo savo bosui Asadas. 

— Daili? — Karlas pažvelgė į gražią, energija trykštančią moterį 
nuotraukoje. - Taip, tikrai buvo. 

Per kiras dvi dienas susikaupė krūva neperžvelgtų pranešimų. 
Meretės sekretorė stengėsi neparodyti susierzinimo ir toliau elgėsi 
maloniai. Kai manydavo, kad jos bosė nemato, ji slapčiomis ją stebė- 
davo. Kartą net pasiūlė Meretei kartu pažaisti sieninį savaitgalį, bet 
ši atsisakė, nes neturėjo jokio noro bičiuliautis su savo darbuotojais. 

Po to karto jos sekretorė vėl tapo niūri ir abejinga, kaip įprastai. 

Penktadienio vakarą Meretė susirinko paskutines neperskaitytas 
žinutes, kurias sekretorė buvo palikusi ant stalo, ir pasiėmė su savimi 
namo. Kelis kartus perskaičiusi išmetė visas į šiukšliadėžę, ištraukusi 
užrišo šiukšlių maišą ir išnešė jį lauk į konteinerį. Reikėjo viską už- 
baigti kartą ir visiems laikams. 


Kad ir kaip šlykščiai ji dėl to jautėsi. 


Namų tvarkytojos paliktas troškinys stovėjo ant stalo. Kai baigę 


lakstyti po namus Meretė su Ufe susėdo valgyti, jis dar buvo truputį 

šiltas. Šalia indo su troškiniu gulėjo vokas, o ant jo - dar kažkoks 
raštelis. 

„Tik ne tai, - pagalvojo Meretė, imdama raštelį. - Ji iš mūsų iš- 
eina. 

Raštelyje buvo parašyta: „Kažkoks vyriškis buvo atėjęs ir perdavė 
laišką. Tikriausiai iš ministerijos.“ 

Meretė arplėšė voką. „Geros kelionės į Berlyną: Tik tiek. 

Šalia jos sėdintis Ufė buvo pasidėjęs tuščią lėkštę ir šypsojosi, ne- 
kantriai uosdamas gardų maisto aromatą. Meretė pakabino troški- 


nio ir įdėjo broliui tvirtai suspaudusi lūpas, kad nepravirktų balsu. 


Šniokščiantis rytų vėjas vis stiprėjo ir čaižė bangas, o šios putoda- 
mos taškėsi į laivo šonus. Ufei be galo patikdavo stovėti denyje ir ste- 
bėti, kaip apačioje banguoja vanduo, o virš galvos išskleidę sparnus 
sklando kirai. Meretei savo ruožtu patikdavo matyti jį laimingą. Šio 
savaitgalio ji išties laukė. Gerai, kad vis dėlto nusprendė važiuoti: — 
juk Berlynas - toks nuostabus miestas. 

Denio priekyje atsisukusi į jų pusę stovėjo senyva pora, o už jų, 
netoli kamino, ant vieno iš staliukų išsidėliojusi savo termosus ir su- 
muštinius, sėdėjo šeima. Vaikai jau buvo užkandę, ir Meretė jiems 
nusišypsojo. Tėtis, pažvelgęs į laikrodį, kažką pasakė savo žmonai. 
Visi sukruto rinkti ir pakuotis pietų likučius. 

Ji prisiminė, kaip važiuodavo į panašias išvykas su savo tėvais. 
Tai buvo taip seniai. Meretė apsisuko. Žmonės palengva skirstėsi 
nuo denio ir traukė žemyn, kur stovėjo jų mašinos. Keltas už kokių 
dešimties minučių turėjo pasiekti Putgardeno uostą, bet kai kurie 
keleiviai dar neskubėjo. Laivagalyje, prie didžiulių panoraminių lan- 


gų, stypsojo du šalikais apsimuturiavę vyrai ir tylomis žvelgė į jūrą. 

Vienas iš jų atrodė silpnas ir išvargęs. Mintyse išmatavusi atstumą 
tarp jų Meretė nusprendė, kad jie nepažįstami. 

Nė pati nesuvokdama kodėl, ji išsitraukė iš kišenės laišką ir dar 
kartą perskaitė tuos keturis žodžius. Paskui įdėjo jį atgal į voką ir 
iškėlė viršun. Sekundėlę palaikė žiūrėdama, kaip jis plazdena vėjyje, 
tada paleido. Kartu su vėjo gūsiu vokas pakilo, o paskui nėrė žemyn 
ir pradingo kažkur laivo šono kiaurymėje žemiau denio. Vos spėjusi 
pagalvoti, kad teks leistis žemyn jo paimti, Meretė staiga vėl išvy- 
do voką, blaškomą bangų. Kelis kartus apsisukęs jis dingo baltose 
putose. Pasigirdo Ufės juokas. Visą tą laiką stebėjęs voką, dabar jis 
džiugiai suspigo, nusiėmė savo beisbolo kepuraitę ir taip pat nušvei- 
tė į bangas. 

— Ką darai! - tespėjo riktelėti Meretė, o kepuraitė jau grimzdo į 
jūros gelmes. 

Tai buvo Kalėdų dovana ir brangiausias Ufės turtas. Tą pačią se- 
kundę, kai kepuraitė paniro, jis suprato, ką padaręs. Buvo akivaizdu, 
kad Ufė tuoj šoks iš paskos jos susigrąžinti. 

— Ufe, ne! - suriko Meretė. - Negalima, ji nuskendo! 

Ber šis jau buvo užkėlęs koją ant metalinės užtvaros ir, pavojingai 
persisvėręs per turėklus, žliumbė. 

— Baik, Ufe! Pamiršk tą kepurę, - vėl riktelėjo Meretė, bet Ufė 
buvo daug stipresnis ir į jos riksmą nekreipė dėmesio. Jo mintys buvo 
ten žemai, bangose, kur dingo per Kalėdas gauta kepuraitė. Papras- 
to, beprasmio Ufės gyvenimo simbolis. 

Tada, apimta nevilties, Meretė jam trenkė. Pirmą kartą gyvenime 
ji trenkė Ufei per veidą, ir iškart išsigandusi atšoko. Ufė nesuvokė, 
kas vyksta. Pamiršęs kepuraitę jis susiėmė už skruosto ir stovėjo pri- 
blokštas. Jau daug metų nebuvo jutęs skausmo, todėl nieko nesupra- 
to. Paskui pažvelgė į seserį ir trenkė jai atgal. Stipriau, nei kada nors 


buvo trenkęs. 

Žmogžudysčių skyriaus viršininkas Markusas Jakobsenas jau ke- 
lintą naktį beveik nemiegojo. 

Valbiu parke nužudyto dviratininko bylos liudininkė mėgino nu- 
sižudyti išgėrusi didelę dozę migdomųjų. Jakobsenui galvoje netilpo, 
koks velnias ją galėjo tam pastūmėti. Juk ji turėjo vaikų ir mylinčią 
motiną. Kas galėjo šią moterį taip įbauginti, kad ji prieitų iki kraš- 
tutinumo? Policija jai buvo siūliusi liudininkų apsaugos programą 
ir visą kitą jų galioje esančią pagalbą. Liudininkė buvo prižiūrima 
kiaurą parą. Iš kur, po galais, ji dar gavo tų piliulių? 

— Gal tu eik namo ir bent kiek pamiegok, - tarė jam pavaduoto- 
jas, kai Markusas grįžo iš įprasto susitikimo su policijos viršininku, 
kuris vykdavo kiekvieną penktadienio rytą posėdžių salėje. 

Markusas linktelėjo. 

— Taip ir padarysiu, bent porai valandų. O tu su Baku nueik į 
Respublikinę ligoninę ir pažiūrėk, gal ką išpeši iš tos moters. Ir būti- 
nai kartu nusivesk jos mamą su vaikais, kad juos pamatytų. Reikia ją 


kaip nors grąžinti į realybę. 

— Aha, arba kuo toliau nuo jos, - atsakė Larsas Bjornas. 

Suskambo telefonas, nors visi skambučiai turėjo būti peradresuo- 
ti kitiems. „Nejunk manęs su niekuo, nebent skambintų pati karalie- 
nė arba princas Henrikas“, - savo sekretorei buvo paliepęs Markusas. 
Vadinasi, skambino jo žmona. 

— Kas? - paklausė jis, staiga pajutęs neapsakomą nuovargį. 

— Komisarė, - sušnibždėjo Bjornas, pridengęs ragelį, ir perdavęs 
jį Markusui tyliai išsliūkino iš kabineto. 

— Markusai, - pasigirdo ragelyje valdingas policijos komisarės 
balsas, - skambinu tau pranešti, kad teisingumo ministras su komi- 
tetais greitai viską sutvarkė. Papildomos lėšos jau patvirtintos. 

— Puiku, - atsakė Markusas, mintyse jau svarstydamas, kaip pa- 
skirstys biudžetą. 

- Taip, na, tu pats žinai visą tvarką. Šiandien Pju Vestegor ir Da- 
nijos Teisėjų komitetas susitiko su teisingumo ministru, taigi reika- 
lai tuoj pajudės. Policijos departamento viršininkas paprašė genera- 
linio komisaro sužinoti, ar jau įkūrėte naująjį skyrių, - pridūrė ji. 

— Taip, - patikino Markusas ir prisiminęs išvargusį Karlo veidą 
susiraukė. - Manau, kad įkūrėme. 

— Labai gerai. Taip jiems ir pasakysiu. O kurios bylos pirmiausia 
imsitės ? 


Išgirdęs šį klausimą Markusas pasijuto dar labiau išsekęs. 


Karlas kaip tik ruošėsi eiti namo. Laikrodis ant sienos rodė 16.36, 
tačiau jo vidinis laikrodis tiksėjo keliomis valandomis į priekį. Todėl 
Markuso Jakobseno skambutis ir žinia, kad jis nori nusileisti žemyn 
pasikalbėti, Karlą neapsakomai nuvylė. „Aš turiu pateikti ataskaitą 


už tavo darbus“, - telefonu pasakė jis. 

Atsidusęs Karlas pažvelgė į tuštutėlę skelbimų lentą ir virtinę ne- 
švarių kavos puodelių, išrikiuotų ant nediduko posėdžių stalo. 

— Duok man dvidešimt minučių, Markai, ir tada galėsi užsukti. 
Mes dabar kaip tik šiuo bei tuo užsiėmę. 

Tai pasakęs padėjo ragelį ir išpūtė skruostus. Paskui lėtai iškvėpė, 
atsistojo ir patraukė prie durų kitapus koridoriaus, kur buvo jaukiai 
įsikūręs Asadas. 

Ant jo mikroskopinio stalo stovėjo dvi įrėmintos fotografijos, 
kuriose matėsi būrys žmonių. Ant sienos virš stalo kabojo plakatas 
su arabiškais rašmenimis ir gražiu egzotišku pastatu, kurio Karlas 
negalėjo įvardyti. Ant durų buvo pakabinta ruda striukė, išėjusi iš 
mados maždaug tuo pat metu kaip ir blauzdinės. Palei toliausią sieną 
stovėjo tvarkingai sudėti Asado valymo reikmenys: kibiras, grindų 
šluostė, siurblys ir gausybė buteliukų su visokiausiais chemikalais. 
Ant knygų lentynos gulėjo pora guminių pirštinių ir mažytis radijas 
su kasečių grotuvu, iš kurio sklindantys prislopinti garsai priminė 
šurmuliuojantį Suso turgų. Greta radijo dar buvo padėta užrašinė, 
pluoštelis popieriaus lapų, pieštukas, Korano egzempliorius ir ke- 
letas arabiškų žurnalų. Ant grindų priešais lentyną gulėjo patiestas 
margas kilimėlis melstis, iš pažiūros gerokai per mažas Asadui. Ben- 
dras kabineto vaizdas išties buvo spalvingas. 

— Asadai, — tarė Karlas, - yra skubus reikalas. Po dvidešimties mi- 
nučių pas mus užsuks žmogžudysčių skyriaus viršininkas, todėl turim 
pasiruošti. Kai jis ateis, gal galėtum plauti grindis anam koridoriaus 


gale? Suprantu, kad bus šiek tiek viršvalandžių, bet gal nieko tokio. 


— Turiu pripažint, visai neblogai, Karlai, - tarė Markusas Jakob- 
senas, pavargusiu žvilgsniu rodydamas į skelbimų lentą. - Apsitvar- 


kei čia kaip reikiant. Grįžti į vėžes po truputį? 

— Į vėžes? Na, kaip čia pasakius, stengiuosi. Bet žinok, dar praeis 
šiek tiek laiko, kol atgausiu formą. 

— Jei norėsi dar kartą pasikalbėti su krizių konsultantu, sakyk. 
Tokios traumos gali pridaryt rimtų bėdų, nežiūrėk į tai pro pirštus. 

— Manau, kaip nors susitvarkysiu. 

— Gerai, Karlai, bet jei ką - sakyk, nesikuklink. - Jakobsenas ap- 
sisuko ir nužvelgė sieną kabineto gale. - O, ir teliką pasikabinai, — 
įsispoksojo į keturiasdešimties colių ekraną, kuris rodė žinias per 
„TV2“. 

— Aha, juk reikia sekti įvykius pasaulyje, - atsakė Karlas, mintyse 
dėkodamas Asadui, kuris sugebėjo pakabinti ir prijungti tą griozdą 
per penkias minutes. Matyt, ir čia turėjo nemažai patirties. - Tiesa, 
ką tik sužinojau, kad ta dviratininko žmogžudystės liudininkė ban- 
dė nusižudyti. 

— Ką? Kaip, po velnių, įmanoma taip greit paskleisti informaci- 
ją? - negalėjo patikėti Markusas. Ši žinia, regis, jį galutinai pribaigė. 

Karlas tik truktelėjo pečiais. Žmogaus, vadovaujančio žmogžu- 
dysčių skyriui jau dešimt metų, lyg ir nebeturėtų stebinti tokie da- 
lykai. 

— Suskirsčiau bylas į tris kategorijas, - bakstelėjęs pirštu į krūveles 
ant stalo tarė jis. — Čia visos rimtos, komplikuotos bylos. Ne vieną 
dieną sugaišau, kol perskaičiau medžiagą. Daug laiko teks praleisti 
prie jų, Markusai. 

— Darbuokis tiek, kiek tik reikės, Karlai, - atitraukė žvilgsnį nuo 
televizoriaus Jakobsenas. - Tik bent ką nors mums kartkartėmis 
parodyk. Jei prireiks, kad kas nors iš mūsiškių viršuje tau padėtų, 
pasakyk. - Jis pabandė išspausti šypseną. - Tai kurios bylos imsies 
pirmiausia? 

— Hm, na, dabar renkuosi tarp kelių. Bet turbūt pirmiausia atver- 


sim Meretės Liungor bylą. 

Jakobseno veidas nušvito. 

— Aha, tikrai, tas atvejis labai keistas. Taip imk ir prapulk tu man 
iš kelto pakeliui į Putgardeną, vieną minutę dar ten, kitą - jau nebėr. 
Ir niekas nieko nematė. 

— Toj byloj labai daug keistų detalių, - pritarė Karlas, bandyda- 
mas bent vieną prisiminti. 

— Kiek pamenu, jos brolį buvo apkaltinę, kad išstūmė ją už borto, 
bec vėliau kaltinimus panaikino. Gal nuo to ir pradėsi tyrimą? 

— Galbūt. Nežinau, kur tas brolis dabar, todėl pirmiausia reikėtų 
jį susirasti. Nors yra ir kitų minčių, nuo ko būtų galima pradėti. 

- Lyg ir prisimenu kažkokį dokumentą, kuriame buvo nurodyta, 
kad Meretės brolis perkeltas į ligoninę Šiaurės Zelandijoje, - toliau 
garsiai svarstė Jakobsenas. 

— Taip, taip. Bet gali būti, jog dabar jis jau kitur, - dėjosi susimąs- 
tęs Karlas. Keliauk atgal į savo kabinetą, ponuli, pamanė jis. Kiek gi 
galima klausinėti. Jis juk viso labo teturėjo penkias minutes permesti 
bylą akimis. 

— Jis dabar kažkokioje „Egelio“ įstaigoje, Frederiksundo mies- 
te, - tarpduryje pasigirdo balsas. Ten, pasirėmęs ant plaušinės šluo- 
tos, stovėjo Asadas. Su žaliomis guminėmis pirštinėmis, ilgu chalatu 
ir baltutėle šypsena jis atrodė kaip iš kitos planetos. 

Žmogžudysčių skyriaus viršininkas apstulbęs spoksojo į šią egzo- 
tišką būtybę. 

— Hafezas al-Asadas, - prisistatė jis, tiesdamas gumine pirštine 
apmautą ranką. 

— Markusas Jakobsenas, - sveikindamasis atsakė šis. Tada atsisu- 
ko ir klausiamai pažvelgė į Karlą. 

— Čia mūsų naujasis skyriaus asistentas, Asadas. Girdėjo mane 
kalbant apie bylą, - Karlas metė į Asadą reikšmingą žvilgsnį, kurio 


šis apsimetė nepastebėjęs. 

— Aišku, - tarė Jakobsenas. 

— Taip, ponas inspektoriaus pavaduotojas Mjorkas tikrai daug 
dirbo, sunkiai. Aš tik truputį padėjau šen ir dar ten, kur galima, — 
plačiai šypsodamasis išpyškino Asadas. - Tik nesuprantu vieno da- 
lyko, kodėl Meretės Liungor kūno taip ir nerado jūroje. Pas mus Si- 
rijoje plaukioja daug ryklių, kurie sudrasko lavonus, bet jei palei Da- 
niją neplaukioja tiek ryklių, tai lavonus kažkada vis tiek turėtų rasti. 
Lavonai išsipučia kaip balionai, nes viduje viskas pradeda pūti. 

Žmogžudysčių skyriaus viršininkas bandė šypsotis. 

— Na, kaip čia pasakius. Jūra aplink Danijos krantus yra didelė ir 
gili. Gana dažnai nepavyksta rasti nuskendusio žmogaus kūno. Tiesą 
sakant, tuose vandenyse nemažai žmonių paskęsta iškritę iš keleivi- 
nio laivo, o kūnų dažnai ir nesurandame. 

— Asadai, - žiūrėdamas į laikrodį tarė Karlas, - jau gali eiti namo. 
Iki rytojaus. 

Asadas klusniai linktelėjo ir pasiėmęs nuo grindų savo kibirą din- 
go. Kitapus koridoriaus pasigirdo barškesys, ir po minutėlės jis vėl 
įkišo nosį atsisveikinti. 

— Labai savotiškas tipas tas Hafezas Asadas, - pastebėjo Jakobse- 


nas, kai vyruko žingsniai nutolo koridoriumi. 

Atėjęs į darbą po savaitgalio Karlas rado Markuso pavaduotojo 
paliktą raštelį. 

Pasakiau Bakui, kad dirbi su Meretės Liungor byla. Jis irgi 
ties ja dirbo prieš pat tyrimo pabaigą, kai buvo Greitojo reaga- 
vimo būryje, todėl nemažai žino. Dabar Bakas užsikasęs prie 
tos dviratininko žmogžudystės, bet galės aptarti su tavim bylą, 
ir būtų gerai tai padaryti nedelsiant. 


Larsas Bjornas 


Karlas net prunkštelėjo. „Būtų gerai tai padaryti nedelsiant. Kas 
jis mano esąs, tas Bakas, veidmainis kalės vaikas? Susireikšminęs, no- 
rintis pasirodyti esąs teisuolis. Tokio biurokrato ir padlaižūno dar 
reikėtų paieškoti. Jo žmona, prieš glamonėdama jį žemiau juosmens, 
turbūt pildo paraišką trimis egzemplioriais. 

Vadinasi, Bakas tyrė bylą, kuri 2ebuvo išaiškinta. Kaip šaunu. 
Karlas beveik pajuto norą imti ir sėkmingai užbaigti tyrimą. 


Paėmęs nuo stalo aplanką jis paprašė Asado padaryti kavos. 

— Žiūrėk, kad nebūtų tokia stipri kaip anąkart, - pridūrė, prisi- 


minęs atstumą iki tualeto. 

Meretės Liungor bylos aplankas buvo pats tvarkingiausias ir išsa- 
miausias iš visų, kuriuos Karlui buvo tekę regėti. Jame buvo surinkta 
viskas: jos brolio Ufės sveikatos būklės išrašai, policijos apklausų ste- 
nogramos, bulvarinių laikraščių ir paskalų skilčių iškarpos, keletas 
vaizdajuosčių su įrašytais Meretės interviu bei išsamūs jos kolegų 
ir kelto keleivių, mačiusių Meretę su broliu ant denio, parodymai. 
Taip pat denio ir turėklų nuotraukos, iš kurių buvo maryti atstumas 
iki vandens, pirštų atspaudai, paimti iš dingimo vietos, ir daugybės 
keleivių, kurie, plaukdami keltu „Scandline“, fotografavosi denyje, 
nuotraukos. Be visų kitų dokumentų, aplanke galėjai rasti net laivo 
žurnalo kopiją, kurioje buvo užfiksuota kapitono reakcija į šį įvykį. Ir 
vis dėlto nebuvo nieko, nuo ko Karlas galėtų atsispirti. 

Reikia peržiūrėti vaizdajuostes, pamanė jis, perskaitęs surinktą me- 
džiagą, ir nepatenkintas žvilgtelėjo į kabinete stovintį DVD grotuvą. 

— Asadai, turiu tau darbelio, - pranešė Karlas, kai padėjėjas grį- 
žo nešinas garuojančiu puodeliu kavos. - Užlipk iki žmogžudysčių 
skyriaus trečiame aukšte, ten, kur žalios durys, ir eik raudonu kori- 
doriumi iki vestibiulio, o ten... 

— Vestibiulio? — išpūtė akis Asadas. Jo ištiestas puodelis skleidė 
aromatą, kuris net ir iš tolo Karlui nieko gero nežadėjo. 

— Na taip, kur raudonas koridorius taps platesnis. Eik tiesiai 
prie šviesiaplaukės moters. Jos vardas Liza, ji normali. Pasakyk, kad 
Karlas Mjorkas prašė vaizdajuosčių grotuvo. Mes su ja puikiai suta- 
riam, — mirktelėjo Karlas Asadui, o šis supratingai mirktelėjo jam 
atgal. - Tik jeigu pamatysi tamsiaplaukę, o daugiau nieko nebus, 
apsisuk ir grįžk. 

Asadas klusniai linktelėjo. 
— Nepamiršk paimt adapterio, - dar šūktelėjo Karlas, Asadui jau 


žingsniuojant dieninėmis lempomis apšviestu koridoriumi. 
S 


— Ten buvo tik tamsiaplaukė moteris, - pranešė grįžęs Asadas. — 
Ji man davė du vaizdo aparatus ir pasakė, kad nereikia atiduoti. - Jis 
plačiai išsišiepė. — Be to, ji dar buvo graži. 

Karlas netikėdamas papurtė galvą. Macyt, bus pasikeitusios dar- 
buotojos. 

Pirmojoje vaizdajuostėje buvo įrašyta 2001 m. gruodžio 21 d. 
televizijos žinių laida. Joje Meretė Liungor kalbėjo apie neoficialią 
Londone vykusią konferenciją sveikatos ir klimato klausimais, ku- 
rioje buvo dalyvavusi. Didžiąją dalį pokalbio sudarė jos diskusija su 
senatoriumi Briusu Jansenu apie amerikiečių požiūrį į Pasaulio svei- 
katos organizacijos veiklą ir Kioto protokolą. Meretės nuomone, tai 
buvo pagrindas žvelgti į ateitį optimistiškai. 

„Įdomu, ar lengva ją apkvailinti“, - mintyse svarstė Karlas. Ta- 
čiau, nepaisant šiokio tokio naivumo, dėl kurio neabejotinai buvo 
kaltas jos amžius, kitais atžvilgiais Meretė Liungor atrodė profesio- 
nali, šaltakraujiška ir aiškiai dėstanti mintis. Ji nustelbė net naująjį 
vidaus reikalų ir sveikatos ministrą, kuris stovėjo šalia ir atrodė taip, 
lyg parodijuotų mokytoją, nužengusį iš septintojo dešimtmečio 
kino filmo. 

— Labai elegantiška ir graži ponia, - pastebėjo Asadas, stovėda- 
mas tarpduryje. 

Kitoje vaizdajuostėje buvo įrašyta 2002 m. vasario 20 d. laida. 
Savo partijos aplinkosaugos atstovo vardu Meretė komentavo skep- 
tišką pasipūtėlio Bjarkės Ernfelro ataskaitą Mokslinių apgaulių prie- 


žiūros komitetui. 

„Ir sugalvok tu man tokį pavadinimą komitetui“, - pamanė Kar- 
las. Nors kai pagalvoji, bet ką Danijoje galėjai taip kafkiškai pava- 
dinti. 

Ekrane šmėžuojanti Meretė šį kartą atrodė visiškai kitokia. Joje 
buvo daugiau tikro žmogiškumo nei politiškumo. 

— Ji čia labai labai graži, - vėl tarė Asadas. 

Karlas į jį žvilgtelėjo. Moterų išvaizda aiškiai užėmė ypač svarbią 
vietą šio žmogaus pasaulėžiūroje. Ir vis dėlto negalėjai su juo nesu- 
tikti. Duodama šį interviu Meretė išties švytėjo. Ji tiesiog tryško tuo 
ypatingu žavesiu, kokį sugeba skleisti kiekviena moteris, kai jų gy- 
venime viskas klostosi puikiai. Tai buvo daug sakantis ir kartu dar 
didesnę painiavą keliantis faktas. 

— Ar ji tada buvo nėščia? - paklausė Asadas. Sprendžiant iš jo 
šeimos narių skaičiaus nuotraukose, ši moters būsena jam buvo gana 
neblogai pažįstama. 

Karlas prisidegė cigaretę ir vėl ėmė sklaidyti į bylą susegtus do- 
kumentus. Dėl savaime suprantamų priežasčių skrodimo duomenų, 
kurie galėtų atsakyti į šį klausimą, joje nebuvo. Kūno surasti nepa- 
vyko. Versdamas laikraščių iškarpas Karlas pastebėjo rėksmingas 
paskalų skyrelio užuominas apie Meretės abejingumą vyrams, nors 
tai, žinoma, nebūtų sutrukdę jai pastoti. Paryrinėjus straipsnius ati- 
džiau, paaiškėjo, kad apskritai niekas nebuvo matęs Meretės su kuo 
nors artimiau bendraujant - nei vyrais, nei moterimis. 

— Turbūc ji buvo neseniai įsimylėjusi, - nusprendė Asadas, ranka 
vėdindamas cigaretės dūmus. Jis buvo priėjęs taip arti ekrano, kad, 
regis, ketino į jį sulįsti. - Va kokia raudona dėmė čia ant jos skruosto. 
Žiūrėk! 

— Garantuoju, kad tada buvo kokie du laipsniai, ne daugiau. 


Duodami interviu lauke politikai visada atrodo sveikesni, Asadai. 

Dėl ko, tu manai, jie dar kankintųsi? — paprieštaravo Karlas, nors 
Asadas buvo teisus. Skirtumas tarp šio ir ano interviu buvo akivaiz- 
dus. Per tą laiką Meretei kažkas buvo nutikę. Bjarkė Ernfeltas, tas 
psichas lobistas, kurio specializacija buvo narstyti faktus apie stichi- 
nes nelaimes iki paskutinio kaulelio, niekaip nebūtų privertęs Mere- 
tės Liungor taip dailiai nurausti. 

Kurį laiką Karlas sėdėjo, įsmeigęs žvilgsnį į tuštumą. Kiekviena 
byla prieidavo iki tokio taško, kuriame detektyvas iš visos širdies ap- 
gailestaudavo, kad nebuvo sutikęs aukos gyvos. Šį kartą tai nutiko 
kaip niekad anksti. 

— Asadai, paskambink į tą įstaigą, „Egelį“, kur uždarytas Meretės 
brolis, ir susitark dėl susitikimo vyresniojo inspektoriaus pavaduoto- 
jo detektyvo Mjorko vardu. 

— Vyresniojo inspektoriaus pavaduotojo detektyvo Mjorko? Kas 
jis toks? 

Karlas pabaksnojo pirštu sau į smilkinį. Gal jis visai kvailas, ar 
ką? 

— O kaip tau atrodo? 

— Na, - papurtė galvą Asadas, - aš maniau, kad tu esi vyresniojo 
policijos inspektoriaus pavaduotojas. Argi ne taip dabar, po naujo- 
sios policijos reformos, vadinasi ? 

Karlas tik atsiduso. Ta sušikta policijos reforma. Į subinę tegul ją 


susikiša. 


„Egelio“ direktorius, perskambinęs po dešimties minučių, net 
nebandė slėpti smalsumo. Asadas, matyt, buvo leidęs sau šiuo klau- 
simu paimprovizuoti, bet ko daugiau ir tikėtis iš asistento, turinčio 
daktaro laipsnį guminių pirštinių bei plastikinių kibirų srityje. Galų 


gale, niekas negimsta mokėdamas. 

Pažvelgęs į savo padėjėją, pakėlusį akis nuo sudoku žurnalo, Kar- 
las padrąsinamai jam linktelėjo. 

Paaiškinti reikalą Karlui teprireikė pusės minutės, o direktoriaus 
atsakymas buvo trumpas ir aiškus. Ufė Liungoras visiškai nekalba, 
tad vyresniojo inspektoriaus pavaduotojas detektyvas nieko nepeš 
bandydamas su juo pasišnekėti. Be to, nors Ufė ir nebylys bei sunkiai 
bendraujantis, teisiškai jis neturi jokio globėjo, o kadangi pars nėra 
davęs leidimo jokiam jų įstaigos atstovui kalbėti jo vardu, jie ir negali 
daugiau nieko pasakyti. 

Čia tai bent mįslės keturgyslės. 

— Aš puikiai suprantu jūsų darbo specifiką ir jokiais būdais ne- 
ketinu laužyti konfidencialumo. Tiesiog man pavesta ištirti jo sesers 
dingimo aplinkybes, todėl manau, kad Ufei gali būti labai naudinga 
pasikalbėti su manimi. 

— Bet jis nekalba. Aš jums ką tik sakiau. 

- Žinote, labai daug žmonių per mūsų apklausas nekalba, bet 
mes susitvarkome. Mūsų „O“ skyriaus darbuotojai puikiai moka šif- 
ruoti neverbalinius ženklus. 

— „O“ skyriaus? 

— Taip, mes esame elitinė tyrimų komanda, įsikūrusi policijos 
valdybos būstinėje. Kada galiu pas jį atvykti? 

Ragelyje pasigirdo atodūsis. Vyrukas buvo nekvailas. Tokius kie- 
takakčius, matyt, pažinojo kaip nuluptus. 

— Pažiūrėsiu, kuo galiu padėti. Aš jums perskambinsiu, - galiau- 
siai pasakė. 

Padėjęs ragelį Karlas užsipuolė Asadą. 

— Ko prišnekėjai paskambinęs tam vyrui, Asadai? - riktelėjo jis. 

— Tam vyrui? Pasakiau, kad tu nori kalbėtis tik su viršininku, o 
ne su direktoriumi. 


— Direktorius ir y72 viršininkas, Asadai. 

Karlas giliai įkvėpė, atsistojo ir priėjo prie savo asistento, žiūrė- 
damas jam į akis. 

— Nejaugi nežinai žodžio „direktorius“? Direktorius yra tas, kuris 
vadovauja. - Abu vienas kitam linktelėjo. Tvarka. - Asadai, rytoj 
turėsi paimti mane iš namų Alerode, aš ten gyvenu. Turėsim kai kur 
nuvažiuot. Ar aišku? 

Asadas linktelėjo. 

— Kol būsim išvažiavę, tikiuosi, nekils problemų dėl šito? — Kar- 
las parodė pirštu į kilimėlį. 

— Galiu jį susivynioti. 

— Gerai. Iš kur tu žinai, kurioj pusėj Meka? 

Asadas bakstelėjo sau į galvą, tarsi smilkinyje turėtų įmontuotą 
navigacijos sistemą. 

— Va, o jeigu žmogus vis tiek nelabai žino kur, tai yra dar šitas, — 
pakėlęs nuo lentynos vieną žurnalą parodė po juo padėtą kompasą. 

— Matai kaip, - tarė Karlas, žvelgdamas į milžinišką metalinių 
vamzdžių raizgalynę, einančią per lubas. - Tik tiek, kad tavo kom- 
pasas čia apačioje neveiks. 

Asadas ir vėl pabaksnojo savo galvą. 

— Vadinasi, tu tiesiog klausai savo nuojautos. Turbūt nereikia la- 
bai tiksliai žinoti, ar ne? 

— Alachas didis. Jo pečiai labai platūs. 

Karlas susiraukęs prikando lūpą. Žinoma, kad platūs. Kokie kvai- 


li klausimai. 


Karlui pravėrus operatyvinės grupės vado Bako kabineto duris, į 
jį atsisuko keturios poros akių su tamsiais ratilais. Ir asilas būtų su- 
pratęs, kad visa komanda įtemptai dirba. Ant sienos kabėjo Valbiu 


parko žemėlapis, kuriame buvo pažymėtos svarbiausios tiriamos 

bylos detalės: nusikaltimo vieta, žmogžudystės įrankio - senoviško 
skustuvo - radimo vieta, taip pat vieta, kurioje liudininkė matė auką 
bei galimą nusikaltėlį kartu, ir, galiausiai, kelias, kuriuo liudininkė 
ėjo per parką. Viskas buvo kruopščiai išmatuota, išanalizuota, tačiau 
nedavė jokios naudos. 

— Turėsim šiek tiek atidėt mūsų pokalbį, Karlai, - tarė Bakas, 
timpčiodamas savo juodo odinio švarko rankovę. Šį švarką jis buvo 
paveldėjęs iš buvusio žmogžudysčių skyriaus viršininko ir brangino 
kaip didžiausią lobį, savo neapsakomo šaunumo įrodymą, todėl retai 
kada nusivilkdavo. Nesvarbu, kad radiatoriai plieskė net burbuliuo- 
dami ir kabinete buvo apie keturiasdešimt laipsnių. Galbūt žmogus 
norėjo būti pasiruošęs bet kurią minutę išeiti pro duris. 

Karlas nužvelgė nuotraukas, sukabintas ant skelbimų lentos 
jiems už nugarų. Vaizdelis buvo ne iš maloniųjų. Žudikas sudarkė 
aukos kūną. Gilios pjautinės žaizdos krūtinėje, pusiau nupjauta au- 
sis. Ant baltų marškinių jo paties krauju nupieštas kryžius. Veikiau- 
siai piešta nupjauta ausimi. Apšerkšnijusi žolė aplink dviratį buvo 
visiškai ištrypta, o pats dviratis — taip suniokotas, kad priekiniame 
rate nesimatė nė vieno sveiko stipino. Ant žemės gulėjo numesta au- 
kos kuprinė, o aplink ją mėtėsi verslo mokyklos vadovėliai. 

— Sakai, šiek tiek atidėt? Gerai. Tik prieš tai gal galėtum trum- 
pam įjungti savo išdžiūvusias smegenis ir pasakyti man, ką jūsų pa- 
grindinė liudininkė papasakojo apie tą žmogų, kurį ji matė kalbantį 
su auka prieš pat žmogžudystę? 

Visi keturi vyrai žiūrėjo į Karlą taip, tarsi šis būtų išniekinęs kapą. 
Pavargusios Bako akys buvo visiškai tuščios. 

— Čia ne tavo byla, Karlai. Pasikalbėsim vėliau. Tikėk netikėk, 
bet mes tikrai labai užsiėmę. 


Karlas pritardamas linktelėjo. 

— Taip taip, matau iš jūsų nupenėtų veidų. Aišku, kad užsiėmę. 
Tikriausiai jau išsiuntėt žmones apieškoti liudininkės gyvenamosios 
vietos, kai tik ją paguldė į ligoninę, ar ne? 

Vyrai susižvalgė. Irzliai, bet sykiu ir klausiamai. 


Vadinasi, neapieškojo. Puikumėlis. 


Markusas Jakobsenas buvo vos spėjęs prisėsti savo kabinete, kai 
Karlas pas jį įsibrovė. Viršininkas, kaip visuomet, buvo rūpestingai 
prisižiūrėjęs. Plaukai perskirti tobulai lygiai, akys budrios ir dėme- 
singos. 

— Markai, ar apieškojot liudininkės namus po jos bandymo nu- 
sižudyti? — paklausė Karlas, rodydamas į bylos aplanką, gulintį ant 
Jakobseno stalo. 

— Kaip suprasti? 

— Juk nupjautos ausies galiuko neradot, ar ne? 

— Ne, dar ne. Nori pasakyt, jis gali būti aukos namuose? 

— Tavo vietoj nueičiau ir paieškočiau, šefe. 

- Jeigu jį ir atsiuntė liudininkei, manau, ši bus išmetusi lauk. 

— Tuomet apieškokit konteinerius kieme. Ir gerai apžiūrėkit tu- 
aletą. 

- Jau seniausiai bus nuleistas į kanalizaciją, Karlai. 

— Ar niekad nesi girdėjęs apie šūdą, kuris vis iškildavo, kad ir kiek 
kartų būdavo nuleidžiamas vanduo)? 

— Gerai, Karlai. Aš apsvarstysiu tai. 

— Skyriaus pasididžiavimas, ponas Bakas padlaižūnas, nenorėjo 
su manim kalbėtis. 

— Ką gi, tada turėsi palaukti, Karlai. Tavo bylos niekur nepabėgs. 


— Tik pasakiau, kad žinotum. Per jį aš atsiliksiu nuo savo grafi- 


ko. 

— Patarčiau tuo metu panagrinėti kokią kitą bylą. - Paėmęs par- 
kerį Markusas pabarbeno juo į stalą. - Tiesa, dėl to keistuolio, kuris 
dirba pas tave apačioj... Tikiuosi, tu neduodi jam jokių su tyrimu 
susijusių darbų? 

— Kaip čia tau pasakius, valdant tokį didelį skyrių kaip mano, ma- 
žai tikėtina, kad jis ką nors nugirs. 

Jakobsenas švystelėjo parkerį ant kažkokių dokumentų krūvelės. 

— Karlai, tu davei pareigūno priesaiką, o tas vyrukas nėra polici- 
jos pareigūnas. Nepamiršk to. 

Karlas linktelėjo. Čia aš sprendžiu, kada ir apie ką kalbėti, pama- 
nė. 

— Iš kur tu apskritai ištraukei Asadą? Radai per darbo biržą? — 
paklausė boso. 

— Net neįsivaizduoju. Paklausk Larso Bjorno arba jo paties. 

— Tarp kitko, - pakėlė pirštą Karlas, - man reikėtų gauti rūsio 
grindų planą, pagal mastelį, ir kad būtų nurodytos kompaso kryptys. 

Jakobseno veide vėl sušmėžavo nuovargis. Nedaug kas drįsdavo: 
prašinėti jo tokių nesąmonių. 

— Gali atsispausdinti tą grindų planą prisijungęs prie vidinio tin- 
klo, Karlai. Labai lengva. 


——— 


- Štai, — tarė Karlas, bakstelėjęs pirštu į grindų planą, išskleistą 
Asadui prieš akis. - Štai čia parodyta šita siena, o čia tu pasidėjęs 
savo kilimėlį. Ši rodyklė rodo šiaurę. Dabar galėsi pasidėti kilimėlį 
tiksliai ten, kur reikia. 

Į jį pakeltos akys žvelgė su pagarba. Panašu, kad iš jų išeis nebloga 
komanda. 

— Du žmonės tau skambino telefonu. Aš abiem pasakiau, jog tu 


mielai jiems kada nors paskambinsi. 

— O kas manęs ieškojo? 

— "Tas vyras, kuris yra Frederiksundo direktorius, ir ponia, kalbė- 
jusi panašiai, kaip staklės metalą pjauna. 

Karlas iš nevilties atsiduso. 

— Viga. Mano žmona. 

Vadinasi, ji jau sužinojo jo naująjį telefono numerį. Visos viltys 
gyventi ramiai ir tyliai buvo palaidotos. 

- Žmona? Tu turi žmoną? 

— Ai, Asadai, painus reikalas, gal dabar nesigilinkim į tai. Geriau 
mudu susipažinkim. 

Tvirtai sučiaupęs lūpas Asadas linktelėjo. Jo rimtu veidu šmėste- 
lėjo užuojautos šešėlis. 

— Pasakyk, kaip tu gavai šį darbą? 

— Aš pažįstu Larsą Bjorną. 

— Jūs pažįstami? 

— Taip, - šyptelėjo Asadas, - pažįstami. Aš visą mėnesį kiekvieną 
dieną ateidavau į jo kabinetą, kad gaučiau darbą. 

— Tai Larsas neapsikentęs tave įdarbino? 


— Taip, man labai patinka policija. 


Karlas paskambino Vigai tik tada, kai parvažiavo į Roneholto 
parką ir įžengęs į savo namų svetainę užuodė Morteno čirškinamos 
mėsos bei daržovių kvapą, kartu su jausmingomis operos arijomis 
sklindantį iš virtuvės. Mortenas buvo suvertęs į keptuvę viską, kas 
pasitaikė, įskaitant kadaise buvusį šviežią Parmos kumpį iš „Super- 
Best“ parduotuvės. 

Vigą buvo galima toleruoti tik tol, kol ji per daug nelįsdavo į akis 
ir kol Karlas galėdavo pats kontroliuoti, kiek jie bendraus. Tai nie- 


kad nebūdavo lengva, bet jai išėjus, nusistovėjo tam tikros taisyklės. 

— Kas tau yra, Viga? — pasakė jis į ragelį. - Mane nervina, kai 
skambini į darbą. Juk žinai, kad mes užsiėmę. 

— Karlai, brangusis, ar Mortenas tau nesakė, kad aš baigiu čia su- 
šalti? 

— Nesistebiu, taigi ten sodo namelis, Viga. Suręstas iš visokių 
nuolaužų. Tos lentos ir dėžės jau tūkstantis devyni šimtai keturias- 
dešimt penktaisiais buvo sukriošusios bei metamos lauk. Negali per- 
sikraustyti kitur? 

— Atgal pas tave aš nesikraustysiu, Karlai. 

Jis giliai įtraukė oro. 

— Aš labai tikiuosi, kad ne. Būrų sunkoka sugrūsti tave ir visą tavo 
gvardiją nepilnamečių meilužių į pirtelę apačioje pas Morteną. Bet 
yra daugybė kitų namų ir butų, kurie turi centrinį šildymą. 

— Aš sugalvojau labai gerą sprendimą. 

Kad ir ką ji turėjo galvoje, vien iš jos žodžių galėjai numanyti, jog 
tai brangiai kainuos. 

— Labai geras sprendimas būtų skyrybos, Viga, - tarė Karlas. 
Anksčiau ar vėliau tai turėjo nutikti, o tada ji būtų pareikalavusi pu- 
sės jų namo vertės, kuri per kelerius pastaruosius metus gerokai išau- 
go, kadangi nenormaliai pakilo gyvenamųjų būstų rinka, nepaisant 
visų ekonomikos svyravimų. Reikėjo jam pareikalauti skyrybų, kol 
namai tekainavo pusę to, ko yra verti dabar. Tikrai reikėjo. Bet dabar 
buvo jau per vėlu, ir už jokius pinigus jis iš čia nesikraustys. 

Karlas pakėlė akis į lubas, kurios vibravo nuo muzikos Džespero 
kambaryje. Net jei paimčiau paskolą mums išsiskyrus, mano išlai- 
dos nebūtų didesnės nei dabar, pamanė jis. Juk tokiu atveju Viga 
turėtų pati rūpintis savo sūnumi. Karlas nė neabejojo, kad jis gauna 
didžiausią sąskaitą už elektrą visame rajone. Džesperas turėjo būti jų 


energijos tiekėjų elitinis auksinis klientas. 

- Skyrybos? Ne, Karlai, aš nenoriu skyrybų. Jau buvau išsiskyru- 
si, ir nieko iš to gero, juk pats žinai. 

Karlas palingavo galva. O kas, po velnių, gero iš to, kaip jie gyve- 
na kelerius pastaruosius metus? 

— Aš noriu atidaryti galeriją, Karlai. Noriu turėti nuosavą gale- 
riją. 

Na štai, ir paaiškėjo. Mintyse Karlas regėjo Vigos piešinius, kitaip 
tariant, metro aukščio rožines ir bronzines tepliones. Kokia dar gale- 
rija? Nebent jei ji nori atlaisvinti vietos savo sodo namuke. 

— Sakai, nori galerijos? Aš įsivaizduoju, kad joje turėtų būti di- 
džiulė krosnis, - tada galėtum sėdėti prie jos visą dieną ir šildytis, 
o milijonai patys plauktų tau į kišenes. - Karlas kiaurai permatė jos 
gudrybę. 

— Tu, kaip visada, labai kandus, - atsakė Viga ir nusijuokė. Tas jos 
viliokiškas juokas jį ypač erzindavo. - Bet juk tai puiki idėja, Karlai. 
Kiek daug galimybių, turint savo galeriją. Nejaugi negali įsivaizduo- 
ti? Gal vieną dieną Džesperas galės pasigirti, kad turi garsią mamą. 
Argi nesmagu būtų? 

Labiau tiktų sakyti „liūdnai pagarsėjusią, - pamanė Karlas, bet 
nutylėjo. 

— Tai tu tikriausiai jau nusižiūrėjai patalpas, ar ne? — paklausė 
jis. 

— Oi, Karlai, tiesiog nuostabias. Ir Huginas jau susisiekė su savi- 
ninku. 

— Huginas? 

— Taip, Huginas. Labai talentingas dailininkas. 

- Spėju, jo talentas geriau atsiskleidžia lovoje nei ant drobės. 


— Karlai, baik, - vėl nusijuokė Viga. - Būk geras. 

Meretė stovėjo denyje šalia restorano ir laukė. Prieš Ufei dings- 
tant vyrų tualete ji dar spėjo šūktelėti, kad šis paskubėtų. Tik kavi- 
nukės padavėjai tebestovėjo kitame kelto gale; visi keleiviai jau buvo 
nusileidę į apačią prie savo mašinų. Verčiau jau Ufė paskubėtų, pa- 
galvojo ji, nors jų „Audi“ stovėjo pačiame eilės gale. 

Tai buvo paskutinė jos sąmoningai suformuluota mintis. 

Ją užpuolė iš už nugaros, ir taip netikėtai, kad ji nė neturėjo laiko 
surikti. Akyse tik sušmėžavo ranka, medžiagos skiaute užgniaužu- 
si jos nosį ir burną, o paskui, jau nebe taip aiškiai, moteris pamatė 
kažką spaudžiant juodą mygtuką ir atsiveriant duris, už kurių buvo 
laiptai į mašinų stovėjimo denį. Po sekundėlės tesigirdėjo kažkur to- 
lumoje aidintys garsai, į vieną susiliejo besisukantys metaliniai laip- 


tai, ir galiausiai viskas aptemo. 


Kai prabudo, po savimi pajuto stingdantį betoninių grindų šaltį. 


Pakėlė galvą, smarkiai tvinkčiojančią iš skausmo. Vos įstengė pakelti 

ir pečius, o kojos buvo sunkios lyg švininės. Sutelkusi visas jėgas ji at- 
sisėdo ir pabandė ką nors įžvelgti aklinoje tamsoje. Jau ketino rėkti, 
bet neišdrįso, tik giliai įkvėpė neišleisdama nė garso. Tada atsargiai 
ištiesė rankas tikrindama, kas yra aplink, bet aplink nieko nebuvo. 

Ilgą laiką ji taip ir sėdėjo, kol pagaliau, visa įsitempusi, išdrįso at- 
sistoti. Buvo pasiruošusi pulti, vos tik išgirs menkiausią krebždesį. 
Ketino trenkti iš visų jėgų; smūgiuoti rankomis ir kojomis. Nuojau- 
ta sakė, kad be jos čia daugiau nieko nėra, bet ji galėjo ir klysti. 

Po kurio laiko, kai galva pradėjo blaiviau mąstyti, atsėlino baimė. 
Ėmė pilti karštis, širdis daužėsi vis tankiau ir smarkiau. Tamsos apa- 
kintos akys nervingai trūkčiojo. Ji buvo mačiusi ir skaičiusi tiek daug 
siaubingų dalykų apie dingusias moteris. 

Ištiesusi rankas baugščiai žengė į priekį. Galbūt šiose grindyse 
žioji skylė, kuria ji nugarmės į bedugnę. Galbūt kur nors guli aštrūs 
įrankiai arba stiklai. Tačiau nieko neaptiko, o pėdos tvirtai tebesirė- 
mė į grindis. Staiga ji stabtelėjo ir sustingo. 

Ufė. Nuo šios minties pajuto, kaip virpa žandikaulis. Kai visa tai 


nutiko, Ufė juk buvo laive. 


Mintyse nusipiešti grindų planą jai prireikė kelių valandų. Pa- 
talpa, regis, buvo stačiakampio formos, kokių dvidešimties ar dvi- 
dešimt penkių pėdų ilgio ir mažiausiai penkiolikos pėdų pločio. 
Braukdama pirštais per šaltas sienas ant vienos ji aptiko porą langų, 
panašių į du milžiniško dydžio iliuminatorius. Smarkiai pastukseno 
į juos batu, atšokdama nuo kiekvieno smūgio, tačiau stiklas nedužo. 
Šalia apčiuopė kažkokias briaunas, kurios jai pasirodė panašios į ar- 
kos formos išėjimą, tik durų rankenos niekur nebuvo. Ji beviltiškai 
braukė sienas, vildamasi rasti rankeną ar bent jau šviesos jungiklį, bet 


apčiuopė tik lygų ir šaltą paviršių. 

Paskui nuosekliai ištyrinėjo patalpą. Atsargiai nužingsniavo iš 
vieno galo į kitą, apsisuko, žengė žingsnį į šoną ir grįžo atgal. Taip 
darė tol, kol apėjo visą kambarį, o tada suprato, kad, be sauso oro, 
jame daugiau nieko nėra. 

Reikia palaukti čia, prie tos duris primenančios arkos, pamanė 
ji. Atsisėsti kuo žemiau, kad per langus jos nesimacytų, ir kai tik kas 
nors įeis vidun, čiupti už kojų bei pargriauti, o tada stipriai keletą 
kartų spirti į galvą. 

Ji pajuto įsitempusius raumenis ir lipnų prakaitą. Galbūt teturi 
tik vieną progą ištrūkti. 

Kai prasėdėjo tiek, kad visas kūnas nutirpo, o pojūčiai atbuko, ji 
vėl atsistojo, nuėjo į tolimiausią kampą ir pritūpė nusišlapinti. Rei- 
kėjo įsidėmėti šį kampą ir naudoti jį kaip tualetą. Kitame kampe ji 
sėdės ir lauks prie durų, o trečiame miegos. Tuščioje patalpoje pa- 
sklidęs šlapimo kvapas buvo aitrus. Paskutinį kartą ji gėrė laivo kavi- 
nukėje, nuo to laiko galbūt jau praėjo kelios valandos. Aišku, galėjo 
būti, kad be sąmonės ji pragulėjo tik valandą ar dvi, bet lygiai taip 
pat galėjo praeiti ir diena ar net daugiau. Ji visiškai nesuvokė laiko. 
Suprato tik tai, kad nebuvo alkana, tik ištroškusi. 

Atsistojusi ir užsimovusi kelnes pabandė viską prisiminti. 

Be jos ir Ufės, prie tualetų daugiau nebuvo nė vieno žmogaus. 
Jie, ko gero, buvo paskutiniai keleiviai visame denyje. Na, bent jau 
tų dviejų vyrų, stovėjusių prie panoraminių langų, jiems praeinant 
tikrai nebebuvo. Ji prisiminė, kaip linktelėjo iš kavinukės išėjusiai 
mygtuką, dingo kitapus durų. Daugiau žmonių aplink nebuvo. Mo- 
teris nepastebėjo nieko, kas būtų galėjęs prieiti taip arti. Jos galvoje 
tuo metu sukosi vienintelė mintis - kad Ufei reikia paskubėti ir ne- 


užtrukti tualete. 

Dieve mano, Ufė! Kur jis dabar? Vargšelis taip nesmagiai jautėsi 
jai trenkęs. Be to, taip liūdėjo dėl savo kepurės. Net einant į tualetą 
jo skruostai tebeplieskė raudoniu. Baisu ir pagalvoti, ką jis išgyvena 
dabar. 

Kažkur viršuje pasigirdo spragtelėjimas, privertęs ją instinktyviai 
susigūžti. Atsitokėjusi apgraibomis suskubo grįžti į kampą, kur buvo 
apčiuopusi arkos formos duris. Jei kas įeitų, ji turi būti pasiruošusi. 
Dar vienas spragtelėjimas. Širdis, rodėsi, tuoj iššoks. Tik tada, kai 
įsijungė palei lubas įtaisytas ventiliatorius, ji kiek lengviau atsikvėpė. 
Spragsėjo, matyt, koks nors nuotolinis jungiklis. 

Ji išsitiesė, visu kūnu siekdama šilto oro. Jis buvo gaivinantis. Kas 
daugiau šią akimirką galėjo ją paguosti? 

Meretė taip ir stovėjo, kol ventiliatorius išsijungė, atimdamas 
vienintelį jos ryšį su pasauliu, esančiu ten, išorėje. Stipriai užmerku- 
si akis ji stengėsi susitvardyti, kad neišsprūstų besiveržianti rauda. 
Mintis, besisukanti jos galvoje, buvo siaubinga. Ir vis dėlto tai galėjo 
būti tiesa. Galbūt ji taip ir liks įkalinta čia visą amžinybę. Nuo visų 
paslėpta ir pasmerkta mirti. Niekas, net ji pati, nežinojo, kur esanti. 
Gal už kelių valandų kelio nuo uosto, gal Danijoje, gal Vokietijoje, o 
gal dar toliau, bet kur. Vienas Dievas težino. 

Kuo toliau, tuo aiškiau matė mirtį, kuri atrodė visai tikėtina pa- 
baiga šiam scenarijui; įsivaizdavo, kaip negailestingai ją sunaikina 
alkis ir troškulys. Lėta, kankinanti mirtis po truputį ardo jos kūną, 
vieną po kito atjungdama visus nuotolinius savisaugos jungiklius. 
Galiausiai ji išsilaisvina, užmigusi apatišku paskutiniu miegu. 

Nedaug kas manęs ir pasiges, galvojo. Pirmiausia, žinoma, Ufė. 
Jis tikrai pasiges jos, vargšelis. Kita vertus, ji pati nieko artyn neprisi- 
leido, išskyrus brolį. Visiems kitiems buvo užtrenkusi duris ir gyve- 


no savo pačios susikurtame narve. 

Nebejstengdama sulaikyti ašarų pagaliau pasidavė. Ar tik tiek jai 
buvo lemta gyvenime patirti? Ar viskas taip ir pasibaigs? Nesusilau- 
kus vaikų, nepasidžiaugus laime, neišnaudojus galimybės įgyvendin- 
ti viską, apie ką svajojo tuos ilgus metus, praleistus dviese su Ufe? 
Neaclikus pareigos, kurią sau prisiėmė netekusi tėvų? 

Prislėgta kartėlio ir draskoma neapsakomos vienatvės ji pratrūko 
tyliai raudoti. Mintis apie Ufę, likusį vienui vieną visame pasaulyje, 
ją dar labiau gniuždė; tai buvo baisiausias dalykas, kokį tik galėjo 
įsivaizduoti. Kurį laiką apie nieką kitą galvoti ir neįstengė. Ji mirs 
čia viena, kaip koks gyvulys, tyliai dingusi be žinios, o Ufė ir visi kiti 
gyvens nieko nenumanydami. 

Tik kai ašaros galiausiai išseko, ją aplankė mintis, kad galbūt tai 
dar ne viskas. Pabaiga galėjo būti dar blogesnė. Galbūt jos mirtis bus 
žiauri. Gal jos laukiantis likimas toks siaubingas, kad mirtis ateis 
kaip vienintelis išsigelbėjimas, nutrauksiantis skausmą ir žvėriškas 
kančias. Ji buvo daug girdėjusi apie išnaudojimą, prievartavimą bei 
kankinimą; galbūt ir dabar per infraraudonųjų spindulių kameras 
anapus stiklo ją stebi kieno nors akys, norinčios nuskriausti. Galbūt 
kas nors nenuleidžia nuo jos akių ir klausosi. 

Ji pažvelgė į lango pusę stengdamasi atrodyti rami. 


— Prašau, pasigailėkite, — tyliai sušnabždėjo į tamsą. 


15 SKYRIUS 


2007-ieji 


„Peugeot 607“, šiaip jau gana tylus automobilis, anaiptol toks 
neatrodė stebint pašėlusius Asado manevrus gatvėje po Karlo mie- 
gamojo langais. 

- Šakės, - sumurmėjo Džesperas, žiūrėdamas pro langą. Karlas 
vargiai beprisiminė, kad jo posūnis kada būtų bent žodį ištaręs tokį 
ankstyvą rytą. Nors pastaba šiuo atveju buvo velniškai taikli. 

— Palikau tau raštelį nuo Vigos, - šūktelėjo Mortenas Karlui be- 
einant pro duris. Bet jokių Vigos raštelių šis nenorėjo matyti akyse. 
Dabar jam mažiausiai rūpėjo perskaityti kokį nors kvietimą apžiūrė- 
ti galerijas kartu su perdžiūvusiu menininku Huginu, paišančiu ant 
drobės savo tepliones. 

— Labas, - pasisveikino Asadas. Jis stovėjo atsirėmęs į vairuoto- 
jo dureles, pasipuošęs kažkokia kupranugario vilnos kepuraite, ir nė 
per kur neatrodė panašus į asmeninį kriminalinės policijos skyriaus 
vairuotoją, jei tokios pareigos apskritai egzistavo. 

Karlas pažvelgė į dangų. Jis buvo melsvas ir giedras. Oras atrodė 


visai pakenčiamas. 

— Aš labai gerai žinau „Egelio“ vietą, — tarė Asadas, rodydamas 
į navigacijos sistemą, kai Karlas įsitaisė keleivio vietoje. Abejingai 
dėbtelėjęs į ekraną šis pamatė raide „X“ pažymėtą tašką netoli Ros- 
kildės fiordo - vieta buvo pakankamai nutolusi nuo vandens, kad 
slaugos namų gyventojai nepaskęstų, ir kartu pakankamai arti, kad 
jų direktorius pro langą galėtų grožėtis visais puikiausiais šiaurinės 
Zelandijos dalies vaizdais, jei tik jis apskritai kada nors žiūri pro lan- 
gą. Dauguma sutrikusios psichikos pacientams skirtų įstaigų būdavo 
įkurtos būtent tokiose vietose. Kieno labui taip būdavo stengiama- 
si - vienas Dievas težino. 

Užvedęs variklį Asadas įjungė atbulinę pavarą ir visu greičiu 
prasinešė Magnolijų gatve atgal, stabrelėdamas tik tada, kai mašina 
užvažiavo ant žaliuojančios pievelės krantinėje kitapus Roneholto 
parko gatvės. Prilipusiam prie sėdynės Karlui nebuvo kada nė sure- 
aguoti, kai permetęs pavaras jo vairuotojas įsibėgėjo iki devynias- 
dešimties kilometrų per valandą, nors leistinas greitis tebuvo pen- 
kiasdešimt. 

— Pristabdyk, po velnių! - užriko Karlas, prieš nosį išvydęs eismo 
žiedą gatvės gale. Tačiau Asadas tik metė į jį šelmišką žvilgsnį, lyg 
koks Beiruto taksi vairuotojas, ir užgulęs vairą pasuko dešinėn. Po 
sekundės juodu jau skriejo link autostrados. 

— Kokia greita mašina! - šūktelėjo Asadas, sukdamas į autostra- 
dos privažiavimą ir spausdamas greičio pedalą iki dugno. 

Gal užsmaukęs kepurę ant to džiūgaujančio veido jį kiek atvėsin- 


čiau, pagalvojo Karlas. 


Baltas „Egelio“ pastatas išdidžiai bylojo apie savo paskirtį. Niekas 


niekada čia nebuvo atsidūręs savo noru, o ir ištrūkti retai kam pavyk- 

davo. Iš tolo matėsi, kad šioje vietoje renkamasi ne pirštais tapyti ar 
mokytis groti gitara — čia turtingieji ir įtakingieji įkurdindavo sil- 
pnuosius savo šeimų narius. 

Privatūs slaugos namai buvo tikras šalies valdymo sistemos ats- 
pindys. 

Direktoriaus kabinetas puikiai atitiko bendrą įspūdį, o jis pats — 
griežtas, kaulėtas ir išblyškęs vyriškis - tobulai papildė interjerą tarsi 
specialiai jam sukurta detalė. 

— Ufės Liungoro išlaikymo išlaidos yra apmokamos iš Liungorų 
patikos fondo lėšų, - tarė jis, atsakydamas į Karlo klausimą. Šis nu- 
žvelgė knygų lentyną, pilną aplankų; ant daugumos iš jų buvo užra- 
šas „fondas“. 

— Aišku. O kaip konkrečiai buvo įsteigtas šis patikos fondas? 

— Ufės tėvai žuvo automobilio avarijoje, kurioje buvo sužalotas ir 
jis pats. Fondo lėšas sudaro jo tėvų ir, žinoma, jo sesers palikimas. 

— Ji buvo parlamento narė, tai turbūt tie pinigai nėra labai di- 
deli? 

— Ne, bet, ačiū Dievui, teismo įsakymu paskelbus mirties pre- 
zumpciją buvo parduotas jų namas, už kurį gauti du milijonai kronų. 
Patikos fondo turtas šiuo metu siekia maždaug dvidešimt du milijo- 
nus kronų, bet neabejoju, kad jūs ir pats tai žinote. 

Karlas net švilptelėjo. Jis to tikrai nežinojo. 

- Dvidešimt du milijonai su penkių procentų palūkanomis... 
Tiek turbūt užtenka Ufės išlaidoms padengti, ar ne? 

— Na, taip, maždaug tiek ir reikia, su mokesčiais. 

Karlas ironiškai į jį žvilgtelėjo. 

— Sakote, per visą tą laiką, kai jis čia, Ufė nė karto neužsiminė 
apie sesers dingimą? 

— Ne, po tos avarijos jis nėra ištaręs nė vieno žodžio, bent jau man 


taip buvo pasakyta. 

— Ojūs ką nors darėte, kad jam pagelbėtumėte? 

Išgirdęs šį klausimą slaugos namų direktorius nusiėmė akinius ir 
iš po savo vešlių antakių įdėmiai pažvelgė į Karlą. Tikras rimtumo 
įsikūnijimas. 

— Ufės Liungoro būklė buvo atidžiai ištirta. Jo smegenų žievės 
srityje, kuri atsakinga už kalbą, yra po kraujoplūdžio likusių randų, 
ir tai paaiškina jo nebylumą. Avarijoje jis patyrė labai stiprią trau- 
mą. Žuvo jo tėvai, ir jis pats buvo sužeistas. Kaip galbūt žinote, gana 
smarkiai. 

— Taip, skaičiau ataskaitoje, - pamelavo Karlas. Iš tiesų jis ne- 
skaitė, užtat Asadas buvo perskaitęs ir visą kelią važiuojant šiaurinės 
Zelandijos autostradomis kalbėjo apie tai neužsičiaupdamas. - Jis 
penkis mėnesius pragulėjo ligoninėje dėl smarkaus vidinio krauja- 
vimo kepenyse, blužnyje ir plaučių audiniuose. Taip pat susilpnėjo 
ir jo regėjimas. 

Direktorius linktelėjo. 

— Taip. Ufės Liungoro išraše pažymėta, kad jis kelias savaites 
buvo apakęs dėl didžiulio kraujo išsiliejimo akies tinklainėje. 

— O kaip dabar? Ar fiziologiniu požiūriu jo kūnas funkcionuoja 
normaliai? 

— Visi požymiai rodo, kad taip. Jis - jaunas tvirtas vyrukas. 

— Jam jau beveik trisdešimt ketveri, vadinasi, tokios būklės jis jau 
dvidešimt vienerius metus? 

Blyškiaveidis direktorius vėl linktelėjo. 

— Dabar tikriausiai suprantate, kodėl nieko iš jo neišpešite. 

— Tai jūs neleisite man su juo pasikalbėti ? 

— Aš nematau jokios prasmės. 

- Jis buvo paskutinis, matęs Meretę Liungor gyvą. Norėčiau jį 
aplankyti. 


—= 92 


——=—=> MOTERIS NARVE E 


Direktorius acsilošė. Jo žvilgsnis įsmigo kažkur į hordą, kaip Kar- 
las ir buvo numatęs. 

— Nemanau, kad galiu jums tai leisti. 

Dievaži, tokius pasipūtusius idiotus tik pasmeigti atšipusiu pei- 
liu. 

— Turbūt nepasitikite manimi, o turėtumėte. 

— Kodėl gi? 

— Arjūs bent ką nors žinote apie policiją? 

Direktorius atsigręžė. Jo veidas atrodė kone pelenų pilkumo, 
antakiai suraukti. Ilgi metai, praleisti prie stalo savo kabinete, jį iš- 
vargino, tačiau protas dar nebuvo atbukęs. Kad ir ką Karlas turėjo 
omenyje, užduodamas tokį klausimą, ignoruoti jį būtų buvę nenau- 
dinga. 

— Ką norite tuo pasakyti? 

— Mes, policininkai, esam smalsūs žmonės. Kartais, kai jau įsika- 
lam ką nors į galvą, duodamės tol, kol randam atsakymą. Pavyzdžiui, 
kaip dabar. 

— Ir kas būtent jums dabar rūpi ? 

- Iš kur jūsų pacientai gauna pinigų? Penki procentai nuo dvi- 
dešimt dviejų milijonų, suprantama, atskaičius mokesčius, tėra tik 
lašas jūroje. Ar pacientai gauna, už ką sumokėję, ar tokia kaina per- 
nelyg didelė, pridėjus dar ir valstybės finansavimą? Ar visi moka po 
lygiai? — Tarsi pats sau kalbėjo Karlas, linguodamas galva ir mėgau- 
damasis nuo fiordo atsklindančia šviesa. - Kai negauni atsakymo į 
tą klausimą, kuris iš pradžių rūpėjo, galvoje kyla šimtas naujų. Taip 
jau yra su tais policininkais, nieko nepadarysi. Gal čia tokia liga, bet 
žinok dabar žmogus, kur čia kreiptis dėl gydymo. 

Direktoriaus veidas, regis, pamažu ėmė įgauti spalvą. 


— Panašu, kad šioje vietoje nepasieksim jokio kompromiso. 

— Paprasčiausiai leiskit man pamatyti Ufę Liungorą. Tarp mūsų 
kalbant, juk čia nieko blogo, ar ne? Nebent laikot jį užrakinę kokiam 


smirdančiam narve, ar ką? 


Iš Meretės Liungor byloje surinktų fotografijų susidarytas įspū- 
dis apie jos brolį Ufę buvo ne visai teisingas. Visur — policijos nuo- 
traukose, pirminės apklausos užrašuose, laikraščių iškarpose - buvo 
matyti susikūprinęs, išblyškęs vaikinas, atrodantis taip, kaip ir turėjo 
atrodyti emociškai nestabilus, pasyvus, nenuovokus jaunuolis. Ti- 
krovėje vaizdas buvo visiškai kitoks. 

Ufė sėdėjo jaukiame kambaryje, kurio sienas puošė paveikslai, o 
panorama pro langą buvo ne ką prastesnė nei direktoriaus kabinete. 
Ivarkingai paklota lova, išblizginti batai, švarūs ir ligoninės nė iš tolo 
neprimenantys drabužiai. Pats Ufė buvo tvirtų rankų ir plačių pečių, 
ilgais šviesiais plaukais. Be to, galėjai spėti jį esant nemažo ūgio. Tai 
anaiptol nebuvo apsiseilėjęs ar apgailėtinos išvaizdos vaikinas - daug 
kas būtų jį pavadinęs patraukliu. 

Direktorius bei vyriausioji slaugė stovėjo tarpduryje ir akylai ste- 
bėjo Karlą, vaikštinėjantį po kambarį, tačiau šis neturėjo jokių pa- 
slėptų kėslų. Jis ketino sugrįžti šiek tiek vėliau, nors ir neturėjo tam 
didelio entuziazmo. Kitą kartą atvyks geriau pasiruošęs ir būtinai 
pasikalbės su Ufe. Kol kas šis reikalas gali palaukti. Ufės kambaryje 
ir taip yra ką apžiūrėti. Štai besišypsančios jo sesers nuotrauka. Apsi- 
kabinę ir besijuokiantys tėvai. Paveikslai ant sienų, visai nepanašūs į 
vaikiškus piešinius, kokie paprastai kabo panašiose įstaigose. Šie pie- 
šiniai spinduliavo laime. Juose nebuvo nieko, kas bylotų apie siau- 
bingą įvykį, atėmusį Ufei kalbos dovaną. 

— Ar yra ir daugiau jo piešinių? Gal ten? - paklausė Karlas, rody- 
damas į spintą bei komodą. 

- Ne, - atsakė slaugė. - Čia būdamas Ufė nieko nenupiešė. Visi 
paveikslai atgabenti iš jo namų. 

— O kąjis čia būdamas šiaip veikia per dieną? 

Slaugė šyptelėjo. 

— Daug ką. Eina pasivaikščioti lydimas darbuotojų, bėgioja par- 
ke. Žiūri televizorių. Jam labai patinka. 

Toji slaugė atrodė maloni. Kitą kartą atvažiavęs Karlas eis tiesiai 
pas ją. 

— O kąjis žiūri? 

— Viską, ką tik rodo. 

— Arjis kaip nors reaguoja į televizijos laidas? 

— Kartais. Jis mėgsta pasijuokti. - Atlošusi galvą slaugė dar pla- 
čiau nusišypsojo. 

— Jis juokiasi? 

— Taip, juokiasi kaip vaikas. Visai nesidrovėdamas. 

Karlas žvilgtelėjo į direktorių, lediniu veidu tebestovintį tarpdu- 
ryje, paskui atsisuko į Ufę. Šis neatitraukė akių nuo Karlo vos tik jam 
įžengus į kambarį, ir Karlas tai pastebėjo. Ufė įdėmiai stebėjo aplin- 
ką, bet atidžiau įsižiūrėjęs, galėjai pastebėti, kad jo žvilgsnis nebuvo 
visiškai sąmoningas. Akys atrodė gyvos, tačiau tai, ką jos matė, regis, 
neprasiskverbdavo gilyn. Karlui knietėjo jį išgąsdinti, kad pažiūrėtų, 
kaip reaguos, bet ir šį planą jis susitvardęs atidėjo. Užuot tai daręs, 
atsistojo prie lango ir pamėgino sugauti Ufės žvilgsnį. Meretės brolis 
aiškiai suvokė jį supančią aplinką, tik ne iki galo suprato regimus 


vaizdus. Jis buvo ir čia, ir kažkur kitur vienu metu. 
Vis 


— Persėsk į kitą pusę, Asadai, - paliepė Karlas savo asistentui, lau- 


kiančiam prie vairo. 

— Į kitą pusę? Tai tu nenori, kad aš vairuočiau? - paklausė šis. 

— Norėčiau kuo ilgiau pasinaudot šia mašina, Asadai. Ji turi anti- 
blokavimo sistemą bei vairo stiprintuvą, aš labai norėčiau, kad taip 
ir liktų. 

— O kątada reiškia tai, ką dabar pasakei? 

— Kad tu sėdėsi šalia manęs ir stebėsi, kaip kitą kartą reikės vai- 
ruoti. Jei tas kitas kartas apskritai bus. 

Nekreipdamas dėmesio į arabiškų žodžių laviną, pasipylusią Asa- 
dui iš burnos, kol šis kėblino aplink mašiną persėsti į keleivio vietą, 
Karlas įvedė į navigaciją kitą kelionės tikslą. 

— Ar tu apskritai esi vairavęs automobilį Danijoje? - pasiteiravo 
jis, kai abu jau lėkė Stevnso link. 


Asado tyla buvo gana aiškus atsakymas. 


Jų ieškomas namas stovėjo Maglebiu, pačiame kelio gale, kur 
aplink plytėjo laukai. Jis išsiskyrė iš daugumos čia esančių ūkininkų 
sodybų bei senų rekonstruotų namų - tai buvo autentiškas mūrinis 
namas, dar iš tų laikų, kai pastatų fasadai atspindėdavo jų dvasią. 
Net ir tankios kukmedžių giraitės apsuptyje jis dunksojo aiškiai ma- 
tomas. Jei ši nuosavybė išties buvo parduota už du milijonus kronų, 
tuomet kažkam labai pasisekė, o kažkas kitas liko smarkiai apgau- 
tas. 

Nors lentelė ant durų skelbė: „Piteris ir Erlingas Moler-Hanse- 
nai, antikvarai , jas atidaręs žmogus buvo panašesnis į aristokratą: 
skaistaus veido, ryškiai mėlynų akių, visas išsikvėpinęs. Atvykėliams 
jis buvo svetingas ir mandagus. Paslaugiai paėmęs iš Asado kepurę 
jis pakvietė abu į prieškambarį, apstatytą ampyro stiliaus baldais ir 


dekoruotą įvairiomis puošniomis senienomis. 

Arjie pažinoję Meretę Liungor arba jos brolį? Ne, tikrai ne. Tiks- 
liau, ne asmeniškai, nors didžioji dalis šių žmonių asmeninio turto, 
kuris neturėjo didelės vertės, atitekę jiems kartu su namu. 

Tai pasakęs vyriškis pasiūlė Karlui bei Asadui žaliosios arbatos 
iš plonyčių porcelianinių puodelių, o pats prisėdo ant sofos krašto, 
suglaudęs kelius, išskėtęs pėdas ir pasiruošęs kuo geriau atlikti atsa- 
kingo piliečio vaidmenį. 

— Koks siaubas šitaip nuskęsti. Kokia baisi mirtis. Kartą mano 
vyras vos nežuvo po kriokliu Jugoslavijoje, tai buvo šiurpi patirtis. 

Pastebėjęs sumišimą Asado veide, išgirdus frazę „mano vyras“, 
Karlas skubiai metė į jį iškalbingą žvilgsnį, ir to užteko. Asadas aki- 
vaizdžiai dar daug ko nežinojo apie danų šeimyninio gyvenimo ypa- 
tumus. 

— Policija pasiėmė visus Liungorų dokumentus, bet gal jūs vė- 
liau radote dar kokių dienoraščių, laiškų, fakso pranešimų ar žinu- 
čių? - paklausė Karlas. - Ko nors, kas galėtų pakreipti tyrimą kita 
linkme? 

Vyras papurtė galvą. 

— Nieko tokio nebebuvo likę, - atsakė, plačiu rankos mostu rody- 
damas visą svetainę. - Radome tik baldų, bet juose nieko ypatingo, 
vien kanceliarinės priemonės ir keletas suvenyrų stalčiuose, iškarpų 
albumų su lipdukais, kelios nuotraukos ir panašiai. Man regis, jie 
buvo labai paprasti žmonės. 

— O su kaimynais kalbėjote? Ar jie pažinojo Liungorus? 

— Na, matote, mes nedaug tebendraujame su kaimynais, o ir jie 
patys čia neseniai tegyvena. Lyg ir minėjo grįžę į Daniją iš užsienio. 
Bet, rodos, Liungorai irgi mažai bendraudavo su kitais miestelio gy- 
ventojais. Daugelis net nežinojo, kad Meretė turi brolį. 

— Tai nežinote nė vieno žmogaus, kuris būtų juos pažinojęs? 


— Žinau, žinoma - Helė Andersen. Ji prižiūrėjo brolį. 

— Ji yra namų tvarkytoja, - įsiterpė Asadas. — Policija ją apklausė, 
bet moteris nieko negalėjo pasakyti. Tik tiek, kad buvo atėjęs laiš- 
kas. Laiškas Meretei Liungor. Jis atėjo dieną prieš tai, kai ji nusken- 
do. Namų tvarkytoja jį gavo. 

Iš nuostabos Karlas pakėlė antakius. Velnias, reikia greičiau per- 
žiūrėti tą prakeiktą bylą pačiam. 

— Ar policija rado tą laišką, Asadai? 

Šis papurtė galvą. 

— Ar ta Helė Andersen gyvena kur nors netoli? — vėl atsisukęs į 
šeimininką paklausė Karlas. 

— Ne, Holtuge, kitoje Giorslevo pusėje. Bet ji bus čia už kokių 
dešimties minučių. 

— Čia, jūsų namuose? 

- Taip. Mano vyras serga, - nuleido akis šeimininkas. - Sunkiai 
serga. Ji ateina mums padėti. 

„Žiopliams irgi sekasi“, - mintyse apsidžiaugė Karlas ir paklausė, 
ar būtų galima apžiūrėti namą. 

Šeimininko vedžiojami juodu žvalgėsi po keistų baldų ir milži- 
niškų paauksuotų rėmų karalystę; matyt, ilgus metus dirbant auk- 
cione, neišvengiamai susikaupia šitiek turto. Tiesa, virtuvė buvo vi- 
siškai nauja, čia neseniai perdažytos sienos ir sudėtos naujos grindys. 
Ko gero, vienintelis dalykas, likęs dar nuo tada, kai čia gyveno Me- 
retė Liungor, buvo ant tamsių vonios grindų šmirinėjanti sidabrinė 


avižėlė. 
2 bis TO 


— Tas Ufė buvo labai mielas berniukas. - Helė Andersen buvo 
stambaus veido moteriškė putliais, įraudusiais skruostais ir tamsiais 
ratilais apie akis. Visa kita dengė šviesiai mėlynas chalatas, tokio dy- 


džio, kokio nelabai būtum radęs paprastoje drabužių parduotuvė- 

je. - Nesąmonė, kad jis būtų galėjęs nuskriausti savo seserį, taip ir 
pasakiau policijai. Didesnės kvailystės nė nesugalvosi. 

— Ber yra liudininkų, mačiusių, kaip jis jai trenkė, - pastebėjo 
Karlas. 

— Kartais jo elgesys būdavo nevaldomas. Bet jis niekada nieko 
neskriausdavo tyčia. 

— Tačiau Ufė juk stambus, stiprus vyrukas. Gal netyčia įstūmė ją 
į vandenį? 

Helė Andersen pavartė akis. 

— Neįmanomas daiktas. Utė buvo švelnumo įsikūnijimas. Tik 
kartais jis taip dėl ko nors supykdavo, kad supykdydavo ir mane, bet 
nedažnai. 

— Jūs jiems gamindavote maistą? 

— Aš daug kuo rūpinausi. Prižiūrėdavau namus, kad Meretė grį- 
žusi rastų švarą ir tvarką. 

— Ar dažnai ją matydavote? 

— Retkarčiais. 

— O prieš jai nuskęstant buvote susitikusios? 
ėmė labai nerimauti, kaip kad jums jau pasakojau. Turėjau skambinti 
Meretei ir pasakyti, kad grįžtų namo. Ji taip ir padarė. Tą kartą tikrai 
buvo labai blogai. 

— Ar tą vakarą nutiko kas nors neįprasto? 

— Tik tiek, kad Meretė negrįžo namo šeštą, kaip paprastai. Ufei 
tai nepatikdavo. Jis nesuvokė, jog mes dėl to buvome iš anksto suta- 
rusios. 

- Ber ji buvo parlamento narė - reikia manyti, tokių atvejų daž- 
nai pasitaikydavo? 

— Ne, nepasakyčiau. Tik retkarčiais, kai jai prireikdavo kur nors 
išvykti. Ir tai tik vieną ar du vakarus. 

— Tai tą vakarą ji buvo kažkur išvykusi? 

Čia Asadas vėl papurtė galvą, eilinį kartą suerzindamas Karlą, 
kad tiek daug žino. 

— Ne, ji buvo išėjusi pavakarieniauti, - atsakė Helė. 

— Aišku. O su kuo ji vakarieniavo? Gal žinote? 

— Ne, šito niekas nežino. 

— Ar ir šis faktas paminėtas byloje, Asadai? 

Tas linktelėjo. 

— Sosė Norup, naujoji Meretės sekretorė, matė ją užsirašant res- 
torano pavadinimą savo darbo knygoje. Vienas restorano darbuoto- 
jas prisiminė ją ten matęs, tik negalėjo pasakyti, su kuo. 

Karlui aiškiai bus ką veikti studijuojant visas tas ataskaitas. 

— Asadai, koks tai buvo restoranas? 

— Man atrodo, jis vadinasi „Cafė Bankerat“. Ar yra toks? 

Karlas vėl atsigręžė į namų tvarkytoją. 

— Gal Meretė buvo nuėjusi į pasimatymą? Ar ji ten susitiko su 
savo vaikinu? 

Moters skruoste pasirodė duobutė. 

— Visko gali būti. Bet ji man nieko apie tai neužsiminė. 

— O kai grįžo, irgi nieko nepasakojo? Na, kai jai paskambinote. 

— Ne, aš išėjau namo. Ufė buvo labai nusiminęs. 

Po šių žodžių kažkas tarkštelėjo, ir į kambarį įžengė namų šeimi- 
ninkas. Jo veido išraiška buvo tokia didinga, tarsi ant arbatos padė- 
kliuko jis būtų nešęsis didžiausią kulinarijos paslaptį. 

— Naminiai, - išdidžiai tepasakė, į sidabrines lėkštutes dėdamas 
mažyčius pudingus primenančius pyragaičius. 

Tie pyragaičiai sužadino prisiminimus iš prarastos vaikystės. Ne 
itin gerus, bet vis dėlto prisiminimus. Šeimininkas padalijo juos sve- 


čiams, ir Asadas tuoj pat išreiškė savo dėkingumą. 

— Hele, ataskaitoje paminėta, kad dieną prieš Meretei dingstant 
kažkas perdavė jums laišką. Gal galėtumėte papasakoti apie tai pla- 
čiau? 

Ataskaitoje, be abejo, buvo užrašyti išsamūs jos parodymai, bet 
Karlui reikėjo pačiam viską išgirsti. 

— Man perdavė geltoną voką, o popierius buvo labai panašus į 
pergamentinį. 

— Kokio dydžio? 

Ji parodė rankomis. Panašu, kad laiškas buvo A5 formato. 

— Ant voko kas nors buvo? Antspaudas ar vardas? 

— Ne, nieko nebuvo. 

— O kas jį padavė? Ar pažinote tą žmogų? 

— Ne, nepažinau. Paskambino į duris, aš atidariau ir pamačiau jį 

stovintį lauke. Tada jis padavė man voką. 

— Kaip keista, ar ne? Juk laiškai paprastai atkeliauja paštu. 

Lyg sąmokslininkė ji švelniai kumštelėjo Karlą. 

— Taip, mes juk turime paštininką. Bet tas žmogus atėjo vėliau. 

Tuo metu per radiją buvo kaip tik įpusėjusios žinios. 

— Vidurdienio? 
Ji linktelėjo. 

— Padavė man voką ir nuėjo. 

— Nieko nepasakęs? 

— Pasakė, jog laiškas Meretei Liungor, ir viskas. 

— Kodėl negalėjo įdėti jo į pašto dėžutę? 
— Man atrodo, tai buvo skubu. Gal jis bijojo, kad ji nepažiūrės į 

pašto dėžutę vos tik grįžusi. 
— Ber Meretė turėjo žinoti, kas perdavė laišką, ar ne? Ką ji pasakė 
jį pamačiusi? 


— Nežinau, nes manęs jau nebebuvo. 

Asadas dar kartą linktelėjo. Vadinasi, ir tai užfiksuota ataskaitoj. 
Karlas žvilgtelėjo į savo asistentą nutaisęs eksperto veido išraišką, 
kuri turėjo reikšti: „Tokius klausimus užduoti daug kartų yra įprasta 
darbo dalis“ Lai gudruolis pamąsto. 

— O aš maniau, kad Ufės nebuvo galima palikti namie vieno, - 
tarė jis namų tvarkytojai. 

— Galima, galima, - atsakė ši, — tik ne vėlų vakarą. 

Tą akimirką Karlas panūdo grįžti į savo kabinetą rūsyje. Jau dau- 
gybę metų jis taip traukdavo informaciją iš žmonių lūpų, tad galiau- 
siai pasijuto be galo pavargęs. Dar pora klausimų, ir jie keliaus sau. 
Meretės Liungor byla tiesiog beviltiška. Ji iškrito iš laivo ir nusken- 
do, tokie dalykai ne naujiena. 

— Jei nebūčiau padėjusi to voko gerai matomoje vietoje, gal būtų 
buvę per vėlu, - staiga pridūrė Helė. 

Karlas pastebėjo, kaip akimirką jos žvilgsnis kažkur nuklydo. 
Kažkur, bet tikrai ne į tuos mažyčius pyragaičius. 

— Ką norite tuo pasakyti? 

— Na, juk kitą dieną ji jau buvo mirusi, ar ne? 

— Berjūs juk ne tą turėjote omenyje? 

— O ką gi daugiau. 

Greta Karlo įsitaisęs Asadas taip pat padėjo savo pyragaitį ant 
stalo. Keista, bet ir jis pastebėjo, kad ji išsisukinėja. 

— Jūs kažką kita galvojote, aš matau. Ką turėjote omenyje sakyda- 
ma, jog būtų buvę per vėlu? 

— Tą, ką ir pasakiau. Kad kitą dieną ji buvo mirusi. 

Karlas atsisuko į šeimininką, vis dar besidžiaugiantį savo pyra- 
gaičiais. 

— Gal galėčiau pasikalbėti su Hele Andersen akis į akį? 

Vyriškiui tai nelabai patiko, kaip ir pačiai Helei. Ji pasitaisė savo 


chalarą, bet išsisukti jau buvo per vėlu. 

— Kalbėkit, Hele, - palinko prie jos Karlas, kai šeimininkas išėjo 
iš kambario. - Jei ką nors žinote, ko anksčiau nepasakėte, dabar pats 
laikas man tai pasakyti. Suprantate? 

— Nėra ką pasakyti. 

— Ar turite vaikų? 

Jos lūpų kampučiai nusviro. Kaip tai buvo susiję su byla? 

— Na, juk jūs arplėšėte voką, ar ne? 

Sunerimusi Helė atlošė galvą. 

- Žinoma, kad ne. 

— Tai vadinama melagingais parodymais, Hele Andersen. Jūsų 
vaikams kurį laiką teks pagyventi be jūsų. 

Kaip apkūni kaimo mergina, ji sureagavo stebėtinai vikriai. Ran- 
kos pridengė burną, pėdos akimirksniu pasislėpė po sofa, o pilvas 
buvo staigiai įtrauktas, tarsi tai padėtų išlaikyti saugų atstumą nuo 
šio pavojingo policijos grobuonies. 

— Ašjo nearplėšiau, - paskubomis išpyškino ji, - tik perskaičiau 
palaikiusi prieš šviesą. 

— Kas buvo parašyta laiške? 

Helės antakiai kone lipo vienas ant kito. 

— Tik keli žodžiai: „Geros kelionės į Berlyną. 

— Ar žinote, ką ji ketino veikti Berlyne? 

- Jie turėjo važiuoti kartu su Ufe, ne pirmą kartą abu ten ke- 
liavo. 

— Kam galėjo būti taip svarbu palinkėti jai geros kelionės? 

— Aš nežinau. 

— O kas galėjo žinoti apie jų kelionę, Hele? Kaip suprantu, Mere- 
tė su Ufe gyveno itin uždarą gyvenimą. 

Helė gūžtelėjo pečiais. 

— Gal kas nors iš folketingo. Aš nežinau. 

— Ar kolegos nebūtų paprasčiausiai atsiuntę elektroninio laiško? 

— Aš tikrai nežinau. - Helė akivaizdžiai jautėsi priremta prie sie- 
nos. Galbūt melavo, o gal tiesiog jautriai reagavo į spaudimą. - Gal 
kas nors iš tarybos narių? - pabandė spėti. Padėtis buvo beviltiška. 

— Tai laiške tebuvo parašyta: „Geros kelionės į Berlyną? Dau- 
giau nieko? 

— Nieko. Tik tiek. Tikrai. 

— Niekas nepasirašė? 

— Ne. Tik tie žodžiai. 

— O kaip atrodė laišką perdavęs žmogus? 

Helė sekundėlę įsikniaubė veidu į rankas. 

— Pastebėjau tik tai, kad jis dėvėjo labai dailų lietpaltį, - tarė pri- 
slopintu balsu. 

— Ir daugiau niekas jums nekrito į akis? Negali būti. 

— Tikrai. Jis buvo aukštesnis už mane, nors ir stovėjo ant laiptų 
žemiau. Buvo apsivyniojęs žalią šaliką. Jis dengė apatinę vyriškio vei- 
do dalį, bet lauke lijo, tai tikriausiai todėl. Iš balso buvo panašu, jog 
šiek tiek sloguoja. 

— Jis čiaudėjo? 

— Ne, tik kalbėjo taip, lyg būtų peršalęs. Na, žinote, šiek tiek pro 
nosį. 

— Kokios buvo jo akys? Rudos ar mėlynos? 

— Sakyčiau, kad mėlynos. Bent jau man taip atrodo. Galbūt pil- 
kos. Jei dar kartą pamaryčiau, tikrai atpažinčiau. 

— Kokio amžiaus buvo tas vyras? 

— Manau, maždaug mano metų. 

Tarsi tokia informacija Karlui ką nors sakytų. 
— O kiek jums metų? 

Helė pažvelgė į Karlą kone pasipiktinusi. 

— Tuoj bus trisdešimt penkeri, - atsakė, nudelbusi akis į grindis. 

— Kokia buvo jo mašina? 

— Kiek mačiau, jis neturėjo mašinos. Bent jau prie gatvės nesto- 
vėjo jokia mašina. 

— Nejaugi manote, kad tokį kelią jis atėjo pėsčiomis? 

— Ne, turbūt ne. 

— Ir nematėte, kaip jis nuėjo? 

— Ne. Reikėjo paruošti Ufei pietus. Jis visuomet pietaudavo tuo 


laiku, kai aš klausydavau žinių per radiją. 


Važiuodami juodu kalbėjosi apie tą laišką. Asadas nieko daugiau 
apie jį nežinojo. Policijos tyrimas šioje vietoje taip pat buvo priėjęs 
akligarvį. 

— Kodėl, po velnių, buvo taip svarbu perduoti tokią nereikšmin- 
gą žinutę? Ką ji galėtų reikšti? Dar suprasčiau, jei laišką siųstų kokia 
nors moteris, o vokas būtų su gėlytėmis ir visas iškvėpintas. Bet tik 
ne toks anoniminis laiškas be jokio parašo. 

— Man atrodo, ta Helė, ji nieko daug nežino, - pasakė Asadas 
jiems pasukus į Bjelkerupo gatvę, kur buvo įkurtas Stevnso savival- 
dybės Socialinės paramos skyrius. 

Karlas nužvelgė pastatus. Prieš čia einant būtų neprošal turėti ki- 
šenėje teismo orderį. 

— Palauk čia, - paliepė jis Asadui, kurio veidas net švytėjo iš pa- 
sitenkinimo. 

Paklausinėjęs žmonių Karlas susirado direktorės kabinetą. 

— Taip, teisingai, Ufei Liungorui buvo paskirta namų slaugos 
grupės priežiūra, - patvirtino ji, pamačiusi Karlo atkištą pareigūno 
ženklelį. - Tik šiuo metu nesutvarkyti mūsų archyvai, dėl visokių 


savivaldybės reformų, pats suprantate. 

Ši moteris daugiau nieko negalėjo pasakyti apie Liungoro atve- 
jį. Karlui reikėjo kreiptis į kokį kitą žmogų. Kuris nors darbuotojas 
tikrai turėjo prisiminti Ufę Liungorą ir jo seserį. Net ir menkiausia 
informacija galėjo būti naudinga. Gal kas nors daug kartų lankėsi 
jų namuose ir buvo pastebėjęs kokią smulkmeną, užvesiančią jį ant 
kelio. 

— Galbūt galėčiau pasikalbėti su žmogumi, kuris buvo atsakingas 
užjo priežiūrą? 

— Deja, ta darbuotoja jau išėjusi į pensiją. 

— Gal pasakytumėte jos pavardę? 

— Apgailestauju, bet ne. Tik esami savivaldybės skyrių darbuoto- 
jai gali teikti informaciją apie buvusius atvejus. 

— Bet niekas iš jų nieko nežino apie Ufę Liungorą, jei aš teisingai 
supratau? 

— Na, kažkas tikriausiai žino. Bet, kaip ir sakiau, mums draudžia- 
ma teikti informaciją. 

— Kaip suprantu, čia kalbame apie konfidencialumą, o mano ži- 
niomis, Ufė Liungoras nebėra globojamas valstybės. Tokį kelią at- 
važiavau ne tam, kad grįžčiau tuščiomis. Gal galite man parodyti jo 
asmens bylą? 

— Jūs puikiai žinote, jog negaliu to padaryti. Jei norėtumėte pa- 
sikalbėti su mūsų teisininku, prašom. Šiuo metu bylos bet kokiu 
atveju neprieinamos. Be to, Ufė Liungoras šioje apylinkėje jau ne- 
begyvena. 

— Tai visi dokumentai perduoti į Frederiksundą? 

— Man draudžiama teikti tokią informaciją. 

Tai bent valdinga kalė. 

Išėjęs iš jos kabineto Karlas sekundėlę stabtelėjo koridoriuje ir 


apsidairė. 

- Atleiskite, - pakalbino priešais ateinančią moterį, kuri atrodė 
pernelyg pavargusi, kad veltųsi į ginčą. Išsitraukęs policininko žen- 
klelį jis prisistatė. - Gal jūs galėtumėte man padėti sužinoti vardą 
vieno žmogaus, kuris buvo atsakingas už Maglebiu apylinkės gyven- 
tojus prieš dešimt metų? 

— Paklauskite čia, - atsakė moteris, rodydama į kabinetą, iš kurio 
Karlas ką tik išėjo. 

Vadinasi, teks gauti teismo orderį, pildyti dokumentus, skambin- 
ti, laukti ir vėl skambinti. Karlas neturėjo jokio noro to daryti. 

— Prisiminsiu, kai kitą kartą jums prireiks mano pagalbos, - tarė 


jis, kukliai jai nusilenkdamas. 


Paskutinė jų išvykos stotelė buvo Hornbeko nugaros smegenų 
traumų klinika. 

— Nuvažiuosiu ten vienas, Asadai, - pasakė Karlas. - Gal gali 
grįžti namo traukiniu? Pamėtėsiu tave iki Kiogės, nuo ten iki centri- 
nės stoties važiuoja greitasis traukinys. 

Asadas linktelėjo, tačiau neatrodė baisiai patenkintas. Karlas ne- 
turėjo supratimo, kur jis gyvena. Kada nors reikės pasiteirauti. 

— Ryt imsimės kitos bylos, Asadai, - pridūrė, žvelgdamas į savo 
keistąjį kompanioną. - Iš širos daugiau nieko gero neišpešim. 

Ber ner ir šis pažadas nesukėlė jokių teigiamų emocijų Asado 


veide. 


Hardis buvo perkeltas į kitą palatą ir atrodė nekaip. Odos spalva 
dar pusė velnio, tačiau mėlynos akys buvo visai apniukusios. Karlas 


uždėjo ranką jam ant peties. 

— Galvojau, ką pasakei anąkart, Hardi. Tačiau nieko nebus. Atsi- 
prašau, bet aš negaliu to padaryti. Ar supranti mane? 

Hardis tylėjo. Aišku, kad suprato. Ir sykiu visiškai negalėjo su- 
prasti. 

— Ojeigu verčiau aš tavęs paprašyčiau šiek tiek pagelbėti ? Duosiu 
tau visą medžiagą, o tu neskubėdamas apmąstysi. Man, žinok, visai 
nepakenktų, jei prisidėtum prie tyrimo. Šiaip absoliučiai nusišikt 
man ant tos bylos, bet jeigu ir tu su ja susipažinsi, bent jau turėsim iš 
ko abu pasijuokt. 

— Ar man jau juoktis, Karlai? - paklausė Hardis ir nusisuko. 


Diena šūdina kaip niekad, ką čia ir bepridursi. 

Tamsoje buvo visiškai išnykęs laiko pojūtis, o kūnas nebeturėjo 
jokio vidinio ritmo. Diena ir naktis tapo neatskiriamos tarsi Siamo 
dvyniai. Meretei tebuvo likęs vienintelis atskaitos taškas — spragrelė- 


jimas, su kuriuo atsiverdavo liukas arkos formos duryse. 


Kai pirmą kartą per traškančius garsiakalbius pasigirdo žmogaus 
balsas, šokas buvo toks stiprus, kad net guldama miegoti Meretė vis 
dar drebėjo. Ir vis dėlto, jei nebūtų jo išgirdusi, būtų mirusi iš trošku- 
lio bei alkio, ji tą puikiai žinojo. Tik neaišku, ar tokia mirtis nebūtų 
buvęs geresnis pasirinkimas. 

Troškulį ir sausumą burnoje ji jautė vis mažiau, o alkį nustelbė 
didžiulis nuovargis. Baimę pakeitė širdgėla, o po jos apėmė kone 
raminantis susitaikymas su artėjančia mirtimi. Dėl to ji ramiai gu- 
lėjo ir laukė, kol galutinai pasiduos jos kūnas. Tą laukimą sudrumstė 
gergždžiantis balsas, privertęs ją suvokti, kad yra ne viena ir kad jos 


likimas priklausys nuo kažkieno kito valios. 

— Merete, - staiga pasigirdo moters balsas iš niekur, - mes tuoj 
tau perduosime plastikinį kibirą. Dabar išgirsi spragtelėjimą, ir 
kampe atsidarys liukas. Matėm, kad jau radai, kur jis yra. 

Meretei, ko gero, pasirodė, jog kažkas įjungė šviesą, nes ji stipriai 
užmerkė akis, stengdamasi sutramdyti šoką, nutvilkiusį kiekvieną 
jos kūno nervą. Jokios šviesos kambaryje nebuvo. 

— Girdi mane? - užriko balsas. 

Sunkiai gaudydama kvapą ji linktelėjo. Tik dabar Meretė paste- 
bėjo, kokia ji sušalusi. Koks sulysęs ir išdžiūvęs jos kūnas. Kokia ji 
silpna. 

— Atsakyk man! 

— Taip. Taip, girdžiu. Kas tu? - Meretė įsispoksojo į tamsą. 

— Kai išgirsi spragtelėjimą, iškart eik prie liuko. Nemėgink lįsti 
vidun, tau nepavyks. Kai pasiimsi pirmąjį kibirą, atsiųsim kitą. Vie- 
ną galėsi naudoti kaip tualetą, kitame bus maisto ir vandens. Kas- 
dien atidarysim liuką ir pakeisim kibirus. Ar supratai? 

— Ką jūs darote? — Meretės balsas aidėjo patalpoje. - Ar čia pa- 
grobimas? Ar jums reikia pinigų? 

— Paimk pirmą kibirą. 

Kampe kažkas sugirgždėjo, paskui pasigirdo tylus švilpesys. 
Priėjusi prie tos vietos, iš kur sklido garsas, Meretė pamatė, kaip 
sienoje prasiveria arkinių durų apačia ir pasirodo plastikinis indas, 
maždaug šiukšlių kibiro dydžio. Vos jai įtraukus jį vidun ir pasta- 
čius ant žemės, liukas užsidarė, o po dešimties sekundžių vėl atsi- 
vėrė. Šį kartą iš jo išlindo kiek aukštesnis kibiras, kuris tikriausiai 
turėjo būti jos tualetas. 

Meretės širdis ėmė daužytis. Jei jie taip greitai pakeitė kibirus, 
vadinasi, kažkas turėjo stovėti kitapus durų. Visai arti jos buvo kitas 


žmogus. 

— Prašau pasakyti, kur aš esu? — Ji prišliaužė keliais iki tos vietos, 
kur manė viršuje esant įtaisytus garsiakalbius. - Kiek laiko aš jau čia? 
Ko iš manęs norite? - pridūrė kiek pakeltu balsu. 

— Prie maisto rasi ritinėlį tualetinio popieriaus. Kas savaitę gausi 
po naują. Kai norėsi nusiprausti, antrajame kibire yra indas vandens. 
Tik nepamiršk ištraukti prieš sėsdama ant tualeto. Kambaryje nėra 
jokios kanalizacijos, todėl prauskis pasilenkusi prie kibiro. 

Meretės kaklo sausgyslės paskaudo nuo įtempimo. Pyktis maišėsi 
su ašaromis, lūpos virpėjo, o nosis ėmė varvėti. 

— Ar aš turėsiu sėdėti čia... tamsoje... visą laiką? — pravirko ji. - Ar 
galėtumėt įjungti šviesą? Nors minutei... prašau! 


Vėl pasigirdo spragtelėjimas, švilpesys, ir liukas užsivėrė. 


Paskui nesuskaičiuojamą daugybę dienų ji tegirdėdavo kas savai- 
tę įsijungiantį ventiliatorių ir kasdienį liuko durelių trinktelėjimą. 
Kartais laiko tarpas tarp jų atrodydavo lyg visa amžinybė, o kartais 
ji, regis, vos spėdavo pavalgyti ir prigulti, kai pasirodydavo nauji 
kibirai. Maistas buvo vienintelė paguoda jos kūnui, nors ir visada 
vienodas, neturintis jokio skonio: kelios bulvės, pervirtos minkštos 
daržovės ir gabalėlis mėsos. Kiekvieną dieną tas pats. Tarsi kažkur 
ten, šviesoje, pasaulyje anapus neperžengiamos sienos, burbuliuotų 
niekad neišsenkantis troškinio puodas. 

Ji tikėjosi, kad praėjus kuriam laikui akys pripras prie tamsos ir 
kambario detalės taps įžiūrimos, bet taip nenutiko. Tamsa buvo ne- 
įveikiama lyg aklumas. Įnešti šviesos į šią varganą egzistenciją galėjo 
tik jos pačios mintys, bet tai reikalavo didelių pastangų. 

Ilgą laiką ją persekiojo baimė, kad išprotės. Bijojo tos dienos, kai 


viskas galutinai išslys jai iš rankų. Mintyse piešdavo pasaulį, šviesą ir 

gyvenimą anapus sienų. Ieškojo saugaus prieglobsčio tolimiausiuose 
savo sąmonės kampeliuose, kurie paprastai būna užversti ambicijo- 
mis ir nereikšmingomis kasdienėmis smulkmenomis. Pamažu ėmė 
atgyti praeities prisiminimų nuotrupos - ją laikančios rankos, švel- 
nūs bei raminantys žodžiai. Ber kartu su jais pabudo ir prisiminimai 
apie vienatvę, ilgesį bei nuolatinę kovą. 

Paskui jos gyvenimas įgavo savotišką ritmą — dienos ir naktys 
ėmė slinkti miegant, valgant, medituojant ir bėgiojant po patalpą. 
Ji lakstydavo tol, kol nuo pėdų aido įsiskaudėdavo ausis arba kūną 
įveikdavo nuovargis. 

Kas penktą dieną ji gaudavo švarius apatinius, 0 senuosius su- 
mesdavo į panaudotą tualetą. Mintis, kad svetimi žmonės liečia jos 
drabužius, buvo šlykšti. Viršutinių drabužių jie nepakeisdavo, tad ji 
kaip įmanydama saugojo tuos, kuriuos turėjo. Atsargiai sėsdavosi ant 
kibiro ar guldavo ant grindų, rūpestingai perbraukdavo juos ranka, 
kai persirenginėdavo apatinius, ir praskalaudavo vandeniu tas vietas, 
kurias manė esant bent kiek suteptas. Ji džiaugėsi, kad tądien vilkė- 
jo išties geros kokybės drabužius: pūkinę striukę, šaliką, palaidinę, 
apatinius, kelnes ir storas kojines. Bet laikui bėgant kelnės vis labiau 
smuko, o batų padai vis labiau trynėsi. „Reikia bėgioti basomis“, — 
pamanė ji ir sušuko į tamsą: 

— Gal bent truputėlį įjungtumėt šildymą? Prašau! 

"Tačiau lubose įrengtas ventiliatorius jau senokai nebuvo išleidęs 


nė garso. 


Šviesa įsijungė tą dieną, kai kibirai buvo pakeisti šimtas devynio- 
likrąjį kartą. Nuo ryškaus balto pliūpsnio iš viršaus staigiai užsimer- 


kusi ji net atšoko atbula; iš akių kampučių tryško ašaros. Tai buvo 


— 118 — 


—---———=—=——=1— MOTERIS NARVE ———-2 


tarsi sprogimas, išdeginęs tinklainę ir skausmo banga nuvilnijęs iki 
pat smegenų. Ji atsitūpė bei užsidengė rankomis akis. 

Po kelių valandų, iš lėto jas atitraukusi nuo veido, ji vos vos prasi- 
merkė. Šviesa vis dar buvo akinanti. Ji baiminosi, kad bus nuo jos jau 
apakusi arba apaks dabar, jei pernelyg greitai atsimerks, todėl taip ir 
sėdėjo susigūžusi, kai per garsiakalbį vėl nugriaudėjo moters balsas, 
antrą kartą nutvilkydamas ją lyg elektra. Jos kūnas į garsą reagavo 
taip, tarsi būtų staigiai viršun šovusi prietaiso rodyklė. Kiekvienas 
žodis varstė kiaurai; o ir tai, ką ji išgirdo, buvo siaubinga. 

— Su gimimo diena, Merete Liungor. Sveikinimai sulaukus cris- 
dešimt dvejų metų amžiaus. Taip, šiandien yra liepos šeštoji. Tu sėdi 
čia jau šimtą dvidešimt šešias dienas, o mūsų dovana tau gimtadienio 
proga yra ta, kad paliksime šviesą įjungtą visus metus. 

— Viešpatie, ne... prašau. Už ką jūs man šitaip?— suvaitojo Meretė 
ir prisidengusi akis atsistojo. - Jei norite mane mirtinai nukankinti, 
ko dar laukiate?! - suriko ji. 

Moters balsas buvo šaltas kaip ledas ir kiek žemesnis nei aną- 
kart. 

— Nusiramink, Merete. Mes nenorim tavęs nukankinti. Arvirkš- 
čiai - mes suteiksim tau progą išvengti didesnės bausmės. Tau tik 
reikia atsakyti į labai svarbų savo pačios klausimą: už ką visa tai? 
Kodėl mes tave uždarėm kaip gyvulį narve? Atsakyk į savo pačios 
klausimą, Merete. 

Meretė atlošė galvą. Koks siaubas. Galbūt jai verčiau parylėti. 
Verčiau atsisėsti kamputyje. Tegul jie kalba, ką tik nori. 

— Atsakyk į klausimą, Merete, antraip tau bus tik blogiau. 

— Aš nežinau, ką jūs norite iš manęs išgirsti! Ar tai kaip nors su- 
siję su politika? Gal jūs ką nors šantažuojate, kad sumokėtų? Aš ne- 


žinau. Pasakykit! 

Balsas pro gergždžiantį garsiakalbį tapo dar šaltesnis. 

— Atsakymas neteisingas, Merete. Dėl to tavęs laukia bausmė. 
Nieko baisaus, tu ją nesunkiai ištversi. 

— Viešparie, negali būti, - pravirko Meretė ir suklupo. 

Nuo liuko durelių pusės pasigirdęs pažįstamas švilpesys peraugo 
į šnypštimą. Ji iškart pajuto iš lauko plūstantį šiltą orą, kuris dvelkė 
javais, suartu lauku ir žalia žole. Ar tokia jos bausmė? 

— Padidinsim oro slėgį tavo kambaryje iki dviejų atmosferų. Pa- 
žiūrėsim, ar galėsi atsakyti į klausimą kitais metais. Nežinia, kokį 
slėgį gali adaikyti žmogaus organizmas, bet bėgant laikui tai išsiaiš- 
kinsime. 

— Dieve brangus, - sušnibždėjo Meretė, pajutusį cypiantį spaudi- 


mą ausyse. - Nereikia, prašau. Prašau. 

Įkaušę balsai ir butelių tarškėjimas, girdimas jau nuo automobi- 
lių stovėjimo aikštelės, Karlui buvo aiškus įspėjimas. Gyvenimas jo 
name virė. 

Čia susirinkusį ant grotelių keprų kepsnių gerbėjų būrelį suda- 
rė keletas aplink gyvenančių pamišėlių, kurie, matyt, buvo įsitikinę, 
kad jautienos kepsniai būna daug skanesni tada, kai mėsa paguli ant 
grotelių tiek, kad jos skonis nebeprimena nei kepsnio, nei jautienos. 
Būrelis rinkdavosi ištisus metus, kai tik pasitaikydavo kokia proga, ir 
buvo itin pamėgęs Karlo kiemelį. Karlui ši draugija patiko. Jie buvo 
linksmi, bet jautė saiką, o tuščius butelius visuomet išsinešdavo su 
savimi. 

Kenas, kepsninės prižiūrėtojas, pasitikęs Karlą apkabino jį ir pa- 
davė šaltutėlę skardinę alaus. Įsidėjęs lėkštėn vieną iš tų mėsos nuo- 
dėgulių Karlas patraukė į svetainę, jusdamas sau už nugaros atlai- 
džius žvilgsnius. Jie niekada nieko neklausinėdavo, jei tik pars Kar- 
las nepradėdavo kalbėti, - tai buvo viena iš priežasčių, dėl kurios jis 


išties vertino savo kaimynus. Kai jo smegenis apsėsdavo kokia nors 

byla, būtų buvę lengviau susisiekti su savo darbą gerai išmanančiu 
vietiniu politiku, nei užmegzti kontaktą su Karlu, ir visi tą puikiai 
žinojo. Tik šį kartą jį apnikusios mintys nebuvo susijusios su byla; 
vienintelis dalykas, neduodantis jam ramybės, buvo Hardis. 

Karlo širdį draskė dvejonės. 

Galbūt, mąstė jis, jam reikėtų iš naujo apsvarstyti situaciją. Juk 
tikrai galėtų rasti būdą, kaip padėti Hardžiui išeiti nesukeliant jokio 
nereikalingo triukšmo. Į lašelinę galėtų patekti oro, arba paprasčiau- 
siai galima užspausti burną ranka. Hardis nesipriešintų, tad viskas 
įvyktų labai greitai. 

Tik ar jis galėjo taip pasielgti? Ar norėjo? Čia tai dilema, velniai 
rautų. Padėti ar nepadėti? Ar tokia turėtų būti pagalba? Gal Har- 
džiui būtų daugiau naudos, jei Karlas susiimtų, nueitų pas Marką 
ir pareikalautų grąžinti jį dirbti su senosiomis bylomis? Gerai pa- 
galvojus, Karlui jokio skirtumo, su kokiais žmonėmis dirbti, ir juo 
labiau jo nejaudino, ką jie apie tai galvoja. Jei tik Hardžiui palengvė- 
tų, sučiupus tuos išgamas, kurie šaudė Amageryje, tuomet jis imsis 
jų ieškoti. Nors pačiam dėl to nebebuvo nei šilta, nei šalta. Kad ir 
surastų, nušautų velniop, ir tiek. Kas iš to gero? Bent jau Karlui tai 
tikrai nieko. 

— Karlai, gali paskolint šimtinę? - Karlo minčių vingius nutrau- 
kė įsiveržęs Džesperas. Vaikis ryškiai jau buvo susiruošęs kažkur lėk- 
ti. Jo draugeliai iš Lingbio žinojo, kad pakvietus Džesperą yra didelė 
tikimybė sulaukti ir alaus. Džesperas kaimynystėje turėjo bičiulių, 
kurie parduodavo alų nepilnamečiams, - kainuodavo truputį bran- 
giau, bet koks skirtumas, kai už vakarėlį gali sumokėti patėvis. 

— Ar tik ne trečias kartas per šią savaitę, Džesperai? — paklausė 
Karlas, traukdamas šimto kronų banknotą iš piniginės. - Rytoj bet 
kokiu atveju eini į mokyklą, supratai? 


— Gerai, - atsakė Džesperas. 

— Namų darbai paruošti? 

— Paruošti, paruošti. 

Vadinasi, ne. Karlas susiraukė. 

— Baik jaudintis, Karlai. Aš nebenoriu dešimtos klasės lankyti 
Engholme. Pereisiu į Alerodą. 

Tai buvo menka paguoda. Jei pereis, Karlui teks dar ir prižiūrėti, 
kad posūnis gerai mokytųsi. 

„Nenustok šypsotis“, - dainuodamas panosėje link dviračių san- 
dėliuko jau ėjo Džesperas. 


Kurgi nė, pamanė sau Karlas. 


— Ar ta Liungor byla neduoda tau ramybės, Karlai? — paklausė 
Mortenas, rinkdamas paskutinius tuščius butelius. Jis niekuomet 
neidavo gulti, prieš tai neišblizginęs virtuvės. Žmogus žinojo savo 
ribas. Kitą rytą jo galva bus didelė ir jautri kaip koks ministro pir- 
mininko ego, tad jei jau reikia ką nors sutvarkyti, verčiau tą padaryti 
dabar. 

— Man labiau rūpi Hardis, o ne ta Liungor byla. Visos pėdos se- 
niai ataušusios, ir šiaip visiems į tai nusispjaut. Man irgi. 

— Tai nejaugi tos bylos neišaiškino? — vėl pasiteiravo Mortenas 
šniurkščiodamas. - Ji nuskendo, ar ne? Ką ten dar galima tirti? 

—- Hmm, tu taip manai? O kodėl ji nuskendo? Man niekaip ne- 
išeina iš galvos šis klausimas. Audros nebuvo, jūra rami, o ji, rodos, 
žydinti moteris. Neturinti finansinių problemų, patrauklios išvaiz- 
dos, kopianti karjeros laiptais. Gal kiek vieniša, bet kada nors ir tą 
problemą būtų išsprendusi. 

Karlas papurtė galvą pats sau prieštaraudamas. Ką jis bandė ap- 
gauti? Aišku, kad ši byla jį domino. Kaip ir visos kitos bylos, kuriose 


klausimai rikiuojasi vienas po kito. 

Jis prisidegė cigaretę ir pasiėmė dar vieną skardinę alaus, kurią 
kažkas iš svečių buvo pradaręs ir palikęs. Alus buvo sušilęs ir išsiva- 
dėjęs. 

— O labiausiai mane erzina tai, kad ji buvo labai protinga. Kai nu- 
sikaltimo aukos tokios protingos kaip ji, bylos visada būna painios. 
Aš nematau jokios normalios priežasties, kodėl ji būtų turėjusi žudy- 
tis. Rimtų priešų neturėjo, brolis ją mylėjo, tai kur jos problema? Ar 
tu, Mortenai, tokiomis aplinkybėmis šoktum skandintis? 

Mortenas pažvelgė į Karlą paraudusiomis akimis. 

— Nelaimingas atsitikimas, Karlai. Nejaugi tau nesisuka galva, kai 
persisveri per laivo kraštą ir pažvelgi žemyn į jūrą? Bet jeigu tai iš ti- 
krųjų buvo žmogžudystė, tai, sakyčiau, arba jos brolis, arba kas nors 
politiniais sumetimais pasidarbavo. Nejaugi perspektyvi demokratų 
lyderė, ir dar taip atrodanti, negali turėti priešų? - Mortenas linkte- 
lėjo, vos begalėdamas pakelti apsunkusią galvą. - Visi jos nekentė, 
nejaugi tau neaišku? Visi, kuriuos ji pralenkė: ir jos pačios partijos, 
ir valdančiųjų partijų nariai. Gal, manai, ministrui pirmininkui ir 
jo draugeliams labai patikdavo matyti, kaip ta pupytė susišluoja sau 
visą eterio laiką? Pats juk sakei, kokia neeilinė ji buvo. - Išgręžęs 
šluostę Mortenas pakabino ją ant čiaupo. - Visi žinojo, kad ji per 
kitus rinkimus formuos opozicinę koaliciją. Mergaitė mokėjo susi- 
rinkti balsus. Po velnių, — jis nusispjovė į kriauklę, - kad aš daugiau 
gerčiau tą Siuserės retsiną. Ir iš kur jis gauna pirkti to myžalo? Man 


gerklėj nuo jo kaip dykumoj. 


Apskritame kiemelyje Karlas susidūrė su keliais namo skuban- 
čiais kolegomis. Už kolonų prie pačios tolimiausios sienos stovėjo 


Bakas ir apie kažką įtemptai kalbėjosi su vienu savo komandos na- 

riu. Pamatę Karlą abu pažvelgė į jį taip, lyg šis būtų ant jų nusispjovęs 
ir įžeidęs jų garbę. 

— Klounų pasitarimas? - nesutriko Karlas ir atsukęs nugarą nuė- 
jo, palydėtas į kolonas atsimušusio savo žodžių aido. 

Viską paaiškino Bentė Hansen iš buvusios Karlo komandos, kai 
juodu susitiko vestibiulyje. 

— Teisingai sakei, Karlai. Liudininkės bute rado nupjautos ausies 
galiuką. Sveikinu, seni! 

Puiku. Bent jau šis tas pajudėjo dviratininko žmogžudystės by- 
loje. 

— Bakas su savo vyrais ką tik buvo Valstybinėje ligoninėje, bandė 
priversti liudininkę išstenėti visą teisybę, - pridūrė ji. - Tik nieko 
nepešė. Ji persigandusi. 

— Tuomet gal ne su ja reikėtų kalbėtis. 

— Galir ne. O su kuo? 

— Kas turėtų nutikti, kad nuspręstum žudytis? Ar tave paveiktų 
nežmoniškas spaudimas, ar žinojimas, jog tai vienintelis būdas ap- 
saugoti savo vaikus? Aš sakyčiau, kad reikalas sukasi apie jos vaikus. 

— Vaikai nieko nežino. 

— Tai aišku, jog nežino, bet gal žino liudininkės motina. 

Karlas pakėlė akis į bronzinės spalvos šviestuvus ant lubų. Gal 
jam reikėtų paprašyti, kad leistų susikeisti bylomis su Baku. Tada tai 


jau tikrai reikalai pakrutėtų šiam gigantiškam pastate. 


— Taigi, Karlai. Visą laiką aš čia vaikštinėjau ir mąsčiau. Manau, 
kad ir toliau mums reikėtų tirti šią bylą. 
Asadas jau buvo pastatęs garuojantį puodelį kavos priešais Karlą. 


Šalia bylų krūvos buvo išvynioti ir ant to paties popieriaus padėti 

pyragaičiai. Aiškiausias bandymas apsukti smegenis. Šiaip ar taip, 
kabinetas buvo sutvarkytas, o ant stalo gulėjo išrikiuoti keli iš bylos 
ištraukti dokumentai, tarsi Karlas turėtų perskaityti juos tam tikra 
tvarka. Panašu, kad Asadas darbavosi nuo kokių šešių ryto. 

— Ką čia man suradai? - paklausė Karlas, rodydamas į dokumen- 
tus. 

— Štai čia banko sąskaitos išrašas, kur parašyta, kiek Meretė išlei- 
do per paskutines savaites. Bet nieko nesumokėta už maistą jokiame 
restorane. 

— Kas nors už ją sumokėjo, Asadai. Gražios moterys tokiais atve- 
jais dažniausiai pigiai prasisuka. 

— Taip, būtent, Karlai. Gudriai sakai. Tai kažkas kitas sumokėjo 
užją. Aš manau, kad galbūt koks politikas ar šiaip vyrukas. 

— Tai aišku. Tik būtų nelengva išsiaiškinti, kas toks. 

— Taip, aš žinau, Karlai. Viskas vyko prieš penkerius metus. — 
Asadas bakstelėjo į kitą dokumentą. — Čia sąrašas daiktų, kuriuos 
policija paėmė iš jos namų. Nematau jokios darbo knygos, kurią ta 
moteris, jos nauja sekretorė, minėjo. Ne. Bet gal toji knyga yra Kris- 
tiansborgo rūmuose. Gal ten parašyta, su kuo ji tada ėjo susitikti į 
restoraną. 

- Jos užrašų knyga greičiausiai buvo rankinėje, Asadai. O rankinė 
dingo kartu su Merete, ar taip? 

Asadas šiek tiek nusivylęs linktelėjo. 

— Taip, bet Karlai... Gal tada galėtume paklausti jos sekretorės. 
Yra jos parodymų perrašas. Tada ji nieko nepasakė apie žmogų, su 
kuriuo Meretė vakarieniavo, todėl manau, kad dabar turėtume vėl 
jos paklausinėti. 

— Ne perrašas, o stenograma, Asadai! Bet vis tiek, tai buvo prieš 
penkerius metus. Jeigu ji tada nieko svarbaus neprisiminė, aš garan- 


tuoju, kad nieko neprisimins ir dabar. 

— Gerai. Bet čia parašyta, kad ji prisiminė, jog Meretė Liungor 
gavo telegramą su Valentino diena, tik po kurio laiko, taigi štai. Man 
atrodo, apie tokį dalyką galima pasidomėti, ar ne? 

— Telegramos jau nebėra, o tikslios datos mes neturim. Todėl ne- 
labai ką ir išsiaiškintume, juk net nežinom, per kokią įmonę buvo 
siųsta ta telegrama. 

— Per „Ielegrams Online“. 

Karlas įsistebeilijo į Asadą. Ar gali būti, kad šis vyrukas — nešli- 
fuotas deimantas? Sunku pasakyti, ypač kol jis dėvi tas žalias gumi- 
nes pirštines. 

— Iš kur žinai, Asadai? 

— Pažiūrėk ten, - šis bedė pirštu į stenogramą. - Sekretorė prisi- 
minė, jog ant telegramos buvo parašyta „Linkėjimai ir bučkiai Me- 
retei“, ir dar nupieštos lūpos. Raudonos lūpos. 

— Ir ką? 

— Na, tai telegrama išsiųsta per „Ielegrams Online“. Jie visada 
atspausdina vardą ant viršaus. Taip pat visada būna tos raudonos lū- 
pos. 

— Parodyk. 

Asadas spustelėjo klavišą Karlo kompiuterio klaviatūroje, ir ekra- 
ne nušvito „Ielegrams Online“ svetainės langas. Jame buvo macyti 
atvirukas, lygiai toks, kaip nupasakojo Asadas. 

— Gerai. Ir tu įsitikinęs, kad tik jie vieni siunčia štai tokias tele- 
gramas? 

— Tikrai įsitikinęs, taip. 

— Bet tu vis tiek nežinai datos, Asadai. Telegrama išsiųsta prieš ar 
po Valentino dienos? Ir nuo ko ji buvo? 

— Galime jų pasiklausti. Gal turės sąrašą, kada buvo siųstos tele- 


gramos į Kristiansborgo rūmus. 

— Visa tai policija turėjo padaryti iškart, kai pradėjo tyrimą, ne- 
jaugi ne? 

— Byloje apie tai nieko neparašyta. Bet gal tu geriau žinai? 

Asado veide pasirodė pašaipi šypsena, kurią jis pačiu laiku su- 
tramdė. 

— Gerai, Asadai. Supratau. Gali jų paklausinėti. Toks darbas bus 
tau pats tas. Aš dabar šiek tiek užsiėmęs, tai gal tu paskambink jiems 
iš savo kabineto. 

Paplekšnojęs Asadui per petį Karlas išstūmė jį lauk. Uždaręs du- 
ris prisidegė cigaretę, pasiėmė Liungor bylos aplanką ir įsitaisė kėdė- 
je, susikėlęs kojas ant stalo. 


Pacs laikas ir jam apsišviesti. 


Byla buvo absurdiška ir pilna nesutapimų. Policija ieškojo visur, 
kur galėjo, neturėdama jokių aiškių prioritetų. Trumpiau tariant, 
nerasdama jokios įtikinamos teorijos, jokio aiškaus motyvo. Jei Me- 
retės mirtis buvo savižudybė, tuomet kokia galėjo būti to priežas- 
tis? Vienintelis tikrai žinomas dalykas buvo tas, kad jos automobilis 
stovėjo apatiniame denyje, pačiame eilės gale. Ir dar tas, jog Meretė 
Liungor dingo be žinios. 

Paskui tyrėjai susiprotėjo, kad ji keliavo ne viena. Pora liudininkų 
pasakė ją matę denyje besipykstant su kažkokiu jaunuoliu. Tą pa- 
tvirtino atsitiktinai nufotografuota nuotrauka, kurią padarė garbaus 
amžiaus pora, plaukusi apsipirkti į Heiligenhafeną. Paviešinus tą 
nuotrauką, iš Didžiosios Hedingės savivaldybės atskriejo žinia, kad 
jaunuolis nuotraukoje yra Meretės Liungor brolis. 


Tiesą sakant, Karlas ir pats viską gana gerai prisiminė. Brolio eg- 

Tada iškilo naujų klausimų: jei ją nužudė brolis, tai dėl kokios 
priežasties? Ir kur dingo jis pats? 

Iš pradžių buvo manoma, kad Ufė taip par iškrito už borto, bet 
po kelių dienų jį, išsekusį ir nesiorientuojantį, surado kažkur toli 
Fėmerno lygumose. Ufę atpažino vienas budrus vokiečių policijos 
pareigūnas iš Oldenburgo. Niekas taip ir neišsiaiškino, kaip Meretės 
brolis sugebėjo taip toli nuklysti. O pats Ufė tyrimo taip pat nepa- 
lengvino. 

Jei jis ką ir žinojo, niekada neprasitarė. 

Tolesnis šiurkštus policijos elgesys su Ufe Liungoru puikiai pa- 
rodė, kaip giliai į mėšlą buvo įklimpę Karlo kolegos. Išklausęs porą 
kasečių su apklausų įrašais jis įsitikino, kad Ufė tylėjo it kapas. Pir- 
miausia pareigūnai išbandė „geriečio ir blogiuko“ gudrybę, bet ji ne- 
suveikė. Tada buvo iškviesti du psichiatrai, paskui dar vienas psicho- 
logas iš Farumo, besispecializuojantis šioje srityje. Buvo pakviesta 
netgi Karen Mortensen, Srevnso savivaldybės socialinė darbuotoja, 
kad pabandytų ištraukti iš Ufės informacijos. 

Viskas veltui. 

Ir vokiečių, ir danų pareigūnai išnaršė visus vandenis. Paieškai 
buvo pasitelkti policijos narai. Į krantą išmestas kūnas buvo atšal- 
dyras, paskui atliktas skrodimas. Žvejams buvo prisakyta atkreipti 
dėmesį į visus daiktus, kuriuos pastebės plūduriuojančius vandeny- 
je: drabužius, rankines, bet ką. Deja, niekas neaptiko nieko, kas ga- 
lėtų priklausyti Meretei Liungor, o žiniasklaida dar labiau sužvėrėjo. 
Kone mėnesį Meretė buvo pirmuosiuose puslapiuose. Į viešumą iški- 
lo senos mokyklos laikų nuotraukos iš kelionės, kur ji pozuoja su ap- 
temptu maudymosi kostiumėliu. Vadinamieji gyvenimo būdo eks- 
pertai analizavo puikius jos universiteto studijų rezultatus. Atgimusi 


tema apie jos seksualinę pakraipą net ir visai padorius žurnalistus 

paskatino neatsilikti nuo savo bulvarinių kolegų. O pačiu didžiausiu 
peno šaltiniu pigiems rašeivoms tapo jos brolio atradimas. 

Daugelis iš artimiausių Meretės kolegų ėmė veblenti niekus apie 
tai, kad jie visada kažką nujautė. Kad jos asmeniniame gyvenime 
visuomet buvo kažkas, ką ji norėjo nuslėpti. Aišku, jie negalėję nu- 
manyti, jog tas kažkas bus neįgalus brolis, bet vis dėlto įtarimai pa- 
sitvirtino. 

Kai susidomėjimas šia byla jau buvo pradėjęs slūgti, pirmuosiuo- 
se laikraštpalaikių puslapiuose pasirodė avarijos, kurioje žuvo Mere- 
tės tėvai ir buvo suluošintas Ufė, nuotraukos. Žiniasklaidai nebuvo 
nieko švento. Meretė buvo puikus kąsnelis žurnalistams ir gyva, ir 
mirusi. Rytinių televizijos laidų vedėjai vos įstengė nuslėpti savo 
džiaugsmą. Karas Bosnijoje, savitvardą praradęs karalienės vyras, 
provincijos mero piktnaudžiavimas raudonuoju vynu, nuskendusi 
parlamento narė - koks gi skirtumas, kad tik būtų gerų nuotraukų 
parodyti žiūrovams. 

Ir jie rodė dideles Meretės Liungor namuose stovinčios dvigu- 
lės lovos nuotraukas. Neaišku, kas jas padarė, bet antraštės spaudoje 
buvo žiaurios. Ar brolis su seserimi turėjo lytinių santykių? Ar tai 
tapo jos mirties priežastimi? Kodėl tokiame milžiniškame name 
tebuvo viena didelė lova? Kiekvieną Danijos gyventoją žiniasklaida 
privertė susimąstyti, kaip tai keista. 

Kai ir ši tema buvo išsunkta iki paskutinio lašo, žurnalistai ėmė- 
si spėlioti, kodėl Ufė buvo paleistas. Ar todėl, kad buvo panaudoti 
griežti policijos metodai? Ar tai buvo teismo klaida? Gal brolis per 
lengvai išsisuko? Gal teismų sistema per silpna ir byla nebuvo dera- 
mai ištirta? Dar keliskart cyptelėjus spaudoje apie Ufės išsiuntimą į 
„Egelį , visos kalbos galiausiai nutilo. Atėjus du tūkstančiai antrųjų 
metų vasarai žiniasklaida aprimo ir sutelkė visą dėmesį į orą, Danijos 


princo gimimą bei pasaulio futbolo čempionatą. 

Kurgi ne, juk Danijos spauda geriausiai žinojo, kas domina eilinį 
skaitytoją. Meretė Liungor jau buvo nusibodusi tema. 
Praėjus šešiems mėnesiams, policija šios bylos tyrimą faktiškai 


nutraukė. Kitų darbų užteko per akis. 


Karlas susirado du popieriaus lapus ir ant vieno tušinuku užrašė: 


ĮTARIAMIEJI: 
1) Ufe 
2) laiškanešys (laiškas apie Berlyną) 
3) vyras / moteris iš kavinės „Bankerat“ 
4) „kolegos“ iš Kristiansborgo rūmų 
S) plėšikas - kiek pinigų ji turėjo rankinėje? 
6) išprievartavimas 
Ant kito lapo pasižymėjo: 
PATIKRINT!: 
socialinės rūpybos darbuotoja iš Stevnso 
telegrama 
sekretorės iš Kristiansborgo rūmų 
liudininkai, plaukę keltu į Šlėzvigą-Holšteiną 
Karlas pridėjo: 


Globėjų šeima po avarijos; kurso draugai iš universiteto. Ar ji 


buvo linkusi į depresiją? Ar buvo nėščia? Įsimylėjusi ? 


Jam užverčiant bylą suskambėjo telefonas — iš viršaus buvo pra- 
nešta, kad Markusas Jakobsenas nori matyti jį konferencijų salėje. 
Praeidamas pro mažą Asado kabinetą Karlas savo asistentui link- 


telėjo. Šis buvo prilipęs prie telefono ragelio, atrodė rimtas ir baisiai 

susikaupęs. Visai ne toks, koks būdavo, kai stovėdavo tarpduryje su 
savo žaliomis guminėmis pirštinėmis. Dabar jis atrodė visai kitas 


žmogus. 


Salėje buvo susirinkę visi, kas tik dirbo prie dviratininko žmog- 
žudystės tyrimo. Markusas Jakobsenas parodė Karlui paliktą vietą 
prie konferencijų stalo, ir šiam atsisėdus, Bakas pradėjo pasakoti. 

— Mūsų liudininkė Anelisė Kvist pagaliau paprašė liudininkų ap- 
saugos. Dabar jau žinome, kad jai buvo grasinama žiauriai susidoroti 
su jos vaikais, jei išplepės, ką mačiusi. Visą šį laiką ji bandė nuslėpti 
informaciją ir sykiu savotiškai bendradarbiavo. Ji nuolat suteikdavo 
mums užuominų, jog galėtume tęsti bylos tyrimą, bet esminės in- 
formacijos taip ir neatskleidė. Paskui ji sulaukė grasinimų ir visiškai 
nutilo. 

Noriu apibendrinti: nusikaltėlis perpjovė gerklę aukai Valbiu 
parke maždaug dešimtą valandą vakaro. Buvo šalta, tamsu, parkas 
buvo tuščias. Bet vis dėlto Anelisė Kvist matė nusikaltėlį besikalban- 
tį su auka vos dešimt minučių prieš pat įvykdant nusikaltimą. Tai 
suteikia mums pagrindo manyti, kad nusikaltimas nebuvo iš anksto 
apgalvotas. Priešingu atveju Anelisės Kvist pasirodymas tikriausiai 
būtų pakreipęs įvykius kita linkme. 

— Kodėl Anelisė Kvist tuo metu vaikščiojo parke? Kodėl ji neva- 
žiavo dviračiu? Iš kur ji ėjo? - paklausė vienas iš naujosios komandos 
narių. Jis dar nežinojo, kad Bakui vadovaujant susirinkimui, klausi- 
mus galima užduoti tik paskui. 

Bakas atsakė jam susierzinusiu žvilgsniu. 

— Ji lankėsi pas draugę, o dviračio padanga buvo nuleista. Todėl 
moteris stūmė jį per parką. Mes žinome, kad jos matytas asmuo ti- 


krai buvo nusikaltėlis, nes aplink nusikaltimo vietą tebuvo dviejų 

žmonių pėdos. Apklausdami Anelisę Kvist įdėjome daug pastangų, 
kad surastume bent kokį įtartiną faktą jos gyvenimo istorijoje, bet 
ką, kas paaiškintų jos elgesį prasidėjus apklausoms. Šiuo metu žino- 
me, jog anksčiau ji priklausė baikerių gaujai, bet taip pat sąlygiškai 
esame tikri, kad tarp jų žudiko nerasime. 

Nužudytasis buvo Karlo Brandto brolis, o pastarasis - vienas iš 
aktyviausių baikerių Valbiu rajone, turintis visiškai „švarią reputaci- 
ją , nors retkarčiais ir pardavinėdavo narkotikus. Iš širo Karlo Brand- 
to taip pat sužinojome, kad nužudytasis buvo Anelisės Kvist drau- 
gas, ir kurį laiką, regis, juodu buvo pora. Šiuo metu renkame apie tai 
informaciją. Vienaip ar kitaip, priėjome išvadą, jog visos aplinkybės 
patvirtina ją pažinojus ir auką, ir žudiką. 

Grįžtant prie grasinimų, jos motina mums prasitarė, kad Anelisė 
ir anksčiau yra patyrusi fizinį smurtą. Nors jis ir nebuvo labai žiau- 
rus, apsiribojo sumušimu, gąsdinimu ir panašiai, Anelisę jis smarkiai 
paveikė. Pasak jos motinos, dėl to niekas kitas nekaltas, nes pati Ane- 
lisė daug laiko praleidžia baruose ir nelabai žiūri, ką vedasi namo. 
Bet, kiek mes galime spręsti, jos seksualinis bei socialinis gyvenimas 
nelabai skiriasi nuo daugumos kitų jaunų moterų. 

Tai, kad Anelisės tualete radome nupjautą ausį, parodo, jog žudi- 
kas žino, kas ji tokia ir kur gyvena, bet, kaip minėjau, kol kas mums 
nepavyko jos įkalbėti atskleisti nusikaltėlio vardą. 

Anelisės vaikai išsiųsti pas giminaičius, gyvenančius pietinėje 
Kopenhagos dalyje, ir dėl to ji kiek apsiraminusi. Nebėra jokių abe- 
jonių, kad tada, kai neva bandė nusižudyti, ji buvo apsvaigusi nuo 
narkotikų. Atlikus tyrimus jos skrandyje rasta įvairių psichotropinių 
medžiagų, prarytų tabletėmis. 

Beveik visą šį laiką Karlas klausėsi užmerkęs akis. Jis negalėjo žiū- 


rėti į Baką, stovintį ir nuobodžiai pilstantį iš tuščio į kiaurą, antraip 

užvirdavo kraujas. Verčiau jau nematyti jo akyse. O ir ko žiūrėti, jei 
visa tai ne jo reikalas? Karlo vieta apačioje, rūsyje, ir reikia to nepa- 
miršti. Žmogžudysčių skyriaus viršininkas jį čia pasikvietė tik tam, 
kad paplekšnotų per petį už šiek tiek pasistūmėjusį tyrimą, ir tiek. 
Kitą kartą jis patylės ir pasilaikys savo nuomonę sau. 

- Tablečių buteliuko mes neradome, tad greičiausiai jos ir nebu- 
vo niekur supiltos, galimas daiktas, kad jas atsinešė ir per prievartą 
sugrūdo į gerklę tas pats žudikas. 

Pagaliau, bent jau tiek sugebėjo išsiaiškinti. 

— Visi požymiai rodo, jog buvo nesėkmingai bandyta nužudyti. 
Grasinimai susidoroti su liudininkės vaikais verčia ją tylėti, - toliau 
porino Bakas. 

Čia įsikišo Markusas Jakobsenas. Matydamas, kaip naujosios ko- 
mandos nariai nekantrauja užduoti savo klausimus, jis nusprendė, 
kad bus geriau užbėgti jiems už akių. 

— Anelisei Kvist, jos motinai ir vaikams bus suteikta liudininkų 
apsauga, kaip ir dera šioje byloje, - tarė jis. - Pirmiausia mes juos 
perkelsim į kitą vietą, o tada, esu tikras, ji prabils. Taip pat turime 
pasitelkti ir narkotikų kontrolės skyriaus pareigūnus. Kiek žinau, 
liudininkės kūne rastas nemenkas kiekis sintetinio tetrahidrokana- 
binolio, greičiausiai marinolio, kuris yra labiausiai paplitusi hašišo 
rūšis tablečių pavidalu. Tarp perpardavinėtojų jis gana populiarus, 
todėl turim išsiaiškinti, kur šiose apylinkėse jo galima nusipirkti. Be 
to, mano žiniomis, dar aptikta ir metamfetamino bei metilfenidato 
pėdsakų. Visiškai neįtikėtinas mišinys. 

Karlas papurtė galvą. Akivaizdu, kad žudikas labai lankstus. Vie- 
nai aukai perrėžia gerklę parke, paskui švelniai sugrūda tabletes ki- 
tai. Kodėl jo kolegos tiesiog nepalaukia, kol ta moteris pati ką nors 
prasitars? Pramerkęs akis Karlas sutiko žmogžudysčių skyriaus virši- 


ninko žvilgsnį. 

— Matau, purtai galvą, Karlai. Gal turi ką geriau pasiūlyti? Gal 
pasiūlysi kokį kūrybišką sprendimą, už kurio galėtume užsikabin- 
ti? - nusišypsojo Markusas, bet jo pavyzdžiu niekas nepasekė. 

- Žinau tik tiek, kad prarijęs tetrahidrokanabinolio kartu su dar 
kokiais nors neaiškiais dalykais žmogus apsivems. Taigi vyrukas, 
sugrūdęs jai tabletes, turbūt tikrai išmanė reikalą, ar taip nemanot? 
Gal jūs verčiau palaukit, kol Anelisė Kvist pati papasakos, ką ma- 
čiusi. Plius minus pora dienų nieko nepakeis. O mums ir taip yra ką 


veikt. - Karlas nužvelgė savo kolegas. - Na, bent jau man. 


Sekretorės, kaip visada, buvo paskendusios darbuose. Liza sėdė- 
jo prie kompiuterio, užsidėjusi ausines, ir beldė į klaviatūrą lyg koks 
roko grupės būgnininkas. Karlas apsidairė, ieškodamas tos naujosios 
tamsiaplaukės, bet nė viena neatitiko Asado apibūdinimo. Vieninte- 
lę Lizos kolegę, tikrų tikriausią Vilkės Ilzės kopiją, kurią jos bendra- 
darbiai kažkodėl vadino ponia Sorensen, buvo galima laikyti bru- 
nete. Karlas prisimerkė. Gal jos paniurusiame veide Asadas įžvelgė 
kažką, kas kitiems buvo nematoma. 

— Mums reikėtų normalaus kopijavimo aparato į rūsio kabinetą, 
Liza, - paprašė Karlas, kai ši nustojo tarškinti klavišais ir plačiai jam 
nusišypsojo. - Gal galėtum pasirūpint, kad gautume jį dar šiandien 
popiet? Žinau, Valstybinių tyrimų centre yra vienas atliekamas. Net 
neišpakuotas. 

— Pažiūrėsiu, ar galiu kuo pagelbėt, Karlai, — atsakė Liza, ir jis 
neabejojo, kad viskas bus padaryta. 

— Aš pas Markusą Jakobseną, - pasigirdo išraiškingas kažkieno 
balsas Karlo pašonėje. Atsisukęs jis išvydo prieš save nepažįstamos 


moters veidą. Į jį žvelgė rudos akys. Tokių iš koto verčiančių rudų 

akių jis dar kaip gyvas nebuvo matęs. Į jas žiūrint kone keliai linko. 
Paskui nepažįstamoji nusisuko į sekretores. 

— Arjūs Mona Ibsen? - pasiteiravo ponia Sorensen. 

— Taip, - atsakė ji. 

— Laukėme jūsų. 

Moterys viena kitai nusišypsojo, ir Mona Ibsen pasitraukė, leis- 
dama poniai Sorensen parodyti kelią. Prikandęs lūpą Karlas stebėjo 
ją, nueinančią koridoriumi. Ji vilkėjo trumpais kailinukais, tad Kar- 
las galėjo apžiūrėti apatinę jos užpakaliuko dalį. Neprasta, nors ir 
nejauna, sprendžiant iš apvalumų. Kodėl, po velnių, jis neįsižiūrėjo į 
jos veidą, o pastebėjo tik akis? 

— Kas ta Mona Ibsen? - stengdamasis nutaisyti abejingą balsą pa- 
klausė Lizos. — Čia dėl tos dviratininko žmogžudystės ? 

— Ne, ji - mūsų naujoji krizių konsultantė. Psichologė. Nuo šian- 
dien pradės dirbti su visų valdybos skyrių darbuotojais. 

— Tikrai? — Karlas net pats išsigando savo kvailo balso tono. 

Sutramdęs jaudulį jis patraukė link Jakobseno kabineto ir nepasi- 
beldęs atlapojo duris. Jei viršininkas jį aprėks, tai bent jau tegul bus 
už ką. 

— Markai, atsiprašau, - tarė Karlas, - nežinojau, kad pas tave kaž- 
kas yra. 

Ji sėdėjo taip, kad jis matė tik jos profilį - švelnią odą ir raukšle- 
les ties lūpų kampučiais, kurios greičiau buvo atsiradusios nuo juoko 
nei iš nuobodulio. 

— Užsuksiu vėliau. Atsiprašau už sutrukdymą, - pridūrė jis. 

Girdėdama nuolankų Karlo veblenimą ji atsisuko. Charakterin- 
ga burna, putlios lūpos su ryškiu Kupidono linkiu. Jai buvo aiškiai 
per penkiasdešimt. Nuo vos pastebimai jos veide šmėstelėjusios šyp- 
senos Karlui, didžiai jo paties nuostabai, nutirpo kojos. 


— Ko norėjai, Karlai? — paklausė Markusas. 

— Tik norėjau pasakyt, kad, man atrodo, jums reikėtų paklausti 
Anelisės Kvist, ar jos nesieja kokie santykiai su žmogžudžiu. 

— Jau klausėm, Karlai. Nesieja. 

— Ne:? Na, tada, mano nuomone, jums reikėtų paklausti, kuo žu- 
dikas užsiima. Ne kas jis toks, bet kuo užsiima. 

- Savaime suprantama, kad ir tai bandėme, bet ji atsisako ką nors 
pasakoti. Ar tu manai, jog jie kartu dirbo? 

— Galbūt, o gal ir ne. Vienaip ar kitaip, ji turi būti kaip nors pri- 
klausoma nuo to vyro ir jo veiklos. 

Jakobsenas linktelėjo. Kol liudininkė bei jos šeima nebus išga- 
benti į saugią vietą, tol jie nieko nepeš. Tai buvo ir taip akivaizdu, 
bet Karlas bent jau turėjo laiko gerai apžiūrėti šią Moną Ibsen. 

Kaip krizių konsultantė ji buvo velniškai daili. 

— Tai tiek, - šypsodamasis užbaigė Karlas. Jo šypsena buvo plati 
ir nuoširdi kaip niekad, tačiau į ją nebuvo atsakyta tuo pačiu. Staiga 
pajutęs duriantį skausmą jis susiėmė už krūtinės. Kokia čia velniava. 
Koks nemalonus jausmas, tarsi nurijus oro. 

— Karlai, ar kas negerai? - paklausė Markusas. 

— Ai, nieko baisaus. Žinai, šiokios tokios pasekmės. Viskas ge- 
rai, - pamelavo Karlas. Iš tiesų tas skausmas krūtinėje buvo nieko 
gero. 

— Tiesa, Mona, atleiskite man - taip ir nesupažindinau jūsų su 
Karlu Mjorku. Prieš porą mėnesių jis pateko į bjaurų susišaudymą, 
per kurį žuvo vienas jo kolega. 

Mona linktelėjo Karlui, besistengiančiam suimti save į rankas. 
Jos akys kiek prisimerkė. Žinoma, tai buvo grynai profesinis susido- 
mėjimas, bet ir tai jau geriau nei nieko. 

— Karlai, čia Mona Ibsen. Mūsų naujoji krizių konsultantė. Gal 
turėsite progos artimiau susipažinti. Būtų gerai, kad vieną iš geriau- 


sių mūsų kolegų pavyktų visiškai pastatyti ant kojų. 

Žengęs į priekį Karlas paspaudė jai ranką. Artimiau susipažinti, 
tai jau tikrai. Dar ir kaip. 


2 


Kai leisdamasis žemyn į rūsį Karlas susidūrė su Asadu, vis dar 
buvo tarsi pakerėtas. 

— Karlai, man pagaliau pavyko prisiskambinti, - pranešė šis. 

Karlas bandė išmesti iš galvos Moną Ibsen, bet ji atkakliai tebe- 
stovėjo jam prieš akis. 

— Kam prisiskambinti? — paklausė jis. 

— Skambinau į „Ielegrams Online“ mažiausiai dešimt kartų ir 
pavyko tik prieš penkiolika minučių, - paaiškino Asadas Karlui, vis 
dar paskendusiam savo mintyse. - Gal jie galės mums pasakyti, kas 


nusiuntė telegramą Meretei Liungor. Bent jau pabandys išsiaiškinti. 

Meretė gana greitai prisitaikė prie pasikeitusio slėgio. Kelias die- 
nas šiek tiek ūžė ausyse, bet paskui praėjo. Oro slėgis jai nebuvo pats 
blogiausias dalykas. 

Baisiausia buvo šviesa. 

Amžinai deganti šviesa buvo tūkstančius kartų blogiau už am- 
žiną tamsą. Šviesoje pasimatė apgailėtinos jos gyvenimo sąlygos — 
šaltas kambarys, pilkšvos sienos, aštrūs kampai. Pilki kibirai. Bes- 
palvis maistas. Šviesa negailestingai atskleidė visą šaltį ir bjaurastį. Ji 
privertė suprasti, kad iš šios šarvuotos dėžės ištrūkti nepavyks. Kad 
įtraukiamos liuko durys, vienintelis galimas kelias į laisvę, jai yra ne- 
įveikiamos. Kad šis betono pragaras yra jos karstas bei kapas. Ji jau 
nebegalėjo kada tik panorėjusi užsimerkti ir atsiriboti. Šviesa skver- 
bėsi net pro užmerktus vokus. Pabėgti nuo jos pavykdavo tik tada, 
kai apimdavo visiškas nuovargis ir ji užmigdavo. 


Laikas išsitęsė iki begalybės. 

Kasdien suvalgiusi savo maistą ji apsilaižydavo pirštus ir įbedusi 
akis į tuštumą mintyse skaičiuodavo dienas. „Šiandien yra 2002-ųjų 
liepos dvidešimt septintoji. Man trisdešimt dveji metai ir dvidešimt 
viena diena. Esu čia šimtą keturiasdešimt septynias dienas. Mano 
vardas Meretė Liungor, jaučiuosi gerai. Mano brolio vardas Utė, jis 
gimęs 1973-iųjų gegužės dešimtąją. Ji visuomet nuo to pradėdavo. 
Kartais dar paminėdavo savo tėvų ar kitų žmonių vardus. Kiekvieną 
dieną be išimties iš naujo juos pasikartodavo, kaip ir begalę kitų da- 
lykų. Ji galvodavo apie mėlyną dangų, žmonių kvapus, šuns lojimą. 
Apie viską, kas nukreipdavo jos mintis ir leisdavo atitrūkti nuo šito 
šalto kambario. 

Ji žinojo, kad vieną dieną paprasčiausiai išprotės. Tai leistų išsiva- 
duoti nuo visų rūškanų minčių, kurios nepaliaujamai sukosi galvoje. 
Bet kol kas Meretė iš visų jėgų kovojo, kad taip nenutiktų. Dar ne- 
galėjo susitaikyti su tokia pabaiga. 

Dėl to ji stengėsi laikytis atokiau nuo tų dvimetrinių iliumina- 
torių, kuriuos buvo atradusi dar tada, kai tamsoje braukė pirštais 
per sienas. Jie buvo akių lygyje ir turėjo veidrodinius stiklus, todėl 
nesimatė nieko, kas anapus. Kai akys pagaliau apsiprato su šviesa, 
ryžosi atsargiai atsistoti, kad neišsigąstų sujudėjusio savo pačios at- 
spindžio. Tada, iš lėto pakėlusi akis, pagaliau pažvelgė į save. Tai, ką 
išvydo veidrodyje, ją persmelkė iki pat sielos gelmių, o kūnu perbėgo 
šiurpas. Vaizdas buvo toks sukrečiantis, jog ji net turėjo minutėlei 
užsimerkti, — ne todėl, kad būtų atrodžiusi baisiai, kaip tikėjosi. Ne, 
tikrai ne dėl to. Ją išgąsdino ne susivėlę ir riebaluoti plaukai, ne iš- 
blyškusi oda. 

Ji išsigando atvaizdo, kuris priklausė pasmerktam žmogui. Žmo- 
gui, kurio laukė mirtis. Nepažįstamajam, kuris buvo visiškai vienas 


šiame pasaulyje. 

— Tu esi Meretė, — ištarė ji balsu, stebėdama, kaip juda lūpos. - 
Ten stoviu aš, - pridūrė, trokšdama, kad tai būtų netiesa. Ji jautėsi 
atskirta nuo savo kūno, bet vis dėlto suprato, jog atvaizdas jos. Šis 
jausmas varė į neviltį. 

Nusisukusi nuo iliuminatorių moteris vėl atsitūpė. Pabandė dai- 
nuoti, bet balsas skambėjo taip, lyg būtų ne jos. Galiausiai susirie- 
tė embriono poza ir ėmė melstis. Baigusi vieną maldą pradėjo kitą; 
meldėsi, kol jos siela išsilaisvino iš šios beprotiškos transo būsenos 
ir perėjo į naują. Ji ieškojo prieglobsčio sapnuose ir prisiminimuose, 
pasižadėdama, kad daugiau niekada nestovės prieš šį veidrodį ir ne- 


žiūrės į save. 


Laikui bėgant išmoko skaityti savo kūno siunčiamus signalus. 
Skrandis jai pranešdavo, kai maistas užtrukdavo ilgiau, nei visada, 
pajusdavo svyruojantį slėgį, žinodavo, kada geriausia miegoti. 

Kibirai tebebuvo keičiami gana reguliariai. Ji pabandė sekundė- 
mis paskaičiuoti, kiek laiko praeidavo nuo tada, kai ji pajusdavo alkį, 
iki tol, kol jie atkeliaudavo. Maitinimo laikas skirdavosi daugių dau- 
giausia pusvalandžiu, tad jei ir toliau gautų maisto kartą per dieną, 
tai jau būtų šioks toks režimas. 

Ši mintis sykiu ir guodė, ir varė į neviltį. Guodė, nes bent taip 
leido pajusti išorinio pasaulio dienotvarkę ir ritmą, o varė į nevil- 
tį lygiai dėl tos pačios priežasties. Ten, lauke, buvo vasara, ruduo, o 
paskui žiema; čia, viduje, nebuvo nieko. Ji įsivaizdavo, kaip vasaros 
lietus permerkia ją iki paskutinio siūlelio, nuplaudamas pažemini- 
mą ir tvaiką. Mintyse regėjo vidurvasario naktyje blyksinčius laužus 
ir visu gražumu spindinčią Kalėdų eglutę. Nepraleisdavo nė vienos 
dienos, per kurią vis kas nors vykdavo. Ji sekė datas ir galvodavo apie 


tai, ką jos reiškia. Kokios jos pasaulyje anapus sienų. 

Sėdėdama vienui viena ant plikų grindų sutelkdavo visas savo 
mintis į gyvenimą išorėje. Tai buvo nelengva. Labai dažnai jos im- 
davo kažkur pleventi, bet ji ryžtingai jas saugojo. Kiekviena diena 
buvo svarbi. 

Tądien, kai Ufei turėjo sukakti dvidešimt devyneri su puse, ji, 
atsirėmusi į šaltą sieną, įsivaizdavo, kaip sveikina jį ir glosto jo plau- 
kus. Nusprendė mintyse iškepti ir nusiųsti jam pyragą. Pirmiausia ji 
nupirks visus reikiamus produktus. Štai velkasi paltą ir eina, nepai- 
sydama rudens vėtrų. Apsipirkinės ten, kur tik panorės. Pavyzdžiui, 
„Magasin“ universalinės parduotuvės apatinio aukšto kulinarijos 
skyriuje. Pirks, ką panorėjusi. Tokią ypatingą dieną Ufcę buvo galima 
kaip reikiant palepinti. 

Skaičiuodama dienas Meretė mąstė, kas galėjo būti jos pagrobėjai 
ir kokie jų tikslai. Kartais jai atrodydavo, jog kitapus vieno veidrodi- 
nio lango mato šmėstelint neryškų šešėlį, ir iš baimės pajusdavo kre- 
čiantį šiurpą. Stengdavosi prisidengti, kai prausdavosi. Nusisukdavo, 
kol būdavo nuoga. Tualeto kibirą laikė pastačiusi tarp abiejų langų, 
kad pro juos nesimatytų, kai ant jo sėdi. 

Ji žinojo, kad jie ją stebi. Kitaip nebūtų buvę tikslo ją laikyti įka- 
lintą. Kurį laiką bandė juos kalbinti, bet paskui nustojo. Vis tiek 
nesulaukdavo jokio atsakymo. Buvo prašiusi atsiųsti higieninių pa- 
ketų, bet jų taip ir negavo. Tomis dienomis, kai gausiai kraujuodavo, 
visada pritrūkdavo tualetinio popieriaus, bet reikėdavo išsiversti su 
tuo, ką turėdavo. Negavo ir prašyto dantų šepetėlio, ir tai ją labai ne- 
ramino. Vietoj jo ji masažuodavo dantenas smiliumi, o tarpdančius 
bandė išvalyti liežuviu, bet iš to buvo maža naudos. Pridėjusi delną 


prie burnos ji jusdavo, kad kvapas eina vis blogyn ir blogyn. 

Vieną dieną ji prakrapštė pakietintą savo pūkinės striukės gobtu- 
vą ir ištraukė stangrią nailoninę juostelę. Juostelė buvo pakankamai 
kieta, bet per stora, kad būtų galima naudoti kaip dantų krapštuką, 
tad ji nulaužė galiuką ir pabandė nudildyti jį priekiniais dantimis. 
„Atsargiai, kad tarp dantų neužstrigtų plastiko, - iš lėto darbuoda- 
masi perspėjo pati save, - antraip niekada jo neiškrapštysi. 

Kai pagaliau pirmą kartą per ištisus metus ji išsivalė tarpdančius, 
pajuto didelį palengvėjimą. Mažytis pagaliukas staiga tapo jos di- 
džiausiu lobiu, kurį reikėjo kruopščiai saugoti kartu su likusia juos- 


telės dalimi. 


Balsas per garsiakalbius prabilo kiek anksčiau, nei ji tikėjosi. Tą- 
dien, kai turėjo būti jos trisdešimt trečiasis gimtadienis, ji prabudo, 
nors kūnas sakė, kad dar tebėra naktis. Ji sėdėjo ir spoksojo į vei- 
drodinius langus, kaip jai atrodė, valandų valandas, spėliodama, kas 
bus toliau. Jau buvo daugybę kartų mąsčiusi apie užduotą klausimą 
ir ieškojusi atsakymo. Galvoje vis sušmėžuodavo vardai, įvykiai bei 
motyvai, tačiau ir dabar ji težinojo ne ką daugiau nei prieš metus. 
Galbūt tai susiję su pinigais, o gal su internetu. Gal kas nors vykdo 
eksperimentą. Koks nors pamišėlis, užsibrėžęs parodyti, ką gali atlai- 
kyti žmogaus kūnas ir siela. 

Tokiems eksperimentams pasiduoti ji nė neketino. Jokiu būdu. 

Balsas užklupo ją netikėtai. Pilvas dar nesiuntė ženklų, kad me- 
tas valgyti, tad išgirdusi balsą ir vėl išsigando, tik šį kartą labiau nuo 
įtampos nei nuo tylą staiga perskrodusio garso bei šoko. 

- Su gimtadieniu, Merete, - tarė moteris. - Sveikiname trisde- 
šimt trečiojo gimtadienio proga. Kaip matome, laikaisi puikiai. Šie- 
met buvai gera mergaitė. Lauke šviečia saulė. 


Saulė! Dieve, geriau jai to negirdėti. 

— Ar mąstei, ką atsakysi į klausimą? Kodėl mes laikom tave kaip 
gyvulį narve? Už ką tau tenka visa tai kentėti? Ar sugalvojai atsaky- 
mą, Merete, ar mums vėl teks tave nubausti? Kas tavęs laukia - baus- 
mė ar gimtadienio dovana? 

— Duokite bent kokią nors užuominą! - apimta nevilties sušuko 
ji 

— Nesupratai žaidimo taisyklių, Merete. Tu turi pati tai išsiaiškin- 
ti. Dabar mes atsiųsim kibirus, o tuo metu pagalvok, kodėl esi čia, ir 
atsakyk. Laiko nebedaug. 

Tik dabar Meretė aiškiai suvokė, kad už šio balso slypi žmogus. 
Su ja kalbanti moteris tikrai nebuvo jauna. Jos tarimas bylojo apie 
puikų išsilavinimą ir seniai baigtus mokslus. Moteris kalbėjo pabrėž- 
dama balses „a“ sodriau nei įprastai. 

— Čia ne žaidimas, - paprieštaravo Meretė. - Jūs mane pagrobėte 
ir įkalinote. Ko norite? Pinigų? Kaip aš galiu paimti pinigus iš fon- 
do, jei sėdžiu čia? Nejaugi nesuprantate? 

- Žinai, brangioji, - atsakė moteris, - jei mums reikėtų pinigų, 
būtume viską sutvarkę kitaip. Nemanai ? 

Nuo liuko pusės pasigirdo švilpesys, ir išlindo pirmasis kibiras. 
Traukdama jį vidun Meretė laužė galvą, ką pasakyti, kad laimėtų šiek 
tiek laiko. 

— Aš nieko blogo nepadariau per visą savo gyvenimą. Nenusipel- 
niau tokio elgesio. Kaip jūs nesuprantate? 

Vėl švilpesys, ir dar vienas kibiras. 

— Po truputį artėji prie pačios reikalo esmės, kvaile tu. Dar ir kaip 
tu šito nusipelnei. 

Meretė jau žiojosi prieštarauti, bet moteris ją nutraukė. 

— Verčiau patylėk, Merete. Tu ir taip sau nė kiek nepagelbėjai. 
Geriau pažiūrėk, kas kibire. Noriu pamatyt, ar apsidžiaugsi gavusi 


gimtadienio dovaną. 

Lėtai, lyg bijodama išvysti viduje tupinčią kobrą, išpūtusią kaklą, 
pritvinkusią nuodų ir pasirengusią pulti, Meretė pakėlė kibiro dang- 
tį. Tai, ką jame pamatė, buvo dar blogiau. 

Kibire gulėjo kišeninis žibintuvėlis. 

- Labos nakties, Merete. Saldžių sapnų. Padidinsim tau slėgį dar 
viena atmosfera. Pažiūrėsim, gal tai padės susigrąžinti atmintį. 

Nuo liuko vėl atskriejo švilpesys, o kartu su juo ir dvelksmas iš 
lauko. Tas kvapas jai priminė gėles bei šviečiančią saulę. 


Paskui vėl stojo visiška tamsa. 


19 SKYRIUS 

Kopijavimo aparatas, kurį jie gavo iš VTC (Valstybinio tyrimų 
centro - taip dabar vadinosi Valstybinės policijos Greitojo reagavi- 
mo būrys), buvo naujut naujutėlis, duotas su sąlyga vėliau grąžinti. 
Jie aiškiai nepažinojo Karlo - jei jau kas patekdavo pas jį į rūsį, tai 
ten ir likdavo. 

— Padaryk visų šios bylos dokumentų kopijas, Asadai, - paliepė 
jis, rodydamas į kopijavimo aparatą. - Kad ir visą dieną užtruksi, 
man vienodai. Kai baigsi, nuvažiuok į Hornbeko nugaros smegenų 
traumų kliniką ir papasakok apie šią bylą mano senam kolegai Har- 
džiui Heningsenui. Jis turbūt nekreips į tave jokio dėmesio, bet ne- 
imk į galvą. Jo atmintis gera kaip dramblio, o klausa ne prastesnė nei 
šikšnosparnio. Pirmyn. 

Asadas tyrinėjo koridoriuje stovinčią velnio mašiną su daugybe 
mygtukų ir piešinukų. 

— Otai kaip su ja dirbti? - paklausė. 

— Ar niekada nesi kopijavęs dokumentų? 


— Su tokiu aparatu, kur tiek piešinukų, tai ne. 

Sunku patikėti. Čia tas pats žmogus, kuris prijungė televizorių 
greičiau nei per penkias minutes? 

- Jėzus, Asadai, žiūrėk. Čia įdedi dokumentą, o paskui paspaudi 
šį mygtuką. 


Tiek, regis, jis suprato. 
Ei 


Surinkus Bako numerį įsijungė balso paštas ir, kaip buvo galima 
tikėtis, ėmė šūdmaliauti kažką apie tai, kad vyresniojo inspektoriaus 
pavaduotojas detektyvas Bakas šiuo metu negali atsiliepti, nes tiria 
žmogžudystės bylą. 

Mieloji sekretorė Liza su išsikišusiu dantuku patikslino, jog Ba- 
kas ir dar vienas kolega išvažiavo į Valbiu kažko suimti. 

— Pranešk man, kai tas asilas grįš, Liza, gerai? - paprašė Karlas. 
Po pusantros valandos ji taip ir padarė. 

Karlas įgriuvo į tardymo kabinetą kaip tik tuo metu, kai Bakas su 
savo partneriu jau buvo pradėję apklausą. Antrankiais surakintas įta- 
riamasis atrodė visiškai paprastas vyrukas - jaunas, pavargęs ir kaip 
reikiant peršalęs. 

- Išsipūsk nosį, - tarė Karlas, rodydamas į vyruko lūpomis tekan- 
čius snarglius. Jei būtų jo vietoje, nieku gyvu nepasiduotų ir nepra- 
vertų burnos. 

- Gal tu nesupranti žmoniškai, Karlai? - Bako veidas šį kartą 
net paraudo iš pykčio. Nedažnai pavykdavo jį taip išvesti iš kantry- 
bės. - Eik ir palauk. Ir gyvenime daugiau netrukdyk kolegų vidury 
tardymo. Aišku tau? 

— Tik penkios minutės ir dingstu. Garbės žodis. 

Tai, jog penkios minutės užtruko pusantros valandos, buvo ne jo 


problema - juk pars Bakas užsivedė aiškinti, kad toji Liungor byla 

Karlui atiteko pavėluotai ir kad jis nė velnio nesigaudo. Kas liepė 
jam kalbėti per aplinkui ? 

Bent tiek, kad galiausiai Karlas gavo Karen Mortensen telefono 
numerį. Ji dirbdama Stevnse, prieš išeidama į pensiją, buvo atsakinga 
už Ufę. Kitas išpeštas numeris priklausė policijos viršininkui Klesui 
Damsgorui, kuris tuo metu buvo vienas iš Greitojo reagavimo būrio 
vadų. Dabar jis vadovavo policijos pajėgoms centrinėje ir vakarinėje 
Juclandijoje, kaip paaiškino Bakas. Ar nebūtų paprasčiau pasakyti, 
kad žmogus dirba Roskildėje? 

Kitas tuo metu operatyvinei grupei vadovavęs pareigūnas jau 
buvo miręs. Vos porą metų išgyveno išėjęs į pensiją. Tikra tiesa, taip 
jau būdavo su tais į pensiją išėjusiais Danijos policininkais. 


Tokią statistiką būtų galima įtraukti į Gineso rekordų knygą. 


Policijos viršininkas Klesas Damsgoras buvo visiška Bako prie- 
šingybė. Malonus, draugiškas ir dėmesingas. Jis patikino girdėjęs 
apie „O“ skyrių ir juo labiau jį parį, Karlą Mjorką. Ar tik Karlas nėra 
tas pats pareigūnas, išaiškinęs Femorene paskendusios mergaitės 
bylą ir dar tą sumautą žmogžudystę Nordveste, kai pro langą buvo 
išmesta senutė? O taip, dar kartą patvirtino Klesas, jis tikrai pažįsta 
Karlą, tiksliau, yra apie jį girdėjęs. Kur čia nežinosi apie gerų parei- 
gūnų nuopelnus. Jis mielai lauksiąs Karlo atvykstant į Roskildę pa- 
sikalbėti. Liūdnas atvejis ta Liungor byla, ir jei tik galėtų kuo padėti, 
Karlui tereikia paprašyti. 

Visai nieko vyriokas, dar spėjo pagalvoti Karlas, nes Klesas čia pat 
pranešė, kad teks palūkėti tris savaites, mat dabar jis su savo žmona, 
dukra ir žentu išvyksta į Seišelių salas. Paskui, smagiai nusikvatojęs, 
pridūrė, jog nori suspėti ten apsilankyti, kol salų dar nepaskandino 
tirpstantys ledkalniai. 

— Kaip sekasi? — pasiteiravo Karlas, nužvelgdamas po visą kori- 
dorių iki par laiptų tvarkingai Asado išrikiuotas dokumentų kopijų 
šūsnis. Bene toje byloje iš tikrųjų buvo tiek dokumentų? 

— Atsiprašau, kad taip ilgai užtrunka, Karlai, bet tie žurnalai... 
baisu. 

Karlas vėl pažvelgė į sustatytas šūsnis. 

— Tu gal kopijuoji visus žurnalus? 

Asadas pakreipė galvą į šoną kaip šunytis, svarstantis, ar jau laikas 
sprukti šalin. Dieve brangiausias. 

— Paklausyk manęs, Asadai. Kopijuoti tereikia tik tuos puslapius, 
kuriuose kas nors paminėta apie bylą. Hardžiui turbūt vienodai 
rodo, koks princas kokį fazaną nušovė per medžioklę Smorumba- 
velse, nemanai? 

— Ką tokį nušovė? 

— Vienu žodžiu, kopijuok tai, kas susiję su byla, o visus kitus pus- 
lapius mesk velniop. Tau puikiai sekasi. 

Palikęs Asadą toliau tvarkytis su ūžiančia mašina Karlas prisėdo 
prie savo stalo ir surinko į pensiją išėjusios Stevnso socialinės dar- 
ir duos už ko užsikabinti. 

Sprendžiant iš balso, Karen Mortensen buvo maloni moteris. 
Karlas mintyse regėjo ją sėdinčią supamojoje kėdėje ir neriančią ar- 
batinuko papuošimus. Prie tokio balso dar tobulai būtų tikęs sene- 
lio laikrodžio tiksėjimas. Panašiai būdavo, kai Karlas skambindavo 
namo savo šeimai į Brionderslevą. 

Ber kitas jos sakinys privertė Karlą greitai apsigalvoti. Sieloje ši 


moteris tebebuvo valstybės tarnautoja. Vilkas avies kailyje. 

— Nieko negaliu pasakoti nei apie Ufę Liungorą, nei apie jokį kitą 
valstybės globotinį. Jums reikia kreiptis į Didžiosios Hedingės so- 
cialinę rūpybą. 

— Jau bandžiau. Paklausykite, Karen, aš viso labo stengiuosi išsi- 
aiškinti, kas nutiko Ufės seseriai. 

- Visi kaltinimai Ufei buvo atšaukti, - nukirto ji. 

— Taip, taip, Žinau, aš ne dėl to. Galbūt Ufė žino ką nors, kas ne- 
iškilo į viešumą)? 

- Jo sesuo mirusi, tai koks gi skirtumas? Ufė nuo pat avarijos ne- 
ištarė nė žodžio, tad jis niekuo negalės jums padėti. 

— Gal galėčiau pas jus atvykti? Ar sutiktumėte atsakyti į kelis 
klausimus? 

- Jei jie bus susiję su Ufe, tuomet ne. 

- Klausykit, aš jūsų nesuprantu. Visi žmonės, su kuriais tik kal- 
bėjausi apie Meretę Liungor, paminėjo, kad ji visuomet apie jus labai 
gerai atsiliepdavo. Meretė sakydavo, jog be jūsų pagalbos juodu su 
Ufe būtų pražuvę. - Karen bandė įsiterpti, bet Karlas tęsė, neleisda- 
mas jai išsižioti. - Argi jums sunku bent jau pasistengti apginti gerą 
Meretės vardą, kai ji pati to nebegali padaryti? Jūs tikriausiai žinote, 
kad visi mano ją nusižudžius. O ką, jeigu tai netiesa? 

Dabar kitame laido gale tesigirdėjo tik pritildytas radijas. Karen 
vis dar galvojo apie žodžius „labai gerai atsiliepdavo“. Tegul galvoja. 

Po gerų dešimties sekundžių pagaliau vėl prabilo. 

— Kiek aš žinau, Meretė niekam nieko nepasakojo apie Ufę. Tik 
mes, socialinės rūpybos skyriaus darbuotojai, apie jį žinojome. 

Moters žodžiai nederėjo prie aiškų aiškiausiai girdimos dvejonės 
jos balse. 

— Taip, žinoma, jūs teisi. Iš esmės taip ir buvo, bet pamiršote apie 
kitus giminaičius. Aišku, jie gyveno Jutlandijoje, tačiau, šiaip ar taip, 
giminių ji turėjo. 

Karlas akimirkai nutilo, kad šie žodžiai sukeltų didesnį efektą, o 
pats tuo metu svarstė, kokius giminaičius būtų galima išgalvoti, jei 
Karen imtų apie juos klausinėti. Bet ji jau buvo užkibusi ant kabliu- 
ko. Karlas tai jautė. 

— Ar jūs pati asmeniškai lankydavote Ufę? - pasiteiravo jis. 

— Tik policijos pageidavimu. Bet per visus tuos metus aš buvau 
atsakinga už jo priežiūrą. 

- Ar jums buvo susidaręs įspūdis, jog bėgant laikui Ufės būklė vis 
blogėjo? 

Ji dvejojo. Reikėjo tvirtai imti reikalą į rankas, kad ji ir vėl neiš- 
sisuktų. 

— Klausiu jūsų todėl, kad, mano manymu, dabar yra tikimybė jį 
prakalbinti, bet aš galiu ir klysti, - paaiškino Karlas. 

- Jūs jį matėte? - Karen atrodė nustebusi. 

— Taip, mačiau. Labai simpatiškas jaunuolis, ypač kai šypsosi. 
Sunku ir suvokti, kad su juo kažkas negerai. 

— Daugelis lygiai taip pat galvodavo ir anksčiau. Bet su žmonė- 
mis, patyrusiais smegenų traumas, taip jau yra. Meretė nusipelnė di- 
džiulės pagarbos, nes jis visiškai neužsisklendė savyje tik jos dėka. 

— Tai jūs manote, kad taip galėtų nutikti? 

— Žinoma. Ber, kaip ir sakote, sprendžiant iš veido, jis atrodo vi- 
sai guvus vaikinas. Atsakant į jūsų ankstesnį klausimą, aš nemanau, 
jog bėgant laikui Ufės būklė bent kiek pablogėjo. 

— Kaip manot, ar jis suprato, kas nutiko seseriai? 

— Ne, manau, kad ne. 

- Ar jums tai nekeista? Na, juk jis labai pykdavo, jei ji grįždavo 
namo vėliau. Pradėdavo verkti ir taip toliau. 

— Aš sakyčiau, kad jis tikrai nematė savo sesers įkrintant į jūrą. 
Tikrai nemanau. Jei būtų matęs, būtų puolęs į isteriją, netgi galbūt 
būtų šokęs jai iš paskos. O dabar dienų dienas klajojo kažkur Fėmar- 

ne. Turėjo daugybę laiko išsiverkti, supanikuoti ir bandyti ieškoti 
sesers. Kai jį surado, iš Ufės nekas tebuvo likę, jis sulyso beveik pen- 
kiais kilogramais, matyt, nebuvo nei valgęs, nei gėręs nuo tada, kai 
išlipo iš laivo. 

— Bet galjis netyčia įstūmė Meretę į vandenį ir suprato, kad pa- 
darė kažką blogo? 

— Klausykit, pone Mjorkai! Taip ir maniau, kad link ten suka- 
te. - Karlas pajuto joje prabudusią dantis šiepiančią vilkę, tad turėjo 
būti atsargus. - Bet nenumesiu ragelio, nors tikrai norėčiau, verčiau 
papasakosiu jums šį tą, kad šiek tiek pamąstytumėte. 

Karlas nejučia tvirčiau suspaudė ragelį. 

— Jūs žinote, jog Ufė matė, kaip žuvo jo tėvas ir motina, taip? — 
paklausė Karen. 

— Taip. 

— Mano manymu, nuo to laiko jis paprasčiausiai skrajoja. Niekas 
negali atstoti jo ryšio su tėvais. Meretė bandė, bet ji ne tėvas ir ne 
motina, o tik vyresnioji sesuo. Juodu kartu žaisdavo, ir tiek. Kai jis 
verkdavo jai laiku negrįžus namo, tai ne dėl to, kad jautėsi nesaugus, 
o iš nusivylimo, jog jo žaidimų draugė jį pamiršo. Giliai viduje jis vis 
dar yra mažas berniukas, tebelaukiantis sugrįžtant tėčio ir mamos. 
Dėl Meretės, visi vaikai anksčiau ar vėliau susitaiko su draugo netek- 
timi. O dabar papasakosiu, ką žadėjau. 

- Įdėmiai klausau. 

— Vieną kartą užsukau pas juos prieš tai nepranešusi. Paprastai 
taip nedarydavau, bet tą kartą buvau netoliese ir sugalvojau trum- 
pam aplankyti. Eidama per sodą pastebėjau, kad niekur nematyti 
Meretės mašinos. Ji grįžo netrukus, po kelių minučių. Buvo nuva- 
žiavusi šio to nusipirkti iki artimiausios krautuvės palei sankryžą, 


kurios dabar ten jau nebėra. 

— Turite galvoje tą maisto prekių parduotuvę Maglebiu? 

— Taip. Taigi, sustojusi išgirdau kažką tyliai kalbant. Balsas sklido 
iš tos pusės, kur stovėjo šiltnamis. Toks nerišlus klegesys, tarsi vaiko. 
Tik priėjusi artyn ir pamačiusi Ufę supratau, kieno jis. Ufė sėdėjo 
kiemelyje ant žvyro krūvelės ir pats sau kažką murmėjo. Nesupratau 
nė vieno žodžio, jei tai apskritai buvo žodžiai. Užtat supratau, ką jis 
veikė. 

— Arjis jus pastebėjo? 

— Taip, iškart mane pamatė, bet nespėjo paslėpti to, ką buvo pa- 
statęs. 

— Ir kas tai buvo? 

- Žvyre ant grindinio plokščių jis buvo iškasęs griovelį, iš abiejų 
pusių įsmeigęs medžio šakeles, o tarp jų pastatęs mažą medinę kala- 
dėlę. 

- Ir ką? 

— Nejaugi nesuprantate, kas tai buvo? 

- Bandau. 

- Žvyras ir šakelės buvo kelias ir medžiai. Kaladėlė buvo jo tėvų 
mašina. Ufė norėjo atkurti avariją. 

Dievuliau švenčiausias, pagalvojo Karlas. 

— Mat kaip. Ir jis nenorėjo, kad jūs tai pamatytumėte? 

— Jis viską nušlavė vienu rankos mostu. Tada man neliko jokių 
dvejonių. 

— Dėl ko? 

— Dėl to, kad Ufė viską prisimena. 

Akimirką stojo tyla. Kitoje laido pusėje staiga vėl pasigirdo radi- 
jas, tarsi jį kas būtų pagarsinęs. 

— Ar kai grįžo Meretė, papasakojote jai apie tai? - paklausė Kar- 


las. 

— Taip, bet jos manymu, aš pernelyg viską sureikšminau. Ji patiki- 
no, kad Ufė dažnai sėdėdavo ir žaisdavo su bet kuo, ką tik turėdavo 
prieš save. O aš greičiausiai jį išgąsdinau, todėl taip ir sureagavo. 

— Ar paaiškinote, jog jums susidarė įspūdis, lyg jis elgtųsi tarsi 
netikėtai pričiuptas? 

— Taip, bet ji vis tiek buvo įsitikinusi, kad tai iš išgąsčio. 

— Ojūs su tuo nesutinkate? 

— Aš sutinku, jog jis išsigando, bet tai dar ne visas paaiškinimas. 

— Tai Ufė supranta daugiau, nei mes manome? 

— Nežinau. Žinau tik tiek, kad jis prisimena avariją. Gal tai ir vis- 
kas, kas likę jo atmintyje. Nėra jokios garantijos, jog jis prisimintų 
Meretės dingimo aplinkybes. Net negalėčiau garantuoti, kad apskri- 
tai dar prisimena savo seserį. 

— Bet jį buvo bandoma apklausti dingus Meretei, ar ne? 

— Su Ufe nelengva. Kai jį suėmė, bandžiau padėti policijai ką nors 
išgauti. Stengiausi, kad prisimintų, kas nutiko tame kelte. Ant sienos 
iškabinome laivo denio nuotraukas, ant stalo išdėliojome mažytes 
žmonių figūrėles, laivo modelį ir indą su vandeniu. Manėm, kad gal 
jis ims su jais žaisti. Ufei nežinant stebėjome jį su vienu psichologu, 
bec laivo jis taip ir nepaėmė į rankas. 

- Jis nieko neprisiminė, nors buvo praėjusios vos kelios dienos? 

— Nežinau. 

— Būtų gerai kaip nors prisikasti iki Ufės atminties. Net mažiau- 
sia smulkmena, kuri padėtų suprasti, kas nutiko kelte, leistų man 
pasistūmėti į priekį. 

— Taip, aš suprantu. 

— Ar papasakojote policijai apie tą nutikimą su medine kaladė- 
le? 

— Taip, papasakojau vienam pareigūnui iš Greitojo reagavimo 


būrio, Borgei Bakui. 

Tai pasirodo, Bako vardas yra Borgė? Tai jau labai daug ką paaiš- 
kina. 

- Aš jį puikiai pažįstu, tik neprisimenu, kad būčiau matęs ką nors 
apie tai paminėta jo ataskaitoje. Gal žinote, kodėl jis neįtraukė šios 
informacijos? 

— Ne, tikrai nežinau. Daugiau šio fakto nebeaptarinėjome. Gal 
jis užfhiksuotas psichologų ir psichiatrų ataskaitoje? Nežinau, neskai- 
čiau. 

— Psichiatrų ataskaita, ko gero, saugoma „Egelio“ ligoninėje, kur 
buvo perkeltas Ufė, ar ne? 

— Tikriausiai taip, bet abejoju, ar ji padėrų daugiau sužinoti apie 
Ufc. Dauguma psichologų sutiko su mano nuomone, kad tą žaidi- 
mą su medine kaladėle greičiausiai paskatino koks nors momentinis 
impulsas. Buvo nuspręsta, jog Ufė iš tiesų nieko neprisimena, tad jį 
gąsdindami mes neišpešim nieko, kas padėtų tirti Meretės Liungor 
dingimo bylą. 

- Taigi, kaltinimai Ufei buvo panaikinti. 


— Taip, taip ir buvo. 

— Taigi, Markusai, nežinau, ką mums, po velnių, dabar daryt. — 
Larsas Bjornas žvelgė į savo bosą taip, tarsi būtų ką tik sužinojęs, kad 
jo namas sudegė. 

— Ar tikrai žurnalistai nenori pasikalbėti sa manimi arba atstovu 
spaudai? - perklausė žmogžudysčių skyriaus viršininkas. 

— Jie aiškiai paprašė leidimo pakalbinti Karlą. Prieš tai kalbėjosi 
su Pju Vestegor. Ji ir pasiūlė į jį kreiptis. 

— Kodėl tu negalėjai pasakyti, kad jis serga, yra kur nors išvažia- 
vęs arba nenori bendrauti su žurnalistais? Reikėjo ką nors sugalvoti. 
Negalim taip imti ir pasiųsti jį į spąstus. Tie valstybinės televizijos 
reporteriai Karlą suės gyvą. 

- Žinau. 

— Turim jį įtikinti, Larsai, kad neduotų interviu. 


— Man atrodo, tu geriau nei aš tai sugebėsi. 

Po dešimties minučių surūgęs Karlo veidas pasirodė tarpduryje. 

— Na, Karlai, - kreipėsi į jį žmogžudysčių skyriaus viršininkas, 
ar bent kiek pasistūmėjai ? 

Karlas truktelėjo pečiais. 

— Galiu pasakyti, kad Bakas nė velnio neraukia apie Meretės 
Liungor bylą. 

— Mar kaip. Keista. O tu? 

Karlas įėjo į kabinetą ir išsidrėbė ant kėdės. 

- Stebuklų nesitikėk. 

— Tai, kaip suprantu, apie bylą nieko konkretaus ir nėra ką pasa- 
kyti ? 

— Kol kas ne. 

— Vadinasi, galiu perduoti televizijos žinių reporteriams, kad dar 
per anksti tave kalbinti? 

— Geriau padvėsiu, nei eisiu kalbėtis su reporteriais. 

Markusas pajuto nukrintant nuo krūtinės akmenį ir neištvėręs 
nusišypsojo, gal kiek per daug akivaizdžiai. 

— Puikiai suprantu, Karlai. Kai tyrimas dar tik įsibėgėja, kur čia 
kvaršinsi galvą su tais interviu. Štai mes, dirbantys su naujais tyri- 
mais, neturim pasirinkimo, turim gerbti visuomenę, bet tokioms by- 
loms kaip taviškės reikia ramybės bei susikaupimo. Taip ir pasakysiu 
jiems, Karlai. Aš nieko prieš. 

- Ar galėtum parūpinti man Asado duomenų kopijas iš persona- 
lo skyriaus? 

Nuo kada Markusas dirbo už sekretorę savo paties pavaldi- 
niams? 

— Žinoma, Karlai, - teatsakė jis. - Paprašysiu Larso, kad tuo pa- 
sirūpintų. Ar jis gerai dirba? 


— Bus matyt. Kol kas viskas gerai. 

— Spėju, jog tu įtraukei jį į bylos tyrimą? 

— Gerai spėji, - vangiai šyptelėjo savo bosui Karlas. 

— Tai tu duodi jam konkrečių užduočių? 

— Galiu pasakyt, kad šiuo metu Asadas kaip tik Hornbeke, nu- 
sivežė keletą dokumentų kopijų pas Hardį. Juk tu nieko prieš, ką? 
Pats žinai, Hardis kartais išmąsto daugiau negu mes, o ir šiek tiek 
nukreipsim jo mintis. 

— Na, galir gerai, - sutiko Markusas. Jis bent jau norėjo tuo tikė- 
ti. - Kaip Hardis? 

Karlas vėl truktelėjo pečiais. To Markusas ir bijojo. Kaip liūdna. 
Juodu linktelėjo vienas kitam. Pokalbis buvo baigtas. 

— Ai, tiesa, - jau eidamas pro duris stabtelėjo Karlas, - kai duo- 
si už mane interviu, prašau neminėti, kad naujajame skyriuje tėra 
pusantro darbuotojo. Asadas labai nuliūstų tai išgirdęs. Juo labiau 
nusimintų finansavimą skyrę žmonės, bent jau man taip atrodo. 

Karlas buvo teisus. Sušikta situacija. 

— "Tai va, ir dar vienas dalykas, Markusai. 

Šis pakėlė antakį tyrinėdamas klastingą Karlo veido išraišką. Kas 
dabar? 

— Kai sutiksi tą krizių konsultantę, perduok, kad Karlui Mjorkui 
praverstų jos pagalba. 

Markusas žvelgė į šį amžiną ramybės drumstėją. Neatrodė, jog jis 
galėtų palūžti. Veide žaidžianti šypsenėlė nelabai derėjo prie temos 
rimtumo. 

— Mane persekioja mintys apie Ankerio žūtį. Gal todėl, kad daž- 


nai lankausi pas Hardį. Gal ji man patars, kaip turėčiau elgtis. 

Kitą dieną Karlas tik ir tegirdėjo apie žmogžudysčių skyriaus vir- 
šininko Markuso Jakobseno pasirodymą televizijoje. Apie tai tauškė 
buotojai ir visi, kas tik dirbo trečiajame aukšte ir teikėsi su juo kalbė- 
tis. Visi buvo matę tą laidą, išskyrus patį Karlą. 

— Sveikinu! — per visą valdybos kiemą šūktelėjo viena sekretorė. 
Kiti, regis, jo vengė. Karlui tai pasirodė labai keista. 

Kyštelėjęs galvą į Asado kambariūkštį jis buvo pasitiktas šypsena 
nuo ausies iki ausies. Vadinasi, Asadas taip pat viską žinojo. 

— Tai ar labai džiaugiesi dabar? — pasiteiravo jis, linksėdamas 
Karlui. 

— Dėl ko? 

— Kaip tai! Markusas Jakobsenas taip gražiai kalbėjo apie mūsų 
skyrių ir apie tave. Labai gražiai nuo pat pradžių iki pabaigos. Ga- 
lim itin didžiuotis, ir tu, ir aš, mano žmona irgi taip sakė. - Asadas 
mirktelėjo. Labai nekoks įprotis. - Tai va, o tu dabar būsi vyresnysis 


inspektorius. 

— Ką? 

— Gali paklausti ponios Sorensen. Ji tau paruošė kažkokius doku- 
mentus, aš tik dabar atsiminiau, kad turiu tai pasakyti. 

Asadas galėjo ir nesivarginti, nes koridoriuje jau girdėjosi artėjan- 
čios furijos kulniukų kaukšėjimas. 

— Sveikinu, - prisivertė ištarti Karlui ponia Sorensen. Asadui ji 
maloniai nusišypsojo. - Reikia užpildyti šiuos dokumentus. Moky- 
mai prasideda nuo pirmadienio. 

— Kokia miela moteris, - tarė Asadas, kai toji ragana išsinešdi- 
no. - Kokie čia bus mokymai, Karlai? 

Šis atsiduso. 

— Kad būtum vyresnysis inspektorius, pirma reikia išeiti moky- 
mus. 

Asadas patempė lūpą. 

— Tai tu išvažiuosi? 

Karlas papurtė galvą. 

— Verčiau padvėsiu, nei kur nors važiuosiu. 

— Tai aš tada nesuprantu. 

— Vėliau suprasi. Dabar geriau papasakok, kaip tau sekėsi vakar 
pas Hardį. 

Asadas išplėtė akis. 

— Man nepatiko. Stambus vyras, visas užklotas, gulėjo nejudėda- 
mas. Tik veidas buvo iškištas, kad matyčiau. 

— Kalbėjai su juo? 

Asadas linktelėjo. 

— Buvo nelengva, nes jis pasakė, kad aš išeičiau. Tada atėjo slaugė 
ir norėjo išmesti mane pro duris. Bet paskui viskas buvo gerai. Ji iš 
tikrųjų netgi labai graži. - Jis nusišypsojo. - Man atrodo, slaugė su- 


prato, ką aš galvoju, todėl išėjo. 

Karlas spoksojo į jį bereikšmiu žvilgsniu. Kartais jis užsisvajoda- 
vo apie pabėgimą į Timbuktu. 

— O kaip Hardis? Aš juk tavęs klausiau apie Hardį! Jis ką nors 
sakė? Ar perskaitei jam bent ką nors, ką buvai nukopijavęs? 

- Taip, dvi su puse valandos skaičiau. Bet paskui jis visai užmigo. 

- Ir? 

— Na, tada ir miegojo. 

Karlas mintyse save perspėjo, kad už žmogaus pasmaugimą bau- 
džiama įstatymų numatyta tvarka. 

— Aš kitą kartą vėl pas jį nuvažiuosiu, - nusišypsojo Asadas. — 
Slaugė labai gražiai pasakė „viso gero“, kai išėjau. 

Karlas vos laikėsi. 

— Kad jau taip sugebi bendrauti su visokiomis furijomis, nueik į 
viršų ir dar kartą pasimeilink sekretorėms. 

Asado veidas nušvito. Šis darbas jam aiškiai buvo mielesnis už 
trainiojimąsi aplink su žaliomis pirštinėmis. 

Kurį laiką Karlas sėdėjo sustingęs prie savo stalo ir spoksojo į nie- 
kur. Jo mintyse vis sukosi pokalbis su Karen Mortensen. Ar egzista- 
vo koks kelias prisikasti iki Ufės minčių? Ar jam pavyktų jį rasti? Ar 
išeitų paspausti teisingą mygtuką, kad paaiškėtų, kur dingo Meretė 
Liungor? Gal jis galėtų surasti tą mygtuką pasinaudojęs Ufės patirta 
avarija? Reikia tai išsiaiškinti, nes kito kelio nėra. 

Kai jo asistentas jau buvo beeinąs pro duris, Karlas jį sustabdė. 

— Asadai, dar štai kas. Reikia, jog surinktum visą informaciją, ko- 
kią tik rasi, apie avariją, kurioje žuvo Meretės ir Ufės tėvai. Viską, kas 
tik įmanoma. Iki paskutinio siūlo. Nuotraukas, policijos ataskaitas, 
laikraščių iškarpas. Paprašyk, kad sekretorės tau padėtų. Man reikia 
šios informacijos 25a7. 


— Asap? 

— Tai reiškia kuo skubiau. Yra toks žmogus, vardu Ufė, ir aš norė- 
čiau su juo truputį šnektelėti apie tą avariją. 


— Su juo šnektelėti? —- susimąstes tyliai sumurmėjo Asadas. 
J ąst€ J 


Per pietų pertrauką Karlo laukė susitikimas, kurį jis mielai būtų 
atšaukęs. Viga buvo išzyzusi, kad jis ateitų apžiūrėti jos nuostabio- 
sios galerijos. Toji galerija buvo Nanseno gatvėje, visai neblogoje vie- 
telėje, kita vertus, nuoma ten kainavo nežmoniškus pinigus. Nežinia 
kas turėjo nutikti Karlui, kad jis parodytų bent kiek entuziazmo ir 
noriai iškratytų kišenes tam, jog kažkoks apsisnargliavęs dailininkas, 
vardu Huginas, galėtų iškabinti savo darbus greta Vigos urvų tapy- 
bos šedevrų. 

Išeidamas iš valdybos pastato Karlas kone kaktomuša susidūrė su 
Markusu. Šis spėriai žingsniavo koridoriumi tiesiai priešais jį, įsmei- 
gęs žvilgsnį į mozaikines grindis, išpuoštas svastikų raštais. Markusas 
puikiai žinojo, kad Karlas jį pastebėjo. Pastabesnio žmogaus už Mar- 
kusą Jakobseną nebūtum radęs visoje policijos valdyboje. Pažvelgęs 
į jį galbūt nepasakytum, bet taip jau buvo. Viršininko pareigas jis 
pelnė ne šiaip sau. 

— Girdėjau, kad gyrei mane išsijuosęs, Markusai, ar ne? Jei tiks- 
liau, kokį skaičių paminėjai žurnalistams, kai jie pasiteiravo, kiek jau 
tyrimų mes pastūmėjom į priekį „O“ skyriuje? Rodos, minėjai, jog 
vieną iš jų jau beveik išaiškinom? Tu net neįsivaizduoji, kaip man 
smagu tai girdėt. Džiaugiuos iš viso širdies! 

Žmogžudysčių skyriaus viršininkas pakėlė į Karlą akis, žvilgsniu 
reikalaudamas pagarbos. Aišku, kad Markusas suprato šiek tiek per- 
sistengęs, bet jis tam turėjo savų priežasčių. Ir būtent tai jis dabar 


paaiškino Karlui vienu žvilgsniu. Pirmiausia jam buvo policijos dar- 

buotojai, o pinigai - tik priemonė tikslui pasiekti. Koks tas tikslas, 
Markusas turėjo teisę spręsti pats. 

— Na ką, - tepasakė Karlas, - Matyt, jau eisiu, kad spėčiau iki 
pietų sėkmingai užbaigti dar vieną kitą tyrimą. 

Kai buvo jau beveik prie durų, jis stabtelėjo ir atsisuko. 

— Markusai, o kiek konkrečiai bus padidintas mano atlygini- 
mas? — šūktelėjo jis viršininkui, kuris jau tolo tarp bronzos spalva 
nudažytų kėdžių, išrikiuotų palei sienas. - Tiesa, ir kaip ten dėl tos 
krizių konsultantės, gal jau pakalbėjai su ja? 

Išėjęs pro duris į šviesą Karlas trumpam sustojo, mirksėdamas 
nuo ryškios saulės. Niekas jam nenurodinės, kiek auksinių juoste- 
lių turi būti ant jo paradinės uniformos. Žinant Vigą, ji turbūt jau 
girdėjo apie paaukštinimą, o tai reiškė, kad ir tas padidintas atlygi- 
nimas jau praktiškai išleistas. Koks kvailys jo vietoje dar eitų lankyti 


kažkokius mokymus? 

mezginių krautuvėlė, paskui leidykla, spaustuvė, užsienietiškų meno 
dirbinių galerija ir kompaktinių diskų parduotuvė. Dabar vienintelis 
likęs autentiškas dalykas buvo lubos iš baltojo stiklo. Ploto čia buvo 
ne daugiau kaip trisdešimt penki kvadratiniai metrai, bet pati vieta 
turėjo savito žavesio — tiek netgi Karlas suprato. Didžiuliai langai 
išėjo į kelią, vedantį link ežerų, pro juos buvo mactyti netoliese esanti 
picerija, o iš kitos pusės — vaizdas su šiokia tokia žaluma. Visai šalia 
galerijos buvo ir „Cafė Bankerat'“, kur Meretė Liungor susitiko su 
kažkuo prieš pat savo mirtį. Nanseno gatvė, pilna kavinių ir kitokių 
pasilinksminimo vietų, tikrai nebuvo nuobodi. Čia buvo tikras pa- 


ryžietiško stiliaus rojus. 

Apsidairęs Karlas iškart pamatė Vigą, žygiuojančią pro kepyklos 
vitriną kartu su savo vaikinu. Jos didybė ir pasitikėjimas savimi švietė 
iš tolo, ji priminė matadorą, stovintį priešais bulių arenoje. Drabužiai, 
kaip ir dera menininkams, mirgėjo visomis vaivorykštės spalvomis. 
Viga visuomet mėgo linksmą gyvenimą. Tokia jau ji buvo. To nega- 
lėjai pasakyti apie jos ligotos išvaizdos kompanioną, apsitempusį juo- 
dais drabužiais. Jo kreidos baltumo oda ir tamsūs racilai aplink akis 
būtų kuo puikiausiai atrodę švininiame karste iš filmo apie Drakulą. 

— Branguuusis, - sučiulbėjo Viga, eidama per Alefelto gatvę. 


Panašu, kad teks pakratyti kišenes kaip reikiant. 


bedos 


Kol tas išsekęs vaiduoklis matavo patalpas, Viga bandė suminkš- 
tinti Karlo širdį. Jam, esą, tereikės mokėti tik du trečdalius nuomos 
kainos. Likusią dalį ji susimokės pati. 

— Karlai, - netvėrė kailyje Viga, - pamatysi, pinigai byrės į kiše- 
nes saujom. 

Aišku, kurgi ne. Gal greičiau byrės iš jų lauk, pagalvojo Karlas, 
mintyse primetęs, kad jo dalis bus maždaug du tūkstančiai šeši šim- 
tai kronų per mėnesį. Turbūt reikės dar gerai pasvarstyti apie tuos 
sušiktus mokymus dėl inspektoriaus karjeros. 

Stovėdamas „Bankerat“ kavinukėje, kur jie prisėdo perskaityti 
nuomos sutarties, Karlas apsižvalgė. Čia kažkada buvo atėjusi ir Me- 
retė Liungor. Nepraėjus nė dviem savaitėms ji dingo be pėdsakų. 

— Kas savininkas? - paklausė Karlas vienos iš merginų, dirbančių 
prie baro. 

— Žanas Ivas, stovi štai ten, - parodė ji į gana solidžios išvaizdos 
vyriškį. Jis neatrodė nei perdėm rafinuotas ar pretenzingas, nei labai 


prancūziškas. 

Karlas pakilo. 

— Gal galėčiau paklausti, ar seniai jums priklauso ši puiki vieta? — 
pasiteiravo, traukdamas savo policininko ženklelį. Sprendžiant iš 
draugiškos šypsenos vyruko veide, galima buvo apsieiti ir be jo, bet 
juk reikėjo nors retkarčiais išsitraukti šį ženklelį, kad nesudūlėtų. 

— Perėmiau šį verslą du tūkstančiai antraisiais metais. 

— Gal pamenate tiksliau? 

— Ką turite omenyje? 

— Tais metais dingo parlamento narė Meretė Liungor. Turbūt 
prisimenate? 

Vyrukas linktelėjo. 

— Ji čia lankėsi prieš pat mirtį. Ar tuo metu kavinė priklausė 
jums? 

Šis papurtė galvą. 

— Perėmiau ją iš vieno savo draugo du tūkstančiai antrųjų metų 
kovo pirmąją. Bet prisimenu, kad policija jo teiravosi, ar kas nors iš 
darbuotojų pamena, su kuo ji vakarieniavo. Niekas negalėjo to pa- 
sakyti. - Jis šyptelėjo. - Jei aš tuo metu būčiau čia buvęs, gal būčiau 
prisiminęs. 

Karlas taip pat jam šyptelėjo. Taip, galbūt. Žmogus išties atrodė 
nežioplas. 

— Jūs pavėlavote vieną mėnesį. Kartais taip jau būna, - tarė Karlas 
ir, paspaudęs jam ranką, atsisveikino. 

Tuo metu Viga jau buvo pasirašiusi visus dokumentus. Ji visuo- 
met žarstydavo savo parašą kairėn ir dešinėn. 

— Gal duokit man viską peržiūrėti, - Karlas ištraukė iš Hugino 
rankų popierius ir demonstratyviai paskleidė juos visus ant stalo 
priešais save. 

Tai buvo standartinė sutartis, surašyta sunkiai įskaitomomis 


smulkiomis raidėmis, nuo kurių Karlui mirgėjo akyse. Kiek daug 

tokių žmonių, kurie visiškai nekreipia dėmesio į tai, kas jiems gali 
nutikti, pamanė jis. Ir Meretė Liungor sėdėjo šiame restorane, žvelg- 
dama pro langą bei smagiai leisdama laiką vieną šaltą du tūkstančiai 
antrųjų vasario vakarą. 

Ar ji iš savo gyvenimo dar ko nors tikėjosi? Ar tikrai gali būti, 
kad jau tada numanė po kelių dienų pražūsianti niūriuose, šaltuose 


Baltijos jūros vandenyse? 

Kai Karlas grįžo į darbą, jo asistentas vis dar buvo užsiėmęs sekre- 
torėmis trečiajame aukšte, bet jis dėl to nė kiek nenuliūdo. Tas nei- 
giamas emocinis krūvis po susitikimo su Viga bei jos gyvu vaiduokliu 
buvo išsiurbęs visas jėgas. Reikia trumpam nusnūsti susikėlus kojas 
ant stalo ir pailsinti mintis sapnų karalystėje, antraip nieko nebus. 

Tebuvo praėję gal dešimt minučių jam šitaip sėdint, kai gilius 
Karlo apmąstymus nutraukė jausmas, iki skausmo pažįstamas kie- 
kvienam policijos detektyvui. Moterys jį vadino intuicija. Kažkur 
pasąmonėje ėmęs kunkuliuoti detalių kratinys virto į supratimą, kad 
keli konkretūs įvykiai visada neišvengiamai duoda tam tikrą rezul- 
tatą. 

Atmerkęs akis Karlas žvilgrelėjo į pastabas, kurias buvo pasižy- 
mėjęs lentoje. Tada atsistojo ir išbraukė punktą „socialinės rūpybos 
darbuotoja iš Stevnso“, užrašytą antrajame lape. Po žodžiu „Patikrin- 
ti" dabar teliko punktai „telegrama“, „sekretorės iš Kristiansborgo 
rūmų“ ir „liudininkai, plaukę keltu į Šlėzvigą-Holšteiną. 

Gal Meretės Liungor sekretorė buvo kaip nors susijusi su ta te- 
legrama:? Iš tikrųjų, kas galėjo paimti Valentino dienos telegramą, 
atėjusią į Kristiansborgo rūmus? Kodėl jis nusprendė, kad ji iškart 
atkeliavo pas pačią Meretę? Juk tuo metu ji turbūt buvo užsiėmusi 


labiau už bet kokį kitą parlamento narį. Savaime suprantama, jog 

telegrama pirmiausia turėjo patekti į sekretorės rankas. Žinoma, 
frakcijos vicepirmininkės sekretorė nebūtinai turėjo kaišioti nosį į 
asmeninius savo bosės reikalus. Bet juk galėjo būti ir taip ar ne? 

Toks variantas nedavė Karlui ramybės. 

— Jau turim atsakymą iš „Ielegrams Online“, Karlai, - paskelbė 
Asadas, išdygęs tarpduryje. 

Karlas pakėlė akis. 

— Jie negalėjo man pasakyti, kas buvo parašyta telegramoje, bet 
surado įrašą, kas ją išsiuntė. Kažkoks juokingas vardas. - Asadas pa- 
riuo jis užsakė telegramą. Jie sakė, kad numeris iš Folketingo pastato. 
Tai tiek norėjau pasakyti. - Padavęs Karlui raštelį su numeriu jis ap- 
sisuko eiti. - Mes dabar tiriame avariją. Jos manęs viršuje laukia. 

Karlas linktelėjo, tada prisitraukė telefoną ir sumaigęs numerį pa- 
skambino į parlamentą. 

Atsiliepė moters balsas. Tai buvo Radikalų centro partijos biuro 
sekretorė. Ji kalbėjo gana draugiškai, tik apgailestaudama pranešė, 
jog Tagė Bagesenas išvykęs į Farerų salas visam savaitgaliui. Ar Kar- 
las norėtų palikti jam žinutę? 

— Ne, dėkui, - atsakė Karlas, - paskambinsiu jam pirmadienį. 

— Norėčiau įspėti, kad ponas Bagesenas pirmadienį bus labai už- 
siėmęs. Tiesiog kad žinotumėte. 

Į tai Karlas atsakė prašymu sujungti jį su Demokratų partijos 


biuru. 


Šį kartą atsiliepusios sekretorės balsas buvo išvargęs, o į jo klausi- 
mą ji negalėjo taip greitai atsakyti. Bet regis, svarstė ji, Meretei Liun- 
gor dirbusi sekretorė buvo vardu Sosė Norup. 


Karlas patvirtino, kad taip ir buvo. 

Apie Sosę niekas nieko daug negalėjo pasakyti, nes ji pas juos 
dirbo labai trumpai. Viena biuro sekretorė užsiminė, jog ji, atrodo, 
buvo atėjusi iš Danijos teisininkų ir ekonomistų asociacijos, o paskui 
vėl ten pat grįžo, užuot likusi dirbti pas Meretę Liungor pakeitusį 
žmogų. „Tikra kalė buvo“, - išgirdo Karlas kažką leptelint fone ana- 
pus laido, ir tai, regis, visiems kaipmat atgaivino atmintį. 

„Tikrai taip, - patenkintas patvirtino Karlas, - tokius šaunius 
nesuskydusius šiknius kaip mes visi ir atsimena geriausiai. 

Paskambinęs į Danijos teisininkų ir ekonomistų asociaciją jis su- 
žinojo, kad ten Sosę Norup visi puikiai pažįsta. Tik ji pas juos dirbti 
nebegrįžo. Panašu, jog irgi tarytum skradžiai žemę prasmego. 

Karlas padėjo ragelį ir papurtė galvą. Kur bepasisuksi, jo darbas 
panėšėjo į dingusių asmenų paieškos biurą. Karlas visai neturėjo ūpo 
lakstyti paskui kažkokią sekretorę, kuri gal prisimins, o gal ir ne kaž- 
kokią telegramą, galbūt atvesiančią iki konkretaus asmens, galėjusio 
citi vakarieniauti su Merete Liungor ir galinčio pasakyti ką nors apie 
jos psichinę būklę prieš penkerius metus. Gal jis verčiau nueis viršun 
ir pažiūrės, kaip Asadui sekasi tvarkytis su vietinėmis sekretorėmis 


ir ta prakeikta avarija. 


Karlas rado jį viename nedidukame kabinete, apsikrovusį faksais, 
dokumentų kopijomis ir visokiausiais popiergaliais. Viskas buvo pa- 
skleista Asadui ant stalo, tarsi jis dirbtų prezidento rinkimų štabe. 
Šalia čiauškėdamos sėdėjo trys sekretorės, o Asadas tūpčiojo aplink 
su arbata ir uoliai linkčiojo kas kartą, kai tik pokalbis bent kiek pasi- 
stūmėdavo pirmyn. Įspūdinga. 

Karlas mandagiai pastukseno į praviras duris. 

— Na, kaip matau, suradote mums nemažai visokių dokumentė- 


lių, - rodydamas į visus tuos popierius Karlas staiga pasijuto nema- 

tomu žmogumi. Vienintelė ponia Sorensen teikėsi pakelti į jį akis, 
bet Karlas kuo puikiausiai būtų ir be to apsiėjęs. 

Išsliūkinęs į koridorių jis pajuto, kaip pirmą kartą nuo mokyklos 
laikų ėmė graužti pavydas. 

— Karlas Mjorkas? - už nugaros pasigirdo balsas, kaipmat priver- 
tęs Karlą pamiršti pralaimėjimo kartėlį ir grąžinęs ūpą siekti saldžios 
pergalės. - Markusas Jakobsenas sakė, kad norėjote su manimi pasi- 
kalbėti. Ar paskirti jums susitikimą? 

Atsisukęs Karlas išvydo Monos Ibsen akis. Paskirti susitikimą? 

Po velnių, dar ir kaip. 

Kai per trisdešimt trečiąjį gimtadienį Meretei išjungė šviesą ir 
padidino slėgį, ji nepabusdama miegojo visą parą. Suvokimas, kad 
niekas nuo jos nebepriklauso ir kad ji netrukus visai palūš, buvo ne- 
pakeliamas smūgis. Tik kitą dieną, kai tarkštelėjus liukui pasirodė 
kibiras su maistu, ji pagaliau pramerkė akis, bandydama susiorien- 
tuoti aplinkoje. 

Pažvelgusi ten, kur buvo iliuminatoriai, pamatė blausią švieselę. 
Vadinasi, patalpoje už sienos degė šviesa. Į jos kambarį prasiskverbė 
tik menkas jos atspindys, ne šviesesnis už degtuko liepsną, bet vis 
dėlto tai buvo šviesa. Atsiklaupusi ant kelių Meretė bandė įžvelgti, 
iš kur ji sklinda, bet pro tamsų stiklą nieko nesimatė. Vis dėlto net 
ir menkos šviesos jos kambaryje užteko, kad po kelių dienų galėtų 
įžvelgti, kas dabar skendėjo tamsoje. 

Akimirką moteris dėl to apsidžiaugė, bet paskui pati sau priminė, 
jog net ir tokia mažutė švieselė netrukus gali būti išjungta. Juk ne ji 


sprendė, kada nuspausti jungiklį. 

Ji pasirėmė rankomis į grindis, norėdama atsistoti, ir apčiuopė 
mažą metalinę tūbelę. Tai buvo dovanotasis kišeninis žibintuvėlis. 
Stipriai suspaudusi jį delne ėmė spėlioti, ką tai galėtų reikšti. Žibin- 
tuvėlio, matyt, jai turėjo prireikti tada, kai jie išjungs tą silpną sping- 
sėjimą, sklindantį iš gretimo kambario. Kam daugiau jį dovanotų? 

Sekundėlę jau ketino jį įjungti, vien todėl, kad galėjo. Seniausiai 
buvo susitaikiusi su mintimi, jog nieko nebekontroliuoja, tad apėmė 
didelė pagunda. Galiausiai nusprendė, kad nereikia. 

— Tavo akys vis dar mato, Merete. Tegul jos dirba, - paliepė ji sau 
ir padėjo žibintuvėlį greta savo tualeto po iliuminatorių stiklais. Jei 
įjungs šviesą, paskui, ją išjungusi, sunkiai apsipras su aklina tamsa. 


Tai tas pats, kas malšinti troškulį išgeriant jūros vandens. 


Nepaisant jos spėlionių, silpna švieselė niekur nedingo. Joje mo- 
teris galėjo įžvelgti patalpos kontūrus ir matė, kaip nyksta jos kūnas. 
Tokioje kasdienybėje, panašioje į gūdžią žiemos prieblandą, praslinko 
beveik penkiolika mėnesių. Paskui viskas ir vėl smarkiai pasikeitė. 

Tą dieną kitapus veidrodinių stiklų ji pirmą kartą pamatė šešė- 
lius. 

Gulėdama ant grindų mąstė apie knygas. Ji dažnai taip daryda- 
vo, kad negalvotų apie gyvenimą, kurį galėjo susikurti, jei tik būtų 
priėmusi kitokius sprendimus. Galvodama apie knygas nusikeldavo 
į visai kitokį pasaulį. Vos prisiminus tą sausą ir savitai šiurkštų popie- 
rinį paviršių, joje sukirbėdavo ilgesys. Atmintyje pabusdavo vos jun- 
tamas apdorotos medienos, spaustuvės ir rašalo kvapas. Tūkstančius 
kartų mintimis ji aplankydavo vaizduotėje susikurtą biblioteką ir 
pasiimdavo knygą, kurią vienintelę iš visų galėjo tiksliai atpasakoti. 


Tai nebuvo ta knyga, kurią labiausiai stengėsi prisiminti, ir net ne ta, 

kuri būtų palikusi jai didžiausią įspūdį. Tiesiog ją vienintelę moters 
iškankinta atmintis išsaugojo visiškai nepaliestą, kartu su nevaržo- 
mo juoko pliūpsniais, kurie prisiminimuose vis dar buvo gyvi. 

Mama ją skaitydavo Meretei, o Meretė skaitydavo Ufei. Dabar, 
sėdėdama tamsoje, ji bandė skaityti pati sau. Filosofuojantis mažas 
meškutis, vardu Mikė Pūkuotukas, tapo jos išsigelbėjimu bei vienin- 
teliu ginklu prieš beprotybę. Kartu su Mike ir visais kitais Šimtamy- 
lės Girios gyventojais ji klaidžiodavo po tolimą medaus šalį, kaip ir 
dabar, kai staiga blausią švieselę, sklindančią pro veidrodinį langą, 
užstojo didelė tamsi dėmė. 

Išplėtusi akis ji giliai įtraukė į plaučius oro. Šmėstelėjusi dėmė 
nebuvo jos vaizduotės padarinys. Pirmą kartą po ilgo laiko tarpo ji 
pasijuto išpilta lipnaus prakaito. Taip, kaip kadaise mokykloje, kaip 
siaurutėse tyliose svetimų miestų garvelėse sutemus arba pirmosio- 
mis dienomis, kai pradėjo dirbti parlamente. Taip, kaip ji visuomet 
pasijusdavo žinodama, kad netoliese yra nepažįstamasis, galbūt tu- 
rintis piktų kėslų ir stebintis ją paslapčia. 

„Šitas šešėlis nori mane nuskriausti“, - šmėstelėjo mintis, kai ji 
apglėbė savo kūną rankomis, stebėdama dėmę, kuri vis artėjo prie 
lango ir pagaliau sustojo. Šešėlis buvo vos iškilęs virš tos vietos, kur 
prasidėjo stiklas, tarsi tas, kuriam jis priklausė, būtų sėdėjęs ant aukš- 
tos kėdės. 

„Ar jie mane mato?“, - spėliojo Meretė, žiūrėdama į sieną sau už 
nugaros. Baltai nudažytas jos paviršius buvo ryškus, vadinasi, gana 
aiškiai matėsi ir iš anapus stiklo, netgi žmonėms, kurių akys buvo 
įpratusios matyti tik šviesoje. Vadinasi, jie mato ir ją. 

Vos kelios valandos buvo praėjusios po maisto davinio. Ji apskai- 
čiavo tai pagal savo kūno ritmą. Diena iš dienos viskas vykdavo pagal 
tikslų grafiką. Iki kito kibirų pakeitimo dar turėjo praeiti labai daug 


valandų. Tuomet ko jie ten stovi? Ko jiems reikia? 

Kaip galėdama lėčiau ji atsistojo ir priėjo prie veidrodinio stiklo, 
bec šešėlis nė nekrustelėjo. 

Tada ji padėjo ranką ant stiklo, kur matėsi šešėlis, ir atsistojusi 
laukė, tyrinėdama miglotą savo atvaizdą. Stovėjo taip tol, kol ėmė 
pati savimi dvejoti. Ar ten tikrai šešėlis? Galėjo būti bet kas. Kodėl 
kas nors turėtų stovėti kitapus stiklo, jei anksčiau taip niekada ne- 
darydavo? 

— Eikit visi velniop! - suriko ji ir pajuto, kaip kūnu perbėgo šiur- 
pas nuo atsimušusio aido. 

Tada tai ir nutiko. Šešėlis už stiklo aiškiai sujudėjo. Šiek tiek krus- 
telėjo į vieną pusę, paskui atgal. Kuo labiau jis tolo nuo lango, tuo 
labiau mažėjo ir nyko. 

- Žinau, kad jūs ten! - vėl riktelėjo ji ir iškart pajuto, kaip krečia 
šaltis. Lūpos drebėjo, ir visas veidas ėmė trūkčioti. - Dinkit iš ten! 
grasino į stiklą. 

Bet šešėlis liko, kur buvęs. 

Atsisėdusi ant grindų ji įsikniaubė veidu į rankas. Drabužiai buvo 
prisigėrę pelėsio tvaiko. Meretė dėvėjo tą pačią palaidinę jau trejus 


metus. 


Pilkšva švieselė nedingdavo nei dieną, nei naktį. Ji buvo geres- 
nė už visišką tamsą ar amžinai plieskiančią šviesą. Pilka tuštuma 
Meretei suteikė pasirinkimą. Ji galėjo rinktis tarp šviesos ir tamsos. 
Nebereikėdavo užsimerkti, kad galėtų susikaupti, - tiesiog leisdavo 
smegenims pačioms nuspręsti, kokia būsena joms labiau patinka. 

Ši pilka švieselė įgavo daugybę įvairiausių tonų. Beveik kaip lau- 
ke, kur diena galėjo būti žiemiškai šviesi, apsiblaususi lyg vasarį, pilka 
kaip spalį, lietinga arba visai giedra ir kokio tik nori paletės atspal- 

vio. Čia viduje paletė susidėjo tik iš juodos ir baltos, tad moteris mai- 
šė jas pagal savo nuotaiką. Kol galėjo piešti toje pilkoje šviesoje lyg 
drobėje, tol ruseno viltis. 

Ufė, Mikė Pūkuotukas, Don Kichotas, dama su kamelijomis ir 
Smila sukosi jos mintyse, užpildydami slenkantį laiką ir užgoždami 
anapus stiklo šmėžuojančius šešėlius. Taip buvo daug lengviau laukti 
kito pagrobėjų žingsnio. Ji žinojo, kad anksčiau ar vėliau jie jį žengs. 
Tai buvo tik laiko klausimas. 

Šešėlis už lango tapo kasdiene jos gyvenimo dalimi. Kas kartą, 
kai praeidavo kelios valandos po valgio, viename iš langų pasirody- 
davo tamsi dėmė. Meretė visuomet ją aiškiai matydavo. Pirmosiomis 
savaitėmis dėmė atrodė maža ir tolima, bet netrukus tapo didesnė ir 
ryškesnė. Ir vis artėjo. 

Moteris suvokė, kad yra gana puikiai matoma iš anapus. Turbūt 
jau netrukus jie nukreips į ją šviesas ir lieps ką nors atlikti. Kokie 
žvėrys galėtų to norėti ir kodėl, jau buvo sunku įsivaizduoti, o be to, 


ir neberūpėjo. 


Prieš pat trisdešimt penktąjį gimtadienį už stiklo pasirodė antra- 
sis šešėlis. Jis buvo kiek stambesnis, ne toks kampuotas ir gerokai 
aukštesnis už pirmąjį. 

„Dar vienas žmogus, stovintis pirmajam už nugaros“, - pagalvojo 
Meretė. Suvokimas, kad ji viena prieš kelis, ją baugino; nujaučiamas 
priešas dabar tapo akivaizdus. Tik po kelių dienų ji apsiprato su šiuo 
pokyčiu, o tada nusprendė mesti iššūkį savo pagrobėjams. 

Prieš pasirodant šešėliams ji atsiguldavo po pat langais, kur jie, 
žiūrėdami iš už stiklo, negalėdavo jos matyti. Ji maištavo, nors ir 
nežinojo, kiek ilgai jie turės kantrybės laukti jos pasirodant. Čia ir 


buvo visa triuko esmė. 

Kitą dieną, kai nebegalėjo tverti nenusišlapinusi, atsistojo ir 
įsmeigė žvilgsnį į veidrodinį stiklą. Kitapus jo, kaip visada, švietė 
blausi šviesa, bet šešėlių nebebuvo. 

Tą patį ji pakartojo tris dienas iš eilės. „Jei jie nori mane pamatyti, 
tegul pasako“, - manė ji. 

Ketvirtąją dieną ji ėmė ruoštis. Gulėjo po langais, kantriai karto- 
dama savo knygų frazes, ir tvirtai spaudė rankoje kišeninį žibintuvė- 
lį. Praėjusią naktį buvo jį išbandžiusi - kai uždegė, kambarį užliejo 
tokia šviesa, jog ją net svaigulys apėmė ir akimirksniu įsiskaudėjo 
galva. Šviesa buvo tiesiog nepakeliama. 

Atėjus laikui, kai turėjo pasirodyti šešėliai, ji šiek tiek atlošė galvą, 
kad galėtų pažvelgti į langus. Ir štai, jie stovėjo anapus stiklo, pakibę 
lyg du debesys, arčiau vienas kito nei bet kada. Maryr, iškart pastebė- 
jo ją, nes šiek tiek atsitraukė. Bet praėjus minutei ar dviem vėl žengė 
artyn. 

Tą akimirką ji pašoko, įjungė žibintuvėlį ir prikišo jį prie lango. 

Šviesos atspindys atsimušė į ilgą už jos nugaros esančią sieną, bet 
mažytis ruoželis vis dėlto prasiskverbė pro veidrodinį stiklą ir lyg 
blausi mėnesiena apšvietė kitapus jo stovinčius siluetus. Tiesiai į ją 
žiūrinčių akių vyzdžiai susitraukė ir vėl išsiplėtė. Ji žinojo, kad pla- 
nui pavykus gali ištikti šokas, bet net nenumanė, kaip giliai į sąmonę 


įsirėš tuodu migloti veidai. 

Kristiansborgo rūmuose Karlo laukė du susitikimai. Ten jį pasi- 
tiko išstypusi moteris, panašu, pažinojusi šią vietą nuo vaikystės. Ji 
nardė painių koridorių labirintais kaip žuvis vandenyje ir kaipmat 
nuvedė Karlą iki demokratų vicepirmininko kabineto. 

Birgeris Larsenas buvo patyręs politikos vilkas, užėmęs Meretei 
Liungor priklausiusią vicepirmininko kėdę praėjus trims dienoms 
pojos dingimo. Nuo tada jis pasižymėjo savo pastangomis bent kiek 
sulipdyti du tarpusavyje besivaržančius partijos sparnus, kad šie vi- 
sai neatitrūktų vienas nuo kito. Dingus Meretei buvo atsivėrusi pra- 
raja. Naująjį savo įpėdinį partijos lyderis pasirinko kone aklai - jo 
pareigas perėmė plačiai besišypsanti kvailelė, nuo pat pradžių tapusi 
partijos atstove. Niekas, išskyrus pačią įpėdinę, nebuvo patenkintas 
tokiu pasirinkimu. Karlui jau nuo pirmųjų minučių tapo akivaizdu, 
kad Birgeris Larsenas mieliau būtų pradėjęs kokį versliuką kur nors 
toliau nuo miesto, užuot klausęs savimi patenkintos į ministro pir- 


mininko postą besitaikančios žmogystos. 

Kada nors turėjo ateiti laikas, kai jis nebegalės pats priimti tokio 
sprendimo. 

— Net ir dabar man galvoje netelpa, kad Meretė būtų galėjusi nu- 
sižudyti, - pasakė Birgeris, pildamas Karlui drungnos kavos. Ji buvo 
tokia pravėsusi, kad drąsiai galėjai sumerkti pirštus į puodelį nepa- 
tirdamas jokių skaudžių pasekmių. - Turbūt nesu sutikęs kito tokio 
žmogaus, kuris būtų turėjęs daugiau energijos ir gyvenimo džiaugs- 
mo, — truktelėjo pečiais. - Bet kai pagalvoji, ką mes apskritai žinom 
apie aplinkinius žmones? Argi patiems per gyvenimą nėra pasitaikę 
vienokių ar kitokių bėdų, kurių negalėjom numacyti ? 

Karlas pritariamai linktelėjo. 

— Ar čia, Kristiansborgo rūmuose, ji turėjo kokių nors priešų? 

Larsenas nusišypsojo, parodydamas visą eilę vienas už kitą krei- 
vesnių dantų. 

— O kas jų neturi? Meretė pas mus buvo pati pavojingiausia 
moteris, jei kalbėtume apie vyriausybės ateitį, Pju Vestegor įtaką ir 
tikimybę Centro radikalų partijai pasičiupti ministro pirmininko 
postą. Tiesą sakant, ji kėlė pavojų visiems, kas tame poste matė save. 
Meretė, be jokių abejonių, būtų pati jį užėmusi, jei tik būtų buvusi 
čia dar kelerius metus. 

- Kaip manot, ar kas nors galėjo jai grasinti? 

— Na jau, pone Mjorkai. Mes, parlamento nariai, nesam tokie 
kvaili. 

— O gal kokie nors jos asmeniniai santykiai privedė prie pavydo 
ir neapykantos? Ar ką nors apie tai žinote? 

— Kiek žinau, asmeniniai santykiai Meretės nedomino. Jai buvo 
svarbiausia darbas, darbas ir dar kartą darbas. Pažinojau ją nuo tada, 
kai dar studijavo politikos mokslus, bet net ir manęs ji neprisileisda- 
vo pernelyg arti. 


— Neprisileisdavo? 


"= 177 


—-——> JUSSI ADLER-OLSEN ———— 

Larsenas ir vėl iššiepė dantis. 

— Norite paklausti, ar ką nors ji domino kaip moteris? Aišku, ga- 
lėčiau išvardyti bent pustuzinį vyrų, kurie būtų su džiaugsmu metę 
savo žmonas dėl galimybės bent dešimt minučių praleisti akis į akį 
su Merete Liungor. 

— Arirjūs iš tokių? - Karlas leido sau nusišypsoti. 

— Hmm, na, o kas gi to nenorėtų? - Birgerio šypsena dingo. — 
Bet mes su Merete buvom draugai. Aš niekad neperžengiau ribos. 

— O gal buvo tokių, kurie peržengė? 

— Šito turėtumėte paklausti Marianos Koch. 

— Buvusios Meretės sekretorės? Ar žinote, kodėl ji ją atleido? 

— Tiesą sakant, nelabai. Jos dirbo kartu porą metų, bet gali būti, 
kad Mariana buvo Meretei pernelyg landi. 

— Kur aš galėčiau rasti tą Marianą Koch? 

Larsenas gudriai žvilgtelėjo. 

— Ten, kur ir pasisveikinote su ja, mano supratimu prieš kokias 
dešimt minučių. 

— Tai ji dabar dirba pas jus? - padėjęs savo puodelį Karlas parodė 


pirštu į duris. - Ten sėdėjo ji? 


Mariana Koch atrodė visiška jį atlydėjusios moters priešingybė. 
Ji buvo smulkaus sudėjimo, o tankūs juodi garbanoti plaukai jau iš 
tolo dvelkė moteriškumu ir pagunda. 

— Kodėl išėjote iš Meretės Liungor prieš pat jai dingstant? - pasi- 
teiravo Karlas, kai juodu mandagiai vienas kitam prisistatė. 

Suraukusi kaktą ji susimąstė. 

— Aš ir pati nesupratau. Na, bent jau tada. Tiesą sakant, buvau 
ant jos kaip reikiant įsiutusi, bet paskui paaiškėjo, kad ji turėjo nej- 


galų brolį, kuriuo rūpinosi. 

— Ir?.. 

— Na, aš maniau, kad ji turi vaikiną, nes visada labai paslaptingai 
elgdavosi ir kasdien itin skubėdavo namo. 

Karlas šyptelėjo. 

— Ar taip jai ir pasakėte? 

- Taip, kvailai padariau. Dabar jau suprantu. Bet tada maniau, jog 
esame draugės, o pasirodo, nebuvome. Gyveni žmogus ir mokaisi. — 
Ji ironiškai nusišypsojo, parodydama Karlui duobutes skruostuose. 
Jei Asadas ją kada nors susitiktų, tai būtų jam nepakeliamas smūgis. 

— Ar kas nors iš Kristiansborgo rūmų siekė jos dėmesio? 

— Tikrai taip. Vyrai nuolat palikinėdavo jai žinutes, bet atkakliai 
stengėsi tik vienas. 

— Ar galėtumėte atskleisti, kas jis toks buvo? 

Ji vėl nusišypsojo. Galėjo atskleisti bet ką, jei tik jai tai suteiktų 
malonumo. 

— Žinoma. Tai buvo Tagė Bagesenas. 

— Mat kaip, šitą vardą man jau minėjo. 

— Jis apsidžiaugtų tai girdėdamas. Man regis, jis užima Centro 
radikalų partijos pirmininko postą jau kokį tūkstantį metų. 

— Ar dar kam nors apie jį užsiminėte? 

— Taip, sakiau policijai, bet jie nepamanė, kad tai svarbu. 

- Ojjūs? 

Ji truktelėjo pečiais. 

— O kokių nors kitų vyrų buvo? 

— Buvo, ir nemažai, bet nė vieno rimto. Daugiausia kelionėse. 

— Norite pasakyti, jog ji buvo lengvai prieinama? 

— Dieve mano, ar jūs taip iškart ir suprantate? — Ji nusisuko, 
bandydama sutramdyti juoką. — Ne, tikrai ne. Bet vienuolė ji irgi 
nebuvo. Daugiau intymių detalių aš nežinau. Ji niekad man nesipa- 


sakodavo. 

— Bet ją domino vyrai? 

— Na, ji visuomet juokdavosi, kai liežuvautojai teigdavo priešin- 
gai, sakykim taip. 

— Ar įsivaizduotumėte bent vieną priežastį, kodėl Meretė būtų 
norėjusi atsikratyti praeities ir pradėti gyvenimą iš naujo? 

— Turite galvoje, ar gali būti, kad ji dabar sėdi ir deginasi kur nors 
Mumbajuje? - Mariana atrodė kone pasipiktinusi. 

— Aha, kur nors toliau nuo visų problemų. Ar jums tai atrodytų 
tikėtina? 

— Visiškas absurdas. Ji buvo itin doras žmogus. Žinau, jog būna 
tokių žmonių, kurie neatlaiko ir vieną gražią dieną dingsta, bet tik 
jau ne Meretė. - Trumpam nutilusi Mariana užsisvajojo, paskui šyp- 
telėjo. - Nors mintis visai nieko, kai pagalvoji, kad Meretė galbūt 
dar gyva. 

Karlas linktelėjo. Meretei dingus buvo daug kalbama apie jos as- 
menybę ir psichologinę būklę, bet išvada visada būdavo viena ir ra 
pati. Meretė negalėjo tiesiog imti ir pabėgti nuo savo gyvenimo. To- 
kia versija nebuvo svarstoma netgi bulvariniuose laikraščiuose. 

— Ar ką nors girdėjote apie telegramą, kuri atėjo jai į darbą savai- 
tę prieš dingstant? —- paklausė Karlas. - Tai buvo Valentino dienos 
sveikinimas. 

Šis klausimas, regis, Marianą suerzino. Matyt, ji vis dar pyko, kad 
nedalyvavo Meretės gyvenime paskutinėmis dienomis. 

— Ne. Policija jau manęs klausė, bet jiems pasakiau tą patį, ką 
ir dabar jums, - paklauskite Sosės Norup, kuri atėjo dirbti į mano 
vietą. 

Karlas pažvelgė į ją pakėlęs antakius. 

— Arjūs dėl to jaučiate nuoskaudą? 

— Aišku, kad taip. O jūs nejaustumėt? Juk dirbom kartu dvejus 


metus be jokių problemų. 

— Gal kartais žinote, ką dabar veikia Sosė Norup? 

Mariana gūžtelėjo pečiais. Jai buvo visiškai neįdomu. 

— O kaip dėl Tagės Bageseno? Kur aš galėčiau jį rasti ? 

Ji brūkštelėjo Karlui kelią iki Bageseno kabineto. Iš planelio neat- 
rodė, kad pavyks jį lengvai rasti. 


= 


Ieškodamas kelio į Tagės Bageseno ir Centro radikalų partijos val- 
das Karlas sugaišo kone pusvalandį, ir tai buvo ne juokas. Jam buvo 
nesuvokiama, kaip žmonės apskritai gali dirbti tokioje veidmainiš- 
koje aplinkoje. Policijos valdyboje bent jau žinojai, su kuo praside- 
di, ten draugai ir priešai nesibaimindavo parodyti savo tikrąjį veidą, 
ir vis dėlto prireikus visi sugebėdavo dirbti išvien siekdami bendro 
tikslo. Čia viskas buvo priešingai. Visi apsimesdavo geriausiais drau- 
gais, bet galvodavo tik apie save bei savus tikslus. Svarbiausia buvo 
banknotai, monetos ir įtaka, bet ne darbo rezultatai. Šioje vietoje su- 
klestėdavo tas, kuris pažemindavo kitus. Gal anksčiau situacija buvo 
kitokia, bet dabar viskas vyko būtent šitaip. 

Akivaizdu, kad ir Tagė Bagesenas nebuvo jokia išimtis. Jis turėjo 
ginti savo tolimos rinkimų apygardos interesus ir būti atsakingas už 
savo partijos transporto politiką, bet užtekdavo kartą į jį žvilgtelėti, 
kad susidarytum kitą nuomonę. Šis žmogus jau buvo užsitikrinęs 
sau solidžią pensiją, o tai, kas dar iki jos nubyrėdavo, išleisdavo bran- 
giems drabužiams bei pelningoms investicijoms. 

Karlas nužvelgė Tagės kabineto sienas, kurios buvo nukabinėtos 
diplomais iš įvairiausių golfo turnyrų ir po visą Daniją išsibarsčiu- 
sių jo užmiesčio vilų nuotraukomis iš paukščio skrydžio. Jau ketino 
klausti, ar vyrutis kartais nebus susipainiojęs, kuriai partijai priklau- 
so, bet Tagė draugišku paplekšnojimu per nugarą ir širdingu sutiki- 


mu jį nuginklavo. 

— Patarčiau jums uždaryti duris, - tarė Karlas, rodydamas į kori- 
doriaus pusę. 

Tai išgirdęs Tagė linksmai prisimerkė. Tokį triuką jis galėjo sė- 
kmingai naudoti derėdamasis dėl naujų autostradų Holstebro mies- 
te, bet vyresniojo inspektoriaus pavaduotojui detektyvui tai nepada- 
rė jokio įspūdžio. Malti šūdą buvo Karlo specializacija. 

— Nemanau, kad tai būtina. Nuo savo partijos kolegų neturiu ką 
slėpti, — atsakė Bagesenas. 

— Kalbama, jog jūs rodėte dėmesį Meretei Liungor. Be visų kitų 
dalykų, nusiuntėte jai telegramą. Skirtą Valentino dienai. 

Vyrukas kiek pablyško, bet po sekundėlės vėl pasirodė savimi pa- 
tenkinta šypsena. 

— Valentino dienos telegrama? - perklausė jis. - Šito neprisime- 
nu. 

Karlas linktelėjo. Veide buvo kiaurai matyti, kad Bagesenas me- 
luoja. Aišku, jog prisimena. Dabar Karlas jau galėjo griebti jautį už 
ragų. 

— Pasiūliau jums uždaryti duris todėl, kad norėjau tiesiai šviesiai 
paklausti, ar jūs nužudėte Meretę. Jūs buvote ją įsimylėjęs. Ji jus at- 
stūmė, ir jūs praradote savitvardą. Taip ar ne? 

Trumputę sekundės dalį, regis, kiekviena Tagės Bageseno, pa- 
prastai taip pasitikinčio savimi, smegenų ląstelė svarstė, ar derėtų 
atsistoti ir užtrenkti duris, ar iš pykčio patirti priepuolį. Jo veidas 
staiga tapo kone toks pat raudonas, kaip ir plaukai. Prakaitas žliau- 
gė upeliais. Panašių situacijų Karlas buvo matęs daugybę, bet Tagės 
reakcija buvo visiškai kitokia. Jei jis buvo kaip nors susijęs su byla, o 
sprendžiant iš tokio atsako, tikrai buvo, tuomet atėjo metas išpažinti 
savo nuodėmes. Vienaip ar kitaip, slypėjo kažkas, kas nedavė jam 
ramiai miegoti. Bagesenas gaudė orą net išsižiojęs. Karlui reikėjo ne- 


persistengti, kad vyrukas nenutiltų amžiams. Viena buvo aišku - per 

visą savo puikiai sustyguotą gyvenimą Tagei dar nebuvo tekę išgirsti 
nieko panašaus. 

Karlas pabandė išspausti šypseną. Vis dėlto tokia dramatiška re- 
akcija rodė šiokį tokį nuolankumą. Tarsi kažkur giliai tame kūne, 
pratusiame prie švelnybių ir mandagumo, būtų tūnojęs paprasčiau- 
sias žmogus. 

— Paklausykite manęs, pone Bagesenai. Jūs palikinėdavot Mere- 
tei raštelius, ir labai dažnai. Galiu pasakyti, kad jos buvusi sekretorė 
Mariana Koch puikiai žinojo apie visus jūsų žygius. 

— Pas mus visi rašo vieni kitiems raštelius. - Bagesenas paban- 
dė suvaidinti nerūpestingą ir atsilošti kėdėje, bet atstumas iki atlošo 
buvo pernelyg didelis, kad tai atrodytų natūraliai. 

— Norite pasakyti, jog juose nebuvo nieko asmeniško? 

Ponas parlamento narys pakėlė sėdynę ir nusliūkino tyliai užda- 
ryti durų. 

— Meretė Liungor man buvo labai svarbi, tas tiesa, — tarė jis su 
tokiu nuoširdžiu liūdesiu, kad Karlui jo beveik pagailo. - Buvo labai 
skaudu susitaikyti su jos mirtimi. 

— Suprantu. Pasistengsiu kalbėti trumpai. — Šie Karlo žodžiai 
buvo sutikti su dėkinga šypsena. Žmogus pagaliau nusileido ant že- 
mės. 

- Žinome, jog du tūkstančiai antrųjų vasario mėnesį jūs išsiun- 
tėte Meretei Liungor Valentino dienos telegramą. Telegramų siunti- 
mo kompanija mums šiandien tai patvirtino. 

Bageseną, regis, ši žinia prislėgė. Praeitis niekaip nenorėjo jo pa- 
leisti. 

- Žinoma, aš žinau, kad nedominau jos kaip vyras. Deja. Jau se- 
niai tai žinojau, net ir tada. 

— Ber vis tiek nesiliovėte bandęs? 


Tylėdamas jis linktelėjo. 

— Ką parašėte telegramoje? Tik šį kartą verčiau nemeluokite. 

Jis pakreipė galvą į šoną. 

— Nieko ypatingo. Kad norėčiau su ja susitikti. Tikslių žodžių 
nepamenu, sakau jums tiesą. 

- "Tai jūs ją nužudėte, nes ji nerodė jums dėmesio? 

Tai išgirdus Bageseno akys visai prisimerkė, o lūpos stipriai su- 
sičiaupė. Karlui jau buvo šmėstelėjusi mintis jį areštuoti, tačiau po 
sekundėlės politiko veidu ėmė riedėti ašaros. Pakėlęs galvą Tagė 
pažvelgė į Karlą. Tai nebuvo žvilgsnis žmogaus, kuris žiūri į budelį, 
neriantį jam kilpą ant kaklo; greičiau taip žvelgiama į kunigą nuo- 
dėmklausį, kuriam pagaliau galima atverti savo širdį. 

— Kas galėtų nužudyti žmogų, kuris vienintelis daro gyvenimą 
prasmingą? - klausimu į klausimą atsakė jis. 

Abu kurį laiką taip ir sėdėjo žiūrėdami vienas į kitą. Paskui Karlas 
nusuko žvilgsnį šalin. 

— Gal žinote, ar Meretė čia turėjo kokių nors priešų? Turiu ome- 
nyje ne politinius konkurentus, o tikrus priešus. 

Bagesenas nusišluostė akis. 

— Visi turim priešų, bet ne tokių, kokius būtų galima pavadinti 
tikrais. 

— Nebuvo nė vieno, kuris galėtų pasikėsinti į jos gyvybę? 

Bagesenas papurtė galvą. 

— Labai nustebčiau, jei tokių būtų atsiradę. Žmonės ją mėgo, net- 
gi tie patys varžovai politikos pasaulyje. 

— O man susidaro kitoks įspūdis. Tai jūs nemanote, jog ji galėjo 
spręsti kokius nors svarbius klausimus, kurie kam nors buvo tokie 
aktualūs, kad dėl jų ryžtųsi padaryti bet ką? Pavyzdžiui, kokioms 
nors spaudimą patiriančioms arba įbaugintoms specialiųjų interesų 
grupėms? 


Tagė atlaidžiai pažvelgė į Karlą. 

- Šito klauskite jos partijos kolegų. Mes nebuvome, kaip sakoma, 
vienas kito patikėtiniai politikos klausimais. Netgi sakyčiau, toli gra- 
žu ne. Ar turite konkrečių įtarimų? 

— Juk visame pasaulyje įprasta, kad politikai tampa atpirkimo 
ožiais dėl savo išsakytų nuomonių, ar ne taip? Abortų priešinin- 
kai, gyvūnų teisių fanatikai, antimusulmoniškų pažiūrų asmenys; 
žodžiu, bet koks klausimas gali sukelti audringą reakciją. Užtenka 
pažiūrėti į Švediją, Olandiją ar Jungtines Amerikos Valstijas. 

Karlui susiruošus kilti, priešais sėdinčio jo pašnekovo veide pasi- 
rodė palengvėjimas. Bet kas nenorėtų kuo greičiau užbaigti tokį ne- 
malonų pokalbį, tad Karlas nusprendė pernelyg to nesureikšminti. 

— Bagesenai, — pridūrė jis, - Gal būtumėte toks malonus ir su 
manimi susisiektumėte, jei tik atsirastų kas nors, ką man vertėtų 
žinoti. - Karlas ištiesė savo vizitinę. - Jeigu ne dėl manęs, tai bent 
savo paties labui. Kad ir kaip gaila, tačiau nedaug kas iš čia dirbančių 
žmonių puoselėjo tokius palankius jausmus Meretei Liungor kaip 
jūs. 

Tai suveikė. Karlas neabejojo, kad tuoj vėl pasipils ašaros, jam dar 


nė nespėjus išeiti pro duris. 


Pagal Gyventojų registro tarnybos duomenis, Sosės Norup gy- 
venamoji vieta buvo jos tėvų namai Kopenhagoje, madingame Fre- 
deriksbergo rajone. Lentelė šalia paradinių namo durų skelbė: „Di- 
dmenininkas Vilhelmas Norupas ir aktorė Kaja Brant Norup.. 

Karlas paspaudė skambutį, ir už sunkių ąžuolinių durų nuvilnijo 
aidas. Netrukus jo fone pasigirdo tyliai ištartas „taip, taip, ateinu 

Duris atidaręs vyriškis, ko gero, buvo išėjęs į pensiją mažiausiai 
prieš kokį ketvirtį amžiaus. Sprendžiant iš dėvimos liemenės ir šilki- 


nės kaklaskarės, jo turtai dar nebuvo išsekę. Jis nerimastingai žvelgė 

į Karlą ligos subjaurotomis akimis, tarsi šis nepažįstamasis, išdygęs 
ant jo slenksčio, būtų buvusi pati giltinė. 

— Kas tu toks? - paklausė be užuolankų, pasirengęs bet kurią mi- 
nutę užtrenkti duris. 

Karlas prisistatė ir vėl išsitraukė iš kišenės policininko ženklelį. 
Paskui pasiteiravo, ar galėtų užeiti vidun. 

— Ar kas nors atsitiko Sosei? — toliau klausinėjo vyriškis. 

— Nežinau, o kodėl jūs klausiate? Ar ji ne namie? 

- Ji čia nebegyvena, jeigu jos ieškai. 

— Kas ten atėjo, Viljamai? — atsklido silpnas balselis iš už svetai- 
nės durų. 

— Kažkas ieško Sosės, brangioji. 

— Tegul ieško kitur, - pasigirdo atsakymas. 

Didmenininkas Vilhelmas sučiupo Karlą už rankovės. 

— Ji gyvena Valbiu. Pasakyk jai, kad atvažiuotų ir susirinktų savo 
daiktus, jei ir toliau žada taip gyventi. 

— Kaip gyventi? —- perklausė Karlas, tačiau atsakymo nesulaukė. 
Vyras pasakė Karlui namo numerį Valhojaus gatvėje ir užtrenkė prieš 


nosį duris. 


Nedideliame kooperatiniame daugiabutyje prie laiptinės telefo- 
no tebuvo trys pavardės. Anksčiau šioje vietoje garantuotai gyveno 
kokios šešios šeimos, kiekviena iš jų turėjo keturis ar penkis vaikus. 
Tačiau lūšnynas dabar buvo virtęs vidurinės klasės namais. Būtent 
čia, mansardiniame bute, Sosė Norup buvo atradusi savo tikrąją 
meilę — gerokai per keturiasdešimt perkopusią moteriškę, kuri, pa- 
mačiusi Karlo ženklelį, nepatikliai sučiaupė savo blyškias lūpas. 

Sosės išraiška buvo ne ką draugiškesnė. Jau iš pirmo žvilgsnio 


Karlui tapo aišku, kodėl nei Danijos teisininkų ir ekonomistų asoci- 

acija, nei demokratų būstinė Kristiansborgo rūmuose per daug ne- 
nuliūdo jai išėjus. Gerokai tektų pavargti, norint rasti žmogų, kurio 
aura dar niūresnė. 

— Meretė Liungor buvo nerimta viršininkė, - išrėžė ji. 

— Norit pasakyti, kad ji nerimtai žiūrėjo į savo darbą? Aš girdėjau 
priešingai. 

- Ji viską numesdavo spręsti man. 

— Manyčiau, tai tik privalumas, — įdėmiai pažvelgė į šią moterį 
Karlas. Panašu, jog savo gyvenime ji niekada neturėjo per daug lais- 
vės ir negalėjo to pakęsti. Didmenininkas Norupas ir jo žmona ka- 
daise, tikėtina, buvo iškilios personos, mokiusios dukrą besąlygiškai 
paklusti. Vienturčiam vaikui, laikančiam tėvus Dievo dovana, turėjo 
būti be galo sunku. Karlas neabejojo, kad Sosė buvo pasiekusi kritinį 
tašką, kai vienu metu ir mylėjo juos, ir neapkentė. Neapkentė jų per- 
šamų vertybių, kita vertus dėl tų pačių vertybių juos mylėjo. Kuklia 
Karlo nuomone, tai ir buvo priežastis, kodėl suaugusi ji tai grįždavo 
į gimtuosius namus, tai iš jų bėgdavo. 

Jis vogčiomis žvilgtelėjo į Sosės draugužę. Pasidabinusi apsmuku- 
siais drabužiais, su lūpose smilkstančia cigarete, ji sėdėjo ir saugojo, 
kad įsibrovėlis nesugalvotų kabinėtis. Moteris akivaizdžiai buvo pa- 
siryžusi tapti Sosės gyvenimo ramsčiu visiems laikams. 

— Girdėjau, jog Meretė Liungor jūsų darbu buvo labai paten- 
kinta. 

— Kurgi ne. 

— Norėčiau pasiteirauti jūsų apie asmeninį Meretės gyvenimą. Ar 
yra priežasčių manyti, kad tuo metu, kai dingo, ji buvo nėščia? 

Sosė susiraukusi kiek atšlijo. 

— Nėščia? — ji ištarė šį Žodį taip, tarsi jis reikštų tokią par bjaurastį 
kaip koks užkratas, raupsai ar maras. - Ne, aš įsitikinusi, jog nebu- 


vo. - Atsisukusi į savo mylimąją ji demonstratyviai pavartė akis. 

— Iš kur taip tvirtai žinote? 

— O kaip jums atrodo? Jei ji būtų buvusi tokia organizuota, kaip 
visi manė, nebūtų prašinėjusi manęs paskolinti tamponų kiekvieną 
kartą, kai tik prasidėdavo tos dienos. 

— Norit pasakyti, kad ji sirgo mėnesinėmis prieš pat dingstant? 

— Taip, savaitę prieš. Kai dirbau pas ją, mes abi vienu metu sirg- 
davom. 

Karlas tik linktelėjo. Jai geriau žinoti tokius dalykus. 

— Gal žinote, ar ji turėjo širdies draugą? - paklausė jis. 

— Manęs to jau klausė šimtą kartų. 

— Pakartokit. 

Sosė išsitraukė cigaretę ir pabarbeno ja į stalą. 

— Visi vyrai spoksodavo į ją taip, lyg norėtų čia pat parsiversti ant 
stalo. Iš kur man žinoti, ar nors vienas turėjo su ja kokių ryšių? 

— Ataskaitoje minima, kad ji gavo Valentino dienos telegramą. 
Ar žinojote, jog ją atsiuntė Tagė Bagesenas? 

Karlo pašnekovė prisidegė cigaretę ir pranyko melsvų dūmų de- 
besyje. 

— Ne, nežinojau. 

— Tai negalėtumėt pasakyti, ar tarp jų kas nors buvo? 

— Ar kas nors buvo? Penkeri metai praėjo, turbūt pats supranta- 
te. - Ji išpūtė dūmus tiesiai Karlui į veidą, priversdama savo meilužę 
kreivai išsišiepti. 

Karlas truputį atsitraukė. 

— Dabar paklausykit. Už keturių minučių aš dingsiu iš čia. Bet 
iki tol bent jau apsimeskim, kad norim vienas kitam padėti, jei nieko 
prieš? — Tai sakydamas jis žvelgė tiesiai Sosei į akis, o ši vis dar sten- 
gėsi paslėpti pasibjaurėjimą savimi po nedraugiška veido išraiška. — 
Kreipsiuosi į tave vardu, jei tu nieko prieš. Jei jau rūkau su kuo nors 


vieną cigaretę, tai ir kreiptis esu įpratęs pirmuoju asmeniu. 

Sosė nuleido ranką su cigarete sau ant kelių. 

— Taigi, dabar užduosiu tau klausimą, Sose. Ar prisimeni bent 
kokį įvykį, kuris būtų nutikęs prieš pat Meretei dingstant? Ką nors, 
kuo galėtume pasidomėti? Išvardysiu keletą pavyzdžių, o tu tiesiog 
mane sustabdyk, jei išgirsi ką nors tokio. - Karlas padrąsinamai link- 
telėjo, tačiau jokio atsako nesulaukė. - Asmeniniai pokalbiai tele- 
fonu? Maži geltoni lapukai su priminimais ant jos stalo? Žmonės, 
kurių elgesys su ja neatitiko profesinės etikos? Saldainių dėžutės, gė- 
lės, nauji žiedai ant pirštų? Gal ji kartais įsispoksodavo į vieną tašką 
ir užsisvajojusi nurausdavo? Ar jai nebūdavo sunku susikaupti tomis 
paskutinėmis dienomis? — Nutilęs Karlas žvelgė į prieš save sėdintį 
zombį. Jos bespalvės lūpos nė nekrustelėjo. Dar vienas akligatvis. — 
Gal jos elgesys buvo kaip nors pasikeitęs? Ar ji skubėdavo anksčiau 
grįžti namo? Ar ji išeidavo į koridorių paskambinti iš savo mobilio- 
jo? Ar rytais atvažiuodavo vėliau nei įprastai ? 
galėtų ją prikelti iš numirusiųjų. Ši giliai užsitraukė cigaretę, paskui 
užgesino ją pasukiojusi peleninėje. 

— Baigei? — paklausė. 

Karlas atsiduso. Kaip žirniai į sieną. Ko daugiau ir tikėtis iš tokios 
karvės. 

— Taip, baigiau. 

- Gerai, - pakėlė smakrą ji. Kokią sekundėlę jis įžvelgė joje krisle- 
lį orumo. - Aš jau pasakojau policijai apie telegramą ir susitikimą su 
kažkuo „Bankerar“ kavinėje. Mačiau, kaip ji žymėjosi tai savo darbo 
kalendoriuje. Nežinau, su kuo turėjo susitikti, bet skruostai tikrai 
nuraudo. 

— Kas tai galėjo būti? 

Ji gūžtelėjo pečiais. 


— Gal Tagė Bagesenas? - paklausė Karlas. 

— Galėjo būti bet kas. Kristiansborgo rūmuose ji susipažindavo 
su daugybe žmonių. Buvo dar toks vyras iš vienos delegacijos, kuris 
atrodė ja susidomėjęs. Bet daug vyrų ja domėjosi. 

— Delegacija? Kada tai buvo? 

— Maždaug prieš tai, kai ji ir dingo. 

— Prisimeni jo pavardę? 

— Po penkerių metų? Viešpatie, aišku, kad ne. 

— Kokia ten buvo delegacija? 

Sosė į jį niūriai pažvelgė. 

- Ji kažkaip susijusi su imuniteto tyrimais. Bet tu mane pertrau- 
kei, - atsakė ji. - Meretė gavo puokštę gėlių. Kažkokie asmeniniai 
santykiai tikrai buvo, neabejoju. Net neįsivaizduoju, kas ir kaip, bet 
viską jau anksčiau išpasakojau policijai. 

Karlas pasikrapštė pakaušį. Ar kur nors apie tai buvo užsiminta? 

— O kam tu visa tai pasakojai, tik tarp kitko? 

— Neprisimenu. 

— Ar kartais ne Borgei Bakui iš Greitojo reagavimo būrio? 

Sosė bakstelėjo smiliumi į Karlo pusę, tarsi sakydama „bingo“. 

Tas idiotas Bakas. Ar jis visada praleidžia tiek detalių, kai rašo 
ataskaitas? 

Atsisukęs Karlas pasižiūrėjo į Sosės išrinktąją kameros draugę. 
Ji tikrai nesivargino svečiui šypsotis. Tiesiog sėdėjo ir laukė, kol jis 
išsinešdins. 

Karlas linktelėjo Sosei ir atsistojo. Tarp didžiulių langų iki žemės 
buvo iškabintos kelios mažos spalvotos nuotraukos ir pora didelių 
juodai baltų, kur Sosė pozavo kartu su tėvais, matyt, dar senais gerais 
laikais. Senukai kadaise turėjo atrodyti visai nieko, nors sunku pasa- 
kyti, nes Sosė visus veidus nuotraukose buvo užpaišiusi. Pasilenkęs 
Karlas pažvelgė į mažąsias fotografijas rėmeliuose. Vienoje iš jų pa- 


gal drabužius ir stovėseną atpažino Meretę Liungor. Ji taip pat buvo 

likusi praktiškai be veido. Vadinasi, Sosė kolekcionavo nuotraukas 
tų, kurių nekentė. Jei labiau pasistengtų, gal ir Karlui pavyktų užsiti- 


krinti vietą šioje kolekcijoje. 


Bent kartą pavyko rasti Borgę Baką savo kabinete vieną. Jo odinė 
striukė buvo dar labiau susiglamžiusi nei įprastai. Nenuginčijamas 
įrodymas, kad žmogus sunkiai dirbo dieną ir naktį. 

— Man rodos, aiškiai pasakiau, jog nesibrautum čia kada panorė- 
jęs, Karlai, - Bakas švystelėjo savo užrašinę ant stalo ir piktai dėbte- 
lėjo į jį. 

— Apsišikai iki ausų, Borge, - pranešė jam Karlas. 

Nežinia, ar išgirdęs savo vardą, ar mestą kaltinimą, Bakas sure- 
agavo akimirksniu. Jo kaktoje statmenai įsirėžusios raukšlės kone 
pasiekė plikę slepiančią šukuoseną. 

— Kelios dienos prieš mirtį Meretė Liungor gavo puokštę gėlių. 
O kiek aš girdėjau, ji niekada negaudavo gėlių. 

— Ir ką? - užrietęs nosį paklausė Bakas. 

— Mes ieškom žmogaus, kuris galbūt ją nužudė. Tau gal iš galvos 
išgaravo? Meilužis būtų visai įtikinama versija. 

— Mes jąjau apsvarstėm. 

— Ber į ataskaitą to neįtraukei. 

Bakas truktelėjo pečiais. 

— Atsipūsk, Karlai. Kam jau kam, bet ne tau vertinti kitų žmonių 
darbą. Mes čia dirbam kaip jaučiai, o tu sėdi subinės nepajudinda- 
mas. Gal manai, jog aš nežinau? Ką reikėjo, tą surašiau ataskaitoj, 
baigta tema, — išrėžė jis, pliaukšėdamas į stalą savo bloknotu. 

— Kažkodėl nepasivarginai paminėti fakto, kad socialinės rūpybos 
darbuotoja, vardu Karin Mortensen, pastebėjo Ufę žaidžiantį žaidi- 


mą, kuris rodo jį atsimenant avariją. Galbūt jis ką nors prisimena ir 

apie tą dieną, kai dingo Meretė. Bet tu ryškiai pernelyg negvildenai 
šio klausimo. 

— Karen Mortensen, su „e“, o ne „i“, Karlai. Pats paklausyk, ką 
šneki. Ir nebandyk čia atėjęs mokyti mane kruopštumo. 

— Ar tai reiškia, jog tu suvoki, kokia svarbi gali būti ši Karen Mor- 
tensen suteikta informacija? 

— Užčiaupk žabtus. Mes viską jau patikrinom, aišku tau? Ufė nė 
velnio apie nieką neprisimena. Jam ne visi namie. 

— Meretė Liungor kelios dienos prieš mirtį susipažino su vienu 
vyriškiu. Jis buvo atėjęs kartu su delegacija pasikalbėti apie imuninės 
sistemos funkcionavimo tyrimus. Apie tai tu irgi nieko neužsiminei 
ataskaitoje. 

— Neužsiminiau, bet ir tai patikrinome. 

— Tada turbūt žinai, kad tas vyras su ja susisiekė ir juodu aiškiai 
vienas kitam simpatizavo. Bent jau tą tvirtina su tavimi kalbėjusi jos 
sekretorė Sosė Norup. 

— Taip, po velnių, aišku, kad žinau. 

— Tai kodėl to nėra atskaitoje? 

— Ką aš žinau. Gal todėl, kad paskui paaiškėjo, jog tas vyras mi- 
ręs. 

— Miręs? 

- Taip, sudegė apsivertus mašinai kitą dieną po Meretės dingimo. 
Danielis Heilas. - Bakas pabrėžtinai ištarė šį vardą, kad Karlas įsidė- 
mėtų, kokia gera jo atmintis. 

— Danielis Heilas? - pakartojo Karlas. Matyt, per tiek metų Sosė 
spėjo šį vardą pamiršti. 

— Taip, jis dirbo prie placentos tyrimų, kuriems ta delegacija ban- 
dė gauti finansavimą. Jis turėjo savo laboratoriją Slangerupe. - Visa 
tai Bakas išvardijo neregėtai pasitikėdamas savimi. Šias bylos detales 


jis puikiai išmanė. 

- Jeigu jis žuvo tik kitą dieną, vis tiek galėjo būti susijęs su Mere- 
tės dingimu. 

— Nemanau. Tą popietę, kai ji nuskendo, jis grįžo iš Londono. 

— Ar jis buvo ją įsimylėjęs? Sosė užsiminė, kad galėjo taip būti. 

— Jei buvo, tai aš jį užjaučiu. Meretei jis nerūpėjo. 

— Tu įsitikinęs, Borge? - Bakui aiškiai nebuvo smagu girdėti Kar- 
14 minint jo vardą, todėl anas nusprendė kartoti jį be perstojo. - Gal 
su tuo Danieliu Heilu ji ir vakarieniavo „Bankerat“. Kaip tu manai, 
Borge? 

— Klausyk, Karlai. Dviratininko žmogžudystės bylos liudininkė 
prabilo, ir mes jau sskam žudiko pėdomis. Aš dabar užsipisęs dar- 
bais. Tu negali palaukti? Danielis Heilas žuvęs. Jo net nebuvo šalyje, 
kai Meretė Liungor mirė. Ji nuskendo, o Heilas čia apskritai niekuo 
dėtas, supranti ? 

— O tu bandei išsiaiškinti, ar Heilas ir buvo tas asmuo, su kuriuo 
ji vakarieniavo „Bankerat“ kavinėje prieš savaitę? Ataskaitoj nieko 
apie tai neparašyta. 

— Klausyk! Tyrimas galiausiai pasiekė tašką, kai nelaimingo atsi- 
tikimo versija buvo pripažinta kaip labiausiai tikėtina. Be to, prie tos 
bylos dirbo dvidešimt žmonių. Eik ir paklausinėk kieno nors kito. 


Dink iš čia, Karlai. 


24 SKYRIUS 

Jei jo uoslė ir klausa nemelavo, tai išsiruošęs į darbą pirmadienio 
rytą Karlas staiga atsidūrė šurmuliuojančioje Kairo gatvelėje, o ne 
policijos valdybos rūsyje. Šis garbus pastatas dar niekad taip nekve- 
pėjo maistu ir egzotiškais prieskoniais, o jo sienos dar niekada nebu- 
vo girdėjusios tokių įmantrių muzikos garsų. 

Koridoriuje sutikta sekretorė iš administracijos skyriaus, nešina 
šūsnimi archyvinių bylų, praeidama metė žvilgsnį į Karlą. Jos išraiš- 
ka bylojo, jog po dešimties minučių visas pastatas sužinos, kokie ne- 
valdomi dalykai dedasi rūsyje. 

Viskas paaiškėjo pravėrus kišenės dydžio Asado kabineto duris. 
Ten, ant stalo sukrautose lėkštėse, puikavosi kepti skanėstai, iš folijos 
išvyniotos smulkintos česnako skiltelės, geltoni ryžiai ir kažkokie ža- 
lumynai. Nieko keisto, kad sekretorė atrodė tokia nustebusi. 

— Asadai, ką čia sugalvojai? — riktelėjo Karlas, išjungdamas treles, 
sklindančias iš kasečių grotuvo. Asadas jam atsakė šypsena. Jis aiškiai 
nesuvokė to kultūrinio skirtumo, kuris šiuo metu kaip tik kėsinosi į 


tvirtus policijos valdybos pamatus. 

Karlas klestelėjo į kėdę priešais savo asistentą. 

— Kvepia dieviškai, Asadai, bet čia policijos skyrius, o ne libanie- 
tiško maisto kioskelis Vanliosėje. 

— Prašom, Karlai, - tarė Asadas, tiesdamas jam trikampį sluoks- 
niuotos tešlos pyragėlį. - Ir sveikinimai, pone vyresnysis inspekto- 
riau, būtų galima sakyti. Čia nuo mano žmonos. Mano dukros iš- 
karpė iš popieriaus. 

Tai sakydamas Asadas mostelėjo ranka į kambarį, ir Karlas ap- 
sižvalgė. Nuo knygų lentynų bei lempų karojo gražus įvairiaspalvis 
šilkinis popierius. 

Atrodo, taip paprastai išaiškinti nepavyks. 

- Kelis ir Hardžiui vakar nuvežiau. Jau perskaičiau jam garsiai 
didžiąją dalį bylos dokumentų, Karlai. 

- Tikrai? - Karlui mintyse iškilo slaugės, žiūrinčios, kaip Asadas 
maitina Hardį egiptietiškomis bandelėmis, vaizdas. - Nori pasakyt, 
buvai pas jį nuvažiavęs per laisvadienius? 

- Jis galvoja apie bylą, Karlai. Puikus žmogus. Jis puikus žmo- 
gus. 

Karlas linktelėjo ir atsikando pyragėlio. Jis pats planavo aplankyti 
Hardį rytoj. 

— Sudėjau viską apie avariją ant tavo stalo, Karlai. Jei norėsi, dar 
galėsiu truputį papasakoti, ką skaičiau. 

Karlas vėl linktelėjo. Nespės jis nė susivokti, kaip jo asistentas im- 


sis rašyti ataskaitą dar nė neužbaigus bylos tyrimo. 
kan 


1986-ųjų metų Kūčių vakarą daugelyje Danijos rajonų tempera- 
tūra siekė kone šešis laipsnius šilumos, tačiau Zelandijos apylinkių 
žmonėms ne taip pasisekė, o dešimčiai žmonių šis faktas kainavo 


gyvybę. Penki iš jų žuvo siaurame kaimo keliuke, vedančiame per 

miškingą vietovę Tibirkės kalvose; du iš jų buvo Meretės ir Ufės 
Liungorų tėvai. 

Jie bandė aplenkti „Ford Sierra“ kelio ruože, kur nuo vėjo buvo 
susidariusi plonytė ledo kristalų danga, ir tuomet viskas pakrypo 
pražūtinga linkme. Dėl šio įvykio niekas nebuvo apkaltintas ir nie- 
kas nesikreipė į teismą. Tai buvo paprasčiausias nelaimingas atsitiki- 
mas, tik jo padariniai buvo labai skausmingi. 

Automobilis, kurį jie bandė aplenkti, rėžėsi į medį, ir atvažiavus 
gaisrininkams vis dar liepsnojo, o Meretės tėvų mašina gulėjo apsi- 
vertusi beveik už penkiasdešimties metrų nuo jo. Meretės motina 
buvo nublokšta lauk per priekinį stiklą į medžių tankmę, jai lūžo 
kaklas. Tėvo mirtis nebuvo tokia lengva. Jis kankinosi apie dešimt 
minučių į pilvą susmigus pusei variklio bloko, o krūtinės ląstą per- 
vėrus medžio šakai. Ufė, kaip spėjama, visą tą laiką nebuvo prara- 
dęs sąmonės, nes, gaisrininkams vaduojant jį iš sudaužytos mašinos, 
jis stebėjo juos iš išgąsčio išplėstomis akimis. Ufė nenorėjo paleisti 
sesers rankos netgi tada, kai ją ištraukė iš mašinos ir bandė suteikti 
pirmąją pagalbą. Jis nė sskundei nebuvo nuo jos pasitraukęs. 

Policijos ataskaita buvo trumpa ir aiški, bet laikraščių — toli gra- 
žu. Tokią istoriją reikėjo kaip reikiant išnaudoti. 

Anoje mašinoje važiavusi mergaitė ir jos tėvas žuvo iš karto. Jiems 
aplinkybės buvo itin tragiškos, nes santykinai nenukentėjęs liko tik 
vienintelis vyresnis už savo seserį berniukas. Motina laukėsi ir ne- 
trukus turėjo gimdyti — visa šeima važiavo į ligoninę. Gaisrininkams 
bandant užgesinti liepsną po variklio gaubtu, moteris, padėjusi galvą 
ant nebegyvo vyro krūtinės ir vienai kojai įstrigus po mašinos sėdy- 
ne, pagimdė dvynukus. Nepaisant herojiškų pastangų visus juos kuo 
greičiau ištraukti iš automobilio, vienas naujagimis mirė, o spauda 


turėjo ką rašyti pirmuosiuose puslapiuose Kalėdų dienos proga. 

Asadas Karlui parodė tiek vietinių laikraštpalaikių, tiek naciona- 
linių dienraščių — visi buvo pasičiupę šią neeilinę istoriją. Išspaus- 
dintos nuotraukos draskė širdį: į medį įsirėžusi mašina ir nuniokotas 
kelias; tik ką pagimdžiusi mama, nešama į greitosios pagalbos auto- 
mobilį, ir šalia jos verkiantis berniukas; Meretė Liungor, gulinti ant 
neštuvų kelio viduryje su deguonies kauke ant veido, ir Ufė, sėdin- 
tis ant plonai apsnigtos žemės išsigandusiomis akimis, tvirtai spau- 
džiantis sąmonę praradusios sesers ranką. 

- Štai, — tarė Asadas, traukdamas iš aplanko du bulvarinio lai- 
kraščio „Gossip“ puslapius. Bylos aplanką jis buvo paėmęs nuo 
Karlo stalo. - Liza aptiko, kad kai kurios iš šių nuotraukų pateko į 
laikraščius ir tada, kai Meretė Liungor buvo išrinkta į folketingą, — 
pridūrė jis. 

Vienaip ar kitaip, fotografas, tą lemtingąją popietę kaip tik bu- 
vęs Tibirkės miškuose, neabejotinai gavo gražaus pinigėlio už tas 
kelias šimtąsias sekundės dalis, kurių prireikė mygtukui nuspausti. 
"Tas pats žmogus vėliau fotografavo ir Meretės tėvų laidotuves, tik šį 
kartą spalvotai. Aštriuose, gerai sukomponuotuose žurnalistiniuose 
kadruose buvo matyti, kaip Vestrės kapinėse paauglė Meretė Liun- 
gor laiko už rankos bežadį savo brolį laidojant urnas. Nuotraukų 
iš kitų laidotuvių nebuvo. Jos buvo surengtos laikantis didžiausio 
privatumo. 

— Kąčia, po velniais, darot? - per visą koridorių nuaidėjo įsibrovė- 
lio balsas. - Ar čia nuo jūsų visas biuras viršuj prasmirdo Kūčiomis? 

Tarpduryje stovėjo Sigurdas Harmsas, vienas iš policijos seržan- 
tų, dirbančių antrajame aukšte. Apstulbęs jis žiūrėjo į lempas, pada- 
bintas ryškiomis spalvomis. 

- Imk, bezdaliau Sigurdėli, - atsakė Karlas, tiesdamas jam vieną 
iš tų pikantiškų pyragėlių, sukrautų lėkštėje. - Pamarysi, kas bus per 
Velykas. Tada dar ir smilkalus deginsim. 

Netrukus iš viršaus atskriejo žinia, jog žmogžudysčių skyriaus 
viršininkas lauks Karlo savo kabinete dar iki pietų. Jakobsenas sėdė- 
jo prie savo stalo rūškanas, susimąstęs ir kažką skaitė. Įėjus Karlui jis 
pakėlė akis ir liepė prisėsti. 

Karlas jau žiojosi atsiprašyti už Asadą ir pažadėti, kad daugiau 
niekas nieko rūsyje nebegruzdins ir kad situacija visiškai kontroliuo- 
jama. Tačiau nespėjo, nes kaip tik tuo metu į kabinetą įėjo du nese- 
niai čia pradėję dirbti detektyvai ir atsisėdo prie sienos. 

Karlas jiems kreivai šyptelėjo. Nejaugi jį dabar suims dėl tų kelių 
samosų, ar kaip ten tie pikantiški kepiniai vadinasi. 

Kai galiausiai atėjo ir Larsas Bjornas su vyresniojo inspektoriaus 
pavaduotoju Terjė Plou, kuris buvo perėmęs pneumatinio vinių pis- 
toleto žmogžudystės bylą, Markusas Jakobsenas užvertė savo aplan- 
ką ir atsisuko į Karlą. 

— Pasikviečiau tave todėl, kad šį rytą sužinojome apie dar dvi 
žmogžudystes. Sorės gyvenvietėje, automobilių servise, rasti du jau- 
nų vyrų lavonai. 

„Sorėje, - mintyse pakartojo Karlas, - velnias, o kuo mes čia 
dėti?“ 

— Abu rasti su devyniasdešimties milimetrų vinimis galvoje, iš 
pneumatinio įmonės „Paslode“ vinių pistoleto. Neabejoju, tau kai 
ką primena, ar ne? 

Karlas nusisukęs pažvelgė pro langą ir įsistebeilijo į pulkelį paukš- 
čių, skraidančių virš pastatų kitoje garvės pusėje. Jis jautė arkaklų 
boso žvilgsnį, bet vargu ar juo Markusas galėjo ką nors pešti. Tai, 
kas vakar nutiko Sorėje, nebūtinai turėjo būti susiję su anuo įvykiu 
Amageryje. Pneumatiniais vinių pistoletais šiais laikais žudo netgi 


televizijos serialuose. 

— Gal papasakosi plačiau, Terje? -— tarsi kažkur iš toli Karlas išgir- 
do Marko žodžius. 

- Žinoma. Mes įsitikinę, kad nusikaltėliai yra tie patys asmenys, 
kurie nužudė ir Georgą Madseną Amagerio barakuose. 

Karlas atsisuko į Terjė. 

— Kodėl jūs taip manot? 

— Todėl, kad Georgas Madsenas buvo vienos iš aukų, nužudytų 
Sorėje, dėdė. 

Karlas ir vėl nusisukęs įsispoksojo į paukščius. 

— Turime vieno iš įtariamųjų apibūdinimą. Tas žmogus buvo įvy- 
kio vietoje tuo metu, kai įvykdyta žmogžudystė. Detektyvas Štolcas 
ir jo komanda dabar yra Sorėje ir nori, kad tu pas juos atvažiuotum 
palyginti jų turimo apibūdinimo su tuo, ką matei. 

- Šūdą aš ten mačiau, juk buvau be sąmonės. 

Terjė Plou metė į Karlą reikšmingą žvilgsnį, tačiau šis nekreipė į 
jį dėmesio. Kas jau kas, o Terjė turėjo iki smulkmenų ištyrinėti atas- 
kaitą, tad kodėl dabar apsimeta kvailiu? Argi Karlas neaiškiai pasa- 
kė, jog buvo praradęs sąmonę nuo tos akimirkos, kai kulka kliudė 
smilkinį, iki tol, kol ligoninėje jam sulašino lašelinę? Gal jie mano jį 
melavus? Kurių galų jie dabar nori su juo pasikalbėti ? 

— Ataskaitoje rašoma, kad matei raudonus languotus marškinius 
prieš pat užpuolikams pradedant šaudyti. 

Marškinius, mat kaip. Ar čia viskas tik dėl tų marškinių? 

— "Tai jie nori, jog aš atpažinčiau marškinius? — paklausė Karlas. 
Nes jeigu tik tiek, tai gal tegul atsiunčia jų nuotrauką man elektro- 
niniu paštu. 

— Karlai, jeigu prašo, vadinasi, reikia, - įsiterpė Markusas. - Bus 
visiems į naudą, jei nuvažiuosi į tą Sorę. Tau pačiam irgi. 

— Kad kažkaip neturiu noro, - Karlas žvilgtelėjo į laikrodį. - Be 


to, jau ir vėloka. 


——————-—> JUSSI ADLER-OLSEN —— 


— Neturi noro? Klausyk, Karlai, kada ten esi sutaręs susitikti su 
krizių konsultante? 

Karlas prikando lūpą. Ar būtina paskelbti tai girdint visam sky- 
riui? 

— Rytoj. 

— Taigi, užtat šiandien nuvažiuok iki Sorės, o rytoj, kai susitiksi 
su Mona Ibsen, atmintyje bus viskas dar šviežia. - Markusas išspau- 
dė dirbtinę šypsenėlę ir paėmė kažkokį aplanką nuo aukščiausios ant 
stalo gulinčios krūvelės viršaus. — Ai, tarp kitko, čia kopijos tų doku- 
mentų, kuriuos gavom iš migracijos tarnybos užklausę apie Hafezą 


Asadą. Gali pasiimti. 


ia 


Asadas, vėl gavęs galimybę vairuoti, pasiėmė su savimi keletą pi- 
kantiškųjų bandelių bei trikampių pyragėlių ir dabar kimšo juos 
lėkdamas autostrada E20. Iš šypsenos veide galėjai spręsti, kad sėdė- 
damas prie vairo jis jautėsi laimingas bei patenkintas. Kartkartėmis 
jis imdavo linguoti galva į šonus, pritardamas per radiją grojančiai 
muzikai. 

— Gavau dokumentus iš migracijos tarnybos, Asadai, bet dar ne- 
perskaičiau, - tarė jam Karlas. - Gal pats papasakok, kas ten apie 
tave parašyta? 

Jo vairuotojas atsisukęs metė nerimastingą žvilgsnį į Karlą juo- 
dviem lenkiant ilgą vilkstinę sunkvežimių. 

— Mano gimimo data, iš kur aš atvykau ir paskui ką aš ten veikiau. 
Ar tu apie tai, Karlai? 

— O kaip tu gavai leidimą nuolat gyventi? Ar ten irgi parašyta? 

Asadas linktelėjo. 

— Karlai, mane nužudytų, jei grįžčiau. Taip jau yra. Sirijos valdžia 


nelabai buvo manimi patenkinta, supranti. 

— Kodėl? 

— Mes tiesiog negalvojom vienodai. Ir to gana. 

— Gana kam? 

- Sirija - didelė šalis. Žmonės tiesiog dingsta. 

— Gerai, tai tu įsitikinęs, kad su tavim susidorotų, jei ten grįž- 
tum? 

— Taip jau yra, Karlai. 

— Gal tu dirbai amerikiečiams? 

Asadas vėl staiga atsisuko. 

— Kodėl taip sakai? 

Karlas pažvelgė pro langą. 

— Tik šiaip, Asadai. Nekreipk dėmesio. 


V 


Kai Karlas paskutinį kartą lankėsi senojoje Sorės policijos nuo- 
vadoje Didžiojoje garvėje, ji dar priklausė šešioliktajai policijos apy- 
gardai ir buvo Ringstedo miesto policijos pajėgų žinioje. Dabar ši 
nuovada buvo pietinės Jutlandijos ir Lolando-Falsterio policijos 
apygardos dalis, bet iš esmės tai buvo toks pats raudonų plytų pasta- 
tas, puodeliai ant stalų stovėjo tie patys, o ir darbo krūvis nė kiek ne- 
buvo sumažėjęs. Kokios naudos davė žmonių perkraustymas iš vieno 
gardo į kitą - klausimas, vertas milijono. 

Karlas tikėjosi, kad nuovadoje jį pasitiks vienas iš detektyvų ir 
paprašys dar kartą apibūdinti tuos languotus marškinius. Tačiau čia 
dirbo toli gražu ne diletantai. Karlo sutiktuvėse dalyvavo keturi vyrai, 
laukiantys kabinete, ne didesniame už Asado, ir visi atrodė taip, tarsi 
būtų praradę po savo šeimos narį tų žiaurių vakarykščių įvykių metu. 

- Jorgensenas, - prisistatė vienas iš jų, tiesdamas ranką pasisvei- 
kinti. Ji buvo šalra kaip ledas. Šis Jorgensenas dar prieš kelias valan- 


das garantuotai spoksojo į akis porai vyrukų, baigusių gyvenimą su 

vinimis galvose, paleistomis iš pneumatinio pistoleto. Vėliau grei- 
čiausiai jis visą naktį neužmigo nė sekundei. 

— Ar nori pamatyti įvykio vietą? - pasiteiravo kitas pareigūnas. 

— Ar tai būtina? 

— Viskas kiek kitaip, nei buvo Amageryje. Vyrai nužudyti auto- 
mobilių servise. Vienas garaže, kitas darbo kabinete. Vinys suvary- 
tos iš arti, nes susmigusios iki pat galvučių. Net ne iš karto jas paste- 
bėjome. 

Vienas iš kolegų ištiesė Karlui kelias A4 formato nuotraukas. Ti- 
krai taip, vinių galvutės vos matėsi kaukolėje. Netgi kraujo beveik 
nebuvo. 

— Kaip matai, abu nužudyti darbo metu. Abiejų rankos purvinos, 
vilkėjo kombinezonais. 

— Ar kas nors iš ten dingo? 

— Ničniekas! 

Jau senokai Karlas nebuvo girdėjęs tokio pasakymo. 

— O kąjie tuo metu dirbo? Juk buvo jau vėlyvas vakaras? Uždar- 
biavo papildomai, ar ką? 

Detektyvai susižvalgė. Į šį klausimą dar akivaizdžiai nebuvo radę 
atsakymo. 

— Aptikome šimtus skirtingų batų pėdsakų. Matyt, niekada ne- 
tvarkydavo savo darbo vietos, - tarė Jorgensenas. Ant pečių jam buvo 
užkritusi nelengva byla. - Norėtume, kad atidžiai pažiūrėtum, - pri- 
dūrė jis, suimdamas ant stalo patiestos medžiagos kamputį, - ir sa- 
kyk tik tai, dėl ko esi tikras. 

Pakėlęs apklotą jis parodė ketverius marškinius su stambiais rau- 
donais langeliais; patiesti vienas šalia kito jie atrodė lyg keturi med- 
kirčiai, parkritę pailsėti po medžiu. 

— Ar kurie nors iš jų panašūs į tuos, kuriuos matei nusikaltimo 


vietoje Amageryje? 

Tokioje keistoje akistatoje Karlas dar nebuvo dalyvavęs. Kurie 
iš šių marškinių įvykdė nusikaltimą? Tai bent klausimas. Greičiau 
pokštas. Marškiniai niekada nebuvo Karlo sritis. Net ir savų, ko 
gero, nebūtų atpažinęs. 

— Suprantu, Karlai, kad nelengva pasakyti, kai praėjo tiek laiko, — 
tarė Jorgensenas su nuovargiu balse. - Bet jei pamėgintum, mums 
labai padėtum. 

— Kodėl jūs, po velnių, manot, jog nusikaltėlis vilkės tuos pačius 
marškinius po kelių mėnesių? Net ir jūs čia šitam kaime turbūt ret- 
karčiais pasikeičiat skudurus. 

Jorgensenas apsimetė, kad šios replikos negirdėjo. 

— Mes tik norime išbandyti viską, kas įmanoma. 

— O kodėl esat įsitikinę, jog liudininkas, matęs įtariamąjį žudiką 
iš toli, ir dar naktį, taip tiksliai įsidėmėjo tuos raudonus languotus 
marškinius, kad jūs dabar remsitės jais kaip pagrindiniu įkalčiu atlik- 
dami tyrimą? Eina šikt, šitie marškiniai atrodo vienodi kaip vandens 
lašai! Na gerai, gal ne visai identiški, bet panašių marškinių turbūt 
yra dar koks tūkstantis. 

— Vaikinukas, matęs marškinius, dirba drabužių parduotuvėje. 
Mes juo tikime. Jis labai tiksliai nupasakojo, kaip jie atrodė. 

— Ojis nenupasakojo, kaip atrodė vyras, vilkintis jais? Ar ne ge- 
riau būtų buvę tai padaryti? 

— Tiesą sakant, nupasakojo. Nei labai blogai, nei labai ypatingai. 
Apibūdinti žmogų ne taip lengva kaip marškinius. 

Karlas pažvelgė į vyro eskizą, kurį jie ką tik padėjo ant marškinių. 
Vyrukas kaip vyrukas. Jei nežinotų, pamanytų, kad koks kopijavimo 
aparatų pardavėjas iš Slagelsės. Apvalūs akinukai, švariai nuskustas 
veidas, nekaltos akys, berniukiškas sudėjimas. 

— Nearpažįstu jo. Koks, pagal liudininką, buvo jo ūgis? 


— Mažų mažiausiai metras aštuoniasdešimt trys, o gal ir daugiau. 

Patraukęs piešinį detektyvas Jorgensenas vėl parodė į marškinius. 
Karlas įsižiūrėjo į visus paeiliui. Iš pirmo žvilgsnio jie tikrai atrodė 
beveik vienodi. 

Paskui jis užsimerkė ir pabandė nusipiešti matytus marškinius 


savo mintyse. 


— Ir kas tada nutiko? - paklausė Asadas juodviem grįžtant į Ko- 
penhagą. 

— Nieko, visi man atrodė tokie patys. Aš jau nebeatsimenu tų 
prakeiktų marškinių. 

— Tai gal tada tau davė paveiksliuką parsinešti namo? 

Karlas nieko nebeacsakė. Jis jau buvo paskendęs savose mintyse. 
Matė Ankerį, gulintį šalia ant grindų, ir dūstantį Hardį, prispaudusį 
jį savo kūnu. Šūdas, kodėl gi jis negalėjo jų nušauti? Tereikėjo tik 
atsisukti išgirdus, kaip kažkas įeina į baraką, ir viso to nebūtų buvę. 
Ankeris dabar sėdėtų šalia bei vairuotų vietoj to keisto sutvėrimo 
Asado. Ir Hardis, tas irgi nebūtų prirakintas prie lovos visam gyve- 
nimui. Eina šikt. 

— Arjie negalėjo tau iškart atsiųsti nuotraukų, Karlai? 

Šis nužvelgė savo vairuotoją. Kartais tos akys iš po piršto storu- 
mo antakių nutaisydavo velniškai nekaltą išraišką. 

— Taip, Asadai, aišku, kad galėjo. 

Karlas pažvelgė į ženklus virš autostrados. Jie rodė vos porą kilo- 
metrų iki Tostrupo. 

— Pasuk čia, - paliepė jis Asadui. 

— Kodėl? - paklausė Asadas, kirsdamas dvigubą ištisinę liniją. 
Siūbtelėjusi ant dviejų ratų mašina pasisuko į nuvažiavimą. 

— Noriu apžiūrėti tą vietą, kur žuvo Danielis Heilas. 

— Kas toks? 

— Vyras, kuriam patiko Meretė Liungor. 

— Iš kur tu žinai apie jį, Karlai? 

— Bakas pasakojo. Heilas žuvo automobilio avarijoje. Turiu pasi- 
ėmęs policijos ataskaitą. 

Tai išgirdęs Asadas tyliai švilptelėjo, tarsi žūtis avarijoje būtų bu- 
vusi pati blogiausia iš visų mirties priežasčių. 

Karlas žvilgtelėjo į spidometrą. Gal Asadui reikėtų kiek prima- 
žinti greitį, kol jie patys dar nepapildė skaičiaus statistikos suvesti- 


nėje. 


Nors buvo praėję penkeri metai po Danielio Heilo žūties Kape- 
levo plente, nelaimės pėdsakai vis dar gana aiškiai matėsi. Jo mašina 
rėžėsi į pastatą, kuris vėliau buvo šiek tiek paremontuotas, aprūku- 
sios sienos nuplautos, bet Karlui buvo akivaizdu, jog didžioji dalis 
draudimo išmokėtų pinigų nusėdo kažkur kitur. 

Jis nužvelgė tolumon per laukus besidriekiantį kelią. Vyrukui 
baisiai nepasisekė, kad šitaip rėžėsi į tą bjaurų pastatą. Bent dešimt 
metrų į vieną arba kitą pusę, ir mašina būtų paprasčiausiai nuslydusi 
nuo kelio į laukus. 

— Kaip nepasisekė. Ar ne, Karlai? 

— Žiauriai nepasisekė. 

Asadas paspardė medžio nuolaužą, tebestūksančią priešais ap- 
trupėjusią sieną. 

- Jis įvažiavo į medį, ir medis perlūžo kaip pagaliukas, o paskui jis 
trenkėsi į sieną, ir mašina pradėjo degti, teisingai ? 

Karlas linktelėjo ir apsidairė. Kažkur netoliese buvo šalutinis ke- 
lias. Matyt, iš jo ir išsuko ta kita mašina - regis, taip buvo parašyta 


policijos ataskaitoje. Jis mostelėjo ranka į šiaurę. 

— Danielis Heilas su savo „Citroen“ atvažiavo iš ten, iš Tostrupo. 
Pasak kito vairuotojo ir remiantis policijos matavimais, jie susidūrė 
štai šitoj vietoj. — Karlas parodė į liniją kelio viduryje. - Gal Hei- 
las užmigo. Vienaip ar kitaip, jis išvažiavo į priešingą juostą ir įlėkė 
tiesiai į priešais važiuojantį sunkvežimį. Nuo smūgio automobilis 
atšoko atgal ir pataikė į medį bei pastatą. Viskas įvyko greičiau nei 
per sekundę. 

— O kas nutiko tam kitoje mašinoje? 

— Na, jis nuskrido ten, - atsakė Karlas, rodydamas į tuščią lygu- 
mą, kuri Europos Sąjungos leidimu buvo palikta pūdyti dar prieš 
keletą metų. 

Asadas ir vėl tyliai švilptelėjo. 

— Ir jam nieko nenutiko? 

— Ne. Jis vairavo kažkokį keturiais ratais varomą gigantą. Juk čia 
kaimas, Asadai. 

Karlo partnerio išraiška rodė, kad jis puikiai supranta, apie ką 
kalbama. 

— Sirijoje irgi daug keturiais ratais varomų automobilių, - pri- 
dūrė jis. 

Karlas linktelėjo nelabai klausydamasis. 

— Keista, Asadai, ar ne? - garsiai pasvarstė jis. 

— Kas? Kad įvažiavo į pastatą? 

— Ne, kad jis žuvo kitą dieną po Meretės dingimo. Vyras, kurį 
Meretė buvo ką tik sutikusi ir kuris galbūt ją buvo įsimylėjęs. Labai 
keista. 

— Tu manai, jog galbūt tai buvo savižudybė? Jog jis labai liūdėjo, 
nes ji pradingo jūroje? — Asadas žvelgė į Karlą, ir staiga jo veido 
išraiška persimainė. — Jis nusižudė, nes pats nužudė Meretę. Taip 


yra buvę, Karlai. 

- Savižudybė? Tikrai ne. Tada jis būtų tyčia įsirėžęs į pastatą. Be 
to, jis negalėjo Meretės nužudyti. Kai ji dingo, jis sėdėjo lėktuve. 

— Aišku. - Asadas palietė ištrupėjusią sieną. — Tai gal ir ne jis 
atnešė laišką, kuriame buvo parašyta „Geros kelionės į Berlyną. 

Karlas linktelėjo ir pakėlė akis į saulę, jau besileidžiančią vaka- 
ruose. 

— Gal tu ir teisus. 

— O tai ką mes čia darom, Karlai? 

— Ką darom? - Karlas spoksojo kažkur į laukus, kur jau buvo iš- 
lindusios pirmosios pavasarinės piktžolės. - Aš tau pasakysiu, Asa- 


dai: mes atliekam tyrimą. Štai ką mes čia darom. 

— Dėkui, kad suorganizavote šį susitikimą ir kad sutikote dar kar- 
tą taip greitai mane priimti, - tarė Karlas spausdamas ranką Birge- 
riui Larsenui. — Ilgai jūsų negaišinsiu. 

Demokratų vicepirmininko kabinete buvo susirinkę Karlui pa- 
Žįstami veidai. 

— Gerai, pone Mjorkai. Sukviečiau visus, kas tik dirbo kartu su 
Merete Liungor prieš jai dingstant. Galbūt ką nors iš čia esančių 
žmonių pažįstate. 

Karlas linktelėjo visiems susirinkusiesiems. Žinoma, kai kuriuos 
jis tikrai atpažino. Keli čia sėdintys politikai turėjo realių galimybių 
palikti dabartinę vyriausybę be postų per kitus rinkimus. Na, bent 
jau galėjo to tikėtis. Tarp kitų susirinkusiųjų Birgerio kabinete buvo 
ir partijos atstovė spaudai, dėvinti sijoną iki kelių, keletas gana žymių 
parlamento narių ir dar keli partijos biuro darbuotojai, įskaitant ir 
sekretorę Marianą Koch. Pastaroji koketiškai žvilgrelėjo į Karlą, pri- 
mindama jam, kad jau po trijų valandų laukia išpažintis pas Moną 
Ibsen. 

— Kaip Birgeris Larsenas jums jau tikriausiai paaiškino, mes grį- 
žome prie Meretės Liungor dingimo bylos. Taigi man svarbus kie- 
kvienas faktas, galintis padėti geriau suprasti Meretės elgesį ir psichi- 
nę būklę tomis paskutinėmis dienomis. Man susidarė įspūdis, kad 
anuomet, pačiame pirminiame tyrimo etape, policija priėjo prie iš- 
vados, jog ji iškrito už borto netyčia, ir galbūt jie buvo teisūs. Jei taip, 
mes niekada taip ir nesužinosime, kas iš tiesų nutiko. Praėjo penkeri 
metai, kūnas jūroje jau seniai turėjo suirti. 

Visi linktelėjo, liūdni ir susikaupę. Čia susirinkusius žmones Me- 
retė būtų įvardijusi kaip savo kolegas, gal tik išskyrus naująją savo 
įpėdinę. 

— Daugelis dalykų leidžia daryti išvadą, kad tai buvo nelaimin- 
gas atsitikimas, — tęsė Karlas, — ir, ko gero, tik sąmokslo teorijų mė- 
gėjas galėtų pagalvoti ką nors kita. Bet vis dėlto mes, „O skyriaus“ 
vyrukai, esam velniškai nepatiklūs, turbūt dėl to mums ir atiteko 
ši byla. - Visi šyptelėjo. Vadinasi, bent jau klausėsi. - Taigi, dabar 
norėčiau užduoti jums kelerą klausimų, ir jei tik turite, ką pasakyti, 
drąsiai kalbėkite. 

Dauguma vėl linktelėjo. 

— Gal kas iš jūsų prisimenate, ar Meretė buvo susitikusi su grupe- 
le lobistų dėl placentos tyrimų, prieš pat savo dingimą? 

— Aš prisimenu, - atsakė kažkuris iš biuro darbuotojų. — Tai 
buvo Bilės Antvoskovo iš „Basic Gen“ specialiai šiam tikslui suburta 
delegacija. 

— Bilės Antvoskovo? Turite galvoje 4 Bilę Antvoskovą? Milijar- 
dierių? 

— Taip, tą. Jis subūrė grupę ir susitarė dėl susitikimo su Merete. 
Rėžė apie ją sparną. 

— Rėžė sparną? Apie Meretę Liungor? 


—- 209 -—— 


—-—---——> JUSSI ADLER-OLSEN =— 


— Ne, - šyptelėjo moteris. - Mes taip vadiname, kai lobistai su- 
sitikinėja su visomis partijomis iš eilės. Ši delegacija bandė surinkti 
folketingo balsų daugumą. 

— Ar kur nors būtų galima gauti susitikimo ataskaitą? 

— Taip, ji turėtų būti kažkur. Nežinau, ar kas nors ją atspausdino, 
bet gal rastume Meretės sekretorės kompiuteryje. 

— Ar tas kompiuteris tebenaudojamas? - paklausė Karlas, netikė- 
damas savo ausimis. 

Moteris vėl nusišypsojo. 

— Mes visuomet išsaugom standžiuosius diskus, kai keičiame 
operacines sistemas. Kai perėjome prie „Windows XP“, turėjom pa- 
keisti mažiausiai dešimt standžiųjų diskų. 

— Nejaugi jūs neprisijungę prie tinklo? 

— Prisijungę, bet Meretės sekretorė ir keletas kitų žmonių anuo- 
met dar nebuvo. 

— Gal bijojo? - Karlas taip pat jai nusišypsojo. 

— Gali būti. 

— Arjums nebūtų sunku paieškoti to susitikimo protokolo? 

Moteris linktelėjo. 

— Vienas iš to susitikimo dalyvių buvo vyriškis, vardu Danielis 
Heilas, - toliau kalbėjo Karlas, atsisukęs į visus. - Kiek girdėjau, jie 
su Merete simpatizavo vienas kitam. Ar kas nors galėtų tai patvirtin- 
ti arba plačiau pakomentuoti ? 

Keli žmonės susižvalgė. Na štai, ir vėl pataikyta į dešimtuką. Be- 
liko luktelėti, kuris iš čia esančiųjų ryšis atsakyti. 

— Vardo nežinau, bet mačiau, kad ji kalbėjosi su kažkokiu vyru 
„Snapstingete“, parlamento narių restorane. - Šį kartą prabilti išdrį- 
so partijos atstovė spaudai. Jos manieros erzino, bet pati buvo nepės- 
čia mergina ir gerai atrodė prieš kameras. Ateityje, pribrendus laikui, 


jos neabejotinai laukė aukščiausi ministerijos postai. - Atrodė, jog 

Meretė labai džiaugėsi jį sutikusi, ir paskui visą laiką, kol bendravo 
su Socialistų ir Centro radikalų partijos sveikatos komitetų pirmi- 
ninkėmis, buvo šiek tiek išsiblaškiusi. - Mergina nusišypsojo. - Ma- 
nau, daug kas tai pastebėjo. 

— Ar todėl, kad Meretei toks elgesys buvo nebūdingas? Tą turite 
omenyje? 

— Man atrodo, niekas iš mūsiškių anksčiau nebuvo matęs, jog 
Meretė būtų tokia nesusikaupusi. Tikrai buvo neįprasta. 

— Ar tas vyras galėjo būti mano minėtasis Danielis Heilas? 

— Nežinau. 

— Ar kas nors žino? 

Visi papurtė galvas. 

— Kaip jį apibūdintumėt? - toliau klausinėjo Karlas atstovės 
spaudai. 

- Jis sėdėjo už kolonos, todėl nelabai gerai mačiau, bet buvo lie- 
knas, gerai apsirengęs ir įdegęs, kiek prisimenu. 

— Kokio amžiaus? 

Ji truktelėjo pečiais. 

— Sakyčiau, gal vos vos vyresnis už Meretę. 

Lieknas, gerai apsirengęs, vos vos vyresnis už Meretę. Jei ji nebū- 
tų pridūrusi, kad įdegęs, tokį apibūdinimą būtum galėjęs pritaikyti 
visiems čia esantiems vyrams, įskaitant ir patį Karlą - aišku, jei metų 
pridėtum truputį daugiau. Kokius penkerius ar dešimt. 

— Spėju, ne visus Meretės dokumentus perėmė jos įpėdinis, — 
Karlas mostelėjo galva į Birgerio pusę, - turiu galvoj, pavyzdžiui, 
darbo kalendorių, užrašų knygelę, ranka brūkštelėtas pastabas ir pa- 
našiai. Ar tokius daiktus tiesiog išmetėte arba sunaikinote? Niekas 
nežinojo, ar ji grįš, tiesa? 

— Kai kuriuos daiktus susirinko policija, kai kurie buvo išmesti, 


vėl atsakė ta pati partijos biuro darbuotoja. - Nelabai kas ir teliko. 

- Ojos darbo knyga? Kur ji atsidūrė? 

Čia įsiterpė Mariana Koch. 

— Darbo knygą Meretė visada nešdavosi namo su savimi, - tarė ji 
tonu, neleidžiančiu prieštarauti. - Visada, - pabrėždama pridūrė ji. 

— Kokia tai buvo knyga? 

— Paprastas darbo kalendorius su nutrintais raudonai rudos odos 
viršeliais. Dienotvarkė darbams ir susitikimams žymėti, užrašinė bei 
telefonų knygelė viename. 

- Ir niekas jos neberado, - pridūrė Karlas. — Šitai jau žinau. Vadi- 
nasi, išvada tokia, jog ji taip pat nuskendo jūroje. 

— Aš taip nemanau, - tvirtai atšovė sekretorė. 

— Kodėl? 

— Todėl, kad Meretė visuomet nešiodavosi gan mažą rankinę, ir 
jos darbo knyga ten paprasčiausiai netilpdavo. Dažniausiai įkišdavo 
ją į savo portfelį, o jo, garantuoju, tikrai nebūtų vilkusi į laivo denį. 
Galų gale, juk buvo atostogos, kodėl būtų reikėję apskritai jį tampy- 
tis su savimi? Mašinoje portfelio juk irgi nebuvo, ar ne? 


Karlas papurtė galvą. Kiek jis prisiminė, tikrai ne. 


Karlas taip ilgai laukė tos krizių konsultantės su žavinga sėdyne, 
kad net pradėjo nervintis. Jeigu ji būtų pasirodžiusi laiku, jis būtų 
tiesiog pasikliovęs savo žavesio galia, bet dabar, mintyse bekartojant, 
ką sakys, ir besipraktikuojant šypseną, po daugiau nei dvidešimties 
minučių laukimo jo pasitikėjimas savimi gerokai atslūgo. 

Kai ji pagaliau teikėsi pasirodyti trečiajame aukšte, neatrodė, jog 
būtų jautusi didelę kaltę dėl savo vėlavimo, tačiau atsiprašė. Toks pa- 
sitikėjimas savimi Karlą vedė iš proto. Būtent tuo jį ir sužavėjo Viga, 


kai juodu susipažino, - pasitikėjimu savimi bei užkrečiamu juoku. 

Mona Ibsen atsisėdo priešais. Iš Oto Monstedo garvės pro langą 
besiveržianti šviesa krito jai ant sprando ir švytėjo aplink galvą tarsi 
aureolė. Švelnioje šviesoje išryškėjo subtilūs jos veido bruožai; lūpos 
buvo jausmingos ir ryškiai raudonos. Visa jos esybė spinduliavo rafi- 
nuotumą. Karlas įsispoksojo tiesiai jai į akis, kad žvilgsnis nenuklys- 
tų žemyn link putlios krūtinės. Nė už ką pasaulyje jis nebūtų iškeitęs 
tos būsenos, kuria mėgavosi dabar. 

Ji paprašė papasakoti apie tą nutikimą Amageryje. Norėjo sužino- 
ti konkretų laiką, veiksmus ir pasekmes. Klausinėjo apie visokiausius 
nereikšmingus dalykus, o Karlas nepasikuklino šiek tiek sutirštinti 
spalvas. Jo pasakojime kraujo buvo truputį daugiau, šūviai galingesni, 
atodūsiai gilesni, nei buvo iš tikrųjų. O ji dėmesingai žvelgė į jį, kar- 
tais šį bei tą pasižymėdama. Kai pagaliau Karlas pradėjo pasakoti apie 
tai, kaip jį paveikė sužeistų ir mirštančių draugų vaizdas ir kaip nuo 
tada jis nebegali ramiai miegoti, ji atsitraukė su savo kėde nuo stalo, 
padėjo savo vizitinę Karlui prieš nosį ir ėmė rinktis savo daiktus. 

— Ar kas ne taip? - paklausė Karlas, stebėdamas, kaip jos blokno- 
tas dingsta odiniame portfelyje. 

— Man atrodo, tai jūs turėtumėte sau užduoti tą klausimą. Kai 
jau būsite pasiruošęs papasakoti tiesą, galėsime tartis dėl kito susi- 
tikimo. 

Karlas suraukė antakius. 

— Kaip suprasti? Viskas, ką jums dabar pasakojau, tiksliai taip ir 
buvo. 

Ji prispaudė portfelį prie pilvuko, išryškėjusio po aptemptu sijo- 
nu. 
miego jūs neturite. Antra, pasakodamas viską gerokai išpūtėte. Gal 


manėte, jog neperskaitysiu įvykio ataskaitos iš anksto? - Karlas jau 

žiojosi prieštarauti, bet ji rankos mostu parodė jam nutilti. — Tre- 
čia, matau, kaip jūs kalbate apie Hardį Heningseną ir Ankerį Hojerį. 
Nežinau, kas ten nutiko, bet šis įvykis dar iki galo neišspręstas. Ir 
kai tik paminite savo kolegas, kuriems nepasisekė ištrūkti gyviems 
ir sveikiems, kažkas jūsų viduje sukyla ir jus siutina. Kai jau būsite 
pasiruošęs papasakoti tiesą, aš mielai jus priimsiu dar kartą. O kol 
kas niekuo negaliu padėti. 

Karlas ir vėl bandė paprieštarauti, bet tik kažką nerišliai išleme- 
no. Nieko doro taip ir nesurezgęs jis žiūrėjo į ją tokia išraiška, kuri 
aiškiai išduoda susižavėjimą ir kurią moterys paprastai įžvelgia, tik 
nebūna šimtu procentų tikros. 

— Palaukit minutėlę, — prisivertė ištarti Karlas, kol ji dar nedingo 
pro duris. - Jūs turbūt teisi. Aš tik to nesuvokiau. 

Kol jis karštligiškai galvojo, ką čia dar pasakius, ji apsisuko eiti. 

— Gal galėtume apie tai pasikalbėti nuėję kur nors pavakarieniau- 
ti? —- išsprūdo Karlui. 

Kad visiškai prašovė pro šalį, jis suprato akimirksniu. Tai buvo 
tokia kvailystė, jog ji net nesivargino atšauti ką nors pašaipaus. Vie- 
toj to tik metė į jį žvilgsnį, kuriame iš visų emocijų aiškiausiai atsi- 


spindėjo susirūpinimas. 


Bilė Antvoskovas, kuriam neseniai stuktelėjo septyniasdešimt, 
buvo reguliarus TV2 programos „Labas rytas, Danija“ svečias ir 
dažnai šmėžuodavo kitose pokalbių laidose. Jis buvo tas vadinamasis 
ekspertas, kurį žmonės manė žinant apie viską, kas tik dėjosi šiame 
pasaulyje. Taip jau būdavo su danais - jei jau ką nors priimdavo už 
gryną pinigą, tai ir nepaleisdavo. Vis dėlto prieš kameras šis žmogus 
atrodė puikiai. Jis buvo autoritetingas ir brandus, turėjo žavias rudas 


akis, charakteringą žandikaulio liniją ir savitą charizmą, sujungian- 


-=- 2144 — 


—— > MOTERIS NARVE —7— 


čią jaunuoliui iš gatvės būdingą sąmojį ir taktiškas aukštuomenės ar- 
stovo manieras. Aišku, savo darė ir faktas, kad per neįtikėtinai trum- 
pą laiką šiam vyrui buvo pavykę sukaupti tokį turtą, koks netrukus 
turėjo padaryti jį vienu iš turtingiausių Danijos žmonių. Be viso to, 
jo pinigai buvo uždirbti iš rizikingų medicinos srities projektų, įgy- 
vendintų visuomenės labui, ir tai garantavo visišką žiūrovų pagarbą 
bei susižavėjimą. 

O štai Karlas jo tiesiog negalėjo pakęsti. 

Netgi atėjęs į jo biurą iš sekretorės išgirdo, kad laikas brangus, 
o Bilė Antvoskovas yra labai užsiėmęs asmuo. Prie sienos laukdami 
savo eilės sėdėjo keturi vyriškiai, kurie akivaizdžiai nenorėjo turėti 
vienas su kitu jokių reikalų. Kiekvienas ant žemės tarp kojų buvo 
pasistatęs savo portfelį, o ant kelių pasidėjęs nešiojamąjį kompiute- 
rį. Visi velniškai užsiėmę ir su baime laukiantys to, su kuo susidurs 
įžengę pro tas užvertas duris. 

Sekretorė Karlui nusišypsojo, bet nenuoširdžiai. Jis be ceremoni- 
jų buvo įsibrovęs į jos sudėliotą darbocvarkę, ir ji tikėjosi, kad dau- 
giau tai nepasikartos. 

Pats bosas pasitiko Karlą su savo firmine šypsenėle lūpose ir 
mandagiai pasiteiravo, ar šis pirmą kartą lankosi jų biuro pastate 
Kopenhagos uosto krantinėje. Tada mostelėjo į milžiniškus langus, 
nusidriekusius nuo vieno sienos krašto iki kito tarsi stiklinė mozai- 
ka, sudėliota ir įvairiausių pasaulio detalių: laivų, kranų, prieplau- 
kos, vandens ir dangaus, didingai stūksančių ir besivaržančių dėl 
dėmesio. 

Tikrai, vaizdas Karlo kabinete nė iš tolo tam neprilygo. 

— Norėjote su manimi pasikalbėti apie vizitą į Kristiansborgo 
rūmus du tūkstančiai antrųjų metų vasario dvidešimtą dieną. Viską 
turiu čia, - pasakė Antvoskovas, tarškindamas kompiuterio klavia- 


tūra. - O, tik pažiūrėkit, palindromas. Koks sutapimas. 

— Kaip sakot? 

— Data: dvidešimta antro mėnesio diena, du tūkstančiai antrieji. 
Taip par ir iš priekio, ir iš galo. O, dar gražiau, lygiai 20.02 lankiausi 
pas savo buvusią žmoną. Išgėrėm kartu po taurę šampano, — tarė jis. 
Ir pridūrė angliškai: - Once in a lifetime! 

Po šių žodžių Bilė Antvoskovas nusišypsojo, ir tuo linksmoji po- 
kalbio dalis buvo baigta. 

— Kaip suprantu, jūs norėjote paklausti, apie ką mes kalbėjome 
per susitikimą su Merete Liungor? - tęsė jis. 

— Taip, apie tai. Bet prieš tai dar norėčiau pasiteirauti šio to apie 
Danielį Heilą. Koks buvo jo vaidmuo tame susitikime? 

— Hmm, keista, kad apie jį klausiate, nes iš tiesų jis neatliko jokio 
vaidmens. Danielis Heilas buvo vienas iš svarbiausių mūsų inžinie- 
rių laboratorijų technologijų srityje. Be jo laboratorijos ir šaunių 
bendradarbių didelė dalis mūsų projektų būtų šlubavę. 

— Tai jis neprisidėdavo prie projektų plėtros? 

— Jei turite omenyje politinę ar finansinę plėtros pusę, tai ne. Jis 
dalyvaudavo tik techniniu atžvilgiu. 

— Kodėl tuomet jis atvyko į susitikimą? 

Antvoskovas sekundėlę prikando skruostą iš įpročio. 

— Kiek prisimenu, jis man paskambino ir pasiprašė vykti kartu. 
Jau nebeprisimenu, dėl kokios priežasties, bet, matyt, planavo inves- 
tuoti didelius pinigus į naują įrangą ir norėjo neatsilikti nuo politi- 
nių niuansų. Jis buvo labai kruopštus žmogus, gal todėl mums taip 
gerai ir sekėsi dirbti kartu. 

Karlas pajuto šiuose žodžiuose pasigėrėjimą savimi. Kai kurie 
verslininkai kuklumą laikė privalumu, tačiau Bilė Antvoskovas tai 
kategorijai tikrai nepriklausė. 


— Koks, jūsų nuomone, Danielis buvo kaip žmogus? 

— Kaip žmogus? - Antvoskovas palingavo galvą. - Net neįsivaiz- 
duoju. Kaip subrangovas jis buvo patikimas ir sąžiningas. O kaip 
žmogus - net neįsivaizduoju. 

— Tai asmeniškai jūs su juo nebendraudavote? 

Po šio klausimo nugriaudėjo fhirminis Bilės Antvoskovo riaumoji- 
mas, kurį derėjo suprasti kaip juoką. 

— Asmeniškai? Iki to susitikimo Kristiansborgo rūmuose aš jo 
net matęs nebuvau. Nei jis, nei aš neturėjome laiko bendrauti. Be 
to, Danielis Heilas niekad nesėdėdavo namie. Jis nuolat skraidyda- 
vo iš vieno galo į kitą. Vieną dieną Konektikute, kitą jau Olborge. 
Keliaudavo pirmyn ir atgal. Aš ir pats turbūt esu surinkęs vieną kitą 
nemokamą skrydžių mylią, bet Danielis Heilas tikriausiai buvo su- 
rinkęs tiek, kad užtektų apskraidinti visą klasę mokyklinukų aplink 
pasaulį ne vieną kartą. 

— Tai prieš tą vizitą jūs niekada nebuvote susitikę? 

— Ne, niekada. 

— Bet nejaugi anksčiau neturėjote jokių bendrų susitikimų, dis- 
kusijų, derybų dėl kainos? Nieko panašaus? 

- Žinote, tokiems dalykams tvarkyti yra mano darbuotojai. Paži- 
nojau Danielį Heilą iš rekomendacijų, keletą kartų mes kalbėjomės 
telefonu, paskui pradėjom bendradarbiauti. O visus kitus darbus 
tvarkydavo jo ir mano žmonės. 

— Aišku. Norėčiau pasikalbėti su kuo nors iš jūsų įmonės, kas dir- 
bo su Heilu. Ar tai įmanoma? 

Bilė Antvoskovas taip sunkiai atsiduso, kad net jo odinė kėdė su- 
girgždėjo. 

— Nežinau, kas iš jų dar čia dirba. Juk viskas vyko prieš penkerius 
metus. Darbuotojai mūsų versle labai dažnai keičiasi. Visi nuolat ieš- 
ko naujų iššūkių. 

— Mat kaip, - atsakė Karlas. Ar šis kvailys tiesiai šviesiai prisi- 
pažįsta, jog nesugeba išlaikyti darbuotojų? Sunku patikėti. - O gal 
galėtumėte man pasakyti Danielio kompanijos adresą? 

Antvoskovas suraukė kaktą. Tokius dalykus tvarkė jo darbuoto- 


jai. 


Prieš šešerius metus statyti pastatai atrodė taip, tarsi būtų išdygę 
tik vakar. Priešais automobilių aikštelę plytėjo kiemas su fontanais, 
o tarp jų buvo matyti pastato fasadas su didžiulėmis raidėmis: „In- 
ter Lab A/S“. Panašu, kad verslas klestėjo net ir netekęs savo vairi- 
ninko. 

Priimamajame parodytas Karlo policininko ženklelis buvo 
kruopščiai apžiūrėtas, ir tik įsitikinus, jog jis ne iš žaislų parduotu- 
vės, po dešimties minučių laukimo pagaliau atėjo sekretorė. Pasakęs, 
kad nori užduoti keletą gana konfidencialių klausimų, Karlas buvo 
tučtuojau palydėtas į kabinetą su odiniais krėslais, beržo stalais ir sti- 
kliniais barais, pilnais gėrimų. Ko gero, visa tai buvo skirta deramai 
reprezentuoti „Inter Lab“ pasiekimus svečiams iš užsienio. Labora- 
torijos pasiekimų įrodymai buvo matomi visur. Viena siena buvo 
nukabinėta apdovanojimais ir sertifikatais, ant kitų dviejų puikavosi 
įvairiausių projektų grafikai bei nuotraukos. Pro langus, išeinančius į 
japoniško stiliaus keliuką, vedantį link pastato, tvieskė saulės šviesa. 

Šią įmonę greičiausiai buvo įkūręs Danielio Heilo tėvas, ir, spren- 
džiant iš nuotraukų ant sienos, jau gana seniai. Per tą trumpą lai- 
ką, kol jai vadovavo, Danielis sėkmingai sekė savo tėvo pėdomis, ir 
tai jam aiškiai patiko. Be jokios abejonės, jis buvo mylimas sūnus, 
kurį tėvas palaikė ir nukreipė teisinga linkme, - vienoje iš nuotrau- 


kų juodu su tėvu stovėjo šalia vienas kito ir laimingi šypsojosi. Tėvo 

vilkimas švarkas ir liemenė buvo senų bepraeinančių laikų simbolis. 
Glotnūs sūnaus skruostai ir plati šypsena rodė, kad jis dar nebuvo 
pasiekęs tokios brandos, bet jau pasiruošęs palikti savo pėdsaką. 

Karlas išgirdo artėjančius žingsnius ir atsisukęs išvydo putlią mo- 
teriškę su bateliais žemomis pakulnėmis. 

— Ką norėjote sužinoti, pone? - paklausė ji. Tai buvo įmonės vie- 
šųjų ryšių vadovė. „Aina Hurinainen“, — skelbė jos atlape prisegta 
darbuotojo kortelė. Kokie juokingi tie suomiški vardai. 

— Norėčiau pasikalbėti su žmogumi, dirbusiu ir artimai bendra- 
vusiu su Danieliu Heilu prieš jam žūstant. Kuo nors, kas būtų jį labai 
artimai pažinojęs. Žinojęs, apie ką jis galvojo ir svajojo. 

— Ar galėtumėte mane suvesti su tokiu žmogumi? 

— Nežinau, kas galėjo geriau jį pažinoti už mūsų pardavimo va- 
dovą Nilsą Baką Nilseną. Deja, bijau, jog jis nenorės kalbėti su jumis 
apie asmeninį pono Heilo gyvenimą. 

— O kodėl ne? Arjis turi ką slėpti? 

Ji vėl pažvelgė taip, tarsi Karlas būtų bandęs tyčia išprovokuoti. 

— Nei Nilsas, nei Danielis neturėjo ko slėpti. Bet Nilsas taip ir 
neatsigavo po Danielio žūties. 

Iš jos tono Karlas suprato užuominą. 

— Norite pasakyti, kad juodu buvo pora? 

— Taip. Nilsas ir Danielis buvo kartu ir džiaugsme, ir varge, ir 
darbe, ir gyvenime. 

Kurį laiką Karlas spoksojo į jos šviesiai melsvas akis. Nebūtų nu- 
stebęs, jei ši moteris staiga būtų pratrūkusi juokais. Bet to nenutiko. 
Ji kalbėjo rimtai. 

— Aš to nežinojau, — tarė jis. 


— Matau, - atsakė ji. 


———— JUSSI ADLER-OLSEN Kim —— 


— Gal netyčia turite kokią Danielio Heilo nuotrauką? Kurią ga- 
lėtumėte man atiduoti? 

Ištiesusi ranką į šoną, nuo stiklinio stalelio, apstatyto mineralinio 
vandens „Ramlosa“ buteliukais, ji paėmė brošiūrą. 


— Prašom, — pasakė. — Cia turėtų būti jų mažiausiai dešimt. 


į 
', 


Dar kartą pasikalbėti su Bile Antvoskovu teletonu Karlui pavyko 
tik po ilgų diskusijų su irzlia jo sekretore. 

— Nuskenavau vieną nuotrauką, kurią norėčiau jums atsiųsti 
elektroniniu paštu, - prisistatęs paaiškino jam Karlas. - Ar rastumėt 
porą minučių į ją žvilgtelėti? 

Nors ir nenoromis, Antvoskovas padiktavo Karlui savo elektro- 
ninio pašto adresą. Karlas spustelėjo pelę ir išsiuntęs laišką pažvelgė 
į savo kompiuterio ekraną. 

Nuotraukoje, kurią jis nuskenavo iš viešųjų ryšių vadovės duotos 
brošiūros, Danielis Heilas atrodė išties puikiai. Jis buvo lieknas švie- 
siaplaukis vaikinas, gana aukštas, įdegęs ir gerai apsirengęs, kaip visi 
ir buvo pastebėję tame parlamento narių restorane. Iš išvaizdos nė 
nebūtum įtaręs, kad jis homoseksualus. Panašu, jog Danielis turėjo 
ir kitokių seksualinių polinkių. Gal būtų netrukus prisipažinęs esąs 
heteroseksualus, mąstė sau Karlas, bandydamas įsivaizduoti šį vyrą 
užsiliepsnojusioje mašinoje ties Kapelevo plentu. 

— Štai, jau gavau laišką, - kitame laido gale pasigirdo Antvoskovo 
balsas. - Tuoj atsidarysiu failą. - Tada stojo tyla, kuri regis, ilgokai 
užtruko. - Ir ką dabar su juo turėčiau daryti ? 

— Ar galėtumėt patvirtinti, kad šioje nuotraukoje yra Danielis 
Heilas? Ar šis vyras atvyko į susitikimą Kristiansborgo rūmuose? 


— Šis? Aš jį pirmą kartą matau. 

Trisdešimt penktojo gimtadienio proga palubėje vėl įsiplieskė 
ryški lempų šviesa, ir veidų kitapus stiklo ji jau nebegalėjo įžvelgti. 

Tačiau šįkart po stiklo gaubtais degė jau ne visos lemputės. Vieną 
dieną jiems teks ateiti čia ir jas pakeisti, pagalvojo ji, antraip kamba- 
rys paskęs visiškoje tamsoje. Jie vis dar stovi anapus ją stebėdami, ir 
toliau norės tai daryti. Kažkada turės ateiti ir pakeisti lemputes. Iš 
lėto sumažins slėgį, o tada pasirodys. 

Oro slėgį jie buvo ir vėl padidinę atėjus gimtadieniui, bet ji dėl to 
jau nebesijaudino. Jei ištvėrė keturias atmosferas, ištvers ir penkias. Ji 
nežinojo, kokia yra žmogaus organizmo riba, bet panašu, kad iki jos 
dar buvo labai toli. Kaip ir praėjusiais metais, keletą dienų kamavo 
haliucinacijos. Atrodė, lyg kambario fonas mirguliuodamas suktų- 
si, o visa kita tebebūtų ryšku. Tačiau ji tik nerūpestingai dainavo, 
nes realybė jau buvo nebesvarbi. O vos po kelių dienų viskas stojo į 
vietas, tik ausyse ėmė ūžti. Iš pradžių spengė vos girdimai, ir Meretė 
bandė žiovaudama išlyginti spaudimą, bet praėjus dviem savaitėms 


ūžesys tapo stiprus ir ryškus, panašus į cypimą pasibaigus televizijos 

programai, tik aukštesnis, aiškesnis ir šimtą kartų labiau alinantis. 
„Jis išnyks, Merete, - ramino ji save, - tu priprasi prie spaudimo: 
„Jis išnyks, jis išnyks, jis išnyks“, - kartojo be perstojo. Tačiau tokie 
pažadai, grįsti ignoravimu, visuomet nuvilia. Kai šis aukšto dažnio 
garsas nenutilo net po trijų mėnesių, vesdamas ją iš proto, neleis- 
damas išsimiegoti ir nuolat primindamas, kad jos kambarys tėra 
mirties kamera, o jos likimas priklauso nuo budelio gailestingumo, 
Meretė ėmė ieškoti būdo, kaip galėtų pasitraukti iš gyvenimo. 

Ji jau suprato, jog, šiaip ar taip, mirs. Tos moters veidas nepaliko 
nė menkiausios vilties. Veriantis žvilgsnis aiškiai bylojo, kad jai nie- 
kada nebus leista ištrūkti. Geriau jau mirti savo pačios noru, ir pačiai 


pasirinkti, kaip tai nutiks. 


Kambarys buvo tuštutėlis, išskyrus tualeto kibirą ir kibirą su 
maistu; dar ji turėjo kišeninį žibintuvėlį, dvi juosteles iš savo pūkinės 
striukės, iš kurių viena jai tarnavo kaip dantų krapštukas, porą riti- 
nėlių tualetinio popieriaus ir savo drabužius. Sienos buvo lygutėlės. 
Nebuvo nieko, už ko galėtum pririšti striukės rankoves ir įkišti galvą 
į kilpą. Nusimarinti badu buvo vienintelė jos galimybė. Ji galėjo ne- 
bevalgyti to atsibodusio maisto ir nebegerti to lašelio vandens, kurį 
gaudavo. Gal jie to ir telaukė? Gal ji buvo kokių nors klaikių lažybų 
objektas? Juk nuo neatmenamų laikų žmonės linksmindavosi, stebė- 
dami kitų žmonių kančią. Kiekvienas žmonijos istorijos laikotarpis 
buvo persmelktas sunkiai suvokiamo beširdiškumo, o nauji jo klodai 
vis tebesikaupė, ir dabar jai tai buvo akivaizdu. Mirti buvo vienintelė 
išeitis. 

Nustūmusi maisto kibirą į šalį ir atsistojusi prieš iliuminatorius 
ji pareiškė, kad daugiau nebevalgys. Jai jau gana. Tai pasakiusi atsi- 


gulė ant grindų, susisupo į drabužius ir nugrimzdo į savo mintis. Pa- 

gal jos skaičiavimus, buvo spalio šeštoji, nuo dabar išgyventi turėtų 
maždaug savaitę. Taigi, ji mirs sulaukusi trisdešimt penkerių metų, 
trijų mėnesių ir savaitės amžiaus. Jei tiksliau, dvylikos tūkstančių aš- 
tuonių šimtų šešiasdešimt keturių dienų, nors nebuvo visiškai dėl 
to tikra. Niekas jai nepastatys antkapio, neiškals gimimo bei mir- 
ties datų. Po jos mirties nebeliks nieko, kas liudytų apie šiame narve 
praleistą laiką, šį ilgą paskutinį jos gyvenimo laikotarpį. Tik moters 
žudikai žinos, kada ji mirė, ir ji pati gana tiksliai žino tai jau dabar: 
Meretė ketino mirti maždaug du tūkstančiai penktųjų metų spalio 
tryliktą dieną. 

Kitą dieną, kai ji išsižadėjo maisto, jie riktelėjo jai, kad pakeistų 
kibirus, bet moteris nepakluso. Ir ką jie galėjo padaryti? Nebent pa- 
likti kibirą pravirame liuke arba pasiimti jį atgal. Jai buvo vis vien. 

Jie atsiųsdavo kibirą, palikdavo ir kitą dieną pakeisdavo. Šis ritu- 
alas kartojosi keletą dienų. Jie rėkė, grasino padidinti slėgį, palikti 
patalpą be oro. Bet argi gąsdinimai mirtimi galėjo ją paveikti, kai 
pati troško numirti? Gal jie užeis į vidų, o gal ir ne - jai tai visiškai 
nerūpėjo. Ji davė laisvę savo mintims, kad vaizduotė ir prisiminimai 
užgožtų cypimą ausyse, ir po penkių dienų viskas susiliejo į viena. 
Svajonės apie laimingą gyvenimą, politinė karjera, vienišas laive sto- 
vintis Ufė, į šalį nustumta meilė, vaikai, kurių niekada nesusilauks, 
„Ponas Bynas“, ramūs vakarai prie televizoriaus. Jos kūnas darėsi vis 
mažiau įsitempęs, vis mažiau paisė savo poreikių. Gulėdama ant 
grindų jautėsi vis lengvesnė; apėmus keistam sąstingiui dienos bėgo, 
o maistas kibire greta jos pradėjo pūti. 

Viskas vyko taip, kaip ir planuota, kol staiga pajuto tvinkčiojimą 
kažkur skruosto apačioje. 

Būdama apatiškos būsenos, iš pradžių ji priėmė tai kaip virpesį, 
atsklidusį iš lauko, ir privertė tik vangiai pramerkti akis. „Ar jie jau 


ateina? Kas vyksta?“, - šmėstelėjo jai mintyse prieš vėl nugrimztant 

į tylų sąstingį. Tik po kelių valandų ją pažadino aštrus skausmas, lyg 
kas badytų į veidą peiliu. 

Ji nesuvokė, koks paros metas, nematė, ar ją stebi, tik sukliko taip, 
kaip dar niekad nebuvo klykusi tame tuščiame kambaryje. Veidas, 
rodėsi, plyšo pusiau nuo pneumatinio grąžto smūgiams prilygstan- 
čio danties skausmo, o ji nieko negalėjo padaryti. Dieve, ar čia baus- 
mė už tai, kad nusprendė nutraukti savo gyvenimą? Vos penkioms 
dienoms ji spėjo apleisti savo kūną, ir štai kokia kančia. Atsargiai 
įkišusi pirštą į burną ji apčiuopė pūlinį ties krūminiu dantimi. Jis 
visuomet keldavo rūpesčių ir užtikrindavo nuolatines pajamas jos 
odontologui. Kasdien stengdavosi išvalyti tą vietą savo pasidarytu 
dantų krapštuku. Dabar, vos spustelėjus pūlinį, skausmas pervėrė 
iki kaulų smegenų; ji susirietė dvilinka ir beviltiškai žiopčiojo, gau- 
dydama orą. Dar prieš akimirką jos kūnas skendėjo letarge, o dabar 
buvo pažadintas nepakeliamos kančios. Meretė jautėsi it žvėris, tuoj 
turėsiantis nusigraužti leteną, kad išsivaduotų iš spąstų. Jei skausmas 
buvo ginklas prieš mirtį, tuomet dabar ji jautėsi kaip niekad gyva. 

— Aaa, - sukūkčiojo ji. Susiradusi krapštuką iš lėto pakėlė jį prie 
burnos ir atsargiai pamėgino iškrapštyti, jei kas buvo užstrigę tarp 
dantenų ir sukėlė infekciją, bet užteko tik prisiliesti prie pūlinio, kad 
vėl persmelktų nežmoniškas skausmas. 

„Privalai jį pradurti, Merete, nagi“, - verkdama įtikinėjo save ir 
vėl palietė dantį krapštuku. Nors skrandyje beveik nieko nebuvo, ji 
pajuto, kaip pykina. Privalėjo pradurti pūlinį, bet nepajėgė, tiesiog 
nepajėgė, todėl nušliaužė prie liuko durelių pažiūrėti, kas kibire. Gal 
ten buvo kas nors, kas bent truputį palengvintų kančią. Gal lašelis 
vandens nuramintų tą siaubingą tvinkčiojimą burnoje. 

Pažvelgusi į kibirą ji išvydo pagundą, apie kokią anksčiau nė ne- 


drįso svajoti. Dugne gulėjo pora bananų, obuolys ir plytelė šokolado. 

Koks absurdas. Jie bandė suvilioti ją skanėstais ir vėl priversti valgyti, 
oji nebegalėjo net ir norėdama. 

Kai vėl nudiegė toks skausmas, jog vos neprarado sąmonės, per- 
kreiptu veidu ištraukė iš kibiro vaisius, padėjo juos ant grindų ir ki- 
biro dugne susirado butelį vandens. Suvilgiusi pirštą palaikė jį prie 
pūlinio, tačiau ledinis vanduo nė kiek nepadėjo, kaip tikėjosi. Skau- 
dėjo kaip skaudėję, vanduo nenumalšino nei skausmo, nei troškulio. 
Tad jai beliko tik pasitraukti į savo kampą po veidrodiniais langais, 
susiriesti į embriono pozą ir tyliai melsti Dievo atleidimo. Kada nors 
jos kūnas pasiduos, ji buvo tuo tikra. Paskutines savo dienas nugy- 
vens kančioje. 


Ber galiausiai ir skausmas turės liautis. 
——— 


Pasigirdę balsai sklido tarsi kažkur iš toli; jie šaukė ją vardu, pra- 
šydami atsiliepti. Pramerkusi akis ji iškart suvokė, kad skruostas nu- 
stojo tvinkčioti, o jos suglebęs kūnas tebetysojo greta tualeto kibiro 
po veidrodiniu stiklu. Virš galvos vieno šviestuvo lempa po gaubtu 
silpnai blykčiojo. Regis, ji girdėjo balsus. Ar jai nesivaideno? | 

Po sekundės prabilo iki šiol jai negirdėtas balsas: 

— Taip, ji ištraukė iš kibiro vaisius. 

Nepasivaideno, pagalvojo, bet nebeturėjo jėgų net išsigąsti. Tai 
buvo vyro balsas. Nei labai jauno, nei seno. Vos jį išgirdusi kilstelėjo 
galvą, bet neaukštai, kad jie nepastebėtų. 

— Iš čia matosi, kur jie numesti, — tarė moteris. - Štai ten, guli ant 
grindų. 

Ta pati moteris, prabildavusi kartą per metus; jos balso Meretė 
su niekuo nebūtų supainiojusi. Matyt, jie bandė prisišaukti Meretę, 


o paskui pamiršo išjungti garsiakalbį. 

— Ji nušliaužė tarp langų, net neabejoju, — tęsė moteris. 

- Ar gali būti, kad numirė? Vis dėlto jau savaitė praėjo, - vėl pra- 
bilo vyras. Jo balsas nuskambėjo gana natūraliai, nors toks ir nebuvo. 
Juodu kalbėjo apie ją. 

— Visko gali būti su ta valkata, nenustebčiau. 

— Gal reikėtų sumažinti slėgį ir nueiti pasižiūrėti ? 

— Ir ką tu su ja darysi? Visi jos organai ir audiniai yra prisitaikę 
prie penkių atmosferų slėgio. Reikėtų ne vienos savaitės, kad kūnas 
grįžtų į normalią būklę. Jei dabar atidarysim duris, ji ne šiaip patirs 
dekompresiją, o išsiraškys akyse. Pats matei, kokios padidėjusios jos 
išmatos, o šlapimas tiesiog burbuliuoja. Nepamiršk, jog aukštam slė- 
gyje ji išbuvo jau trejus su puse metų. 

— Tai gal galim tiesiog pažiūrėti, ar ji gyva, ir vėl padidinti slėgį? 

Moteris nebeatsakė, bet buvo aišku, kad ji to nieku gyvu neleis. 

Meretė alsavo vis sunkiau ir sunkiau. Tie balsai buvo iš paties pra- 
garo. Jie kėsinosi ją gyvą nudirti, paskui susiūti iš lopinėlių ir vėl pa- 
kartoti, jei tik būtų galėję. Tai buvo pragaro ratas, kuriame kančios 
niekada nesiliauja. 

Nagi, ateikit, jūs, išgamos, galvojo ji, atsargiai spausdama prie sa- 
vęs žibintuvėlį. Ausyse zvimbiantys balsai vis garsėjo. Ji ketino smeig- 
ti žibintuvėliu į akį pirmam padarui, kuris tik prisiartins, apakinti tą 
niekšą, išdrįsusį įžengti į jos šventas valdas. Tiek prieš mirdama dar 
tikrai sugebės padaryti. 

— Mes nieko nedarysim, kol grįš Lasė, supratai? — moters balso 
tonas reikalavo paklusti. 

— Kol mes jo sulauksim, ji seniai bus mirusi, - atsakė jai vyras. — 
O ką tada darysim? Lasė sužinojęs pasius. 

Po šių žodžių stojo slegianti tyla, nuo kurios net pykino, tarsi 
kambario sienos būtų pradėjusios trauktis, spausdamos ir trėkšda- 


mos ją kaip utėlę tarp pirštų. 

Dar smarkiau sugniaužusi rankose žibintuvėlį ji toliau laukė. 
Staiga lyg iš niekur vėl nusmelkė pamirštas skausmas. Ji instinkty- 
viai, išplėstomis akimis įkvėpė į plaučius oro ir jau ketino riktelėti, 
bet nepajėgė išleisti nė garso. Tada susitvardė. Vis dar baisiai pykino, 
tačiau net jusdama, kad gali tuoj apsivemti, ji tylėjo ir kentėjo. Atlo- 
šusi galvą leido ašaroms ristis per skruostus ir sukepusias lūpas. 

„Aš girdžiu juos, bet jie tegul manęs negirdi“, - kartojo nebyliai 
judindama lūpas. Tai susiimdavo už gerklės, tai delnu vėdindavo iš- 
tinusį skruostą ir vis siūbavo pirmyn ir atgal, čia suspausdama, čia 
atleisdama laisvos rankos kumštį. Kiekvienas jos kūno nervas tvink- 
čiojo nuo nepakeliamo skausmo. 

Galiausiai Meretė suriko. Tai buvo nevaldomas riksmas, prasiver- 
žęs iš kūno gelmių — duslus, žemas, begalinis. 

- Ji gyva. Girdi? Taip ir žinojau. - Pasigirdo jungiklio spragtelė- 
jimas. - Išlisk, kad matytume, - paliepė tas šlykštus moters balsas. 
Ir tik tada jie suprato, jog kažkas ne taip. - Palauk, kas čia dabar. 
Jungiklis užstrigęs. 

Moteris pabarbeno garsiakalbio jungiklį, bet jis nesuveikė. 

— Ar klauseisi ten atsigulusi, ką mes kalbėjom, tu, valkata? - su- 
staugė ji lyg gyvulys. Jos atšiauriame balse galėjai justi per ilgus me- 
tus susikaupusį žiaurumą ir beširdiškumą. 

— Lasė grįžęs sutvarkys, — tarė vyriškis. - Koks skirtumas. 

Meretės žandikaulis, regis, tuoj būtų skilęs pusiau. Ji nenorėjo at- 
siliepti, bet neturėjo pasirinkimo. Reikėjo atsistoti, daryti bet ką, kas 
nukreiptų jos mintis nuo visą kūną užvaldančios panikos. Pirmiau- 
sia atsiklaupė ir pajuto, kokia yra nusilpusi, tada, sukaupusi jėgas, 
atsisėdo. Dabar jos burna tiesiog degė. Vienu keliu pasiremdama į 
grindis pagaliau pakilo. 

— Dievuliau, tik pažiūrėkit, vargšiukė, — tarė tas šiurpusis bal- 


sas iš už stiklo ir tuoj pat ėmė kvatotis. Tas juokas Meretei prilygo 

skalpelio dūriams. - Dantį skauda, - pridūrė balsas. - Viešparėliau, 
purvinai valkatai suskaudo dantį, tik pažiūrėkit. 

Staigiu judesiu Meretė atsisuko tiesiai į langus. Pajudinti lūpas jai 
buvo didesnė kančia, nei numirti. 

— Vieną dieną aš jums atkeršysiu, - sušnibždėjo ji, prikišusi veidą 
prie pat stiklo. - Atkeršysiu. Pamacysit. 

- Jei nevalgysi, sudegsi pragare net nespėjusi patirti tokio malo- 
numo, - šiurkščiai arrėžė moteris. Tačiau jos balse buvo ir dar kai 
kas. Tarsi katė būtų žaidusi su pele, ir tas žaidimas dar toli gražu 
nebaigtas. Jie norėjo dar paturėti savo kalinę gyvą. Tiek, kiek jiems 
reikėjo, bet ne ilgiau. 

— Aš negaliu valgyti, - gailiai sušvokštė Meretė. 

— Pūlinys? — paklausė vyro balsas. 

Ji linktelėjo. 

— Turėsi pati kaip nors susitvarkyti, - šaltai tarė jis. 

Meretė spoksojo į savo atvaizdą stikle. Jame atsispindėjo suvar- 
gusi moteris įdubusiais skruostais ir iššokusiomis, kone iš akiduobių 
lipančiomis akimis. Apatinė veido dalis buvo perkreipta skaudamo 
pūlinio, po akimis juodavo tamsūs ratilai. Ji atrodė lyg mirtinas ligo- 
nis; tokia ir buvo. 

Atsirėmusi nugara į langą lėtai susmuko ant grindų. Kurį laiką 
taip ir sėdėjo, verkdama iš pykčio bei suvokdama, kad jos kūnas nori 
gyventi ir dar neketina pasiduoti. Ji pasiims viską, kas buvo tame ki- 
bire, ir prisivers nuryti. Galbūt skausmas ją pribaigs, o gal ir ne - tai 
parodys tik laikas. Vienaip ar kitaip, be kovos ji nepasiduos, nes prieš 
akimirką davė pažadą tai šlykštynei anapus lango. Meretė privalo jį 
ištesėti. Kada nors ta kalė spjaudysis, springdama savo pačios nuo- 
dais. 

"Irumpam jos kūną užplūdo ramybė, tarsi praūžus viską sunio- 


kojusiai audrai, o paskui sugrįžo skausmas. Šį kartą ji rėkė nesivar- 

žydama, kiek tik leido jėgos. Iš dantenų pratrūkę pūliai nutįso ant 
liežuvio. Tvinkčiojimas nuo danties persismelkė iki pat smilkinio. 

Tada pasigirdo liuko durelių švilpesys, joms atsivėrus, pasirodė 
dar vienas kibiras. 

— Štai, įdėjom tau pirmosios pagalbos vaistinėlę. Eik, pasimk, — 
juokdamasi paragino moteris iš už stiklo. 

Meretė paskubomis nuropojo prie liuko, įtraukė vidun kibirą IF 
pasižiūrėjo. 

Pačiame jo dugne, ant medžiagos skiautelės, tarsi tikras chirurgo 
įrankis gulėjo replės. 


Didžiulės, aprūdijusios replės. 

Nuo pat ryto Karlo nuotaika buvo slogi. Iš pradžių tas blogas 
sapnas, paskui Džespero niurzgėjimas prie pusryčių stalo, galutinai 
išsiurbęs jėgas, ir, lyg to dar būtų maža, klestelėjęs į savo mašiną Kar- 
las pamatė, kad degalų bakas tuščias. Keturiasdešimt penkios minu- 
tės uostant automobilių smarvę greitkelyje nuo Niumolės gatvės iki 
Verlosės nepridėjo jam kantrybės bei draugiškumo. 

Kai pagaliau Karlas prisėdo prie stalo savajame policijos valdy- 
bos rūsio kabinete ir įsispoksojo į energija trykštantį žvalutėlį Asa- 
dą, jam šmėstelėjo mintis užlipti viršun pas Markusą Jakobseną ir 
sulaužyti vieną kitą kėdę jo kabinete. Gal tada jį išsiųstų ten, kur 
atitinkama priežiūra ir visos pasaulio bėdos matomos tik vakaro ži- 
nių laidoje. 

Išvargęs Karlas linktelėjo savo asistentui. Jei tik Asadas bent mi- 
nutę atstotų su savo gera nuotaika, galbūt jam pačiam pavyktų kaip 
nors atgauti jėgas. Karlas žvilgtelėjo į kavinuką. Šis buvo tuščias, ta- 


čiau Asadas jau tiesė jam nediduką puodelį. 

— Aš ne visai suprantu, Karlai, - pradėjo Asadas. - Tu sakai, jog 
Danielis Heilas nebegyvas, bet į susitikimą Kristiansborgo rūmuose 
atėjo visai kitas žmogus. Tai kas tada jis buvo? 

— Net neįsivaizduoju, Asadai, bet Heilas neturėjo nieko bendra 
su Merete Liungor. O tas, kas juo apsimetė, tikrai turėjo. - Karlas 
siurbtelėjo Asado mėtų arbatos. Jei ne tie keturi ar penki šaukštai 
cukraus, ji būtų buvusi visai nebloga. 

— O tai iš kur tas kitas vyrukas galėjo žinoti, kad susitikimą or- 
ganizavęs milijardierius niekada nebuvo matęs Danielio Heilo gy- 
vai? 

— Geras klausimas. Gal Heilas ir tas vyras buvo pažįstami, - padė- 
jęs puodelį ant stalo Karlas pažvelgė į lentą, kurioje buvo prismeigęs 
brošiūrą iš „Inter Lab“ su dailiuoju Danieliaus Heilo atvaizdu. 

— Tai ne Heilas atnešė laišką, taip? Ir ne jis vakarieniavo su Mere- 
te Liungor kavinėje, ar ne? 

— Jei tikėsim Heilo kolegomis, jo tuo metu net nebuvo šalyje. — 
Karlas pasisuko į savo asistentą. - Ką rašo apie Danielio Heilo ma- 
šiną po avarijos policijos ataskaitoje? Gal prisimeni? Ar viskas buvo 
šimtu procentų tvarkinga? Ar nerado jokių gedimų, kurie galėjo 
būti avarijos priežastis? 

— Ar turi galvoje stabdžius? 

— Stabdžius, vairą - viską. Nebuvo jokių įtartinų ženklų? 

Asadas gūžtelėjo pečiais. 

— Sunku buvo ką nors pamaryti, Karlai, nes mašina sudegė. Ber 
tada greičiausiai pripažino kaip paprastą avariją, kiek aš supratau iš 
tos ataskaitos. 

Karlas ir pats neprisiminė nieko įtartino. Eilinė avarija. 

— Ir jokių liudininkų, tvirtinančių priešingai? — Karlas pagavo 


reikšmingą Asado žvilgsnį. - Žinau, Asadai. Pats žinau. 

— Tik tas į jį trenkęsis vyras. 

— Būtent. — Karlas išsiblaškęs vėl truktelėjo gerą gurkšnį mėtų 
arbatos, nuo kurios jį net supurtė. Prie šito birzgalo tai jau tikrai 
nepripras. Sekundėlę Karlas svarstė, gal užsirūkyti arba išsitraukti iš 
stalčiaus pastilę nuo gerklės skausmo, bet netgi tam neturėjo jėgų. 

Viskas užsisuko kaip reikiant. Jis juk ketino mesti šalin šią prakeik- 
tą bylą, ir še tau, kokie įvykiai, kokios neištirtos aplinkybės. Ant Karlo 
galvos staiga suvirto visa krūva darbų, o juk tai tik viena byla. Priešais 
jį ant stalo riogsojo tokių dar keturiasdešimt ar penkiasdešimt. 

— Karlai, o kaip dėl jo, to liudininko iš kitos mašinos? Ar mums 
nereikėtų pasikalbėti su tuo vyru, su kuriuo Danielis Heilas susi- 
dūrė? 

— Paprašiau Lizos, kad jį surastų. 

Asadas, regis, be galo nusivylė. 

— Bet aš turiu tau kitą užduotį. 

Akimirksniu jo nuotaika persimainė ir lūpose pražydo palaimin- 
ga šypsena. 

— Nuvažiuok iki Holtugo Stevnse ir dar kartą pasikalbėk su namų 
tvarkytoja Hele Andersen. Parodyk Danielio Heilo nuotrauką ir 
paklausk, ar tas vyras atnešė laišką. Pasiimk šią nuotrauką, - Karlas 
parodė į lentą. 

— Bet ten buvo ne jis, ten buvo kitas, tas, kuris... 

Rankos mostu Karlas nutildė Asadą. 

— Tu tai žinai, ir aš žinau. Bet kai ji patvirtins, kad ne, kaip mes 
ir tikimės, tada jos paklausk, ar tas vyras su laišku bent kiek panašus 
į Danielį Heilą. Mums reikia žinoti, kaip jis atrodė, supranti? Ir dar 
vienas dalykas: paklausk jos, ar Ufė buvo šalia ir ar galėjo maryri laiš- 
ką atnešusį vyrą. Paskui dar pasiteirauk, gal ji prisimena, kur Meretė 


pasidėdavo savo portfelį grįžusi namo. Pasakyk, kad jis juodas, su 

didele kišene ant šono. Tai jos tėvo portfelis, jis buvo mašinoje per 
avariją, todėl greičiausiai Meretė jį labai saugojo. - Asadas bandė įsi- 
terpti, bet Karlas ir vėl pakėlęs ranką jį nucildė. - Kai viską sužinosi, 
nuvažiuok pas tuos antikvaro pardavėjus, kurie nusipirko Meretės 
namą Maglebiu, ir pasiteirauk, ar kartais nerado tokio portfelio. 
Rytoj viską aptarsim, gerai? Mašiną gali pasiimti namo. Aš šiandien 
pavažinėsiu taksi, o į namus grįšiu traukiniu. 

Asadas beviltiškai mojavo rankomis laukdamas, ko! Karlas baigs 
kalbėti. 

— Na, ką norėjai pasakyti, Asadai? 

— Palauk minutėlę, gerai? Man reikia susirasti užrašų knygelę. Ar 
galėsi pasakyti viską dar kartą? 


Hardis atrodė blogiau nei visada. Anksčiau jo galva ilsėdavosi su- 
smegusi į pagalvę, o dabar buvo taip pakelta, kad matėsi plonytės 
smilkiniuose pulsuojančios gyslelės. Jis gulėjo užsimerkęs, atrodė ra- 
mesnis nei visada. Karlas nusprendė, jog atėjo ne laiku. Nors respira- 
torius tebebuvo prijungtas, bet iš palatos buvo išnešta dalis įrangos. 
Karlui tai pasirodė geras ženklas. 

Tyliai apsisukęs jis žengė atgal link durų, tačiau Hardžio balsas jį 
sustabdė. 

— Kur eini? Negali žiūrėti į pasliką žmogų? 

Karlas atsigręžė. Hardis tebegulėjo lygiai taip pat, kaip jam įžen- 
gus į palatą. 

- Jei nori, kad pas tave kas nors būtų, galėtum kaip nors parodyti, 
kad nemiegi, Hardi. Pavyzdžiui, galėtum atsimerkti. 

— Ne. Ne šiandien. Šiandien kažkodėl nesinori atmerkti akių. 


Karlas nė velnio nesuprato. 

— Nedaug tematau diena iš dienos šitoj palatoj, tai gal bent jau 
galiu nuspręsti, kada man atsimerkti, o kada ne? 

— Aha. Gali. 

— Rytoj planuoju žiūrėt tik į dešinę. 

— Gerai, - sutiko Karlas, nors Hardžio žodžiai skaudžiai smigo 
širdin. - Hardi, pas tave porą kartų buvo užėjęs Asadas. Tu nieko 
prieš, kad aš jį atsiunčiau? 

— Aišku, prieš, - vos judindamas lūpas atsakė šis. 

— Aha, bet aš vis tiek atsiunčiau. Ir galvoju dar atsiųsti, kai tik 
man reikės. Ar tu tam prieštarauji? 

— Tegul bent jau nebeneša čia tų pikantiškų kepinių. 

— Pasakysiu, kad nebeneštų. 

Iš garso, atsklidusio nuo Hardžio lovos, turėjai suprasti, jog jis 
juokiasi. 

— Nuojų man paleido vidurius kaip niekad. Slaugės labai pyko. 

Karlas stengėsi nuvyti šalin mintyse iškilusį vaizdą. Reikalas išties 
turėjo būti nemalonus. 

— Perduosiu Asadui, Hardi. Daugiau jokių pikantiškų kepinių. 

— Ar yra kokių naujienų Liungor bylos tyrime? - pasiteiravo 
Hardis. Nuo tada, kai jis čia guli paralyžiuotas, tai buvo pirmas kar- 
tas, kai jis kažko pasiteiravo. Karlas pajuto, kaip kaista skruostai. Se- 
kundėlę netgi gumulas buvo susidaręs gerklėje. 

— Aba, ir dar kaip, — atsakė jis ir papasakojo apie Danielio Heilo 
tapatybę. 

- Žinai, ką manau, Karlai? - išklausęs tarė Hardis. 

— Manai, kad byla pakilo iš pelenų? 

— Būtent. Viskas smirda net iš tolo. - Hardis trumpam atsimer- 
kė, pažvelgė į lubas ir vėl užsimerkė. - Ar turi kokių nors galimų 


politinių motyvų? 

— Anei jokių. 

— Su spauda kalbėjai? 

— Kaip suprast? 

— Su kokiu nors politikos apžvalgininku iš Kristiansborgo rūmų. 
Jie visur visada kaišioja nosį. Arba geltonoji spauda. Pavyzdžiui, Pelė 
Hytestedas iš „Gossip“. Tas landūnas apsilaižydamas kapsto ir drabs- 
to purvus ant politikų nuo tada, kai jį išmetė iš „Aktuelt“. Senas vil- 
kas. Pakalbink jį ir sužinosi daug daugiau nei dabar. - Hardžio veidu 
šmėstelėjo šypsena ir tuoj pat dingo. 

Turiu jam pasakyti dabar pat, pagalvojo Karlas. 

— Sorėje įvykdyta tokia pat žmogžudystė, Hardi, - pradėjo jis la- 
bai lėtai, kad nuo pat pradžių viskas būtų aišku, - ir man atrodo, čia 
tie patys vyrukai iš Amagerio. 

Hardžio išraiška nė trupučio nepasikeitė. 

— Ir? - paklausė jis. 

— Na, žinai, tos pačios aplinkybės, tas pats ginklas, atrodo, tie pa- 
tys raudonai languoti marškiniai, tie patys žmonės, tas pats... 

— Aš pasakiau „ir“? 

— Na, tai todėl aš tau viską ir pasakoju. 


— Aš pasakiau „ir?“, o tai reiškia: „ir kas man dabar iš to?“ 


„Gossip“ redakcija išgyveno tą pereinamąjį laikotarpį, kai buvo 
tik ką išleistas naujas savaitės numeris, o kitas dar tik pradėtas. Pora 
žurnalistų žvilgtelėjo į Karlą, einantį per atviro išplanavimo biurą, 
bet ne itin juo susidomėjo. Matyt, nepažino, ir tai buvo gerai. 

Tvarkinga, bet skystoka ruda Pelės Hytestedo barzdelė šmėžavo 
kampe tarp kitų senbuvių žurnalistų, regis, nugrimzdusių į amžiną 


lerargą. Karlas puikiai žinojo Hytestedą esant šūdžių ir parsidavėlį, 

kurį sustabdyti galėjo tik pinigai. Sunku buvo suvokti, kodėl tiek 
daug Danijos gyventojų mėgo skaityti jo perspaustą rašliavą. Jo 
straipsnių aukos anaiptol netryško džiaugsmu. Hytestedui iškeltų 
teismo ieškinių jau buvo ne vienas ir ne du, tačiau vyriausiasis redak- 
torius visuomet ištiesdavo pagalbos ranką savo numylėtam niekše- 
liui. Na ir kas, jei kartais tekdavo už jį susimokėti keletą baudų. 

Išvydęs Karlo atkištą policijos ženklelį vyrukas nė nemirktelėjęs 
vėl nusisuko į savo kolegas. Karlas palietė ranka jo petį. 

— Juk sakiau, kad turiu tau keletą klausimų. 

Hytestedas, vėl atsisukęs, žvilgsniu kiaurai pervėrė Karlą. 

— Ką, nematai, jog dirbu? O gal nori mane nusivesti į nuo... 

Jis nutilo, pamatęs tūkstančio kronų banknotą, kurį Karlas iš- 
traukė iš savo piniginės. Šiuos pinigus jis taupė mėnesių mėnesius ir 
dabar pakišo žurnalistui po nosimi. 

— Tai ką norėjai iš manęs sužinoti? - paklausė jis, akimis rydamas 
banknotą. Turbūt mintyse skaičiavo, kiek vakarų už šią sumą galės 
paūžti „Endžio bare“. 

— Tiriu Meretės Liungord dingimą. Mano kolega Hardis He- 
ningsenas patarė tavęs paklausti, ar Meretė ko nors bijojo iš savo ko- 
legų politikų rato. 

- Bijojo? Keistas klausimas. — Tarė jis, glostydamas vos įžiūrimus 
pūkus ant veido. - Kodėl klausi? Ar toje byloje paaiškėjo kas nors 
naujo? 

Kryžminė apklausa, regis, pakrypo ne ta linkme. 

— Naujo? Ne, tikrai ne, bet byla priėjo tašką, kai reikia atsakyti į 
kai kuriuos klausimus kartą ir visiems laikams. 

Hytestedas linktelėjo, nors aiškiai nepatikėjo. 

— Po penkerių metų? Turbūt juokauji. Gal geriau tu papasakok, 
ką žinai, o paskui pasakysiu aš. 

Karlas vėl pamojavo pinigais, primindamas pašnekovui reikalo 
esmę. 

— Tai, kaip suprantu, nežinai, kas tuo metu galėjo labai nemėgti 
Meretės? Taip? 

— Visi tos kalės nekentė. Jei ne tie jos papai, seniai būtų buvusi 
išmesta velniop. 

„Žmogus, matyt, ne per labiausiai mėgo demokratus“, - pamanė 
sau Karlas. Ir nieko nuostabaus. 

— Aišku. Vadinasi, tu nieko nežinai. - Karlas atsisuko į visus ki- 
tus. - Gal kas nors kitas žino? Bent ką nors? Nebūtinai apie Kris- 
tiansborgo rūmus. Gal girdėjot kokių gandų? Gal jūsų paparacai 
pagavo ją su kokiais nors asmenimis? Gal šiaip turite kokių minčių, 
gal ką prisiminėt? - Jis nužvelgė Hytestedo kolegas. Bent pusei iš 
jų būtų galima drąsiai diagnozuoti bukaprotiškumą. Tušti žvilgsniai 
aiškiai rodė, kad jiems jau viskas vienodai. 

Karlas apsidairė po biurą. Gal kuris nors iš jaunesniųjų žurnalis- 
tų, kurių smegeninės dar neatbukusios, galės ką pasakyti - jei ne iš 
savo patirties, tai bent iš nuogirdų. Juk redakcija, šiaip ar taip, yra ta 
vieta, kur suplūsta visi gandai. 

— Tai sakai, Hardis Heningsenas tave čia atsiuntė? - paklausė 
Hytestedas, lyg gyvatė šliauždamas prie tūkstančio kronų bankno- 
to. - Gal tu ir sušikai jam gyvenimą? Esu kažką skaitęs apie Karlą 
Mjorką, labai gerai prisimenu. Ar toks tavo vardas? Tai tu ir būsi 
tas, kuris slėpėsi po savo kolega. Palindai po Hardžiu Heningsenu ir 
apsimetei, kad nebegyvas. Tu, ar ne? 

Karlas pajuto, kaip nukrėtė šiurpas, šaltesnis už patį Grenlandi- 
jos ledyną. Iš kur jis ištraukė tokius dalykus? Niekas niekada jų neap- 
tarinėjo už policijos ribų. Niekas nebuvo nė žodeliu užsiminęs apie 


tai, kuo tas suskis jį dabar apkaltino. 

— Kaip suprantu, tu nori, kad griebčiau tau už gerklės, sumalčiau 
į miltus ir sušluočiau po kilimu, nes tada turėtum apie ką parašyti 
kitą savaitę? — Karlas priėjo prie Hytestedo taip arti, jog šis kaipmat 
nusuko žvilgsnį ir vėl įsispoksojo į banknotą. - Hardis Heningsenas 
buvo pats geriausias kolega, kokio dar reikėtų paieškoti. Galvą dėl jo 
būčiau paguldęs, jei tik būčiau galėjęs. Aišku tau? 

Hytestedas atsisuko per petį ir triumfuodamas žvilgtelėjo į ko- 
legas. Tai šūdas. Antraštė kitam numeriui dabar buvo garantuota, 
o Karlas tapo auka. Betrūko tik, kad jį nufotografuotų ir įamžintų 
sceną. Verčiau jau nešdintis, kol dar ne vėlu. 

— Ar gausiu tą tūkstantį, jei pasakysiu, koks fotografas specializa- 
vosi darydamas Meretės Liungor nuotraukas? 

— O kas man iš to? 

— Nežinau, gal kuo nors padės. Juk tu policininkas. Argi gali sau 
leisti ignoruoti patarimą? 

— Kas tas fotografas? 

— Jonas, tau reikėtų su juo pasikalbėti. 

— Koks Jonas? 

Godūs Hytestedo pirštai jau beveik pasiekė banknotą. 

— Jonas Hesas. 

— Jonas Hesas? Aha, gerai. Kur man jį rasti? Ar jis sėdi čia pas jus 
redakcijoj? 

— Tokių kaip Jonas Hesas mes nesamdom. Gausi pasiknisti tele- 
fonų knygoj. 

Karlas mintyse užsirašė šį vardą ir pavardę, o tada staigiu judesiu 
susikišo pinigus atgal į kišenę. Juk tas pašlemėkas bet kokiu atve- 
ju parašys apie jį kitame numeryje. Be to, Karlas niekad gyvenime 
nebuvo mokėjęs už suteiktą informaciją, ir jei kas nors priverstų jį 


pakeisti šią nuostatą, tai jau tik ne toks mailius kaip Hytestedas. 

— Sakai, galvą būtum paguldęs? - dar suriko Hytestedas, Karlui 
nužingsniuojant tarp darbo stalų. - Tai ko nepaguldei, Karlai Mjor- 


kai? 
—— 


Iš sekretorės gavęs Jono Heso adresą Karlas pasičiupo taksi ir ne- 
trukus jau stovėjo priešais nediduką tinkuotą namą Vailandso alėjoje, 
kuri bėgant laikui buvo virtusi tikru atitarnavusių daiktų sąšlavynu: 
visur riogsojo seni dviračiai, suskilę akvariumai, sena stiklo tara nuo 
namų gamybos alkoholinių gėrimų, sutrūnijusios valtys, kyšančios 
iš po apipelijusio brezento, krūvos butelių bei visokio kitokio šlamš- 
to. Paties hamo savininkas būtų idealiai tikęs filmuotis kokioje nors 
namų tvarkymo laidoje. Čia būtų pravertusi net ir paties nemokšiš- 
kiausio kraštovaizdžio architekto ranka. 

Sprendžiant iš prie durų nutrenkto dviračio ir iš už purvinų lan- 
gų besigirdinčio radijo, namuose kažkas buvo. Užgulęs skambutį 
Karlas mygo jį tol, kol paskaudo pirštą. 

— Ar nebaigsi, po velnių, - galiausiai pasigirdo viduje. 

Duris atidarė įraudęs, aiškiai pagirių kamuojamas vyriškis. Prisi- 
merkęs nuo akinančios saulės šviesos jis įsistebeilijo į Karlą. 

— Kiek, po velniais, valandų? — paklausė jis ir pasitraukęs nuo 
durų nušliaužė atgal į vidų. Galėjai sekti jam iš paskos ir be jokio 
teismo leidimo. 

Svetainė atrodė kaip tuose filmuose, kur atskriejęs meteoritas 
trenkiasi į žemę. Šeimininkas, su palengvėjimu atsidusęs, išsidrė- 
bė ant įdubusios sofos. Tada užsivertė butelį viskio, truktelėjo gerą 
gurkšnį ir pašnairavo į Karlą akies krašteliu. 

Karlo patirtis bylojo, kad šis žmogus nebus pats geriausias liudi- 
ninkas. Vildamasis bent kiek pralaužti ledus jis perdavė linkėjimų 
nuo Pelės Hytestedo. 

- Jis man skoloj pinigų, - atšovė Hesas. 

Karlas jau buvo betraukiąs savo ženklelį, tačiau apsigalvojęs susi- 
kišo jį atgal į kišenę. 

— Aš iš specialiojo policijos skyriaus, tiriam neeilinius atvejus, 
susijusius su kai kuriais nelaimingais žmonėmis, - tarė jis. Tokia tor- 
muluotė neturėjo labai atbaidyti. 

Butelis sekundėlę sustingo Heso rankose. Gal kiek per daug žo- 
džių jo smegenims, esant tokios būklės. 

— Atėjau pasikalbėti apie Meretę Liungor, - surizikavo Karlas. — 
Žinau, kad ji buvo tavo, kaip čia pasakius, specializacija. 

Hesas pabandė išspausti šypseną, bet, matyt, sukilusi skrandžio 
rūgštis tam sutrukdė. 

— Nedaug kas tai žino, - atsakė jis. - O jei konkrečiau? 

— Gal turi kokių nors nuotraukų, kurios nepateko į spaudą? 

Hesas net susirietė tramdydamas juoką. 

- Jėzau, kokių dar nesąmonių paklausi? Turiu mažiausiai dešimt 
tūkstančių. 

— Dešimt tūkstančių! Sakyčiau, nemažai. 

— Klausyk. - Hesas iškalbingai pakėlė ranką su išskėstais pirš- 
tais. — Po dvi tris juostas kas antrą dieną, dvejus ar trejus metus iš 
eilės. Kiek čia bus nuotraukų, kaip tau atrodo? 


— Turbūt daug daugiau nei dešimt tūkstančių. 
- T 


Po valandos dėl gryname viskyje esančių kalorijų Jonas Hesas 
pagaliau atgavo budrumą ir beveik nesvyruodamas nusivedė Karlą į 
savo tamsųjį kambarėlį, įrengtą nedideliame šlakbetonio blokų pas- 
tate už namo. 

Nuo svetainės jis skyrėsi kaip diena ir naktis. Karlui dažnai tekda- 


vo apsilankyti fotolaboratorijose, bet dar nė karto jis nebuvo matęs 

tokios sterilios ir tvarkingos kaip ši. Skirtumas tarp Heso namų ir 
tamsiojo kambarėlio kone gąsdino. 

Ištraukęs vieną metalinį stalčių Hesas ėmė po jį knaisiotis. 

— Štai, — tarė, tiesdamas Karlui aplanką su užrašu „Meretė Liun- 
gor, 2001 m. lapkričio 13 d. - 2002 m. kovo 1 d“ - Čia paskutinio 
laikotarpio negatyvai. 

Karlas paėmė aplanką ir ėmė versti jį nuo galo. Kiekvienoje įmau- 
tėje buvo po juostą su negatyvais, tik paskutinėje - vos penki kadrai 
ir skrupulingai atspausdinta data: „2002 m. kovo 1 d., ML! 

— Nutotografavai ją dieną prieš dingstant? 

— Taip. Nieko ypatingo. Padariau gal porą kadrų parlamento 
rūmų kieme. Dažnai stovėdavau ir laukdavau ten prie vartų. 

— Jos laukdavai? 

— Netik jos. Visų folketingo politikų. Nepatikėsi, kokių grupelių 
esu ant tų laiptų matęs. Tik reikia palaukt, ir vieną dieną būtinai kas 
nors išlenda. 

— Ber tą dieną, kaip matau, nieko įdomaus neįvyko. - Ištraukęs iš 
aplanko vieną įmautę Karlas padėjo ją ant specialaus stalo su apšvie- 
timu. Vadinasi, šie kadrai daryti penktadienį, kai Meretė Liungor 
buvo pakeliui namo. Dieną prieš jai dingstant. 

Jis pasilenkė, norėdamas atidžiau įsižiūrėti į negatyvus. 

Štai ir jis — portfelis, kurį Meretė laikė po pažastimi. 

Karlas nejučia palingavo galva. Neįtikėtina. Tik pažvelgė į pirmą 
pasitaikiusį kadrą, ir štai. Juodai baltas įrodymas, kad Meretė pasi- 
ėmė portfelį namo su savimi. Seną, nutrintą portfelį su kišene ant 
šono, kaip ir turėjo būti. 

— Galiu šitą pasiskolinti ? 

Fotografas truktelėjo viskio ir nusišluostė burną. 

— Savo negatyvų aš neskolinu. Netgi neparduodu. Bet kopiją 


galim padaryti, aš tau nuskenuosiu. Kokybės turbūt nereikia pačios 

aukščiausios, ne karalienei rodysi. - Giliai įkvėpęs jis atsikrenkštė ir 
nusijuokė. 

- Kopijos man tikrai reikėtų, dėkui. Sąskaitą gali atsiųst į mano 
skyrių, - Karlas ištiesė vyrukui savo vizitinę. 

Hesas žvilgtelėjo į negatyvus. 

- Jo, tą dieną nepagavau nieko ypatingo. Bet su Merete Liungor 
ir šiaip neišeidavo nieko gero. Nebent vasarą, jei būdavo vėsiau, per 
palaidinę matydavosi jos speneliai. Už juos tikrai šį tą užkaliau. 

Vėl pasigirdo krenkščiantis juokas. Nukulniavęs prie mažo rau- 
dono šaldytuvo, pastatyto ant tuščių indų nuo ryškalų, Hesas ištrau- 
kė butelį alaus ir, regis, jau būtų pasiūlęs svečiui, bet Karlas nesuspė- 
jo nė mirktelėti, kai šis ištuštėjo. 

— Pagauti ją su meilužiu, va čia tai būtų sensacija, - tarė Hesas, 
ieškodamas, kuo dar praskalauti gerklę. - Nors man atrodo, prieš 
kelias dienas buvau juos nufotografavęs. 

Užtrenkęs šaldytuvą jis pasiėmė aplanką ir ėmė jį sklaidyti. 

— Aha, va, Meretė, išėjusi iš folketingo rūmų, kalbasi su pora 
Danijos partijos narių. Šituos net buvau atsispausdinęs. - Hesas su- 
krizeno. - Fotografavau ne tuos, su kuriais ji kalbėjosi, bet štai tą 
moterį, stovinčią už jų. - Jis bakstelėjo pirštu į žmogystą, stovinčią 
greta Meretės. - Tokiam mažam paveiksliuke turbūt nesimato, bet 
kai padidini, tik pažiūrėk. Čia ta naujoji sekretorė, visiškai pametusi 
galvą dėl Meretės Liungor. 

Karlas prisilenkė arčiau. Nuotraukoje tikrai buvo Sosė Norup, tik 
visiškai kitokia, negu Karlas buvo matęs toje jos lindynėje Valbyje. 

— Neįsivaizduoju, ar kas nors tarp jų buvo, ar tik sekretorei buvo 
protelis pasimaišęs. Ai, koks skirtumas. Juk vieną dieną galėjo gra- 
žaus pinigo atnešti toks kadras, kaip sakai? - Murmėdamas sau po 


nosimi Hesas atvertė kitą įmautę su negatyvais. — Va, šitie, — tarė, per 

vidurį uždėjęs drėgną pirštą. - Gerai prisimenu, buvo vasario dvide- 
šimt penktoji, nes tada mano sesers gimtadienis. Maniau, nupirksiu 
jai neblogą dovaną, jei nuotrauka pasirodys aukso vertės. Štai ji. 

Ištraukęs įmautę Hesas padėjo ją ant apšviesto stalo. 

- Žiūrėk, koks kadras. Ji kalbasi su kažkokiu vyru ant laiptų prie 
parlamento rūmų pastato. - Hesas bakstelėjo į kitą nuotrauką viršu- 
je. - Įsižiūrėk į šitą. Man atrodo, ji nusiminusi. Iš akių matyti, kad 
kažkas negerai. 

Jis ištiesė Karlui padidinamąjį stiklą. Kokį velnią galima įžiūrėti iš 
negatyvo? Tos akys tebuvo tik du balti taškiukai. 

— Ji pastebėjo, jog fotografuoju, todėl turėjau dingti. Nors ne- 
manau, kad mane įsidėmėjo. Paskui dar bandžiau nufotografuoti tą 
vyrą, bet pagavau tik vieną kadrą iš nugaros, nes jis iš kiemo pasuko 
į priešingą pusę link tilto. Greičiausiai ten buvo šiaip koks vyrukas, 
bandė ją pakalbinti eidamas pro šalį, ir tiek. Daugiau tokių būtų at- 
siradę, jei tik nebūtų bijoję. 

— Ar šiuos kadrus irgi turi atsispausdinęs? 

Hesas dar porą kartų tyljai atsirūgo. Jo gerklė, panašu, degė kaip 
reikiant. 

— Atsispausdinęs? Galiu atspausdint, jei subėgiorum iki kokio 
taško ir parneštum alaus. 

Karlas linktelėjo. 

— Bet prieš tai dar noriu paklausti. Jeigu taip norėjai pagauti Me- 
retę Liungor su meilužiu, turbūt padarei keletą nuotraukų ir prie jos 
namo Stevnse. Taip? 

Hesas nepakeldamas galvos vis dar tyrinėjo nuotraukas. 

— Aišku. Daug kartų buvau ten nuvažiavęs. 

— Tada aš kažko nesuprantu. Tai tu matei jos neįgalų brolį Utfę, 


taip? 

— Aha, aišku, daug kartų. - Hesas pažymėjo kryželį ant įmau- 
tės šalia vieno negatyvo. — Štai čia labai geras kadras su ja ir anuo 
vyruku. Galiu duoti tau kopiją. Gal išsiaiškinsi, kas jis toks, ir man 
pasakysi, gerai? 

Karlas vėl linktelėjo. 

— Tai kodėl tu nenufotografavai Meretės kartu su broliu, kad 
visi žinotų, kodėl ji visada taip skubėdavo iš Kristiansborgo rūmų 
namo? 

— Todėl, kad mano paties šeimoj yra neįgalus žmogus. Mano se- 
suo. 

— Bet tu gyveni iš nuotraukų. 

Hesas pažiūrėjo į jį apatišku žvilgsniu. Jei Karlas greitai neparneš 
jam alaus, tegul pamiršta tas negatyvų kopijas. 

- Žinai, ką tau pasakysiu, - atsakė fotografas, žvelgdamas Karlui 
į akis. — Net jei žmogus yra šūdžius, tai dar nereiškia, jog jis neturi 


sąžinės. Pavyzdžiui, kaip tu. 


Žingsniuodamas nuo Alerodo stoties pėsčiųjų alėja Karlas žval- 
gėsi po vis prasčiau ir prasčiau atrodančią garvę bei nervinosi. Virš 
„Kvickly“ prekybos centro jau stūksojo betono dėžės, besivadinan- 
čios prabangiais butais, greitai turėjo nelikti ir tų jaukių senų viena- 
aukščių namukų kitoje gatvės pusėje. Vaizdas, anksčiau taip džiugi- 
nęs akį, buvo virtęs prašmatniu betono tuneliu. Dar prieš porą metų 
apie tai nebūtum nė pagalvojęs, tačiau dabar tokia buvo jo miesto re- 
alybė. Teliko tik padėkoti tokiems politikams kaip Erhardas Jakob- 
senas iš Bagsverdo, Urbanas Hansenas iš Kopenhagos ir dar Dievas 
žino kam iš Šarlotenlūno. Jaukūs, mieli miestų peizažai sudarkyti 
merų ir savivaldybių tarybų, neturinčių jokio skonio. Šitie šlykšrūs 


pastarai aplink buvo aiškių aiškiausias įrodymas. 

Barbekiu būrelis prie Karlo namo Roneholto parke buvo pačia- 
me linksmybių įkarštyje, mat oras jau kelinta diena atrodė tiesiog 
puikus. Buvo 2007-ųjų kovo dvidešimt antroji, 18 valandų 24 minu- 
tės - oficiali pavasario pradžia. 

Šia proga Mortenas buvo apsisiautęs apdaru, išsimainytu per ke- 
lionę į Maroką. Taip apsirengęs jis drąsiai galėjo įkurti naują sektą ir 
akimirksniu surinkti į ją narių. 

— Pačiu laiku, Karlai, - tarė jis, versdamas į lėkštę kiaulienos šon- 
kauliukus. 

Kaimynė Siuserė jau atrodė mažumėlę įkaušusi, bet laikėsi oriai. 

— Viskas, daugiau nebeištempsiu, - pasiskundė ji. - Parduodu 
savo lūšną ir išsikraustau. — Ji truktelėjo gerą gurkšnį raudonojo 
vyno. — Toj socialinėj rūpyboj mes daugiau laiko sugaištam pildyda- 
mi idiotiškas formas, negu kad padedam žmonėms. Žinojai, Karlai? 
Tegul tie savim patenkinti vyriausybės ministrai patys pabando. Jei- 
gu jiems reikėtų pildyti formas, kad valstybė sumokėtų už jų pietus, 
asmeninius vairuotojus ir butų nuomas, kad gautų didžiules algas 
ir mokamas išvykas, kad turėtų savo sekretores ir visą kitą šūdą, ka- 
žin ar dar liktų laiko valgyti, miegoti, važinėti ir taip toliau. Gali 
įsivaizduoti? Jei ministrui pirmininkui prieš susitikimą su kitais mi- 
nistrais reikėtų sėdėti ir dėlioti varneles sąraše, ką jis norės aptarti ? 
Ir dar trimis egzemplioriais atspausdinti iš kompiuterio, kuris veikia 
tik kas antrą dieną. O prieš tai dar gauti patvirtinimą iš kokio nors 
vyriausybės tarnautojo, kad galėtų kalbėti. Greitai nusivarytų nuo 
kojų. - Sulig paskutiniu sakiniu ji atošė galvą ir griausmingai nusi- 
kvatojo. 

Karlas pritardamas linktelėjo. Diskusija netrukus turėjo pakrypti 
link to, ar kultūros ministras turi teisę užčiaupti žiniasklaidą ir ar kas 
nors prisimena argumentus, kodėl Danijoje buvo panaikintos gra- 


fystės, o be to, ir pertvarkyta ligoninių bei mokesčių sistema. Tokios 

temos neišsekdavo tol, kol būdavo išgeriama viskas iki paskutinio 
lašo ir suvalgoma iki paskutinio kauliuko. 

Draugiškai apkabinęs Siuserę ir paplekšnojęs Kenui per petį Kar- 
las pasiėmė lėkštę ir patraukė į savo kambarį. Visi daugmaž laikėsi 
vieningos nuomonės. Daugiau kaip pusė šalies gyventojų troško, 
kad ministras pirmininkas sudegtų pragare, ir to paties jie norės ryt 
bei poryt, kol visos skriaudos, kartu su juo užplūdusios Daniją ir jos 
gyventojus, bus atitaisytos. Tam prireiks ne vieno dešimtmečio. 


Tačiau šiuo metu Karlas ir be to turėjo ką apmąstyti. 


28 SKYRIUS 

Trečią nakties Karlas pramerkė akis. Aplink buvo tamsu. Kažkur 
pasąmonėje šmėžavo prisiminimų nuotrupos. Raudoni languoti 
marškiniai, pneumatinis vinių šautuvas ir aiški nuojauta, kad vieni 
iš tų Sorėje matytų marškinių turėjo būtent tokį raštą. Širdis trankė- 
si. Nuotaika buvo slogi. Karlas išties jautėsi nekaip; jis tiesiog netu- 
rėjo jėgų galvoti apie tą bylą, bet argi jo valioje buvo sustabdyti tuos 
košmariškus sapnus ir nepabusti išpiltam šalto lipnaus prakaito? 

Be viso to, dar prisidėjo rūpestis dėl to šliužo žurnalisto Pelės Hy- 
testedo. Jis tikriausiai bandys ką nors iškapstyti. Nejaugi kitas „Gos- 
sip“ numeris išeis su antrašte apie susimovusį policijos detektyvą? 

Šūdų šūdas. Vien tik pagalvojus apie tai pilvo raumenys įsiterpė 


ir visą likusią naktį buvo sustingę lyg plieno šarvas. 


a 


/ 


— Atrodai pavargęs, - pastebėjo žmogžudysčių skyriaus viršinin- 


kas. 

Karlas į tai atsakė numodamas ranka. 

— Ar pakvietei Baką? - tepaklausė. 

— Bus už penkių minučių, - atsakė Markusas ir pasilenkė artyn. — 
Kiek mačiau, dar neužsiregistravai į mokymo kursus. Žinok, laiko 
nebedaug. 

— Tada, maryr, teks atidėti kitam kartui, ar ne? 

— Juk pats supranti, kad mes turim šiokių tokių planų. Kai tavo 
skyriaus veikla ims duoti kokių nors apčiuopiamų rezultatų, logiška 
bus pasitelkti į pagalbą tavo buvusius kolegas. Tik sunkiai kas išeis, 
jei neturėsi autoriteto, kurį tau suteiktų policijos inspektoriaus titu- 
las. Nelabai turi iš ko rinktis, Karlai. Tau reikia išeiti tuos kursus. 

- Jei sėdėsiu klasėj, droždamas pieštukus, tikrai netapsiu geresniu 
tyrėju. 

— Tu esi naujojo skyriaus galva, o titulas yra neatskiriama to dalis. 
Arba užsirašai į mokymus, arba tirsi bylas kur nors kitur. 

Karlas spoksojo pro langą į Auksinį bokštą Tivolio parke, kurį 
darbininkai kaip tik ruošė naujam sezonui. Reikėtų Markusui Ja- 
kobsenui pakilti keletą kartų į jo viršūnę ir nusileisti žemyn, paskui 
ant kelių maldautų jo atleidimo. 

— Aš apie tai gerai pagalvosiu, pone inspektoriau. 

Šaltoką šio pokalbio atmosferą išsklaidė Borgė Bakas, dailiai ap- 
sigaubęs pečius savo juodu odiniu švarku. 

Nelaukdamas, kol pokalbį pradės viršininkas, Karlas prabilo pir- 
mas. 

— Na ką, Bakai, matau, kaip reikiant visi padirbėjot su Liungor 
byla. Nesutapimų buvo tiek, kad ir aklas pastebėtų, bet gal visa jūsų 
komanda pasigavo kokią miegligę, ar koks velnias? 

Bakas žiūrėjo į Karlą lediniu žvilgsniu, tačiau šis nė neketino nu- 


sukti akių. 

— Taigi, dabar norėčiau sužinot, ar dar kokių nors bylos detalių 
esi pasilikęs sau, — tęsė jis. - Gal kas nors privertė tave nutraukt tokį 
puikų darbą, Borge? 

Žmogžudysčių skyriaus viršininkas sukiojo rankose akinius, aiš- 
kiai svarstydamas, ar juos užsidėjus pavyktų bent kiek pasislėpti, ta- 
čiau rūsti Bako veido išraiška reikalavo įsikišti. 

— Nekreipiant dėmesio į tuos komentarus, kuriuos čia Karlas iš- 
sakė savo nepakartojamu stiliumi, - pakėlęs antakius Markusas se- 
kundėlę reikšmingai žvelgė į Karlą, - jo pastaba suprantama, turint 
galvoj tik dabar paaiškėjusį faktą, jog velionis Danielis Heilas ir tas 
vyras, su kuriuo Meretė Liungor susipažino Kristiansborgo rūmuo- 
se, nebuvo tas pats asmuo. Tai turėjo būti išaiškinta jau tada, kai vyko 
tyrimas. Čia reikia pripažinti Karlo nuopelną. 

Į kuprą susimetę pečiai ir muistymasis po odiniu švarku buvo vie- 
nintelis ženklas, išduodantis Bako jaučiamą įtampą. 

Karlas nusprendė smogti tiesiai į paširdžius. 

— Ir čia dar ne viskas, Borge. Ar tu, pavyzdžiui, žinojai, kad Da- 
nielis Heilas buvo gėjus? Arba kad jis buvo užsienyje tuo metu, kai 
juodu su Merete Liungor atseit bendravo? Nejaugi tau buvo sunku 
parodyti Heilo nuotrauką jos sekretorei Sosei Norup arba tam dele- 
gacijos vadui, Bilei Antvoskovui? Būtų iškart paaiškėję, jog kažkas 
ne taip. 

Bakas prisėdo. Jo galva akivaizdžiai ūžė nuo minčių. Žinoma, jau 
buvo praėję daug laiko, o darbo žmogžudysčių skyriuje niekada ne- 
būdavo per mažai, bet vis dėlto toks atvejis net ir jį turėjo priversti 
susigūžti. 

— Ar vis dar manai, kad galima atmesti prielaidą apie įvykdytą 
nusikaltimą? — Karlas atsisuko į savo bosą. - Markai, kokia tavo 


nuomonė? 

— Reikia manyti, jog dabar jūs imsitės tirti Danielio Heilo mirties 
aplinkybes. Teisingai, Karlai ? 

— Jau dirbam ties tuo. - Karlas vėl atsisuko į Baką. - Hornbeko 
nugaros smegenų traumų klinikoje guli mano buvęs kolega, jis turi 
košės galvoj ir mąsto gudriau už mus. - Jis švystelėjo ant stalo prie- 
šais Markusą pluoštą fotografijų. - Jei ne Hardis, nebūčiau prisikasęs 
iki fotografo, vardu Jonas Hesas, ir gavęs šių nuotraukų. Jos įrodo, 
kad Meretė Liungor, eidama namo iš Kristiansborgo rūmų pasku- 
tinę savo darbo dieną, pasiėmė portfelį su savimi. Čia dar prigauta 
jos lesbietė sekretorė, neatitraukianti akių nuo savo bosės, ir yra pora 
kadrų, kur Meretė su kažkuo kalbasi ant Kristiansborgo rūmų laiptų 
kelios dienos prieš dingimą. Panašu, jog tas pokalbis ją nuliūdino, — 
Karlas bakstelėjo į nuotrauką, kurioje buvo matyti Meretės veidas ir 
sunerimęs žvilgsnis. - Aišku, vyrukas pagautas tik iš nugaros, bet jei 
palygintume jo plaukus, ūgį ir laikyseną, panašumas į Danielį Heilą 
tikrai didelis, nors čia ir ne jis. - Tai sakydamas Karlas padėjo „In- 
ter Lab“ brošiūrą su Heilo nuotrauka greta visų kitų. - Taigi, Borge 
Bakai, atsakyk man - ar tau nekeista, kad jos portfelis dingo kažkur 
pakeliui tarp Kristiansborgo rūmų ir Stevnso? Nes tu jo taip ir ne- 
suradai, ką? O dar tau nekeista, jog Danielis Heilas žuvo būtent kitą 
dieną po Meretės dingimo? 

Bakas truktelėjo pečiais. Aišku, kad jam buvo keista; šitas asilas 
tiesiog nenorėjo to pripažinti. 

— Portfelius žmonės kartais pameta, - leptelėjo jis. - Galji pamir- 
šo jį degalinėje ar dar kur pakeliui namo. Mes apieškojom ir namą, ir 
mašiną, paliktą kelte. Padarėm, ką galėjom. 

— Aba, tiksliai. Tai pagal tave, ji galėjo pamiršti portfelį degali- 
nėje. Tikrai? Kiek prisimenu, jos banko sąskaitos išraše tą dieną ne- 
buvo jokių pavedimų. Nelabai kruopščiai padarei namų darbus, ką, 
Bakai:? 

Bakas, atrodė, tuoj pratrūks. 

— Aš tau sakau, kad visaip bandėm surasti tą portfelį. 

— Man atrodo, ir Bakas, ir aš suprantam, kad šitoj vietoj mums 
dar yra ką veikti, - Markusas pabandė diplomatiškai sušvelninti si- 
tuaciją. 

Arjis pasakė „mums“? Ar visi dabar puls kištis į šios bylos tyrimą? 
Karlas nusuko žvilgsnį nuo savo boso. Ne, žinoma, jog Markusas Ja- 
kobsenas neturėjo to omenyje - juk iš viršaus niekad negalėjai tikėtis 
jokios pagalbos. Karlas kuo puikiausiai žinojo, kaip dirbama šioje 
įstaigoje. 

— Bakai, dar kartą tavęs klausiu. Ar mes viską išsiaiškinom? Savo 
ataskaitoje nieko neužsiminei nei apie Heilą, nei apie Karen Mor- 
tensen pastabas dėl Ufės Liungoro. Ar dar ką nors praleidai, Borge? 
Gali man pasakyti? Šiokia tokia pagalba man dabar praverstų. Su- 
pranti? 

Spoksodamas į grindis Bakas pasitrynė nosį. Po sekundėlės pa- 
kels ranką ir paglostys savo plaukus, sušukuotus ant plikės. O juk 
galėtų šokti Karlui į akis ir atsikirsti į visą tą šmeižtą bei jam mestus 
kaltinimus. Toks elgesys būtų visiškai normalus. Bet ne, Bakas juk 
buvo detektyvas iš didžiosios raidės, o jo mintys šiuo metu buvo kaž- 
kur toli. 

Jakobsenas žvilgtelėjo į Karlą, akimis prašydamas nusiraminti, ir 
šis prikando liežuvį. Markusas buvo teisus. Reikia duoti laiko Bakui 
pagalvoti. 

Jie taip ir sėdėjo kokią minutę, kol Bakas pagaliau pasiglostė savo 
paslėptą plikę. 

— Stabdymo žymės, - tarė jis. - Stabdymo žymės Danielio Heilo 
avarijos vietoje. 

— Kas su jomis negerai? 


Bakas pakėlė akis. 

— Kaip parašyta ataskaitoje, ant kelio nebuvo nė vienos mašinos 
stabdymo žymių. Nė mažiausio pėdsako. Lyg Heilas būtų visai ne- 
žiūrėjęs į kelią, išvažiavęs į priešingą juostą, o tada tik - bum! - Jis 
taukštelėjo delnais. - Niekas net nespėjo sureaguoti prieš susidūri- 
mą. Tokia buvo prielaida. 

— Aha, policijos ataskaitoj taip ir parašyta. Kodėl dabar apie tai 
užsiminei? 

— Po poros savaičių važiavau pro avarijos vietą ir prisiminęs su- 
stojau apžiūrėti. 

- Ir? 

— Ataskaitoje rašoma, kad stabdymo žymių nebuvo, bet avarijos 
vieta labai aiškiai matėsi. Nei nuverstas apdegęs medis nebuvo pa- 
trauktas, nei siena užtaisyta, ir tos kitos mašinos ratų žymės lauke 
tebesimatė. 

— Ir ką? Tu kažkur lenki? 

Bakas linktelėjo. 

— Tada eidamas palei kelią, už kokių septyniasdešimt penkių 
pėdų Tostrupo kryptimi, iš tikrųjų aptikau kažkokių žymių. Jos jau 
buvo neberyškios, bet dar įžiūrėjau, jog gana trumpos, gal vos pu- 
santros pėdos ilgio. Tada pagalvojau: „O gal čia tos pačios avarijos 
žymės? 

Karlui sunkiai sekėsi pagauti Bako minčių vingius, tad tik susi- 
nervino, kai bosas jį aplenkė. 

— Tai kažkas bandė išvengti susidūrimo ir liko žymės? - paklausė 
Markusas. 

— Taip, galėjo taip būti, - linktelėjo Bakas. 

— Tai tu nori pasakyti, kad Heilas vos į kažką neįvažiavo, - mes 
nežinom, į ką, - bet puolė stabdyti ir metėsi į šalį? - toliau aiškinosi 


Markusas. 

— Taip. 

— O priešpriešine juosta važiavo kitas automobilis? - Jakobsenas 
pars sau linktelėjo. Tokia versija skambėjo įtikinamai. 

Karlas kilstelėjo ranką. 

— Pagal ataskaitos išvadas, susidūrimas įvyko priešpriešinėje 
eismo juostoje. O tu sakai, jog galėjo būti ir kitaip. Tavo manymu, 
mašinos susidūrė kelio viduryje, ir tokiu atveju priešais atvažiavęs 
automobilis čia visai niekuo dėtas? Teisingai sakau? 

Bakas giliai atsiduso. 

— Iš pradžių taip ir pamaniau, bet paskui persigalvojau. Dabar, ko 
gero, nereikėtų atmesti tokios galimybės. Kas nors galėjo išlįsti prie- 
šais Heilą ir priversti jį mestis į šoną, o tada prie pat vidurio linijos į 
jį trenkėsi priešinga juosta dideliu greičiu važiavęs automobilis. Gal 
tai buvo tyčinė avarija. Jei būtume paieškoję, gal dar už kokio šimto 
jardų ant kelio būtume radę akceleracijos žymių. Gal tas kitas vai- 
ruotojas padidino greitį, kad galėtų trenktis į Heilą, kai šis pasuko 
mašiną į kelio vidurį, siekdamas išvengti susidūrimo. 

— Ojei tas kažkas buvo žmogus, išbėgęs į kelią, ir jei jis veikė iš- 
vien su vairuotoju, įvažiavusiu į Heilą, tuomet tai jau nebėra eismo 
įvykis. Tai žmogžudystė. Ir tokiu atveju atsiranda pagrindo manyti, 
kad Meretės Liungor dingimas yra to paties nusikaltimo dalis, - pa- 
darė išvadą Jakobsenas, paskubomis kažką rašydamasis. 

— Galimas daiktas, - susiraukęs tarė Bakas. Entuziazmu šią aki- 
mirką jis tikrai netryško. 

Karlas atsistojo. 

— Jokių liudininkų nebuvo, vadinasi, nieko daugiau mes neišsi- 
aiškinsim. Šiuo metu ieškom tos kitos mašinos vairuotojo. - Jis at- 
sisukęs pažvelgė į Baką, kuris, regis, visiškai susitraukė savo juodam 


odiniam švarke. — Taip ir įtariau, kad viskas galėjo įvykti būtent taip, 


———=—— JUSSI ADLER-OLSEN ————————— 


kaip dabar nupasakojai, Bakai. Tik dar noriu pasakyt, jog nepaisant 
visko, labai man padėjai. Būtinai man pasakyk, jei dar ką nors prisi- 
mintum, gerai? 

Bakas linktelėjo. Jo veido išraiška buvo rimta. Galų gale, visa tai 
neturėjo nieko bendra su jo asmenine reputacija; tai lietė tik profe- 
sinę užduotį ir deramą jos atlikimą. Už tai vyrukas nusipelnė šiokios 
tokios pagarbos. 

Nedaug trūko, kad Karlas būtų užsinorėjęs paplekšnoti jam per 


nugarą. 


— Karlai, ką tik parvažiavau iš Stevnso, turiu ir gerų, ir blogų nau- 
jienų, - pranešė Asadas. 

Karlas atsiduso. 

— Man vienodai rodo, nuo ko tu pradėsi, Asadai. Greičiau sa- 
kyk. 

Asadas prisėdo ant Karlo stalo krašto. Dar po kurio laiko, maryt, 
ims sėdėti jam ant kelių. 

— Gerai, pirmiausia blogos. - Jei Asadui atrodė normalu praneš- 
ti blogą žinią su tokia šypsena, tai priėjęs prie gerosios greičiausiai 
juoksis už pilvo susiėmęs. — Vairuotojas, trenkęsis į Heilą, taip pat 
miręs. - Tai sakydamas jis aiškiai nekantravo pamatyti Karlo reak- 
ciją. — Liza paskambino ir pasakė. Aš štai čia užsirašiau. - Asadas 
bakstelėjo į eilutę arabiškų simbolių, kurie lygiai taip pat galėjo 
reikšti, jog Lufuteno salose rytoj pasnigs. 

Karlas nebeturėjo jėgų ką nors sakyti. Tai buvo tipiškas jį erzi- 
nantis Asado elgesys. Aišku, kad miręs. Ko jis dar tikėjosi? Kad vy- 
rukas gyvas ir sveikas, dar, žiūrėk, ir prisipažins, jog apsimetė Danie- 
liu Heilu, nužudė Meretę Liungor, o paskui pribaigė ir patį Heilą? 
Absurdas. 

— Liza sakė, kad jis buvo banditas iš kaimo glūdumos, Karlai. Ji 
minėjo, jog jis kelis kartus sėdėjo kalėjime už blogą vairavimą. Ar 
žinai, ką reiškia tas „banditas“ ir „glūduma“? 

Karlas vangiai linktelėjo. 

— Tai gerai, — tarė Asadas ir toliau garsiai skaitė savo hieroglifus. 
Kurią dieną Karlas turės savo asistentui užsiminti, kad užsirašinėtų 
pastabas daniškai. - Jis gyveno Skevingėje, šiaurinėje Zelandijoje, - 
tęsė Asadas. - Jį rado mirusį lovoje, užspringusį vėmalais, buvo ma- 
žiausiai promilė alkoholio. Taip pat jis vartojo tablečių. 

— Mar kaip. Kada tai nutiko? 

— Netrukus po avarijos. Ataskaitoje parašyta, kad visos nesąmo- 
nės prasidėjo kaip tik po to įvykio. 

— Nori pasakyt, jog jis mirtinai nusigėrė dėl tos avarijos? 

- Taip. Dėl podraminio streso. 

— Potrauminio streso, Asadai. - Karlas pabarbeno pirštais į stalą 
ir užsimerkė. Susidūrimo metu kelyje galbūt buvo trys žmonės; ir jei 
taip, greičiausiai tai buvo žmogžudystė. O jei tai iš tiesų buvo žmog- 
žudystė, tada tas banditas iš Skevingės tikrai turėjo dėl ko nusigerti 
ir nusibaigti. Bet jei tai tiesa, tuomet kur tas trečiasis, iššokęs priešais 
Danielio Heilo mašiną? Gal jis arba ji taip pat nusigėrė? - Kuo var- 
du buvo tas vyras? 

— Denisas. Denisas Knusenas. Jam buvo dvidešimt septyneri, kai 
mirė. 

— Ar gavai jo adresą? Ar turėjo kokių giminių? Šeimos narių? 

— Taip. Jis gyveno su tėvu ir motina, - Asadas šyptelėjo. - Daug 
kas Damaske taip irgi daro, kai jiems dvidešimt septyneri. 

Karlas kilstelėjo antakius. Iki šiol Asadas nieko nebuvo užsiminęs 
apie gyvenimą Artimuosiuose Rytuose. 


— Sakei, turi ir gerų naujienų? 

Kaip ir buvo galima tikėtis, Asado veidą nutvieskė šypsena nuo 
ausies ligi ausies. Reikėjo suprasti, kad iš pasididžiavimo savimi. 

— Štai, — tarė jis, pastumdamas Karlui juodą plastikinį maišelį, 
kurį buvo pasidėjęs ant grindų. 

— Aba, o kas ten yra, Asadai? Keturiasdešimt svarų sezamų sė- 
klų? - Priėjęs Karlas įkišo ranką vidun ir apčiuopė rankeną. Jau nu- 
manydamas, kas ten, jis pajuto, kaip per nugarą perbėga šiurpuliu- 
kai. 

Karlas neklydo: tai buvo senas apsitrynęs portfelis. Toks, kaip 
Jono Heso nuotraukoje, su kišenėmis ant abiejų pusių. 

— Eina sau, Asadai, — teištarė Karlas, lėtai sėsdamasis. — Ar jos 
darbo knyga irgi yra? 

Asadui linktelėjus, jis pajuto, kaip dilgčioja ranka, tarsi joje būtų 
laikęs Šventojo Gralio taurę. Karlas spoksojo į portfelį. Raminkis, 
paliepė pats sau, o tada nuspaudė užraktą ir atidarė portfelį. Viskas 
buvo viduje. Jos rudas odinis darbo kalendorius, mobilusis telefo- 
nas „Siemens“ su įkrovikliu, ranka užrašyti rašteliai ant liniuoto po- 
pieriaus, pora tušinukų ir pakelis popierinių nosinaičių. Tai iš tiesų 
buvo šventoji Gralio taurė. 

— Ber kaip... - tik tiek Karlas tesugebėjo išlementi. Mintyse jis 
svarstė, ar pirmiausia derėtų atiduoti portfelį ekspertų apžiūrai. 

Asado balsas skambėjo kažkur toli. 

— Pirmiausia nuvažiavau pas Helę Andersen. Jos nebuvo namie, 
bet tada jos vyras jai paskambino. Jis gulėjo lovoje su skaudančia nu- 
gara ir visaip dejavo. Jai parėjus, aš parodžiau Danielio Heilo nuo- 
trauką, bet ji neprisiminė, kad būtų tokį žmogų mačiusi. 

Karlas tebespoksojo į portfelį ir tai, ką rado jame. „Kantrybės“, - 
galvojo jis. Asadas tuoj prieis ir prie to. 

— Ar Ufė buvo šalia, kai tas vyras atnešė laišką? Ar nepamiršai šito 


paklausti? - Karlas stengėsi padėti Asadui nenukrypti nuo temos. 


=*- 256 >" 


— MOTERIS NARVE LO — 


Šis linktelėjo. 

— Taip. Ji sako, kad jis stovėjo šalia visą laiką. Jis buvo labai susi- 
domėjęs. Jis visada taip elgiasi, kai pasigirsta durų skambutis. 

— Ar vyras su laišku jai pasirodė panašus į Heilą? 

Asadas suraukė nosį. Jis puikiai pamėgdžiojo Helę Andersen. 

— Nelabai. Bet šiek tiek. Vyras su laišku gal buvo jaunesnis. Jo 
plaukai buvo truputį tamsesni ir atrodė truputį vyriškesnis. Kažką 
dar sakė apie akis ir taip toliau, bet tik tiek ir prisiminė. 

— Tai paskui tu paklausei jos apie portfelį, taip? 

Asado veide vėl nušvito šypsena. 

— Taip. Ji nežinojo, kur jis yra. Moteris prisiminė portfelį, bet ne- 
žinojo, ar Meretė Liungor tą paskutinį vakarą parsinešė jį namo su 
savimi. Nes jos tada nebuvo - atsimeni? 

— Asadai, prie reikalo. Kur tu jį radai? 

— Prie krosnelės jų katilinėje. 

— Nuvažiavai pas antikvarą į tą namą Maglebiu? 

Asadas linktelėjo. 

— Helė Andersen sakė, kad Meretė Liungor viską darydavo kie- 
kvieną dieną taip pat. Ji pati tai pastebėjo per metus. Visada taip pat. 
Ji numesdavo batus katilinėje, bet pirma visada pažiūrėdavo į langą. 
Į Ufę. Ji kasdien iš karto nusivilkdavo drabužius ir pasidėdavo juos 
prie skalbimo mašinos. Ne todėl, kad būdavo purvini, bet kad šiaip 
jie ten būdavo. Ji dar visada užsivilkdavo chalarą. Ir tada ji su broliu 
žiūrėdavo tuos pačius filmus. 

— Tai kaip dėl portfelio? 

— Na, namų tvarkytoja nieko nežinojo, Karlai. Ji niekada nematė, 
kur Meretė jį pasidėdavo, bet spėjo, jog arba prieškambaryje, arba 
kacilinėje. 

— Bet po velnių, kaip tu galėjai jį rasti prie krosnelės, kai netgi 


Greitojo reagavimo būrys nesugebėjo? Ar jis buvo kur nors nukištas? 

Ir kodėl jis ten dar tebebuvo? Aš kažkodėl neabejoju, kad tie antikva- 
rai labai smulkmeniškai žiūri į tvarką namuose. Kaip tu jį suradai? 

— Antikvaras davė man leidimą pačiam apžiūrėti namą, tai aš tie- 
siog viską persukau pas save galvoje. - Asadas krumpliais pastukse- 
no į savo makaulę. - Katilinėje nusimečiau batus ir pasikabinau pal- 
tą ant kabliuko. Aš tik apsimečiau, nes kabliuko ten jau nebėra. Bet 
tada įsivaizdavau, kad ji galbūt laikė kažką abiejose rankose. Vienoje 
popierius, kitoje portfelį. Ir tada pagalvojau, jog ji negalėjo nusivilkti 
palto, kol pasidėjo kitus daiktus, kuriuos laikė rankose. 

— Ir krosnelė buvo arčiausiai ? 

— Taip, Karlai. Visai šalia manęs. 

— Bet kodėl po to ji nenusinešė portfelio į svetainę arba darbo 
kambarį ? 
bet portfelio ten nebuvo. Žinoma, aš ir nesitikėjau jo ten rasti. Ta- 
čiau žinai, ką pamačiau, Karlai? 

Karlas žiūrėjo į jį tylėdamas. Akivaizdu, kad Asadas tuoj pats at- 
sakys į savo klausimą. 

— Aš pamačiau, jog nuo krosnelės iki lubų buvo mažiausiai trijų 
pėdų tarpas. 

— Eik tu, - atsakė į tai Karlas be entuziazmo. 

— Ir tada pagalvojau, kad ji neguldytų portfelio ant nešvarios 
krosnelės, nes seniau jis priklausė jos tėvui, todėl ji saugodavo jį. 

— Aš nelabai suprantu, apie ką tu. 

- Ji portfelio 2epaguldė, Karlai. Ji pastatė jį ant krosnelės. Taip, 
kaip ant grindų pastato. Ten buvo daug vietos. 

— Tai ji pastatė, o paskui portfelis užkrito už krosnelės. 

Asado šypsena tai patvirtino. 

— Iš kitos pusės kišenė nauja. Pažiūrėk pars. 

Karlas užsegė portfelį ir jį apsuko. Vargu ar atrodė labai nauja. 

— Aš nušluosčiau portfelį, nes buvo visas dulkinas, tai gal kišenė 
dabar truputį atrodo tamsi. Bet kai radau, atrodė labai nauja. Tikrai, 
Karlai. 

— Tu ką, Asadai?! Nušluostei portfelį? Dar pasakyk, jog buvai 
išėmęs viską, kas viduj? 

Asadas vis dar linkčiojo, tik jau nebe taip entuziastingai. 

— Asadai, - Karlas giliai įkvėpė, kad nepasakytų per grubiai, - 
kitą kartą, kai rasi ką nors reikšmingo tyrimui, laikyk letenas kuo 
toliau, sutariam? 

— Letenas? 

— Rankas, po velnių, Asadai. Taip darydamas gali sugadinti svar- 
bius įkalčius. Ar supranti? 

Šis vėl linktelėjo, šįkart be jokio entuziazmo. 

— Aš valiau su rankove, Karlai. 

— Gerai. Teisingai galvoji, Asadai. Tai tu manai, kad taip pat at- 
sirado ir ana kišenė? - Karlas vėl apsuko portfelį. Abi kišenės buvo 
labai panašios. Vadinasi, senoji atsirado ne per avariją tūkstantis de- 
vyni šimtai aštuoniasdešimt šeštaisiais. 

— Taip. Aš manau, jog ne vieną kartą porttelis buvo užkritęs už 
krosnelės. Aš radau jį visai užstrigusį tarp vamzdžių. Turėjau traukti 
per jėgą, kad išimčiau. Meretė irgi bandė, aš įsitikinęs. 

— O kodėl jis niekad daugiau neužkrito, tik porą kartų? 

— Greičiausiai užkrito, nes atidarius katilinės duris buvo didelis 
skersvėjis, bet gal nenukrito taip giliai žemyn. 

— Grįžtam prie kito mano klausimo - kodėl ji nenusinešė port- 
felio į kambarį ? 

- Ji norėjo turėti ramybę namuose. Ji nenorėjo girdėti savo mobi- 
liojo telefono, Karlai. - Asadas kilstelėjo antakius ir išpūtė akis. - Aš 


taip manau. 

Karlas žvilgtelėjo į portfelio vidų. Meretė parsinešė jį namo, tai 
tikrai atrodė suprantama. Portfelyje buvo jos darbo knyga ir galbūt 
užrašai, kurių jai kam nors galėjo prireikti. Bet dažniausiai ji pasiim- 
davo namo krūvas dokumentų, kuriuos reikėdavo peržiūrėti. Moteris 
visuomet turėdavo vienokio ar kitokio darbo. Namuose buvo laidinis 
telefonas, tačiau šį numerį žinojo nedaugelis. Jos mobilųjį turėjo kur 
kas platesnis ratas žmonių; jis buvo nurodytas vizitinėje kortelėje. 

— O tu nemanai, kad Meretė vis vien būtų girdėjusi mobilųjį, net 
jei būtų palikusi portfelį katilinėje? 

— No way, - angliškai leptelėjo Asadas. Karlas nė nežinojo, jog jis 
moka angliškai. 

— Štai kur jūs. Du suaugę vyrai jaukiai šnekučiuojasi? — šalia pa- 
sigirdo žvalus balsas. Nė vienas iš jų negirdėjo koridoriumi ateinan- 
čios Lizos. - Turiu jums dar šį tą. Atėjo iš pietryčių Jutlandijos apy- 
gardos. - Kambaryje pasklido jos kvepalų aromatas, panašus į Asado 
smilkalus, tik nepalyginamai malonesnis. - Tenykščiai atsiprašo, kad 
taip uždelsė, bet pas juos buvo apsirgę keletas žmonių. 

Ji padavė aplankus Asadui, kuris nėrėsi iš kailio, rodydamas man- 
dagumą, paskui žvilgtelėjo į Karlą - nuo tokio žvilgsnio bet kuriam 
vyrui būtų pasidarę karšta žemiau juosmens. 

Žiūrėdamas į drėgnas Lizos lūpas Karlas bandė prisiminti, kada 
paskutinį kartą intymiai bendravo su priešinga lytimi. Mintyse iški- 
lo rožinis dviejų kambarių butas ir išsiskyrusi jo šeimininkė - vaiz- 
das, pernelyg aiškiai įsirėžęs atmintyje. Indas su plūduriuojančiais 
levandų žiedais, žvakės, ryškiai raudonu audeklu pridengta lempa 
prie lovos. Tik moters veido jis niekaip negalėjo prisiminti. 

— Karlai, ką tu pasakei Bakui? - paklausė Liza. 

Pabudęs iš savo erotinio sapno jis pažvelgė į žydras jos akis, kurios 


dabar atrodė šiek tiek paramsėjusios. 

— Bakui? Jis ką, žliumbia visiems ten apačioj? 
— Tikrai ne. Išėjo namo. Bet kolegos sakė, kad po jūsų pokalbio 


boso kabinete buvo visas perbalęs kaip šmėkla. 


Vildamasis, kad baterija dar veiks, Karlas įkišo kroviklį į Meretės 
Liungor telefoną. Nekantrūs Asado pirštai - kad ir su užsmaukta 
rankove - buvo nučiupinėję viską, kas gulėjo portfelyje, tad eksper- 
tizė tebūtų bergždžias reikalas. Įkalčiai jau sugadinti. 

Užrašinėje buvo prirašyti vos trys puslapiai, visi kiti tušti. Iš es- 
mės joje tebuvo darbotvarkė ir informacija, susijusi su socialine slau- 
ga. Labai nuviliantis ir kartu iškalbingas faktas, parodantis Meretės 
gyvenimo kasdienybę. 

Įkišęs ranką į šoninę kišenę Karlas ištraukė keletą suglamžytų po- 
pieriaus skiautelių. Viena iš jų buvo du tūkstančiai pirmųjų metų 
balandžio trečiąją pirktos „Jack A Jones“ striukės čekis, visos kitos — 
sulankstyti A4 formato lapai. Tokių galėjai rasti kiekvieno mokykli- 
nuko kuprinėje. Pieštuku pakeverzotos, sunkiai įskaitomos rašliavos 
be jokių datų. 

Paėmęs vieną lapą ir kiek jį patiesinęs Karlas arčiau prisitraukė 
stalinę lempą. Jame tebuvo devyni žodžiai. „Ar galime pasikalbėti 
po mano pranešimo dėl mokesčių reformos?“ Apačioje parašas: TB. 
Variantų daugybė, bet šios raidės prašyte prašėsi būti iššifruotos kaip 
„Tagė Bagesenas“. Toks spėjimas Karlui buvo arčiausiai širdies. 

Jis šyptelėjo. Mat kaip, neblogai. Vadinasi, Bagesenas norėjo pa- 
sikalbėti su Merete Liungor. Na ką gi, tikriausiai nieko gero jis iš to 
nepešė. 

Karlas paskubomis ištiesino kitą lapą ir permetė jį akimis; tai, kas 
ten buvo parašyta, jį privertė surimtėti. Žinutės tonas šį kartą buvo 


labai asmeniškas. Panašu, kad Bagesenas buvo priremtas prie sienos. 

„Nežinau, kas bus, jei tu apie tai paskelbsi viešai, Merete. Mal- 
dauju to nedaryti. TB: 

Karlas pasiėmė paskutinį lapą. Žodžiai buvo beveik nusitrynę, 
tarsi raštelis ne kartą būtų buvęs traukytas iš portfelio ir kištas atgal. 
Sukiodamas jį rankose Karlas šifravo žodį po žodžio. 

„Maniau, kad supratom vienas kitą, Merete. Ši situacija mane la- 
bai skaudina. Meldžiu tavęs dar kartą: nereikia. Aš stengiuosi viso 
to atsikratyti. 

Inicialų šį kartą nebuvo, bet raštas neabejotinai tas pats. 

Pačiupęs ragelį Karlas sumaigė Kurto Hanseno numerį. Atsiliepė 
konservatorių partijos biuro sekretorė. Ji mandagiai paaiškino, jog 
Kurtas Hansenas, deja, šiuo metu negali kalbėti. Ar Karlas galėtų 
luktelėti nedėdamas ragelio? Ji mananti, kad susirinkimas baigsis už 
poros minučių. 

Prispaudęs prie ausies ragelį Karlas laukė ir žiūrėjo į priešais jį 
gulinčius popieriaus lapus. Jie gulėjo portfelyje nuo du tūkstančiai 
antrųjų kovo, ir greičiausiai dar metus iki tol. Galbūt jie buvo visai 
nereikšmingi, o gal priešingai. Galbūt Meretė Liungor juos išsaugo- 
jo, manydama, kad vėliau prireiks, bet tai tik spėjimas. 

Keletą minučių ragelyje girdėjosi tolimas pašnekesys, paskui Kar- 
las išgirdo trakštelėjimą ir charakteringą Kurto Hanseno balsą. 

— Kuo galiu padėt, Karlai? - paklausė jis, negaišdamas laiko ma- 
lonybėms. 

— Kaip man sužinoti, kada Tagė Bagesenas pasiūlė mokesčių re- 
formos įstatymą? 

— Kurių galų tau dabar prireikė tai žinoti, Karlai? — nusijuokė 
Kurtas. - Kam gali rūpėti tokios nesąmonės, kaip centro radikalų 
nuomonė apie mokesčius. 


— Man reikia nustatyti tikslią datą. 


— 262 —- 


-=—=—— MOTERIS NARVE =———--—————— 


— Hm, sunkus atvejis. Bagesenas kas porą sekundžių pasiūlo po 
naują įstatymą. — Jis vėl nusikvatojo. - Gerai, baigiam juokus. Ba- 
gesenas yra Transporto komiteto pirmininkas jau mažiausiai pen- 
kerius metus. Aš nežinau, kodėl jis pasitraukė iš mokesčių komiteto 
pirmininko pareigų. Palauk minutėlę. - Hansenas uždengė delnu 
ragelį ir kažkam kažką sumurmėjo. - Mums atrodo, kad tai buvo 
du tūkstančiai pirmųjų pradžioj, dar prie senos vyriausybės. Tada jis 
dar turėjo daugiau galimybių taip kvailioti. Sakytume, maždaug du 
tūkstančiai pirmųjų kovą ar balandį. 

Karlas patenkintas linktelėjo. 

— Gerai, Kurtai. Aš taip ir galvojau. Ačiū. Gal kartais galėtum 
sujungti mane su Tage Bagesenu, ką? 

Po kelių pyptelėjimų atsiliepusi sekretorė pranešė, jog Bagesenas 
išvykęs į kelionę po Vengriją, Šveicariją ir Vokietiją rinkti informaci- 
jos bei apžiūrėti tramvajų sistemų. Grįš pirmadienį. 

Rinkti informacijos? Tramvajų sistemos? Tikriausiai juokauja. 
Atostogos būtų tinkamesnis žodis, tokia buvo Karlo nuomonė. Ką 
čia dar vynioti. 

— Man reikia jo mobiliojo telefono numerio. Ar būtumėt tokia 
maloni ir padiktuotumėt? 

— Nemanau, kad man galima teikti tokią informaciją. 

— Klausykit, aš jums ne koks kaimo ūkininkas. Jei reikės, sužino- 
siu tą numerį per kelias minutes. Bet kaip jums atrodo, ar Tagė Ba- 
gesenas bus labai patenkintas, kai sužinos, jog jo darbuotojai atsisakė 


man padėti? 


Telefono ryšys smarkiai trūkčiojo, bet iš Bageseno balso buvo aiš- 


kiai girdėti, kad jis anaiptol neapsidžiaugė. 

— Turiu čia tokių raštelių ir noriu iš jūsų paaiškinimo, — tarė Kar- 
las kaip galėdamas švelniau. Jis kartą jau matė šio vyruko reakciją. — 
Tik formalumas, nieko ypatingo. 

— Aš klausau. — Šaižus tonas išdavė pastangas pamiršti jų pokalbį, 
įvykusį prieš tris dienas. 

Karlas ėmė skaityti žinutes vieną po kitos. Kai priėjo prie pasku- 
tinės, Bagesenas kitame laido gale, regis, nustojo kvėpuoti. 

— Bagesenai? - pasitikslino Karlas. - Girdite mane? 

Vietoj atsakymo ragelyje pasigirdo pypsėjimas. 

„Tikiuosi, žmogus nenušoko nuo tilto“, - pagalvojo Karlas, ban- 
dydamas prisiminti, kokia upė teka per Budapeštą. Tada pasiėmė 
popieriaus lapą su įtariamųjų sąrašu ir prie ketvirtojo punkto „ko/e- 
gos iš Kristiansborgo rūmų prirašė Tagės Bageseno inicialus. 

Vos jam padėjus ragelį suskambo telefonas. 

— Čia Beatė Luneskov, - prisistatė moters balsas ragelyje. Karlas 
neturėjo supratimo, kas ji tokia. - Patikrinome seną Meretės Liun- 
gor standųjį diską. Man labai gaila, bet viskas iš jo labai kruopščiai 
ištrinta. 

Po šių žodžių Karlas susivokė, kad tai viena iš moterų, su kurio- 
mis kalbėjosi demokratų biure. 

— Bet juk sakėte, jog saugote standžiuosius diskus su visa infor- 
macija. 

— Tikrai taip, bet, matyt, niekas to nepasakė Meretės sekretorei 
Sosei Norup. 

— Kaip suprasti? 

— Na, ji viską ištrynė, sprendžiant iš užrašo ant disko: „Suforma- 
tuota 2002 m. kovo 20 d., Sosė Norup: Dabar laikau jį rankoje. 

— Bet tai buvo beveik po trijų savaičių, kai dingo Meretė. 


— Taip, panašu, kad taip. 

Šūdas, ir vėl Borgė Bakas su savo kompanija. Ar jie šiame tyrime 
bent ką nors padarė taip, kaip reikia? 

— Galbūt galima nusiųsti tą diską apžiūrėti specialistams? Kažkas 
juk turėtų mokėti atkurti ištrintus duomenis, - tarė Karlas. 

— Man atrodo, tai jau buvo padaryta. Luktelėkit minutę. — Pasi- 
knaisiojusi popieriuose ji vėl prabilo su pasitenkinimo gaidele bal- 
se. - Taip, štai ataskaita. Bandyta atkurti duomenis „Down Under“ 
parduotuvėje Didžiojo Karaliaus gatvėje 2002 m. balandžio pra- 
džioje. Čia smulkiai aprašyta, kodėl nepavyko. Norite, kad perskai- 
tyčiau? 

— Nebūtina, - atsakė Karlas. - Maryt, Sosė Norup pasistengė. 

— Matyt. Ji buvo labai skrupulingas žmogus. 

Padėkojęs Karlas padėjo ragelį. 

Minutėlę jis sėdėjo ir žvelgė į niekur, tada prisidegė cigaretę. Pas- 
kui paėmė nuo stalo aptrintą Meretės Liungor darbo knygą. Ją ver- 
čiant apėmė jausmas, panašus į pagarbą - Karlas visada taip pasijus- 
davo, kai gaudavo progą žvilgtelėti į žmogžudystės aukos gyvenimą 
paskutinėmis jos dienomis. 

Rašysena, kaip ir anų žinučių, buvo vos įskaitoma ir bylojo apie 
didelį skubėjimą. Paskubomis suraitytos didžiosios raidės, nesu- 
jungtos „N“ ir „G“, vienas ant kito lipantys žodžiai. Karlas pradėjo 
nuo pažymėto susitikimo su placentos tyrimų grupe: trečiadienis, 
2002 m. vasario 20 d. Žemiau tame pačiame puslapyje buvo užrašy- 
ta: „Cafe Bankerai“ 18.30“, ir daugiau nieko. 

Kitos dienos puslapyje buvo užpildyta kiekviena eilutė. Beprotiš- 
ka darbotvarkė ir nė vieno asmeninio įrašo. 

Atvertęs paskutinę Meretės dieną darbe Karlas pajuto užplūs- 
tant nusivylimą. Knygoje nebuvo nieko, kas galėtų užvesti anc kelio. 


Jis atvertė paskutinį puslapį. Penktadienis, 2002 m. kovo 1 d. Du 

komiteto susirinkimai ir vienas susitikimas su lobistais. Daugiau nie- 
ko. Viskas nugrimzdę į praeitį. 

Karlas nustūmė knygą į šalį ir pažvelgė į tuščią portfelį. Negi jis 
pragulėjo penkerius metus užkritęs už krosnelės veltui? Vėl paėmęs 
darbo knygą vyras pervertė likusius lapus. Kaip ir dauguma žmonių, 
Meretė Liungor naudojosi tik kalendoriumi ir telefonų numerių s4- 
rašu gale. 

Karlas ėmėsi sąrašo nuo abėcėlės pradžios. Galėjo iškart peršokti 
prie „D“ arba „H“, bet nenorėjo taip greitai nusivilti. Didžioji da- 
lis pavardžių ties „A“, „B“ ir „C“ jam buvo pažįstamos. Šis sąrašas 
labai skyrėsi nuo jo paties telefonų knygelės, kurioje buvo užrašyti 
Vigos, Džespero ir visos krūvos Roneholto parko gyventojų vardai. 
Akivaizdu, kad Meretė turėjo nedaug draugų. Tiesą sakant, visai jų 
neturėjo. Be protiškai neįgalaus brolio ir nežmoniško darbo krūvio, 
ši graži moteris daugiau nieko neturėjo. Priėjęs raidę „D“ Karlas ži- 
nojo, jog Danielio Heilo numerio sąraše neras. Meretė nesižymėjo 
žmonių pagal vardus, kaip darydavo Viga. Kiekvienam savo. Kas gi, 
po velnių, ieškotų Švedijos ministro pirmininko numerio prie raidės 
„G“, nors jo vardas Gioranas? Niekas, išskyrus Vigą. 

Ir tada Karlas pagaliau pamatė. Vos tik atvertęs puslapį su raide 
„H“ jis suprato, kad ši byla pasiekė lūžio tašką. Nelaimingo atsitiki- 
mo versija, savižudybės versija — nė viena iš jų nedavė jokių rezulta- 
tų. Kai kurie ženklai jau anksčiau rodė, jog su Liungor byla kažkas 
ne taip, bet štai šis telefonų knygelės puslapis tiesiog badė akis. Visa 
darbo knyga buvo pilna paskubomis prikeverzotų užrašų. Tos raidės 
ir skaičiai, kuriuos netgi jo posūnis turbūt būtų užrašęs tvarkingiau, 
Karlui visiškai nieko nesakė. Meretės rašysena nebuvo iš gražiųjų, 
priešingai, nei galėjai tikėtis iš tokios kylančios žvaigždės kaip ji. Bet 
sykį ką nors pasižymėjusi, ji niekada neapsigalvodavo. Nė vienas 


įrašas nebuvo ištaisytas ar pakeistas. Ji visada tvirtai žinojo, ką rašė. 

Viskas buvo kruopščiai apgalvota ir tikslu. Viskas, išskyrus šį puslapį 
ties raide „H“. Kai kas čia ryškiai išsiskyrė. Karlas negalėjo garantuo- 
ti, ar tai buvo Danielio Heilo vardas, bet giliai viduje policininko 
nuojauta kuždėjo, kad jis rado siūlo galą. Meretė buvo užbraukusi šį 
vardą stora rašalo linija. Raidės po ja buvo neįskaitomos, bet kadai- 
se ten turėjo būti užrašyta „Danielis Heilas“ ir jo telefono numeris. 
Nebuvo jokių abejonių. 

Karlas šypsojosi. Panašu, jog jam vis dėlto prireiks teismo eksper- 
tų pagalbos. Verčiau jau jie padirbėtų iš peties, ir kuo greičiau. 

— Asadai, - šūktelėjo jis. - Ateik čia. 

Koridoriuje kažkas tarkštelėjo, ir po sekundės Asadas jau stovėjo 
tarpduryje, laikydamas rankose kibirą bei mūvėdamas žalias gumi- 
nes pirštines. 

— Turiu tau darbo. Vyrukai iš laboratorijos turės kaip nors iššif- 
ruoti šį numerį. - Karlas bakstelėjo į užbrauktą įrašą. - Liza tau pa- 


aiškins, kokia darbo tvarka. Pasakyk jiems, kad mums reikia a5a7. 


Karlas atsargiai pabarbeno į Džespero kambario duris, bet, aišku, 
neišgirdo jokio atsako. Nėra namie, kaip visada, pagalvojo jis, pa- 
stebėjęs, jog durys nedreba nuo įprastinio šimto dvylikos decibelų 
garso. Pravėręs duris Karlas suprato klydęs. 

Mergina, kurios krūtinę Džesperas grabaliojo sukišęs rankas po 
palaidine, taip suspiegė, kad net šiurpas perėjo, o įsiutęs Džespero 
veidas tik patvirtino situacijos rimtumą. 

— Atsiprašau, — apgailestaudamas tarė Karlas, kol Džesperas 
bandė išsinarplioti iš palaidinės, o merginos skruostai nusidažė to- 
kiu pat raudoniu, kaip jiems už nugarų kabančio Če Gevaros pla- 
kato fone. Karlas ją pažinojo. Jai buvo ne daugiau kaip keturiolika, 


bet atrodė kaip dvidešimties. Gyveno Kedrų gatvėje. Jos motina 


——- 267 -“7 


——— > JUSSI ADLER-OLSEN —2T—--.L2 


greičiausiai kažkada atrodydavo lygiai taip pat, tik metams bėgant 
suprato karčią tiesą, kad atrodyti vyresnei ne visada privalumas. 

— Po velnių, ką čia veiki, Karlai? - suriko Džesperas, pašokdamas 
nuo sofos. 

Dar kartą atsiprašęs Karlas paaiškino, jog jis šiaip jau beldėsi, bet 
situacijos tai nesušvelnino. 

— Galit... grįžt prie reikalo. Aš tik norėjau tavęs, Džesperai, pa- 
klausti - gal prisimeni, kur padėjai savo senus „Playmobil“ žaisliu- 
kus? 

Džesperas būtų tikrai paleidęs į patėvį rankinę granatą, jei tik 
būtų turėjęs. Karlas akimirksniu suprato, kad klausimas, ko gero, 
užduotas ne laiku. Atsisukęs į merginą jis linktelėjo, bandydamas 
ištaisyti klaidą. 

— Turbūt keistai nuskambėjo, bet man jų reikia tyrimui, — paaiš- 
kinęs Karlas vėl atsigręžė į Džesperą ir sutiko rūstų jo žvilgsnį. - Ar 
dar turi tas plastikines figūrėles, Džesperai? Aš tau mielai už jas su- 
mokėčiau. 

— Dink iš čia, Karlai. Eik į apačią pas Morteną. Gal jis tau par- 
duos. Jei tik įpirksi. 


Nieko nesupratęs Karlas susiraukė. 


Gal pusantrų metų buvo praėję nuo tada, kai Karlas beldėsi į 
Morteno duris. Jo nuomininkas dažnai sukiodavosi viršuje, kaip 
šeimos narys, tačiau jo asmeninis gyvenimas pusrūsyje visada buvo 
šventas ir neliečiamas. Galų gale, savo nuomos dalį jis sumokėda- 
vo, ir tai buvo svarbiausia, užtat Karlas apie Morteną ir jo gyvenimo 
būdą nenorėjo sužinoti nieko, kas sugadintų jo reputaciją. Dėl to ir 


nelįsdavo jam į akis. 

Iš tiesų, Karlas be reikalo ir nerimavo, nes Morteno būstas pa- 
sirodė neįtikėtinai nuobodus. Jei neskaitytume milžiniškų plakatų 
su plačiapečiais vyrukais ir didžiakrūtėmis merginomis, jo butas 
pusrūsyje turbūt nelabai skyrėsi nuo kokio pensininko namų Princo 
Valdemaro alėjoje. 

Pasiteiravęs apie Džespero „Playmobil“ figūrėles Karlas buvo pa- 
lydėtas į suomišką pirtį. Kiekvienas Roneholto parko namas turėjo 
suomišką pirtį, bet devyniasdešimt devyniais procentais atvejų ji bū- 
davo nugriauta arba paversta sandėliuku visokiam šlamštui kaupti. 

— Užeik, apžiūrėk, — paragino Mortenas, išdidžiai atverdamas 
pirties duris į kambarį, apstatytą nuo žemės iki lubų siekiančiomis 
lentynomis, kurios lūžo nuo visokiausių niekniekių. Blusturgyje to- 
kių prieš keletą metų nė dykai nebūtum ėmęs. Žaisliukai iš „Kinder“ 
kiaušinių, „Žvaigždžių karų“ veikėjai, vėžliukai ninzės ir „Playmo- 
bil“ Agūrėlės — ant šių lentynų buvo sukrauta pusė šiuose namuose 
esančio plastiko. 

- Žiūrėk, čia dvi originalios vienos serijos figūrėlės iš žaislų par- 
odos Niurnberge tūkstantis devyni šimtai septyniasdešimt ketvir- 
taisiais, - tarė Mortenas, su pasididžiavimu rodydamas dvi mažas 
fhgūrėles su šalmais. - Numeris 3 219 su kirtikliu ir numeris 3 220 su 
eismo reguliuotojo ženklais. Kaip nauji. Nenormaliai, ką? 

Karlas linktelėjo. Tinkamesnio žodžio ir nesugalvosi. 

— Man dabar trūksta tik numerio 3 218, ir turėsiu visą darbinin- 
kų kolekciją. Iš Džespero gavau 3 201 ir 3 203 dėžutes. Pažiūrėk, 
pasaka, ar ne? Net nepasakytum, kad Džesperas apskritai su jomis 
būtų žaidęs. 

Karlas palingavo. Dabar buvo aišku kaip dieną, jog tik veltui iš- 
metė pinigus, pirkdamas tą Raumeningąjį Maksą, ar kaip ten jis va- 


dinosi. 

— Ir atidavė man tik už porą tūkstančių. Kaip gražu iš jo pusės. 

Karlas spoksojo į lentynas. Jei būtų jo valia, ir Mortenas, ir Džes- 
peras išklausytų pamokslą apie tai, kaip jis gaudavo dvi kronas per 
valandą mėždamas mėšlą tais laikais, kai dešrainis su bandelėmis iš 
abiejų pusių kainuodavo kroną aštuoniasdešimt. 

— Ar galiu pasiskolint kelias figūrėles iki rytojaus? Būtų gerai štai 
tas, - Karlas parodė pirštu į šeimą su šuniuku ir visokiausiais daik- 
tais. 

Mortenas Holandas pažvelgė į jį kaip į beprotį. 

— Gal pablūdai, Karlai? Čia 3 965 dėžutė, pagaminta dutūkstan- 
taisiais. Turiu visą kolekciją su namu, balkonu ir viskuo, - jis parodė 
į viršutinę lentyną. 

Tikrai, ten visu gražumu stovėjo plastikinis namas. 

— Gal gali kokių kitų paskolinti ? Tik iki rytojaus vakaro. 

Morteno veido išraiška rodė, kad jis priblokštas. Tarsi Karlas 


būtų ką tik paprašęs leidimo spirti jam į kiaušus. 


29 SKYRIUS 

Penktadienio darbotvarkė žadėjo būti įrempra. Asadas iš ryto 
turėjo būti Imigracijos tarnyboje — toks buvo naujasis Imigracijos 
valdybos pavadinimas, kurį vyriausybė sugalvojo senajai svetimšalių 
tvarkymo sistemai, norėdama pagražinti situaciją. Karlui tuo metu 
teko lakstyti po visą miestą tvarkant reikalus. 

Vakar vakare jis buvo įsliūkinęs į savo nuomininko lobių slėptuvę 
ir nukniaukė „Playmobil“ šeimynėlę, kol šis buvo darbe. Figūrėlės 
dabar gulėjo mašinoje ant sėdynės šalia Karlo ir su priekaištu žvelgė 
į jį šaltais žvilgsniais, kol šis vairavo vis gilyn į šiaurinės Zelandijos 
užkampius. 

Namas Skevingėje, kur buvo rastas vėmalais paspringęs ir uždusęs 
vairuotojas Denisas Knusenas, niekuo nesiskyrė nuo visų kitų aplin- 
kinių namų. Nė vieno iš jų niekaip negalėjai pavadinti gražiu, tačiau 
vis dėlto tos apleistos nušiurusios terasos ir meistriškos šlakbetonio 
blokų konstrukcijos kūrė savotiškai harmoningą paveikslą. Netgi 
ilgaamžė banguotų „Eternit“ lakštų stogo danga, regis, derėjo prie 
atgyvenusių dulsvų langų. 

Karlas manė, kad duris atidarys koks nors tvirto sudėjimo sta- 
tybininkas ar bent jau moteriškosios lyties jo atitikmuo, tačiau 
tarpduryje pasirodė moteris, kuri buvo arti keturiasdešimties ir to- 
kios nenusakomos, rafinuotos išvaizdos, jog negalėjai pasakyti, ar ji 
kaukšėjo kulniukais biuro koridoriuose, ar dirbo palydove praban- 
gių viešbučių baruose. 

Ji maloniai pakvietė vidun ir mandagiai atsakė, kad, deja, abu jos 
tėvai mirę. 

Prisistačiusi Kamila palydėjo Karlą į svetainę, kuri buvo nukrau- 
ta tradicinėmis daniškomis kalėdinėmis lėkštėmis, siaurutėmis „A“ 
formos lentynomis ir rištiniais riju kilimėliais. 

— Kiek metų buvo jūsų tėvams, kai jie mirė? — paklausė Karlas, 
stengdamasis nekreipti dėmesio į visas kitas bjaurias interjero deta- 
les. 

Ji suprato, kur jis suka. Viskas šiame name atrodė lyg iš praėjusios 
epochos. 

— Mama paveldėjo namą iš mano senelės, beveik visi šie daiktai 
yra jos, - paaiškino moteris, aiškiai leisdama suprasti, kad jos pačios 
namai atrodytų visai kitaip. - Viskas atiteko man. Dabar, po skyry- 
bų, ketinu čia viską sutvarkyti, jei tik rasiu gerą statybininką. Jums 
pasisekė, jog mane čia radote. 

Karlas pakėlė įrėmintą nuotrauką, stovinčią ant riešutmedžio 
lukšto sekretero, geriausio iš kambaryje esančių baldų. Nuotraukoje 
buvo įamžinta visa šeima: Kamila, Denisas ir jų tėvai. Ji buvo daryta 
mažiausiai prieš dešimt metų; tėvai tiesiog švytėjo iš laimės, o už jų 
nugarų kabojo sidabrinė vestuvių metinių juosta. Ant jos buvo para- 
šyta: „Sveikinimai Gretės ir Heningo 25-erių metų sukakties proga: 
Kamila buvo apsitempusi džinsais, kurie nieko nepaliko vaizduotei, 


o Denisas vilkėjo juodą odinę liemenę ir buvo užsimaukšlinęs kepu- 

raitę su snapeliu bei „Castrol Oil“ logotipu. Kaspinai, šypsenos ir 
laimingos dienos Skevingėje. 

Ant židinio atbrailos stovėjo dar keletas fotografijų. Išklausinėjęs 
apie juose esančius žmones Karlas susidarė įspūdį, kad šeima buvo 
ne iš tų, kurios turi didelį draugų ratą. 

— Denisas buvo galvą pametęs dėl greičio, - tarė Kamila, vesda- 
ma Karlą į buvusį savo brolio kambarį. 

Kaip ir galėjai tikėtis, jame buvo pora lavos lempų ir milžiniškos 
kolonėlės, bet nepaisant jų, kambarys labai skyrėsi nuo viso likusio 
namo. Šviesūs mediniai baldai derėjo tarpusavyje. Nauja spinta buvo 
pilna gražių drabužių. Sienos nukabinėtos įvairiausiais kruopščiai 
įrėmintais diplomais, o virš jų, ant medinių beveik lubas siekiančių 
lentynų, išrikiuoti visi Deniso laimėti trofėjai. Karlas grubiai prime- 
tė, kad jų buvo ne mažiau kaip šimtas, o gal ir daugiau. Atrodė išties 
įspūdingai. 

— Kaip matote, Denisas laimėdavo kiekvienas varžybas, kurio- 
se tik dalyvaudavo, - vėl tarė Kamila. - Motokrosus, automobilių 
lenktynes, traktorių lenktynes, autoralius ir visokiausias motociklų 
varžybas. Jis turėjo įgimtą talentą. Jam puikiai sekėsi kone viskas, 
kuo tik susidomėdavo, netgi rašymas ir matematika, kaip ir daugelis 
kitų dalykų. Kaip baisu, jog jis mirė. - Ji palinksėjo, akyse kaupėsi 
ašaros. - Jo mirtis sugniuždė tėvą ir motiną. Toks geras buvo sūnus 
ir broliukas. Tikrai geras. 

Karlas pažiūrėjo į ją su užuojauta, tačiau viduje jautėsi suglumęs. 
Argi čia tas pats Denisas Knusenas, apie kurį Liza pasakojo Asa- 
dui? 

— Kaip gerai, kad ištirsit jo mirties aplinkybes, - pridūrė Kami- 
la. - Gaila, jog nepadarėt to, kol tėvai dar buvo gyvi. 


Įdėmiai į ją žvelgdamas Karlas spėliojo, ką reiškia šie jos žodžiai. 

— Ką jūs turite omenyje, sakydama „aplinkybes“? Turit galvoje 
avariją? 

Ji linktelėjo. 

— Taip, avariją ir Deniso mirtį labai greit po jos. Denisas kar- 
tais užgerdavo, bet niekad neprasidėdavo su narkotikais. Mes taip 
ir pasakėm policijai. Iš tikrųjų, neįmanomas dalykas. Jis dirbo su 
paaugliais, aiškindavo jiems apie narkotikų žalą, bet policijai buvo 
neįdomu. Jie atkreipė dėmesį tik į jo įskaitą ir nuobaudas už greitį, 
ir mintyse jau buvo nuteisę dar prieš surasdami tas šykščias ekstazio 
tabletes jo sportiniame krepšyje. - Kamila prisimerkė. - Bet kokia 
kvailystė, Denisas niekad gyvenime tokių dalykų nevartojo. Jie būtų 
sulėtinę jo reakciją vairuojant. Jis nekentė tokio šūdo. 

— Gal jis planavo parduoti narkotikus ir greitai užsikalti pinigų. 
Gal tik norėjo pabandyti. Mes tiek visokių atvejų prisižiūrim polici- 
jos valdyboj, kad net nepatikėtumėt. 

Raukšlelės apie Kamilos lūpas įsitempė. 

— Buvo, kas privertė jį susikišt tuos narkotikus, ir aš žinau, kas. 
Iškart taip ir pasakiau policijai. 

Karlas išsitraukė užrašinę. 

— Tikrai? - Dabar jis buvo budrus, it galvą pakėlęs šuo pėdsekys, 
kuris uodžia vėjo atneštą kvapą, žadanųį kažką netikėto. — Ir kas gi 
tai galėjo būti? 

Ji nužingsniavo į kambario gilumą prie sienos, išklijuotos tape- 
tais, užsilikusiais dar nuo septintojo dešimtmečio pradžios, kai buvo 
pastatytas šis namas, ir nukabino nuo vinies kažkokią nuotrauką. 
Karlo tėvas taip pat buvo nufotografavęs panašų kadrą, kai Karlas 
laimėjo trofėjų per plaukimo varžybas Briondersleve. Tai buvo jam- 
žintas tėvo pasididžiavimas sūnaus talentu ir šaunumu. Karlas spėjo, 


kad Denisui šioje nuotraukoje buvo apie dešimt ar dvylika metų. 

Dailus, su šalmu ir kombinezonu, išdidžiai laikantis nediduką sida- 
brinį kartodromo trofėjų. 

— Štai šis vaikas, - Kamila bakstelėjo į šviesiaplaukį už Deniso 
stovintį berniuką, padėjusį ranką draugui ant peties. - Jį visi vadino 
Atomu, tik nežinau kodėl. Denisas susipažino su juo per motokrosą. 
Atomas jam labai patiko, bet buvo tikras šiknius. 

— Tai juodu ir suaugę bendraudavo? 

— Tiksliai nežinau. Man atrodo, jų keliai išsiskyrė, kai Denisui 
buvo šešiolika ar septyniolika, bet pastaruosius metus prieš mirtį, 
kiek žinau, buvo vėl ėmę bendrauti, nes mama dažnai dėl to skųsda- 
Vosi. 

— O kodėl manot, kad Atomas galėjo būti kaip nors susijęs su 
jūsų brolio mirtimi? 

Ji liūdnai pažvelgė į nuotrauką. 

— Jis buvo bjaurus žmogus, šūdžius iki kaulų smegenų. 

— Keistas atsakymas. Gal galėtumėt aiškiau? 

— Jis buvo nenormalus. Denisas sakydavo, jog aš nusišneku, bet 
jis tikrai toks buvo. 

— Tai kodėl juodu draugavo? 

— Todėl, kad Atomas visada skatindavo Denisą lenktyniauti. Be 
to, jis buvo pora metų vyresnis. Denisui jis atrodė autoritetas. 

— Jūsų brolis užduso apsivėmęs. Jis prarijo penkias tabletes, o 
kraujyje buvo 4,1 promilė alkoholio. Nežinau, kiek jis svėrė, bet, 
šiaip ar taip, čia jau reikalas rimtas. Galbūt žinote kokią priežastį, 
dėl kurios jis gerdavo? Ar toks elgesys jam nebuvo būdingas? Ar po 
avarijos jis buvo labai prislėgtas? 

— Taip, tėvai sakė, kad avarija jį labai paveikė. Denisas buvo nuos- 
tabus vairuotojas. Jis apskritai niekad anksčiau nebuvo padaręs ava- 


rijos, O čia dar ir žmogus žuvo. 

— Kiek man žinoma, Denisas du kartus buvo suimtas už neatsar- 
gų vairavimą, vadinasi, nebuvo toks jau nuostabus. 

Ji paniekinamai prunkštelėjo. 

— Jis visada vairuodavo atsargiai. Jei paspausdavo važiuodamas 
greitkeliu, tai tik tada, kai žinodavo, jog kelias priekyje tuščias. Ma- 
žiausiai norėjo sukelti pavojų kitų gyvybėms. 

Įdomu, kiek visuomenėje sumažėtų sociopatų, jei tik jų šeimos 
kreiprų bent kiek dėmesio? Kodėl kraujo ryšys stipresnis už sveiką 
protą? Karlas jau tūkstančius kartų buvo girdėjęs tą pačią dainelę — 
mano brolis, sūnus ar vyras nekaltas. 

— Kaip matau, jūs labai teigiamai atsiliepiate apie savo brolį. Ar 
nemanote, jog tai truputį naivu? 

Sučiupusi Karlą už riešo Kamila prisilenkė taip arti, kad jos kirp- 
čiukai pakuteno jo tarpuakį. 

- Jeigu tavo tyrimo metodai tokie pat skysti, kaip ir tavo kiaušai, 
gali tuoj pat dingti iš čia. 

Jos reakcija buvo netikėtai arši ir provokuojanti. „Greičiausiai ji 
vis dėlto ne biuro koridoriais kaukši“, - pagalvojo Karlas, traukda- 
masis toliau nuo jos veido. 

— Mano brolis buvo normalus. Aišku tau? - neatstojo ji. - Ir jeigu 
nori bent kiek pasistūmėti į priekį, nešikaliojęs be reikalo, patarčiau 
tau įsidėmėti, ką dabar papasakojau. 

Tai pasakiusi Kamila paplekšnojo jam per tarpukojį ir atsitraukė. 
Jos metamorfozė buvo tiesiog neįtikėtina. Staiga ji vėl tapo švelnia, 
nuoširdžia ir pasitikėjimą keliančia moterimi. Ne pyragai prasidėti 
su tokia patyrusia vilke. 

Suraukęs antakius Karlas žengė link jos. 

- Jei dar kartą paliesi mano amuniciją, pradursiu ir išleisiu iš tavo 
papų silikoną, o paskui pasakysiu, kad grasinai mane pritrenkti su 


tuo nesąmoningu savo brolio trofėjum bei priešinaisi policijos parei- 

gūnui. Kai sėdėsi su antrankiais ir žiopsosi į baltą sieną Hileriodo vie- 
nutėje, laukdama gydytojo, galėsi graužti save už tą paplekšnojimą. 
Galim tęsti pokalbį ar dar nori ką nors pasakyti apie mano turtą? 

Kamila laikėsi šaltakraujiškai. Net nešyptelėjo. 

— Tik ketinau pasakyti, kad su mano broliu viskas gerai, ir tau 
teks manim patikėti. 

Karlas nuleido rankas. Neverta buvo stengtis priversti ją apsigal- 
voti. 

— Gerai, — tarė jis. - Kur man rasti tą Atomą? — paklausė, per 
žingsnį pasitraukdamas nuo šios chameleoniškos būtybės. - Dau- 
giau nieko apie jį neprisimeni? 

— O kaip tau atrodo? Jis buvo penkeriais metais jaunesnis. Tada 
jis man nė velnio nerūpėjo. 

Karlas kreivai šyptelėjo. Metams bėgant žmonių interesai kei- 
Čiasi. 

— Turėjo kokių nors ypatingų žymių? Randų? Kokie jo plaukai? 
Dantys? Ar dar kas nors iš aplinkinių jį pažinojo? 

— Nemanau. Jis augo vaikų namuose Tisvildėje, - minutėlę nuti- 
lusi ir nusukusi akis ji susimąstė. - Pala. Man atrodo, ta vieta vadinosi 
„Gerovės uostas“. - Kamila ištiesė Karlui įrėmintą nuotrauką. - Jei 
pažadi grąžinti, imk, pamėgink parodyti nuotrauką darbuotojams. 
Gal atsakys į tavo klausimus. 


L ja al 


Saulės šviesos nutviekstoje sankryžoje Karlas stabtelėjo. Sėdėda- 
mas mašinoje jis mąstė, kad galėtų pavažiuoti į šiaurę iki Tisvildės 
ir paklausinėti vaikų namų darbuotojus, kurie galbūt prisimintų 
berniuką, vardu Atomas, gyvenusį ten prieš dvidešimt metų. Arba 
galėtų pasukti į pietus, į „Egelį“, ir pažaisti prisiminimų žaidimą su 


Ufe. Taip pat galėtų pastatyti mašiną šalikelėj ir įjungti smegenyse 

autopiloto režimą, o pats valandėlę kitą nusnūsti. Pastarasis varian- 
tas jį ypač viliojo. 

Kita vertus, jei Karlas nespės laiku padėti „Playmobil“ figūrėlių 
atgal į Morteno lentyną, rizikuos prarasti savo nuomininką ir nema- 
žą sumelę nuompinigių. 


Atleidęs rankinį stabdį Karlas pasuko į kairę pietų kryptimi. 


„Egelyje“ buvo pietų metas. Pomidorų padažo su čiobreliais kva- 
pas pasiekė Karlą dar automobilių stovėjimo aikštelėje. Direktorius 
sėdėjo vienas pats prie ilgo tikmedžio stalo terasoje palei savo kabi- 
netą. Kaip ir praėjusį kartą, jis buvo nepriekaištingai apsirengęs, su 
skrybėle nuo saulės, už apykaklės pasikišęs servetėlę. Vyras neryžtin- 
gai kramsnojo mažytę lazanijos porciją, gulinčią lėkštės kampuryje. 
Žmogus aiškiai buvo ne iš tų, kurie gyvena dėl žemiškų malonumų. 
To paries negalėjai pasakyti apie jo kolegas iš administracijos ir kelias 
slauges, kurios sėdėjo per trisdešimt pėdų nuo jo ir garsiai tarškėjo, 
kapodamos maistą iš pilnutėlių lėkščių. 

Pamatę iš už kampo išlindusį Karlą visi akimirksniu nuščiuvo, o 
aplinka staiga pasidarė labai triukšminga: krūmuose čirškė paukš- 
čiai, sukantys lizdus ir besidžiaugiantys pavasariu; iš valgyklos sklido 
indų barškėjimas. 

— Bon appėtit, - tarė Karlas, sėsdamasis prie direktoriaus stalo 
be jokio pakvietimo. - Atvažiavau paklausti šio bei to apie Ufę. Ar 
žinojote, kad jis žaisdamas atseit atkūrė tą avariją, po kurios liko ne- 
įgalus? Karen Mortensen iš socialinės rūpybos pastebėjo jį taip žai- 
džiant visai prieš pat Meretės Liungor mirtį. Ar žinojot apie tai? 

Direktorius iš lėto linktelėjo ir atsikando dar gabalėlį lazanijos. 
Karlas žvilgtelėjo į lėkštę. Matyt, nepajudinamasis „Egelio“ karalius 
teiksis kalbėti su prasčioku tik tada, kai ištuštins savo lėkštę. 

— Ar Ufės byloje kas nors apie tai parašyta? - paklausė Karlas. 

Direktorius ir vėl linktelėjo, toliau iš lėto kramtydamas. 

— Ar kada nors jis vėl taip darė? 

Vyriškis truktelėjo pečiais. 

— "Tai darė ar ne? 

Direktorius papurtė galvą. 

— Norėčiau šiandien pabūti su Ufe vienas. Tik dešimčiai ar pen- 
kiolikai minučių. Ar galėčiau? 

Direktorius neatsakė. Karlui teko palaukti, kol jis pabaigs savo 
pietus, nusišluostys burną medžiagine servetėle ir pasikrapštys liežu- 
viu dantis. Gurkštelėjęs vandens su ledukais jis pakėlė akis. 

— Ne, jums negalima būti vienam su Ufe. 

— Ir kodėl gi, jei galima paklausti ? 

Direktorius žvelgė į Karlą iš savo aukštybių. 

- Jūsų profesija gerokai skiriasi nuo to darbo, kurį mes čia dirba- 
me, turbūt sutinkate? - Jis nelaukė, kol Karlas atsakys. - Negalime 
rizikuoti — dėl jūsų gali sutrikti Ufės daroma pažanga. Štai kodėl. 

— Jis daro pažangą? Aš to nežinojau. 

Pamatęs stalą užtemdžiusį šešėlį Karlas atsisuko ir išvydo prižiū- 
rinčiąją slaugę. Ši draugiškai linktelėjo, kaipmat jam primindama, 
kad šioje įstaigoje yra ir geranoriškesnių žmonių. 

Ji tvirtai žvilgtelėjo į savo bosą. 

— Aš prižiūrėsiu. Mes su Ufe kaip tik dabar einam pasivaikščioti. 


Pabūsiu su ponu Mjorku. 


Pirmą kartą stovėdamas šalia Ufės Liungoro Karlas pamatė, koks 
jis aukštas. Rankos ir kojos buvo ilgos, ištįsusios, o sprendžiant iš 
laikysenos, jis daug laiko praleisdavo sėdėdamas susikūprinęs prie 


stalo. 

Slaugė paėmė Utę už rankos, bet panašu, jog jam tai buvo nė mo- 
tais. Priėjus pamiškę prie pat fiordo jis paleido jos ranką ir atsisėdo 
ant žolės. 

— Jam patinka stebėti kormoranus. Ar ne, Ufe? — tarė ji, rodyda- 
ma į kažkokių prieštvaninių paukščių koloniją, pulkeliais sutūpusią 
ant pusiau nudžiūvusių apdergtų medžių. 

— Aš kai ką atsinešiau ir norėčiau Ufei parodyti, - pasakė Karlas. 

Budriu bei susidomėjusiu žvilgsniu slaugė žiūrėjo, kaip Karlas 
traukia iš maišelio mašinėlę ir „Playmobil“ figūrėles. Ji buvo nuovo- 
ki - Karlas ir pirmą kartą buvo tai pastebėjęs, - tik galbūt ne tokia 
paslaugi, kaip jis tikėjosi. 

Ji uždėjo ranką ant savo slaugės ženklelio, lyg norėdama suteikti 
žodžiams svarumo. 

— Aš žinau, ką pasakojo Karen Mortensen. Nemanau, kad turė- 
tume viską pakartoti. 

— Kodėl ne? 

— Jūs norite atkartoti avariją jam stebint, ar ne? Tikitės taip iš jo 
ką nors išgauti. 

— Taip. 

Ji linktelėjo. 

— Taip ir maniau. Tiesą sakant, nežinau, ar galiu jums tai leisti, — 
ji lyg ir ketino stotis, tačiau sudvejojusi liko sėdėti. 

Karlas atsargiai padėjo ranką Ufei ant peties ir pritūpė greta. Ufės 
akys džiaugsmingai žvelgė į bangas, ir Karlas puikiai jį suprato. Kam 
nesinorėtų mėgautis tokia nuostabiai giedra kovo diena? 

Ant žolės priešais Ufę padėjęs „Playmobil“ mašinėlę Karlas vieną 
po kitos susodino į ją figūrėles. Priekyje tėvą ir motiną, gale dukterį 
su sūnumi. Slaugė atidžiai sekė kiekvieną Karlo judesį. Galbūt jam 


teks ateiti čia kitą dieną ir pakartoti eksperimentą, todėl dabar jis 

stengėsi įtikinti bent jau tuo, kad juo galima pasitikėti. Parodyti, jog 
laiko ją sąjungininke. 

— Vrum vrum, - atsargiai suburzgė Karlas, ssumdydamas maši- 
nėlę pirmyn ir atgal ant žolės prieš Ufę, tuo išgąsdindamas porelę 
kamanių, besisukiojančių aplink gėles. 

Nusišypsojęs Ufei, Karlas išlygino mašinėlės paliktas vėžes žolėje. 
Atgal atšokusi priplota žolė labiausiai patraukė Ufės dėmesį. 

— Dabar važiuosim pasivažinėti su Merete, mama ir tėčiu, Ufe. 
Tik pažiūrėk, visi kartu. Žiūrėk, važiuojam per mišką! Pažvelk, kaip 
čia gražu. 

Karlas žvilgrelėjo į slaugę ir baltą jos uniformą. Ji, regis, nervino- 
si, raukšlelės aplink kietai sučiauptas lūpas išdavė abejonę. Reikėjo 
būti atsargiam ir neperlenkti lazdos. Jei jis suriks, ji pašoks išsigan- 
dusi. Slaugė buvo kur kas labiau įsitraukusi į žaidimą negu Utė, kuris 
tik sėdėjo saulėje spindinčiomis akimis ir į nieką pernelyg nekreipė 
dėmesio. 

— Atsargiai, tėti, - įspėjo Karlas, pamėgdžiodamas moters bal- 
są, - labai slidu, dar nuslysi. - Jis šiek tiek pakratė mašinėlę. - Atsar- 
giai, žiūrėk, kita mašina irgi slysta. Dieve, mes į juos trenksimės. 

Karlas išleido garsą, turėjusį reikšti staigų stabdymą ir į važiuoklę 
besidaužantį metalą. Šį kartą Ufė viską stebėjo. Karlas apvertė maši- 
nėlę, ir joje buvusios figūrėlės pažiro ant žemės. 

— Merete! Ufe! Atsargiai! - spigiu balsu šūktelėjo Karlas. Slaugė 
pasilenkė prie jo ir uždėjo ranką ant peties. 

— Nemanau, kad... - tarė ji, purtydama galvą. Tuoj pačiups Ufę 
už rankos ir pakels nuo žolės. 

— Bum! — Karlas vartė mašiną ant žolės, bet Ufė nereagavo. — 
Nemanau, jog jis ką nors supranta, - tarė detektyvas, rankos mostu 


patikindamas slaugę, kad jau baigė pasirodymą. - Norėčiau parodyti 

Ufei vieną nuotrauką, - pridūrė Karlas. - Galima? Paskui, pažadu, 
paliksiu jus ramybėje. 

— Nuotrauką? - perklausė ji, Karlui traukiant iš maišelio pluoš- 
telį fotografijų. Pasidėjęs iš sesers pasiskolintas Deniso Knuseno 
nuotraukas ant žolės jis prikišo Ufei Danielio Heilo kompanijos 
brošiūrą. 

Ufė akivaizdžiai susidomėjo. Jis atrodė it beždžioniukas narve, 
kuris, prisižiūrėjęs į besivaipančius žmones, pagaliau pastebėjo kaž- 
ką įdomaus. 

— Ar pažįsti šį vyrą, Ufe? — paklausė Karlas, įdėmiai stebėdamas 
jo veido išraišką. Menkiausias trūktelėjimas galėjo būti vienintelis 
ženklas, kurį pavyks išpešti. Jei tik vangus Ufės protas apskritai galėjo 
duoti kokį nors atsaką, Karlas jokiu būdu negalėjo jo pražiopsoti. 

— Arjis buvo atėjęs pas jus į namus Maglebiu, Ufe? Ar tai jis atne- 
šė jums su Hele laišką? Ar tu jį atsimeni? - Karlas bakstelėjo į ryškias 
Danielio Heilo akis ir šviesius plaukus. - Ar čia jis? 

Ufė spoksojo į nuotrauką abejinga veido išraiška. Paskui jo žvilgs- 
nis nuslydo žemyn ir aptiko nuotraukas, padėtas ant žolės. 

Sekdamas jo žvilgsnį Karlas pastebėjo, kaip Ufės vyzdžiai staiga 
susitraukė, o burna prasivėrė. Reakcija buvo visiškai aiški ir akivaiz- 
di - lyg jam būtų ką užmetę ant kojos. 

— Pažįsti šį vyrą? Esi jį matęs, Ufe? - paklausė Karlas, greit pačiu- 
pęs Deniso Knuseno šeimos nuotrauką iš tėvų sukaktuvių ir prikišęs 
ją Ufei prie akių. - Pažįsti? 

Karlas pajuto už nugaros atsistojusią slaugę, tačiau nekreipė į ją 
dėmesio. Jam rūpėjo pamatyti, ar Ufės vyzdžiai vėl susitrauks. Jis 
jautėsi taip, lyg laikytų rankoje surastą raktą, tik nežinotų, kurią spy- 
ną juo galima atrakinti. 

Tačiau Utė ir vėl tapo ramus, o jo apsiblausęs žvilgsnis nukrypo 


kažkur toli. 

— Manau, kad jau baikim, - tarė slaugė, nedrąsiai paliesdama 
Ufės petį. Galbūt Karlui būtų užtekę dar dvidešimties sekundžių, 
gal jam būtų pavykę ką nors išgauti, jei juodu būtų buvę vieni. 

— Nejaugi nematėt jo reakcijos? - paklausė jis. 

Slaugė papurtė galvą. 

Velnias. 

Karlas padėjo nuotrauką ant žemės greta kitos, kurią taip pat 
buvo pasiėmęs iš Skevingės. 

Tą pačią akimirką Ufės kūnas sutrūkčiojo. Pirmiausia juosmuo ir 
staiga įdubusi krūtinė, paskui dešinė ranka, sulenkta ties pilvu. 

Slaugė bandė jį nuraminti, bet Ufė į ją nereagavo. Jis dusliai šno- 
pavo, gaudydamas orą. Ir slaugė, ir Karlas tai išgirdo. Nepaisydamas 
garsių slaugės protestų Karlas sutelkė visą dėmesį tik į Ufę. Tą aki- 
mirką jie buvo tik dviese, ir iš savo pasaulio Ufė brovėsi iki Karlo. Jo 
akys pamažu plėtėsi, tarsi senovinio fotoaparato sklendė, įtraukda- 
mos viską, kas tik buvo aplink. 

Kai Ufė vėl pažvelgė žemyn, Karlas sekė jo žvilgsnį, slystantį žole. 
Šią akimirką Ufė buvo sąmoningas. 

— Tai tu jį pažįsti? - paklausė Karlas, vėl pakėlęs nuo žemės ir at- 
kišęs jam Deniso Knuseno nuotrauką tėvų sidabrinių vestuvių fone. 
Bet Ufė nustūmė ją šalin tarsi suirzęs vaikas ir ėmė leisti garsus, kurie 
labiau priminė ne vaiko verkšlenimą, o greičiau astmos kamuojamo 
žmogaus dusimą. Jo kvėpavimas kone virto į švokštimą, ir slaugė su- 
riko Karlui eiti šalin. 

Šį kartą sekant Ufės žvilgsnį Karlui neliko jokių abejonių. Jo akys 
buvo įsmeigtos į kitą Karlo atsineštą nuotrauką. Tą, kurioje Denisui 
Knusenui už nugaros, pasirėmęs ant peties, stovėjo jo draugas Ato- 
mas. 

— Arjis taip atrodė? - paklausė Karlas, rodydamas į paauglį De- 
nisą, vilkintį lenktynininko apranga. 

"Tačiau Ufė žiūrėjo į berniuką, stovėjusį už jo. Karlas dar niekada 
nematė tokio prikausryto akių žvilgsnio. Tarsi tas berniukas nuo- 
traukoje būtų užvaldęs Ufę iki sielos gelmių, o jo žvilgsnis iš senos 
fotografijos būtų deginęs kaip ugnis, bet kartu ir įpūtęs Ufei gyvy- 
bės. 

Ir tada jis suriko. Taip garsiai, kad slaugė nustūmė Karlą ant žolės 
ir pripuolusi apkabino Utę. Jo riksmas buvo toks, jog paskui jį ėmė 
stūgauti ir kiti „Egelio“ gyventojai. 

Net pulkai kormoranų, išgąsdinti šio riksmo, pakilo nuo šakų ir 
nuplasnojo, palikdami tuščią pamiškę. 


30 SKYRIUS 


2005-2006-1eji 


Meretei prireikė trijų dienų, kad pagaliau išrautų savo dantį. Tos 
trys košmariškos dienos ir naktys tapo jos pragaru. Kai tik suimdavo 
tvinkčiojantį skaudulį replėmis, pervėręs skausmas išsiurbdavo iš jos 
visas jėgas ir vėl tekdavo kaupti drąsą iš naujo. Vos paklibinus dantį 
jos organizmas tarsi atsijungdavo. Paskui keletą sekundžių trukdavo 
laukimas, iš baimės besidaužanti širdis, vėl replių truktelėjimas, ir 
taip be galo. Kelis kartus ji bandė truktelėti smarkiau, bet pritrūko 
jėgų bei drąsos tą pačią akimirką, kai tik surūdijusios replės prisilietė 
prie danties. 

Tą akimirką, kai iš dantenų pasipylė pūliai ir skausmas sekundei 
atlėgo, ji pratrūko džiaugsmo ašaromis. 

Moteris žinojo, kad yra stebima. Lasės, apie kurį girdėjo kalbant, 
dar nebuvo, o vidaus telefono mygtukas tebebuvo užstrigęs. Anapus 
stiklo niekas nesikalbėjo, bet girdėjosi žingsniai ir kvėpavimas. Kuo 
labiau Meretė kankinosi, tuo garsiau jie kvėpavo, tarsi būtų susijau- 


dinę seksualiai, ir dėl to ji dar labiau jų nekentė. Kai tik išraus dantį, 

ji galės mąstyti toliau. Taip, ji nenurims neatkeršijusi, tik pirmiausia 
reikia atsikratyti danties ir susikaupti. 

Taigi, moteris dar kartą suėmė dantį replėmis, pajusdama burno- 
je šlykštų metalo skonį, ir jį paklibino, tvirtai žinodama, kad darbą 
turi atlikti iki galo. Dantis pridarė jai pernelyg daug bėdos; negalima 
toliau kentėti skausmo. 

Naktį, kai buvo viena, jai pagaliau pavyko jį ištraukti. Jau kurį lai- 
ką iš už stiklo nesigirdėjo jokių gyvybės ženklų, ir su palengvėjimu 
išsprūdęs juokas buvo vienintelis garsas, nuaidėjęs tuščioje erdvėje. 
Infekcijos skonis burnoje Meretei buvo tarsi atgaiva, o tvinkčiojimas 
ir į burną plūstantis kraujas prilygo glamonei. 

Kas keletą sekundžių nusispjaudama į delną ji tepliojo krauju vei- 
drodinius langus. Liovėsi tik tada, kai kraujas nustojo tekėti. Švarus 
buvo likęs tik mažas aštuonių colių aukščio ir pločio kvadratėlis ant 
vieno lango. Taip ji atėmė malonumą stebėti ją kada panorėjus. Pa- 
galiau galėjo pati spręsti, kada jiems pasirodyti. 

Kitą rytą, kai buvo metas keisti kibirus, ją pažadino moters keiks- 
mažodžiai. 

— Ta kalė išmurzino langus. Tu pažiūrėk! Viską aptepliojo šūdais, 
ta kiaulė. 

Meretė išgirdo vyrą sakant, jog tai panašiau į kraują. 

— Tai šitaip atsidėkoji mums, kad davėm reples? Kad visur galė- 
tum terliot savo purviną kraują? Jei taip temoki pasakyt mums ačiū, 
atsiimsi už tai. Išjungsim tau šviesą. Kažin, ką tu į tai pasakysi, valka- 
ta. Gal nuvalysi, ką pridirbai. Kol nenuvalysi, negausi maisto. 

Išgirdusi, kad jie eina prie durų ištraukti atgal kibirų, Meretė 
greit pašoko ir įkišo į mechanizmą reples. Tegul nesitiki atimti iš jos 
paskutinės porcijos. Ji spėjo sučiupti kibirą su maistu paskutinę se- 
kundėę, kai hidraulinis mechanizmas paleido reples, švilprelėdamas 


apsisuko, ir liuko durelės trinktelėjo. 

- Šiandien pagudravai, bet rytoj jau nebeišeis! - suriko moteris 
iš už stiklo. Jos balse girdimas įtūžis Meretei buvo paguoda. — Ėsi 
pašvinkusį maistą tol, kol nuvalysi langus. Girdi, ką sakau? 

Po šių žodžių ant lubų kabančios dienos šviesos lempos užgeso. 

Kurį laiką Meretė tyliai sėdėjo, žvelgdama į rusvas dėmes ant vei- 
drodinių langų ir tą nediduką švarų lopinėlį, pro kurį matėsi šviesa 
kitoje pusėje. Ji išvydo, kaip moteris bando jį pasiekti ir pasižiūrėti 
vidun, bet Meretė tyčia buvo jį palikusi kuo aukščiau. Ji netgi ne- 
beprisiminė, kada paskutinį kartą buvo jautusi tokį džiaugsmingą 
triumfą, nuvilnijantį kūnu. Ji puikiai suprato, jog ilgai tai nesitęs, bet 
juk dabartiniame jos gyvenime tokios akimirkos ir buvo vienintelis 
dalykas, už kurio kabinosi. 

Kartu su keršto planais, svajonėmis apie laisvę ir pagaliau išauš- 


tančią dieną, kai vėl pamatys Ufės veidą. 


Tą naktį paskutinį kartą įjungė kišeninį žibintuvėlį. Atsistojusi 
priešais tą mažytį švarų plotelį lange pašvietė sau į burną. Dantenose 
to. Palietusi liežuvio galiuku įsitikino, kad ji išties pamažu gyja. 

Po kelių minučių žibintuvėlio šviesa pradėjo silpti, tad Meretė 
atsiklaupė ant kelių ir ėmė tyrinėti mechanizmą, užveriantį liuko 
duris. Jau ir anksčiau buvo mačiusi jį tūkstančius kartų, bet dabar 
norėjo gerai įsidėmėti, kaip jis atrodo. Negali žinoti, ar lempos dar 
kada nors bus įjungtos. 

Kameros durys buvo išgaubtos ir greičiausiai kūgio formos, 
kad sandariai izoliuotų patalpą. Jų apatinėje dalyje esantis liukas 
buvo maždaug trisdešimties colių aukščio, o sujungimai — beveik 


nepastebimi. Iš priekio, pačioje apačioje privirinta metalinė kojelė 

sulaikydavo liuko dureles joms visiškai atsidarius. Meretė atidžiai 
viską apžiūrinėjo tol, kol žibintuvėlio šviesa visiškai nusilpo. 

Tada, sėdėdama tamsoje, ji svarstė, ką galėtų padaryti. 

Labiausiai moteris norėjo sutvarkyti tris dalykus. Pirma, kad kiti 
negalėtų jos stebėti; šis klausimas jau buvo išspręstas. Kažkada labai 
seniai, iškart, kai buvo pagrobta, ji kruopščiai apčiupinėjo visus pa- 
viršius, ieškodama filmavimo kameros, tačiau nieko panašaus neap- 
tiko. Ją įkalinę žvėrys pasikliovė tik veidrodiniais langų stiklais. Ir be 
reikalo. Dėl šios klaidos ji dabar galėjo judėti patalpoje nestebima. 

Antra, ji buvo pasiryžusi neprarasti sveiko proto. Būdavo dienų 
ir naktų, kai visiškai užsisklęsdavo savyje, kartais ištisas savaites jos 
mintys blaškydavosi, bet Meretė niekad neleisdavo smegenims nu- 
stoti veikti. Laiku susigriebdavo ir prisiversdavo galvoti apie tuos, 
kurie panašiose situacijose sugebėjo išlikti. „Drugelio“, „Grafo Mon- 
tekristo“ ir kiti herojai - jei jiems pavyko, gali pavykti ir jai. Per jėgą 
ji nukreipdavo savo mintis į knygas, filmus bei geriausius savo gyve- 
nimo prisiminimus, ir taip vis įstengdavo nepalūžti. 

Ir nepalūš, nes visada išliks savimi, Merete Liungor, iki pat tos 
dienos, kai išeis iš čia. Ji davė sau tvirtą pažadą ir buvo pasiryžusi jo 
laikytis. 

O kai galiausiai ateis ta diena, ji pati spręs, kaip numirti. Tai buvo 
trečiasis dalykas. Toji moteris sykį minėjo, kad viską sprendžia Lasė, 
bet tam tikromis aplinkybėmis ji pati galėjo perimti vadeles. Nea- 
pykanta jau ir anksčiau buvo išvedusi ją iš pusiausvyros, ir tai galėjo 
pasikartoti. Tereikėjo vos sekundėlės beprotybės, kuri priverstų ją 
atidaryti kameros duris ir išleisti slėgį. Visai tikėtina, jog tokia aki- 
mirka jau artėja. 

Meretė sėdėjo šiame narve jau ketverius metus, bet bėgantis lai- 


kas neaplenkė ir tos moters. Galbūt įdubo jos akys, gal balsas pasi- 

keitė. Tokiomis aplinkybėmis sunku buvo spręsti, kiek jai metų, bet 
ji tikrai nebuvo tokia jauna, kad nebijotų jos laukiančių gyvenimo 
vingių. Ir tai darė ją pavojingą. 

Be to, buvo panašu, jog abi žmogystos ne ką tenutuokė apie tech- 
niką. Jei nemokėjo pataisyti užstrigusio mygtuko, vadinasi, nemoka 
ir slėgio išleisti niekaip kitaip, kaip tik atidarydami kameros du- 
ris —- Meretė bent jau to tikėjosi. Taigi, jei tik sugalvotų, kaip neleisti 
jiems atverti durų prieš jos valią, per tą laiką spėtų nusižudyti. Tam 
pasitarnautų replės. Ji galėtų sugniaužti replėmis arterijas ir jas per- 
drėksti, jei tuodu staiga nuspręstų išleisti iš patalpos slėgį. Iš tiesų ji 
nežinojo, kas tada nutiktų, bet tos moters žodžiai, kad ji išsitaškytų 
akyse, siaubingai gąsdino. Baisesnės mirties ir nesugalvosi. Būtent 
todėl Meretė ir norėjo pati spręsti, kaip ir kada tai nutiks. 

Jei kartais pasirodytų tas Lasė, ketindamas ką nors jai padaryti, 
tuomet ko nors tikėtis būtų naivu. Šiame kambaryje neabejotinai 
yra priemonių išleisti slėgį ir neatveriant liuko durų. Galbūt galima 
tam panaudoti ventiliacijos sistemą. Meretė neturėjo supratimo, 
kam iš tikrųjų buvo įrengta ši patalpa, bet ji turėjo brangiai kainuoti, 
vadinasi, vienaip ar kitaip, yra kažkam svarbi bei reikalinga. Turbūt 
joje yra ir kokių nors įrengimų nenumatytiems atvejams. Anksčiau 
ji buvo pastebėjusi mažus metalinius antgalius ant lubų po lempo- 
mis. Jie buvo ne didesni už mažąjį pirštelį, bet, matyt, tiek ir užteko. 
Galbūt per juos į patalpą buvo įleidžiama gryno oro, o gal jie skirti 
slėgiui išleisti. Tik dėl vieno ji buvo tikra: jei Lasė norės ją nuskriaus- 
ti, jis tikrai žinos, kokį mygtuką paspausti. 

Kol kas ji pamėgins susikaupti ir pasipriešinti toms grėsmėms, 
kurios atrodo arčiausiai. Nusukusi dangtelį nuo žibintuvėlio apačios 
ištraukė baterijas ir patenkinta įsitikino, koks kietas, tvirtas ir aštrus 


jo metalas. 

Atstumas nuo liuko durų krašto iki žemės tesiekė gal colį, tad 
jeigu ji iškastų skylę tiesiai po metaline kojele, kuri sustabdydavo 
atsivėrusias dureles, galėtų įstatyti į ją žibintuvėlį ir neleisti durims 
atsidaryti. 

Ji prispaudė žibintuvėlį prie krūtinės. Nuo šiol jis tapo įrankiu, 
leidžiančiu bent šį tą gyvenime perimti į savo rankas. Tai buvo ne- 
apsakomai malonus jausmas. Panašiai jautėsi tada, kai pirmą kartą 
išgėrė kontraceptinę tabletę. Arba tada, kai paliko globėjų šeimą ir 
pabėgo, paskui save išsitempdama ir Ufę. 


T 


Padaryti skylę betoninėse grindyse buvo šimtą kartų sunkiau, nei 
ji įsivaizdavo. Kelios pirmos dienos prabėgo greitai, nes ji vis dar tu- 
rėjo maisto ir vandens, bet kai kibiras su geru maistu ištuštėjo, jos 
pirštai greit nusilpo. Ji suprato, kad visos energijos atsargos jos kūne 
beveik išseko, tačiau pastarosiomis dienomis jai atsiųstas maistas 
buvo visiškai nevalgomas. Jie buvo rimtai nusiteikę keršyti. Jau vien 
kvapas atgrasė valgyti iš tų kibirų. Maistas dvokė lyg pūvanti gyvu- 
lių dvėseliena. Kas naktį po penkias ar šešias valandas ji krapštyda- 
vo grindis po durimis žibintuvėlio kraštais. Šis darbas labai sekino. 
Bėda buvo ta, jog visos pastangos labai lengvai galėjo nueiti perniek 
dėl prastai atlikto darbo. Skylė turėjo būti tiksliai tokio dydžio, kad 
įsispraustų žibintuvėlis, o kadangi pats žibintuvėlis dar buvo ir darbo 
įrankis, ji vis turėjo sukioti jį skylėje, kad atitaikytų skersmenį, ir tada 
kruopščiai grandyti betoną plonyčiais sluoksniais. 

Po penkių dienų duobutės gylis dar nesiekė nė colio, o nuo alkio 
net vidurius ėmė mausti. 

Kiekvieną dieną tiksliai tuo pačiu metu senoji ragana pakarto- 


davo savo reikalavimus. Jei Meretė nenuvalysianti langų, ji neįjungs 

šviesos ir toliau siųs tik sugedusį maistą. Vyriškis dar bandė derėtis, 
bet nesėkmingai. Meretė klausėsi jų reikalavimų; šviesa jai buvo vi- 
siškai nė motais, bet žarna rijo žarną iš bado. Jei nevalgys, gali susirg- 
ti, O to tai jau tikrai nenorėjo. 

Ji pažvelgė į rausvą plėvelę ant langų. Pro švarų tarpelį matėsi 
blausi šviesa. 

— Jei jums taip reikia, duokit man su kuo nuvalyti! - galiausiai 
riktelėjo Meretė. 

— Valyk su rankove ir myžalais, - šūktelėjo jai atgal moteris, — 
tada įjungsim šviesą ir duosim pavalgyt! 

— Gerai, bet turėsit atsiųsti naują striukę. 

Į tai moteris atsakė savo šlykščiu veriančiu juoku, persismelkusiu 
iki pat kaulų smegenų. Tai buvo visas jos atsakymas. Ji juokėsi, kol 
pritrūko oro, o paskui vėl stojo tyla. 

— Aš to nedarysiu, - ištarė Meretė. Bet vis dėlto padarė. 

Užtruko neilgai, tačiau atrodė, lyg būtų pralaimėjusi ištisus me- 


tus. 


Nors retkarčiais jie vis dar pasirodydavo ir stoviniuodavo anapus 
stiklo, jos nematydavo. Vieta prie durų nepasiekė jų regėjimo lauko, 
kaip ir grindų plotelis tarp dviejų langų. Jei būtų sugalvoję netikėtai 
užsukti naktį, būtų iškart išgirdę brūžinamo žibintuvėlio garsą, bet 
naktį jie neateidavo. Tai buvo jų įvestos tvarkos privalumas. Ji žinojo, 
kad naktis yra jos metas. 

Nukrapščius beveik pusantro colio betono sluoksnį, jos egzisten- 
cija, kuri visada buvo tokia nuspėjama, pasikeitė. Ji sėdėjo po mirksin- 
čiomis dienos šviesos lempomis, laukdama maisto, kai staiga suprato, 


jog tuoj bus Ufės gimtadienis. Dabar turėjo būti gegužė. Penktoji 

gegužė nuo tada, kai ji įkalinta. Du tūkstančiai šeštųjų gegužė. Sėdė- 
dama greta tualetinio kibiro ir valydamasi dantis ji tebegalvojo apie 
Ufę. Mintyse aiškiai matė po dangų besiridinėjančią saulę. „Su gimi- 
mo diena“, - uždainavo kimiu balsu, įsivaizduodama laimingą Ufės 
veidą. Jis kažkur kitapus sienų ir jam viskas gerai, ji tuo neabejojo. 
Aišku, kad jam viskas gerai. Meretė dažnai sau tai kartodavo. 

— Štai tas mygtukas, Lase, - nugriaudėjo moters balsas. - Neišėjo 
jo iškrapštyti, todėl ji girdėjo viską, ką šnekam. 

Saulės ir žydro dangaus vaizdiniai akimirksniu išgaravo, o širdis 
ėmė daužytis. Ji pirmą kartą išgirdo moterį kreipiantis į tą vyrą, kurį 
jie vadino Lase. 

— Ar ilgai? — paklausė prislopintas balsas, kurį išgirdusi Meretė 
sulaikė kvėpavimą. 

— Nuo tada, kai paskutinį kartą buvai atvažiavęs. Penki, gal šeši 
mėnesiai. 

— Ar pasakėt ką nors, ko jai negalima girdėti? 

— Aišku, kad ne. 

Akimirką stojo tyla. 

— Greit jau nebebus skirtumo. Tegul sau klausosi, ką mes kalbam. 
Bent jau kol aš ką nors nuspręsiu. 

Paskutiniai jo žodžiai Meretę pakirto. „Greit jau nebebus skirtu- 
mo. Kodėl nebebus? Ką jis turi galvoje? Ką jie žada daryti? 

— Ta kalė rodė ragus, kol tavęs nebuvo. Iš pradžių bandė nusi- 
marinti badu, buvo užblokavusi liuko duris. Paskui išterliojo savo 
krauju langus, kad negalėtume jos macyti. 

— Draugelis sakė, kad buvo jai dantį įsiskaudėję. Gaila, jog pats 
nemačiau, - tarė Lasė. 

Moteris santūriai nusijuokė. Jie juk žino, kad Meretė sėdi už sie- 
nos ir girdi kiekvieną jų žodį. Kodėl jie taip elgiasi? Ką blogo ji jiems 


padarė? 

- Jūs, gyvuliai, ką aš jums blogo esu padariusi? — iš visų jėgų už- 
riko atsistodama. - Išjunkit šviesą, kad jus matyčiau! Išjunkit, kad 
galėčiau žiūrėti jums į akis, kai kalbat! 

Ji vėl išgirdo moterį juokiantis. 

— Pasvajok, mergužėle! - riktelėjo atsakydama. 

— Nori, jog šviesą išjungtume? - sukrizeno ir Lasė. - Galim, ko- 
dėl gi ne. Galim taip viską iš tikrųjų ir pradėti, - pridūrė jis. - Bus 
labai įdomu kurį laiką, kol baigsim. 

Tai buvo siaubingi žodžiai. Moteris dar bandė kažkaip priešta- 
rauti, bet jis šiurkščiai ją nutildė. Tada lempos virš jos galvos užgeso. 

Sekundėlę Meretė stovėjo nejudėdama ir tankiai plakančia širdi- 
mi pratinosi prie blausios šviesos, kuri skverbėsi iš anapus. Iš pradžių 
žmogystos už stiklo tebuvo lyg šešėliai, bet jų kontūrai pamažu darėsi 
vis ryškesni. Moters ūgis tesiekė apatinį lango kraštą; vyras buvo kur 
kas aukštesnis. Meretė spėjo, kad tai Lasė. Jis neskubėdamas žengė 
artyn. Išsiliejęs siluetas įgavo vis aiškesnę formą. Platūs pečiai, gražus 
proporcingas kūnas. Ne toks, kaip ano vyriškio. 

Vienu metu ją užplūdo noras ir juos iškeikti, ir maldauti pasi- 
gailėjimo. Sakyti bet ką, kad tik išgautų priežastį, kodėl jie taip su 
ja elgėsi. Štai ir jis, vyras, nuo kurio viskas priklauso. Ji matė jį pirmą 
kartą. Ši akimirka buvo keistai jaudinanti. Meretė jautė, jog tik jis 
gali nuspręsti, ar ji ką nors sužinos, ir ketino to pareikalauti. Tačiau 
kai jis žengė dar vieną žingsnį ir ji išvydo jo veidą, žodžiai užstrigo 
gerklėje. 

Su siaubu žvelgė į jo burną. Kreivą šypseną, stingstančią lūpose. 
Sušmėžuojančius baltus dantis. Viskas susiliejo į visumą, ir nuo to 
vaizdo visą jos kūną ėmė krėsti šiurpas. 


Dabar Meretė žinojo, kas yra Lasė. 


31 SKYRIUS 

Ant pievelės prie „Egelio“ Karlas atsiprašė slaugės už nutikimą 
su Ufe. Paskui, sumetęs nuotraukas ir „Playmobil“ figūrėles į savo 
maišelį, pasileido link automobilių stovėjimo aikštelės, o Ufė tuo 
metu teberėkė. Tik užvedęs variklį Karlas pastebėjo būrį darbuoto- 
jų, chaotiškai lekiančių žemyn nuo šlaito. Panašu, kad tai buvo pa- 
skutinis kartas, kai jis atliko tyrimą „Egelio“ teritorijoje. Ką gi, visai 


suprantama. 


Ufės reakcija buvo labai iškalbinga. Ji Karlą įtikino, kad, vienaip 
ar kitaip, jis suvokia aplinkinį pasaulį. Užteko pamacyti nuotraukoje 
kažkokio berniuko, pravarde Atomas, akis, ir tai išmušė Ufę iš vėžių. 
Jokių abejonių. Panašu, jog žengtas nepaprastai didelis žingsnis pir- 
myn. 

Pasukęs į kelkraštį Karlas stabtelėjo palaukėje ir interneto ryšio 
sistemoje įvedė „Gerovės uosto“ vaikų namus. Paieška kaipmat pa- 


rodė telefono numerį. 

Paskambinus Karlui nereikėjo pernelyg aiškintis. Darbuotojai, 
matyt, buvo įpratę prie policijos skambučių, tad nebuvo reikalo kal- 
bėti užuolankomis. 

— Nesijaudinkite, - nuramino jis, - jūsų globotiniai nepadarė 
nieko blogo. Aš skambinu pasiteirauti apie berniuką, gyvenusį pas 
jus maždaug prieš dvidešimt metų. Vardo nežinau, bet visi jį vadino 
Atomu. Ar jums tai ką nors sako? 

— Prieš dvidešimt metų? - perklausė budinti darbuotoja. - Ne, aš 
tiek ilgai čia nedirbu. Mes turim visų vaikų asmens bylas, bet pagal 
tokias pravardes jų turbūt niekas negrupuoja. Tikrai nežinote var- 
do, pagal kurį galėtume paieškoti ? 

— Labai gaila, bet ne, - Karlas žvilgtelėjo į laukus, nuo kurių tren- 
kė mėšlu. - Gal pažįstate kokį nors darbuotoją, kuris būtų pas jus 
dirbęs tuo metu? 

— Hmm, iš visu etatu dirbančių žmonių - tikrai ne. Esu tuo ti- 
kra, - atsakė ji. - Bet palaukit... aha, teisingai, turime vieną tokį ko- 
legą, Džoną, kuris jau pensijoje, bet ateina porą kartų per savaitę. Jis 
tiesiog negali būti namuose, o ir berniukai jo pasiilgtų. Manau, kad 
jis tikrai dirbo čia prieš tiek metų. 

— Gal kartais jis yra pas jus šiandien? 

— Džonas? Ne, jis atostogauja. Nusipirko kelionę į Kanarų salas 
už tūkstantį du šimtus devyniasdešimt penkias kronas. Kas galėtų 
atsispirti, kaip jis mėgsta sakyti. Bet pirmadienį Džonas grįš, ir aš 
pažiūrėsiu, ar išeis jį pasikviesti. Labiausiai mums jo reikia dėl ber- 
niukų. Vaikai jį mėgsta. Paskambinkit pirmadienį, tada pažiūrėsim, 
kuo galim padėti. 

— Gal duotumėt man jo namų telefono numerį? 

— Ne, atleiskite. Mes nedalijame asmeninių darbuotojų numerių. 


Juk niekada negali žinoti, kas prašo. 

— Aš esu Karlas Mjorkas. Man regis, jau minėjau. Aš — policijos 
detektyvas, jei tik prisimenat. 

Ji nusijuokė. 

- Jei jūs toks gudrus, net neabejoju, kad ir pats susirasite jo nu- 
merį, bet aš patarčiau luktelėti iki pirmadienio ir mums perskam- 
binti. Gerai? 

Karlas atsilošė sėdynėje ir dirstelėjo į laikrodį. Buvo jau beveik 
pirma. Dar spėtų grįžti į biurą ir patikrinti Meretės Liungor mobi- 
lųjį, jei tik baterija veiks po penkerių metų, tačiau labai abejotina. Jei 
nebeveiks, reikės gauti naują. 

Lauko tolumoje iš už kalvų į dangų pakilo pulkai klykiančių 
kirų. Pasigirdo mašinos gaudesys. Baidydamas paukščius pro dulkių 
ir purvo debesį išniro traktorius. Tai buvo milžiniškas „Landini“ 
su mėlyna vairuotojo kabina, ritmingai dardantis per suartą lauką. 
Kiekvienam, užaugusiam su medinėmis mėšlinomis klumpėmis, šis 
vaizdas būtų buvęs puikiai pažįstamas. „Vadinasi, tuoj bus patręšta 
ir čia, - pagalvojo Karlas užvesdamas variklį ir bandydamas dingti, 
kol smarvė dar nepasiekė jo mašinos kondicionieriaus. 

Tą pačią sekundę jo akys užkliuvo už kabinos viduje sėdinčio ūki- 
ninko. Jis dėvėjo kepurę su snapeliu ir buvo sutelkęs visą dėmesį į 
savo darbą bei lūkesčius šią vasarą nuimti rekordinį derlių. Įraudęs 
veidas, raudonai juodais langeliais raštuoti marškiniai. Tikro med- 
kirčio marškinių raštas. Lengvai atpažįstamas. 

„Šūdas“, - pamanė Karlas. Jis visai pamiršo paskambinti kole- 
goms iš Sorės ir pasakyti, kuriuos marškinius, jo manymu, vilkėjo 
užpuolikas Amageryje. Pagalvojęs apie tai net atsiduso. Ir kam jiems 
reikėjo jį į visa tai įtraukti? Turbūt tuoj paprašys atvažiuoti ir dar 
sykį parodyti tuos marškinius. 

Sumaigęs numerį jis išgirdo budinčio pareigūno balsą ir buvo 


tuoj pat sujungtas su tyrimo vadu, pavarde Jorgensenas. 

— Čia Karlas Mjorkas iš Kopenhagos. Manau, kad galiu patvir- 
tinti, jog vieni iš jūsų parodytų marškinių buvo tokie pat, kaip ir to 
nusikaltėlio Amageryje. 

Jorgensenas tylėjo. Ar galėtų jis bent atsikrenkšti, kad Karlas ži- 
notų, jog jis dar nenusikapanojo kitapus laido? 

- Hm, - pats krenkštelėjo Karlas, tikėdamasis taip išpešti bent 
kokią reakciją, bet jo pašnekovas tebecylėjo. Gal laikė ragelį priden- 
gęs ranka. — Matai, kelias naktis aš vis sapnavau, - Karlas nusprendė 
tęsti, — visokias detales iš to susišaudymo. Ir marškinius mačiau. Da- 
bar tiksliai žinau, kokie jie. 

— Tikrai? — tarė Jorgensenas po dar vienos spengiančios pauzės 
ragelyje. Bent jau galėjo išstenėti kokį pritarimo šūksnį. 

— Tau neįdomu, kuriuos iš tų jūsų išdėliorų marškinių aš turiu 
omenyje? 

— Tu manai, kad tikrai juos prisimeni? 

— Jei jau galiu prisimint marškinius, kai gaunu kulką į galvą ir 
parkrentu po tris šimtus trisdešimt svarų sveriančia paralyžiuota 
našta, laistomas savo geriausio kolegos krauju, trykštančiu upėmis, 
tai ar tau neatrodo, jog taip pat prisiminsiu, kaip prieš keturias die- 
nas buvot išdėstę ant stalo tuos sušiktus marškinius? 

— Iš tikrųjų tai nelabai normalu. 

Karlas suskaičiavo iki dešimties. Labai gali būti, kad Sorėje, Stor- 
gadės gatvėje, tai iš tikrųjų nenormalu. Taip par labai tikėtina, jog 
būtent dėl to Karlas dabar dirba policijos skyriuje, kur žmogžudys- 
čių bylų turi gal dvidešimt kartų daugiau nei Jorgensenas. 

Tačiau garsiai jis tepasakė: 

— Man, žinok, labai gerai sekasi žaisti atminties dėliones. 

Stojusi tyla reiškė, kad jis virškina Karlo žodžius. 

— Ak, mar kaip! Na, tokiu atveju tikrai norėčiau išgirsti, ką pa- 


sakysi. 

Po velnių, tikras kaimo mužikas. 

— Marškiniai yra tie, kurie gulėjo paskutiniai iš kairės, - tarė Kar- 
las. - Arčiausiai lango. 

— Supratau, - atsakė Jorgensenas. - Sutampa su liudininko pa- 
rodymais. 

— Puiku. Labai džiaugiuosi. Na, tiek ir tenorėjau. Atsiųsiu elek- 
troninį laišką, kad turėtum patvirtinimą raštu. - Per lauką bildantis 
traktorius jau buvo pavojingai arti. Pro žarnas purškiami šlapimo 
ir mėšlo purslai, tykštantys ant žemės, buvo išties mielas akiai vaiz- 
delis. 

Uždaręs langą keleivio pusėje Karlas skubėjo baigti pokalbį. 

— Palauk dar sekundėlę, - paprašė Jorgensenas. - Mes sulaikėme 
įtariamąjį. Na, tarp mūsų kalbant, galiu pasakyti, jog tikrai manom 
pagavę vieną iš tų nusikaltėlių. Kada galėtum atvažiuoti akistatai ? 
Gal rytoj? 

— Akistatai? Ne, negaliu. 

— Kodėl ne? 

— Rytoj šeštadienis, aš nedirbu. Kai išsimiegosiu, atsikelsiu ir pa- 
sidarysiu kavos, o paskui vėl eisiu į lovą. Gal visą dieną taip praleisiu, 
ką čia gali žinot. Be to, aš net nemačiau tu užpuolikų Amageryje, 
kaip jau ne kartą esu sakęs, jei netyčia buvai užmetęs akį į ataskaitą. 
O kadangi ir sapnuose nepasirodė joks vyro veidas, tai galim daryt 
išvadą, kad nuo to laiko aš jo nebesutikau. Todėl neatvažiuosiu. Ar 
nieko, Jorgensenai ? 

Stojo dar viena pauzė. Dėl Dievo meilės. Šis pokalbis vedė iš kan- 
trybės labiau nei tas vemt verčiantis politikų mekenimas su visais 
„čė“ ir „aa po kas antro žodžio. 

- Tau spręsti, ar nieko tokio, - atsakė Jorgensenas. - Čia tavo 


draugai nukentėjo nuo to vyro rankos. Apieškojom įtariamojo gyve- 

namąją vietą, ir kai kurie iš rastų daiktų įrodo ryšį tarp įvykių Ama- 
geryje ir Sorėje. 

— Tai puiku, Jorgensenai. Linkiu sėkmės. Būtinai skaitysiu lai- 
kraščius. 

— "Tu juk žinai, jog reikės atvykti liudyti į teismą, ar ne? Tu atpa- 
žinai marškinius ir padėjai susieti du nusikaltimus. 

— Aha. Atvyksiu. Sėkmingos medžioklės. 

Padėjęs ragelį Karlas pajuto nemalonų skausmą krūtinėje. Šį kar- 
tą jis buvo stiprus kaip niekad. Gal dėl to nepakeliamai bjauraus kva- 
po, prasiskverbusio į mašiną, o gal ir dėl ko nors rimtesnio. 

Minutėlę jis tiesiog sėdėjo ir laukė, kol maudimas šonkauliuose 
kiek atlėgs. Tada rankos mostu atsakė mojuojančiam ūkininkui ir 
užvedė variklį. Pavažiavęs kokius penkis šimtus jardų Karlas pristab- 
dė, atsidarė langą ir ėmė žiopčiodamas kvėpuoti, kiek galėdamas iš- 
lenkęs nugarą, kad nuslūgtų įtampa. Paskui sustojo ir ėmė kvėpuo- 
ti, vis giliau traukdamas orą į plaučius. Jis buvo matęs, kaip kartais 
žmones ištinka tokie panikos priepuoliai, tačiau patirti tai pats savo 
kailiu niekada nesitikėjo. Atidaręs dureles ir stumtelėjęs jas iki pat 
galo Karlas sudėjo delnus prie burnos, kad sumažintų hiperventilia- 
cijos poveikį. 

— Šūdas! — riktelėjo jis svirduliuodamas palei griovį ir susirietęs 
nuo bronchuose smarkiai tvinksinčio skausmo. Debesys ir dangus 
virš galvos ėmė suktis. Parkritęs ant šono jis apgraibomis pabandė 
ištraukti mobilųjį iš savo striukės kišenės. To dar betrūko - pakratyti 
kojas nuo širdies smūgio niekam nieko nepasakius. 

Pro šalį važiavusi mašina pristabdė. Viduje sėdintys žmonės ne- 
matė Karlo, gulinčio griovyje, bet jis girdėjo juos kalbant. „Kaip 
keista“, - atskriejo kažkieno balsas, ir mašina nuvažiavo tolyn. Jei tik 


Karlas būtų matęs jos numerius, jiems dar atsirūgtų už tai. Tai buvo 

paskutinis dalykas, kurį Karlas spėjo pagalvoti prieš apremstant 5ą- 


monei. 


Kai atsipeikėjo, pajuto, kad laiko prie ausies prispaudęs telefoną, 
o burna visa aplipusi purvais. Apsilaižęs lūpas ir išspjovęs žemes Kar- 
las, nieko nesuprasdamas, apsidairė. Tada pridėjo ranką prie krūti- 
nės; ją vis dar maudė, bet jau nebe taip stipriai, todėl jis nusprendė, 
kad reikalas vis dėlto ne toks baisus, kaip galvojo. Šiaip ne taip atsi- 
stojęs ant kojų nusvirduliavo atgal prie mašinos ir klestelėjo prie vai- 
ro. Dar nebuvo nė pusės dviejų, vadinasi, neilgai tegulėjo atsijungęs. 
vusi, o liežuvis atrodė ištinęs kone dvigubai. Kojos šalo, nors juos- 
muo buvo kiaurai peršlapęs nuo prakaito. Labai negeri dalykai dė- 
josi su jo kūnu. 

„Tavo nervai tuoj pakriks“, - kažkas jo viduje tarsi rėkte išrėkė. 
Tada suskambėjo mobilusis. 

Asadui nė į galvą neatėjo paklausti, kaip jis jaučiasi. 

— Turim dabar problemą, Karlai, - išpyškino jis, kol Karlas tyliai 
keikėsi. - Laboratorijos specialistai nerizikuoja pašalinti tą užbrauk- 
tą liniją Meretės Liungor telefonų knygoje, - toliau dėstė Asadas, 
nė kiek nesutrikęs. - Jie sako, kad tas numeris ir brūkšnys užbrėžtas 
su tuo pačiu tušinuku, ir nors jie išdžiūvo skirtingai, yra per didelė 
rizika, jog abu sluoksniai susigadins. 

Karlas vėl prispaudė ranką prie krūtinės. Jautėsi tarsi nurijęs oro. 
Velniškai skaudėjo. Gal jam tikrai širdies smūgis, ar tik taip jau- 
čiasi? 

- Jie sako, kad viską reikia siųsti į Angliją. Kažkaip ten pritaikytų 
skaitmenizaciją su chemine emersija, ar kaip ten sakė. - Asadas, ko 


gero, laukė, kol Karlas pataisys netaisyklingai ištartus terminus, ta- 

čiau šiam dabar tai nerūpėjo. Užsimerkęs ir sukaupęs visas jėgas jis 
stengėsi iškęsti skausmingus spazmus, varstančius visą juosmenį. — 
Man atrodo, per ilgai užtrunka visas tas reikalas. Jie sakė, jog rezulta- 
tai bus tik po trijų ar keturių savaičių. Sutinki ? 

Karlas bandė suimti save į rankas ir susikaupti, bet laukti Asadas 
neturėjo kantrybės. 

— Gal aš neturėčiau tau sakyti, Karlai, bet man atrodo, kad galiu 
tikrai labai tavim pasitikėti, tai bet kokiu atveju pasakysiu. Pažįstu 
vieną žmogų, kuris mums tai padarytų. - Asadas nutilo, tikriausiai 
laukdamas pritarimo, bet veltui. - Ar tu dabar dar klausai, Karlai? 

— Taip, po velnių, - atrėžė Karlas ir giliai įkvėpė, kiek tik leido 
plaučiai. Skausmas buvo nežmoniškas, bet po sekundėlės kiek atslū- 
go. - Kasjis toks? - paklausė detektyvas stengdamasis atsipalaiduoti. 

— Tau geriau nežinoti, Karlai. Bet jis labai geras. Jis iš Artimųjų 
Rytų. Aš jį pažįstu tikrai pakankamai, ir jis geras. Ar man paprašyti 
jo pagalbos? 

— Neskubėk, Asadai. Duok man pagalvot. 

Jis išsiropštė iš automobilio, pasilenkė, pasirėmė rankomis į ke- 
lius ir minutėlę taip pastovėjo nunarinęs galvą. Kraujas vėl suplūdo 
į smegenis. Veidas ėmė degti, bet maudimas krūtinėje pamažu liovė- 
si. Dieve, kaip pagerėjo. Nepaisant tos smarvės, įkyriai dvelkiančios 
nuo laukų, Karlas jautėsi įkvėpęs gryno oro. 

Kai vėl atsitiesė, jautėsi visai žvalus. Tada pasiėmė mobilųjį. 

— Na, Asadai, aš grįžau. Mes negalim bendradarbiauti su pasų 
klastotoju. Girdi mane? 

— Kas sakė, kad jis - pasų klastotojas? Aš taip nesakiau. 

— Tai kas tada? 

— Jis tiesiog gerai dirbo tokius darbus ten, kur gyveno. Jis moka 
pašalinti atspaudų žymes, kad nesimatytų. Jam turėtų būti nesunku 


pašalinti truputį rašalo. Ir daugiau tau nieko nereikia žinoti. O aš 

jam nesakysiu, koks čia darbas. Jis dirba greitai, Karlai. Ir nieko ne- 
kainuos. Jis man skolingas. 

— Kaip greitai? 

— Gausim pirmadienį, jei reikia. 

— Tada nunešk jam tą šūdą, Asadai, ir lai dirba. 

Kitame laido gale Asadas kažką sumurmėjo. Greičiausiai pasakė 
„ačiū“ arabų kalba. 

— Dar vienas reikalas, Karlai. Ponia Sorensen iš viršutinio žmog- 
žudysčių skyriaus aukšto prašė pasakyti, kad liudininkė, ta moteris iš 
dviratininko bylos, pradėjo truputį šnekėti. Ir ji... 

— Nieko nenoriu žinot, Asadai. Čia ne mūsų byla. - Karlas įsėdo 
į mašiną. - Ir taip turim, ką veikti. 

— Ponia Sorensen man tiksliai nepasakė, bet man atrodo, jog 
jiems viršuje reikia tavo nuomonės, Karlai, kitaip tariant, nenori 
klausti tavęs taip tiesiogiai. 

— Nueik pas juos ir ištrauk iš jos visą informaciją. O paskui nuva- 
žiuok pas Hardį pirmadienį iš pat ryto ir jam viską papasakok. Jam 
tai tikrai bus įdomiau nei man. Nuvažiuok pas jį su taksi, o vėliau 
susitiksim valdyboje. Gerai? Tai kol kas, laikykis, Asadai. Perduok 
Hardžiui nuo manęs linkėjimų ir pasakyk, kad kitą savaitę užsuksiu 
jo aplankyti. 

Baigęs pokalbį Karlas pažvelgė pro priekinį stiklą, kuris atrodė lyg 
po lietaus. Bet tai buvo ne lietus; net ir sėdėdamas viduje jis užuodė 


tą kvapą. Kiaulės šlapimas 4 /a carte*. Iš pavasarinio kaimo meniu. 


Ant Karlo stalo, ištaigingai dekoruotas, stovėjo griozdiškas prie- 


taisas arbatai virti ir burbuliuodamas spjaudėsi purslais. Jei Asadas 


* Pranc. „užsakomas iš meniu“ (Vert. past.). 

manė, kad palikęs degančią aliejinę žvakutę išlaikys mėtų arbatą 
karštą iki bosui grįžtant, jis klydo, nes visas vanduo virdulyje jau 
buvo išviręs ir dugnas čirškėjo. Užpūtęs liepsną Karlas sunkiai žnek- 
telėjo ant kėdės, krūtinėje vėl pajutęs maudimą. Jis buvo girdėjęs, 
kaip tai nutinka. Iš pradžių įspėjimas, paskui palengvėjimas. Paskui 
galbūt dar vienas trumpas perspėjimas, o tada šast, ir tu negyvas. Ne 
pati šviesiausia perspektyva vyriškiui, priešakyje turinčiam dar visą 
krūvą metų, kuriuos reikėjo nugyventi iki pensijos. 

Išsitraukęs Monos Ibsen vizitinę kortelę Karlas pakilnojo ją del- 
ne. Turbūt užtektų dvidešimčiai minučių prisiglausti prie jos švel- 
naus šilto kūno, ir pasijustų daug geriau. Tik klausimas, ar jis taip pat 
gerai jaustųsi susidūręs su jos švelniomis šiltomis akimis. 

Karlas pakėlė ragelį ir surinko jos numerį; klausant pypsėjimo 
krūtinę vėl ėmė mausti. Ar tai gyvybės ženklas, ar įspėjimas apie 
mirtį? Kaip Žinoti ? 

Kai ji atsiliepė, Karlas žiopčiojo, kvėpdamas orą. 

— Čia Karlas Mjorkas, — išlemeno jis. — Aš norėčiau atlikti išpa- 
žintį iki galo. 

— Tokiu atveju jums reikėtų eiti į Švento Petro bažnyčią, - ramiai 
atsakė ji. 

— Ne, rimtai sakau. Šiandien man buvo panikos priepuolis, bent 
jau taip atrodo. Aš nekaip jaučiuosi. 

— Na gerai. Pirmadienį, vienuoliktą valandą. Ar man paskambin- 
ti dėl raminamųjų recepto, ar per savaitgalį ištversit? 

— Ištversiu, - tarė Karlas, nors padėjęs ragelį jau nebebuvo toks 
tikras. 

Laikas tiksėjo ir tirpo be gailesčio. Mažiau nei po dviejų valan- 
dų Mortenas grįš namo baigęs savo popierinę pamainą vaizdo įrašų 


parduotuvėje. Karlas ištraukė kroviklį iš Meretės Liungor mobiliojo 

telefono ir jį įjungė. „Įveskite PIN kodą, - nušvito jame. Bent tiek, 
kad baterija vis dar veikia. Geras ir patikimas senukas „Siemens“. 

Sumaigius skaičius 1-2-3-4 ekrane nušvito perspėjimas apie klai- 
dą. Karlas pabandė kombinaciją 4-3-2-1, tačiau rezultatas buvo toks 
pat. Teliko vienas bandymas prieš atiduodant telefoną į ekspertų 
rankas. Atsivertęs bylos aplanką Karlas susirado Meretės gimimo 
datą. Aišku, ji lygiai taip pat galėjo naudotis ir Ufės gimimo data. 
Pervertęs dokumentus Karlas susirado ir ją. Kita vertus, kodą ga- 
lėjo sudaryti ir abiejų datų kombinacija arba visai kiti skaičiai. Jis 
nusprendė sujungti du pirmuosius abiejų datų skaičius, pradėdamas 
nuo Ufės, ir suspaudė mygtukus. 

Kai ekrane pasirodė besišypsantis Ufė, apkabinęs Meretės kaklą, 
Karlui net krūtinę nustojo mausti. Kas nors kitas jo vietoje būtų per- 
galingai šūktelėjęs, bet Karlas tam nebeturėjo jėgų. Jis tik atsilošė ir 
užsikėlė kojas ant stalo. 

Spaudimas krūtinėje atsinaujino. Karlas susirado priimtų ir 
rinktų numerių sąrašą ir ėmė tikrinti visus iš eilės nuo du tūkstan- 
čiai antrųjų metų vasario penkioliktosios iki tos dienos, kai Meretė 
Liungor dingo. Sąrašas buvo ilgas. Kai kurių numerių teko ieškoti 
archyvuose. Dalis jų ne kartą buvo pakeisti. Kad ir kaip tai atrodė 
nuobodu, bet po valandos išryškėjo akivaizdus faktas: per visą tą lai- 
ką Meretė bendravo tik su kolegomis bei įvairių specialiųjų interesų 
grupių atstovais. Net trisdešimt skambučių buvo iš jos sekretoriato, 
įskaitant ir patį paskutinį kovo pirmąją. 

Tai reiškė, kad visi tariamojo Danielio Heilo skambučiai turėjo 
būti iš Kristiansborgo rūmų. Jei tik apskritai tokių buvo. 

Atsidusęs Karlas koja nustūmė šūsnį ant stalo gulinčių popierių 
toliau nuo savęs. Jį tiesiog niežėjo iš noro kaip reikiant atspardyti 


Borgės Bako sėdynę. Jei tuometinė operatyvinė grupė ir buvo išsi- 

traukusi darbinio Meretės telefono skambučių sąrašą, tai vėliau pa- 
metė, nes bylos aplanke nieko panašaus nebuvo. 
Vadinasi, teks šį reikalą perduoti Asadui pirmadienio rytą, kol jis 


bus terapijos sesijoje pas Moną Ibsen. 


„Playmobil“ figūrėlių pasirinkimas Alerodo žaislų parduotuvėje 
nebuvo prastas, netgi priešingai, tačiau kainos kandžiojosi. Karlui 
buvo sunku suvokti, kaip vietiniai gyventojai galėjo sau leisti turėti 
vaikų. Iš visų rinkinių, kuriuose buvo daugiau nei dvi figūrėlės, iš- 
sirinkęs patį pigiausią, kokį tik galėjo rasti - su policijos mašina ir 
dviem pareigūnais už du šimtus šešiasdešimt devynias kronas ir sep- 
tyniasdešimt penkias eres, - Karlas paprašė čekio. Jis buvo beveik 
tikras, kad Mortenas vis tiek norės ateiti ir pasikeisti rinkinį. 

Kai ik šis grįžo namo, Karlas prisipažino, ką padaręs. Ištraukęs iš 
maišelio pasiskolintas figūrėles jis ištiesė jas savo nuomininkui kartu 
su naujai nupirktu rinkiniu. Kaip įmanydamas atsiprašė ir pasižadė- 
jo, jog daugiau niekada taip nebedarys. Tiesą sakant, daugiau nė ne- 
kels kojos į Morteno valdas, kol jo nebus namie. Mortenas sureagavo 
taip, kaip Karlas ir tikėjosi, bet vis tiek buvo keista matyti šį didžiulį 
suglebusį kūną, gyvą riebios mitybos bei sporto trūkumo padarinių 
pavyzdį, taip įsitempusį iš pykčio. Keista, kad žmogaus kūnas gali 
taip virpėti iš įniršio ir kad yra tokia daugybė skirtingų žodžių ap- 
maudui išreikšti. Panašu, jog Karlas ne šiaip bus užkliudęs miegantį 
žvėrį, bet išjudinęs didžiausią širšių lizdą. 

Karlui liūdnai spoksant į mažąją plastikinę šeimynėlę, stovinčią 
ant virtuvės stalo krašto, ir gailintis, kad taip nutiko, maudimas krū- 
tinėje atsinaujino visu pajėgumu. 

Mortenas taip įsijautė, rėždamas kalbą apie tai, kad Karlui teks 


pasiieškoti naujo nuomininko, jog nė nepastebėjo prastos jo savijau- 

tos. Atsitokėjo tik tada, kai šis susmuko ant žemės nuo spazmų visoje 
viršutinėje kūno dalyje. Šį kartą skaudėjo ne tik krūtinę. Odą traukė, 
raumenys pulsavo, pritvinkę kraujo, o nuo dieglių pilve visi organai 
kone lipo prie nugaros. Skausmas buvo dar pakenčiamas, bet Karlas 
beveik negalėjo įkvėpti oro. 

Mortenas akimirksniu pasilenkė prie jo išsigandusiomis akimis 
ir paklausė, ar paduoti stiklinę vandens. Vandens? „Kam to van- 
dens“, - pagalvojo Karlas. Jo pulsas šokčiojo pagal keistą sau vienam 
suprantamą ritmą. Gal Mortenas ketino užpilti tą vandenį ant jo, 
imituodamas gaivų vasaros lietutį? O gal norėjo sugirdyti jį pro 
sukąstus dantis, kurie net švokštė nuo žemo spaudimo užgultuose 
plaučiuose? 

— Aha, dėkui, Mortenai, - prisivertė atsakyti Karlas. Tiek to, kad 
tik pagaliau baigtųsi ši drama vidury virtuvės. 

Kai Mortenas pagaliau šiek tiek atlyžęs įsitaisė labiausiai nusė- 
dėtame sofos kamputyje, jo beatodairišką pyktį pakeitė kiek prak- 
tiškesnis požiūris. Jeigu jau toks šaltakraujiškas vyras kaip Karlas 
atsiprašydamas taip dramatiškai palūžo, matyt, jis iš tikrųjų labai 
gailisi. 

— Gerai. Tai pamirštam šį nesusipratimą, ar ne, Karlai? — tarė 
Mortenas rimta veido išraiška. 

Karlas linktelėjo. Jis būtų sutikęs su bet kuo, kad tik gautų trupu- 
tį tylos, ramybės ir keletą valandų atsigauti prieš tai, kai Mona Ibsen 
pradės narstyti jį po kaulelį. 

Svetainėje, lentynoje tarp knygų, Karlas laikė paslėpęs porą pu- 
siau nugertų butelių viskio ir džino, kurių Džesperas dar nebuvo 
spėjęs suuosti ir tauriais tikslais paaukoti vienam iš savo improvi- 
zuotų vakarėlių. 

Tik tada, kai abu buteliai buvo beveik tušti, Karlas pagaliau pa- 
juto užplūstančią ramybę ir kietai įmigęs praleido visą lėtai slenkan- 
tį savaitgalį. Per tas porą dienų jis atsikėlė tik tris kartus, kad nueitų 
iki šaldytuvo ir susirastų ko nors užkąsti. Džespero namie nebuvo, 
Mortenas išvažiavo į Nestvedą aplankyti tėvų, ir niekam nerūpėjo, 
jog maisto galiojimo laikas buvo pasibaigęs, o valgiaraštį teko suda- 
rinėti iš atsitiktinių produktų kratinio. 

Išaušus pirmadieniui, atėjo Džespero eilė pabandyti ištempti 
Karlą iš lovos. 

— Kelkis, Karlai. Kas tau yra? Man reikia pinigų pavalgyt. Šaldy- 


tuve nė sušikto trupinio nebėr. 

Pramerkęs akis, kurios dar nesuvokė ir juo labiau nepriėmė die- 
nos šviesos, Karlas pažvelgė į savo posūnį. 

— Kiek valandų? - burbtelėjo jis, negalėdamas net prisiminti, 
kuri šiandien diena. 

— Greičiau, Karlai. Aš žiauriai vėluoju. 

Karlas žvilgtelėjo į žadintuvą, kurį Viga buvo kilniaširdiškai jam 
palikusi. Ta moteris nejautė jokios pagarbos laikui, išskyrus naktį. 
Laikrodžio rodyklės kaipmat Karlą prabudino. Buvo dešimt minu- 
čių po dešimtos. Po mažiau nei valandos jis jau turi sėdėti kėdėje 


priešais dailias psichologės Monos Ibsen akis. 


— Tai pastaruoju metu jums nelengva išlipti iš lovos? - konsta- 
tavo ji, metusi žvilgsnį į savo laikrodėlį. - Kaip macau, dar gerai nė 
neprabudote, - pridūrė, tarsi jo pagalvė būtų transliavusi jai pasku- 
tines naujienas. 

Karlą tai erzino. Jei būtų spėjęs palįsti po dušu prieš išlėkdamas 
pro duris, gal dabar jaustųsi geriau. „Tikiuosi, nuo manęs nedvo- 
kia“, - pagalvojo jis, kiek pakreipdamas nosį link pažasties. 

Žiūrėdama į jį ramiu žvilgsniu ji atsisėdo priešais, susidėjo rankas 
ant kelių ir sukryžiavo juodomis velvetinėmis kelnėmis apmautas 
kojas. Jos plaukai buvo iškarpyti sruogelėmis, trumpesni nei prieš 
tai, o antakiai — juodi kaip smala. Atrodė gana grėsmingai. 

Karlas papasakojo jai, kaip nualpo ūkininko šūdlaukiuose, lyg ir 
tikėdamasis šiokios tokios užuojautos. Tačiau ji, užuot tai padariusi, 
smogė ten, kur skaudžiausia. 

— Ar manote, jog nuvylėte kolegas per tą susišaudymą? 

Sunkiai rydamas seiles Karlas išlemeno kažką apie tai, kad jis ga- 
lėjo greičiau išsitraukti ginklą ir kad jo instinktai galėjo atbukti per 


daugelį metų vaikantis nusikaltėlius. 

— Jūs manot, kad nuvylėt savo kolegas. Tokia mano nuomonė. 
Ir tokiu atveju kentėsit, kol pats sau pripažinsit, jog nieko nebuvo 
galima padaryti. 

— Visada galima ką nors padaryti, - tarė jis. 

Ji praleido šią pastabą pro ausis. 

— Jums derėtų žinoti, kad aš taip pat dirbu ir su Hardžiu Hening- 
senu. O tai reiškia, jog matau šį atvejį iš dviejų pusių, ir galbūt turė- 
čiau nuo jo nusišalinti. Bet jokie nuostatai iš manęs to nereikalauja, 
todėl privalau jūsų paklausti, ar viską žinodamas norite toliau su 
manimi kalbėtis. Turite suprasti, kad negaliu sakyti nieko, ką man 
papasakojo Hardis, lygiai taip pat viskas, ką sužinosiu iš jūsų, liks 
konfidencialu. 

— Viskas gerai, - atsakė Karlas, nors taip ir negalvojo. Jei ne tie 
jos persiko švelnumo skruostai ir lūpos, prašyte prašančios bučinio, 
jis jau būtų atsistojęs ir pasiuntęs ją po velnių. - Bet su Hardžiu aš 
apie tai pasikalbėsiu, - pridūrė jis. - Mes su juo negalim turėti jokių 
paslapčių, nieko gero iš to nebūtų. 

Ji linktelėjusi ištiesė nugarą. 

— Ar dar kada nors buvot patekęs į situacijas, kai jautėte, jog ne- 
besusitvarkote? 

— Taip, - atsakė Karlas. 

— Kada? 

— Dabar, - jis metė į ją skvarbų žvilgsnį. 

Ji nekreipė dėmesio. Net nemirktelėjo. 

— K3 paaukotumėt, kad Ankeris su Hardžiu dabar būtų sveiki ir 
gyvi? — paklausė, ir vieną po kito išbėrė dar keletą klausimų, kurie 
išjudino Karlo širdyje keistą sielvartą. Sulig kiekvienu klausimu ji pa- 
žvelgdavo jam į akis ir užsirašydavo atsakymus savo nešiojamajame 


kompiuteryje. Atrodė, lyg stumtų jį prie bedugnės krašto. Tarsi jis 

turėtų teatrališkai nuslysti, o ji iki tol būtų pasiruošusi ištiesti ranką 
ir jį pagauti. 

Ji pastebėjo jį šniurkščiojant nosimi anksčiau nei jis pats. Pakė- 
lusi galvą pažvelgė jam į akis ir užsirašė pastabą apie akyse besikau- 
piančius skysčius. 

„Nemirksėk, po velnių, nes apsibliausi“, - paliepė Karlas pats sau, 
nesuprasdamas, kas dedasi jo viduje. Jis nebijojo pravirkti ir net nesi- 
jaudino, kad ji pamatys jo ašaras; tiesiog negalėjo suprasti, kodėl tai 
turėjo įvykti būtent dabar. 

— Verkite, nebijokite, — tarė ji visažinio maniera, kaip kad žmo- 


nės drąsina apsirijusius vaikus atsirūgti. 
S 


Po dvidešimties minučių, kai terapijos sesija baigėsi, Karlui išpa- 
žinčių jau buvo per akis. O štai Mona Ibsen, regis, buvo patenkinta. 
Paspaudusi jam ranką ir paskyrusi kitą susitikimą ji dar kartą patiki- 
no, kad susišaudymo pasekmių nebuvo galima išvengti ir kad po dar 
kelių sesijų jis būtinai atgaus pusiausvyrą. 

Karlas linktelėjo. Tam tikra prasme jam jau buvo lengviau. Gal 
dėl to, kad jos kvepalai nustelbė jo kvapą, o galbūt dar ir todėl, jog 
jos rankos paspaudimas buvo toks lengvas, o ranka - minkšta ir 
švelni. 

— Skambinkite, jei norėsite apie ką nors pasikalbėti, Karlai. Ne- 
svarbu, ar tai būtų reikšmingas dalykas, ar smulkmena. Galbūt tai 
pasirodys svarbu mums dirbant ateityje. Niekada negali žinoti. 

— Na, tada aš jau noriu kai ko paklausti, - pasakė Karlas, stengda- 
masis atkreipti jos dėmesį į savo tvirtas ir, kaip jis tikėjosi, seksualias 
rankas. Jo rankos dažnai pelnydavo moterų pagyras. 

Pastebėjusi jo laikyseną ji pirmą kartą nusišypsojo. Už tų švelnių 
lūpų slypintys dantys buvo dar baltesni nei Lizos iš antrojo aukšto. 

Šiais laikais, kai daugumos žmonių dantys nuo kofeino ir raudonojo 
vyno panėšėjo į tamsintą stiklą, tai buvo retas vaizdas. 

— Koks klausimas? — pasiteiravo ji. 

Karlas sukaupė jėgas. Dabar arba niekada. 

— Arjūs šiuo metu esat užimta? — jis net pats išsigando, kaip stor- 
žieviškai tai nuskambėjo, bet atsiimti žodžius jau buvo per vėlu. — 
Atleiskit, - paskubomis tarė, purtydamas galvą. Sunkiai sekėsi su- 
galvoti, ką pasakyti toliau. - Aš tik norėjau paklausti, ar jus domintų 
kvietimas kada nors pavakarieniauti. 

Šypsena jos lūpose sustingo. Balti dantys pasislėpė, o veido oda 
staiga nebeatrodė tokia švelni. 

— Manau, kad jums reikėtų pirma atsistoti ant kojų, tik tada 
regzti tokias atakas, Karlai. Ir būtų protinga atidžiau rinktis savo 
aukas. 

Stebėdamas, kaip ji nusisuka ir atidaro duris į koridorių, Karlas 
juto, kaip per visą kūną plūsta nusivylimo banga. Na, velniai nema- 
tė. 

— Jeigu manot, jog aš blogai išsirinkau, - burbtelėjo jis išeida- 
mas, — tuomet visiškai nesuvokiat, kokį poveikį darot priešingai ly- 
čiai. 

Ji atsisuko ir ištiesė ranką, rodydama žiedą ant piršto. 

— Aišku, kad suvokiu, - atsakė, atsitraukdama nuo mūšio lauko. 

Karlas taip ir liko stovėti beviltiškai nusvirusiais pečiais. Jis visa- 
da save laikė vienu iš geriausių detektyvų, kokius tik yra paleidusi į 
pasaulį Danijos karalystė, užtat dabar niekaip negalėjo suprasti, kaip 


toks elementarus dalykas sugebėjo prasprūsti jam pro akis. 


Sulaukęs skambučio iš „Gerovės uosto“ vaikų namų Karlas su- 


žinojo, kad jie susisiekė su Džonu Rasmusenu, į pensiją išėjusiu 

mokytoju, ir kad kitą dieną jis važiuos į Kopenhagą aplankyti se- 
sers. Džonas prašęs perduoti, jog jam visada buvo smalsu pamatyti 
policijos valdybos būstinę, tad jis mielai galėsiąs užsukti pas Karlą 
tarp dešimtos ir pusės vienuoliktos, jei tinka. Jam perskambinti nėra 
galimybės, nes vaikų namų darbuotojų asmeniniai telefono nume- 
riai nedalijami, bet jei reikia, Karlas gali palikti žinutę, kad tuo laiku 
susitikti negali. 

Tik padėjęs ragelį Karlas sugrįžo į realybę. Nesėkmė su Mona 
Ibsen tarsi atjungė tam tikras jo smegenų dalis, ir dabar teko gerai 
padirbėti, norint jas vėl sujungti. Taigi, mokytojas iš „Gerovės uos- 
to“ vaikų namų, atostogavęs Kanarų salose, nori pas jį užsukti. Gal 
pramintą Atomu, prieš sutinkant tapti gidu ir aprodyti jam valdybos 
būstinę. Bet velniai nematė. 

Giliai įkvėpęs Karlas pabandė išstumti Moną Ibsen ir jos katiniš- 
kas akis iš savo pasaulėlio. Liungor byloje kyšojo apsčiai siūlų, ku- 
riuos reikėjo sumegzti, todėl buvo geriau imtis darbų, kol dar nepra- 
dėjo savęs gailėtis. 

Viena iš pirmųjų užduočių buvo parodyti Helei Andersen, so- 
cialinei darbuotojai iš Stevnso, Deniso Knuseno sesers paskolintas 
nuotraukas. Gal ir ją pavyktų įkalbėti, jog atvažiuotų į valdybos būs- 
tinę sudalyvauti vyresniojo inspektoriaus pavaduotojo detektyvo 
vedamoje ekskursijoje. Karlas buvo pasiryžęs bet kam, kad tik nerei- 
kėtų dar kartą trenktis į kitą Triugeveldės upės krantą. 

Surinkus Helės numerį atsiliepęs jos vyras pasipasakojo, kad vis 
dar turi nedarbingumą dėl nežmoniško nugaros skausmo, nors iš 
balso atrodė stebėtinai žvalus. Jis pasisveikino, sakydamas „sveikas, 
Karlai“, tarsi jie būtų kartu važiavę į skautų stovyklą ir valgę iš to 


paties skardinio katiliuko. 

Vyriškis plepėjo lyg sena tetulė, kurios vyras niekada neišklauso. 
Jis patikino, jog tuoj pat pakviesiąs Helę prie telefono, jei tik ji yra 
namie. Bet ne, nėra, ji visada dirba mažiausiai iki... Palaukit minutę, 
ar tik ne jos mašina girdisi už lango. Tiesa, ji juk nusipirko naują ma- 
šiną, akivaizdžiai girdėti, kaip skiriasi 1,3 ir 1,6 litro varikliai. Gryna 
teisybė, ką sakė per televiziją — nusipirkęs „Suzuki“ nenusivilsi. Vie- 
naip ar kitaip, pasisekė atsikratyti to senojo „Opel“ už gerą kainą. 
Senukas tauškė it prisuktas tol, kol fone pasigirdo grįžusios žmonos 
balsas. „Kukū, Ole! Tu namie? Jau sukrovei malkas?“ — šūktelėjo 
ji. Olei pasisekė, kad skambino ne socialinės rūpybos atstovai ir šio 
klausimo neišgirdo. 

Pagaliau atgavusi kvapą ir priėjusi prie telefono Helė Andersen 
kalbėjo maloniai bei paslaugiai. Karlas padėkojo jai už pagalbą Asa- 
dui ir pasiteiravo, ar galėtų atsiųsti keletą nuskenuotų nuotraukų 
elektroniniu paštu. 

— Jūs norite dabar? - perklausė ji ir darkart atsikvėpusi paaiškino, 
kodėl dabar ne pats tinkamiausias laikas. - Aš parnešiau porą picų. 
Olė mėgsta picą su salotų lapais ant viršaus, o kai jie susmenga į sūrį, 
jau nebe taip skanu. 

Karlui teko luktelėti dvidešimt minučių, kol Helė perskambino. 
Sprendžiant iš kalbos, ji dar nebuvo sukramčiusi paskutinio picos 
kąsnio. 

— Ar gavote mano laišką? 

— Taip, - atsakė ji. Helė sėdėjo prie kompiuterio, atsidariusi laiš- 
ką su trimis atsiųstais failais. 

— Atsidarykite pirmąją nuotrauką ir pasakykite, kas joje. 

— Čia Danielis Heilas. Jūsų asistentas man jau rodė jo nuotrauką. 
Bet jo paties aš nesu mačiusi. 


— Tada atsidarykite antrąjį failą. Ką galit pasakyti ? 

— Kas čia toks? 

- Šito aš jūsų norėčiau paklausti. Jo vardas Denisas Knusenas. Ar 
esate jį mačiusi? Gal tik keleriais metais vyresnį? 

Ji nusijuokė. 

— Su tokia kvaila kepure tai jau tikrai ne. Ne, aš jo nepažįstu. Ti- 
krai ne. Truputį panašus į mano pusbrolį Gormą, tik Gormas kokius 
du kartus storesnis. 

Panašu, kad tai šeimos bruožas. 

— O trečioji nuotrauka? Ten toks vyras kalbasi su Merete prie 
Kristiansborgo rūmų prieš pat jai dingstant. Suprantu, jog matosi 
tik iš nugaros, bet ar jums bent kas nors atrodo matyta? Gal drabu- 
žiai, plaukai, laikysena, ūgis, kūno sudėjimas ar dar kas? 

Ji minutėlę nutilo. Tai buvo geras ženklas. 

— Nesu tikra, nes nuotraukoje jis matosi tik iš nugaros, kaip ir 
sakėt. Bet gali būti, kad jis man matytas. O kur, jūsų manymu, aš jį 
galėjau matyti? 

— Aš tikėjausi, jog jūs man tai pasakysit. 

„Nagi, Hele, - pagalvojo Karlas. - Argi tiek daug variantų?“ 

— Jūs turbūt turit omenyje vyrą, atnešusį laišką. Aš tikrai mačiau 
jį iš nugaros, bet buvo visai kitaip apsirengęs, todėl sunku pasakyti. 
Atrodo matytas, bet nesu visiškai tikra. 

— Tuomet nieko ir nesakyk, brangioji, - fone pasigirdo tariamai 
nugaros skausmą kenčiančio picos mėgėjo balsas. 

Karlas vos susilaikė garsiai neatsidusęs. 

— Gerai, - tarė jis. - Noriu atsiųsti jums paskutinę nuotrauką. — 
Karlas spragtelėjo pele. 

— Gavau, - pranešė Helė po dešimties sekundžių. 

— Sakykit, ką matot. 

— Matau vaikiną, kuris, man atrodo, buvo antrojoje nuotraukoje. 


Denisas Knusenas, teisingai? Cia jis dar mažas berniukas, bet iš tos 

juokingos veido išraiškos galima atpažinti. Kokie keisti jo skruostai. 
Tikrai, net neabejoju, kad važinėdavo kartingais vaikystėje. Bet kaip 
keista: mano pusbrolis Gormas irgi važinėdavo. 

Karlui niežėjo liežuvį pridurti, jog tikriausiai tai buvo dar tada, 
kai jis nesvėrė tūkstančio svarų. 

— Pažiūrėkit į kitą berniuką, stovintį Deniui už nugaros. Gal pa- 
Žįstate jį? 

Ragelyje stojo tyla. Net simuliuojantis Helės vyras nepratarė nė 
žodžio. Karlas laukė. Kaip sakoma, kantrybė buvo detektyvų dory- 
bė. Todėl reikėjo stengtis šį posakį pateisinti. 

— Koks siaubas, - pagaliau prabilo Helė. Jos balsas buvo kažkoks 
prikimęs. - Tai jis. Aš įsitikinusi, kad tai jis. 

— Tas, kuris atnešė jums į Meretės namus laišką? Ar tą norit pa- 
sakyti ? 

- Taip, - stojo dar viena pauzė, tarsi Helė būtų mėginusi nuvalyti 
nuo matyto veido laiko pėdsakus ir palyginti jį su nuotrauka. - Ar 
jūs to vyro ir ieškot? Manor, jog jis kažką padarė Meretei? Ar turė- 
čiau jo bijoti? — Jos balsas buvo sunerimęs. Kažkuriuo metu galbūt 
jai iš tiesų buvo priežasčių bijoti. 

— Praėjo penkeri metai, Hele, todėl jums nėra ko bijoti. Nusira- 
minkit. - Karlas išgirdo jos atodūsį. - Tai jūs manot, kad čia tas pats 
vyras, atnešęs laišką. Ar šį kartą esat įsitikinusi ? 

— Turėtų būti tas pats. Taip, aš įsitikinusi. Jo akys labai išraiškin- 
gos, suprantat, ką turiu galvoj? Dieve, kaip aš keistai pasijaučiau. 

„Čia turbūt nuo picos“, - pamanė Karlas, dėkodamas Helei. Pa- 
dėjęs ragelį jis atsilošė kėdėje. 

Meretės Liungor nuotraukomis. Dabar Karlą aplankė kaip niekad 
stiprus jausmas, kad jis yra grandis tarp aukos ir nusikaltėlio šioje by- 


loje. Pirmą kartą jautėsi esąs teisingame kelyje. Tas Atomas, vaizdžiai 

tariant, dar vaikystėje pasuko blogais keliais ir užaugęs ėmėsi nešva- 
rių darbelių. Jis bus prikišęs savo purvinus nagus prie Meretės, tik 
klausimas, kodėl, kur ir kaip? Galbūt Karlas niekada nesuras atsaky- 
mo, bet buvo nusiteikęs pabandyti. 


Mona Ibsen šiuo metu tegul sėdi ir blizgina savo vestuvinį žiedą. 


Nepraėjus nė penkioms minutėms po nuotraukų išsiuntimo Bi- 
lei Antvoskovui, Karlas jau turėjo atsakymą savo elektroninio pašto 
dėžutėje. Taip, vienas iš nuotraukose esančių berniukų tikrai atrodė 
panašus į vyrą, dalyvavusį delegacijoje Kristiansborgo rūmuose. Tik 
Antvoskovas teigė negalintis prisiekti, kad tai tikrai tas pats žmo- 
gus. 

Karlui to užteko. Jis puikiai žinojo, jog Antvoskovas ne iš tų, ku- 
rie ką nors prisiektų prieš tai neištyrinėję po kaulelį. 

Suskambėjo telefonas. Skambino ne Asadas ir ne vyriškis iš „Ge- 
rovės uosto“ vaikų namų, kaip jis tikėjosi. Iš visų šia žeme vaikštančių 
žmonių, kurie tik galėjo jam šiuo metu skambinti, Dieve padėk, tai 
buvo Viga. 

— Kas tau nutiko, Karlai? - paklausė ji virpančiu balsu. 

Kol neturėdamas nė menkiausio supratimo jis mintyse bandė 
spėlioti, apie ką ji kalba, Viga pratrūko. 

— Priėmimas prasidėjo prieš pusvalandį, ir nė vieno žmogaus. Tu- 
rim dešimt butelių vyno ir dvidešimt pakelių užkandžių. Jei dar ir tu 
nepasirodysi, aš tiesiog nežinau, ką reikės daryti. 

— Kur nepasirodysiu? Tavo galerijoj? 

Iš nosies šnirpščiojimo buvo galima spręsti, kad ji tuoj apsiž- 
liumbs. 


— Aš nieko nežinau apie jokį priėmimą. 

— Huginas užvakar išsiuntinėjo penkiasdešimt kvietimų. - Viga 
dar kartą šniurkštelėjo ir tada parodė savo tikrąjį veidą. - Kodėl aš 
nesulaukiu bent jau tavo palaikymo? Galų gale, juk tu - galerijos 
investuotojas! 

— Gal paklausk savo skrajojančio vaiduoklio. 

— Ką tu vadini vaiduokliu? Huginą? 

— Ar yra dar kokių kitų parazitų, prisvilusių prie tavo sijono? 

— Huginui rūpi galerijos sėkmė tiek pat, kiek ir man. 

Karlas tuo nė kiek neabejojo. Kurgi daugiau jis galėtų eksponuoti 
tas apdriskusias iškarpas su apatinių reklamomis ir sulūžusias „Hap- 
py Meal“ žaisliukų figūrėles iš „McDonalds“, apraškytas pačiais pi- 
giausiais dažais? 

— Viga, aš tik sakau, kad jeigu tavo Einšteinas tikrai išsiuntė kvie- 
timus šeštadienį, kaip tu aiškini, tada visi ras juos pašto dėžutėse tik 
šiandien grįžę po darbų. 

— O Dieve, ne, po velnių! - suaimanavo ji. 

„Aha, tikriausiai juodasis gražuolis šiąnakt liks nieko nepešęs“, 


pagalvojo Karlas. Jis negalėjo atsispirti apėmusiai piktdžiugai. 


Kai Tagė Bagesenas pabeldė į jo kabineto duris, Karlas kaip tik 
prisideginėjo cigaretę, jau kurį laiką laukiančią ir neduodančią jam 
ramybės. 

— Taip, ko reikia? — įtraukęs dūmą paklausė Karlas, ir tik paskui 
atpažino tarpduryje stovintį vyruką, kuris atrodė lengvai apsinešęs ir 
skleidė alaus bei konjako kvapelį. 

— Aš tik norėjau atsiprašyti, kad taip nemandagiai nutraukiau 
mūsų pokalbį prieš kelias dienas. Man reikėjo laiko pagalvoti prieš 


tai, kai viskas bus paviešinta. 

Pakvietęs Bageseną vidun Karlas pasiūlė prisėsti ir pasiteiravo, ar 
jis norėtų ko nors išgerti, tačiau parlamento narys rankos mostu pa- 
siūlymo atsisakė ir įsitaisė kėdėje. Ne, dėkui, jis neištroškęs. 

— Kokį reikalą jūs konkrečiai turėjote omenyje? - paklausė Kar- 
las, norėdamas sudaryti įspūdį, kad žino šį tą daugiau, nors taip 
anaiptol nebuvo. 

— Rytoj planuoju atsistatydinti iš parlamento nario pareigų, — 
pranešė Bagesenas, dairydamasis po kabinetą išvargusiu žvilgsniu. — 
Kai baigsim kalbėtis, eisiu susitikti su pirmininku. Meretė perspėjo, 
jog taip nutiks, jeigu neklausysiu, bet aš nenorėjau ja tikėti. Ir pada- 
riau tai, ko tikrai nereikėjo daryti. 

Karlas prisimerkė. 

— Tuomet būtų gerai, kad mes dabar viską išsiaiškintume, prieš 
jums puolant išsipasakoti kiekvienam iš eilės. 

Prieš jį sėdintis stambus vyrukas linktelėjo ir nudelbė galvą. 

— Dutūkstantaisiais ir du tūkstančiai pirmaisiais nusipirkau šiek 
tiek akcijų ir uždirbau gražaus pinigo. 

— Kokios tai buvo akcijos? 

— Visokio plauko šlamštas. Paskui pasisamdžiau naują biržos ma- 
klerį, kuris patarė man investuoti į ginklų gamyklas Jungtinėse Ame- 
rikos Valstijose ir Prancūzijoje. 

Mar kaip, šmėstelėjo Karlui, jų vietinio Alerodo banko vadybi- 
ninkas kažin ar galėtų klientams rekomenduoti tokį variantą san- 
taupoms investuoti. Giliai įtraukęs paskutinį dūmą jis užgesino ci- 
garetę į peleninę. Ne, tikrai, buvo akivaizdu, kad tokios investicijos 
pacifistinės Centro radikalų partijos lyderis nelabai norėjo sieti su 
savo vardu. 

- Be to, porą savo nekilnojamojo turto objektų išnuomojau ma- 


sažo salonams. Iš pradžių apie tai nežinojau, tik vėliau paaiškėjo. Jie 

buvo Strobiu Egedėje, netoli Meretės namų; kalbos jau buvo pradė- 
jusios sklisti. Tuo metu turėjau labai daug visokiausių reikalų. Savo 
nelaimei, vis pasigirdavau apie verslo reikalus Meretei. Buvau taip ją 
įsimylėjęs, o jai buvo visiškai nusispjaut. Gal tikėjausi, kad manim 
susidomės, jei pasirodysiu įtakingas žmogus, nors, aišku, tai nepa- 
darė jokio įspūdžio. - Jis ištiesė ranką už galvos ir pamasažavo sau 
sprandą. - Tokie dalykai jai neimponavo. 

Karlas spoksojo į dūmų debesį tol, kol šis išsisklaidė. 

— Tai ji prašė jūsų mesti savo veiklas? 

— Ne, mesti ji manęs neprašė. 

— Tai kas tada? 

— Ji pasakė, jog gali netyčia prasitarti ką nors savo sekretorei, Ma- 
rianai Koch. Aš supratau, ką ji turėjo galvoje. Jei ta sekretorė būtų ką 
nors suuodusi, tuoj pat būtų sužinoję ir visi kiti. Meretė tik norėjo 
mane įspėti. 

— Kodėl ji domėjosi jūsų verslo reikalais? 

— Nesidomėjo. Čia ir buvo didžioji problema. — Tagė atsiduso ir 
užsidengė veidą rankomis. - Aš taip ilgai lindau Meretei į akis, kad 
galiausiai jai terūpėjo, kaip manimi atsikratyti. Ir ji žinojo, kaip tai 
padaryti. Esu tikras, kad jei tik būčiau toliau neatstojęs, Meretė būtų 
viską išklojusi. Aš jos nekaltinu. Kas jai daugiau beliko. 

— Tai jūs nusprendėt palikti ją ramybėje, bet savo versliukų ne- 
nutraukėt? 

— Nutraukiau nuomos sutartis su masažo salonais, bet akcijas te- 
belaikiau. Pardaviau jas iškart po rugsėjo vienuoliktosios įvykių. 

Karlas linktelėjo. Po tos tragedijos pralobo ne vienas žmogus. 

— Kiek užsidirbot? 

Bagesenas pakėlė akis. 

— Beveik dešimt milijonų kronų. 

Karlas prikando lūpą. 

— Ir paskui nužudėt Meretę, nes ji norėjo jus įskųsti? 

Nuo šių žodžių parlamento narys net krūptelėjo. Tą pačią išsi- 
gandusią veido išraišką Karlas jau buvo matęs aną kartą, kai juodu 
kalbėjosi. 

- Aišku, kad ne! Kodėl aš turėjau taip pasielgti? Žinot, aš juk 
nedariau nieko nelegalaus. Galėjau bijoti tik to, kas šiandien ir at- 
sitiks. 

— Bijojot, jog jus išmes iš partijos dar prieš atsistatydinant? 

Po kabinetą neramiai lakstančios Bageseno akys stabtelėjo ties 
savo inicialais ant lentos surašytame įtariamųjų sąraše. 


— Jau galit išbraukti mane iš savo sąrašo, - pasakė jis ir atsistojo. 


Asadas darbe pasirodė tik trečią popiet. Tai yra gerokai vėliau, 
nei žmogus, turintis tokias kuklias pareigas ir nestabilią darbo vietą 
galėjo sau leisti. Sekundėlę Karlas svarstė, ar būtų kokios naudos, jei 
jį išbartų, bet gera nuotaika ir entuziazmu trykštantis Asado veidas 
nelabai suteikė tam pagrindo. 

— Kokį velnią tu veikei širiek laiko? - apsiribojo klausimu Karlas, 
rodydamas į laikrodį. 

— Hardis siunčia tau daug linkėjimų, Karlai. Ar pamiršai, kad tu 
pats ten mane nusiuntei? 

— Kalbėjai su Hardžiu septynias valandas? - Karlas vėl parodė į 
laikrodį. 

Asadas papurtė galvą. 

— Aš jam pasakiau, ką žinau apie dviratininko nužudymą, ir tu 
žinai, ką jis pasakė? 

— Pasakė, kas, jo nuomone, yra žudikas? 


Asadas atrodė nustebęs. 

— Tu jį labai gerai pažįsti, Karlai. Taip, tikrai taip ir pasakė. 

— Ber vardo jis tau nepasakė, teisingai ? 

— Vardo? Ne, bet jis patarė ieškoti svarbaus žmogaus liudininkės 
vaikams. Kad turbūt tai ne mokytojas arba kas nors iš vaikų dienos 
centro, bet tas, nuo kurio jie labai priklausomi. Gal buvęs liudinin- 
kės vyras ar gydytojas, arba kas nors, ką vaikai dažnai susitinka. Koks 
nors jojimo treneris ar ką. Bet jis turėjo būti susijęs su abiem vaikais. 
Aš kaip tik antram aukšte tai papasakojau. 

— Matai kaip, — tarė Karlas, suspausdamas lūpas. Kiek daug Asa- 
das staiga visko sužino, net nuostabu. - Jau įsivaizduoju, kad Bakui 
iš laimės buvo pilnos kelnės. 

— Pilnos kelnės? — Asadas perkratė galvoje Karlo žodžius. - Ne- 
žinau. O kaip čia tai atrodytų? 

Karlas tik gūžtelėjo pečiais. Pagaliau Asadas vėl tapo savimi. 

— Tai ką gero dar nuveikei? 

Iš trūkčiojančių antakių buvo galima spėti, jog žmogus turi ir 
daugiau naujienų. 

— Žiūrėk, ką čia turiu, Karlai. - Asadas ištraukė aptrintą Meretės 
Liungor darbo knygą iš plastikinio pirkinių maišelio ir padėjo ant 
stalo. - Pasižiūrėk. Argi žmogus ne gerai dirba? 

Karlas atsivertė telefonų knygelės puslapį ties raide „H“ ir iškart 
pastebėjo skirtumą. Tikrai, tas žmogus įspūdingai pasidarbavo. 
Storos linijos, užbraukusios telefono numerį, jau nebebuvo, o skai- 
čiai, nors kiek ir pablukę, liko aiškiai įskaitomi: „Danielis Heilas, 
25772060“. Tiesiog neįtikėtina. Beveik tokiu pat neįtikėtinu greičiu 
Karlo pirštai suskubo maigyti kompiuterio klaviatūrą, ieškodami 
šio telefono numerio. Jis negalėjo atsispirti smalsumui, bet, žinoma, 
nieko nepešė. 

- Čia rodo, kad toks numeris neegzistuoja. Paskambink Li- 


zai ir paprašyk, jog kuo greičiau jį patikrintų. Pasakyk jai, kad jis 

greičiausiai buvo atjungtas prieš penkerius metus. Neaišku, kuriai 
mobiliojo ryšio kompanijai priklausė, bet esu tikras, jog ji galės išsi- 
aiškinti. Paskubėk, Asadai, - paliepė Karlas, plekšnodamas per tvir- 


tą kaip granitas savo asistento petį. 
AR 


Vėl prisidegęs cigaretę ir patogiai atsilošęs Karlas mintyse dėliojo 
viską, ką jiems iki šiol buvo pavykę išsiaiškinti. 

Meretė Liungor susipažino su tariamuoju Danieliu Heilu Kris- 
tiansborgo rūmuose ir galimai su juo paflirtavo, bet po kelių dienų 
metė. Ji išbraukė jo numerį iš savo telefonų knygos, o toks elgesys jai 
buvo nebūdingas ir labiau panėšėjo į simbolinį ritualą. Kad ir kokios 
priežastys ją paskatino taip pasielgti, nėra abejonių, jog pažintis su 
vyru, prisistačiusiu Danielio Heilo vardu, Meretės gyvenime buvo 
necilinė patirtis. 

Mintyse Karlas pabandė įsivaizduoti Meretę. Graži politikė, kuriai 
prieš akis dar visas gyvenimas, susipažįsta su netinkamu vyruku. Jis 
— apsimetėlis ir turi piktų kėslų. Pagal kelių žmonių parodymus, tai 
gali būti vaikinukas, pravarde Atomas. Socialinė darbuotoja iš Ma- 
glebiu beveik tikra, kad tai jis atnešė laišką su žinute „Geros kelionės 
į Berlyną . Bilė Antvoskovas taip pat patvirtina, jog Atomas yra tas 
pats asmuo, kuris sakėsi esąs Danielis Heilas. Atomas, pasak Deniso 
Knuseno sesers, darė didžiulę įtaką jos broliui vaikystėje. Ir iš visko 
sprendžiant, būtent jis po daugelio metų įkalbėjo savo draugą Denisą 
rėžtis į tikrojo Danielio Heilo vairuojamą automobilį ir sukelti avari- 
ją, turinčią mirtinų padarinių. Paini, bet kartu ir tikėtina istorija. 

Į krūvą susikaupė gana nemažai faktų, pavyzdžiui, keista Deniso 
Knuseno mirtis iškart po avarijos. Pernelyg audringa Ufės reakcija, 


senoje nuotraukoje pamačius Atomą, kurį greičiausiai Meretė vėliau 

sutiko kaip Danielį Heilą. Pats susitikimas turėjo būti labai kruopš- 
čiai suplanuotas. 

Galiausiai Meretės Liungor dingimas. 

Pajutęs skrandyje kylančią rūgštį Karlas pagalvojo, kad visai ne- 
blogai būtų dabar gurkštelėti iki koktumo saldžios Asado arbatos. 
Jis nekentė laukti, kai tai būdavo nebūtina. Velnias, ir kodėl jis negali 
pasikalbėti su tuo sušiktu mokytoju iš „Gerovės uosto“ vaikų namų 
dabar pat? Tas Atomu vadinamas berniukas turi turėti tikrą vardą 
ir asmens kodą, pagal kurį būtų galima jį rasti. Karlas norėjo visa tai 
sužinoti. Nedelsiant. 

Užgesinęs cigaretę jis nukabino nuo lentos sąrašus ir akimis per- 


metė, ką ten buvo užrašęs. 
ĮTARIAMIEJI: 
1) Ufe 
2) laiškanešys (laiškas apie Berlyną) 
3) vyras / moteris iš kavinės „Bankerai“ 
4) „kolegos“ iš Kristiansborgo rūmų - I. B.? 
S) plėšikas - kiek pinigų ji turėjo rankinėje? 


6) išprievartavimas 


Ant kito lapo pasižymėjo: 
PATIKRINT!I: 


telegrama 
sekretorės is Kristiansborgo rūmų 


liudininkai, plaukę keltu į Šlėzvigą-Holšteiną 


Globėjų šeima po avarijos; kurso draugai iš universiteto. Ar ji 


buvo linkusi į depresiją? Ar buvo nėščia? Įsimylėjusi ? 

Greta antrojo punkto Karlas skliausteliuose prirašė: „Atomas, 
apsimetęs Danieliu Heilu“. Paskui išbraukė ketvirtąjį punktą su Ta- 
gės Bageseno inicialais ir klausimą dėl galimo nėštumo antrojo pus- 
lapio apačioje. 

Pirmajame sąraše buvo likęs trečiasis, penktasis ir šeštasis punk- 
tai. Net ir nedidelė pinigų suma galėjo suvilioti kokį nors nesveiko 
proto plėšiką. Bet šeštasis punktas, kuriame nurodoma galima išprie- 
vartavimo versija, atrodė mažai tikėtinas, turint galvoje aplinkybes ir 
nusikaltimo laiką. 

Iš antrojo sąrašo punktų liko nepatikrinti keltu plaukę liudinin- 
kai, globėjų šeima ir kurso draugai iš universiteto. Kalbant apie liu- 
dininkus, jų ankstesni parodymai nedavė jokios naudos, o ir kiti už- 
rašyti punktai atrodė nebesvarbūs. Buvo akivaizdu, kad Meretė bet 
kokiu atveju nenusižudė. 

„Ne, šie sąrašai man daugiau nebereikalingi“, - pagalvojo Karlas. 
Dar keletą minučių patyrinėjęs jis švystelėjo juos į šiukšliadėžę, ku- 
rią, galų gale, irgi reikėjo bent kartą panaudoti. 

Pakėlęs Meretės darbo knygą jis prisikišo ją prie pat nosies. Asa- 
do draugužis tikrai neįtikėtinai prasisuko. Brūkšnio beveik visiškai 
nebesimatė. Sunku ir patikėti. 

— Pasakyk, kas čia pasidarbavo! - šūktelėjo Karlas į koridoriaus 
pusę, bet Asadas nutildė jį mostelėjęs ranka. Jis sėdėjo prie savo stalo 
prispaudęs ragelį prie ausies ir linkčiojo. Asadas neatrodė itin entu- 
ziastingas, greičiau priešingai. Karlas neabejojo, kad seno telefono 
numerio savininko, užsiregistravusio Heilo vardu, tarp mobiliojo 
ryšio klientų rasti nepavyko. 

— Išankstinio mokėjimo ryšio kortelė? - paklausė Karlas, kai 
Asadas atėjo pas jį su popieriaus lapeliu rankoje ir nepatenkintas 
ėmė vėdinti cigaretės dūmus. 

— Taip, — atsakė jis ir ištiesė Karlui raštelį. - Numeris priklausė 


vienai Tjorneliu vidurinės mokyklos moksleivei iš Grevės. Ji prane- 

šė, jog dingo jos mobilusis iš palto kišenės, kurį buvo pasikabinusi 
koridoriuje du tūkstančiai antrųjų metų vasario aštuonioliktą dieną. 
Apie vagystę buvo pranešta tik po kelių dienų, ir niekas neišsiaiški- 
no, kas tai padarė. 

Karlas linktelėjo. Taigi, dabar jie žino, kieno šis numeris, tik neži- 
no, kas pavogė mobilųjį telefoną ir juo pasinaudojo. Logiška. Dabar 
jis galutinai įsitikino, kad viskas susiję. Meretės Liungor dingimas 
nėra nelaimingas įvykis. Jos gyvenime išdygo vyras, turintis blogų 
kėslų, ir užsuko visą virtinę įvykių, po kurių niekas daugiau niekada 
nebematė gražiosios folketingo politikės. Nuo to laiko praėjo pen- 
keri metai. Karlas, suprantama, baiminosi paries blogiausio. 

— Liza dabar klausia, ar jai toliau tęsti bylą, - tarė Asadas. 

— Kaip suprasti ? 

— Arjai ieškoti ryšio tarp pokalbių iš senojo darbo telefono Me- 
retės kabinete su šiuo numeriu? - Asadas bakstelėjo į popieriaus 
skiautelę, kurioje didžiosiomis raidėmis kruopščiai buvo užsirašęs: 
„25772060, Sanė Jonson, Iveragerio 90, Grevė“ Pasirodo, Asadas 
vis dėlto mokėjo rašyti įskaitomai. 

Karlas palingavo galva, pykdamas pats ant savęs. Kaip jis galėjo 
pamiršti paieškoti numerio skambučių sąraše? Kad jį kur, teks pra- 
dėti viską žymėtis, kol dar neužklupo Alzheimeris. 

- Aišku, ieškoti, - atsakė jis valdingu balsu. Galbūt jiems pavyktų 
nustatyti, kiek ir kada tiksliai Meretė bendravo su apsišaukėlių Da- 
nieliu Heilu. 

— Bet žinai ką, Karlai? Tai užtruks porą dienų, o Liza šiuo metu 
neturi laiko. Ji sako, kad bus labai sunku tai padaryti praėjus tiek 
daug laiko. Apskritai gal tai bus neįmanoma. —- Asadas kone susi- 
graudino. 

— Sakyk tiesiai šviesiai, Asadai. Koks pažįstamas taip šauniai dir- 
ba? - paklausė Karlas, kilnodamas rankoje Meretės darbo knygą. 


"Tačiau Asadas atsisakė tai atskleisti. 

Karlas jau ketino jam paaiškinti, kad toks slapukavimas nepadi- 
dins jo galimybių likti šiame darbe, bet tuo metu suskambėjo tele- 
fonas. 

Skambino „Egelio“ direktorius. Jo panieka Karlui kone tiško 
kiaurai per ragelį. 

— Noriu jums pranešti, jog po jūsų absoliučiai protu nesuvokia- 
mo užsipuolimo praėjusį penktadienį Ufė Liungoras pabėgo. Mes 
net neįsivaizduojame, kur jis dabar. Frederiksundo policija jau įspė- 
ta, bet jeigu jam nutiks kas nors rimto, pažadu jums, Karlai Mjorkai, 
kad neturėsite ramybės visą likusią savo karjerą. 

Tai pasakęs jis nutrenkė ragelį ir paliko Karlą kurtinančioje ty- 
loje. 

Po dviejų minučių Karlui paskambinęs žmogžudysčių skyriaus 
viršininkas paprašė užeiti į jo kabinetą. Daug aiškinti nereikėjo - tas 
tonas Karlui buvo puikiai pažįstamas. 


Jį kvietė ant kilimėlio. Tučtuojau. 

Košmaras prasidėjo vos tik išėjus į darbą, žingsniuojant pro spau- 
dos kioską Alerodo stotyje. Likus savaitei iki Velykų išėjo specialus 
šventinis „Gossip numeris, ir visi aplinkiniai, net ir tie, kurie paži- 
nojo Karlą tik iš matymo, jau buvo atpažinę jo nuotrauką. Vyres- 
niojo policijos inspektoriaus pavaduotojo detektyvo Karlo Mjorko 
atvaizdas puikavosi pirmojo puslapio kampe, tiesiai po svarbiausiu 
numerio straipsniu apie artėjančias Danijos princo ir jo išrinktosios 
prancūzės vestuves. 

Keli vietiniai gyventojai, tuo metu pirkę sumuštinius bei vaisius, 
sutrikę net pasitraukė į šalį. „Policijos detektyvas grasina žurnalis- 
tui, — rėkė antraštė. Apačioje mažesnėmis raidėmis buvo prierašas: 
„Visa tiesa apie lemtingąjį susišaudymą. 

Pardavėjas, regis, smarkiai nusivylė, kad Karlas nepanoro išleisti 
savo sunkiai uždirbtų pinigų šiam „Gossip“ numeriui, bet detekty- 
vas būtų buvęs paskutinis asilas, jei bent viena erė iš jo piniginės nu- 


byrėtų Pelei Hytestedui į kišenę. 

Traukinyje pamatęs į save įsmeigtus žmonių žvilgsnius Karlas ir 
vėl pajuto, kaip kažkur šonkauliuose ima mausti. 

Policijos valdyboje reikalai nė kiek nepagerėjo. Vakarykštę darbo 
dieną jis užbaigė klausydamasis žmogžudysčių skyriaus viršininko 
pylos dėl Ufės pabėgimo. Dabar jis ir vėl buvo kviečiamas į viršų. 

— Į ką čia spoksot, asilai jūs, - suurzgė Karlas, prasilenkdamas su 


pora kolegų, kurie jam pasirodė pernelyg atsainūs. 


— Na ką, Karlai. Vienintelis klausimas: - ką mums su tavim da- 
ryt? — tarė Markusas Jakobsenas. - Man baisu, kad kitą savaitę laikraš- 
čiuose perskaitysiu, jog tu psichologiškai terorizavai vargšą protiškai 
atsilikusį žmogų. Tikiuosi, puikiai supranti, kaip įsisiautės žiniasklai- 
da, jeigu Ufei Liungorui kas nors atsitiks. - Markusas pabaksnojo 
į atverstą laikraštį. Jame buvo susiraukusio Karlo nuotrauka, daryta 
prieš keletą metų vieno nusikaltimo vietoje. Karlas prisiminė, kaip 
anuomet išspyrė žurnalistus iš juosta atitvertos zonos ir kaip jie dėl to 
siuto. - Tai dar kartą klausiu: ką mums su tavim daryt, Karlai? 

Šis susierzinęs paėmė laikraštį ir greitosiomis permetė tekstą, su- 
maketuotą per vidurį geltonai raudonų rėmų fone. Ką ir besakyti, tie 
padugnės paskalų nešiotojai puikiai mokėjo taškyti žmones purvais. 

— Niekada gyvenime nieko nepasakojau nė vienam „Gossip“ 
žurnalistui, - pasakė Karlas. - Tik pasakiau, kad mielai būčiau pa- 
guldęs galvą už Hardį ir Ankerį, nieko daugiau. Nekreipk dėmesio, 
Markusai, arba užsiundyk ant jų mūsų advokatus. 

Švystelėjęs laikraštį ant stalo Karlas pakilo eiti. Jis paaiškino situ- 
aciją, ir tai buvo tiesa. Kokį velnią Markusas dar nori daryti? Atleisti 
jį iš darbo? Toks veiksmas tai jau tikrai duotų peno dar kelioms ne- 
blogoms antraštėms. 


.- o. Vv 


Bosas beviltiškai į jį žvilgtelėjo. 

— Skambino iš antrojo kanalo kriminalinės laidos. Nori su tavim 
pasikalbėti. Pasakiau, kad pamirštų. 

— Gerai, - atsakė Karlas. Jo bosas turbūt neišdrįso rizikuoti. 

— Jie norėjo, jog pakomentuočiau tą „Gossip“ aprašytą istoriją 
apie tave ir susišaudymą Amageryje. 

— Rimtai? Ir ką tu jiems pasakei, jeigu galima paklausti ? 

— Pasakiau, kad tas straipsnis yra gryna nesąmonė. 

— Aha, tai gerai, - Karlas pritariamai linktelėjo. - Ar tikrai taip 
manai? 

— Karlai, aš tau noriu šį tą pasakyt, klausykis atidžiai. Tu jau daug 
laiko dirbi policijoj. Kiek kartų per visą savo karjerą esi matęs prie 
sienos priremtą kolegą? Prisimink, kai pirmą kartą patruliavai Ran- 
derse, ar kokioj ten skylėj, ir prie tavęs prikibo gauja girtų kaimiečių, 
nes jiems nepatiko tavo uniforma. Ar prisimeni, kaip jauteisi? Taigi, 
per ilgą laiką nutinka šimtus kartų šūdinesnių situacijų. Man taip 
buvo. Ir Larsui Bjornui, ir Bakui taip pat buvo. Taip pat daugybei 
kitų mūsų buvusių kolegų, kurie dabar jau kitaip užsidirba duoną. 
Būna mirtinai pavojingų situacijų su kirviais, kūjais, metaliniais 
strypais, peiliais, nuskeltais alaus buteliais, šautuvais ir visokiais 
kitokiais ginklais. Kiek tokių atvejų žmogus gali pakelti ir kada jis 
nusprendžia, jog viskas, jam jau gana? Kas gali pasakyti? Nuspėt neį- 
manoma, ar tau taip neatrodo? Visiems mums savu laiku buvo šikna. 
Kam nebuvo, tas ne policininkas. Reikia eiti, dirbti, ir viskas, nors ir 
žinom, kad kartais žemė iš po kojų slysta. Toks mūsų darbas. 

Karlas linktelėjo. Krūtinės skausmas buvo įgavęs dar vieną naują 
formą. 

- Tai koks nuosprendis dėl šito, bose? - paklausė jis, rodydamas į 
laikraštį. - Turi apie tai ką nors pasakyt. Kokia tavo nuomonė? 

Žmogžudysčių skyriaus viršininkas ramiai žvelgė į Karlą. Neta- 


ręs nė žodžio pakilo ir atidarė langą, pro kurį matėsi Tivolio parkas. 

Tada paėmė nuo stalo laikraštį, pasilenkė ir suvaidino, kad šluostosi 
juo užpakalį, o paskui švystelėjo pro langą lauk. 

Vargu ar galėjo kilti klausimų dėl jo nuomonės. 

Šypsena šmėstelėjo Karlo lūpų kampučiuose. Kažkas iš praeivių 
gatvėje ką tik gavo nemokamą TV programą. 

Jis linktelėjo savo bosui. Markuso reakcija, tiesą sakant, jį šiek 
tiek sujaudino. 

— Jau tuoj turėsiu naujos informacijos apie Liungor bylą, - pasa- 
kė Karlas atsidėkodamas ir laukdamas leidimo eiti. 

Jakobsenas jam taip pat linktelėjo, aiškiai išreikšdamas pritari- 
mą. Būtent tokiose situacijose jis pademonstruodavo, kodėl yra toks 
mėgstamas ir kodėl net daugiau nei po trisdešimties metų vis dar 
gyvena su ta pačia nuostabia moterimi. 

— Tik nepamiršk, kad dar nesi užsiregistravęs į mokymus, Karlai, 
pridūrė Markusas. - Tau liko dvi dienos tai padaryti. Girdi mane? 

Karlas linktelėjo, nors to daryti nė neketino. Jeigu bosas ir toliau 


spaus lankyti tuos mokymus, teks jam pasikalbėti su profsąjunga. 


Tos keturios minutės kelio, kurį Karlas turėjo įveikti nuo žmog- 
žudysčių skyriaus viršininko kabineto iki savo buveinės rūsyje, buvo 
lyg iššūkis, regint paniekinančius žvilgsnius ir priešiškas pozas. „Iu 
darai mums gėdą, - tarsi sakė kai kurių kolegų akys. „Bet man nusi- 
spjaut“, - pamanė sau Karlas. Galėtų verčiau pasistengti jį palaikyti, 
gal tada nors krūtinėje nekapotų lyg kirviu. 

Netgi Asadas buvo skaitęs straipsnį, bet jis bent jau paplekšnojo 
Karlui per petį. Jo nuomone, nuotrauka pirmajame puslapyje buvo 
gražiai sufokusuota, tačiau kaina, kaip už bulvarinį laikraštį, per 
didelė. 


Išgirsti tokį netikėtą požiūrį Karlui buvo gana smagu. 

Lygiai dešimtą valandą sučirškė telefonas; skambino iš „narvo“, 
kaip visi vadino policijos valdybos registratūrą. 

— Karlai, čia atėjo toks žmogus, jis sako, kad yra su tavim susi- 
taręs, — šaltai pranešė budintis pareigūnas. - Džonas Rasmusenas. 
Tikrai pas tave? 

— Taip, tegul ateina į apačią. 

Po penkių minučių koridoriuje pasigirdo nedrąsūs žingsniai. 

— Laba diena, ar čia kas nors yra? — atsargiai šūktelėjo lankyto- 
jas. 

Karlas prisivertė atsistoti. Tarpduryje jis kaktomuša susidūrė su 
keista praėjusio laikmečio žmogysta, vilkinčia megztuku su islandiš- 
kais raštais, klostuotomis kelnėmis ir kitomis hipiškomis puošme- 
nomis. 

— Aš - Džonas Rasmusenas, buvęs mokytojas iš „Gerovės uosto“ 
vaikų namų. Mes tarėmės susitikti. - Jis ištiesė ranką, spoksodamas 
į Karlą gudriu žvilgsniu. - Palaukit, ar tik ne jūsų nuotrauką mačiau 
šiandien pirmuosiuose laikraščių puslapiuose? 

Nedaug trūko, kad Karlas būtų sutrikęs. Šitaip pasidabinęs žmo- 
gus, užuot spoksojęs, pirmiau turėtų pasižiūrėti į save. 

Pernelyg netuščiažodžiaudami jie greit išsiaiškino, jog Rasmu- 
senas iš tiesų prisimena Atomą, ir sutarė pirmiau pasikalbėti apie 
reikalą, o paskui pasivaikščioti po valdybos pastatą. Karlas planavo 
išsisukti pavedžiojęs jį tik po pirmąjį aukštą ir trumpam išsivedęs į 
kiemą. 

Vyriškis atrodė gana malonus, nors ir mėgstantis daug šnekėti. 
Karlui buvo sunku įsivaizduoti, kaip tokio galėtų klausyti mažieji 
banditai. Bet, matyt, dar daug ko apie mažuosius banditus Karlas 
nežinojo. 

- Atsiųsiu jums faksu visą informaciją, kokią apie jį turime vaikų 


namuose. Jau susitariau su darbuotojais, jie sutiko. Tik, žinokite, jos 

daug ir nebus. Atomo asmens byla prieš kelerius metus buvo din- 
gusi, o kai vėliau suradome užkištą už lentynos, joje trūko gal pusės 
dokumentų. - Vyriškis papurtė galvą, sudrebindamas nukarusią odą 
po smakru. 

— Kaip tas vaikas pas jus atsidūrė? 

Rasmusenas gūžtelėjo pečiais. 

— Na, žinot, šeimyninės problemos. Be to, jis buvo atiduotas glo- 
bėjų šeimai, kuri jam turbūt nelabai tiko. Tokie dalykai išprovokuoja 
tam tikrą reakciją ir prie gero nepriveda. Berniukas, matyt, buvo šau- 
nus, bet per gudrus, ir jam trūko veiklos. Labai blogas derinys. Tokių 
vaikų pilna getuose, kur gyvena emigravę darbininkai. Jaunimas tie- 
siog dūsta, neturėdamas kur iškrauti energijos. 

— Arjis buvo įsivėlęs į kokią nors nusikalstamą veiklą? 

— Turbūt reikėtų sakyti, kad taip, nors, kiek žinau, nieko rimto. 
Na, suprantat, jis buvo aršaus charakterio, bet neprisimenu, jog būtų 
patekęs į „Gerovės uostą“ už smurtavimą. Ne, tikrai nieko panašaus 
nepamenu, nors, žinoma, viskas buvo prieš dvidešimt metų. 

Karlas prisitraukė užrašinę. 

— Užduosiu jums keletą trumpų klausimų, ir labai norėčiau, kad 
taip pat trumpai į juos atsakytumėt. Jei ko nors nežinosit, eisim prie 
kito klausimo. Vėliau, jei vis dėlto prisiminsit, galėsim grįžti. Gerai? 

Vyriškis draugiškai linktelėjo Asadui, kuris jau tiesė jam elegan- 
tišką aukso gėlėmis puoštą puodelį, kaip visada, pilną kažko nežmo- 
niškai karšto ir klampaus. Rasmusenas paėmė puodelį šypsodamasis. 
Netrukus dėl to gailėsis. 

— Gerai, — tarė jis, vėl atsisukęs į Karlą, - supratau. 

— Koks tikrasis to berniuko vardas? 

— Man atrodo, kad Larsas Erikas, o gal Larsas Henrikas, arba kas 
nors panašaus. Pavardė irgi iš tų dažnai pasitaikančių, jei neklystu, 


Petersenas. Faksu atsiųsiu jums tiksliai. 

— Kodėl jį vadino Atomu:? 

— Tėvas davė jam tokią pravardę. Tėvas, matyt, buvo jam dide- 
lis autoritetas, bet anksti mirė. Jis, rodos, buvo inžinierius ir dirbo 
branduolinių tyrimų bazėje „Riso“, o gal ir kažkur kitur. Na, galėsit 
smulkiau pasiaiškinti, kai gausit jo tikslią pavardę ir asmens kodą. 

- Jūs turit jo asmens kodą? 

— Taip. Jis buvo pradingęs kartu su kitais jo asmens byloje saugo- 
tais dokumentais, bet mūsų buhalterinė sistema susieta su savivaldy- 
bės ir vyriausybės finansavimu, todėl galėjom vėl susirasti. 

— Kiek laiko jis gyveno jūsų vaikų namuose? 

— Manau, kokius trejus ar ketverius metus. 

— Tai gana ilgai pagal savo amžių, ar ne? 

— Ir taip, ir ne. Kartais taip jau būna. Niekaip nepavyko surasti 
jam kitos vietos. Eiti pas naują globėjų šeimą jis atsisakė, o jo paties 
šeima tuo metu negalėjo juo pasirūpinti. 

— Ir paskui nieko apie jį nebegirdėjote? Nežinot, kaip jam susi- 
klostė gyvenimas? 

— Buvau jį sutikęs po kelerių metų, visai atsitiktinai, kiek supra- 
tau, jam visai neblogai sekėsi. Tai buvo, jei neklystu, Helsingiore. Jis 
dirbo, regis, palydovu ar kapitono padėjėju, kažkas tokio. Žodžiu, 
buvo su uniforma. 

— Norit pasakyt, jog jis tapo jūreiviu? 

— Taip, man atrodo, kad taip. Kažkas panašaus. 

„Reikės gauti iš „Scandlines“ sąrašą su Šlėzvigo-Holšteino kelto 
įgulos pavardėmis“, - pamanė Karlas. Įdomu, ar jo jau buvo kas nors 
prašęs. Mintyse jam iškilo sąžinės graužiamo Bako veidas, kai aną 
ketvirtadienį abu sėdėjo Markuso Jakobseno kabinete. 

— Luktelkit minutėlę, - paprašė jis Rasmuseno, tada liepė Asa- 


dui užlipti viršun, susirasti Baką ir paklausti jo, ar jie yra gavę kelto, 

kuriuo plaukė Meretė Liungor, darbuotojų sąrašą, o jeigu taip, tai 
kur jo ieškoti. 

— Meretė Liungor? Čia viskas dėl jos? — sukluso vyriškis, žyb- 
telėdamas akimis it kalėdinėmis lemputėmis. Paskui truktelėjo gerą 
gurkšnį saldžios lyg sirupas Asado arbatos. 

Karlas nutaisė kuo maloniausią šypseną, iš kurios derėjo supras- 
ti, kaip malonu jam girdėti šį klausimą, o tada lyg niekur nieko tęsė 
savo apklausą. 

— Ar berniukas turėjo kokių nors psichinių problemų? Gal prisi- 
menat, ar jis buvo jautrus kitiems? 
išgėręs dar. Maryt, bus užgrūdinęs savo skonio receptorius makro- 
biotine mityba. 

— Daugelis berniukų, kurie parenka pas mus, yra emociškai ne- 
stabilūs, - atsakė jis, pakeldamas žilus antakius. - Kai kuriems tikrai 
diagnozuojamos psichikos problemos, bet kalbant apie Atomą, ne- 
prisimenu, kad taip būtų nutikę. Manau, jis mokėjo užjausti. Bent 
jau dėl savo motinos tikrai labai nerimaudavo. 

— Arjis turėjo tam priežasčių? Galbūt ji buvo narkomanė, ar dar 
ką? 

— Ne, visai ne. Bet, kiek prisimenu, ji turėjo bėdų su sveikata, to- 
dėl jo šeima taip ilgai ir negalėjo pasiimti jo atgal. 

Ekskursija po valdybos būstinę buvo trumpa. Džonas Rasmuse- 
nas, kaip paaiškėjo, buvo be galo smalsus ir viską iš eilės komentuo- 
davo. Jei būtų buvusi jo valia, pastarą jis būtų ištyrinėjęs po centime- 
trą. Kiekviena smulkmena Rasmusenui atrodė svarbi, tad galiausiai 
Karlui teko apsimesti, kad jo kišenėje pypsi pranešimų gaviklis. 

— Hm, atleiskite, ką tik gavau signalą, jog įvykdyta žmogžudys- 


tė, — tarė jis, nutaisęs baisiai rimtą veidą, ir senukas kaipmat tuo pa- 

tikėjo. - Bijau, kad jau turiu su jumis atsisveikinti. Ačiū už pagalbą, 
pone Rasmusenai. Labai lauksiu iš jūsų fakso už valandos ar dviejų, 


teisingai ? 


Karlo buveinėje viešpatavo tyla. Ant stalo priešais jį gulėjo Bako 
paliktas raštelis. Jis teigė nieko nežinantis apie jokį kelto įgulos dar- 
buotojų sąrašą. Ir kokio velnio Karlas dar ko nors tikėjosi. 
meldėsi parkritęs ant kampe patiesto kilimėlio, nebuvo girdėti nė 
garso. Karlas jautėsi lyg po audros nublokštas vėjo. Dėl to supisto 
laikraščio straipsnio telefonas net springdamas skambėjo kokią va- 
landą be paliovos. Skambino visi iš eilės: nuo policijos komisaro, pa- 
nūdusio duoti vieną kitą patarimą, iki vietinių radijo stočių atstovų, 
interneto portalų redaktorių, spaudos žurnalistų ir kitokio plauko 
parazitų, kurių buvo privisę žiniasklaidos pasaulyje. Ponia Sorensen, 
matyt, smaginosi, sujungdama Karlą su kiekvienu interesantu, todėl 
galiausiai jis nusprendė išjungti garsą ir palikti tik numerio rodymo 
funkciją, kad matytų, kas skambina. Bėda tik ta, jog numerių Karlas 
niekada nesugebėdavo įsiminti. Bet dabar bent jau kurį laiką prie jo 
niekas nesikabinės. 

Rasmusenas, kaip ir reikėjo tikėtis, buvo mandagus žmogus. Jis 
nepraleido progos dar kartą padėkoti Karlui už ekskursiją ir sugaiš- 
tą laiką. Faksu atsiųsti pažadėti dokumentai buvo glausti, bet aukso 
vertės. 

Berniuko, pravarde Atomas, tikrasis vardas buvo Larsas Henrikas 
Jensenas. Asmens kodas 020172-0619, vadinasi, gimęs 1972-aisiais. 
Dabar jis turėjo būti trisdešimt penkerių, kitaip tariant, maždaug to- 


kio pat amžiaus, kaip ir Meretė Liungor. 

„Larsas Henrikas Jensenas - paprastesnio vardo ir nesugalvosi , — 
vangiai šmėstelėjo Karlui. Negi sunku buvo tam Bakui ar kokiam 
kitam klounui iš pirminio tyrimo komandos susiprotėti ir atspaus- 
dinti Šlėzvigo-Holšteino įgulos sąrašą? Kas dabar žino, kiek šansų 
atkapstyti tąkart dirbusių žmonių pavardes praėjus tiek laiko? 

Karlas kietai sučiaupė lūpas. Jei paaiškėtų, kad šis vyrukas tuo 
metu dirbo kelte, tai būtų milžiniškas žingsnis pirmyn. Reikia tikė- 
tis, jog užklausus „Scandlines“ atstovų pavyks be vargo viską sužino- 
ti. Dar kartą permetęs akimis faksu atėjusius puslapius Karlas čiupo 
ragelį, ketindamas skambinti į centrinį „Scandlines“ biurą. 

Jam nė nespėjus surinkti numerio ragelyje pasigirdo balsas. Iš 
pradžių pasirodė, kad kalba Liza, bet po akimirkos, pažinęs ausį ku- 
tenantį aksominį Monos Ibsen balsą, jis sulaikė kvapą. 

— Kas čia dabar? - nustebo ji. - Nespėjo net supypsėti. 

Aha, geras klausimas. Tikriausiai ją sujungė tą pačią sekundę, kai 
jis pakėlė telefono ragelį. 

— Mačiau šiandieninį „Gossip numerį, - vėl prabilo ji. 

Karlas be garso nusikeikė. Jos tik ir betrūko. Jei tik to šūdino lai- 
kraščio redaktorius žinotų, kiek skaitytojų šią savaitę pritraukė jiems 
Karlas, turbūt visam laikui paliktų jo portretą pirmajame puslapyje. 

— Sakyčiau, gana neeilinė situacija, Karlai. Kaip tu dėl to jautiesi? 

— Na, ne pats maloniausias reikalas, turiu pasakyt, - atsakė jis. 

— Artimiausiu metu tau reikėtų vėl pas mane apsilankyti, - tarė 
Mona. 

Pasiūlymas kažkodėl nebeatrodė toks viliojantis kaip anksčiau. 
Turbūt dėl to vestuvinio žiedo keliamų trikdžių, ėmusių blokuoti jo 
antenas. 

— Nujaučiu, kad nei tu, nei Hardis neišsivaduosite iš psichologi- 
nės naštos, kol žudikai nebus pagauti. Sutinki su manim, Karlai? 


Šiame judviejų pokalbyje Karlas nejautė didelio nuoširdumo. 

— Ne, tikrai ne, - paprieštaravo jis. - Tie suskiai čia niekuo dėti. 
Mūsų profesijos žmonės turi susitaikyti su pavojais, taip jau yra. — 
Karlas intensyviai stengėsi atgaivinti atmintyje šiandien išklausytą 
Markuso pamokslą, bet tos seksualios būtybės kvėpavimas į ragelį 
trukdė jam susikaupti. - Kita vertus, reikia nepamiršt, jog policinin- 
ko karjeroje būna daugybė atvejų, kai viskas susiklosto sėkmingai. O 
nesėkmės anksčiau ar vėliau turi užklupti. 

— Labai džiaugiuosi dėl tokio požiūrio, - išklausiusi tarė ji. Ti- 
kriausiai ką nors panašaus buvo girdėjusi ir iš Hardžio. - Tik žinai 
ką, Karlai? Pasakei gryną nesąmonę. Aš labai tikiuosi sulaukti regu- 
liariai tavęs apsilankant, kad pamažu viską sutvarkytume. Kitą savai- 


tę laikraščiai apie tave neberašys, todėl galėsim ramiai sau padirbėti. 


Vyrukas iš „Scandlines“, kuriam Karlas paskambino, buvo labai 
paslaugus. Kaip ir visais panašiais atvejais su dingusiais asmenimis, 
jų įmonė turėjo atskirą Meretei Liungor skirtą bylos aplanką ir ga- 
lėjo patvirtinti, jog tą dieną plaukusios įgulos sąrašas iš tikrųjų buvo 
atspausdintas bei perduotas Greitojo reagavimo būriui. Buvo ap- 
klausti visi darbuotojai, dirbę tiek denyje, tiek mašinų skyriuje, bet, 
deja, niekas negalėjo suteikti jokios informacijos, iš kurios būtų gali- 
ma spręsti, kas nutiko Meretei plaukiant šiuo keltu. 

Karlą apėmė noras trenkti galvą į sieną. Į kokią šikną policija ga- 
lėjo nukišti tą sąrašą? Gal pasidarė iš jo kavos filtrą? Eina šikt tas 
Bakas su savo kompanija, ir visi kiti iš paskos. 

— Aš turiu vieną asmens kodą, - tarė jis administratoriui. - Gal 
galėtumėte pagal jį paieškoti ? 

- Šiandien ne, - atsakė vyriškis. - Atleiskite, bet visas apskaitos 


skyrius išvykęs į kursus. 

— Aišku. Ar jūsų darbuotojų sąrašas eina abėcėlės tvarka? — pa- 
klausė Karlas. Paaiškėjo, kad ne. Pagal bendrą nusistovėjusią tvarką, 
pirmieji sąraše eidavo kapitonas ir jo tiesioginiai pavaldiniai. Laive 
kiekvienas žinojo savo vietą hierarchijos sistemoje. 

— Ar galėtumėte paieškoti tarp savo darbuotojų Larso Henriko 
Jenseno? 

Kitame laido gale pasigirdo vangus juokas. Sąrašas, matyt, buvo 
išties begalinis. 

Per tą laiką, kol Asadas sukalbėjo dar vieną maldą, apsišlakstė 
veidą vandeniu iš kampe pastatyto dubenėlio, skambiai išsišnypštė 
nosį ir užkaitė dar vieną katilą cukrinio vandens, „Scandlines“ biuro 
tarnautojas pagaliau baigė ieškoti. 

— Ne, nėra jokio Larso Henriko Jenseno, - pranešė jis, ir tuo jų 
pokalbis buvo baigtas. 

Gaila, nors nusišauk. 

— Ko toks nusiminęs, Karlai? — šypsodamasis pasiteiravo Asa- 
das. - Nebegalvok daugiau apie tą kvailą nuotrauką tame kvailame 
laikraštyje. Tik pamanyk kaip būtų, jeigu būtum susilaužęs visas 
rankas ir kojas, - būtų buvę daug blogiau tada. 

Keista paguoda, reikia pasakyti. 

— Išsiaiškinau, kas tas Atomas, Asadai, - tarė jam Karlas. - Gal- 
vojau, kad jis dirbo tame kelte, kuriuo plaukė Meretė, bet pasirodo, 
ne. Dėl to šiek tiek nusiminiau. 

Po šių žodžių Asadas draugiškai patapšnojo Karlui per nugarą. 

— Bet vis tiek, išsiaiškinai apie kelto įgulos sąrašą. Gerai pasisten- 
gei, Karlai, - pagyrė Asadas tokiu tonu, lyg kalbėtų su kūdikiu, sė- 
kmingai pakakojusiu ant puoduko. 

— Kasiš to, tai nieko nedavė, tačiau turėsim pasiknaisiot giliau. Iš 


„Gerovės uosto“ faksu gavau to vaikino asmens kodą, todėl manau, 

jog jį susirasim. Ačiū Dievui, galim prieiti prie visų reikalingų val- 
diškų registrų. 

Įvedęs kompiuteryje skaičius, už nugaros stovint Asadui, jis pasi- 
juto kaip vaikas, išvyniojantis kalėdinę dovaną. Kiekvienas policijos 
detektyvas labiau už viską mėgdavo tą akimirką, kai turėdavo atsi- 
skleisti pagrindinio įtariamojo tapatybė. 

Bet šį kartą Karlo laukė nusivylimas. 

— Karai reiškia, Karlai? - paklausė Asadas, rodydamas į kompiu- 
terio ekraną. 

Patraukęs ranką nuo pelės Karlas įsmeigė žvilgsnį į lubas. 

— Tai reiškia, kad asmens kodas nerastas. Niekas visoje Danijos 
karalystėje neturi tokio asmens kodo. Štai taip. 

— Tada gal tu blogai užrašei? Ar tikrai toks pars, kaip fakse? 

Karlas patikrino - taip, įvedė teisingai. 

— Gal tada čia yra neteisingas asmens kodas. 

Taikliai pasakyta. 

— Gal kas nors jį pakeitė. - Asadas paėmė iš Karlo fakso lapą ir 
tyrinėdamas asmens kodą net susiraukė. - Pažiūrėk čia, Karlai. Man 
atrodo, kažkas pakeitė vieną skaičių arba du. Kaip tu manai? Ar ne- 
atrodo, kad nutrinta čia ir va čia? - Jis bakstelėjo į du paskutinius 
skaičius. Nors buvo sunku įžvelgti, bet ties dviem skaitmenimis fak- 
se tikrai matėsi kažkoks neryškus šešėlis. 

— Net jeigu tik du skaičiai pakeisti, bus šimtai galimų kombina- 
cijų, Asadai. 

— Taip, bet na ir kas? Ponia Sorensen gali suvesti asmens kodus 
greitai, per pusę valandos, jeigu mes jai į viršų nusiųsim gėlių. 

Tiesiog neįtikėtina, kaip apsukriai šis vyrukas sugebėjo pelnyti 
tos raganos malonę. 

— Sakau tau, Asadai, gali būti šimtai variantų. Be to, jei pakei- 


tė du, galėjo ir visus dešimt pakeisti. Mums reikia gauti iš „Gerovės 

uosto“ originalų dokumentą ir atidžiai ištirti, o tik paskui bandyti 
skaičių kombinacijas. 

Karlas tuoj pat jiems paskambino ir paprašė per kurjerį atsiųsti 
dokumento originalą į policijos valdybą, bet vaikų namų personalas 
nesutiko. Jie bijojo, kad originalas pasimes. 

Karlui teko paaiškinti, jog reikalas labai svarbus. 

— Panašu, kad ilgą laiką jūsų archyvuose gulėjo suklastotas doku- 
mentas. 

Tačiau jo argumentas nepadarė jokio poveikio. 

— Negali būti, - pasigirdo užtikrintas atsakymas. - Mes būtume 
tai pastebėję, kai pateikėm duomenis valdžiai dėl finansavimo at- 
naujinimo. 

— Mat kaip. O jeigu klastotė atsirado jau gerokai vėliau, kai glo- 
botinis paliko įstaigą? Koks gudrutis tada būtų pastebėjęs? Neat- 
meskite galimybės, jog šis naujasis asmens kodas jūsų dokumentuose 

— Atleiskite, bet vis tiek negalime jums atiduoti dokumento ori- 
ginalo. 

— Kaip norit, tada teks prašyti teismo orderio. Jūsų požiūris labai 
negeranoriškas. Nepamirškite, mes tiriame galimą žmogžudystę. 

Tačiau nei faktas, kad tiriama žmogžudystė, nei grasinimas teis- 
mo orderiu nebūtų davę jokios naudos, ir Karlas nuo pat pradžių tai 
suprato. Kur kas veiksmingiau buvo apeliuoti į žmogaus savimeilę. 
Kam gi patiktų klijuojama menkinanti etiketė? Socialinės rūpybos 
darbuotojams tai jau tikrai ne. Frazė „labai negeranoriškas“ buvo 
santūri, bet kartu ir labai galinga. „Tyli pastaba pati žiauriausia“, — 
mėgdavo sakyti vienas Karlo dėstytojas dar policijos akademijoje. 

— Pirmiau turėsite atsiųsti mums elektroninį laišką su prašymu 
gauti originalą, - tepasakė globos namų darbuotojas. 

Pagaliau pergalė. 

— Tai koks tas berniuko Atomo tikrasis vardas buvo, Karlai? Ar 
mes žinom, iš kur jis gavo tokią pravardę? - vėliau paklausė Asadas, 
pasidėjęs koją ant praviro Karlo stalo stalčiaus. 

— Man sakė, kad Larsas Henrikas Jensenas. 

— Larsas Henrikas. Keistas vardas. Nedaug žmonių tokį vardą 
turi. 

„Ten, iš kur atvažiavo Asadas, greičiausiai tikrai ne“, - pamanė 
Karlas. Besvarstydamas, ar ką nors apie tai leptelėti, jis pastebėjo 
keistai susimąsčiusią Asado veido išraišką. Sekundėlę jis atrodė visai 
kitoks nei įprastai. Labiau įsitraukęs ir susikaupęs. Panašesnis į lygia- 
vertį partnerį. 

— Asadai, apie ką mąstai? — paklausė Karlas. 

Asado akys suraibuliavo, net pakeisdamos spalvą. Suraukęs anta- 
kius jis čiupo nuo stalo Liungor bylos aplanką. Surasti tai, ko ieško- 
jo, jam prireikė vos sekundės. 

— Ar gali būti sutapimas? — paklausė, rodydamas į pirmojo doku- 
mento eilutę. 

Perskaitęs vardą Karlas suprato, kokią ataskaitą laiko Asadas. 

Karlas greitosiomis pabandė viską sudėlioti mintyse, ir tuomet 
kai kas nutiko. Kažkur giliai viduje, kur priežastis ir pasekmė nebū- 
tinai turėjo viena kitą pateisinti, o logika ir paaiškinimai niekada 
nesumenkindavo nuojautos, kur mintys turėjo visišką laisvę ir buvo 
galima jomis žongliruoti — būtent ten viskas sugulė į savas vietas, ir 


jis suprato, kaip puikiai dera visos detalės. 

Didžiausias šokas ištiko ne tada, kai ji pažvelgė į akis Danieliui — 
vyrui, kuriuo buvo taip susižavėjusi. Ir net ne tada, kai suvokė, kad 
Danielis ir Lasė buvo tas pats asmuo, nors šis faktas jai pakirto kojas. 
Ne, baisiausia buvo sužinoti, kas jis iš tikrųjų yra. Tas žinojimas iš- 
sunkė iš jos visą gyvastį. Liko tik ta sunkiai pakeliama kaltė, slėgusi 
pečius visą sąmoningą gyvenimą. 

Ji atpažino ne tiek jo akis, kiek jose matomą skausmą. Skausmą, 
neviltį ir neapykantą, kurie užvaldė šio vyro gyvenimą vos per aki- 
mirksnį. Tiksliau, berniuko gyvenimą. Dabar Meretė tai žinojo. 

Juk Lasei tebuvo vos keturiolika, kai tą žvarbią ir giedrą žiemos 
dieną jis pažvelgė pro savo tėvų mašinos langą ir kitoje mašinoje 
pamatė mergaitę, žvalią bei nerūpestingą, energingai dūkstančią su 
broliu ir savo dūkimu blaškančią tėvo dėmesį. Vos kelių milisekun- 
džių pakako, kad jis pamirštų atsakomybės jausmą ir paskui nebe- 
spėtų sugriebti vairo. Kaip brangiai kainavo ta sekundės dalis, per 
kurią, nepraradus budrumo, buvo galima išsaugoti penkių žmonių 


gyvybes ir išvengti kitų trijų luošumo. Tik Meretė ir Lasė po avarijos 

išliko gyvi bei sveiki. Ir būtent dėl šios priežasties jie turėjo pagaliau 
suvesti visas tarpusavio sąskaitas. 


Ji tai suprato ir nebenorėjo priešintis savo likimui. 


Vyras, kuriuo kažkada žavėjosi, sutikusi jį kaip Danielį, o dabar 
neapkentė, pažinusi kaip Lasę, kelis mėnesius kasdien atsirasdavo 
kambaryje už stiklo ir žiūrėdavo į ją. Kartais jis tiesiog stovėdavo, 
stebėdamas Meretę kaip kokį retą žvėrį, uždarytą narve ir laukiantį 
mirtinos dvikovos su pražūtingomis kobromis. Kitomis dienomis jis 
ją kalbindavo. Beveik niekada nieko neklausinėdavo. Jam ir nebuvo 
reikalo to daryti, nes jos atsakymus jautėsi žinantis. 

— Kai tu iš savo mašinos pasižiūrėjai man į akis, tavo tėvui mus 
lenkiant, aš pamaniau, kad esi pati gražiausia iš visų mergaičių, ko- 
kias tik apskritai buvau matęs, - kažkurią dieną pasakė jis. - Bet po 
sekundės, kai išsišiepei man, nekreipdama dėmesio į tai, kokį jovalą 
sukėlei mašinoj, supratau, jog tavęs nekenčiu. Akimirką prieš tai, kai 
mūsų mašina nuslydo ir šalia manęs sėdėjusi sesutė susilaužė kaklą, 
atsitrenkusi į mano petį. Girdėjau, kaip trakštelėjo, supranti ? 

Jis atkakliai žiūrėjo, bandydamas priversti ją nusukti akis, bet ji 
atlaikė jo žvilgsnį. Meretė jautė kaltę, ir tiek. Neapykanta buvo abi- 
pusė. 

Paskui jis papasakojo savo istoriją apie tas akimirkas, kurios viską 
pakeitė. Kaip jo motina gimdė dvynukus sumaitotame automobilyje 
ir kaip tėvas, kurį jis taip mylėjo bei dievino, žiūrėjo į jį meilės kupi- 
na veido išraiška ir pravėręs burną mirė. Kaip liepsnos laižė motinos 
koją, įkalintą po priekine sėdyne. Kaip jo mažoji sesutė, tokia miela 
ir linksma, suknežinta gulėjo po juo; kaip vienas iš turėjusių gimti 
dvynių tysojo keista poza, su apie kaklą apsivijusia virkštele, o kitas 


gulėjo ant priekinio stiklo ir klykė vis artėjant liepsnoms. 


- 343 — 


2 JUSSI ADLER-OLSEN = 


Klausytis jo žodžių buvo nepakeliama. Kaltės draskoma Meretė 
pernelyg aiškiai prisiminė kiekvieną klyksmą. 

— Mano mama negali vaikščioti, po avarijos ji liko paralyžiuota. 
Brolis niekada nelankė mokyklos ir negalėjo išmokti to, ko mokosi 
kiti vaikai. Mūsų visų gyvenimai žlugo dėl to, ką tu tada padarei. 
Kaip manai, koks jausmas yra turėti tėvą, mielą sesutę ir laukti gims- 
tant dviejų broliukų, o paskui staiga viską prarasti? Mano mama vi- 
suomet buvo trapios sielos, bet kartais vis dėlto išgirsdavome links- 
mą jos juoką. Bet tik iki tol, kol mūsų gyvenime išdygai tu ir viską iš 
jos atėmei. Viską! 

Jam bekalbant į kambarį įėjusi moteris taip pat susigraudino. 
Galbūt net pravirko. Meretė negalėjo tiksliai pasakyti. 

— Kaip manai, kaip aš jaučiausi tais pirmaisiais mėnesiais, kai 
vienui vienas turėjau gyventi pas globėjus, kurie mane mušė? Aš, 
berniukas, kurį nuo mažų dienų supo tik meilė ir saugumas? Nebu- 
vo nė minutės, kad nenorėčiau trenkti atgal tam suskiui, kuris vertė 
vadinti jį tėvu. Ir visą tą laiką man mintyse stovėdavai tu, Merete. Su 
savo gražiomis nerūpestingomis akimis, kurios sunaikino viską, ką 
mylėjau. - Po šių žodžių stojo tokia ilga pauzė, jog tai, ką jis pasakė 
toliau, nuskambėjo be menkiausios dvejonės. - Oi Merete, Mere- 
te. Esu davęs sau pažadą, kad arkeršysiu ir tau, ir kitiems bet kokia 
kaina. Ir žinai ką? Dabar jaučiuosi puikiai. Visiems jums atkeršyta, 
supisti gyvuliai, už mūsų gyvenimus. Jei nori žinot, galvojau nudėti 
ir tavo brolį. Bet paskui, vieną dieną stebėdamas tave, supratau, ko- 
kia tu nuo jo priklausoma. Pamačiau, kiek kaltės tavo akyse, kai jūs 
kartu, ir kaip jo buvimas šalia apkarpė tau sparnus. Nejaugi būčiau 
galėjęs nužudyti jį ir išvaduoti tave nuo naštos? Be to, juk jis irgi yra 
dar viena tavo auka. Užrat leidau jam gyventi. Bet ne savo įtėviui ir 


ne tau, Merete. Ne tau. 

Į vaikų namus Lasė pateko po bandymo nužudyti savo įtėvį. Jo 
šeima niekada neišdavė tikrosios priežasties ir nuslėpė, jog gilią žaiz- 
dą vyro kaktoje paliko kastuvo ašmenys. Įtėviai tiesiog pasakė, kad 
berniukas nesveiko proto ir kad jie nebegali prisiimti už jį atsako- 
mybės. Jiems tiesiog reikėjo įsisūnyti naują globotinį, kad galėtų pa- 
sipelnyti iš valstybės. 

Taip Lasės viduje pabudo laukinis žvėris. Po šito jau niekas nebe- 
galėjo kontroliuoti nei jo, nei jo gyvenimo. 

Praėjus penkeriems metams, dviem mėnesiams ir trylikai dienų, 
kai buvo išmokėtos draudimo išmokos ir jo motina jautėsi pakan- 
kamai gerai, jau suaugęs Lasė vėl galėjo grįžti namo gyventi pas ją ir 
savo neįgalų brolį. Vienas iš brolių dvynių per avariją taip apdegė, 
kad jo gyvybės išgelbėti nebepavyko, tačiau antrasis išgyveno, nepai- 
sant apie kaklą apsivijusios virkštelės. 

Kol jų motina gulėjo ligoninėje ir gydėsi reabilitacijos centre, 
kūdikį buvo priglaudę giminės. Ji parsivežė jį namo prieš pat trečią- 
jį gimtadienį. Berniuko krūtinė ir veidas buvo subjauroti po gaisro 
likusių randų, o dėl gimdymo metu patirto deguonies trūkumo jam 
buvo sutrikusi motorika. Tačiau, šiaip ar taip, jis buvo visa mamos 
paguoda porą metų, kol ji atgavo jėgas ir pagaliau galėjo priimti 
namo Lasę. Kaip kompensaciją už sugriautą gyvenimą šeima gavo 
pusantro milijono kronų. Tiek buvo įkainota tėvo Žūtis, sesutės ir 
naujagimio brolio mirtis, mamos neįgalumas, sėkmingo verslo žlu- 
gimas, nes niekas daugiau jo negalėjo perimti, ir sugriauta šeimos 
laimė. Apgailėtina pusantro milijono kronų suma. Kai nebereikės 
kasdien terliotis su Merete, Lasė ketino imtis keršyti draudimo 


kompanijos darbuotojams bei teisininkams, apgavusiems jo šeimą 

ir išviliojusiems teisėtai jiems priklausiusią kompensaciją. Jis buvo 
davęs tokį pažadą savo motinai. 


Meretei tikrai buvo už ką atgailauti. 


Ji suprato, kad laikas nenumaldomai senka. Vienu metu jos sie- 
loje augo ir nerimas, ir palengvėjimas. Beveik penkeri metai, praleis- 
ti šiame šlykščiame narve, ją pamažu naikino, bet galiausiai juk visa 
tai turės baigtis. Kitaip ir būti negali. 

2006-aisiais, per Naujųjų metų išvakares, Meretės kambaryje jau 
be perstojo blykčiojo visos dienos šviesos lempos, išskyrus vos vieną, 
o slėgis seniai buvo padidintas iki šešių atmosferų. Šventiškai pa- 
sipuošęs Lasė pasirodė už stiklo kartu su savo broliu bei motina ir 
palinkėjęs jai laimingų ateinančių metų pridūrė, kad tai bus pasku- 
tiniai Naujieji metai jos gyvenime. 

— Mes juk puikiai žinom, kada tu mirsi, ar ne, Merete? Gerai 
pagalvok, — tarė jis. - Juk taip logiška. Jei pridėsi tuos metus, mė- 
nesius ir dienas, kuriuos buvau per prievartą atskirtas nuo savo šei- 
mos, prie dienos, kai uždariau čia tave kaip gyvulį, kokia tu ir esi, 
tuomet tiksliai žinosi savo mirties datą. Tu turėsi kentėti vienatvę 
lygiai tiek, kiek aš kentėjau, bet ne daugiau. Pasiskaičiuok, Merete. 
Kai areis tas laikas, mes atidarysim kameros duris. Tau skaudės, bet 
tikriausiai ilgai neužtruks. Tavo riebalų ląstelėse prisikaupė azoto, 
Merete. Nors tu ir labai liesa, bet nepamiršk, jog oro burbuliukų pil- 
na visame kūne. Kai tavo kaulai ims plėstis, o jų skeveldros draskys 
audinius, kai nuo spaudimo burnoje išsproginės plombos, kai cypsi 
nuo pečių ir klubų sąnarių skausmo, tada žinok, kad jau laikas. Pasi- 
skaičiuok, kada tai bus. Penkeri merai, du mėnesiai ir trylika dienų, 


skaičiuojant nuo du tūkstančiai antrųjų kovo antrosios, - tokia data 

bus iškalta ant tavo paminklo. Aišku, gali tikėtis, kad kraujo kre- 
šuliai plaučiuose ir smegenyse tave suparalyžiuos arba kad trūkus 
plaučiams prarasi sąmonę, o gal ir mirsi greita mirtimi. Bet per daug 


vilčių nedėk. Be to, aš juk nesakiau, jog leisiu tau greitai nusibaigti. 


Taigi, ji turėjo mirti 2007 metų gegužės 15 dieną. Jei jos skaičia- 
vimai buvo tikslūs, tai šiandien išaušo vasario 13-oji, arba keturias- 
dešimt ketvirtoji diena po Naujųjų metų. Gyventi jai buvo likusi 
devyniasdešimt viena diena. Nuo par Naujųjų metų išvakarių ji kas- 
dien gyveno mintimi, kad padės tašką dar gerokai prieš tai. Tačiau 
iki tol ji buvo pasiryžusi laikytis, ignoruoti visas niūrias mintis ir 
puoselėti gražiausius savo prisiminimus. 

Taip ji psichologiškai ruošėsi atsisveikinti su šiuo pasauliu. Daž- 
nai pakėlusi reples ji pažvelgdavo į aštrias briaunas arba susirasdavo 
striukėje ilgiausią nailono juostelę ir mąstydavo, kad reikia perlaužti 
ją pusiau, o tada užaštrinti abi dalis į betonines grindis. Kažkuriuo iš 
šių įrankių ji ketino pasinaudoti. Atsigulusi po veidrodiniais langais 
Meretė prasidrėks riešo venas. Ačiū Dievui, tokiose plonose ranko- 
se jos ryškiai matėsi. 

Tokiomis mintimis ji kasdien ir gyvendavo iki šiandien. Kai liu- 
ko durelėse pasirodė kibiras su maistu, iš už stiklo jos ausis pasiekė 
Lasės ir jo motinos balsai. Abu atrodė susierzinę ir dėl kažko gin- 
čijosi. 

„Pasirodo, tas suskis ir kalė ne visada pučia į vieną dūdelę“, - pa- 
manė Meretė. Tai pakėlė jai nuotaiką. 

— Lase, vaikuti, kas nutiko, ar negali susitvarkyti su savo moti- 
na? - šūktelėjo ji, nors puikiai suvokė, kad toks įžūlumas išprovo- 


kuos atsaką. Juk tą seną raganą jau pažinojo. 

"Tačiau, kaip paaiškėjo, pažinojo nepakankamai. Ji spėjo, jog kerš- 
taudama toji moteris sumažins maisto porciją ar visai jo nebeduos 
keletą dienų. Tačiau net nenumanė, kad vietoj to ji neteks galimybės 
pati rinktis mirtį. 

— Atsargiai su ja, Lase, - sušnypštė senė. - Ji mus sukiršins, jei tik 
gaus progą. O tave apgaus, patikėk manim. Verčiau pasisaugok. Ji 
turi su savim reples, ir jei reiks, tikrai pabandys nusigalabyti. Nejaugi 
tu nori, jog ji juoktųsi paskutinė? Girdi, Lase? 

Pauzė tetruko vos porą sekundžių. Tada virš Meretės galvos paki- 
bo Damoklo kardas. 

— Merete, girdėjai, ką pasakė motina, ar ne? - Pro garsiakalbį pa- 
sigirdo šaltas jo balsas. Savo atsakymu ji vis tiek būtų nieko nepešu- 
si. - Nuo dabar tu nebesėdėsi po langais. Noriu macyt tave visą laiką. 
Aišku? Patrauk kibirą prie galinės sienos. Tuoj par! Jei tik pabandy- 
si marintis badu, žalotis arba slėptis, pažadu, kad sumažinsiu slėgį 
greičiau, nei spėsi sureaguoti. O tada, jei bandysi susižeisti, kraujas 
iš tavęs ištrykš fontanais. Prieš nusibaigdama dar tikrai spėsi pajus- 
ti, kaip viduriai sproginėja, sakau tau. Pastatysiu kameras, kad nuo 
šiol galėtume tave stebėti dieną ir naktį. Apšviesim langus ryškiais 
prožektoriais. O slėgį, beje, aš galiu pakeisti ir per atstumą. Taigi, 
rinkis, ar pasidaryti sau galą dabar, ar dar palaukti. Nors žinai, Me- 
rete, ką čia gali žinoti - gal rytoj visi mirsim. Gal apsinuodysim ta 
skania lašiša šiandien pietaudami. Nieks nežino. Užtat nepasiduok. 
Gal vieną dieną atjos princas ant balto žirgo ir pamėtės iki namų. 
Viltis miršta paskutinė, ar ne taip? Taigi, Merete, laikykis. Bet taisy- 
klių nelaužyk. 

Ji pažvelgė į langus. Viename iš jų galėjai įžiūrėti blausų Lasės si- 
luetą. Atrodė kaip koks pilkasis mirties angelas, plevenantis anapus 
ir puoselėjantis savo nesveikas, pykčio pritvinkusias mintis. Meretė 


linkėjo, kad jos kankintų jį amžinai. 

— Kaip nužudei savo įrėvį? Taip pat gyvuliškai? — riktelėjo ji, ti- 
kėdamasi išgirsti jo juoką. Tačiau kartu su juo nusijuokė ir dar du 
balsai. Vadinasi, susirinko visi. 

— Laukiau dešimt metų, Merete. O tada grįžau pas jį, priaugęs 
keturiasdešimt svarų raumenų ir prikaupęs tiek paniekos, jog, man 
atrodo, jau vien jos galėjo užtekti jam pribaigti. 

— Tai tu galvojai, kad taip nusipelnysi pagarbą? - atšovė Meretė 
ir pašaipiai nusijuokė. Ji norėjo bent žodžiais pabandyti apkartinti 
jo pergalės skonį. 

— Ašjį užmušiau savo rankomis. Parodžiau, kad mane reikia gerb- 
ti, ar ne taip? Gal ne pats subtiliausias būdas, bet kas man? Nesku- 
bėdamas sudaužiau jį mirtinai. Norėjau, kad pajustų, ką tai reiškia, 
kitaip būčiau nenusiraminęs. 

Meretė pajuto, kaip ją pykina. Tas vyras buvo visiškai nesveikas. 

— Tu lygiai toks par, kaip ir jis, gyvuly tu nesveikas, - sušnibždėjo 
ji. - Gaila, jog tavęs iškart nepagavo. 

— Nepagavo? Manęs? - Jis vėl nusikvatojo. - Kas mane galėjo 
pagauti? Buvo pats darbymetis, laikas nuimti derlių, lauke kaip tik 
stovėjo paruoštas tas senas sušiktas jo kombainas. Užkūrus mašiną 
jau tikrai nesunku buvo jį pakišti. Tas pimpis amžinai prisigalvodavo 
visokių nesąmonių, pavyzdžiui, eidavo dirbti į laukus naktimis. Už- 
tat niekas ir nenustebo, kad jis taip žuvo. Ir, galiu pasakyti, nelabai 
kas nuliūdo. 

— Eina sau, Lase, štai čia tai žygdarbis. Aš sužavėta. Ką dar esi 
nužudęs? Gal dar kas nors guli tau ant sąžinės? 

Kad čia Lasė sustos, ji nesitikėjo, bet žinia apie Danielio Heilo li- 
kimą ją vis tiek sukrėtė. Danielis buvo tik įrankis prisidengus jo pro- 
fesija prasibrauti arčiau Meretės. Atlikus Danielio vaidmenį teliko 
jį nužudyti. Šis vyras nepadarė nieko blogo - jį tiesiog reikėjo paša- 


linti, kad kas nors atsitiktinai neatskleistų tikrosios Lasės tapatybės. 

Tas pats nutiko ir Lasės pagalbininkui Denisui Knusenui. Jis turėjo 
mirti. Jokių liudininkų. Lasė buvo šaltas kaip ledas. 

„Dieve mano, kiek žmonių tu pražudei net pati nežinodama, 
Merete?“ - sušnibždėjo ji pati sau. 

— Kodėl iškart negalėjai manęs užmušti, šlykštyne? — užriko ji, 
vėl pakėlusi akis į langą. - Juk turėjai progą. Pats sakei, jog stebėda- 
vai mus su Ufe. Kodėl nepapjovei, pagavęs sode? Juk buvai kažkur 
pasislėpęs, ar ne taip? 

Kurį laiką jis tylėjo. Kai pagaliau prabilo, kalbėjo aiškiai tarda- 
mas kiekvieną žodį, kad ji suprastų visą juose slypintį cinizmą. 

— Visų pirma, tai būtų buvę per paprasta. Norėjau padaryti taip, 
kad galėtume stebėti tavo kančias lygiai tiek pat laiko, kiek mes pa- 
tys kentėme. Antra, mano brangioji Merete, aš norėjau, jog taptume 
artimi. Norėjau pamatyti, kokia tu pažeidžiama. Norėjau apversti 
tavo gyvenimą aukštyn kojom. Tu turėjai išmokti pamilti tą Danielį 
Heilą, o paskui išmokti jo bijoti. Man reikėjo, kad paskutinį kartą 
išplauktum į tą kelionę su Ufe ir vis nesiliautum galvoti, jog palikai 
vieną neišspręstą reikalą, kuris lauks tavęs sugrįžtant. Man tai suteikė 
labai didelį malonumą, noriu, kad tai įsidėmėtum. 

— Tu visiškai nesveikas! 

— Nesveikas? Tikrai? Galiu pasakyt, kad tai nieko nereiškia, pa- 
lyginti su tuo, kaip aš jaučiausi sužinojęs, jog mano motina kreipėsi 
į Liungorų fondą prašydama paramos, nes norėjo kuo greičiau grįžti 
namo, kai ją išrašė iš ligoninės. Jos prašymas buvo atmestas moty- 
vuojant tuo, kad šis fondas skirtas tik Lotės ir Aleksanderio Liungo- 
rų palikuonių reikmėms. Mama prašė tik vargano šimto tūkstančių 
kronų iš to jūsų s4pisto pinigais aptekusio fondo. Valdyba pasakė 
„ne, nors žinojo, kas ji tokia ir kas jai nutiko. Per juos mama turėjo 
dar kelerius metus praleisti valdiškose įstaigose. Ar supranti dabar, 


kodėl ji taip tavęs nekenčia, kale tu išlepinta? - nuo šių žodžių psi- 


77-50 


——2——— MOTERIS NARVE —————— 


chopatas net pats apsiverkė. - Sušiktas šimtas tūkstančių. Ar nuo 
tokios sumos jūs su broliu būtumėt nuskurdę? Ne, net pajutę nebū- 
tumėt! 

Meretė galėjo paaiškinti, kad nieko apie tai nežinojo, bet jai jau 


buvo vis vien. Ji jautėsi išpirkusi savo kaltę, ir gana seniai. 


Tą patį vakarą Lasė su broliu pastatė kameras ir įjungė prožek- 
torius. Akinamai ryški jų šviesa pavertė naktį į dieną, išryškindama 
baisiausias kambario detales ir dar kartą parodydama jai visą kalė- 
jimo skurdą bei purvą. Matyti savo pačios degradavimą buvo taip 
siaubinga, kad pirmąją parą ji visą laiką išbuvo užsimerkusi. Nors 
mirties nuosprendžio vieta badė akis, išsigelbėjimą pasmerktajam 
suteikė jo paties pasirinkta tamsa. 

Vėliau, ištempę laidus ant abiejų langų, jie prijungė juos prie de- 
tonatorių, kad vadinamuoju avariniu atveju galėtų išsprogdinti. Ga- 
liausiai už stiklo įtaisė suslėgto deguonies, vandenilio ir, kaip patys 
vadino, „degiųjų skysčių cilindrus. 

Lasė pranešė, kad viskas paruošta. Jos kūnui išsitaškius, jie surinks 
jį į komposterį, o tada išsprogdins visą pastatą velniop. Sprogimas 
girdėsis toli toli. Šį kartą draudimo kompanija turės pakratyt pini- 
ginę. Tokius nelaimingus atsitikimus reikia kruopščiai suplanuoti ir 
panaikinti bet kokius įrodymus. 

„To tai jau nebus, patikėk manim“, - mintyse pažadėjo Meretė, 
galvodama apie savo keršto planą. 

Po poros dienų, atsisėdusi nugara į langus, ji replėmis ėmė krapš- 
tyti betonines grindis. Per kelias dienas darbas bus baigtas, nors iš 
replių jau nieko nebus likę. Venoms prasidrėksti ji teturės tik plas- 
tikinius dantų krapštukus, bet koks skirtumas. Su jais irgi pavyks, ir 


tai buvo svarbiausia. 

Išbraižyti betoną užtruko ilgiau, nei ji planavo. Vietoj kelių die- 
nų Meretė sugaišo beveik savaitę, tačiau galiausiai grindyse išrai- 
žytos raidės buvo tokios gilios, kad būtų išlikusios ir po didžiausio 
sprogimo. Meretė paslėpė jas iš visų kampų užšlavusi dulkių ir purvo 
sluoksnį. Kruopščiai, ant kiekvienos raidelės. Ji buvo tikra, jog, kai 
draudimo kompanijos ekspertai atvyks į įvykio vietą aiškintis gaisro 
priežasčių, pamatys bent dalį žodžių, o tada galbūt iššifruos ir visą 


žinutę. Ant grindų Meretė išbraižė: 


Šio pastato savininkas Lasė nužudė savo įtėvį Danielį Heilą 
ir vieną savo draugą, o paskui nužudė mane. 

Pasirūpinkite mano broliu Ufe ir pasakykite jam, kad sesuo 
galvojo apie jį kiekvieną dieną daugiau nei penkerius metus. 

2007 02 13 

Meretė Liungor, pagrobta ir įkalinta šioje Dievo pamirštoje 
vietoje nuo 2002 m. kovo 2 d. 

Tai, ką Asadas rodė, buvo ne kas kita kaip vardas, paminėtas po- 
licijos ataskaitoje apie kraupią 1986-ųjų metų Kūčių dieną įvyku- 
sią avariją, kurioje žuvo Meretės Liungor tėvai. Pasak ataskaitos, iš 
kitame automobilyje važiavusių asmenų žuvo trys: naujagimis ber- 
niukas, vos aštuonerių tesulaukusi mergaitė ir mašinos vairuotojas, 
Henrikas Jensenas, inžinierius bei kompanijos „Jensen Industries“ 
įkūrėjas. Toliau surašyta informacija, sprendžiant iš daugybės klaus- 
tukų paraštėse, buvo nepatikslinta. Ranka brūkštelėtas prierašas 
skelbė, kad įmonė „vystė labai sėkmingą verslą“ ir gamino „hermetiš- 
kus plieninius gaubtus branduoliniams reaktoriams“. Apačioje buvo 
dar viena trumpa pastaba: „Danijos pramonės pasididžiavimas“. Iš 
visko sprendžiant, kokio nors liudininko pasakyti žodžiai. 

Asado atmintis nenuvylė. Žuvusio antrosios mašinos vairuotojo 
vardas buvo Henrikas Jensenas. Niekaip negalėjai paneigti neįtikė- 
tino panašumo su Larsu Henriku Jensenu. Niekaip negalėjai apkal- 


tinti Asado kvailumu. 

— Asadai, ištrauk dar kartą tą bulvarinę spaudą, - paprašė Kar- 
las. — Gal bus kur parašyti vardai tų, kurie išgyveno. Nenustebčiau, 
jei tikrai paaiškėtų, kad to berniuko iš anos mašinos vardas buvo 
Larsas Henrikas, tėvo garbei. Randi ką nors? — Staiga susigėdęs, jog 
permeta Asadui visus darbus, Karlas ištiesė ranką. - Paduok ir man 
porą straipsnių. Ir dar tuos paduok, - pridūrė, rodydamas į rytinių 
laikraščių iškarpas. 

Juose išspausdintos avarijos nuotraukos buvo sukrečiančios. Ša- 
lia jų sudėtos nereikšmingų šlovės ištroškusių žmogystų fotografijos 
atrodė ne mažiau šiurpus kontrastas. Sprendžiant iš apanglėjusių 
„Ford Sierra“ nuolaužų, ugnis nieko nepagailėjo. Tik per stebuklą 
tuo metu pro šalį važiavę medikai sugebėjo ištraukti keleivius iš au- 
tomobilių prieš jiems užsiliepsnojant. Policijos ataskaitoje buvo tei- 
giama, kad ugniagesiai nespėjo atvažiuoti į nelaimės vietą taip grei- 
tai, kaip įprastais atvejais — slidūs keliai buvo pernelyg pavojingi. 

— Tai čia rašo, jog motinos vardas Ula Jensen, ir jai abi kojas su- 
traiškė, - pasakė Asadas. — Berniuko vardo tau negaliu pasakyt. Čia 
nepaminėta. Visur tik rašoma „vyriausias poros vaikas“. Bet va čia 
parašyta, kad jam buvo keturiolika metų. 

— Tai sutampa su Larso Henriko Jenseno gimimo metais, jei tik 
apskritai galima tikėti tuo suklastotu asmens kodu, kurį mums at- 
siuntė iš „Gerovės uosto“, - atsakė Karlas, tyrinėdamas keletą iškar- 
pų iš popietinių laikraščių. 

Pirmajame jis nerado nieko vertingo. Istorija buvo išspausdinta 
greta kažkokių nereikšmingų politinių rietenų ir antraeilių skan- 
dalų. Bet kokia kaina laikytis tam tikrų gairių, kurios garantuotai 
užtikrindavo perkamumą, buvo skiriamasis šio laikraščio bruožas. Ir 
panašu, kad ilgalaikis, nes jei Karlas būtų sukeitęs šį penkerių metų 
senumo numerį su vakarykščiu, nelabai galėtų ir pasakyti, kuris iš jų 


naujas. 

Keiksnodamas spaudą jis paėmė kitą laikraštį ir ieškomą vardą 
pamatė kone iškart. Jis praktiškai pats iššoko jam prieš akis, pateisin- 
damas visus Karlo lūkesčius. 

— Asadai, radau! - šūktelėjo jis neatplėšdamas akių nuo atversto 
puslapio. Tą akimirką jis jautėsi kaip koks vanagas, pastebėjęs savo 
auką nuo medžio viršūnės ir staigiai neriantis žemyn sučiupti gro- 
bio. Nuostabus radinys. Net krūtinės skausmas kažkur išgaravo ir 
per kūną perėjo keistas palengvėjimas. — Asadai, klausyk. „Auto- 
mobilyje, į kurį rėžėsi didmenininko Aleksanderio Liungoro vai- 
ruojama mašina, gyvi liko tik keturiasdešimtmetė Henriko Jenseno 
žmona Ula Jensen, vienas iš naujagimių dvynių ir vyriausias sūnus 
keturiolikmetis Larsas Henrikas Jensenas“ 

Asadas padėjo į šalį laikraščio iškarpą. Nuo plačios šypsenos jo 
veide iš tamsiai rudų akių teliko du siauručiai plyšeliai. 

— Paduok man policijos ataskaitą apie avariją, Asadai. - Karlas 
norėjo pažiūrėti, ar joje bus surašyti per avariją nukentėjusių žmonių 
asmens kodai. Atidžiai vesdamas per tekstą pirštu terado tik du — 
Meretės ir Larso Henriko tėvų, kurie abu vairavo automobilius. 

— Jeigu turim tėvo asmens kodą, ar galima greitai taip pat sužino- 
ti ir sūnaus kodą, Karlai? Tada mes galbūt galėtume palyginti su tuo 
numeriu apie berniuką, kurį gavom iš „Gerovės uosto“. 

Karlas linktelėjo. Tai padaryti neturėtų būti sunku. 

— Pažiūrėsiu, gal pavyks ką nors išknisti apie Henriką Jenseną, - 
tarė jis. - O tu tuo tarpu nueik ir paprašyk Lizos, kad paieškotų 
asmens kodų. Pasakyk, jog mums reikėtų Larso Henriko Jenseno 
adreso. Jeigu ji neras jo gyvenamosios vietos Danijoje, paprašyk, kad 
išsiaiškintų, kur gyvena motina. O jeigu ras jo asmens kodą, tegul su- 
renka ir atspausdina visus adresus, kur tik jis yra gyvenęs po avarijos. 


Nusinešk pas ją visą aplanką, Asadai, ir greit sukis. 


——— JUSSI ADLER-OLSEN =—————— 


Interneto paieškoje suvedęs „Jensen Industries“ Karlas negavo 
jokių rezultatų. Paieškos laukelyje užrašius frazę „hermetiški plieni- 
niai gaubtai branduoliniams reaktoriams“ pasirodė ilgas įvairiausių 
kompanijų sąrašas, iš kurių daugelis buvo Prancūzijoje ir Vokietijo- 
je. Tada Karlas pabandė ieškoti tik pagal žodžius „gaubrai reakto- 
riams“, kurie, jo supratimu, daugmaž atitiko visą frazę „hermetiški 
plieniniai gaubtai branduoliniams reaktoriams“. Deja, ir taip nieko 
doro nepešė. 

Kai jau buvo praradęs viltį, akis užkliuvo už vieno PDF doku- 
mento, kuriame buvo minima kažkokia Kiogėje įkurta kompanija. 
Dokumente Karlas aptiko sakinį „Danijos pramonės pasididžia- 
vimas“ — lygiai tokį patį, koks buvo brūkštelėtas avarijos tyrimo 
ataskaitoje. Matyt, iš čia ir bus nurašyta toji citata. Karlas mintyse 
padėkojo tam kelių policijos pareigūnui, kuris nepatingėjo įsigilinti 
į reikalą labiau, nei privaloma. Jis galėjo lažintis, kad šis žmogus ga- 
liausiai pats bus tapęs detektyvu. 

Tačiau tai buvo viskas, ką jam pavyko surasti apie „Jensen Indus- 
tries“. Galbūt tai buvo neteisingas pavadinimas. Paskambinęs įmo- 
nių registrų centrui Karlas gavo atsakymą, kad pagal turimą asmens 
kodą Henriko Jenseno vardu nebuvo užregistruota jokia įmonė. 
Galbūt ši kompanija priklausė užsieniečiams, gal kiti savininkai ją 
užregistravo kaip nors kitaip, o gal ji priklausė kokiai nors kontro- 
liuojančiajai bendrovei ir buvo užregistruota jos vardu. 

Išsitraukęs rašiklį Karlas išbraukė įmonės pavadinimą iš savo už- 
rašinės. Viską sudėjus, „Jensen Industries“ tebuvo neaiški dėmė mo- 
derniųjų technologijų pramonėje. 

Karlas prisidegė cigaretę ir stebėjo, kaip dūmai kyla viršun link 
palubėje kabančios vamzdžių raizgalynės. Vieną dieną juos užuodę 
koridoriuje esantys gaisro signalizacijos davikliai sukels tokį triukš- 


mą, kad visi pastato darbuotojai supanikavę puls bėgti lauk. Nu- 


=- 356 —> 


———— MOTERIS NARVE į—————— 


sišypsojęs nuo šios minties Karlas dar giliau įtraukė ir išpūtė tirštą 
dūmų debesį durų link. Toks įvykis padarytų galą šiam nelegaliam 
malonumui, bet, ko gero, būtų verta vien dėl vaizdo, kaip Bakas, 
Bjornas ir pats Jakobsenas susierzinę stovi ant gatvės ir su nerimu 
žiūri į savo kabinetų langus, už kurių stūkso šimtus jardų nusidrie- 
kusios lentynos, prigrūstos suarchyvuotų baisybių. 

Ir tada jis prisiminė, ką buvo sakęs Džonas Rasmusenas iš „Gero- 
vės uosto“, - kad Atomo, arba kitaip Larso Henriko Jenseno, tėvas 
lyg ir turėjo reikalų su branduolinių tyrimų baze „Riso“. 

Karlas susirado jų telefono numerį. Gal šis skambutis tik patvir- 
tins, jog reikalas atsidūrė aklavietėje, bet kita vertus, ten dirbantys 
žmonės tikrai turėjo nusimanyti apie hermetiškus plieninius gaub- 
tus branduoliniams reaktoriams. 

Ragelį pakėlęs darbuotojas buvo labai paslaugus ir sujungė Karlą 
su inžinieriumi, pavarde Matijesenas, kuris savo ruožtu sujungė jį su 
kažkokiu Stainu, o tas galiausiai sujungė su Jonesenu. Sprendžiant 
iš balsų, inžinieriai buvo vienas už kitą senesni. Jonesenas Karlui 
prisistatė tiesiog Mikiu, ir nors pasakė esąs labai užsiėmęs, vis dėlto 
sutiko paaukoti penkias minutes, kad pagelbėtų policijai. Ką gi ten 
Karlas norėjęs sužinoti? 

Išgirdęs jo klausimą vyriškis, regis, pasijuto dar labiau patenkin- 
tas savimi. 

— Klausiat, ar aš ką nors žinau apie danišką įmonę, devintojo 
dešimtmečio viduryje gaminusią reaktorių gaubtus? — pasitikslino 
jis. - Taip, žinoma. „HJ Industries“ greičiausiai buvo vieni iš lyderių 
visame pasaulyje. 

Išgirdęs jį sakant „HJ Industries“, Karlas panūdo įspirti pats sau 
šiknon. H-J I-n-d-u-s-t-r-i-e-s. Žinoma, kaipgi daugiau. Paprasčiau 
ir būti negali. Jergutėliau, registrų centro darbuotoja galėjo ir susi- 


protėti paieškoti ko nors panašaus, kai jis skambino. 

— Henriko Jenseno kompanija iš tiesų buvo pavadinta „Irabeka 
Holding“. Neklauskit manęs, kodėl. Bet santrumpa HIJI vis dar ži- 
noma visame pasaulyje. Jų įvesti standartai tebėra visos industrijos 
etalonas. Liūdna, kad Henriką Jenseną ištiko tokia staigi mirtis ir 
kompanijai labai greitai teko nutraukti veiklą. Vienaip ar kitaip, dvi- 
dešimt penki jos darbuotojai nebūtų susitvarkę be jo vadovavimo, 
o ir pati kompanija nebūtų galėjusi išsilaikyti be jo aukštų kokybės 
reikalavimų. Be to, jie buvo tik ką įdiegę didelių naujovių, persikėlę 
į kitą vietą ir vykdė plėtrą, tad Jenseno mirtis tuo metu smogė itin 
skaudžiai. Įmonė prarado daug turto ir profesinės patirties. Mano 
asmenine nuomone, verslą buvo galima išsaugoti, jei „Riso“ būtų 
buvę leista įsikišti, bet tam padaryti anuomet valdybai pritrūko po- 
litinės paramos. 

— Gal pasakytumėt, kur HJI buvo įkurta? 

— Taip, gamykla ilgą laiką stovėjo Kiogėje. Pats buvau keletą kar- 
tų ten nuvažiavęs. Bet prieš pat nelaimę ją buvo perkėlę kažkur į pie- 
tus nuo Kopenhagos, tiksliai negaliu pasakyti, kur. Galiu paieškoti 
savo senoj telefonų knygelėj, turiu ją kažkur po ranka. Ar lukteltu- 
mėt minutėlę? 

Geras penkias minutes ragelyje girdėjosi, kaip vyras kuičiasi po 
savo daiktus, o jo neabejotinai didžiulis intelektas liejasi skambiau- 
siais ir vulgariausiais danų kalbos ištekliais. Panašu, jog jis rimtai 
pykosi pats su savimi. Retai kada Karlui tekdavo ką nors panašaus 
išgirsti. 

— Nėra, atleiskite, — baigęs keiktis pranešė Jonesenas. - Niekur 
nerandu, nors niekada nieko neišmetu. Kaip visada. Gal pasikalbė- 
kit su Ula Jensen, Henriko našle. Ji dar turėtų būti gyva, ir dar ne 
tokia sena. Turėtų papasakoti jums viską, kas jus domina. Iš tiesų, 
maloni moteris. Labai gaila, kad tiek daug jai teko iškęsti. 


Karlas nusprendė daugiau jo nebegaišinti. 

— Taip, tikrai labai gaila, - pasakė jis, norėdamas užduoti pasku- 
tinį klausimą. 

"Tačiau inžinierius jau buvo užsivedęs. 

— Nuostabiai dirbo tie vyrukai iš HJI. Jau vien tik jų suvirinimo 
technologijos kokios buvo. Sujungimai praktiškai nepastebimi, net- 
gi peršvietus pačia moderniausia įranga. O dar jie turėjo visokios 
technikos nutekėjimams ieškoti. Pavyzdžiui, turėjo jie tokią slėgio 
kamerą, kurioje galėjai padidinti slėgį iki šešiasdešimties atmosferų 
ir tikrinti gaminių patvarumą. Turbūt niekur daugiau nesu matęs 
didesnio slėgio kameros, valdomos tokia neįtikėtinai modernia kon- 
trolės sistema. Jeigu jau gaubtai atlaikydavo tokį slėgį, tai galėjai būti 
tikras, jog branduolinės energijos reaktoriai gauna aukščiausios kla- 
sės įrangą. Tokia buvo HIJI. Visada aukščiausios klasės. 

Žmogus taip tryško entuziazmu, kad net galėjai pamanyti jį tu- 
rint įmonės akcijų. 

— Gal jūs kartais žinote, kur Ula Jensen gyvena dabar? - įsiterpė 
Karlas. 

— Ne, berjūs juk galite sužinoti paskambinęs į gyventojų registrą. 
Manau, kad ji tebegyvena įmonės sklype. Kiek žinau, niekas jos iš 
ten neišmetė. 

— Sakėte, kažkur į pietus už Kopenhagos? 

— Taip, būtent, kažkur ten. 

Ir sugebėk tu man dar pavartoti žodį „būtent“, taip tiksliai nusa- 
kius vietą - „į pietus nuo Kopenhagos“. 

- Jei jus išties taip domina ši sritis, tuomet maloniai prašom pas 
mus apsilankyti, - pridūrė vyriškis. 

Padėkojęs Karlas mandagiai išsisuko, argumentuodamas tuo, jog 
šiuo metu neturi laiko. Iš tikrųjų jis jau seniai troško sulyginti „Riso“ 
su žeme, pervažiavęs milžinišku volu, o likusį laužą parduoti kokiam 


nors kaimeliui Sibiro užkampyje, kad turėtų kuo išsigrįsti kelius. To- 

dėl ekskursija po šią įstaigėlę būtų grynas laiko gaišimas, juo labiau 
kad ir pats Jonesenas sakėsi esąs užsiėmęs žmogus. 

Kai pagaliau padėjo ragelį, Karlas pamatė tarpduryje stovintį 
Asadą, kuris jo laukė jau keletą minučių. 

— Asadai, kas yra? - paklausė jis. - Ar jau turim, ko reikia? As- 
mens kodus jau patikrino? 

Asadas papurtė galvą. 

— Aš pats manau, kad tau reikia užlipti į viršų ir su jais pasikalbė- 
ti, Karlai. Jie visiškai... - pakėlęs pirštą prie smilkinio Asadas jį pasu- 


kiojo. — ... visiškai už galvų šiandien. 


Atsargiai, prisispaudęs prie sienos, Karlas lyg katinas sliūkino pas 
Lizą. Vargšelė tikrai atrodė visai nusikamavusi. Trumpi jos plaukai, 
kurie paprastai būdavo žaismingai pašiaušti, dabar gulėjo prigludę 
kaip koks motociklininko šalmas. Už Lizos stovinti ponia Sorensen 
metė nuožmų žvilgsnį į Karlą. Kabinetuose girdėjosi vienas ant kito 
rėkaujančios žmogystos. Išties graudus vaizdelis. 

— Kas vyksta? - paklausė jis Lizos, kai pagaliau pagavo jos žvilgs- 
nį. 

— Neįsivaizduoju. Mums blokuoja prisijungimą prie valstybinių 
duomenų bazių, lyg kas būtų pakeitęs visus slapražodžius. 

— Ber internetas juk veikia? 

— Taip, tačiau pabandyk prisijungti prie gyventojų registro arba 
mokesčių inspekcijos, ir pats pamatysi. 

— Turėsi palaukti, kaip ir visi kiti, - piktdžiugiškai pareiškė ponia 
Sorensen. 

Dar kiek pastovėjęs ir pamąstęs, kaip dar būtų galima susirasti 
reikiamos informacijos, Karlas netrukus pasidavė. Lizos kompiute- 


rio ekranas rodė vieną perspėjimą apie klaidą po kito. 

Karlas tik gūžtelėjo pečiais. Na, velniai nematė. Ne taip jau ir 
dega, galų gale. Kas jau kas, o jis tai žino, kaip geriausiai išnaudoti 
force majeure. Jeigu jau technologijos nusprendė už/ūžti, matyt, tai 
ženklas dislokuotis atgal į rūsį ir valandėlę kitą pasinerti į turiningą 
pokalbį su kavos puodeliais užsikėlus kojas ant stalo. 

— Karlai, sveikas, - pasigirdo iš už nugaros. Ten stovėjo Markusas 
Jakobsenas, pasidabinęs akinančio baltumo marškiniais ir kruopš- 
čiai išlygintu kaklaraiščiu. - Kaip gerai, kad tu čia. Ar galėtum se- 
kundėlei prisijungt prie mūsų kavinėje? - Karlui buvo akivaizdu, jog 
tai ne klausimas. - Bakas nori trumpo pasitarimo, ir man atrodo, tau 


bus visai įdomu, ką jis pasakys. 


Kavinėje buvo mažiausiai penkiolika žmonių. Karlas atsistojo 
pačiame gale, žmogžudysčių skyriaus galva paėjėjo į šoną. Priekyje, 
nugara į langus, stovėjo keli pareigūnai iš narkotikų skyriaus, vyres- 
niojo inspektoriaus pavaduotojas Larsas Bjornas ir Borgė Bakas su 
savo pavaduotoju. Visi Bako kolegos atrodė baisiai patenkinti. 

Larsas Bjornas perdavė žodį Bakui, ir visiems buvo aišku, ką jis 
pasakys. 

— Šį rytą mes suėmėm įtariamąjį dviratininko žmogžudystės 
byloje. Šią akimirką kaltinamasis kalbasi su savo advokatu, neabe- 
jojam, kad dar šiandien turėsim jo raštišką prisipažinimą. — Bakas 
šypsodamasis paglostė savo šukuoseną. Šį rytą jis buvo vienintelė 
ir ryškiausia žvaigždė. - Pagrindinė liudininkė Anelisė Kvist viską 
smulkiai papasakojo, kai užtikrinome ją, jog įtariamasis sulaikytas. 
Jos parodymai šimtu procentų sutampa su mūsų prielaidomis. Žmo- 
gus, apie kurį kalbame, yra labai gerbiamas ir tebedirbantis gydyto- 
jas, konsultuojantis pacientus Valbyje. Be to, kad Valbio parke mir- 


tinai sužalojo narkotikų prekeivį, jis taip pat prikišo rankas ir prie 

tariamo Anelisės Kvist bandymo nusižudyti bei grasino susidoroti 
su jos vaikais. 

Po šių žodžių Bakas mostelėjo ranka savo asistentui, kad pratęstų 
ataskaitą. 

— Per kratą įtariamojo namuose radome daugiau kaip šešis šim- 
tus penkiasdešimt svarų įvairiausios rūšies narkotikų, kuriuos šiuo 
metu tiria mūsų laboratorijos specialistai. - Jis trumpam stabtelėjo, 
laukdamas, kol susirinkusiųjų reakcija nurims. - Nėra jokių abejo- 
nių, kad gydytojas buvo sukūręs platų kolegų tinklą, kurio nariai 
užsidirbdavo didžiules sumas prekiaudami įvairiais pagal receptą 
parduodamais vaistais, tokiais kaip metadonas, diazepamas, feno- 
barbitalis ir morfinas, taip pat įveždami tokių narkotinių medžiagų 
kaip amfetaminas, zopiklonas, tetrahidrokanabinolis, acetofenazi- 
nas, taip pat platindami didelius kiekius raminamųjų, migdomųjų 
bei haliucinogenų. Kaltinamasis ėmėsi visko iš eilės. Matyt, viskam 
atsirasdavo pirkėjų. 

Vyras, nužudytas Valbio parke, buvo platintojų vadeiva. Jis par- 
davinėdavo narkotikus būtent klubų lankytojams. Kaip spėjame, 
jis bandė gydytoją šantažuoti, o šis greitai su juo susidorojo, nors 
žmogžudystė nebuvo iš anksto apgalvota. Anelisė Kvist tapo nužu- 
dymo liudininke ir per sutapimą pažinojo gydytoją. Dėl to jis galėjo 
ją susirasti ir priversti tylėti. 

Pareigūnui baigus, pasakojimą vėl pratęsė Bakas. 

— Kaip dabar jau žinome, įvykdęs žmogžudystę, gydytojas nuvy- 
ko pas Anelisę Kvist į namus. Jo specializacija yra bronchų ligos, o 
abi Anelisės dukros buvo jo pacientės. Jų būklė labai priklauso nuo 
vartojamų vaistų. Tą vakarą Anelisės bute jis elgėsi itin žiauriai ir, 
grasindamas susidoroti, privertė sugirdyti joms tablečių. Nuo jų 
mergaičių plaučių alveolės susitraukė, o tai pavojinga gyvybei. Pas- 


kui jis suleido joms priešnuodžio. Motinai turėjo būti nepaprastai 

didelė trauma matyti, kaip mėlynuoja mergaičių veidai ir jos nebe- 
gali pratarti nė žodžio. 

Bakas apsižvalgė po kambarį. Visi linkčiojo, pritardami jo žo- 
džiams. 

— Vėliau gydytojas paliepė reguliariai atvesti mergaites į jo kabi- 
netą, kad galėtų suleisti joms priešnuodžio, nes kitaip vėl pasikartos 
mirtinai pavojinga būklė. Tokiu būdu jis privertė Anelisę tylėti. Už 
tai, jog pagaliau nustatėme svarbiausią liudininką, turime būti dė- 
kingi jos motinai. Ji nieko nežinojo apie tą smurtavimą ir grasinimą, 
vykusį dukters bute, bet žinojo, kad ji matė žmogžudystę. Moteris 
iškamantinėjo dukterį jau kitą dieną, kai pastebėjo, kokios šoko bū- 
senos ji yra. Vienintelis dalykas, kurio jai nepavyko iškvosti, buvo 
žudiko vardas; Anelisė atsisakė jį pasakyti. Kai motinai primygtinai 
reikalaujant iškvietėme Anelisę į nuovadą apklausai, moterį buvo iš- 
tikusi didžiulė vidinė krizė. 

Dabar mes jau žinome ir tai, kad po kelių dienų gydytojas vėl 
buvo atėjęs pas Anelisę ir pagrasino, jog jai prabilus nužudys mergai- 
tes. Jis vartojo tokius žodžius kaip „gyvoms nudirti odą“, taip prive- 
dė liudininkę iki to, kad ji išgėrė mirtiną piliulių kokteilį. 

Kaip viskas vyko toliau, jau ir patys žinote. Moteris buvo nuvežta 
į ligoninę, kur ją pavyko atgaivinti, tačiau po to įvykio ji nepratarė nė 
žodžio. Tiesa, jūs nežinote to, kad mūsų tyrimui labai daug pagelbė- 
jo naujasis „O“ skyrius, vadovaujamas Karlo Mjorko. 

Tai pasakęs Bakas atsisuko į Karlą. 

— Karlai, nors tiesiogiai ir nebuvai įtrauktas į tyrimą, bet davei 
keletą idėjų apmąstymui. Aš ir mano komanda norėtume tau už tai 
padėkoti. Taip pat norėtume padėkoti tavo asistentui, kuris tapo 
tarpininku tarp mūsų ir Hardžio Heningseno, irgi suteikusio mums 
vertingų patarimų. Nusiuntėme Hardžiui gėlių, tiesiog kad žino- 


tum. 

Karlas klausėsi jo apstulbęs. Keli buvę jo kolegos atsisuko ir pa- 
bandė išspausti šypsenas savo akmeniniuose veiduose, tačiau kiti nė 
nekrustelėjo. Paskui prabilo Larsas Bjornas. 

— Prie šio tyrimo dirbo daugybė žmonių. Jums, vyrai, taip pat 
norim padėkoti, - pridūrė jis, rodydamas į narkotikų skyriaus pa- 
reigūnus. - Dabar jau jums teks narplioti narkotikus platinančių 
gydytojų tinklą. Visi suprantam, koks tai bus darbas. Kita vertus, 
žmogžudysčių skyrius dabar galės sutelkti dėmesį į kitus reikalus, ir 
tai yra gerai. Darbo trečiajame aukšte visiems yra per akis. 

Karlas luktelėjo, kol visi išsiskirstys. Jis puikiai suprato, kaip sun- 
ku buvo Bakui prisiversti jį pagirti, užtat priėjo prie jo, norėdamas 
paspausti ranką. 

— Nenusipelniau padėkų, bet dėkui, Bakai. 
ėmė rinkti savo popierius. 

— Gali man nedėkoti. Niekada taip nebūčiau pasakęs, jei Marku- 
sas Jakobsenas nebūtų man liepęs. 


Karlas linktelėjo. Vadinasi, jų santykiai ir vėl buvo labai aiškūs. 


Koridoriuje panika sklido žaibo greičiu. Visa administracija buvo 
apgulusi boso kabineto duris, ir kiekvienas norėjo pasiskųsti. 

— Gerai, gerai, palaukit. Mes dar neišsiaiškinom, kokia proble- 
ma, - gynėsi nuo jų Markusas Jakobsenas. - Bet iš to, ką pasakė poli- 
cijos komisarė, panašu, jog šiuo metu nė viena oficiali duomenų bazė 
neprieinama. Kažkas įsilaužė į centrinius serverius ir pakeitė visus 
slaptažodžius. Mes dar nežinom, kas už tai atsakingas. Nedaug kas 
galėtų atlikti tokio masto įsilaužimą. Darom viską, kas įmanoma, 


kad surastume kaltininkus. 

— Kažkokia nesąmonė, - kažkas leprelėjo, - kaip taip įmanoma? 
Jakobsenas truktelėjo pečiais. Jis stengėsi atrodyti ramus ir susi- 


kaupęs, bet greičiausiai viduje taip nesijautė. 


Karlas pranešė Asadui, kad jų darbo diena baigėsi, nes vis tiek 
nieko daugiau nebuvo galima padaryti. Negavę informacijos iš Gy- 
ventojų registro tarnybos sistemos jie negali susekti Larso Henriko 
Jenseno. Teks palaukti. 

Važiuodamas keliu į Hornbeko nugaros smegenų traumų klini- 
ką, per radiją Karlas išgirdo apie žiniasklaidai išplatintą laišką, kurį 
parašęs piktas pilietis tvirtino kompiuteriniu virusu užkrėtęs visas 
oficialias valstybines duomenų bazes. Kaip manoma, šis asmuo buvo 
valstybės tarnautojas, užėmęs aukštas pareigas, bet greičiausiai atleis- 
tas dėl savivaldybių reformos. Kol kas jokia informacija nebuvo pa- 
tvirtinta. Kompiuterinių sistemų ekspertai aiškinosi, kaip įmanoma 
įveikti tokio aukšto lygio duomenų apsaugą, o ministras pirmininkas 
nusikaltėlius pavadino „pačiais baisiausiais banditais, kokius tik ga- 
lima įsivaizduoti“. Jo teigimu, duomenų perdavimo srityje besispe- 
cializuojantys saugumo ekspertai jau dirba visu pajėgumu, todėl ne- 
trukus viskas turėtų būti sutvarkyta. Žinoma, kad ir kas atsakingas 
už šį išpuolį, jis nusipelnė ilgam netekti laisvės. Įsijautęs ministras 
pirmininkas vos nepalygino situacijos su Pasaulio prekybos centro 
atakomis, bet laiku sustojo. 


Tai buvo pirmasis protingas jo poelgis per ilgą laiko tarpą. 


Ant stalelio prie Hardžio lovos išties stovėjo puokštė gėlių, bet 
net ir mažiausios degalinės parduotuvėlėje būtum galėjęs rasti ką 


nors gražesnio. Nors Hardžiui buvo vis vien. Jis tų gėlių net nematė, 

nes slaugės buvo perstūmusios jo lovą prie lango, kad jis galėtų pro 
jį žiūrėti. 

— Bakas man liepė perduoti linkėjimus, - pranešė Karlas. 

Hardis metė į jį žvilgsnį, kurį šiaip jau galėtum pavadinti atšiau- 
riu, bet iš tiesų nė nepavyktų jo tiksliai apibūdinti. 

— Ko tas supistas išsigimėlis iš manęs nori? 

— Asadas perdavė jam tavo patarimą, dėl kurio pavyko suimti įra- 
riamąjį, kurį žada pasodint ilgam. 

— Nė velnio aš niekam nieko nepatariau. 

— Aišku, kad patarei. Juk pasakei, kad Bakui reikėtų pasidomėti 
visais, pas kuriuos pagrindinė liudininkė Anelisė Kvist galėjo lanky- 
tis dėl sveikatos problemų. 

— Apie kokią bylą mes čia kalbam? 

— Apie dviratininko žmogžudystę, Hardi. 

Šis susiraukė. 

— Neįsivaizduoju, apie ką tu čia kalbi, Karlai. Tu man numetei tą 
debilišką Meretės Liungor bylą, o ta boba psichologė prisvilo dėl su- 
sišaudymo Amageryje. Man ir tiek per akis. Kokia dar dviratininko 
žmogžudystės byla, pirmą kartą girdžiu. 

Dabar jau susiraukė abu. 

— Tai Asadas rimtai tau nieko nepasakojo apie dviratininko bylą? 
Gal tau su atmintim prastai, Hardi? Nebijok, pasakyk. 

— Ai, atsipisk, Karlai, - užputojo Hardis, žvelgdamas savo skai- 
driomis akimis. — Aš visai nenusiteikęs klausytis tavo nesąmonių. 
Mano atmintis yra mano didžiausias priešas. Tu ką, nesupranti ? 

Atsiprašydamas Karlas pakėlė ranką. 

— Nepyk, Hardi. Turbūt Asadas kažką supainiojo. Jam taip pa- 
sitaiko. 

Tačiau giliai viduje jis anaiptol nemanė, jog tai smulkmena. To- 


kių dalykų daugiau būti negali, ir jis pasistengs, kad nebebūtų. 

Jis atsisėdo prie stalo pusryčiauti vis dar mieguistas, apsunkęs ir 
kamuojamas stemplę deginančio sukilusio rūgštingumo. Nei Mor- 
tenas, nei Džesperas jam neištarė nė žodžio - tai buvo įprastas daly- 
kas jo posūniui, bet labai nepalankus ženklas nuomininkui. 

Ant stalo krašto gražiai perlenktas gulėjo rytinis laikraštis, kuria- 
me svarbiausia istorija šiandien buvo Tagės Bageseno savanoriškas 
pasitraukimas iš parlamento nario pareigų, pasak jo, dėl sveikatos 
problemų. Kol Mortenas nepakeldamas galvos tyliai kramsnojo, 
įbedęs akis į savo lėkštę, Karlas atsivertė šeštąjį puslapį ir nustėro, 
išvydęs jame nekokybišką savo paties nuotrauką. 

Tai buvo ta pati fotografija, kuri aną dieną buvo išspausdinta 
„Gossip“, tik šį kartą greta jos buvo kiek pablukusi lauke stovinčio 
Ufės Liungoro nuotrauka. Užrašas po ja nieko gero nežadėjo: 

„O“ skyriaus vadovas, atsakingas už „ypatingo kruopštumo rei- 
kalaujančių bylų“ tyrimą pagal Danijos partijos nurodymą, per dvi 
pastarąsias dienas dažnai buvo minimas žiniasklaidoje dėl itin nepa- 


lankių aplinkybių“ 

Straipsnyje apie „Gossip“ išspausdintą istoriją buvo nedaug teuž- 
siminta, tačiau žurnalistas buvo paėmęs interviu iš „Egelio“ darbuo- 
tojų, ir visi jie skundėsi nesubtiliais Karlo darbo metodais. Taip jie 
kaltino jį dėl Ufės dingimo. Vyriausioji slaugė, sprendžiant iš citatų, 
buvo itin įpykusi. Ji vartojo tokias frazes kaip „piktnaudžiavimas 
mūsų noru padėti, „psichologinė prievarta“ ir „manipuliavimas“. 
Straipsnis baigėsi žodžiais: „Rengiant šį straipsnį jokių komentarų 
iš Policijos departamento gauti nepavyko. 

Didesnio niekšo už Karlą Mjorką nebūtum radęs nė tarp irališ- 
ko vesterno herojų. Tiesiog nuostabus reportažas, ypač žinant, kaip 
viskas iš tiesų buvo. 

— Man šiandien baigiamasis egzaminas, - apmąstymuose pasken- 
dusį Karlą pažadino Džespero balsas. 

Karlas pažvelgė į jį pro laikraščio viršų. 

— Kokio dalyko? 

— Matiekos. 

Dvelkė problemomis. 

— Ar tu bent kiek mokeisi? 

Džesperas truktelėjo pečiais ir pakilo eiti. Šūsnis uogiene ir svies- 
tu išterliotų indų bei visa kita netvarka, kurią jis nuolat palikdavo 
ant stalo po savęs, Džespero nė kiek nejaudino. 

— Džesperai, neskubėk, - sustabdė jį Karlas. - Ką tu tuo norėjai 
pasakyt? 

Posūnis atsigręžė į jį. 

— Norėjau pasakyt, kad jei neišlaikysiu, manęs gali nepriimti mo- 
kytis į Alerodą. Gaila! 

Mintyse regėdamas priekaištingą Vigos veidą Karlas nuleido lai- 
kraštį. Rūgštis skrandyje dar labiau sukilo. 

Automobilių stovėjimo aikštelėje liaudis jau laidė juokelius apie 
vakarykštį duomenų bazių nulaužimą. Pora žmonių sakė nežinantys, 
ką reikės veikti darbe. Vienas iš jų rūpindavosi statybos leidimais, o 
kitas tvarkydavo sveikatos draudimo išmokas - abu dažniausiai visą 
darbo dieną praleisdavo įsmeigę akis į kompiuterių ekranus. 

Per radiją Karlas išgirdo kelių merų išsakytą kritiką dėl savivaldy- 
bių reformų, kurios netiesiogiai ir įžiebė visą šią sumaištį. Paskam- 
binę klausytojai burbėjo, kad besitęsianti apgailėtina situacija dėl 
viršvalandžiais ir darbais apkrautų savivaldybių darbuotojų dabar 
tik dar pablogės. Jei tas duomenų bazes nulaužęs nusikaltėlis išdrįstų 
pasirodyti kuriuose nors panikos apimtuose savivaldybės rūmuose, 
artimiausias reanimacijos skyrius neabejotinai turėtų pasidarbuoti 
iš peties. 

Policijos valdybos būstinėje nuotaikos buvo geresnės - problemų 
sukėlęs asmuo jau buvo suimtas. Kai tik iš kaltinamojo - vyresnio 
amžiaus moteriškės, dirbusios programuotoja Vidaus reikalų minis- 
terijoje, - bus gautas paaiškinimas, kaip atitaisyti padarytą žalą, ši 
istorija bus paviešinta. Vos po kelių valandų viskas turėtų stoti į sa- 
vas vėžes. Visiška visuomenės kontrolė, daugeliui žmonių įgrisusi iki 
gyvo kaulo, ir vėl turėjo būti grąžinta į valdžios biurokratų rankas. 


Vargšė moteriškė. 


Nors ir keista, tačiau iki savo rūsio Karlas nusigavo nesutikęs nė 
vieno iš savo kolegų, ir tai buvo tiesiog puiku. Naujienos rytiniame 
laikraštyje apie Karlo smurtą prieš psichiškai neįgalų vyrą šiaurinės 
Zelandijos slaugos namuose jau neabejotinai buvo pasiekusios net 


pačius mažiausius šio milžiniško pastato užkampius. 

Jis tik vylėsi, kad trečiadieniniame Markuso Jakobseno susirin- 
kime su komisare ir kitais policijos vadais nebus aptarinėjama vien 
tik ši istorija. 

Radęs Asadą kabinete Karlas negaišo laiko ir iškart jį užsipuolė. 
Vos per kelias sekundes, regis, jam pavyko išmušti jį iš pusiausvyros. 
Visuomet linksmai nusiteikęs asistentas dar niekad nebuvo matęs 
šios Karlo asmenybės pusės. O šis dabar nė nemanė vynioti į vatą 
savo pykčio. 

— Asadai, tu mane apgavai, - užriko Karlas, įsmeigęs į jį akis. - 
Net neužsiminei Hardžiui apie dviratininko žmogžudystę. Pats su- 
galvojai visas išvadas. Aš nieko nesakau, jos protingos, bet tu man 
sakei visai ką kita. Taip nepracis. Girdi, ką sakau? Lengvai neišsi- 
suksi. 

Praktiškai buvo galima girdėti, kaip Asado galvoje net girgždė- 
damas sukasi mąstymo mechanizmas. Kažin, kas joje dedasi? Ar 
žmogus bent jaučia sąžinės graužimą? 

Karlas nusprendė dar šliūkštelėti alyvos į ugnį. 

— Gali nieko nebesakyti, Asadai! Daugiau man makaronų ne- 
bekabinsi. Kas tu apskritai per vienas, Asadai? Štai ką aš norėčiau 
sužinoti, ir dar, ką veikei visą tą laiką, nes pas Hardį juk nesėdė- 
jai? - Rankos mostu jis nutildė Asadą, mėginantį įsiterpti. - Gerai, 
gerai, žinau, kad buvai nuvažiavęs, bet ilgai neužsibūdavai. Na, rėžk, 
Asadai. Kur čia šuo pakastas? 

Asadas tylėjo, nors akivaizdžiai nervinosi. Karlas matė, jog po 
ramia jo veido išraiška slypi į kampą įspeistas žvėris. Jeigu jie būtų 
priešai, Asadas turbūt šią akimirką jį jau smaugrų. 

— Sekundėlę, - tarė Karlas. Atsisukęs į savo kompiuterį jis at- 
sidarė „Google“ paieškos langą. - Turiu tau porą klausimų. Girdi 


mane? 

Asadas neatsakė. 

— Tu klausai, ką aš sakau? 

Asado murmesys buvo dar tylesnis už kompiuterio ūžimą. Ma- 
tyt, tai reikėjo priimti kaip teigiamą atsakymą. 

— Tavo byloj parašyta, kad tu su žmona ir dviem dukterimis at- 
važiavai į Daniją tūkstantis devyni šimtai devyniasdešimt aštuntai- 
siais. Iki dutūkstantųjų gyvenai Sandholmo pabėgėlių stovykloje, 
tada tau buvo suteiktas politinis prieglobstis. 

Asadas linktelėjo. 

— Kažkaip per greitai. 

— Tuo metu ne, Karlai. Dabar viskas kitaip. 

— Asadai, iš kurio tu Sirijos miesto? Apie tai byloje nieko nepa- 
rašyta. 

Atsigręžęs Karlas pamatė tokį niūrų Asado veidą, kokio dar nie- 
kad nebuvo matęs. 

— Karlai, ar čia tardymas? 

— Taip, galima ir taip pavadint. Tu prieštarauji? 

— Yra daug dalykų, kurių tau aš nesakysiu, Karlai. Turi gerbti tai 
dėl to. Aš turėjau blogą gyvenimą. Jis mano, ne tavo. 

— Šitą aš suprantu. Bet iš kurio tu miesto? Nejaugi taip sunku 
atsakyti į šį klausimą? 

— Aš atvykau iš Sab Abaro apylinkių. 

Karlas įvedė pavadinimą į paieškos laukelį. 

— Čia kažkoks neaiškus užkampis, Asadai. 

— Ar aš sakiau, kad ne, Karlai? 

— Kiek kelio, tavo manymu, nuo Sab Abaro iki Damasko? 

— Viena diena. Du šimtai su viršum kilometrų. 

— Viena diena? 

— Ten greičiau neišeina. Pirmiau reikia pervažiuoti miestą, pas- 


kui yra kalnai. 

Pažvelgęs į „Google Earth“ Karlas tuo įsitikino. Nykesnės vietos 
dar būtų reikėję paieškoti. 

— Hafezas Asadas, toks tavo vardas, bent jau taip parašyta Imi- 
gracijos tarnybos dokumentuose. — Įvedęs vardą į paiešką Karlas 
akimirksniu gavo rezultatus. - Turbūt nelabai kaip sekasi su tokiu 
vardu, ar ne? 

Asadas gūžtelėjo pečiais. 

— Toks pat vardas, kaip ir diktatoriaus, kuris valdė Siriją dvide- 
šimt devynerius metus! Ar tavo tėvai buvo „Baath“ partijos nariai ? 

— Taip, buvo. 

— Tai tu pavadintas jo garbei? 

— Mano šeimoj keli žmonės pavadinti tokiu vardu. Sakau tau. 

Karlas įdėmiai stebėjo tamsias Asado akis. Vyrukas atrodė nepa- 
našus į save. 

— Kas buvo Hafezo Asado įpėdinis? - be ceremonijų paklausė 
Karlas. 

Asadas net nemirktelėjo. 

— Jo sūnus Bašaras. Ar tai dabar negalėtume jau baigti, Karlai? 
Mums nieko iš to gero. 

— Gal tu ir teisus. Tai koks buvo pirmojo sūnaus vardas, to, kur 
žuvo per avariją tūkstantis devyni šimtai devyniasdešimt ketvirtai- 
siais? 

— Dabar aš neprisimenu. 

— Neprisimeni? Kaip keista. Čia parašyta, kad jis buvo myli- 
miausias tėvo pasirinktas įpėdinis. Jo vardas buvo Bazilis. Man at- 
rodo, bet kuris tavo amžiaus žmogus Sirijoje prisimintų jo vardą net 
negalvojęs. 

— Teisingai. Jo vardas Bazilis, - linktelėjo Asadas. - Bet yra tiek 
daug dalykų, kuriuos aš jau pamiršęs, Karlai. Aš 2e207ix prisiminti. 


Aš... - Jis nutilo, ieškodamas tinkamo žodžio. 

— Palaidojai praeitį ? 

— Taip, galima taip ir sakyti. 

„Gerai, jei jis ir toliau taip elgsis, aš nieko doro nepešiu, - pama- 
nė Karlas. - Teks perjungti kitą pavarą. 

- Žinai, ką aš manau, Asadai? Manau, kad tu man meluoji. Tavo 
vardas visai ne Hafezas Asadas. Čia tiesiog pirmas vardas, tau šovęs 
į galvą prašant politinio prieglobsčio. Teisybę sakau? Taip ir matau, 
kiek juoko buvo tam žmogui klastojant tavo dokumentus, argi ne 
taip? Gal ten buvo netgi tas pats vyras, pagelbėjęs mums su Meretės 
telefonų knyga. Ar pataikiau? 

— Aš manau, jog mums reiktų baigti dabar, Karlai. 

— Tai iš kur vis dėlto tu atvažiavęs, Asadai? Na, dėl vardo tiek to, 
aš jau pripratau, neverta dabar keisti, nors tai iš tikrųjų tavo pavardė, 
ar ne, Hafezai? 

— Aš iš Sirijos, atvažiavau iš Sab Abaro. 

— Norėjai pasakyt, iš Sab Abaro apylinkių? 

— Taip, į šiaurės rytus nuo centro. 

Kad ir kaip įtikinamai nuskambėjo, Karlui buvo nelengva priim- 
ti informaciją už gryną pinigą. Prieš dešimt metų gal būtų priėmęs. 
Bet po šimtų įvykdytų apklausų jau nebegalėjo. Jo instinktai virte 
virė. Asado reakcija kėlė įtarimą. 

— Ar tu kartais ne iš Irako, Asadai? Prisipažink. Ar kartais netu- 
ri kokių paslapčių, dėl kurių tave deportuotų iš Danijos ir išsiųstų 
atgal? Atspėjau? 

Asado veidas ir vėl persimainė. Raukšlės kaktoje išnyko. Gal šią 
akimirką jam toptelėjo, kaip išsisukti, o gal buvo išties nuoširdus. 

- Irako? Visai ne. Tu dabar kalbi kvailai, Karlai, - tarė jis įsižei- 
dęs. - Ateik į svečius ir apžiūrėk mano daiktus, Karlai. Aš iš namų 


atsivežiau lagaminą. Gali pasikalbėti su mano žmona. Ji truputį su- 

pranta angliškai. Arba su mano mergaitėmis. Tada žinosi, jog tai, 
ką aš sakau, yra teisybė, Karlai. Aš — politinis pabėgėlis, ir patyriau 
daug negerų dalykų. Aš apie tai nenoriu kalbėti, Karlai, taigi, gal 
galėtum palikti mane ramybėje. Tiesa, kad nedaug laiko išbuvau pas 
Hardį, kaip kad sakiau, bet buvau nuvykęs labai toli iki Hornbeko. 
Aš bandau padėti savo broliui atvykti į Daniją, tam irgi reikia laiko, 
Karlai. Aš atsiprašau. Sakysiu tau tiesiai ateityje. 

Karlas atsilošė. Jam jau beveik norėjosi mesti į šalį skeptiškumą ir 
patikėti tomis saldybėmis, kurias čia į kairę ir į dešinę suokė Asadas. 

— Aš niekaip nesuprantu, kaip tu galėjai taip greitai perprasti po- 
licijos darbą, Asadai. Tikrai esu dėkingas tau už pagalbą. Tu kartais 
šiurpini, bet reikalą išmanai. Iš kur to išmokai? 

= Šiurpini? Kas tai yra? Čia apie vaiduoklius ir panašiai? - Asa- 
das atviraširdiškai žvelgė į Karlą. Na gerai, jis išties šį tą išmano. Gal- 
būt yra sumanus iš prigimties. Galbūt dėl nieko nemeluoja. Gal čia 
tik Karlas su metais darosi vis didesnis niurzga. 

— Tavo byloj nieko neparašyta apie išsilavinimą, Asadai, kur tu 
mokeisi ? 

Šis patraukė pečiais. 

— Nedaug mokiausi, Karlai. Mano tėvas turėjo mažą įmonę, kuri 
pardavinėjo konservuotus produktus. Aš labai gerai žinau, kiek lai- 
ko gali išbūti konservuoti pomidorai 50 *C. 

Karlas šyptelėjo. 

— Tai negalėjai susilaikyti nuo politikavimo ir galiausiai turėjai 
pasikeisti vardą, ar tą nori pasakyti ? 

— Taip, labai panašiai. 

— Tave kankino? 

— Taip. Karlai, aš nenoriu kalbėti apie tai. Tu dar nematei, koks 


aš pasidarau, kai būna blogai. Aš negaliu apie tai kalbėti, gerai? 

— Gerai, - linktelėjo Karlas. - Bet nuo šiol nuo manęs neslėpsi, 
ką veiki darbo metu. Ar supratai? 

Asadas patvirtino tai iškeldamas savo bosui abu nykščius. Pama- 
tęs sušvelnėjusį Karlo žvilgsnį jis taip pat atsipalaidavo. Tada Karlas 
atkišo pakeltą ranką, ir abu pliaukštelėjo delnais. 

Viskas išsiaiškinta. 

— Gerai, Asadai. Dirbam toliau. Turim ir kitų reikalų per akis, 
tarė Karlas. - Reikia surasti tą Larsą Henriką Jenseną. Tikiuosi, jau 
greit vėl bus galima prisijungt prie gyventojų registro sistemos, bet 
iki tol pabandykim paieškot jo motinos, Ulos Jensen. Toks vyriškis 
iš „Riso... - pamatęs, kad Asadas jau žiojasi klausti, kas tas „Risu“, 
Karlas nusprendė negaišti laiko. - Vienas toks žmogus man sakė, 
jog ji gyvena į pietus nuo Kopenhagos. 

— Ar Ula Jensen yra retas vardas? 

Karlas papurtė galvą. 

— Kadangi dabar žinome tėvo įmonės pavadinimą, turim dau- 
giau už ko užsikabinti. Pirmiausia paskambinsiu į įmonių registrą. 
Reikia tikėtis, kad bent jau jis nepastrigęs. O tu kol kas adresų kny- 
goje paieškok Ulos Jensen. Pradėk nuo Brondbiuerno ir varyk į pie- 
tus. Valensbekas, galbūt Glostrupas, Tostrupas, Kildebrondė. Ne- 
ieškok prie par Kiogės, nes ten kompanija buvo įsikūrusi anksčiau. 
Pabandyk labiau į šiaurę. 

Asadas atrodė lyg naštą nuo pečių nusimetęs. Jis jau ketino eiti 
pro duris, tik staiga atsisuko ir priėjęs Karlą apkabino. Jo barzdos 
šeriai braižėsi ir dvelkė pigiu losjonu po skutimosi, bet apkabinimas 
buvo nuoširdus. 

Kai Asadas net pasišokinėdamas nužygiavo į savo kabinetą kita- 
pus koridoriaus, Karlas dar kurį laiką sėdėjo prie stalo, laukdamas, 
kol sentimentai aprims. Jis jautėsi kone taip, lyg būtų susigrąžinęs 


savo senąją kolegų komandą. 

Reikiamą informaciją neilgai trukę surado abu. Įmonių registro 
veikla užlūžus sistemoms sutrikdyta nebuvo, tad surasti „AJ Indus- 
tries“ adresą jiems tetruko penketą sekundžių. Kompanija priklausė 
vokiečių įmonei „Irabeka Holding“. Darbuotojas maloniai pasi- 
tikslino, ar Karlui reikia apie ją dar kokios nors informacijos. Savi- 
ninkų pavardės nurodytos nebuvo, bet jas galima sužinoti susisiekus 
su jų kolegomis Vokietijoje. Gavęs vokiečių įmonės kontaktus Kar- 
las šūktelėjo Asadui, kad nebeieškotų, bet šis savo ruožtu šūktelėjo 
jau radęs keletą galimų adresų. 

Sulyginę turimus duomenis abu suprato, jog rado, ko ieškojo. 
Ula Jensen gyveno bankrutavusios „HJ Industries“ sklype, Strohu- 
so gatvėje Grevėje. 

Karlas susirado tą vietą žemėlapyje. Ji buvo vos už kelių šimtų 
jardų nuo to Kapelevo autostrados ruožo, kuriame per avariją su- 
degė Danielis Heilas. Karlas prisiminė, kaip stovėjo tame kelyje ir 
tyrinėjo apylinkes. Netoliese. regis, buvo malūnas. 

Jis pajuto, kaip gyslose plūsteli adrenalinas. Na štai, pagaliau jie 
turi adresą ir gali nuvažiuoti ten per dvidešimt minučių. 

— Galbūt reikėtų mums ten pirma paskambinti, Karlai? - Asa- 
das ištiesė jam telefono numerį. 

Šis pažiūrėjo į savo pagalbininką bereikšmiu žvilgsniu. Na štai, 
pasirodo, ne vien išminties perliukai trykšta iš jo lūpų. 

— Puikiai sugalvojai, Asadai, galim paskambinti, jei norim rasti 


tuščius namus. 


Kadaise čia, macyt, buvo niekuo neišsiskiriantis ūkis su gyvena- 


muoju namu, kiaulide, daržine ir akmenimis grįstu kiemu. Namas 

stovėjo taip arti kelio, jog pro langus galėjai matyti viduje esančius 
kambarius. Kiek toliau už šių baltų pastatų kyšojo dar trys ar keturi 
didesni. Iš visko sprendžiant, pora iš jų niekada nė nebuvo naudo- 
jami. Bent jau vienas, kokių trisdešimties ar keturiasdešimties pėdų 
aukščio statinys, kuriame vietoj langų žiojėjo skylės. Sunku buvo ir 
suvokti, kaip valdžia galėjo leisti tokias statybas. Pastatas visiškai už- 
gožė vaizdą į laukus, nuklotus geltonais rapsų žiedais, ir už jų plytin- 
čias tokio žalumo pievas, kad jų spalvos nepavyktų atkartoti jokiam 
dailininkui. 

Apsižvalgęs aplink Karlas nepastebėjo nė gyvos dvasios. Žmo- 
nių nesimatė nei laukuose, nei prie pastatų. Sodybos kiemas taip 
pat buvo tuščias. Baltintas namo fasadas vietomis buvo pradėjęs lu- 
pinėtis. Šiek tiek toliau į rytus palei kelią riogsojo suverstos šiukšlių 
ir statybinių nuolaužų krūvos. Nors aplink geltonavo pienės ir virš 
banguotų „Eternit“ stogo lakštų sviro sužydėjusių vaismedžių ša- 
kos, ši vieta vis tiek atrodė baisiai niūri. 

— Kieme nėra mašinos, Karlai, - informavo Asadas. - Turbūt jau 
labai seniai kada čia kas nors gyveno. 

"Tramdydamas nusivylimą Karlas net sukando dantis. Intuicija 
sakė, jog Larso Henriko Jenseno čia ieškoti beviltiška. Velnias. Ot 
velnias. 

— Einam, Asadai, apsidairysim po kiemą, - tarė Karlas, statyda- 
mas automobilį pakelėje, kiek toliau nuo namo. 

Tylėdami abu išlipo. Pralindę pro gyvatvorę jie apėjo namą ir at- 
sidūrė sode, užžėlusiame išsikerojusiais krūmais bei garšvomis. Pa- 
noraminiai namo langai buvo pilkšvi, apsinešę purvu. Viskas atrodė 
apleista ir negyva. 

— Tu pažiūrėk, - sušnibždėjo Asadas, prispaudęs nosį prie lango 


stiklo. 

Karlas priėjo ir taip pat pažvelgė vidun. Namo vidus buvo toks 
pat apleistas. Atrodė, lyg būtum atsidūręs Miegančiosios Gražuo- 
lės pilyje, trūko tik vėliavų ir erškėčių krūmų. Viduje storas dulkių 
sluoksnis dengė stalus, knygas, laikraščius ir visokiausių popierių 
krūvas. Viename kampe stovėjo sukrautos kartono dėžės, kurios, 
matyt, niekada nebuvo iškraustytos, o greta gulėjo į ritinius susukti 
taip ir nepatiesti kilimai. 

Čia buvo likęs laimingas šeimos gyvenimas prieš užklumpant 
niūriems laikams. 

— Man atrodo, jie kaip tik kraustėsi, kai įvyko nelaimė, Asadai. 
Taip sakė ir tas vyras iš „Risu“. 

— "Taip, bet tada pasižiūrėk ten, kas gale. 

Asadas parodė į kitapus kambario esančias duris. Pro jas vidun 
skverbėsi šviesa, o grindys ties slenksčiu atrodė blizgančios, lyg nu- 
šlifuotos. 

— Tikrai, - sutiko Karlas, - atrodo kažkaip kitaip. 

Perėję žolynų darželį, kur aplink žydinčius česnakus dūzgė ka- 
manės, jie pasuko už namo kampo ir atsidūrė kieme. 

Karlas priėjo prie užsklęstų langų ir pro vieną pasižiūrėjęs teįžvel- 
gė tuščias sienas ir porą kėdžių. Prispaudęs kaktą prie stiklo pamatė 
ryškėjant kambario kontūrus. Be jokios abejonės, jame kažkas gyve- 
no. Ant grindų mėtėsi marškiniai, buvo patiestas storas čiužinys su 
sujauktomis antklodėmis, o ant jų nusviesta pižama, kokią Karlas 
prisiminė visai neseniai matęs universalinės parduotuvės kataloge. 

Stengdamasis tolygiai kvėpuoti jis instinktyviai uždėjo ranką ant 
diržo, kur ilgus metus nešiodavosi tarnybinį ginklą, nors jau keletą 
mėnesių jo su savimi nebeturėjo. 

— Kažkas neseniai čia miegojo, — tyliai tarė Asadui, stovėjusiam 


už kelių žingsnių ir taip pat spoksojusiam pro langą. 

— Kažkas irgi čia buvo, - atsakė šis. 

Priėjęs prie jo Karlas pats įsitikino. Virtuvė buvo tvarkinga ir 
švari. Tiesiai prieš juos matėsi praviros durys, o už jų - dulkina sve- 
tainė, kurią jau buvo apžiūrėję iš anos pusės. Nepaliesta ir niekieno 
netrukdoma buveinė. 

Užtat virtuve neabejotinai kažkas naudojosi dar visai neseniai. 

— Yra šaldiklis, ant stalo kava, elektrinis virdulys. Štai ten kampe 
dar matau porą pilnų butelių kokakolos, - pasakė Karlas. 

"Tada atsigręžęs pažvelgė į kiaulidę ir už jos esančius pastatus. 
Buvo galima viską apieškoti ir be teismo orderio, bet tada, jei nie- 
ko nepeštų, turėtų už tai atsakyti - juk tvirto pagrindo teigti, kad 
grįžus kitą kartą būtų jau per vėlu, jie neturėjo. Iš tikrųjų, galima 
palaukti ir iki ryto. Gerai pagalvojus, atvažiuoti čia kitą dieną gal 
būtų netgi geriau. Galbūt rastų ką nors namuose. 

Karlas pats sau linktelėjo. Ko gero, geriausia bus palaukti ir atlik- 
ti viską pagal oficialią tvarką. Tada giliai atsidusęs pagalvojo, kad iš 
tiesų jam nepatinka nei vienas, nei kitas sprendimas. 

Kol Karlas stovėjo ir svarstė, Asadas sukruto kažkur bėgti. Iš 
pažiūros kresnas ir drūtas vyrukas buvo stebėtinai vikrus - keliais 
šuoliais perbėgęs kiemą jis išlėkė į kelią ir mojuodamas rankomis 
susistabdė pro šalį važiuojantį traktorių. 

Karlas leidosi jam iš paskos. 

- Taip, - per traktoriaus burzgimą išgirdo jis ūkininko balsą. — 
Motina su sūnumi čia tebegyvena. Gana keista, bet atrodo, jog jie 
dabar persikėlė į aną pastatą štai ten, — jis parodė į patį tolimiausią 
iš sujungtų pastatų. - Man atrodo, jie ten ir dabar. Bent jau rytą 
mačiau ją lauke. 

Karlui parodžius policininko ženklelį vyras kaipmat užgesino 


traktoriaus variklį. 

— Ką galit pasakyt apie sūnų? - paklausė Karlas. - Gal jo vardas 
Larsas Henrikas Jensenas? 

Ūkininkas, primerkęs akį, kiek pagalvojo. 

— Nea, man atrodo, ne toks. Jis toks keistas, labai aukštas. Po 
galais, koks ten jo vardas? 

— Tai ne Larsas Henrikas? 

— Ne, ne toks. 

Ir vėl tie vaikų žaidimai. Gal toks, gal ne toks. Šimtus kartų Kar- 
lui jau buvo tekę susidurti su tokiomis spėlionėmis. Tai jį buvo ge- 
rokai užknisę, kaip ir dar daugelis kitų dalykų. 

— Sakėte, jie gyvena štai tam pastate? - rodydamas pirštu pasi- 
tikslino jis. 

Ūkininkas linktelėjo ir nusišnypštė nosį tiesiai ant savo naujutė- 
laičio „Ferguson“ traktoriaus variklio gaubto. 

— Iš ko jie gyvena? — paklausė Karlas, ranka mostelėdamas į kai- 
mo laukus. 

— Nežinau. Aš nuomojuosi iš jų keletą akrų žemės. Kristoferse- 
nas, kaimynas, irgi truputį nuomojasi. Jie turi gabaliuką subsidijuo- 
jamos žemės, ji tikriausiai dar gauna šiek tiek pensijos. Porą kartų 
per savaitę iš kažkur atvažiuoja autobusiukas, man atrodo, atveža 
visokių plastikinių daiktų jiems valyti. Ir maisto jiems atveža. Ma- 
nau, kad taip ir pragyvena ji su sūnumi. - Vyriškis nusijuokė. - Taigi 
čia kaimas, ūkis. Kaip ir turim viską, ko mums reikia. 

— Ar tas autobusiukas valstybinis, iš savivaldybės? 

— Ne, tikrai ne. Iš kažkokios krovinių gabenimo įmonės, kaip 
suprantu. Ant šono yra toks ženklas, toks par, kaip kartais būna ant 
laivų, kai rodo per televiziją, bet tiksliai nepasakysiu. Nelabai man 
ir įdomūs tie visi jūriniai dalykai. 

Ūkininkui nupukšėjus malūno link, Karlas su Asadu atsisuko 
dar kartą apžiūrėti pastatų, stūksančių už kiaulidės. Keista, kad pir- 
ma važiuodami keliu nebuvo jų pastebėję, nors jie buvo gana dideli. 
Gal dėl tos tankiai susodintos gyvatvorės, kuri jau buvo sužaliavusi 
orams atšilus. 

Be namo, daržinės ir kiaulidės, kurie supo kiemą, dar toliau už 
nebaigto statinio, ant išlygintos bei žvyru užpiltos aikštelės, vie- 
nas šalia kito stovėjo trys neaukšti pastatai. Matyt, kažkada buvo 
planuojama ten iškloti asfaltą. Dabar visur kyšojo piktžolės, o tarp 
žalumos buvo įsispraudęs tik vienintelis visus pastatus jungiantis 
platus takas. 

Asadas parodė į siauras ratų vėžes ant tako, kurias jau spėjo pa- 
stebėti ir Karlas. Jos buvo tokio pat pločio, kaip dviračio padangos, 
tik paraleliai ėjo dvi. Greičiausiai kažkas čia pravažiavo invalido ve- 
žimėliu. 

Jiems beeinant link ūkininko parodyto pastato, garsiai ir šaižiai 
suskambo Karlo mobilusis. Mintyse keikdamasis, kad neišjungė 
garso, jis pastebėjo piktą Asado išraišką. 

Skambino Viga. Jos talentas nutaikyti patį netinkamiausią mo- 
mentą buvo tiesiog neprilygstamas. Ji paskambindavo jam stovint 
tarp yrančių lavonų ir paprašydavo parnešti namo grietinėlės kavai. 
Ji įkyriai bandydavo prisiskambinti, kai telefonas tūnodavo švarko 
kišenėje, o šis kartu su kitais daiktais būdavo numestas ant automo- 
bilio sėdynės Karlui skubant karštais kokio nors įtariamojo pėdsa- 
kais. Šiuo klausimu Viga buvo nepakartojama. 

Karlas išjungė skambučio garsą. 

Ir tą akimirką, kai pakėlė galvą, jo žvilgsnis susidūrė su aukšto, 


lieso, maždaug dvidešimties metų vyruko akimis. Jo galva atrodė 

keistai pailga, tarsi deformuota, o viena veido pusė buvo sudarkyta 
randų ir apdegusios odos. 

— Čia negalima eiti, - perspėjo jis balsu, iš kurio nebūtum pasa- 
kęs, ar kalba vaikas, ar suaugęs. 

Karlas arkišo jam savo ženklelį, bet vaikinukas, regis, nelabai su- 
prato, ką jis reiškia. 

- Aš - policijos pareigūnas, - draugiškai paaiškino Karlas. - No- 
rėtume pasikalbėti su tavo mama. Kiek žinom, ji čia gyvena. Būčiau 
labai dėkingas, jei jos paklaustum, ar mes galime trumpam užeiti. 

Nei ženklelis, nei du nepažįstamieji jaunuoliui nepadarė įspū- 
džio. Panašu, kad jis nebuvo toks naivus, kaip atrodė iš pirmo žvilgs- 
nio. 

— Kiek laiko man dar reikės laukti? - šiurkščiai paklausė Karlas. 
Vyrukas krūptelėjęs atsitokėjo ir pranyko namo viduje. 

Praėjo kelios minutės. Karlas pajuto, kaip krūtinę vėl pradeda 
mausti, ir prakeikė save už tai, jog nuo pat grįžimo į darbą po biu- 
letenio taip ir nebuvo paėmęs iš policijos valdybos saugyklos savo 
tarnybinio ginklo. 

— Būk už manęs, Asadai, - paliepė jis. Galvon šmėstelėjo ryto- 
jaus laikraščio antraštė: „Policijos detektyvas per pražūtingą susi- 
šaudymą paaukoja savo asistento gyvybę. Trečią dieną iš eilės „O“ 
skyriuje dirbantis vyresniojo inspektoriaus pavaduotojas detektyvas 
Karlas Mjorkas įsivelia į skandalą“ 

Nustūmęs Asadą į šoną, kad šis neabejotų situacijos rimtumu, 
Karlas atsistojo prie durų. Jeigu kas nors išlįs iš už jų su šautuvu ar 
dar kuo, tegul jo asistento galva bent jau nebūna artimiausias taiki- 
nys. 

Tada tarpduryje pasirodė tas pats jaunuolis ir pakvietė juos už- 


eiti. 

Sėdėdama invalido vežimėlyje moteris rūkė cigaretę. Ji buvo sun- 
kiai nusakomo amžiaus - visai žila, raukšlėta ir išvargusi, bet, spren- 
džiant pagal sūnų, negalėjo būti vyresnė nei šešiasdešimt vienerių ar 
dvejų. Žvelgdamas į šią susikūprinusią būtybę negalėjai nepastebėti 
keistai nukarusių kojų, kreivų tarsi medžio šakos, kadaise perlaužtų 
perpus, o paskui ir vėl kažkaip suaugusių. Avarija išties paliko ryškų 
pėdsaką, kuris kėlė liūdesį bei gailestį. 

Karlas apsidairė. Kambarys buvo milžiniško dydžio — mažiau- 
siai dviejų tūkstančių penkių šimtų kvadratinių pėdų ploto, o gal ir 
daugiau - bet nepaisant dvylikos pėdų aukščio lubų, jame tvyrojo 
tabako smarvė. Cigaretės dūmai spirale kilo į viršų ir driekėsi palei 
stoglangius. Jų tebuvo koks dešimt, tad patalpa skendėjo prieblan- 
doje. Vietoj sienų ir kambarių viskas įrengta bendroje erdvėje. Prie 
pat lauko durų buvo virtuvės zona, šone tualetas. Baldais iš „Ikea“ 
apstatyta svetainė su pigiais kilimėliais ant betono grindų tęsėsi gal 
penkiolika ar visus dvidešimt jardų, o pačiame jos gale matėsi kaž- 
kas panašaus į miegamąjį. 

Jei ne tas pridvisęs kambario oras, aplinką būtum galėjęs pava- 
žurnalus ir, matyt, praleisdavo didžiąją dalį savo laiko. Mirus vyrui 
ji turėjo verstis kaip išmanydama. Pašonėje bent jau turėjo sūnų, ku- 
ris jai padėdavo. 

Karlas pastebėjo, kaip Asado akys iš lėto skenuoja patalpą. Kaž- 
kas velniško buvo jo žvilgsnyje, keliaujančiame nuo vieno daikto 
prie kito, kartkartėmis stabtelinčiame prie kokios nors detalės pary- 
rinėti atidžiau. Jis buvo nepaprastai susikaupęs ir įsitempęs - rankos 


prie šonų, pėdos tvirtai įremtos į grindis. 

Moteris bendravo gana draugiškai, nors pasisveikindama ranką 
ištiesė tik Karlui. Šis pristatė juos abu ir patikino, kad nėra ko jau- 
dintis, - jie tik ieško vyresniojo jos sūnaus, Larso Henriko, ir nori 
užduoti jam keletą klausimų. Nieko ypatingo, greičiau formalumas. 
Galbūt ji pasakytų, kur galima jį rasti? 

— Lasė yra jūrininkas, — nusišypsojusi atsakė moteris. Taigi, ji 
vadino jį Lase. - Šiuo metu jo nėra, parplauks namo po mėnesio. 
Pasakysiu, kad ieškojote. Ar turite savo vizitinę kortelę? Galėčiau 
jam perduoti. 

— Deja, ne, - Karlas taip pat pabandė nekaltai nusišypsoti, bet 
tai moters neįtikino. - Būtinai grįžęs į biurą atsiųsiu jums savo vi- 
zitinę kortelę. — Jis dar kartą nusišypsojo. Šį kartą pavyko geriau. 
Tokia buvo auksinė taisyklė: pirmiausia pasakyti ką nors teigiamo, 
o tada nusišypsoti, kad atrodytum nuoširdus. Atvirkštinį variantą 
žmonės gali interpretuoti visaip - pavyzdžiui, kad jiems geriniesi 
arba Alirtuoji. Tai leidžia pajusti jiems savo pranašumą. Bent jau šią 
gyvenimišką tiesą moteris puikiai žinojo. 

Karlas pasisuko, tarsi jau ketindamas eiti, ir pačiupo Asadą už 
rankovės. 

— Gerai, ponia Jensen, taip ir sutarkime. Beje, kokioje keltų lini- 
joje, įdomumo dėlei, dirba jūsų sūnus? 

Dirbtinis nerūpestingumas ir šypsena nepraslydo pro jos akis. 

— Oi, mielai atsakyčiau, jei tik prisiminčiau... Jis plaukioja dau- 
gybe skirtingų laivų. - Tai pasakiusi ji nusišypsojo. Pageltę dantys 
Karlui buvo ne naujiena, bet tokių geltonų kaip jos dar niekad ne- 
buvo regėjęs. 

- Jis dirba kapitono padėjėju, jei aš neklystu? 

— Ne, jis palydovas. Lasė - geras virėjas. Jam visada puikiai sekėsi 


gaminti maistą. 

Karlas pabandė įsivaizduoti tą berniuką iš nuotraukos, uždėjus; 
ranką ant Deniso Knuseno peties. Berniuką, kurį praminė Atomu, 
nes jo velionis tėvas gamino įrangą branduoliniams reaktoriams. 
Kada sūnus spėjo ištobulėti kaip virėjas? Gyvendamas smurtaujan- 
čių globėjų šeimoje? „Gerovės uoste“? Nuo pat mažų dienų, kai dar 
gyveno su motina? Karlui per gyvenimą irgi buvo tekę macyti šilto 
ir šalto, bet jis net kiaušinio nemokėjo išsikepti. Jeigu ne Mortenas 
Holandas, jam apskritai būtų riesta. 

— Kaip nuostabu, kai vaikams gerai sekasi. Ar lauki grįžtant savo 
brolio? - paklausė Karlas vaikinuko subjaurotu veidu, kuris nepati- 
kliai stebėjo juos, tarsi abu būtų tik ir taikęsi ką nors pavogti. Nesu- 
laukęs atsakymo Karlas pasisuko į motiną, bet jos veido išraiška nė 
kiek nepasikeitė. Reikėjo suprasti, kad atsakymo iš jaunuolio lūpų 
tikėtis neverta. 

— Kur šiuo metu plaukia jūsų sūnaus laivas? 

Moteris žiūrėjo į Karlą. Šypsena nuo jos veido dingo, sukepusios 
lūpos paslėpė geltonus dantis. 

— Lasė labai dažnai plaukioja po Baltiją, bet dabar, man atrodo, 
jis išplaukęs į Šiaurės jūrą. Kartais išplaukia vienu laivu, o atgal grįž- 
ta jau kitu. 

— Turėtų būti stambi laivų kompanija. Tikrai neprisimenate jos 
pavadinimo? Gal pasakytumėt, kaip atrodo logotipas? 

— Ne, atleiskite. Man sunkiai sekasi įsiminti tokius dalykus. 

Karlas dar kartą dirstelėjo į jaunėlį. Buvo akivaizdu, jog jis pui- 
kiai supranta jų pokalbį. Turbūt net nupieštų tą sumautą logotipą, 
jei tik motina leistų. 

— Bet jis nupieštas ant autobusiuko, atvažiuojančio čia porą kar- 
tų kiekvieną savaitę, - staiga įsiterpė Asadas. Jo pastaba buvo visai 
ne laiku. Vaikinuko akys sunerimo, o motina giliai įtraukė dūmą į 


plaučius. Kai išpūtė, jos veidas pasislėpė tirštame dūmų debesyje. 


—— 385 ——— 


————> JUSSI ADLER-OLSEN = 


— Na, mes tik taip girdėjome, - skubiai pridūrė Karlas. - Vienas 
jūsų kaimynas sakė, kad lyg ir matė jį, bet galbūt suklydo. - Jis timp- 
telėjo Asadą už rankos. - Ačiū jums už pokalbį. Perduokit Lasei, jog 
paskambintų man, kai grįš. Tada galutinai išspręsim kelis klausimus, 
ir bus viskas. 

Eidami link durų jie išgirdo moters vežimėlį riedant iš paskos. 

— Padėk man išvažiuoti į lauką, Hansai, - paprašė ji sūnaus. — 
Noriu įkvėpt gryno oro. 

Karlas suprato, kad ji nori pati įsitikinti, ar jie tikrai išsinešdins. 
Jeigu namo kieme ar prie šio pastato būtų stovėjęs automobilis, net 
pamanytum, jog ji bando pridengti kur nors pasislėpusį vyresnėlį 
sūnų. Tačiau Karlo intuicija vis dėlto sakė, kad Larso Henriko Jen- 
seno čia nėra; ji tiesiog norėjo kuo greičiau jų atsikratyti. 

— Koks įspūdingas visas šis jūsų pastatų kompleksas. Ar čia se- 
niau buvo gamykla? 

Įkandin jų žvyro taku dardėjo vežimėlis; mindama jiems ant kul- 
nų moteris prisidegė dar vieną cigaretę. Tvirtai įsikibęs į vežimėlio 
rankenas ją stūmė sūnus. Nelaimės subjaurotas veidas negalėjo pa- 
slėpti jo nerimo. 

— Mano vyras turėjo gamyklą, kurioje buvo gaminami modernūs 
gaubtai branduoliniams reaktoriams. Kai jis žuvo, mes buvom ką 
tik čia atsikraustę iš Kiogės. 

— Taip, prisimenu, skaičiau apie tai. Labai jus užjaučiu. - Karlas 
parodė į du žemesnius pastatus priešais. - Ar ten turėjo būti gamy- 
binės patalpos? 

— Taip, ten ir dideliame koridoriuje. - Kalbėdama ji viską rodė. — 
Ten buvo suvirinimo cechas, ten slėgio kamera, o surinkimo cechas 
buvo numatytas koridoriuje. Tame pastate, kur aš gyvenu, turėjo 


būti laikomi jau surinkti gaubtai. 

— O kodėl jūs negyvenate name? Jis atrodo labai simpatiškas, — 
tarė Karlas, nužvelgdamas prie vieno iš pastatų sustatytą eilę pilkšvai 
juodų kibirų, kurie nederėjo bendrame fone. Galbūt juos čia buvo 
palikęs ankstesnis savininkas. Tokiose vietose kaip ši laikas slinkda- 
vo sraigės greičiu. 

— Ai, net nežinau. Tame name tiek daug daiktų, primenančių 
praeitį. Ir dar tie slenksčiai... aš jau nepajėgiu jų įveikti. - Ji pastuk- 
seno delnais į vežimėlio atramas rankoms. 

Karlas pastebėjo, kad Asadas rodo jam paėjėti į šalį. 

— Mūsų mašina ten, Asadai, - tarė jis, galvos mostu rodydamas 
į priešingą pusę. 

— Gal geriau einam pro gyvatvorę ten ir išlįsim į kelią, - atsakė 
Asadas, bet Karlas matė, jog jis nenuleidžia akių nuo šiukšlių krū- 
vos, suverstos ant neužbaigtų betoninių pamatų. 

— Visas tas šlamštas čia jau buvo, kai mes atsikraustėme, — at- 
siprašančiu tonu pasiteisino moteris, tarsi šis konteineris su meta- 
lo nuolaužomis būtų galėjęs kaip nors pabloginti bendrą aplinkos 
vaizdą, kuris ir taip buvo niūrus. 

Jame tebuvo visokiausios atliekos. Ant krūvos viršaus voliojosi 
tokie patys pilkai juodi kibirai. Jie neturėjo jokių etikečių, bet grei- 
čiausiai kažkada buvo skirti aliejui arba kokiems nors maisto pro- 
duktams laikyti dideliais kiekiais. 

Jei būtų žinojęs, kokios mintys sukasi Asado galvoje, Karlas būtų 
spėjęs jį sulaikyti, bet nespėjus jam nė sureaguoti Asadas jau buvo 
užsikabarojęs ant išmestų metalinių virbų, suraizgytų virvių ir plas- 
tikinių vamzdžių krūvos. 

— Atleiskite, jau tas mano partneris... nepataisomas senienų ko- 
lekcionierius. Ką ten radai, Asadai? - šūktelėjo jam Karlas. 

Tačiau vaidyba Asadui dabar nė kiek nerūpėjo. Jis kažko ieško- 
jo. Kiek pakapstęs ir pavartęs nuolaužas koja pagaliau įkišo krūvon 

ranką ir vargais negalais ištraukė ploną metalo lakštą, kuris buvo maž- 
daug dvidešimties colių pločio ir ne mažiau kaip dvylikos pėdų ilgio. 
Apvertęs jį, kitoje pusėje Asadas pamatė užrašą: „Inter Lab A/S“. 

Jis pakėlė akis į Karlą, o šis prirariamai linktelėjo. Čia tai bent 
radinys. „Inter Lab A/S“ juk buvo didžioji Danielio Heilo labora- 
torija, neseniai perkelta į Slangerupą. Vadinasi, tarp šios šeimos ir 
Danielio Heilo esama tiesioginio ryšio. 

— Jūsų vyro įmonės pavadinimas juk buvo ne „Inter Lab“, ar aš 
klystu, ponia Jensen? — šypsodamasis paklausė Karlas moteriškės, 
kuri sėdėjo tvirtai sučiaupusi lūpas. 

— Ne. Taip vadinosi įmonė, iš kurios pirkome sklypą ir keletą pas- 
tatų. 

— Rodos, mano brolis buvo kažką apie ją užsiminęs. Jis dirba kom- 
panijoje „Novo“, - mintyse Karlas atsiprašė savo vyresniojo brolio, 
kuris šiuo metu tikriausiai šėrė audines Frederikshaune esančioje fer- 
moje. — „Inter Lab“. Jie gamino kažkokius fermentus, ar ne? 

— Tai buvo tyrimų laboratorija. 

— Heilas, ar ne? Danielis Heilas? 

— Taip, mano vyras pirko šią nuosavybę iš Heilo, bet ne Danie- 
lio. Tuo metu Danielis buvo dar mažas. Šeima perkėlė „Inter Lab“ į 
kitą vietą, į šiaurę, o tėvui mirus, dar kitur. Bet iš pat pradžių ji buvo 
įkurta čia. - Moteris mostelėjo ranka į nuolaužų krūvą. Na, jei taip 
atrodė pradžia, tuomet „Inter Lab“ tikrai velniškai suklestėjo. 

Kol moteris kalbėjo, Karlas atidžiai stebėjo ją nenuleisdamas 
akių. Ji buvo visiškai užsisklendusi savyje, nors tuo pat metu kalbė- 
jo be pauzių. Visai neatrodė sunerimusi, greičiau priešingai — labai 
šalrakraujiška, apgalvojanti kiekvieną krustelėjimą. Moteris stengėsi 
sudaryti įspūdį, kad elgiasi normaliai, ir būtent dėl to jos elgesys ne- 


atrodė normalus. 

— Ar ne jis kartais yra tas vyras, žuvęs netoli nuo čia? — staiga 
paklausė Asadas. 

Šį kartą Karlas norėjo spirti jam į blauzdą. Kai grįš į biurą, teks 
juodviem rimtai pasikalbėti apie tokius tiesmukus klausimus. 

Jis atsisukęs nužvelgė pastatus. Jų sienos bylojo ne tik apie su- 
griautą šeimos likimą. Pilkuose fasaduose galėjai įžvelgti ir kitų ats- 
palvių, tarsi jie būtų norėję Karlui kažką pasakyti. Į juos bežiūrint 
jam dar labiau sukilo skrandžio rūgštis. 

— Heilas žuvo? Keista, šito neprisimenu, - žvilgsniu paliepęs 
Asadui užsičiaupti Karlas vėl atsigręžė į moterį. 

— Labai norėčiau apžiūrėti tą vietą, kur iš pradžių buvo įkurta 
„Inter Lab“. Būtų smagu paskui papasakoti broliui. Jis vis kalba, kad 
norėtų pradėti nuosavą verslą. Kaip manot, ar galėtume žvilgtelėti į 
kitus pastatus? Žinoma, neoficialiai. 

Pernelyg draugiška jos šypsena aiškiai sakė, jog ji anaiptol nejau- 
čia jokio draugiškumo. Ši moteris nebenorėjo jo ilgiau maryti. Ji lau- 
kė, kol Karlas apsisuks ir dings iš akių. 

— Oi, mielai parodyčiau, bet sūnus viską užrakinęs, todėl neišeis 
jūsų įleisti į vidų. Bet kai su juo kalbėsitės, galėsite paprašyti, kad 


jums aprodytų. Ir savo brolį galėsite atsivežti. 


Važiuojant pro pastatą, kurio siena buvo paženklinta pražūtin- 
gais Danielio Heilo avarijos pėdsakais, Asadas nepratarė nė žodžio. 

— Kažkas su ta vieta tikrai ne taip, - tarė Karlas. - Reikės mums 
ten grįžti su kratos orderiu. 

Ber Asadas jo nesiklausė. Jis tik sėdėjo ir spoksojo, įsmeigęs žvilgs- 
nį į tuštumą, iki kol jiems prieš akis išniro daugiaaukščiai Ishojaus 
betono mūrai. Net nesureagavo, kai Karlas vėl įsijungė savo mobilųjį 


ir šis iškart suskambėjo. 

— Na, - atsiliepė Karlas, tikėdamasis išgirsti ragelyje irzlų Vigos 
toną ir nenutrūkstamą skundų srautą. Jis numanė, dėl ko ji skambi- 
no. Kas nors ir vėl buvo negerai. Tas suknistas jų atidarymas buvo 
perkeltas į šiandieną. Po velnių, jis tikrai nenumirtų ir be ištežusių 
traškučių su taure pigaus vyno, o ką jau kalbėt apie tą niekingą dū- 
šią, su kuria susidėjo Viga. 

— Čia aš, - tarė balsas ragelyje. - Helė Andersen iš Stevnso. 

Sutelkęs visą dėmesį Karlas perjungė žemesnę pavarą. 

— Ufė atsirado. Aš dabar esu buvusiam Meretės name pas savo 
klientus. Prieš kelias minutes jį čia atvežė taksistas iš Klipingės. Jis 
pamatė Ufę braidžiojant po griovį palei autostradą, netoli įvažiavi- 
mo į Lelingę, ir atpažino, nes anksčiau vežiodavo juos su Merete. 
Vargšas visai išsekęs. Sėdi dabar virtuvėje ir ištisai geria vandenį, vie- 
ną stiklinę po kitos. Ką man daryti? 

Karlas žvilgtelėjo į šviesoforą. Viduje pajuto kirbant jaudulį. 
Kilo didelė pagunda staigiai čia pat apsisukti ir paspausti greičio 
pedalą iki dugno. 

— Arjam viskas gerai? - paklausė jis Helės. 

Sprendžiant iš balso, ji buvo kiek sunerimusi ir jau nebečiauškėjo 
taip linksmai, kaip anksčiau. 

— Kad net nežinau. Jis visas purvinas, tarytum nežinia iš kur iš- 
lindęs. Visas lyg nesavas. 

— Kąturit omenyje? 

— Na, sėdi kažkoks susirūpinęs. Vis dairosi po virtuvę, lyg nepa- 
Žintų savo namų. 

— Nieko nuostabaus, - Karlui prieš akis stojo antikvaro prekiau- 
tojų virtuvė su variniais prikaistuviais nuo apačios iki lubų nukabi- 
nėtomis sienomis, išrikiuotais krištoliniais dubenėliais ir pastelinių 
spalvų tapetais su egzotiškų vaisių raštu. Aišku, kad Ufė nepažino, 
kur esąs. 

— Turiu galvoj, ne dėl apstatymo. Nemoku paaiškinti. Atrodo, 
jog jis bijo čia būti, bet į mašiną su manimi neina. 

— O kurjūs norėjot jį išsivežti ? 

— Į policiją. Juk negali vėl jo paleisti. Bet jis nenori sa manimi 
niekur eiti. Net kai šeimininkas gražiai paprašė. 

— Ar Ufė ką nors sakė? Nors kokį garsą ištarė? 

Karlas kone girdėjo ją purtant galvą. 

— Ne, jokio garso. Bet jis visas dreba. Taip mano vyriausias sūnus 
darydavo, kai ko nors negaudavo. Prisimenu, vieną kartą parduotu- 
vėj... 

— Hele, jums reikia paskambinti į „Egelį“. Ufės jau penkias die- 
nas ieško. Turit jiems pranešti, kad jam nieko nenutiko. - Karlas 
surado slaugos namų numerį. Nieko geresnio jis nesugalvojo. Dar 
kartą įsikišti būtų buvusi prasta mintis - bulvariniai laikraščiai ir vėl 
trintų savo rašaluotas rankas iš džiaugsmo. 

Abipus senosios Kiogės autostrados vis išnirdavo maži neaukš- 
ti pastatai. Lekiant pro šalį šmėstelėjo nuo senų laikų tebestovintis 
ledų kioskas, paskui buvusi elektros prekių krautuvė, kurioje dabar 
buvo įsikūrusios kelios putlaus sudėjimo merginos, nuolat sukelda- 
vusios rūpesčių dorovės policijai. 

Karlas žvilgtelėjo į Asadą svarstydamas, gal švilptelėti ir patikrin- 
ti, ar jis dar gyvas. Juk pasitaiko, kad žmonės miršta atmerktomis 
akimis vidury sakinio. 

— Alio, Asadai? — paklausė jis, nesitikėdamas atsakymo. Pasilen- 
kęs prie Asado Karlas atidarė daiktadėžę ir išsitraukė pusiau suplotą 
pakelį „Lucky Strikes“. 

— Karlai, gal galėtum nerūkyti? Mašina smirda, - tarė Asadas 
stebėtinai žvaliu balsu. 

Jeigu jam taip nepatinka truputis dūmelio kvapo, tegul sau eina 


namo pėsčias. 

— Sustok štai ten, - paprašė Asadas. Gal ir jis pagalvojo apie tą 
patį. 

Užtrenkęs daiktadėžę Karlas pasuko į šalį ir stabtelėjo ties keliu- 
ku, vedančiu link jūros. 

— Karlai, viskas labai negerai, - atsisukęs Asadas blykstelėjo tam- 
siomis akimis. - Aš galvojau apie tai, ką ten matėm. Viskas labai 
negerai visur. 

Karlas iš lėto linktelėjo. Nebuvo ko prieš jį vaidinti. 

— Pas tą seną moterį namie buvo keturi televizoriai. 

— Tikrai? Aš mačiau tik vieną. 

— Dar buvo trys vienas prie kito, tokie nedideli, pačiam gale prie 
jos lovos. Lyg ir uždengti, bet mačiau, kaip šviečia. 

„Jo žvilgsnis turbūt kaip erelio ir pelėdos kartu sudėjus“, - pa- 
manė Karlas. 

— "Trys įjungti telikai, ir dar uždengti antklode? Ar tikrai juos 
matei iš taip toli, Asadai? Juk viduj buvo tamsu, beveik nieko nesi- 
matė. 

— Jie buvo ten tikrai, pačiam gale prie sienos, palei lovos kraštą. 
Nedideli. Panašiai kaip kokie... - jis ieškojo reikiamo žodžio. - Kaip 
kokie... 

— Monitoriai? 

Asadas linktelėjo. 

— Ir žinai ką, Karlai? Aš savo galvoj vis daugiau ir daugiau supra- 
tau. Ten buvo trys ar keturi monitoriai. Matėsi tokia pilkšva ar žals- 
va šviesa pro antklodę. Kam ten jų reikėjo? Kodėl jie buvo įjungti? 
Ir dar uždengti, tarsi mums negalima būtų jų pamatyti? 

Karlas spoksojo į kelią, kuriuo link miesto dundėjo sunkveži- 
miai. Asado klausimai buvo ne iš piršto laužti. 


— Ir dar vienas dalykas, Karlai. 

Tačiau dabar jau Karlas nebesiklausė. Paskendęs mintyse jis bar- 
beno pirštais į vairą. Jeigu dabar juodu važiuotų tiesiai į valdybos 
būstinę ir eitų prašyti leidimo kratai, užtruktų mažiausiai porą va- 
landų prieš vėl čia sugrįždami. 

Dar kartą suskambėjo mobilusis. Jei tai Viga, Karlas nusprendė 
tiesiog numesti ragelį. Iš kur ji ištraukė, jog jis bus jos paslaugoms 
kiaurą dieną ir naktį? 

Tačiau skambino Liza. 

— Markusas Jakobsenas nori, kad užsuktum į jo kabinetą, Karlai. 
Kur tu esi? 

— Jam teks palaukti, Liza. Aš važiuoju daryti kratos. Ar vėl kas 
nors dėl straipsnio? 

— Tiksliai nežinau, bet gali būti. Juk žinai, koks jis. Per daug ne- 
šneka, kai kur nors apie mus parašo ką blogo. 

— Tada pasakyk jam, kad Ufė Liungoras atsirado ir jam viskas 
gerai. Ir dar pasakyk, jog mes tiriam bylą. 

— Kokią bylą? 

— Tą, po kurios tie sušikti laikraščiai apie mane ir mūsų skyrių 
įvairumo dėlei turės parašyt šį tą gero. 

Tai pasakęs Karlas staigiai apsuko mašiną ir pagalvojo, ar never- 
tėtų įjungti mėlynų švyturėlių. 

— Ką ten dar norėjai man pasakyti, Asadai ? 

— Dėl cigarečių. 

— Kaip suprast? 

— Kiek laiko tu jau rūkai tas pačias cigaretes, Karlai? 

Šis suraukė kaktą. O prieš kiek laiko atsirado „Lucky Strikes“? 

— Juk žmonės be priežasties nepakeičia vienos rūšies į kitą, taip? 
O ant jos stalo buvo dešimt pakelių „Prince“. Visai naujų pakelių, 
nepradarytų. Ir jos pirštai buvo tokie visai pageltonavę. O jos sū- 

— Ką tu nori pasakyt? 

— Ji rūkė „Prince“ cigaretes su filtrais. O tas sūnus visai nerūkė. 
Aš esu tuo įsitikinęs. 

— Ir ką? 

— Kodėl tada beveik ant paties viršaus peleninėje buvo cigaretės 


be filtro? 


To užteko, kad Karlas įjungtų sireną ir mėlynus švyturėlius. 


37 SKYRIUS 


Tą pačią dieną 


Darbas užtruko, nes grindys buvo visiškai lygios, o ji nenorėjo, 
kad tolygus viršutinės kūno dalies trūkčiojimas sukeltų įtarimą per 
monitorius ją stebintiems žmonėms. 

Didžiąją dalį nakties ji prasėdėjo ant grindų vidury kambario ir 
atsukusi nugarą į kameras smailino ilgą nailoninę juostelę, kurią dar 
vakar sukiodama buvo perlaužusi perpus. Kad ir kaip ironiškai tai 
skambėtų, bet šis pakietinimas, ištrauktas iš striukės gobtuvo, turėjo 
tapti jos bilietu į aną pasaulį. 

Pasidėjusi abi juostelės dalis sau ant kelių moteris perbraukė jas 
pirštais. Viena netrukus bus smaili kaip yla, o iš antrosios jau buvo 
pasidariusi kažką panašaus į dildę su aštria it peilis briauna. Šitą tur- 
būt ir panaudos, kai ateis laikas. Ji bijojo, kad su smailiąja juostele 
negalės normaliai prasidurti arterijos, ir jei viskas vyks per lėtai, ant 
grindų privarvėjęs kraujas ją išduos. Meretė nė akimirką nesudvejojo, 
jog tą pačią sekundę, kai tik perpras jos ketinimus, jie sumažins slėgį 
patalpoje. Todėl savižudybė turėjo būti atlikta greitai ir veiksmingai. 


Mirti tuo kitu būdu ji nenorėjo. 

Kai iš koridoriaus pro garsiakalbius pasigirdo balsai, ji susikišo 
juosteles į striukės kišenę ir susirietė, tarsi būtų tokia poza užsnūdu- 
si. Kai taip sėdėdavo, Lasė dažniausiai imdavo ant jos rėkti, o ji nieko 
neatsakydavo, taigi, nieko neįprasto. 

Sukryžiavusi po savimi kojas Meretė įsispoksojo į nutįsusį savo 
pačios kūno šešėlį. Ten ant sienos buvo tikrasis jos atspindys. Aštrių 
formų siluetas, priklausantis nykstančiam žmogui. Ant pečių nuka- 
rę plaukų kuokštai, nutrinta striukė, po kuria praktiškai nieko nebe- 
buvo. Liekana iš praeities, kuri taip pat tuoj pradings, kai tik užges 
šviesa. Šiandien buvo du tūkstančiai septintųjų balandžio ketvirta 
diena. Gyventi jai buvo likusi keturiasdešimt viena diena, bet ji pla- 
navo nusižudyti penkiomis dienomis anksčiau - gegužės dešimtąją. 
Tą dieną Ufei sukaks trisdešimt ketveri, ir galvodama apie jį, min- 
timis siųsdama jam savo meilę, švelnumą bei gražaus gyvenimo pa- 
žadą, ji persipjaus riešus. Švytintis iš laimės jo veidas bus paskutinis 
dalykas, kurį ji regės. Savo mylimą brolį Ufę. 

— Greičiau, paskubėkim! - per garsiakalbius ji išgirdo moters 
riksmą kitapus stiklo. - Lasė bus už dešimties minučių, reikia viską 
paruošti. Susikaupk, sūnau! - Ji, regis, panikavo. 

Už langų kažkas tarkštelėjo, ir Meretė pažvelgė į liuko duris. Bet 
kibirų ten nebuvo, o ir jos vidinis laikrodis sakė, kad dar per anksti. 

— Bet mums reikia dar vieno akumuliatoriaus, mama! - šūktelėjo 
jai atgal liesoji žmogysta. — Šita nevisiškai įkrauta. Jei nepakeisim, 
nieko negalėsim susprogdinti. Lasė pats man taip sakė prieš porą 
dienų. 

Susprogdinti ? Meretės kūną nukrėtė šalčio banga. Ką, viskas, jau 
dabar? 

Atsiklaupusi ant kelių ji iš visų jėgų ėmė brūžinti peiliuko formos 


juostelę į lygias betonines grindis, stengdamasi galvoti tik apie Ufę. 


=- 396 —— 


————— MOTERIS NARVE < ———- 


Gali būti, jog jai liko vos dešimt minučių. Jei žaizda bus pakankamai 
gili, gal užteks ir penkių, kad prarastų sąmonę. Reikėjo pasistengti. 

Meretė sunkiai alsavo ir inkštė iš nevilties, matydama, kaip lėtai 
dyla juostelė. Ji vis dar buvo per buka. Meretė dirstelėjo į reples, bet 
nuo žinutės raižymo grindyse jų galai buvo visiškai atšipę. 

— Ak, - sušnibždėjo ji, - dar bent viena diena, ir būčiau suspė- 
jusi. 

Nusibraukusi nuo kaktos prakaitą pakėlė riešą prie lūpų. Gal 
pavyktų pradrėksti arterijas, jei smarkiai sukąstų. Ji pabandė krims- 
telėti, bet nepajėgė tvirtai suimti odos dantimis. Apsukusi riešą pa- 
mėgino dar kartą priekiniais dantimis, bet jos ranka buvo pernelyg 
sulysusi ir kaulėta. Riešo kaulas trukdė gerai sukąsti, o ir dantys ne- 
buvo tokie aštrūs. 

— Kąji ten daro? - suspiegė ragana savo veriančiu balsu, prikišda- 
ma veidą prie lango. Buvo macyti tik išplėstos jos akys, o visas likęs 
kūnas, iš nugaros apšviestas prožektorių, skendėjo šešėlyje. - Atida- 
ryk kameros duris iki galo. Tiwoj pat! - paliepė ji savo sūnui. 

Akimis susiradusi žibintuvėlį, kuris paruoštas gulėjo greta iš- 
gremžtos skylės po kameros durimis, ji metė į šalį dilinamą juostelę 
ir keturiomis nušliaužė jo pasiimti nepaisydama moters riksmų. Kie- 
kviena Meretės kūno ląstelė troško gyventi ir šaukėsi išsigelbėjimo. 

Pro garsiakalbius girdėdama, kaip žvanga atidarinėjamos kame- 
ros durys, ji pačiupo žibintuvėlį ir įstatė į skylę grindyse. 

Kažkas trakštelėjo, ir durų mechanizmas pajudėjo. Ji žiūrėjo į jas 
besidaužančia širdimi. Jeigu kojelė ir žibintuvėlis neatlaikys, tuomet 
viskas. Nuo slėgio jos kūnas išsiraškys kaip granata, bent jau taip ji 
įsivaizdavo. 

— O Dieve, Dieve brangus, neleisk, kad taip nutiktų, - kūkčio- 


jo Meretė, šliauždama atgal pasiimti savo juostelės ir girdėdama į 

žibintuvėlį besidaužančią metalinę durų kojelę. Atsisukusi ji išvydo, 
kaip žibintuvėlis kliba skylėje. Tada pasigirdo kažkoks nepažįsta- 
mas garsas. Lyg būtų zvimbtelėjęs atleidžiamas mechanizmas, pana- 
šiai, kaip zvimbia fotoaparato objektyvas, o paskui į kameros duris 
kažkas stuktelėjo. Vadinasi, išorinės durys jau atviros. Dabar visas 
spaudimas užgulė vidines, ir vienintelis žibintuvėlis skyrė ją nuo pa- 
čios baisiausios mirties, kokią ji tik galėjo įsivaizduoti. Tačiau jis jau 
nebeklibėjo. Durys buvo prasivėrusios gal tik per šimtąją milimetro 
dalį, nes pro plyšį iš kambario tyliai šnypšdamas ėmė veržtis oras, ir 
tas garsas pamažu peraugo į šaižų švilpimą. 

Po kelių sekundžių ji pajuto tai savo kūnu. Ausyse staiga pradėjo 
tvinkčioti, o nosies ertmę šiek tiek užgulė, lyg būtų užklupusi sloga. 

- Ji užrėmė duris, mama! - šūktelėjo vaikinukas. 

— "Tai uždaryk ir dar kartą pabandyk, idiote, - atkirto ji. 

Švilpesys sekundėlei sušvelnėjo, paskui mechanizmas dar kartą 
pasisuko, ir garsas vėl tapo šaižus. 

Kol jie kelis kartus tuščiai bandė išjudinti vidines duris, Meretė 
dildė savo nailoninę juostelę. 

— Mes turim ją nužudyti ir atsikratyti kūno, supranti? — anapus 
kambario girdėjosi raganos riksmas. - Tuoj pat bėk ir atnešk kūjį. Jis 
už namo. 

Meretė žvelgė į langus. Kelerius pastaruosius metus jie buvo ir 
jos kalėjimo grotos, ir apsauga nuo tų išsigimėlių. Jeigu jie sudaužys 
stiklą, ji mirs tą pačią sekundę. Slėgis išsilygins akimirksniu. Gal nė 
nespės nieko pajusti prieš mirdama. 

Susidėjusi delnus ant kelių ji pridėjo savo ginklą prie kairiojo 


reikia pjauti. Štai ir arterija, tokia tamsi, smulki ir matoma po plona, 


gležna oda. 

Suspaudusi ranką į kumštį ji užsimerkė ir kaip galėdama smarkiau 
brūkštelėjo. To, regis, neužteko - skaudėjo, bet oda nepasidavė. Me- 
retė pažvelgė į likusią žymę. Rėžis atrodė platus, ilgas ir iš pažiūros 
gilus, bet iš tiesų toks nebuvo. Netgi kraujo nebuvo. Jos plastikinis 
peiliukas nebuvo kaip reikiant aštrus. 

Numetusi jį šalin Meretė nuo grindų pasičiupo nusmailintą 
juostelę. Sutelkusi žvilgsnį nusitaikė ten, kur oda aplink veną atrodė 
ploniausia, ir smeigė. Skaudėjo kur kas mažiau, nei manė. Juostelės 
smaigalys iškart nusidažė raudonai, ir ją apėmė malonus nenusako- 
mas jausmas. Stebint srovele tekantį kraują sielą užplūdo ramybė. 

— Ak, badaisi save, tu kale! - suspiegė moteris, kumščiu daužyda- 
ma stiklą; per visą patalpą nuvilnijo jos smūgių aidas. Bet Meretė jos 
nesiklausė ir nieko nebejautė. Tyliai prigulusi ant grindų ji nusibrau- 
kė savo ilgus plaukus nuo veido ir įsmeigė žvilgsnį į paskutinę dar 
veikiančią dienos šviesos lempą. 

— Adeisk, Ufe, - sušnibždėjo ji. - Daugiau nebegalėjau laukti. — 
Nusišypsojusi kambaryje suplevenusiam brolio atvaizdui ji pamatė, 
kad jis taip pat jai šypsosi. 

Nugriaudėjęs pirmasis kūjo smūgis išblaškė jos gražų sapną. Me- 
retė pažvelgė į veidrodinį stiklą, sudrebantį sulig kiekvienu trinkte- 
lėjimu. Nuo smūgių stiklas paramsėjo, bet nieko daugiau nenutiko. 
Kūjo trenksmą kaskart palydėdavo sunkus atodūsis. Vaikinas pa- 
bandė trenkti į kitą langą, bet šis taip pat atkakliai laikėsi. Jo liesos 
rankos akivaizdžiai nebuvo pratusios kilnoti tokį svorį. Pauzės po 
kiekvieno smūgio darėsi vis ilgesnės ir ilgesnės. 

Nusišypsojusi ji pažvelgė į savo kūną, tysantį ant grindų taip, lyg 
ilsėtųsi. Štai kaip ji, Meretė Liungor, atrodys mirusi. Netrukus jos 
kūnas bus sutaršytas į smulkius gabalėlius ir sušertas šunims, bet ši 


mintis jos visai nekankino. Kai tai nutiks, jos siela jau bus laisva. 

Prasidės naujas gyvenimas. Žemėje jai teko patirti pragarą ir didžią- 
ją savo gyvenimo dalį gedėti. Per ją kentėjo kiti žmonės. Jei egzistavo 
kitas pasaulis, jame nebegalėjo nutikti nieko blogesnio. O jei neeg- 


zistavo, tuomet apskritai nebebuvo ko bijoti. 

pradrėkstą žaizdą. Ji jau buvo beveik nustojusi kraujuoti. Paskutiniai 
prasisunkę lašai susiliejo į vieną, susikibo lyg dvi viena kitos ieškan- 
čios rankytės ir lėtai ėmė stingti. 

Smūgiai į stiklą tuo metu jau buvo nutilę. Tesigirdėjo vien tik per 
durų plyšį laukan besiveržiantis oras ir tvinkčiojantis pulsas ausyse. 
Jis buvo garsesnis nei pirma, ir Meretė pajuto, kaip įsiskausta galva. 
Skausmas po truputį sklido per visą kūną, panašiai, kaip būna susir- 
gus gripu. 

Ji vėl pasičiupo juostelę ir įbedė ją į žaizdą, jau pradėjusią trauk- 
tis. Kaip galėdama giliau pabrūžino lankstų plastiką pirmyn ir atgal, 
stengdamasi ją padidinti. 

— Mama, aš jau čia! - šūktelėjo vyriškas balsas. Tai buvo Lasė. 

Jam atsiliepęs jaunėlis, sprendžiant iš balso, buvo išsigandęs. 

— Aš norėjau pakeisti bateriją, Lase, tačiau motina liepė eiti atneš- 
ti kūjo. Bandžiau išdaužt stiklą, bet neišėjo. Stengiausi iš visų jėgų. 

— Taip paprastai jo nesudaužysi, - atsakė Lasė. - Su kūju nieko 
nebus. Sprogdiklių, tikiuosi, nesugadinai ? 
gojau, Lase. 

Atitraukusi juostelę Meretė pažvelgė į nuo smūgių patamsėjusius 
langus, ant kurių lyg voratinkliai driekėsi įrrūkimai. Perpjautas riešas 
vėl kraujavo, bet nesmarkiai. Dieve, kodėl? Nejaugi ji pradrėskė ne 


arteriją, O veną? 

Meretė paskubomis smeigė į antrą riešą, giliai ir stipriai. Iš jo 
kraujas tryško smarkiau. Ačiū Dievui. 

— Čia buvo atėję iš policijos, Lase, — staiga tarė ragana. 

Meretė sulaikė kvapą. Žaizda buvo pradėjusi dar labiau kraujuoti. 
Policija? Čia buvo atvažiavę policininkai? Ji prikando lūpą. Galvą 
jau skaudėjo kaip reikiant, o širdies plakimas darėsi lėtesnis. 

- Jie žino, kad sklypas priklausė Heilui, - pridūrė moteris. - Vie- 
nas iš jų apsimetė nustebęs, jog Danielis užsimušė netoli nuo čia, bet 
jis melavo, Lase, aš iškart supratau. 

Štai ir spengimas ausyse - panašiai kaip lėktuvui leidžiantis, tik 
šįkart ausis užgulė greičiau ir smarkiau. Meretė pabandė nusižiovau- 
ti, bet neįstengė. 

— Ko jiems iš manęs reikėjo? Gal čia buvo tas, apie kurį rašė lai- 
kraščiai? Tas faras iš naujojo policijos skyriaus? - paklausė Lasė. 

Per užgulusias ausis balsai Meretei atrodė kažkur toli, bet ji vis 
tiek klausėsi, ką jie šneka. Nieko nenorėjo praleisti. 

Moteris, regis, jau kone žliumbė. 

— Aš nieko nežinau, Lase, - vis kartojo ir kartojo ji. 

— Kodėl tu manai, kad jie sugrįš? - neatlyžo Lasė. - Juk pasakei, 
jog aš jūroje, ar ne? 

— Pasakiau, bet, Lase, jie žino, kokiais keltais tu plaukioji. Taip 
žino, kad atvažiuoja autobusiukas. Juočkis apie tai prasitarė, o tas 
kitas, danas, ant jo įsiuto, aiškiai mačiau. Gal jie sužinojo, jog tu ne- 
buvai niekur išplaukęs jau keletą mėnesių, o darbe esi atsakingas už 
maitinimą. Jie sužinos, Lase, viską sužinos. Išsiaiškins, kad mums 
siunti maisto likučius įmonės autobusiuku. Užteks jiems vieną kartą 
paskambinti, Lase, ir ką tu padarysi? O kai tik sužinos, tai ir sugrįš. 
Man atrodo, jie išvažiavo pasiimti kratos orderio. Nes prašė, kad leis- 


čiau čia apsižvalgyti. 

Meretė apmirė. Policija ketina grįžti? Ir dar su kratos orderiu? 
Ar gali taip būti? Ji pažvelgė į tebekraujuojantį riešą ir stipriai už- 
spaudė žaizdą nykščiu. Kraujas ėmė sunktis pro apačią, kaupėsi 
odos raukšlėse ir mažais lašais kapsėjo ant kelių. Ji neketino pasi- 
duoti, kol nebuvo tikra, kad nebėra vilties. Greičiausiai jie vis tiek 
pasieks savo, bet bent jau kol kas atrodė pasimetę. Kaip malonu 
buvo tai žinoti. 

— Dėl ko jie norėjo apžiūrėti pastatus? — toliau klausinėjo Lasė. 

Spengimas Meretės ausyse vis stiprėjo. Ji jau nebegalėjo jo suval- 
dyti, nors ir bandė žiovauti, atidžiai gaudydama kiekvieną jų žodį. 
Be to, nuo slėgio pradėjo mausti ties klubu, o po sekundėlės toks pat 
pojūtis atsirado ir burnoje. 

— Tas danas policininkas sakė, jog atseit jo brolis yra „Novo“ dar- 
buotojas, ir norėjo pamacyti, kur iš pradžių buvo įkurta „Inter Lab“. 

— Kokį šūdą sugalvojo... 

— Todėl aš tau ir paskambinau. 

— Kada tiksliai jie čia buvo? 

— Prieš dvidešimt minučių, ne daugiau. 

— Tai gali būt, kad turim mažiau nei valandą. Mums reikės su- 
šluot kūną ir paskui išnešti, bet dabar tam laiko neužteks. O dar juk 
turėsim viską išvalyti ir išplauti. Ne, dabar negalim, reikia palaukti. 
Dabar svarbu susitvarkyti, kad jie nieko nerastų ir paliktų mus ra- 
mybėje. 

Meretė niekaip negalėjo išmesti iš galvos žodžių „sušluoti kūną. 
Ar Lasė išties kalbėjo apie ją? Ar žmogus gali būti toks išsigimęs ir 
ciniškas? 

— Aš tikiuosi, jog jie atvažiuos čia ir jūs nieko nespėsit! — suriko 
ji. - Tikiuosi, jog supūsit kalėjime, nes ten jūsų vieta, šlykštynės! Ne- 


kenčiu jūsų. Girdit? Nekenčiu! 

Ji lėtai atsistojo, žiūrėdama į mirguliuojančius šešėlius per suski- 
lusį stiklą. 

Lasės balsas buvo šaltesnis už ledą. 

— Tai gal pagaliau supranti, kas toji neapykanta! Gal dabar su- 
pranti, Merete! — taip pat užriko jis. 

— Lase, gal geriau susprogdinkim pastatą? - nutraukė jį motina. 

Meretė įsitempė. 

Tyla. Jis turbūt mąstė. Jos gyvybė dabar buvo pakibusi ant plau- 
ko. Lasė sprendė, kaip būtų geriau ją nužudyti ir neįkliūti. Apie ją 
pačią jau nebebuvo ko galvoti - baigtis ir taip aiški. Dabar tik reikėjo 
išsisukti patiems. 

— Ne, kai tokia situacija, niekaip negalim. Turėsim palaukti. Jie 
nieko neturi įtarti. Jei dabar viską susprogdinsim, mūsų planas žlugs. 
Negausim pinigų iš draudimo, mama. Būsim priversti slėptis. Visą 
gyvenimą. 

— Aš to neištverčiau, Lase, - atsakė moteris. 

„Tai mirk kartu su manim, tu ragana“, - pagalvojo Meretė. 

Tačiau Lasės ji dar niekad, išskyrus tą vakarą, kai žvelgė jam į akis 
per pasimatymą „Cafė Bankerat“ kavinėje, nebuvo girdėjusi kalbant 
taip švelniai. 

- Žinau, mama. Žinau, - atsakė jis. Akimirką jo balsas buvo labai 
žmogiškas, bet paskui nuskambėjęs klausimas privertė Meretę dar 
smarkiau suspausti perrėžtą riešą. - Tu sakei, kad ji užrėmė kameros 
duris? 

— Taip. Nejaugi nesigirdi ? Slėgis lyginasi pernelyg lėtai. 

— Tada aš užstatysiu laikmatį. 

— Kokį laikmatį, Lase? Juk tada angos prasivers tik po dvidešim- 
ties minučių. Ar nieko daugiau negalim sugalvoti? Ji susibadė save, 


Lase. Gal galim išjungti vėdinimo sistemą? 

„Laikmatis“, - pagalvojo Meretė. Juk jie sakė, kad gali išleisti slėgį 
kada tik panorėję. Kad ji nė nespėtų susižaloti, jei jie sugalvotų taip 
padaryti. Vadinasi, melavo? 

Ji pajuto, jog tuoj puls į paniką. „Laikykis, Merete, — ramino 
save, - neisterikuok. Neleisk protui atsijungti. 

Tuo metu Lasė aiškiai susinervino. 

— Išjungr ventiliaciją? Kas mums iš to? Juk vakar įleidom šviežio 
oro. Mažiausiai aštuonios dienos turės praeiti, kol ji iškvėpuos visą 
deguonį. Ne, aš užstatysiu laikmatį. 

— Kaip matau, turit problemų? — šūktelėjo Meretė. - Ta jūsų šū- 
dina sistema nelabai ir veikia, ką, Lase? 

Jis bandė apsimesti, kad juokiasi, bet ji nesileido kvailinama. 
Buvo akivaizdu, jog jos panieka jį įsiutino. 

-— Tik nesijaudink, — atsakė susirvardęs. — Ši sistema sukurta 
mano tėvo. Čia buvo pati moderniausia slėgio kamera visam pasau- 
ly. Čia gamino pačius geriausius ir kruopščiausiai išbandytus reak- 
torių gaubtus, kokius tik įmanoma. Kiti dažniausiai testuoja gaub- 
tus pripumpavę į vidų vandens, bet tėvo kompanija adikdavo slėgio 
bandymus ir iš išorės. Viskas būdavo daroma preciziškai tiksliai. Lai- 
kmačiu buvo kontroliuojama patalpos temperatūra ir drėgmė, nu- 
statomi visi parametrai, kad slėgis neišsilygintų pernelyg greitai, nes 
kitaip gaubtai per patikrinimą būtų sutrūkinėję. Štai kodėl viskam 
reikia laiko, Merete! Štai kodėl! 

Jie tikrai buvo nesveiki. Visi trys. 

— Jūs nenormalūs, - šūktelėjo Meretė. - Jūs visi psichai. Žuvę, 
kaip ir aš. 

— Psichai? Aš tau tuoj parodysiu psichus! - įtūžo Lasė. Anapus 
stiklo pasigirdo kažkoks tarkštelėjimas ir skubūs žingsniai korido- 


riuje. Netrukus lange sušmėžavo šešėlis ir per garsiakalbius nuaidėjo 


T - 404 —| 


———+> MOTERIS NARVE 2 


du kurtinantys šūviai. Stiklo spalva ir vėl pasikeitė — dabar jis tapo 
matinis ir kone visiškai baltas. 

— Verčiau jau pasistenk sulyginti viską su žemėm, Lase, nes aš čia 
visur tiek prisižymėjau, kad visko nepaslėpsi. Sausi neišbrisite. - Me- 
retė nusikvatojo. — Sausi iš čia nė vienas neišbrisite. Aš tuo pasirū- 
pinau. 

Tą pačią minutę driokstelėjo dar šeši šūviai. Macyt, šaudė dviese. 
Tačiau langų stiklai šūvius atlaikė. 

Po akimirkos Meretė pajuto spaudimą ir petyje. Nesmarkiai, bet 
vis dėlto nemaloniai maudė. Maudimas jautėsi ir kaktoje, nosies er- 
tmėje bei žandikaulyje. Ėmė traukti odą. Jei visa tai buvo nuo mažy- 
čio plyšelio duryse, tuomet išleidus slėgį akimirksniu kančios būtų 
nepakeliamos. 

— Policija jau važiuoja! - vėl užriko ji. - Aš žinau. 

Ranka kraujavo. Policija nespės, ir ji tą puikiai suprato. Ilgai ne- 
begalės laikyti užspaudusi žaizdos, o vėdinimo angos atsivers po dvi- 
dešimties minučių. 

Pajutusi, kaip kažkas šilto teka per kitą jos ranką, Meretė pažvelgė 
žemyn ir pamatė grėsmingai prasivėrusią pirmąją žaizdą. Lasės pra- 
našystės jau pildėsi — kai slėgis jos kūne padidės, kraujas ims trykšti 
fontanais. 

Šiek tiek pasisukusi keliu užspaudė ir kitą kraujuojantį riešą. Tai 
darydama net sukikeno, nes pasijuto, lyg žaistų kokį žaidimą iš toli- 
mos vaikystės. 

- Jau jungiu laikmatį, Merete, girdi? - pranešė Lasė. — Po dvide- 
šimties minučių ventiliacijos angos atsidarys ir išleis iš kambario slė- 
gį. Dar pusvalandis praeis, kol jis nukris iki vienos atmosferos. Tikrai 
turėsi laiko iki tol nusižudyti, aš tuo net neabejoju. Bet jau nebegaliu 


tavęs stebėti, Merete, supranti? Nieko nematau, nes stiklas visiškai 

sugadintas. O jei aš nematau, tai nematys ir niekas kitas. Mes užkal- 
sim visą šią kamerą, Merete, turim čia daug gipskartonio plokščių. O 
per tą laiką, vienaip ar kitaip, tu mirsi. 

Pasigirdo moters juokas. 

— Ateik čia, broli, padėk man, - paliepė Lasė. Jo balsas dabar nu- 
skambėjo visai kitaip. Jis buvo susitvardęs. 

Kažkas girgžtelėjo, ir jos kambarys aptemo. Išjungę prožektorius 
jie ėmė dengti langus gipskartonio plokštėmis, kol tapo aklinai tam- 
su. 

— Labanakt, Merete, - švelniai palinkėjo Lasė. - Linkiu tau per 
amžius degti pragare. 


Tai pasakęs jis išjungė garsiakalbius, ir stojo visiška tyla. 


38 SKYRIUS 


Tą pačią dieną 


Eismo spūstys E20 greitkelyje buvo didesnės nei įprastai. Kau- 
kianti sirena varė Karlą iš proto, tačiau žmonės sėdėjo savo automo- 
biliuose lyg niekur nieko. Visi buvo pasinėrę į savas mintis ir visu 
garsu pasileidę radiją svajojo šiuo metu būti kur nors kitur. 

Šalia sėdintis Asadas nekantriai stukseno į prietaisų skydelį. Kelis 
kilometrus pavažiavę kelkraščiu, priversdami priekyje stovinčius au- 
tomobilius susispausti ir juos praleisti, jie pagaliau prasiskynė kelią 
iki autostrados nuvažiavimo. 

Kai pagaliau privažiavę sodybą sustojo, Asadas parodė į kirą kelio 
pusę. 

— Ar ta mašina ir prieš tai čia buvo? - paklausė jis. 

Karlas ją pastebėjo ne iškart, tik pažvelgęs kiek toliau už žvyr- 
kelio. Ji stovėjo paslėpta tarp krūmokšnių už maždaug šimto jardų. 
Matėsi tik melsvai pilkas keturiais ratais varomo visureigio kapotas. 

— Kažkaip neprisimenu, - atsakė jis, bandydamas nekreipti dė- 
mesio į kišenėje skambantį mobilųjį telefoną. Išsitraukęs jį pažvelgė 


į numerį ekrane. Skambino iš valdybos. 


——— 407 => 


———— JUSSI ADLER-OLSEN LT 


— Taip. Mjorkas klauso, - atsiliepė Karlas, žiūrėdamas į sodybos 
pastatus. Viskas atrodė lygiai taip pat. Jokių panikos ar pabėgimo 
ženklų. 

Kitame laido gale pasigirdo baisiai patenkintas Lizos balsas. 

— Karlai, viską jau sutvarkė. Duomenų bazės vėl veikia. Vidaus 
reikalų ministro žmona buvo pridirbusi, bet šiaip ne taip prisipažino 
ir pasakė, kaip išsrėbt tą visą košę. O ponia Sorensen jau suvedė vi- 
sas galimas Larso Henriko Jenseno asmens kodo kombinacijas, kaip 
Asadas ir buvo prašęs. Man atrodo, ji daug privargo, todėl liekat sko- 
lingi jai didelę puokštę. Bet tą vyrą vis dėlto surado. Kaip Asadas 
ir spėjo, buvo pakeisti du skaičiai. Jis registruotas Strohuso gatvėje 
Grevėje. - Liza pasakė tikslų namo numerį. 

Pakėlęs akis Karlas nužvelgė pastatus. Iš plieno iškaltas numeris 
ant vieno iš jų buvo tas pats. 

— Dėkui, Liza, - tarė jis kaip įmanydamas entuziastingiau. - Ir 
poniai Sorensen nuo manęs perduok ačiū. Ji labai mums padėjo. 

— Palauk, Karlai, yra dar kai kas. 

Dirstelėjęs į Asadą, savo tamsiomis akimis įdėmiai tyrinėjantį 
priešais juos nusidriekusias valdas, Karlas giliai įkvėpė. Jis jautėsi ly- 
giai taip pat. Čia įsikūrę žmonės ir jų namai buvo labai keisti. Kažkas 
juose buvo neįprasto. Kažkas nenormalaus. 

— Larsas Henrikas Jensenas anksčiau teistas nebuvo, jis dirba laive 
palydovu, - ragelyje girdėjosi Lizos balsas, - laivybos kompanijoje 
„Merconi“ ir dažniausiai plaukioja laivais, kursuojančiais po Baltijos 
jūrą. Ką tik kalbėjausi su darbdaviais, sakė, Larsas Henrikas Jensenas 
atsakingas už maitinimą beveik visuose jų reisuose. Jie tvirtina, jog 
jis - labai geras darbuotojas. Tiesa, visi jį vadina Lase. 

Karlas nusuko žvilgsnį nuo pastatų. 


— Liza, gal gavai jo mobiliojo telefono numerį ? 

— Tik namų telefono. - Ji kaipmar išpyškino skaičius, bet Karlas 
jų neužsirašė. Kokia iš jų nauda? Juk neskambins pasakyti, kad bus 
pas juos už poros minučių? 

— Mobiliojo neturi ? 

— Tuo adresu nurodytas tik Hanso Jenseno mobilusis. 

Gerai, vadinasi, toks buvo to lieso jaunuolio vardas. Karlas užsi- 
rašė numerį ir dar kartą padėkojo Lizai. 

— Kąji pasakė? - paklausė Asadas. 

Karlas gūžtelėjo pečiais ir iš daiktadėžės ištraukė automobilio 
registracijos dokumentus. 


— Nieko, ko mes nežinom, Asadai. Tai einam? 


Liesasis vaikinas duris atidarė iškart vos tik jiems pabeldus. Neta- 
ręs nė žodžio įleido vidun, lyg jų čia būtų jau laukę. 

Buvo aiškiai pasistengta sudaryti įspūdį, kad juodu su motina 
šiuo metu kaip tik ramiai sau valgė, įsikūrę maždaug per trisdešimt 
pėdų nuo laukinių durų, užtiesę stalą gėlėta staltiese. Jų pietūs at- 
seit buvo virtinukai iš skardinės. Tik Karlas galėjo galvą guldyti, jog 
patikrinęs maistą lėkštėse rastų šaltą. Jo taip lengvai neapkvailinsi. 
Tokius žaidimus verčiau tegul žaidžia su mėgėjais. 

— Gavome kratos orderį, - pranešė jis, iš kišenės traukdamas ma- 
šinos registracijos dokumentą ir trumpai pašmėžuodamas juo jiems 
prieš akis. Pamatęs popierių vaikinukas krūptelėjo. - Ar galime čia 
apsižiūrėti? - Rankos mostu Karlas parodė Asadui eiti prie moni- 
torių. 

— Kaip suprantu, čia buvo retorinis klausimas, — atsakė moteris. 
Rankoje ji laikė stiklinę vandens ir atrodė visai nusikamavusi. To 
atkaklumo jos akyse jau nebebuvo, bet ir neatrodė, kad būtų išsigan- 
dusi. Tiesiog elgėsi paklusniai. 

— Kam jūs naudojate šiuos monitorius? — paklausė Karlas, kai 
po antklode uždengtų ekranų. 

— Aa, čia Hansas juos sustatė, - atsiliepė moteris. - Juk gyvenam 
kaimo glūdumoj, ir tiek visokių baisybių šiais laikais prisiklausom. 
Pagalvojom, jog geriau bus įsitaisyti keletą kamerų, kad galėtume 
matyti namų teritoriją. 

Asadas tuo metu nutraukė nuo jų antklodę ir papurtė galvą. 

— Nieko nerodo, Karlai. Nė vienas. 

— Hansai, ar galiu paklausti, kodėl ekranai veikia, jei niekas ne- 
prijungta? 

Vaikinas įbedė žvilgsnį į motiną. 

- Jie visada veikia, - atsakė ši. — Elektra ateina tiesiai iš paskirs- 
tymo skydo. 

— Paskirstymo skydo? Suprarau. O kur jis yra? 

- Šito aš nežinau. Lasės reikėtų klausti, - triumfuodama moteris 
žvelgė į Karlą. Štai, įstūmė jį į aklavietę. Vargšiukas dabar stovi ir 
žiopso į neįveikiamą sieną. Bent jau ji taip manė. 

— Lasės darbdaviai sakė, kad šiuo metu jis niekur neišplaukęs. 
Kur jis tuomet yra? 

Nė kiek nepasimetusi ji šyptelėjo. 

— Kai Lasė ne jūroje, jis leidžia laiką su merginomis. Apie tokius 
dalykus jis nepasakoja motinai, ir neprivalo. 

Tai pasakiusi moteris dar plačiau nusišypsojo. Jei būtų galėjusi, 
matyt, būtų perkandusi Karlui gerklę tais savo geltonais dantimis. 

- Einam, Asadai, - pasakė Karlas. - Čia mums nėra kas veikt. 
Einam, apžiūrėsim kitus pastatus. 

Eidamas link durų jis vogčiomis dirstelėjo į moterį. Ji jau siekė 
savo cigarečių pakelio, šypsenos veide nebebuvo. Vadinasi, jie tei- 


singame kelyje. 

— Atidžiai viską stebėk, Asadai. Pradėsim nuo šito, - Karlas pa- 
rodė į aukštąjį pastatą, stūksantį virš visų kitų. - Stovėk čia ir duok 
man žinią, jei tik ką pastebėsi prie kitų pastatų. Gerai, Asadai ? 

Šis linktelėjo. 

Karlas jau buvo apsisukęs eiti, kai už nugaros pasigirdo tylus, 
bet puikiai pažįstamas spragtelėjimas. Atsigręžęs jis pamatė Asado 
rankose blykstelėjusią peilio geležtę. Tinkamai naudojamas toks 
keturių colių ilgio ginklas galėjo pridaryti rimtų problemų prieši- 
ninkui, kita vertus, jei naudojamas netinkamai - galėjo pridaryti 
problemų visiems. 

— Kokį velnią čia sugalvojai, Asadai ? Iš kur tu jį ištraukei? 

Asadas tik pečiais gūžtelėjo. 

- Iš niekur, Karlai. Paskui padarysiu, kad ten pat ir dingtų. Pa- 
žadu. 

— Tai jau tikrai, po velnių. - Iš koto verčiančios Asado staigme- 
nos, regis, jau buvo tapusios Karlui beveik kasdienybe. Nešiotis su 
savimi nelegalų ginklą, ir sugalvok tu man, žmogau, tokią nesąmo- 
nę. - Asadai, mes dabar tarnyboje. Tu supranti? Čia pars blogiau- 
sias sumanymas, koks tik gali būt. Duok man peilį. 

Asadas sulenkė peilį neįtikėtinai mikliai, ir nuo to Karlui tikrai 
netapo ramiau. Paėmęs ginklą jis pakilnojo jį delne, nekreipdamas 
dėmesio į nepatenkintą Asado žvilgsnį, ir įsikišo į kišenę. Netgi se- 


nasis didžiulis skautiškas Karlo peilis svėrė mažiau. 


— 


Betono grindys šiame milžiniško dydžio pastate buvo sutrūki- 
nėjusios nuo šalčio ir į vidų prasisunkusio vandens. Ten, kur turėjo 


būti langai, žiojėjo skylės su pajuodusiais ir aptrūnijusiais kraštais; 

aptriušusios nuo oro sąlygų buvo ir lubas palaikančios sijos. Erdvė 
buvo neaprėpiama. Be statybinio laužo ir penkiolikos ar dvide- 
šimties visur besivoliojančių jau matytų kibirų, čia daugiau nieko 
nebuvo. 

Karlas vieną iš jų paspyrė, ir šis nusirideno, paskleisdamas šlykš- 
tų dvoką. Paskui jį ant grindų nusidriekė kažkokie maurai. Karlas 
pasilenkė pažiūrėti. Ar čia kartais ne tualetinio popieriaus lieka- 
nos? Jis netikėdamas papurtė galvą. Šiuose kibiruose, matyt, jau se- 
niai kaupėsi dulkės, žemės, šiukšlės ir lietaus vanduo. Per tiek laiko 
bet kas prasmirstų ir virstų tokia šlykščia mase. 

Ant plastikinio kibiro dugno matėsi įspaustas kompanijos 
„Merconi“ logotipas. Greičiausiai šiuose kibiruose Lasė parnešda- 
vo į namus iš laivų susirinkto maisto likučių. 

Nuo šiukšlių krūvos viršaus pasičiupęs sunkų geležinį strypą 
Karlas grįžo pas Asadą, ir abu kartu patraukė link paties tolimiau- 
sio iš trijų sujungtų pastatų. 

— Palauk čia, - paliepė Karlas, tyrinėdamas ant durų kabančią 
spyną, nuo kurios raktus neva turėjo tik Lasė. - Jei pamatysi ką nors 
įtartino, ateik ir pakviesk, - pridūrė bei užkišo už jos geležinį stry- 
pą. Savo senajame tarnybiniame automobilyje jis turėdavo nemažą 
įrankių dėžę ir tokius užraktus kaip šis galėdavo atrakinti nė ne- 
mirktelėjęs. Tačiau dabar teko sukąsti dantis ir sutelkti visą jėgą. 

Įsirėžęs jis taip vargo gal pusę minutės, kol priėjo Asadas ir nie- 
ko nesakydamas paėmė iš jo strypą. 

„Na gerai, leiskim jaunimui pasireikšti“, - pagalvojo Karlas. 

Po sekundėlės nulaužta spyna jau gulėjo ant žvyro Asadui po 
kojomis. 

Dar po akimirkos Karlas stovėjo pastato viduje, vis dar jusda- 


mas pralaimėjimo kartėlį ir sykiu sukaupęs visą savo budrumą. 

Paralpa nedaug skyrėsi nuo tos, kurioje buvo apsigyvenusi po- 
nia Jensen, tik čia vietoj baldų per vidurį stovėjo daugybė įvairias- 
palvių dujų suvirinimo balionų, o palei sienas driekėsi ilgiausi tušti 
metaliniai stelažai. Pačiame tolimiausiame kampe prie durų gulėjo 
sukrauti nerūdijančio plieno lakštai. Ir viskas, daugiau nieko nebu- 
vo. Karlo žvilgsnis stabtelėjo ties durimis. Šios durys negalėjo išeiti į 
lauką, nes kitaip jis būtų jas ir anksčiau pastebėjęs. 

Priėjęs prie jų Karlas pabandė atidaryti. Žalvarinė rankena žvil- 
gėjo, tačiau durys buvo užrakintos. Jis pasižiūrėjo į „Ruko“ gamybos 
spyną - ji taip pat žvilgėjo nuo dažno naudojimo. 

— Asadai, ateik čia, - šūktelėjo Karlas. - Ir tą geležinį strypą at- 
sinešk! 

— Juk sakei, kad palaukčiau lauke, - atėjęs priminė jam Asadas. 

Karlas mostelėjo ranka į strypą, o paskui į duris. 


— Parodyk, ką sugebi. 


Kambaryje, į kurį juodu pateko, tvyrojo stiprus odekolono kva- 
pas. Čia buvo lova, stalas su kompiuteriu ir veidrodis iki pat žemės, 
buvo patiesta raudona antklodė, atviroje spintoje kabėjo kostiumai 
ir kelios mėlynos uniformos, stovėjo kriauklė su stiklo lentyna, o ant 
jos - krūva buteliukų su losjonais po skutimosi. Lova buvo paklota, 
popieriai ant stalo tvarkingai sukrauti. Nė menkiausio ženklo, kad 
čia gyvenantis žmogus turėtų kokių nors problemų. 

— Kodėl jis užrakino duris, kaip manai, Karlai? — paklausė Asa- 
das, pakėlęs nuo stalo padėkliuką ir dirstelėjęs po juo. Paskui, atsi- 
klaupęs ant kelių, jis žvilgrelėjo po lova. 

Karlas žvalgėsi po kambarį. Asadas buvo teisus. Čia nelabai yra 


ką slėpti, tai kam rakinti duris? 

— Karlai, kažkas čia žu7ri būti. Arba tada nebūtų spynos. 

Karlas linktelėjo ir įkišo nosį į spintą. Odekolono kvapas paskli- 
do dar stipriau. Juo buvo persigėrę visi drabužiai. Praskleidęs juos 
Karlas pastukseno į sieną, bet neišgirdo nieko keisto. Asadas tuo 
metu pakėlė kilimą. Liuko grindyse taip pat nebuvo. 

Ištyrinėjus lubas ir sienas abiejų akys nukrypo į kabantį vienišą 
veidrodį. Siena aplink jį buvo nudažyta pilkšvai balta spalva. 

Karlas pastukseno į ją krumpliais. Atrodė stora. 

„Gal išeitų nuimti tą veidrodį, - pagalvojo jis, - bet atrodo tvir- 
tai pakabintas: Tuomet Asadas prispaudė skruostą prie sienos ir pa- 
žvelgė už veidrodžio briaunos. 

— Man atrodo, jis pakabintas ant vyrių. Matau čia kažkokią 
spyną. 

Užkišęs už veidrodžio pirštą Asadas arkabino sklendę, paskui 
suėmė už krašto ir truktelėjo. Atsidarančiame veidrodyje šmėstelėjo 
visas kambarys, o už jo sienoje žiojėjo aklinai tamsi skylė, didumo 
sulig žmogaus ūgiu. 

„Kai kitą kartą darysim kratą, būsiu geriau pasiruošęs“, - pama- 
nė Karlas. Mintyse jam iškilo pieštuko dydžio kišeninis žibintuvėlis, 
gulintis ant popierių krūvos jo darbo stalo stalčiuje. Įkišęs ranką į 
ertmę Karlas ėmė apgraibomis ieškoti šviesos jungiklio, gailėdama- 
sis, kad su savimi neturi tarnybinio revolverio. Po akimirkos jau pa- 
juto ir maudimą krūtinėje. 

Giliai įkvėpęs įsiklausė į tylą. Ne, po velnių, viduje niekas nega- 
lėjo slėptis. Kas gi sugebėtų užsirakinti su spyna ant lauko durų, jei 
slėprųsi viduje? Ar įmanoma, jog Lasė būtų liepęs broliui ar motinai 
užrakinti jį šioje slėptuvėje tuo atveju, jei grįžtų policija ir imtų visur 
šniukštinėti ? 

Pagaliau suradęs jungiklį Karlas jį spustelėjo, pasirengęs atšokti, 
jei pasirodytų, jog ten viduje kas nors stovi ir tykoja. Sekundėlę su- 
blyksėjusios užsidegė dienos šviesos lempos ir viską apšvietė. 

Tuomet viskas tapo aišku kaip dieną. 

Jie prisikasė iki to, kurio ir ieškojo. Dėl to nebuvo jokių abejo- 
nių. 

Girdėdamas už savęs tylius Asado žingsnius Karlas įėjo į kam- 
barį. Palei sienas stovėjo apsitrynę metaliniai stalai ir buvo suka- 
bintos skelbimų lentos. Priėjęs arčiau jis nužvelgė jose iškabintas 
nuotraukas, kuriose buvo užfiksuotas Meretės Liungor gyvenimas. 
Nuo pirmojo pasirodymo ant pakylos parlamente iki medžių lapais 
nuklotos pievelės jaukioje namų aplinkoje Stevnse. Nerūpestingos 
akimirkos, įamžintos pikto jai linkinčio žmogaus ranka. 

Vos tik užmetęs akį į metalinius stalus Karlas suprato, kaip sis- 
temingai darbavosi šitas Lasė, kitaip tariant, Larsas Henrikas Jense- 
nas, siekdamas savo tikslo. 

Pirmiausia jis pamatė krūvelę popierių iš „Gerovės uosto“. Kils- 
telėjęs keletą dokumentų įsitikino, kad tai tie parys Larso Henriko 
Jenseno asmens bylos originalai, kurie dingo prieš daugelį metų. 
Šūsnis lapų buvo panaudota nesėkmingai bandant suklastoti savo 
asmens kodą. Pamažu, regis, Lasė tobulėjo, o paskutiniame lape jam 
pavyko visai neblogai. Vadinasi, šis žmogus išties buvo prikišęs na- 
gus prie „Gerovės uosto“ dokumentų, ir taip laimėjo šiek tiek laiko. 

Asadas bakstelėjo į kitą šūsnį popierių. Tai buvo laiškai nuo Da- 
nielio Heilo. Panašu, jog juodu susirašinėjo dėl vis dar neapmokėtos 
skolos už pastatus, kuriuos kadaise pirko Lasės tėvas. Du tūkstan- 
čiai antrųjų metų pradžioje Danielis Heilas faksu atsiuntė praneši- 
mą, kad ketina pateikti ieškinį. Jis reikalavo dviejų milijonų kronų, 


taip pasirašydamas sau mirties nuosprendį. Vyras nė nenumanė, su 

kokiu viskam pasiryžusiu priešininku susidūrė. Galbūt šie Heilo 
reikalavimai ir suveikė tarsi grandininė reakcija. 

Karlas pakėlė patį viršutinį laišką. Tai buvo fakso, kurį Lasė Jen- 
senas išsiuntė tą dieną, kai Heilas buvo užmuštas, kopija. Prie jo 


buvo pridėta nepasirašyta sutartis su žinute: 


Turiu pinigus. Galime pasirašyti dokumentus ir užbaig- 
ti sandorį susitikę šiandien mano namuose. Mano advokatas 
atsines visus reikiamus dokumentus; siunčiu tau preliminarią 
sutartį. Sužymėk savo pastabas bei pataisymus ir atsivežk šį do- 


kumentą su savimi. 


Išties, viskas kruopščiai suplanuota. Jei dokumentai nebūtų su- 
degę mašinoje, Lasė greičiausiai būtų pasistengęs juos pradanginti 
dar prieš atvykstant policijai ir medikams. Karlas atkreipė dėmesį į 
susitikimo datą bei laiką. Viskas sutapo. Heilas buvo atviliotas į savo 
paties mirtį. Kapelevo greitkelyje, padėjęs koją ant akceleratoriaus, 
jo jau laukė Denisas Knusenas. 

— Pažiūrėk čia, Karlai, - tarė Asadas, imdamas popierių nuo ki- 
tos krūvelės viršaus. Tai buvo straipsnis iš laikraščio „Fredriksborg 
Amts“. Puslapio apačioje aprašoma Deniso Knuseno mirtis po 
trumpa drūta antrašte: „Mirė dėl piktnaudžiavimo narkotikais“. 

Tiesiog tobula mirties priežastis. 

Karlas peržvelgė kitus šioje krūvoje gulinčius popierius. Lasė 
neabejotinai buvo pasiūlęs Denisui didelę sumą už tai, kad sukeltų 
avariją. Taip pat nebuvo jokių abejonių, jog Hansas, Lasės brolis, 
iššoko priešais Heilo mašiną, priversdamas jį pasukti į kelio vidurį. 
Viskas vyko pagal planą, išskyrus faktą, kad Lasė taip ir nesumokėjo 


Denisui pažadėtų pinigų. Dėl to šis labai įsiuto. 

Viename stebėtinai sklandžiai suformuluorame Deniso Knuse- 
no laiške jis buvo pateikęs Lasei ultimatumą: arba Lasė sumoka tris 
šimtus tūkstančių kronų, arba Denisas pertrėkš jį kokiame nors ke- 
lyje ar autostradoje, kai šis mažiausiai to tikėsis. 

Karlas prisiminė Deniso seserį. Tikrai, kokio mielo mažylio bro- 
liuko ji gedėjo. 

Jis dar kartą akimis permetė skelbimų lentas. Jose kabėjo ben- 
dra triuškinančių Lasės Jenseno gyvenimo įvykių suvestinė. Kraupi 
avarija, draudimo kompanijos apgaulė, atmestas paramos prašymas 
Liungorų fondui. Visi motyvai susikaupė į bendrą visumą ir tapo 
aiškūs kaip niekad. 

— Ar manai, jog jis išėjo iš proto nuo viso šito? - paklausė Asa- 
das, kažką tiesdamas Karlui. 

Karlas suraukė kaktą. 

- Bijau ir pagalvoti, Asadai. 

Tada žvilgrelėjo, ką jam padavė Asadas. Tai buvo nedidukas mo- 
bilusis telefonas „Nokia“. Raudonas, naujas, žvilgantis. Kitoje pu- 
sėje buvo nupiešta širdelė ir mažomis kreivomis raidėmis užrašyta: 
»Sanė Jonson“. „Kažin ką pasakys mergaitė, sužinojusi, kad jos tele- 
fonas atsirado“, — pagalvojo Karlas. 

— Čia visi įrodymai, - tarė jis Asadui ir galvos mostu parodė į ant 
sienos sukabintas nuotraukas. Jose buvo Lasės mama, sėdinti ligoni- 
nės lovoje ir verkianti, „Gerovės uosto“ pastatai, kažkoks vyras, prie 
kurio stambiomis raidėmis užrašyta „įtėvis šėtonas“. Greta kabėjo 
iškirpti straipsniai apie „HJ Industries“ nuopelnus, kuriuose Lasės 
Jenseno tėvas buvo giriamas už savo neeilinę veiklą ir novatorišku- 
mą Danijos moderniųjų technologijų pramonėje. Taip pat buvo 
Mažiausiai dvidešimt nuotraukų iš Šlėzvigo-Holšteino kelto, kartu 


su plaukimo tvarkaraščiais, išmatuotu atstumu nuo viršutinio denio 

iki automobilių aikštelės apačioje ir paskaičiuotais žingsniais. Šalia 
buvo dviem stulpeliais surašytas dar kažkoks laiko grafikas - vienas 
Lasės, kitas jo brolio. Vadinasi, abu prikišę nagus. 

— Ką čia reiškia? - rodydamas į skaičius paklausė Asadas. 

Karlas negalėjo tiksliai atsakyti. 

— Gali būti, kad jie pagrobė ją ir kur nors nužudė. Bijau, jog toks 
tėra paaiškinimas. 

— O tada ką šitie reiškia? - Asadas parodė į tolimiausią metalinį 
stalą, ant kurio gulėjo keletas didelių segtuvų ir pluoštas kažkokių 
techninių diagramų. 

Karlas paėmė vieną segtuvą. Tarp puslapių buvo keletas skirtukų, 
o ant pirmojo užrašyta: „Nardymo vadovas. Karinio laivyno ginklų 
akademija, 1985 m. rugpjūtis“. Prabėgomis versdamas lapus Karlas 
skaitė antraštes: nardymo fiziologija, vožtuvų priežiūra, paviršinės 
dekompresinės lentelės, deguonies sunaudojimo lentelės, Boilio 
dėsnis, Daltono dėsnis. 

Karlui visa tai buvo tamsus miškas. 
pasitikslino Asadas. 

Karlas papurtė galvą. 

— Gal čia jo hobis. 

Dar pasirausęs tarp popierių jis surado kažkokį juodraštį, 
kruopščiai surašytą ranka, matyt, būsimam vadovėliui. Pavadinimas 
skelbė: „Slėgio bandymų instrukcijos reaktorių gaubrams. Henrikas 
Jensenas, „HJ Industries“, 1986 m. lapkričio 10 d“. 

— Artu ką nors perskaitai, Karlai? — Asadas, nors ir įsmeigęs akis 
į tekstą, to padaryti, matyt, nesugebėjo. 

Pirmame puslapyje buvo nupaišytos kelios diagramos ir vamz- 


džių sistemų apžvalga. Turbūt tai buvo techninės specifikacijos, 

susijusios su kokios nors įrangos pakeitimais, pavyzdžiui, tos, kurią 
„HJ Industries“ perėmė iš „Inter Lab“ įsigijusi jų pastatus. 

Įrempęs akis Karlas bandė įskaityti ranka primargintus puslapius, 
kai jo akys stabtelėjo ties žodžiais „slėgio kamera“ ir „uždarymas“. 

Jis pakėlė galvą ir pažvelgė į viršum popierių kabančią Meretės 
Liungor nuotrauką stambiu planu. Tik ką prieš akis sušmėžavę Žo- 
džiai „slėgio kamera“ dabar trenkė lyg žaibas. 

Nuo to, ką pagalvojo, per nugarą jam perbėgo šiurpas. Ar tikrai 
gali taip būti? Karlo galvoje sukosi baisi, siaubinga mintis. Tokia 
baisi, kad net prakaitas ėmė tekėti, 

— Kas yra, Karlai? - paklausė Asadas. 

- Eik į lauką ir stebėk viską aplinkui. Dabar pa/, Asadai. 

Jo partneris jau žiojosi pakartoti klausimą, tačiau Karlas, atsisu- 
kęs į paskutinę popierių šūsnį, nesileido į kalbas. 

— Paskubėk, Asadai. Ir saugokis. Pasiimk širą, - jis įbruko Asadui 
geležinį strypą, kuriuo buvo išlaužę duris. 

Tada greitai perbėgo per popierius. Juose mirgėjo įvairūs paskai- 
čiavimai, surašyti daugiausia Henriko Jenseno ir kelių kitų. Tačiau 
nieko panašaus į tai, ką tikėjosi surasti, Karlas nepamatė. 

Jis dar kartą įsižiūrėjo į ryškią geros kokybės Meretės Liungor 
nuotrauką. Greičiausiai buvo fotografuota iš labai arti, nors panašu, 
jog jai pačiai nežinant, nes žvilgsnis buvo nukreiptas kažkur į šoną. 
Tas jos žvilgsnis išties buvo išraiškingas. Jame buvo tiek gyvasties ir 
energijos, kad bežiūrėdamas negalėjai likti abejingas. Tačiau Karlas 
buvo tikras, jog Lasė Jensenas ne dėl to būtent šią nuotrauką pasi- 
kabino. Greičiau priešingai. Jos kraštuose matėsi daugybė skylučių, 
matyt, buvo ne kartą nuimta ir vėl prismeigta prie lentos. 

Vieną po kito Karlas ištraukė visus keturis ją laikančius smeigtu- 


kus. Tada apsuko nuotrauką ir pažvelgė, kas kitoje pusėje. 

Tai, kas ten buvo užrašyta, tegalėjo būti pamišėlio darbas. 


Karlas perskaitė viską kelis kartus. 


Tos šlykščios akys iššoks tau iš kaktos. Tavo kvaila šypsena 
paskęs kraujyje. Iš tavo plaukų liks kuokštai, o tavo mintys bus 
sumaltos į dulkes. Tavo dantys supus. Niekas tavęs neprisimins 
kitokios, tik tokią, kokia ir esi: kekšė, kalė, piktoji dvasia, supista 


žmogžudė. Tokia ir mirsi, Merete Liungor. 


Po apačia didžiosiomis raidėmis buvo pažymėta: 


2002 m. liepos 6 d.: 2 ATMOSFEROS 
2003 m. liepos 6 d.: 3 ATMOSFEROS 
2004 m. liepos 6 d.: 4 ATMOSFEROS 
2005 m. liepos 6 d.: 55 ATMOSFEROS 
2006 m. liepos 6 d.: 6 ATMOSFEROS 
2007 m. gegužės 15 d.: 1 ATMOSFERA 


Karlas žvilgrelėjo sau per petį. Apėmė jausmas, tarsi jį supančios 
sienos būtų ėmusios slinkti artyn. Prispaudęs prie kaktos ranką jis 
stovėjo ir įtemptai mąstė. Jie laikė ją kažkur čia, jis tuo neabejojo. 
Ji buvo kažkur visai netoli. Nors čia rašė, jog nužudys ją po penkių 
savaičių, gegužės 15-ąją, bet greičiausiai jau buvo tai padarę. Kar- 
las nujautė, kad jie su Asadu galėjo išprovokuoti tokį žingsnį, ir tai 
buvo atlikta tikrai kažkur čia. 

„Ką dabar daryti? Kas galėtų patarti?“, - galvojo Karlas, kapsty- 
damasis po savo atmintį. 

Išsitraukęs mobilųjį jis ėmė rinkti numerį, ketindamas skambin- 
ti Kurtui Hansenui, savo buvusiam kolegai, kuris dabar buvo tapęs 


konservatorių partijos atstovu parlamente. 

Klausydamasis pypsėjimo ragelyje Karlas žingsniavo po kamba- 
rį. Laikas išties buvo Visagalis, ir dabar skaniai iš jų visų juokėsi, jis 
tą aiškiai pajuto. 

Tą pačią sekundę, kai jau ketino padėti ragelį, jame pasigirdo tas 
puikiai pažįstamas Kurto Hanseno krenkštelėjimas, o paskui ir bal- 
sąs. 

Karlas paliepė jam nieko nekalbėti, tik išklausyti ir greitai mąsty- 
ti. Jokių klausimų, tik atsakymai. 

— Tai tu manęs klausi, kas atsitiktų žmogui, kuriam per penke- 
rius metus pakeltų slėgį iki šešių atmosferų, o paskui iškart sumažin- 
tų iki vienos? — pakartojo Kurtas. - Koks keistas klausimas. Čia tik 
teorinė situacija, ar ne? 

— Greičiau atsakyk, Kurtai. Aš daugiau nieko nepažįstu, kas ga- 
lėtų išmanyti tokius dalykus. Tu vienintelis iš mano pažįstamų turi 
profesionalaus nardymo sertifikatą, todėl sakyk, kas atsitiktų. 

— Na, tas žmogus mirtų, savaime suprantama. 

— Taip, bet per kiek laiko? 

— Net neįsivaizduoju, bet būtų baisus reikalas. 

— O konkrečiau? 

- Viskas viduje susproginėtų. Alveolės susprogdintų plaučius. 
Kauluose susikaupęs azotas sudraskytų audinius. Visi organai, visas 
kūnas išsiplėstų, nes visur pilna deguonies. Kraujo krešuliai, kraujo 
išsiliejimas į smegenis, labai smarkus kraujavimas... 

— Kaip galima padėt žmogui tokioj situacijoj? - pertraukė Kar- 
las. 

Kurtas Hansenas vėl krenkštelėjo. Gal nelabai žinojo, ką atsa- 
kyti. 

— Tai čia viskas iš tikrųjų, Karlai? — paklausė jis. 

— Bijau, kad taip, gali būti iš tikrųjų. 

— Tada skambink į Holmeno karinio jūrų laivyno bazę. Jie turi 
mobiliąją barokamerą, „Drager DUOCOM“. - Knutas padiktavo 
Karlui telefono numerį. Šis padėkojo ir padėjo ragelį. 

Atsiliepusiam Holmeno karinio jūrų laivyno pareigūnui situaci- 
jos ilgai aiškinti nereikėjo. 

— Turit paskubėti. Negalim nė minutės delsti, - pasakė Karlas. - 
Atsiųskit žmones, ir tegul pasiima pneumatinius grąžtus su visa kita 
įranga, nes nežinau, per kokias kliūtis reikės prasibrauti. Ir praneš- 
kite policijos valdybai. Man reikia pastiprinimo. 

— Viską suprarau, - atsakė balsas ragelyje. 


39 SKYRIUS 


Tą pačią dieną 


Prie paskutinio pastato abu artinosi sutelkę visą dėmesį. Atidžiai 
tyrinėjo žemę, ieškodami šviežių kasimo žymių. Akimis sekė glo- 
tnias plastikines statines, išrikiuotas palei sieną, tarsi jose galėtų būti 
paslėpta bomba. 

Durys taip pat buvo užrakintos spyna, kurią Asadas nulaužė ge- 
ležiniu strypu — šitą įgūdį paskui reikės įtraukti į asistento darbo 
aprašymą. 

Įėję vidun jie pajuto salstelėjusį kvapą, tarsi jau pažįstamas ode- 
kolonas iš Lasės Jenseno kambario būtų sumišęs su per ilgai užsisto- 
vėjusia mėsa. Panašiai atsiduodavo gyvūnų narvai zoologijos sode 
šiltą pavasario dieną, kai viskas aplink sužydėdavo. 

Ant grindų gulėjo daugybė įvairaus ilgio talpyklų iš žvilgančio 
nerūdijančio plieno. Tik nedidelė dalis iš jų visų turėjo pritvirtintus 
matuoklius. Iš ilgų lentynų palei sieną, kurių net galo nesimatė, galė- 
jai spręsti, jog čia buvo planuojama stambaus masto gamyba. Tik šie 


planai taip ir neišsipildė. 

Pridėjęs prie lūpų pirštą Karlas mostelėjo Asadui, kad sektų jam 
iš paskos iki kitų durų. Asadas linktelėjo ir suspaudė strypą rankose 
taip, jog net krumpliai pabalo, o pats kiek pasilenkė, lyg būtų norė- 
jęs tapti mažiau pastebimas. Regis, suveikė kažkoks instinktas. 

Karlas atidarė kitas duris. 

Patalpoje degė šviesa. Koridoriuje švietė armuoto stiklo lempos. 
Vienoje pusėje už pravirų durų buvo keletas kabinetų be langų, iš 
kitos pusės durys vedė į dar vieną koridorių. Karlas ranka parodė 
Asadui eiti apieškoti kabinetų, o pats patraukė link ilgo siauro ko- 
ridoriaus. 

Jis buvo neapsakomai purvinas, lyg kas metų metus būtų teplio- 
jęs grindis ir sienas visokiausiais šūdais. Aplinka nė iš tolo neprimi- 
nė tos vizijos, kurią norėjo įgyvendinti gamyklos įkūrėjas Henrikas 
Jensenas. Karlui tokiame fone niekaip nepavyko įsivaizduoti baltai 
apsirengusių inžinierių. 

Pačiame koridoriaus gale buvo durys, kurias, sugriebęs kišenėje 
gulintį automatinį peilį, jis atsargiai pravėrė. 

Įjungęs šviesą Karlas pamatė kažką panašaus į saugyklą — čia 
buvo keletas vežimėlių, krūvos gipskartonio plokščių ir gausybė 
vandenilio bei deguonies balionų. Jis instinktyviai pauostė. Ore 
jautėsi parako kvapas, lyg visai neseniai šioje patalpoje būtų iššovęs 
ginklas. 

— Nė vienam kabinete nieko, - už nugaros tyliai pranešė Asa- 
das. 

Karlas linktelėjo. Panašu, kad ir čia nieko nėra, išskyrus tokią pa- 
čią šūdiną aplinką, kaip ir koridoriuje. 

Asadas taip pat įėjo vidun ir apsižvalgė. 

— Taijo čia nėra, Karlai. 


— Nejo mes dabar ieškom. 

Asadas suraukė kaktą. 

- Otai ko? 

— Ššš, — nutildė jį Karlas. - Girdi? 

— Ką? 

— Klausykis. Kažkur labai tyliai švilpia. 

- Švilpia? 

Karlas iškėlė ranką, rodydamas Asadui užsičiaupti, ir užmerkė 
akis. Tai galėjo būti kažkur toli veikiantis ventiliatorius. Arba vamz- 
džiais tekantis vanduo. 

— Oras leidžia tokį garsą, Karlai. Tarsi kas nors būtų pradurta. 

— Taip, bet iš kur tas garsas sklinda? - Karlas lėtai apsisuko aplink. 
Tiksliai pasakyti buvo neįmanoma. Kambarys buvo ne didesnis nei 
dešimties pėdų pločio ir gal penkiolikos arba dvidešimties pėdų il- 
gio, tačiau tas garsas, regis, sklido iš visur ir kartu iš niekur. 

Jis apsidairė po kambarį, tarytum fotografuodamas viską vaiz- 
duotėje. Iš kairės viena šalia kitos buvo keturios gipskartonio plokš- 
tės, sustatytos kokiais penkiais sluoksniais. Prie tolimiausios sienos 
tebuvo tik viena kreivai palinkusi plokštė. Siena iš dešinės buvo 
plika. 

Pažvelgęs į lubas Karlas pamatė keturis skydelius su mažytėmis 
skylutėmis, o tarp tų skydelių išsiraizgę laidai ir variniai vamzdžiai 
atėjo iš koridoriaus ir vedė kažkur už gipskartonio plokščių. 

Asadas irgi tai pastebėjo. 

— "Tai kažkas turi būti už tų plokščių, Karlai. 

Šis linktelėjo. Gal lauko siena, o gal dar kas nors. 

Jie kibo į darbą. Sulig kiekviena pakelta ir patraukta plokšte gar- 
sas, regis vis artėjo. 

Galiausiai prieš juos atsivėrė siena, ant kurios kone palei lubas 


kabojo didžiulė juoda dėžė su daugybe jungiklių, matuoklių ir 

mygtukų. Greta šio valdymo prietaisų skydo sienoje buvo įtaisytos 
dviejų dalių durys, dengtos metalo plokštėmis. Kitoje pusėje buvo 
du dideli iliuminatoriai iš armuoto visiškai nepermatomo stiklo. Li- 
pnia juostele ant jo buvo priklijuoti laidai, išvedžioti tarp keleto gal- 
vučių. Karlas spėjo, kad tai detonatoriai. Ties abiem iliuminatoriais 
stovėjo po trikojį su kamera. Nebuvo sunku įsivaizduoti, kam jos 
buvo naudojamos ir kokį darbą turėjo atlikti detonatoriai. 

Ant grindų po kameromis juodavo pabirę kažkokie rutuliukai. 
Pakėlęs Karlas pamatė, jog tai stambūs šratai. Palietęs stiklą jis atsi- 
traukė atgal. Nebuvo jokių abejonių, kad į juos šaudyta. Vadinasi, 
kažkas čia vyko ne taip, kaip tie žmonės buvo suplanavę. 

Karlas priglaudė ausį prie sienos. Švilpesys sklido kažkur iš ten. 
Švilpė ne pro langus, ne pro duris, o kažkur ten viduje. Tai turėjo 
būti labai aukšto dažnio garsas, jei jau įveikė tokią patikimą izolia- 
ciją. 

— Karlai, čia rodo daugiau nei keturis barus. 

Karlas pasižiūrėjo į slėgio matuoklį, kurį baksnodamas rodė Asa- 
das. Jo tiesa. Keturi barai - tai beveik penkios atmosferos. Vadinasi, 
patalpos viduje slėgis jau buvo nukritęs per vieną atmosferą. 

— Asadai, man atrodo, ten viduje yra Meretė Liungor. 

Karlo partneris stovėjo sustingęs ir žvilgsniu tyrinėjo metalines 
arkos formos duris. 

— Tu taip manai? 

Karlas linktelėjo. 

— Slėgis krinta žemyn, Karlai. 

Asadas buvo teisus. Net matėsi, kaip slenka rodyklė. 

Pakėlęs akis Karlas pažvelgė į laidus. Plonyčiai tarp detonatorių 
išvedžioti kabeliai buvo nukarę iki žemės, atvirais galais. Tikriau- 


siai jie planavo prijungti juos prie akumuliatoriaus ar kokio kito 

sprogdiklio. Ar tai ir turėjo įvykti gegužės penkioliktą dieną, slėgiui 
nukritus iki vienos atmosferos, kaip buvo parašyta kitoje Meretės 
Liungor nuotraukos pusėje? 

Karlas vėl apsidairė aplink, bandydamas viską sudėlioti į vietas. 
Variniai vamzdžiai vedė tiesiai į kambarį. Iš viso jų buvo turbūt de- 
šimt, ir kas žino, kurie iš jų buvo skirti slėgiui išleisti, o kurie - di- 
dinti? Nupjovę bent vieną iš jų jie rizikuotų tik dar labiau pakenkti 
slėgio kameroje uždarytam žmogui. Lygiai tas pats galėjo nutikti ir 
prikišus nagus prie elektros laidų. 

Priėjęs prie kameros durų Karlas ėmė tyrinėti šalia esančius jun- 
giklius. Čia viskas jau buvo aiškiau — prie visų šešių mygtukų juodu 
ant balto buvo surašyta: „Viršutinėms durelėms atidaryti“, „Viršuti- 
nėms durelėms uždaryti“, „Išorinėms durims atidaryti“, „Išorinėms 
durims uždaryti“, „Vidinėms durims atidaryti“, „Vidinėms durims 
uždaryti . 

Dabar abejos kameros durys buvo uždarytos. Taip ir turėjo būti. 

— Kaip manai, kam šis daiktas? - paklausė Asadas, pernelyg pa- 
vojingai krapštydamasis prie mažyčio potenciometro, kuris buvo 
išjungtas. 

„Kaip gerai dabar būtų čia turėti Hardį ,- pagalvojo Karlas. Jau 
ką ką, o apie mygtukus ir prietaisų skales Hardis nutuokė daug dau- 
giau už visus kitus. 

— Šitas jungiklis tai buvo uždėtas po visų kitų, - pareiškė Asa- 
das. — Nes kitaip kodėl kiti padaryti iš to rudo? — Jis parodė į kva- 
dratinę dėžutę, pagamintą iš bakelito. - Ir kodėl tada šitas turėtų 
būti tik vienas iš visų padarytas iš plastiko? 

Tai buvo tiesa. Skirtingi jungikliai akivaizdžiai pagaminti skir- 
tingu laiku. 

Asadas linktelėjo. 

— Aš manau, tas prietaisas gali arba sustabdyti viską, arba dau- 
giau jis nieko nereiškia. 

Kaip gražiai, nors ir netiksliai, pasakyta. 

Karlas giliai įkvėpė. Nuo tada, kai paskambino į Holmeną, jau 
buvo praėję dešimt minučių, o iki čia jie vis tiek taip greitai neatva- 
žiuos. Jeigu ten viduje yra Meretė Liungor, jie turi imtis drastiškų 
priemonių. 

— Įjunk, - paliepė jis Asadui, kamuojamas negeros nuojautos. 

Kai tik Asadas spustelėjo jungiklį, švilpesys perskrodė kambarį 
visu smarkumu. Karlo širdis jau kone lipo iš krūtinės. Akimirką jis 
buvo įsitikinęs, kad jie išleido iš patalpos dar daugiau slėgio. 

Paskui jis pakėlė akis į viršų ir pamatęs ties lubomis keturis sta- 
čiakampius rėmelius suprato, jog tai garsiakalbiai. Per juos ir sklido 
tas švilpesys iš kameros vidaus, toks šaižus, kad net ėjo per smege- 
nis. 

— Kas čia darosi? — sušuko Asadas, užsidengdamas rankomis au- 
sis ir negirdėdamas Karlo atsakymo. 

— Man atrodo, tu įjungei garsiakalbius, - šūktelėjo Karlas jam 
atgal ir vėl pakėlė galvą į lubas. - Ar tu ten viduje, Merete? - suriko 
tris ar keturis kartus, o tada atidžiai įsiklausė. 

Dabar jis aiškiai girdėjo, kad švilpesį kėlė pro siaurą plyšį besiver- 
žiantis oras. Garsas priminė tą, kurį žmogus išleidžia pro dantis, kai 
pradeda švilpauti. Jis buvo tolygus. 

Karlas sunerimęs pažvelgė į slėgio matuoklį. Rodyklė jau buvo 
nukritusi ties keturiomis su puse atmosferos. Slėgis sparčiai krito. 

Jis dar kartą suriko, šį kartą tiek, kiek tik leido plaučiai. Asadas, 
atsikimšęs ausis, taip pat riktelėjo. „Taip rėkdami galėtume prikelti 
ir numirėlį, - pagalvojo Karlas, nuoširdžiai vildamasis, kad iki to 


reikalai dar nėra spėję prieiti. 

Tada iš juodosios dėžės palubėje pasigirdo garsus dunkstelėji- 
mas, ir kambaryje akimirkai stojo visiška tyla. 

„Vadinasi, dėžė viršuje reguliuoja slėgio išleidimą“, - sumojo jis 
ir jau ketino bėgti į kitą patalpą atsinešti, ant ko galėtų pasilipti iki 
dėžės. 

Ir tą akimirką per garsiakalbius abu išgirdo aimanuojant. Tokius 
garsus galėjo skleisti į kampą užspeistas žvėris arba labai kenčiantis, 
o gal didelio sielvarto apimtas žmogus. Tai buvo ilga, monotoniška 
dejonė. 

— Merete, ten tu? - riktelėjo Karlas. 

Abu stovėjo apmirę ir laukė. Tada išgirdo garsą, kurį jie palaikė 
teigiamu atsakymu. 

Karlas pajuto gniužulą gerklėje. Ten, už sienos, buvo Meretė 
Liungor. Daugiau nei penkerius metus įkalinta tokioj niūrioj ir 
šlykščioj skylėj. Dabar jau turbūt vos gyva, o Karlas net neturi su- 
pratimo, ką daryti. 

— Merete, kaip tau padėt? — suriko jis, ir tą pačią sekundę pro 
gipskartonio plokštę prie tolimiausios sienos pasigirdo kurtinantis 
trenksmas. Karlas iškart suvokė, kad kažkas, pasislėpęs už plokštės, 
šovė į juos iš už nugaros, pažerdamas šratus po visą kambarį. Jis pa- 
juto, kaip keliose vietose tvinkčioja kūnas ir veržiasi šiltas kraujas. 
Tarsi apmiręs taip stovėjo vos trumpą akimirką, nors ji atrodė kaip 
visa amžinybė. Paskui metėsi atgal tiesiai ant Asado, kuris stovėjo 
susiėmęs peršautą ranką, šoko perkreiptu veidu. 

Jiems gulint ant grindų gipskartonio plokštė susvyravo ir nukri- 
to, atskleisdama tą, kuris buvo paleidęs šūvį. Nebuvo sunku jį atpa- 
žinti. Jei ne kelios raukšlės, kurias per daugelį metų jo veide buvo 
įrėžęs nelengvas gyvenimas ir iškankinta siela, Lasė Jensenas atrody- 


tų lygiai taip pat, kaip tas berniukas iš jų matytų nuotraukų. 

Žengdamas iš savo slėptuvės su rūkstančiu ginklu rankoje jis aki- 
mis tyrinėjo padarytas žaizdas taip šaltakraujiškai, lyg būtų apžiūri- 
nėjęs užlietą rūsį. 

— Kaip mane radot? - paklausė, atlenkdamas šautuvo vamzdį 
ir vėl jį užtaisydamas. Paskui priėjo artyn. Nebuvo nė menkiausios 
dvejonės, jog jis paspaus gaiduką, kai tik panorės. 

— Lase, dar turi progą viską nutraukt, — įspėjo Karlas, šiek tiek 
pasikeldamas, kad prispaustas Asadas galėtų iš po jo išlįsti. - Dabar 
dar galėtum išsisukt su keleriais meteliais kalėjime. Paskui jau sėsi 
iki gyvos galvos už žmogžudystę. 

Vyras nusišypsojo, parodydamas, kodėl juo žavėjosi moterys. Po 
gražia šypsena slėpėsi pats velnias. 

— Kaip macau, dar daug ko nežinot, - atsakė jis, nutaikęs vamzdį 
tiesiai Asadui į smilkinį. 

„Aha, tai čia tau taip atrodo“, - pamanė Karlas, jusdamas, kaip 
Asado ranka apčiuopomis ieško jo švarko kišenės. 

— Aš iškviečiau pastiprinimą. Mano kolegos pasirodys bet kurią 
minutę. Duok man tą šautuvą, Lase, ir viskas bus gerai. 

Lasė papurtė galvą, neparikėjęs nė vienu žodžiu. 

— Nudėsiu tavo partnerį, jei man neatsakysi. Kaip, po velnių, 
mane radot? 

Turint galvoje situaciją ir patiriamą spaudimą, Lasės balsas skam- 
bėjo pernelyg ramiai. Viduje jis tikriausiai virte virė. 

— Per Ufę, - atsakė Karlas. 

— Ufę? — Tai išgirdus Lasės veidas persimainė. Jo smegenys, no- 
rinčios viską kontroliuoti, tiesiog nepriėmė tokio netikėto atsaky- 
mo. - Nesąmonė! Ufė Liungoras nieko nežino. Jis net nekalba. 
Pastarosiomis dienomis aš sekiau visas naujienas. Jis nė žodžio ne- 


pratarė. Meluoji. 

Karlas pajuto, kaip Asadas pagaliau sugriebė peilį. 

Eina šikt tos visos taisyklės ir įstatymai dėl nelegalių ginklų. Tik 
duok Dieve, kad Asadas spėtų juo pasinaudoti. 

Per garsiakalbius virš galvos pasigirdo kažkoks garsas, lyg užda- 
ryta moteris būtų bandžiusi kažką pasakyti. 

— Ufė Liungoras atpažino tave iš nuotraukos, - tarė Karlas. — 
Tos, kur jūs su Denisu Knusenu stovit abu, kai dar buvot maži. At- 
simeni tą nuotrauką, Atomai? 

Šis vardas nutvilkė kaip antausis. Iš veido buvo maryti, kaip bun- 
da visos prieš daugelį metų patirtos Lasės Jenseno kančios. 

Jis išsiviepė ir linktelėjo. 

— Tai ir apie šitą žinot! Kaip suprantu, viską jūs žinot. Tada, ma- 
tyt, suprantat, jog gausit palaikyti kompaniją Meretei. 

— Tu nespėsi. Pagalba jau pakeliui, - atsakė jam Karlas, kiek pa- 
silenkdamas į priekį, kad Asadas galėtų ištraukti peilį ir staigiai pul- 
ti. Tik klausimas, ar tas psichas nenuspaus gaiduko. Jei Lasė iššaurų 
iš abiejų vamzdžių per tokį mažą atstumą, tuomet jiems su Asadu 
būtų mišios. 

Ber Lasė jau vėl šypsojosi. Savitvarda buvo grįžusi. Tai buvo ski- 
riamasis psichopatų bruožas - niekas negalėjo jų pernelyg sujau- 
dinti. 

— Spėsiu, patikėk. Dėl to galit būt ramūs. 

Tą pačią sekundę Karlo kišenė truktelėjo, trakštelėjo atlenkiama- 
sis peilis, ir pasigirdo garsas, kokį skleidžia peilio ašmenys, smingan- 
tys į žmogaus kūną, perkertantys sausgysles ir drėskiantys tvirtus 
raumenis. Prieš akis šmėstelėjo kruvina Lasės koja ir Asadas, savo 
sužeista ranka išmušantis į viršų šautuvą. Instinktyviai Lasės dar 
spėtas paleisti šūvis nugriaudėjo Karlui palei pat ausis, užgoždamas 
visus kitus garsus. Jis tik matė, kaip Lasė tyliai pargriūva atatupstas, 


o Asadas, arkišęs peilį, šoka ant jo. 

— Ne! - užriko Karlas, nors nė pats negirdėjo savo balso. Jis pa- 
bandė atsistoti ir iškart pajuto, kad yra ne juokais sužeistas. Pažvel- 
gęs po savimi pamatė ant grindų plūstantį kraują. Tada susiėmė už 
šlaunies ir smarkiai suspaudęs ją atsistojo. 

Asadas, taip pat pasruvęs krauju, sėdėjo Lasei ant krūtinės ir lai- 
kė prikišęs peilį jam prie gerklės. Karlas nieko negirdėjo, bet matė, 
kaip Asadas kažką rėkia, o Lasė spjaudo jam į veidą sulig kiekvienu 
ištartu sakiniu. 

Pamažu Karlui atsikimšo viena ausis. Jungiklis viršuje buvo vėl 
pradėjęs leisti orą iš kameros. Šį kartą švilpimas atrodė dar stipresnis 
nei prieš tai. Ar taip ir buvo, ar Karlo klausa jį klaidino? 

— Kaip sustabdyrt šitą šūdą? Kaip išjungt ventiliatorius? Sakyk! — 
gal kokį šimtąjį kartą išrėkė Asadas, už tai gaudamas dar vieną spjūvį 
į veidą. Karlas tik dabar pastebėjo, jog kiekvieną kartą Lasei spjovus, 
peilis vis smarkiau įsiremdavo jam į gerklę. 

— Dar ne tokiems kaip tu esu perpjovęs gerkles! - užriko Asadas, 
rėždamas odą peiliu. Pjūvis buvo negilus, Lasei per kaklą nuvarvėjo 
kraujo srovelė. 

— Jei ir žinočiau, nesakyčiau, - pro dantis iškošė Lasė. Karlas 
žvilgtelėjo į jo koją, kur Asadas buvo smogęs peiliu. Žaizda kraujavo 
nesmarkiai, vadinasi, šlaunies arterija nebuvo prakirsta. Bet sužeidi- 
mas vis tiek buvo rimtas. 

Karlas pakėlė akis į manometrą; slėgis krito lėtai, bet tolygiai. 
Kur tas sušiktas pastiprinimas? Gal tas pareigūnas iš Holmeno jiems 
nepaskambino, kaip Karlas buvo prašęs? Atsirėmęs į sieną Karlas iš- 
sitraukė mobilųjį ir surinko numerį. Atsiliepęs budėtojas patikino, 
kad pagalba turi atvykti bet kurią minutę. Karlo kolegoms ir medi- 
kams čia išties bus ką veikti. 

Kas įvyko paskui, Karlas dorai nė nepajuto - tik pastebėjo, kaip 


ant žemės nukrito jo mobilusis, o smūgį gavusi ranka bejėgiškai nu- 

sviro prie šono. Pasisukęs visu kūnu jis pamatė už nugaros stovinčią 
liesą būtybę su geležiniu strypu, kuri dar kartą prisitaikė ir smogė 
Asadui į smilkinį. Šis nukrito, nespėjęs išleisti nė garso. 

Tada Lasės brolis užlipo ant Karlo mobiliojo ir trypė, kol iš jo 
liko tik šukės. 

— O Dieve, sūnau, tu labai sužeistas? — iš toliau pasigirdo balsas. 
Moteris riedėjo link jų, sėdėdama savo vežimėlyje nerimo perkreip- 
tu veidu. Ji nekreipė jokio dėmesio į vyrą, gulintį ant grindų be są- 
monės, tik matė pro sūnaus kelnių klešnę besisunkiantį kraują. 

Vargais negalais Lasė atsistojo ir metė Karlui įtūžusį žvilgsnį. 

— Nieko tokio, mama, - atsakė, traukdamasis iš kišenės nosinę. 
Brolio padedamas jis nusisegė diržą ir apsuko juo nosinę, prispaustą 
prie šlaunies. 

Motina pravažiavo pro juos ir sustojusi įsispoksojo į manomet- 
rą. 

— Kaip laikaisi, kale tu nelaiminga? — suriko ji, atsisukusi į stik- 
lą. 

Karlas žvilgtelėjo į Asadą, kuris tysojo ant grindų ir sunkiai alsa- 
vo. Vadinasi, greičiausiai išgyvens. Akimis tyrinėdamas grindis Kar- 
las ieškojo peilio. Gali būti, kad jis parkrito po Asadu, o galbūt guli 
kur nors čia netoliese, jei tik tas džiūsna pasitrauktų. 

Hansas, regis, perskaitė Karlo mintis. Jis atsisuko ir pažvelgė į 
jį kaip vaikas, iš kurio Karlas būtų kėsinęsis kažką pavogti ar netgi 
ketintų primušti. Šis jo žvilgsnis bylojo apie vienišą vaikystę. Jame 
galėjai įskaityti patyčias vaikų, nesuprantančių, koks pažeidžiamas 
būna likimo nuskriaustas žmogus. 

Iškėlęs strypą Hansas nusitaikė Karlui į gerklę. 

— Ar man jį nužudyrt, Lase? Sakyk. Aš galiu. 


— Tu nieko nežudysi, - pertraukė moteris, privažiavusi artyn. 

— Sėskis, fare tu apsišikęs, - paliepė Lasė, išsitiesęs visu ūgiu. — 
Hansai, atnešk akumuliatorių. Išsprogdinsim šitą pastatą iki pama- 
tų. Daugiau nieko negalim padaryt. Paskubėk, turim iš čia dingt per 
dešimt minučių. 

Jis užtaisė šautuvą, nenuleisdamas akių nuo Karlo, kuris, vis dar 
atsišliejęs į sieną, pamažu susmuko ir atsisėdo ant grindų nugara į 
kameros duris. 

Nuplėšęs nuo stiklo lipniąją juostą Lasė susirinko sprogmenis. 
Vienu mikliu judesiu apsuko laidus ir detonatorius Karlui apie ka- 
klą lyg kokį mirtiną šaliką. 

— Nebijok, vis tiek nieko nepajusi. Užtat jai ten kameroje bus 
daug blogiau. Bet taip jau turi būti, - šaltai paaiškino Lasė, tempda- 
mas dujų balionus prie kameros sienos. 

Nešinas akumuliatoriumi ir ritiniu laidų sugrįžo brolis. 

— Ne, Hansai, dabar darysim kitaip. Akumuliatorių išsinešim į 
lauką su savim. Sujunk štai taip, ir viskas, - pasakė Lasė, rodydamas, 
kaip prijungti Karlui ant kaklo pakibusius sprogmenis prie detona- 
toriaus laidų ir akumuliatoriaus. - Atpjauk kuo ilgesnį gabalą, kad 
užtektų iki pat kiemo. - Nusikvatojęs jis pažvelgė Karlui į akis. — 
Lauke prijungsim srovę, ir kai sprogs, šitam asilui galva nulėks kartu 
su visais dujų balionais. 

— O kaip iki tol? O ką šitas? - brolis parodė į Karlą. - Juk jis gali 
nusiplėšt laidus. 

— Ar šitas? — Lasė išsišiepė ir pastūmė akumuliatorių toliau nuo 
Karlo. - Labai gerai sakai. Tuoj leisiu tau pridaužyt jį, kad nieko 
nebesuvoktų. 

Paskui jis staiga surimtėjo ir vėl atsisuko į Karlą. 

- Kaip, po velnių, jūs mane radot? Sakei, per Denisą Knuseną ir 


Utfę? Kažkas man neaišku, kaip tu suvedei visus galus iki manęs? 

- Tu pridirbai milijoną klaidų, asile. Štai taip ir radom. 

Lasė žengtelėjo atatupstas. Tai, kas blykstelėjo jo akyse, kuo aiš- 
kiausiai bylojo apie giliai sieloje šaknis įleidusią beprotybę. Neliko 
gaiduką. O tada jau sudie, Karlai. Lasė turėjo išsprogdinti šį pastatą 
bet kokia kaina, ir joks faras negalėjo jam to sutrukdyti. Tarsi Karlas 
būtų pats to nesupratęs. 

Susitaikęs su likimu Karlas atsisuko į Lasės brolį. Jis plušėjo vir- 
pančiomis rankomis, niekaip nesusitvarkydamas su laidais. Vos tik 
išvyniodavo, jie kaipmat susipainiodavo tarpusavyje. 

Karlas pajuto, kaip jam kažkur palei koją trūkčioja peršauta Asa- 
do ranka. Gal vis dėlto jis nebuvo labai sunkiai sužeistas. Nors tai 
menka paguoda tokioje situacijoje - po akimirkos abu jau tysos ne- 
gyvi. 

Užmerkęs akis Karlas pabandė prisiminti bent keletą reikšmin- 
gų savo gyvenimo akimirkų. Kai nepavyko, jis ir vėl atsimerkė. Net 
ir tokia paguoda jam uždrausta. 

Nejaugi per visą savo gyvenimą jis nebuvo išgyvenęs prisimini- 
mo vertų akimirkų? 

— Mama, geriau dabar važiuok iš čia, - pasigirdo Lasės balsas. 
Važiuok į kiemą, kuo toliau nuo sienų. Mes irgi ateisim pas tave po 
minutės, o tada visi dingsim iš čia. 

Motina linktelėjo, paskutinį kartą atsisuko į iliuminatorius ir 
nusispjovė ant stiklo. 

Važiuodama pro šalį ji su panieka pažvelgė į Karlą ir šalia gulinųį 
jo partnerį. Jei būtų galėjusi, būtų juos dar paspyrusi. Juk jie atėmė 
iš jos gyvenimą, taip pat, kaip ir visi kiti prieš tai. Ši moteris kvėpavo 
nuolatiniu pykčiu ir neapykanta. Jokia kita emocija nebūtų prasi- 


skverbusi pro tą stiklo šarvą, kuriame ji gyveno. 


--=- 435 —— 


= ——— JUSSI ADLER-OLSEN =0———->-————— 


„Pro čia nepravažiuosi, ragana“, - pagalvojo Karlas, matydamas, 
kaip keistai atmesta į šoną tyso Asado koja. 

Kai vežimėlio ratai ją užkliudė, Asadas net suriaumojo ir vienu 
šuoliu užtvėrė kelią iki durų. Prie iliuminatorių stovėję broliai krūp- 
telėję atsisuko, ir po sekundėlės Lasė jau kėlė šautuvo vamzdį. Asa- 
das, kurio smilkiniu vis dar varvėjo kraujas, pasilenkė, slėpdamasis 
už moters, tada nusitvėrė už kaulėtų jos kelių ir pasileido link jų, 
stumdamas vežimėlį prieš save. Užviręs triukšmas buvo pragariškas: 
Asado riaumojimas, moters klyksmas, šaižus švilpesys iš slėgio ka- 
meros ir grasinantys dviejų vyrų riksmai, kuriuos netrukus pertrau- 
kė visa jėga į juos atsitrenkęs ir žemyn pargriovęs vežimėlis. 

Ore tik sutabalavo moters kojos, o Asadas, nuo jos atsispyręs, 
metėsi prie šautuvo, kurį Lasė bandė į jį nukreipti. Broliui klykiant 
Asadas viena ranka sugriebė už vamzdžio, o kita ėmė talžyti Lasei 
per gerklę. Visa tai truko vos keletą sekundžių. 

Tvirtai laikydamas ginklą Asadas atsitraukė. Nustūmęs tolyn ve- 
žimėlį jis koja prispaudė springstanųį Lasę ir akimirką stovėjo įsmei- 
gęs į jį akis. 

— Pasakyk mums, kaip sustabdyt tą šūdą! - suriko jis. 

Karlas taip pat atsistojo. Pastebėjęs palei sieną gulintį peilį jis 
nusivyniojo laidus su sprogmenimis nuo kaklo ir nuėjo jo pakelti. 
Hansas bandė pakelti motiną. 

— Sakyk. Greičiau! - Karlas prikišo peilį Lasei prie skruosto. 

Bet Lasės akyse abu pamatė tą patį. Jis jų nesiklausė. Jo smegenys 
galvojo tik apie vieną dalyką: Meretė Liungor turi mirti tame kam- 
baryje jiems už nugaros. Viena pati, lėtai ir skausmingai. Toks buvo 
Lasės tikslas. Kai viskas baigsis, jis buvo pasirengęs priimti bet kokią 
bausmę. Dabar jam nebuvo jokio skirtumo. 

- Susprogdinsim jį ir visą jo šeimą, Karlai, - tarė Asadas, primer- 


kęs akis. - Meretė Liungor vis tiek tuoj mirs. Tai mes jau nebegalim 

niekuo jai padėti. — Jis mostelėjo į manometrą, kurio rodyklė jau 
buvo nukritusi gerokai žemiau už keturių atmosferų padalą. - Mes 
jiems padarykim tą patį, ką jie norėjo padaryti mums. Ir suteikim 
Meretei paslaugą. 

Karlas įdėmiai žvelgė į savo partnerį. Tose šiltose rudose jo akyse 
dabar žybtelėjo nuoširdi neapykanta, kurios nė nereikėtų ilgai kurs- 
tyti. 

Jis papurtė galvą. 

— Mes negalim, Asadai. 

- Aišku, Karlai, kad galim, - atsakė Asadas. Tada neskubėdamas 
ištraukė Karlui iš rankų laidus su sprogmenimis ir apvyniojo juos 
Lasei aplink kaklą. 

Kai Lasė dirstelėjo į pasigailėjimo meldžiančią savo motiną ir 
drebantį brolį, kuris stovėjo jai už nugaros, Asadas dar kartą reikš- 
mingai pažvelgė į Karlą, ir šiam tapo aišku. Jie turėjo pakratyti Lasę 
taip, kad šis pagaliau imtų žiūrėti į juos rimtai. Net jeigu jo paries 
kailis jam neberūpi, vargu ar jis numotų ranka į savo brolį ir motiną. 
Asadas suprato tai iš jo žvilgsnio, ir nesuklydo. 

Tada, pakėlęs Lasės rankas, Karlas pritvirtino atvirus laidų galus 
prie detonatorių, kaip pars Lasė buvo nurodęs. 

— Eikit ten ir atsisėskit į kampą, - paliepė jis sūnui ir motinai. — 
Hansai, nešk ten savo motiną ir pasisodink sau ant kelių. 

Jaunėlis žvelgė į Karlą siaubo kupinomis akimis; paskui, paėmęs 
ant rankų motiną lyg pūkelį, nusinešė prie tolimiausios sienos ir at- 
sisėdo. 

- Jei nepasakysi mums, kaip išjungt tą prakeiktą mechanizmą, 
mes jus visus susprogdinsim kartu su Merete Liungor, - tarė Karlas, 
jungdamas detonatorių prie akumuliatoriaus gnybto. 

Iki šiol žiūrėjęs į motiną Lasė atsisuko į Karlą. Jo akys degė nea- 
pykanta. 

— Aš nežinau, kaip jį sustabdyt, - ramiai atsakė jis. - Galėčiau 
paieškot instrukcijose, bet nebėra laiko. 

— Meluoji! Juk žinau, kad tik bandai tempti laiką! — užstau- 
gė Karlas. Akies krašteliu jis pastebėjo, jog Asadas ruošiasi Lasei 
trenkti. 

- Galvok, ką nori, - tepasakė Lasė ir pasukęs galvą į Asadą jam 
nusišypsojo. 

Karlas palingavo galva. Lasė nemelavo. Jis laikėsi šaltakraujiškai, 
bet nemelavo. Per daugelį metų sukaupta patirtis Karlui tai patvir- 
tino. Lasė nežinojo, kaip išjungti sistemą, neperskaitęs instrukcijų. 
Labai prastos naujienos. 

— Kaip tu, viskas gerai? — Karlas atsisukęs paklausė Asado, uždė- 
damas ranką ant šautuvo vamzdžio. Pačiu laiku, nes dar sekundė, ir 
šis būtų trenkęs su buože Lasei per snukį. 

Asadas piktai linktelėjo. Nei šratas rankoje, nei smūgis į galvą 
jam nebuvo pridaręs didelių bėdų. Vyrukas buvo ne iš skystųjų. 

Karlas atsargiai paėmė iš jo šautuvą. 

— Negalima. Aš palaikysiu ginklą, Asadai, o tu geriau nubėk ir 
atnešk instrukciją. Matei, kur buvo padėta. Tam slaptam kamba- 
ryje, ranka prirašytas juodraštis iš pačios paskutinės krūvos. Man 
atrodo, guli ant viršaus. Atnešk, Asadai. Ir paskubėk! 

Vos tik Asadas išėjo, ir Karlas įrėmė šautuvo vamzdį Lasei į sma- 
krą, šis nusišypsojo. Lyg koks gladiatorius jis mintyse lygino savo 
priešininkų jėgas, rinkdamasis sau parankesnį varžovą. Jis aiškiai 
manė, kad Karlas jam kur kas geresnis pasirinkimas nei Asadas. O 
Karlas savo ruožtu manė, jog jis aiškiai klydo. 

Atatupstas Lasė ėmė trauktis link durų. 

— Tu neišdrįsi manęs nušaut. Anas būtų nušovęs. Aš išeinu, ir tu 


manęs nesustabdysi. 

— Tu taip manai? - Karlas žengė į priekį ir tvirtai sugriebė jį už 
gerklės, ketindamas vožti šautuvu per veidą, jei tik šis dar bent Pa“ 
judės. 

Tolumoje pasigirdo policijos sirenos. 

— Bėk, - suspiegė Lasės brolis staiga pašokęs ir laikydamas glėby- 
je motiną spyrė į Karlą jos vežimėlį. 

Tą pačią sekundę Lasė nėrė lauk. Karlas mėgino jį vytis, bet ne- 
pajėgė. Jo būklė, matyt, buvo gerokai blogesnė nei Lasės: sužeista 
koja tiesiog atsisakė judėti iš vietos. 

Todėl, atšokęs nuo riedančio vežimėlio, kuris čia pat suknežo | 
sieną, Karlas nukreipė ginklą į Hansą ir motiną. 

— Atsargiai! - sukliko jaunėlis, rodydamas į Lasei iš paskos besi- 
velkantį ilgą laidą. 

Visų akys nukrypo į grindis. Bėgdamas koridoriumi Lasė, M2“ 
tyt, bandė nusiplėšti nuo kaklo sprogmenis. Jie stebėjo, kaip Lasei 
bėgant per pastatą ant žemės gulintis ritinys mažėja, O laidai vis vy 
niojasi ir galiausiai visiškai įsitempia, apversdami akumuliatorių bei 
nusitempdami jį iš paskos. Ties durimis akumuliatorius trinktelėjo 
į staktą, o vienas pakibęs laidas nuslydo po juo, užkliudydamas 29“ 
trąjį gnybtą. 

Iki jų atsklido tik vos juntamas virpesys ir prislopintas sprogimo 


dunkstelėjimas kažkur tolumoje. 


Gulėdama ant nugaros ir klausydamasi švilpimo visiškoje tam“ 
soje Meretė pabandė sudėti rankas taip, kad galėtų užspausti abu 
riešus. 

Po kurio laiko jos oda pradėjo niežėti, bet nieko daugiau neįvyko. 


Akimirką ji patikėjo, kad tuoj įvyks didžiausias pasaulio stebuklas, 

ir lubose prasivėrusioms vėdinimo galvutėms suriko, kad nepasi- 
duos. 

Tačiau visos viltys sulaukti stebuklo pražuvo, kai burnoje ėmė 
klibėti pirmoji plomba. Kelias minutes ji svarstė, ar jau paleisti rie- 
šus, nes galvos ir sąnarių skausmai, kaip ir spaudimas vidiniuose or- 
ganuose, vis smarkėjo ir plito po visą kūną. Kai pagaliau nusprendė 
paleisti, net nebejautė savo rankų. 

„Reikia apsiversti , - pagalvojo ji ir paliepė kūnui pasisukti ant 
šono, bet raumenys tam jau nebeturėjo jėgų. Visi pojūčiai tarsi ap- 
sitraukė kažkokia migla ir ėmė taip pykinti, kad žiaukčiodama ji vos 
neužduso. 

Meretė gulėjo ant grindų, neįstengdama nė pajudėti, ir tada 
pamažu prasidėjo konvulsijos. Pirmiausia ėmė trūkčioti sėdmenų, 
paskui pilvo raumenys, o tada traukuliai persimetė ir į krūtinę. 

„Per lėtai!“, - girdėjo ji savo pačios sąmonės balsą, bandydama 
dar kartą atlaisvinti suspaustas riešo arterijas. 

Po keleto minučių ją apėmė visiškas mieguistumas. Sutelkti min- 
tis ir galvoti apie Ufę darėsi nebeįmanoma. Prieš akis šmėžavo tik 
spalvos, šviesos blyksniai, besisukantys kontūrai ir daugiau nieko. 

Kai iš danties iššovė klibanti plomba, ji ėmė be paliovos dejuoti. 
Visa jos kūne dar užsilikusi energija prasiveržė šiuo ilgu, monoto- 
nišku, kančios persmelktu garsu. Tačiau pati savęs ji negirdėjo - vis- 
ką nustelbė tas šaižus antgalių skleidžiamas švilpimas. 

Ir tuomet oro siurbimas netikėtai sustojo, o šaižus garsas nutilo. 
Sekundėlę vėl šmėstelėjo viltis išsigelbėti. Už kameros sienų ji išgir- 
do balsus. Jie šaukė ją vardu. Moteris nustojo aimanuoti. Kažkieno 
balsas paklausė, ar čia Meretė. „Taip, aš čia“, - jos viduje viskas šauk- 
te šaukė. Galbūt jai pavyko ir garsiai tai pasakyti. Tada ji išgirdo juos 


kalbant apie Ufę, tarsi jis būtų buvęs normalus berniukas. Ji ištarė 

jo vardą, bet nuskambėjo kažkaip ne taip. Paskui nuaidėjo garsus 
šūvis, ir vėl Lasės balsas, lyg peiliu perrėžęs visas jos viltis. Ji lėtai 
alsavo, jusdama, kaip sugrubę pirštai atleidžia riešus. Ji nebesuprato, 
ar vis dar kraujuoja. Nejautė nei skausmo, nei palengvėjimo. Tada 
jos narve vėl pasigirdo švilpesys. 

Kai žemė pradėjo virpėti, vienu metu užplūdo šaltis ir karštis. 
Akimirksnį ji dar prisiminė Dievą ir pati sau sukuždėjo Jo vardą. 
Kitą akimirką galvoje kažkas blykstelėjo. 

Šviesos blyksnis, nežmoniškas gaudesys, dar ryškiau užliejanti 
šviesa. 


Ir tada ją užplūdo lengvumas. 


EPILOGAS 


2007-1e]1 


Žiniasklaidos dėmesys buvo milžiniškas. Nepaisant liūdnos baig- 
ties, Liungor bylos tyrimas ir išaiškinimas tapo tikra sėkmės istorija. 
Pju Vestegor iš Danijos partijos buvo ypač patenkinta ir maudėsi 
šlovės spinduliuose, nes juk būtent jos reikalavimu buvo įkurtas „O“ 
skyrius. Pasinaudojusi šia proga ji taip pat ėmėsi dėti į šuns dienas 
visus, kurie nepritarė jos visuomenės vizijai. 

Ir tai buvo tik viena iš daugelio priežasčių, kodėl Karlas daugiau 
nebeištvėrė. 

Trys vizitai į ligoninę, kad iškrapštytų kojoje įstrigusius šratus, 
ir vienas apsilankymas pas Moną Ibsen, kurį jis atšaukė. Apie nieką 
daugiau nebegalėjo nė pagalvoti. 

Jie vėl buvo grįžę į savo postus rūsyje. Ant skelbimų lentos kabė- 
jo du nedidukai plastikiniai maišeliai, pilni šratų. Dvidešimt penki, 
ištraukti iš Karlo, ir dvylika iš Asado. Stalo stalčiuje gulėjo peilis su 
keturių colių ilgumo geležte. Ilgainiui visa ši manta greičiausiai nu- 


keliaus į šiukšliadėžę. 

Abu vienas kitu rūpinosi — ir Karlas, ir Asadas. Karlas - leisda- 
mas savo asistentui ateiti ir išeiti kada tik panorėjus, o Asadas - kur- 
damas rūsyje nerūpestingą nuotaiką. Po trijų savaičių sąstingio rū- 
kydamas cigaretes, gerdamas kavą ir klausydamasis Asado leidžiamo 
kačių kniaukimo, kurį jis vadino muzika, Karlas pagaliau prisitraukė 
arčiau ant stalo kampo tebegulinčią bylų krūvą ir ėmė ją sklaidyti. 

Darbų jiems buvo per akis. 

— Ar eisi šiandien į Feledo parką, Karlai? - paklausė Asadas nuo 
slenksčio. Karlas pakėlė į jį abejingas akis. - Na, juk žinai. Gegužės 
1-oji? Žmonių pilnos gatvės, visi geria ir šoka, ir eina... ar ne taip 
sakoma? 

Karlas linktelėjo. 

— Gal vėliau, Asadai. Bet tu eik, jei nori. - Jis dirstelėjo į laikro- 
dį. Buvo pietūs. Senais laikais daug kur žmonės turėjo teisę pasiimti 
laisvą pusdienį. 

Tačiau Asadas papurtė galvą. 

— Man tai nelabai, Karlai. Per daug žmonių, kurių aš nenoriu 
sutikti. 

Karlas vėl linktelėjo. Jam spręsti. 

— Ryt peržiūrėsim visas šias bylas, - tarė jis, delnu plekšnodamas 
per aplankus. - Tu nieko prieš, Asadai? 

Šis taip plačiai nusišypsojo, kad vos nenuplyšo tvarstis nuo smil- 
kinio. 

— Labai gerai, Karlai! - atsakė jis. 

Tada sučirškė telefonas. Skambino Liza, kaip visada, su tuo pa- 
čiu prašymu. Žmogžudysčių skyriaus galva norėjo matyti Karlą savo 
kabinete. 

Ištraukęs apatinį stalčių jis išsiėmė ploną skaidrų plastikinį ap- 
lanką. Kažkodėl jautė, jog šį kartą gali jo prireikti. 

— Kaip reikalai, Karlai? - Markusas Jakobsenas jau trečią kartą 
per šią savaitę turėjo progą to paklausti. 

Karlas tik pečiais gūžtelėjo. 

— Kokią bylą dabar pasiėmei ? 

Jis vėl gūžtelėjo. 

Jakobsenas nusiėmė akinius ir pasidėjo juos ant priešais netvar- 
kingai paskleistų popierių. - Šiandien kaltintojas susitarė su Ulos 
Jensen ir jos sūnaus advokatais dėl kaltės pripažinimo. 

- Tikrai? 

— Aštuoneri metai motinai, treji sūnui. 

Karlas linktelėjo. Taip ir reikėjo tikėtis. 

— Ula Jensen, ko gero, bus uždaryta į psichiatrinę ligoninę. 

Ir vėl Karlui beliko tik linktelėti. Jos sūnus, be jokios abejonės, 
irgi netrukus atsidurs ten. Vargšas vaikinukas kalėjime niekaip neiš- 
saugos sveiko proto. 

Jakobsenas pažvelgė iš padilbų. 

— Ar yra kokių žinių apie Meretę Liungor? 

Karlas papurtė galvą. 

— Vis dar komoje, bet vilties mažai. Jos smegenys turbūt negrįž- 
tamai pažeistos daugybės kraujo krešulių. 

Markusas linktelėjo. 

— Ir tu, ir tie Holmeno karinio jūrų laivyno bazės nardymo eks- 
pertai padarėt viską, ką galėjot, Karlai. - Jis pamėtėjo Karlui kažko- 
kį laikraštį. - Čia norvegų leidinys narams. Pasižiūrėk, kas ketvir- 
tam puslapyje. 

Karlas atsivertė laikraštį ir žvilgrelėjo. Čia buvo išspausdinta 
sena Meretės Liungor fotografija. Kitoje nuotraukoje - specialus 


rezervuaras, kurį narai pritvirtino prie kameros durų, kad gelbė- 

tojas galėtų ištraukti joje įkalintą moterį ir paguldyti ją į mobiliąją 
barokamerą. Po apačia puikavosi trumpas straipsnis apie gelbėtojo 
vaidmenį ir mobiliojo įrenginio paruošimą: kaip jis buvo pritvir- 
tintas, kaip veikia slėgio kameros sistema, kaip iš pradžių teko šiek 
tiek padidinti slėgį kameroje, iš dalies tam, kad sustotų kraujavimas 
iš moters riešų. Straipsnis taip pat buvo iliustruotas pastato planu 
ir „Drager DUOCOM“ skerspjūviu, vaizduojančiu viduje besidar- 
buojantį gelbėtoją, teikiantį moteriai deguonį ir pirmąją pagalbą. 
Dar buvo išspausdintos nuotraukos gydytojų, stovinčių prie mil- 
žiniškos Valstybinės ligoninės barokameros, ir vyresniojo seržanto 
Mikaelio Overgardo, prižiūrinčio joje gulintį pacientą, kamuojamą 
rimto kesoninės ligos atvejo. 

Stambi antraštė norvegiškai skelbė: „Puikus bendradarbiavimas 
tarp Holmeno karinio jūrų laivyno bazės nardymo ekspertų ir nau- 
jai įsteigto policijos padalinio leidžia išaiškinti kontroversiškiausią 
žmogaus dingimo bylą Danijoje per pastaruosius dešimtmečius“ 

— Taigi, - tarė Markusas, nutaisęs pačią Žaviausią savo šypseną. — 
Dėl šio straipsnio su mumis susisiekė Oslo policijos departamentas. 
Jie norėtų daugiau sužinoti apie tavo darbą, Karlai. Rudenį jie nori į 
Daniją atsiųsti delegaciją, būtų puiku, jei tu juos priimtum. 

Karlui net lūpų kampučiai nusviro. 

— Aš neturiu tam laiko, - paprieštaravo jis. Verčiau jau padvės, 
negu lakstys aplink pulką kažkokių norvegų. - Nepamiršk, kad 
mūsų skyriuje tik du žmonės. Ir kiek ten, sakei, mes teturim biudže- 
to, bose? 

Markusas skubiai nukreipė temą. 

— Kadangi jau atsigavai ir grįžai į darbą, pars laikas tau pasirašyt 
šitą, Karlai. - Jis ištiesė Karlui tą pačią anketą, kurią reikėjo pateikti 


vadinamiesiems „kvalifikacijos kėlimo kursams“. 

Karlas nė nekrustelėjo. 

— Net nežadu, vade. 

— Bet juk reikia, Karlai. Kodėl nenori? 

„Dabar turbūt abiem būtų ne pro šalį parūkyti, - pagalvojo 
Karlas. 

— Yra daug priežasčių, - atsakė jis. - Tik pagalvok apie socialinės 
apsaugos reformą. Jau greitai mums pensiją nukels iki sepryniasde- 
šimties metų, priklausomai nuo rango, o aš neturiu jokio noro būti 
sukriošęs faras, ir juo labiau sėdėti prie popierizmo. Man nereikia 
krūvos pavaldinių. Aš nenoriu daryt namų darbų ir laikyt egzami- 
nų. Aš tam jau per senas. Man nereikia naujos vizitinės ir nenoriu 
jokio paaukštinimo. Štai kodėl. 

Jakobsenas atrodė pervargęs. 

- Išto, ką čia išvardijai, daug ko net nebus. Čia tik spėlionės, Kar- 
lai. Bet jeigu nori būti „O“ skyriaus vadovas, privalai išeiti kursus. 

Karlas atkakliai purtė galvą. 

— Ne, Markusai. Jokių knygų, tiesiog nenoriu. Jau per akis už- 
tenka ir to, kad padedu posūniui namie spręst matematiką. O jis vis 
tiek neišlaikys. Taigi, nuo šiol „O“ skyriui vadovaus vyresniojo ins- 
pektoriaus pavaduotojas detektyvas. Taip taip, aš pasilieku senąsias 
pareigas. Taškas. - Karlas iškėlė ranką su skaidriu aplanku. - Matai 
šitą, Markusai? — pridūrė jis. - Čia „O“ skyriui numarytas biudže- 
tas, lygiai tiek, kiek patvirtino folketingas. 

Kitapus stalo pasigirdo gilus atodūsis. 

Karlas bakstelėjo pirštu į apatinę eilutę. Ten parašyta suma buvo 
penki milijonai kronų per metus. 

— Pagal mano skaičiavimus, tarp šitos sumos ir realių mano sky- 
riaus gaunamų pajamų yra daugiau kaip keturių milijonų skirtumas. 


Ar nemanai, jog būtų sąžininga? 

Žmogžudysčių skyriaus viršininkas pasitrynė kaktą. 

— Ką nori pasakyt, Karlai? - paklausė jis aiškiai susierzinęs. 

- Jei nori, kad pamirščiau šiuos skaičius, tuomet pamiršk apie 
visokius kursus ir reikalavimus. 

Jakobseno veidas pastebimai pakeitė spalvą. 

— Karlai, čia šantažas, — tarė jis, tramdydamas savo balso toną. - 
Mes čia vieni su kitais nenaudojam tokios taktikos. 

— Būtent, bose, - atsakė Karlas, traukdamas iš kišenės žiebtuvėlį 
ir padegdamas juo biudžeto lenteles. Liepsnos rijo vieną skaičiuką 
po kito, kol iš dokumento nieko nebeliko. Karlas nupurtė pelenus 
ant brošiūros, kurioje reklamuojamos biuro kėdės. Paskui ištiesė 


žiebtuvėlį Markusui Jakobsenui. 


Grįžęs į rūsį Karlas rado Asadą klūpintį ant savo kilimėlio ir gi- 
liai pasinėrusį į maldas, tad nenorėdamas trukdyti brūkštelėjo jam 
raštelį ir padėjo ant grindų prie Asado kabineto durų. „Iki ryto- 
jaus“, - buvo parašyta jame. 

Pakeliui į Hornbeko nugaros smegenų traumų kliniką Karlas 
mąstė, ką pasakyti Hardžiui apie Amagerio bylą. Jis niekaip neapsi- 
sprendė, ar apskritai verta ką nors sakyti. Pastarosiomis savaitėmis 
Hardžio savijauta buvo nekokia. Jam pradėjo blogiau išsiskirti seilės, 
todėl sunkiai sekėsi kalbėti. Gydytojai sakė, kad toks pablogėjimas 
laikinas; kita vertus, tai buvo Hardžio depresijos pasekmės. 

Dėl šios priežasties jis buvo perkeltas į geresnę palatą ir dabar 
gulėjo ant šono, greičiausiai tik akies krašteliu tematydamas laivų 
vilkstines sąsiauryje. 

Vos prieš metus juodu sėdėjo Bakeno atrakcionų parko resto- 


ranėlyje, dorodami po milžinišką kiaulienos kepsnį su petražolių 

padažu, Karlui skundžiantis dėl Vigos. Dabar jis sėdėjo ant Hardžio 
lovos krašto, ir liežuvis neapsivertė dėl ko nors pasiskųsti. 

— Sorės policija turėjo paleisti tą vyrą su languotais marškiniais, 
Hardi, - pasakė Karlas, galiausiai nusprendęs nevynioti į vatą. 

— Ką tokį? - kimiai pratarė Hardis, nepasukdamas galvos nė per 
milimetrą. 

į mane ir į Ankerį, taip pat nužudė dar kelis žmones Sorėje. Bet vis 
tiek jie turėjo jį paleisti. Man labai dėl to gaila, Hardi. 

— Man nusišikt. - Hardis užsikosėjo. Karlas atsikėlė, apėjo jo 
lovą ir po čiaupu suvilgė popierinį rankšluostį. - Kas man iš to, jei jį 
uždarytų? - Pridūrė Hardis. Jo lūpų kampučiuose kaupėsi seilės. 

— Uždarysim ir jį, ir kitus, kurie prisidėjo, Hardi, - tarė Karlas, 
šluostydamas servetėle kolegai burną bei smakrą. - Jaučiu, kad tuoj 
reikės man pačiam įsikišti. Tie šūdžiai tegul negalvoja išsisukti, tai 
jau tikrai ne. 

— Sėkmės, - teatsakė Hardis, sunkiai rydamas seiles, lyg ruoštųsi 
pasakyti dar kažką. Po sekundėlės ir pasakė: - Vakar buvo atėjusi 
Ankerio našlė. Nekas buvo, Karlai. 

Karlo atmintyje iškilo rūstus Elizabet Hojer veidas. Jis nebuvo su 
ja kalbėjęsis nuo tada, kai mirė Ankeris. Net per jo laidotuves mo- 
teris nepratarė jam nė žodžio. Tą pačią akimirką, kai sužinojo apie 
savo vyro mirtį, ji nukreipė visą pyktį ir priekaištus į Karlą. 

— Arji ką nors sakė apie mane? 

Hardis tylėjo. Kurį laiką taip ir gulėjo, lėtai mirksėdamas akimis, 
tarsi tie laivai už lango būtų išplukdę jį į tolimą kelionę. 

— Tai tu vis dėlto man nepadėsi, Karlai? - galų gale paklausė. 

Karlas paglostė bičiulio skruostą. 


- Jei tik galėčiau, Hardi. Bet negaliu. 

— Tada padėk man grįžti namo. Ar pažadi? Aš nebenoriu dau- 
giau čia būt. 

— O ką tavo žmona apie tai sako, Hardi? 

— Ji dar nežino, Karlai. Aš ką tik taip nusprendžiau. 

Mintyse Karlas įsivaizdavo Miną Heningsen. Ji ir Hardis susipa- 
žino būdami labai jauni. Dabar jų sūnus jau buvo išsikraustęs, o ji vis 
dar atrodė jaunai. Greičiausiai šiame gyvenimo etape ir taip turėjo 
kuo rūpintis. | 

— Nueik ir pasikalbėk su ja šiandien, Karlai. Padarytum man ti- 
krai labai didelę paslaugą. 

Karlas žvelgė į laivus tolumoje. 

Gyvenimiška tikrovė turbūt privers Hardį pasigailėti šio prašy- 


mo. 
— 


Vos po kelių minučių Karlas įsitikino buvęs teisus. 

Už tarpduryje stovinčios Minos Heningsen buvo matyti būre- 
lis linksmų kvatojančių moterų. Ši scena turbūt nelabai derėjo su 
Hardžio puoselėjamomis viltimis. Šešios moterys, pasipuošusios 
spalvingais drabužiais ir šelmiškomis skrybėlaitėmis, aptarinėjo pa- 
šėlusius šio vakaro planus. 

— Karlai, juk Gegužės 1-oji. Mes su merginomis visada šitaip 
klube švenčiam. Nejaugi neprisimeni? — Sekdamas paskui Miną į 
virtuvę Karlas linktelėjo kelioms jos draugėms. 

Aiškindamas Minai situaciją jis ilgai neužtruko, o po dešimties 
minučių jau ir vėl buvo gatvėje. Paėmusi jį už rankos ji papasakojo, 
kaip jai dabar sunku ir kaip ji ilgisi savo ankstesnio gyvenimo. Pas- 
kui padėjo galvą jam ant peties ir kiek pašniurkščiojo, bandydama 
paaiškinti, kodėl nepajėgtų pasirūpinti Hardžiu. 

Paskui, nusišluosčiusi ašaras, droviai šypsodamasi, paklausė, ar 
Karlas nenorėtų kurią dieną užsukti vakarienės. „Juk reikia kam 
nors išsikalbėti“, - paaiškino ji, tačiau po jos žodžiais slypintys keti- 


nimai buvo tokie aiškūs, kad aiškiau ir nebegalėjo būti. 


Stovėdamas Strand bulvare jis klausėsi triukšmo, sklindančio iš 
Feledo parko. Šventė buvo kaip reikiant įsisiūbavusi. Galbūt žmo- 
nės po truputį ėmė prabusti. 

Kurį laiką jis svarstė, ar trumpam nenuėjus į parką ir neišgėrus 
alaus, dėl senų gerų laikų, bet paskui apsigalvojo ir grįžo atgal į ma- 
šiną. 

„Jei nebūčiau pametęs galvos dėl Monos Ibsen, tos kvailos psi- 
chologės, ir jeigu Mina nebūtų mano paralyžiuoto draugo Hardžio 
žmona, gal visai ir priimčiau jos kvietimą , - pagalvojo Karlas. Tada 
suskambo jo mobilusis. 

Tai buvo Asadas. Regis, jis netvėrė savam kailyje. 

— Asadai, Asadai, apsiramink. Tu vis dar darbe? Pakartok dar 
sykį. Ką ten norėjai pasakyti ? 

— Ką tik skambino iš Respublikinės ligoninės žmogžudysčių 
skyriaus šefui. Aš ką tik sužinojau iš Lizos. Meretė Liungor pabudo 
iš komos. 

Karlui akyse sumirguliavo. 

— Kada? 

- Šį rytą. Tai aš pagalvojau, kad norėsi žinoti. 

Padėkojęs jam ir padėjęs ragelį Karlas įsispoksojo į žalias medžių 
viršūnes, trykštančias gyvybe, ir pavasariu alsuojančias išsprogusias 
šakas. Giliai širdyje jis turėjo džiaugtis, bet nesidžiaugė. Galbūt Me- 


retė visą savo gyvenimą turės praleisti lovoje lyg daržovė. Niekas 

šiame pasaulyje nebuvo taip paprasta. Netgi pavasaris netrukdavo 
ilgai, ir dėl to kasmet būdavo taip sunku jį išgyventi. „Greitai dienos 
vėl ims trumpėti“, - pamanė jis, nekęsdamas pats savęs už tokį pesi- 
mistišką požiūrį. 

Karlas dar kartą pažvelgė į Feledo parką ir tolumoje stūksančią 
didingą pilką Respublikinę ligoninę. 

Tada antrą kartą prie priekinio stiklo padėjo stovėjimo bilietą ir 
nužingsniavo parko bei ligoninės link. „Danija, pradėk iš naujo!“, - 
skelbė šių metų Gegužės 1-osios šūkis. Žmonės su alaus buteliais 
sėdėjo ant žolės, o per didelį ekraną iki pat Masonų ložės sklido fol- 
ketingo narės Džitės Andersen atsisveikinimo kalba. 

Tikrai, viskas turėjo būti tik į gera. 

Kai Karlas ir jo draugai dar buvo jauni, sėdėdami čia su savo 
marškinėliais jie atrodydavo it laibakojai uodai. Dabar bendra žmo- 
nių kūno masė buvo maždaug dvidešimt kartų didesnė. Protestuoti 
į gatves eidavo pernelyg savimi patenkinta liaudis. Valdžia buvo su- 
teikusi jiems reikalingo opiumo: pigių cigarečių, svaigiųjų gėrimų 
ir viso kito šlamšto. Jeigu šie ant žolės sutūpęs žmonės dėl ko nors 
ir reiškė nepasitenkinimą valdžia, tai tebuvo laikina problema. Jų 
vidutinė gyvenimo trukmė sparčiai mažėjo, ir greitai tokių, kurie 
piktintųsi žiūrėdami į sveikesnių žmonių sportines pergales per Da- 


nijos televiziją, turėjo tiesiog nebelikti. 


Koridoriuje jau laukė būrelis žurnalistų. 

Pamatę iš lifto išeinantį Karlą, jie stumdydamiesi ir rėkdami vie- 
nas per kitą supuolė su savo klausimais. 

— Karlai Mjorkai! - sušuko arčiausiai stovintis reporteris. - Ką 
gydytojai sako apie Meretės Liungor patirtą smegenų sužalojimą? 


Ar ką nors žinote? 

— Ar jau buvot aplankyti jos anksčiau, pone vyresniojo inspekto- 
riaus pavaduotojau detektyve? - pasiteiravo kitas. 

— Ei, Mjorkai! Ką manai apie savo atliktą darbą? Ar didžiuojiesi 
savimi? 

Atsisukęs ten, iš kur sklido šis balsas, Karlas susidūrė tiesiai su 
paraudusiomis Pelės Hytestedo kiaulės akimis. Kiti laidė į jį piktus 
žvilgsnius, tarsi šis vyras būtų nevertas jų profesijos. 

Savaime aišku, kad taip ir buvo. 

Atsakęs į keletą klausimų Karlas pajuto, kaip spaudimas krūtinė- 
je vis labiau stiprėja. Niekas jo taip ir nepaklausė, ko jis čia apskritai 


atėjo. Sito jis ir pats nežinojo. 


Galbūt tikėjosi palatoje pamatyti gausesnį būrį lankytojų, bet, 
išskyrus slaugę iš „Egelio“, sėdinčią ant kėdės šalia Ufės, daugiau ne- 
buvo nė vieno pažįstamo veido. Žiniasklaida nuo Meretės Liungor 
nenuleido akių, tačiau ligoninėje ji tebuvo eilinis pacientas, turintis 
kompresijos specialistams barokameroje, tada dar savaitė traumato- 
logijos skyriuje. Tuomet intensyvi terapija neurochirurgijos skyriu- 
je, ir galiausiai štai ši neurologijos skyriaus palata. 

Prikelti ją iš komos pavyko tik pasitelkus eksperimentą, atsakė 
į Karlo klausimą vyriausioji slaugė. Ji taip pat pasakė Karlą atpaži- 
nusi. Jis — tas, kuris rado Meretę Liungor. Jei būtų kas nors kitas, 
nebūtų leidusi jam čia įeiti. 

Karlas iš lėto artėjo prie dviejų sėdinčių siluetų, geriančių van- 
denį iš plastikinių puodelių. Ufė laikė apglėbęs savąjį abiem ranko- 
mis. 

Karlas linktelėjo slaugei iš „Egelio“, nesitikėdamas jokio atsaky- 


mo, tačiau ji atsistojo ir paspaudė jam ranką. Regis, Karlo pasiro- 

dymas ją sujaudino, tačiau ji nieko nepasakė. Tiesiog vėl atsisėdo ir 
įsmeigė žvilgsnį į palatos duris, laikydama Ufę už rankos. 

Viduje viskas aiškiai virte virė. Pro šalį pirmyn ir atgal zujo gy- 
dytojai, mandagiai jiems linktelėdami, o po valandos išėjusi slaugė 
pasiteiravo, gal jie norėtų kavos. 

Karlas niekur neskubėjo. Morteno kepsnių vakarėliai, šiaip ar 
taip, visada buvo vienodi. 

Truktelėjęs gurkšnį kavos jis pažvelgė į Ufę, sėdintį į jį profiliu 
ir tyliai stebintį duris. Kartkartėmis jam vaizdą užstodavo pražings- 
niuojanti slaugė, bet vos jai nuėjus, Ufės akys vėl nukrypdavo į du- 
ris. Jis nė akimirkai neatitraukė nuo jų žvilgsnio. 

Sugavęs „Egelio“ slaugės žvilgsnį Karlas parodė į Ufę, žvilgsniu 
nebyliai klausdamas, kaip jis laikosi. Ji atsakydama nusišypsojo ir 
vos pastebimai papurtė galvą, kas greičiausiai reiškė nei blogai, nei 
gerai. 

Kai po kelių minučių suveikė išgerta kava ir Karlą prispyrė, grįžęs 
iš tualeto koridoriuje jis rado tuščias kėdes. 

Patraukęs prie durų žvilgtelėjo pravėręs mažą plyšelį. 

Palatoje buvo visiškai tylu. Lovos kojūgalyje stovėjo Ufė, šalia, 
padėjusi ranką jam ant peties, - slaugė iš „Egelio“, o vietinė slaugė 
tuo metu rašėsi kažkokius skaičius nuo skaitmeninių prietaisų. 

Lovoje gulinčią Meretę Liungor vos galėjai įžiūrėti; antklodė 
buvo užtraukta iki pat kaklo, o galva apvyniota tvarsčiais. 

Ji atrodė rami; gulėjo pravėrusi lūpas, akių vokai vos pastebimai 
virpėjo. Kraujosruvos veide, regis, jau buvo pradėjusios nykti, tačiau 
bendras vaizdas vis dar baugino. Žmogus, kadaise buvęs toks žvalus 
ir pilnas gyvybės, dabar atrodė trapus ir galintis nebeatlaikyti. Jos 
oda buvo išbalusi ir peršviečiama lyg popierius, o po akimis juodavo 
įkritę dideli ratilai. 

— Galite prieiti arčiau, - padrąsino slaugė, įsikišusi parkerį į cha- 
lato kišenę. - Bandysiu ją vėl pažadinti, bet ji gali nereaguoti. Tai 
ne vien dėl smegenų traumos bei ilgo laiko, praleisto komoje; yra 
ir daugybė kitų veiksnių. Ji vis dar prastai mato abiem akimis, o dėl 
kraujo krešulių ją iš dalies suparalyžiavo, greičiausiai smarkiai pa- 
žeistos ir smegenys. Tačiau būklė nėra tokia beviltiška, kaip dabar 
gali atrodyti. Mes tikimės, kad vieną dieną ji vėl galės judėti, tik di- 
džiausias klausimas, ar galės normaliai bendrauti. Kraujo krešuliai 
jau pašalinti, bet ji vis dar nekalba. Labai gali būti, jog ir visai nebe- 
galės kalbėti. Manau, turime būti tam pasiruošę. - Ji linktelėjo pati 
sau. - Nežinom, kokios mintys sukasi jos galvoje, bet vilties prarasti 
neturėtume. - Nuėjusi prie pacientės lovos slaugė pataisė vieną iš 
daugelio virš jos kabančių lašelinių. - Gerai. Manau, kad ji tuoj atsi- 
bus. Pakvieskit, jei ko reikėtų. 

Tai pasakiusi ji išėjo iš palatos ir klapsėdama savo šlepetėmis pa- 
traukė prie kitų darbų. 

Visi trys tyliai stovėdami žiūrėjo į Meretę. Ufės veidas nerodė 
jokių emocijų; „Egelio“ slaugė atrodė susigraudinusi. Gal vis dėlto 
visiems būtų buvę geriau, jei Karlas nebūtų kišęs nagų prie šios bylos 
tyrimo. 

Po minutėlės Meretė, varginama ryškios dienos šviesos, iš lėto 
prasimerkė. Jos akys buvo išvagotos raudonai rudų kraujagyslių, ir 
vis dėlto, vos pamačius ją atsimerkiant, Karlui užgniaužė kvapą. Ji 
pamirksėjo, lyg stengdamasi sutelkti vaizdą, bet, matyt, nepavyko, 
todėl netrukus vėl užsimerkė. 

— Na, Ufe, - paragino slaugė iš „Egelio“. - Gal eik, pasėdėk prie 
sesers truputį. 

Jis, regis, suprato, nes nuėjęs pasiėmė kėdę ir pasistatė ją prie 
lovos, o pats atsisėdo prikišdamas veidą taip arti, kad nuo Meretės 


kvėpavimo net šviesios plaukų sruogos ant kaktos suplazdeno. 

nuogindamas vieną ranką, ir suėmė jos delną. Jo žvilgsnis nebyliai 
klaidžiojo sesers veidu. 

Karlas žengė porą žingsnių pirmyn ir atsistojo prie lovos kojūga- 
lio šalia „Egelio“ slaugės. 

Vaizdas, kaip nebylus Ufė laiko seserį už rankos, priglaudęs veidą 
prie jos skruosto, buvo išties jaudinantis. Tą akimirką jis atrodė pa- 
našus į pasimetusį šunytį, kuris po ilgų klajonių pagaliau vėl šiltai ir 
saugiai glaudžiasi kitų šuniukų būryje. 

Paskui Ufė šiek tiek atšlijo, dar kartą įdėmiai pažvelgė į Meretę, 
priglaudė lūpas prie jos skruosto ir pabučiavo. 

Karlas pastebėjo, kaip po antklode nežymiai krusteli Meretės 
kūnas, o širdies ritmo kreivės elektrokardiografo ekrane šiek tiek 
kilsteli aukštyn. Jis dirstelėjo į kitą prietaisą. Taip, pulsas taip pat 
truputėlį padažnėjo. Tada, išleidusi gilų atodūsį, Meretė atsimerkė. 
Dabar ryškią šviesą jai buvo užstojęs Ufės veidas. Brolio šypsena 
buvo pirmasis dalykas, kurį ji išvydo prieš akis. 

Stebėdamas, kaip Meretė vis aiškiau ir aiškiau suvokia aplinką, 
Karlas nejučia pats išplėtė akis. Jos lūpos prasivėrė, paskui ėmė vir- 
pėti. Tarp brolio ir sesers tvyranti įtampa trukdė jiems užmegzti 
kontaktą. Tai buvo galima suprasti iš Ufės veido, kuris vis niaukėsi 
ir niaukėsi, lyg jis būtų užmiršęs kvėpuoti. Po akimirkos Utfė jau siū- 
bavo pirmyn ir atgal tyliai inkšdamas. Paskui pravėrė burną; atrodė 
sutrikęs ir įsitempęs. Užmerkęs akis jis paleido sesers ranką ir susi- 
ėmė sau už gerklės. Nepratarė nė žodžio, bet buvo aišku, kad nori 
kažką pasakyti. 

Tada Ufė iškvėpė iš plaučių visą orą, atrodė, jog tuoj vėl susmuks 
savo kėdėje, taip ir nepajėgęs padaryti to, ką ketino. Bet garsai vėl 


ėmė veržtis jam iš gerklės, ir šį kartą jie jau nebebuvo tokie duslūs. 

- Mmmmmmm, - pratarė jis, net švokšdamas iš didžiulių pa- 
stangų. Paskui dar kartą pasigirdo: - Mmmmmeeme. 

Meretė gulėjo įsmeigusi akis į savo brolį. Be jokios abejonės, ji 
pažino, kas sėdi prieš ją. Akyse ėmė kauptis ašaros. 

Karlas žioptelėjo. Šalia stovinti slaugė prisidengė burną ranko- 
mis. 

— Mmmmeerete, - galiausiai išsiveržė Ufei, sutelkus nežmoniš- 
kas pastangas. 

Išsprūdęs garsas sukrėtė net patį Ufę. Pražiojęs burną jis sun- 
kiai alsavo. Greta Karlo stovinti moteris ėmė kūkčioti, ranka ieš- 
kodama jo peties, kad galėtų atsiremti. 

Ufė vėl susirado Meretės ranką ir, stipriai suėmęs, ją pabučiavo. 
Jis visas drebėjo, tarsi ką tik ištrauktas iš apledėjusios eketės. 

Ir tada Meretė staiga atlošė galvą. Jos akys išsiplėtė, visas kū- 
nas įsitempė, o laisvosios rankos pirštai susigniaužė į kumštį, lyg 
traukiami mėšlungio. Net Ufė suprato tai kaip pavojaus ženklą, o 
„Egelio“ slaugė tučtuojau puolė kviesti pagalbą. 

Meretės lūpos išleido sunkią, slogią aimaną, o tada jos kūnas 
atsipalaidavo. Akys vis dar buvo atmerktos ir žiūrėjo į brolį. Tada 
pasigirdo dar vienas duslus atodūsis, beveik kaip kvėpuojant į šal- 
tą stiklą. Šį kartą ji šypsojosi. Atrodė, lyg tie garsai ją pačią džiu- 
gintų. 

Jiems už nugarų prasivėrė durys, ir į palatą įskubėjo slaugė, 
lydima jauno gydytojo sunerimusia veido išraiška. Sustoję prie 
lovos juodu sužiuro į Meretę, kuri atrodė rami ir laikė savo brolio 
ranką. 

Tada jų žvilgsniai nukrypo į prijungtus aparatus, bet kai ir ten, 
matyt, nieko grėsmingo nepamatė, abu sutartinai atsisuko į „Ege- 
lio“ slaugę. Tačiau nespėjo nieko paklausti, nes Meretė ir vėl kažką 


sušvokštė. 

Ufė prikišo ausį prie pat sesers lūpų, tačiau visi kiti kambaryje 
taip pat išgirdo. 
— Ačiū, Ufe, - tyliai ištarė ji ir pakėlė akis į Karlą. 


Karlas pajuto, kaip skausmas krūtinėje pamažu atlėgsta. 


PADĖKA 


Labai dėkoju Hanei Adler-Olsen, Heningui Kurei, Elzbetei Vė- 
rens, Sorenui Šou, Fredžiui Miltonui, Edžiui Kiranui, Hanei Peter- 
sen, Mišai Šmalstig ir Karstenui D. D. už jų neįkainojamą ir visapu- 
sišką kritiką. Ačiū Gitei ir Peteriui O. Ransams bei Danijos Haldo 
rašytojų ir vertėjų centrui, kad suteikė man ramybės, kurios taip rei- 
kėjo lemiamomis akimirkomis, kai rašiau šią knygą. Ačiū Peteriui H. 
Olsenui ir Jornui Pedersenui už įkvėpimą. Ačiū Jorgenui N. Larse- 
nui už surinktą informaciją, Mikeliui Nedegorui už pateiktus taktus 
apie barokamerų poveikį, taip pat K. Olsenui ir policijos komisarui 
Leifui Kristensenui už tai, kad knygoje patikslino visus faktus, su- 
sijusius su policijos darbu. Galiausiai labai dėkoju savo redaktorei 


Anei Kristinai Andersen už neeilinį bendradarbiavimą. 


Išknygos.lt rekomenduoja 


Lars Kepler 
Ugnies liudininkas 

Flora Hansen apsimeta mediume ir verčiasi „bendravimu“ su mirusiaisiais. 
Po žiaurių žmogžudysčių paauglių globos namuose Hansen ima regėti 
keistai realistiškas vizijas. Ji praneša policijai, kad bendrauja su mirusia 
mergaite, bet į tai sureaguoja tik vienas detektyvas - Jonas Lina. Sis 
Ilgiausiai užtrunka nusikaltimo, kuris atrodo akivaizdus, vietoje. Viskas liudija, 
kad globotinė Vikė Benet pasišalino vidurnaktį palikusi kruviną lovą ir 
plaktuką po pagalve. Pabėgo nuvariusi pakeleivingą mašiną su joje 
miegančiu keturmečiu berniuku. Ji laikoma vienintele įtariamaja, bet kodėl 
Hansen tvirtina, kad nužudymo įrankis akmuo, ne plaktukas? Kai detektyvas 
nusprendžia nepasitenkinti lengvais atsakymais, paieškos leidžia Jonui 
praskleisti mistikos šydą ir baigiasi susitikimu su ŽMogumi iš praeities. 

Lars Kepler 
Paganinio kontraktas 


592 p., kieti viršeliai 


Prie Stokholmo krantų dreifuojančiame laive randama mirusi jauna moteris. 
Specialistai nustato, kad jos plaučiai pilni jūros vandens, bet vandens pėdsakų 
nėra ant drabužių ir kūno. Ar gali būti, jog moteris nuskendo laive? Kitą dieną 
prabangiame bute aptinkamas pasikoręs vyras. Niekas negali paaiškinti, kaip 
vyrui pavyko pasiekti aukštoje palubėje kabančia kilpą, kai aplinkui nėra jokių 
daiktų, ant kurių buvo galima pasilypėti. Gal tai ne savižudybė, o žmogžudystė? 
Ar šios dvi keistos mirtys susijusios? Detektyvas Jonas Lina imasi pavojingo, 
įtempto ir netikėtų posūkių kupino tyrimo. 

Lars Kepler 
Hipnotizuotojas 


624 p., kieti viršeliai 


Po žiaurių šeimos skerdynių Stokholmo priemiestyje liko vienas liudininkas — 
penkiolikametis sūnus Josefas Ekas. Jo būklė neleidžia apklausti, todėl komisaras 
Jonas Lina ekstremalioje situacijoje mato vienintelę išeitį - ieškoti hipnotizuotojo 
pagalbos. Erikas Marija Barkas jau dešimt metų neužsiima šia praktika, tačiau padaro 
išimtį Josefui, tikėdamasis, jog taip išgelbės dingusią jo seserį Eveliną. Kai 
hipnotizuotojas sulaužo sau duotą priesaiką ir pasineria į vaikino sąmonę, išaiškėja 
tiesa, kur kas labiau šokiruojanti, nei jis galėjo įsivaizduoti. Paties šeimai iškilusi 
grėsmė priverčia Eriką sugrįžti į siaubingą savo praeitį. 


VIENAS ŠŪVIS 


Lee Child 
Vienas šuvis 
512 p., kieti viršeliai 


Irodymai prieš Džeimsą Barą akivaizdūs, bet sukrečiančios žmogžudystės 
kaltininkas neištaria nė žodžio, išskyrus: „Raskite Džeką Ryčerį.“ 


Taip prasideda iš Anglijos kilusio detektyvų meistro ir tarptautinių bestselerių 
autoriaus Lee Childo romanas Vienas šūvis, kuriame Lietuvos skaitytojai pirmą 
kartą susipažins su šiuolaikine Agathos Christie mis Marpl versija - mažakalbiu, 
tvirto sudėjimo ir nepaprastai įžvalgiu Džeku Ryčeriu. Buvęs karininkas gyvena 
realiame šių dienų pasaulyje, tačiau mėgaujasi neįprasta laisve: jis neturi 
socialinio draudimo, mobiliojo telefono, sąskaitos banke, namų adreso... 
Džeką Ryčerį galima rasti tik tuomet, kai jis pats to nori. Džekui Ryčeriui nerūpi 
pinigai, jam nesvarbus pripažinimas. Vienintelis dalykas, kurio jis siekia, — 
išsiaiškinti tiesą... 

Adler-Olsen, Jussi 

Moteris narve : romanas / Jussi Adler-Olsen : iš anglų kalbos vertė Vaiva 
Lešinskaitė. - Kaunas : Obuolys [i.e. MEDIA INCOGNITO, 2013]. - 458, [6] p. 

ISBN 978-609-403-562-3 

Žmogžudysčių skyriaus vadovas, nugrūdęs detektyvą Karlą Mjorką į rūsį krapšrytis 
su beviltiškomis neišspręstomis bylomis, džiaugiasi jo atsikratęs. Mjorkas, kuris vis dar 
neatsigauna nuo užpuolimo, per kurį vienas kolega žuvo, o kiras liko suparalyžiuoras, 
visiškai patenkintas, kad gali niekieno netrukdomas tuščiai stumti laiką. Iš letargo 
jį išjudina pagalbon atsiųstas siras Asadas ir atsitiktinai iš krūvos ištraukta penkerių 
metų senumo politikės Meretės Liungor dingimo byla. Įpratęs elgtis priešingai, nei 
iš jo tikimasi, Karlas metodiškai tikrina visus faktus ir sulaukia pagalbos iš to, iš ko 


visai nesitikėjo... 

š pradžių ji drasko sienas, kol susikruvina pirštus. Aklina tim 

nė vieno daikto. Iš kambario nėra vilties pasprukti. Nėra pagal ką 
„ skaičiuoti laiką, dienas, savaites, metus. Bet ji prisiekia sau 
neišprotėti. Ji nesuteiks pagrobėjams pasitenkinimo anksčiau, nei ją 
užklups mirtis. | 
Kolegoms iš žmogžudysčių skyriaus įsipykęs Kopenhagos detektyvas 
Karlas Mjorkas perkeliamas į naujai sukurtą „O“ skyrių neišspręstoms 
byloms tirti. Pirma į rankas patekusi beviltiška byla - politikės Meretės 
Liungor, kuri dingo prieš penkerius metus. Visi sako, kad moteris 
seniai mirusi. Visi tvirtina, kad tai tik laiko gaišimas. Bet Karlui 
neatrodo, kad jie teisūs... 


Balsas tamsoje niūrus, iškraipytas ir negailestingas. Jis sako, kad 
moters kančios baigsis, kai ji atsakys į vieną paprastą klausimą. Tą, 
kurį pati sau uždavė milijoną kartų: 

Jussi Adleris-Olsenas gimė Kopenhagoje 1950 m. 
garsaus psichiatro šeimoje. Mokėsi medicinos, 
sociologijos ir kinematografijos, pradėdamas rašyti dirbo 
žurnalo redaktoriumi ir leidėju. Adleris-Olsenas jau buvo 
garsus ir vertinamas Skandinavijoje, kai parašė Moterį 
narve, pirmąjį iš keturių romanų apie „O“ skyrių. 
Adlerio-Olseno detektyvai išleisti 35 kalbomis, tarp kurių 
kinų, vokiečių ir japonų. Daugelyje šalių jo kūriniai atsidūrė 
bestselerių viršūnėse. Kaip geriausio metų skandinavų 
detektyvo autorius Jussi pelnė Stiklinio rakto 
apdovanojimą, kurį anksčiau yra gavę Henningas 
Mankellis, Stiegas Larssonas ir Jo Nesbo. Istorijos apie 
detektyvą Karlą tęsinį skaitykite knygoje Fazanų žudikai. 

